eeized by ihe Internet Archive 
in 2024 


https://archive.org/details/owb. KT-242-343 


‘‘OFNER NAD OFNO ANGAU.” 


DIWYGWYR CYMRU, 


SEF 


YMCHWILIAD HANESYDDOL I DDECHREUAD YR ENWADAU 
YMNEILLDUOL, A’I BRWYDRAU DROS RYDDID 
CYDWYBOD, 


GAN 


ieee GVW Y NEE EVANS. 


ARGRAFFIAD CYNTAF—UGAIN MIL. 


CYHOEDDEDIG GAN YR AWDWR, CAERNARFON, 
AC IW GAEL HEFYD GAN Y BRODYR ROBERTS, CAERDYDD, 


A’R ARGRAFFYDD, GWENLYN EVANS, CAERNARFON. 


1900. 


PRIS PEDWAR SWLLT. 


Y CYFPLWYNIAD. 


I GOFFADWRIAETH Y DIWEDDAR 
BARCH. EVAN EVANS, NANTYGLO, 


YNTAU YN UN O DDIWYGWYR CYMRU MEWN LLEN, MOES, A CHREFYDD, 
YN UN O FETHODISTIAID MWYAF ANIBYNNOL, AC O ANIBYNWYR MWYAF 
METHODISTAIDD EI OES, Y CYFLWYNIR Y GWAITH HWN, GAN 


EI FAB,—YR AWDWR, 


7 Mai, 1900. 


RHAGYMADRODD. 


O bosibl mai nid hwn yw’r llyfr a ddisgwyliai rhai ei gael. Mynnai 
rhai imi roi hanes lawn pob enwad; ond gofynnai hynny nid cyfrol, ond 
cyfres. Mynnai eraill imi roi hanes personol pob Diwygiwr, neu hanes 
pob Eglwys unigol; ond golygai hynny nid Ilyfr, ond Ilyfrfa ! 

Tri amcan mawr y sydd i’r llyfr hwn, sef :— 


1. Olrhain hanes dechreuad y Pedwar Enwad Ymneillduol ; 

2. Adrodd hanes eu brwydrau am Ryddid Gwladol a Chrefyddol; a 

3. Dangos Diwygwyr Cymru, nid fel unigolion, ond yn eu perthynas 
hanfodol a’u gilydd. 


Dyna’r tri néd.a geisiais eu cadw o’m blaen wrth ysgrifennu’r Llyfr. 
Barned y darilenydd a gyrhaeddais hwynt. 


nae ymgyrraedd at y tri ndéd, ceisiais weithredu oddiar dair egwyddor, 
sef :— 


1. Peidio gwyro barn er mwyn Plaid nac Enwad ; 

2. Rhoi’r gwirionedd hanesyddol, ai ffafriol ai anffafriol a fyddai ; 

3. Chwilio am dystiolaeth safadwy, nid mewn llyfrau a gyhoeddwyd gan 
eraill, ond hyd oedd yn bosibl mewn Ilawysgrifau gwreiddiol y cyfnod. 


Canlyniad gweithredu ar yr egwyddorion hyn yw, fy mod dan orfodaeth 
i ddweyd rhai pethau y buasai yn dda gennyf beidio eu dweyd; a fy mod 
yn methu dweyd rhai pethau yr hoffwn, ac y bwriadwn unwaith, eu 
dweyd,—am fy mod yn cael nad ydynt wir. Gan nad pa fai a ddargan- 
fydda fy meirniaid yn y llyfr hwn, ni fedr neb gyhuddo’r awdwr o 
gynhyrchu gwaith nad yw, yn ei hanfod, yn ei gynilun, ac yn ei gynnwys, 
yn hollol wreiddiol. Mor bell ag y mae a fynno’r hanes sydd yn y llyfr, 
mae yn seiliedig ar ffeithiau hanesyddol profedig, ac nid ar ddamcan- 
iaethau. Mor bell ag y mae a fynno’r casgliadau a dynnir oddiwrth yr 
hanes, myfi sydd gyfrifol am danynt,—ond credaf fod yr hanes yn eu 
cyfiawnhau. 

Gwn fy mod yn yr -hanes, ac yn y casgliadau, yn gwahaniaethu yn 
fawr oddiwrth y rhan fwyaf o haneswyr blaenorol perthynol i efallai 
bob enwad yng Nghymru. Ond Ile y gwahaniaethaf oddiwrthynt, gellir 
olrhain y gwahaniaeth i’r ffaith fy mod, ymhob amgylchiad posibl, wedi 
mynd i lygad y ffynnon am y gwirionedd, yn lle derbyn tystiolaeth ail 
law, na chymeryd dim yn ganiataol os oedd tystiolaeth wreiddiol yn 
gyrhaeddadwy. j 

Gwn yr ymddengys rhai personau a rhai digwyddiadau, yng ngoleuni’r 
llyfr hwn yn fwy, ac eraill yn llai, nag yr arferid eu cyfrif. Na feier 
awdwr y llyfr am hynny. Beier yn hytrach y zel, neu’r anwybodaeth, a 
wnai i ysgrifenwyr eraill ddarlunio corach fel cawr, neu fynnydd fel 
twmpath morgrug. Nid myfi sydd wedi creu, na phenderfynnu maintioli’r 
corach na’r cawr, y mynydd na’r twmpath. Nid wyf ond yn unig wedi 
troi goleuni disglaer gwirionedd hanesyddol arnynt, a galluogi’r darllen- 
ydd i’w gweled yn eu golygiant (perspective) cywir,—ac o ganlyniad yn 
eu maintioli priodol. Na feier fi, ychwaith, os gwelir, yng ngoleuni clir 
hanes, mai pridd, wedi’r cwbl, yw ambell i ddelw a dybid oedd yn aur 
coeth drwyddi. - 

Nid wyf yn disgwyl y cytuna pawb 4 phopeth a ddywedir yn y llyfr. 
Yr wyf yn dwyn ymiaen rai ffeithiau rhy newydd, rhai a darawant yn rhy 
syn ar y meddwl, ac a ddymchwelant o bosibl rai cyfeiliornadau rhy 

anwyl gan ambell i ddosbarth, imi ddisgwyl cael cymeradwyaeth pawb. 
Ng Petes atolygaf yw, ar fod i’r darllenydd, hyd y byddo’n bosibl, glirio 
ei feddwl o ragfarn, ai personol ai enwadol,—a rhot ystyriaeth fyfyrgar 
ir ffeithiau hanesyddol, profedig gennyf fi, a phrofadwy ganddo yntau, 
sy’n ffurfio sylfaen yr oll, : %: : 

Un gair pellach o eglurhad. Gofynnir yn ddiameu paham nad olrhein- 
niwn hanes yr Enwadau ymhellach nag a wnaethum. Yr ateb syml yw 
nad oedd hynny yn dod o fewn cylch y gwaith. Olrhain hanes y cyf- 
nodau ag yr oedd anwybodaeth, amheuaeth, neu ddadi mewn perthynas ~ 
iddynt, oedd amcan y gwaith presennol—ac nid ymdrin 4 chyfnod nad 
oes dadl ynghylch ei ddigwyddiadau, ac y dylai, ac y gallai, pawb ymron 
wybod ei hanes. 

Am yr orgraff, dylaswn ddweyd mai eiddo Pwyllgor Orgraff Cym- 
deithas yr Iaith Gymraeg, i’r hwn y gweithredodd y Prifathraw John 
Rhys fei cadeirydd, a’r Athraw John Morris Jones fel ysgrifennydd, a 
fabwysiadwyd gennyf. ; 

Mae gennyf i gydnabod rhwymedigaeth bersonol i nifer o awdurdodau 
cyhoeddus, megys eiddo’r Amgueddfa Brydeinig, Llyfrfa Dr. Williams, 
Swyddfa’r Cofnodion, Llyfrfa’r Neuadd Goffadwriaethol, Llyfrfa Caer- 
dydd, ac eraill, am eu parodrwydd caredig i’m cynorthwyo a’m cyfar- 
wyddo. Dymunwn gydnabod ar wahan iddynt hwy, fy rhwymedigaeth 
arbennig i awdurdodau Coleg Trefecca, am ganiatau imi gyfleusderau 
eithriadol i chwilio cynnwys eu casgliad amhrisiadwy o hen lawysgrifau. 
Yn y cysylitiad hwn, gweddus yw imi nodi fy rhwymedigaeth i Mr. Evan 
E. Morgan, yr hwn a fu am yn agos i dair blynedd, yn trefnu’r Maw- 
ysgrifau dros awdurdodau’r Coleg, ac i’r hwn y rhoddasant ganiatad i’m 
cynorthwyo drwy gopio imi ydarnau a ddymunwn o’r hen lawysgrifau. 

Ymhlith personau unigol yr wyf dan ddyled bersonol iddynt am gyn- 
horthwy gwerthfawr yn y gwaith, mewn gwahanol gyfeiriadau, gweddus 
yw imi enwi y Parch. David Young, Macclesfield; y Parch. J. Cadyan 
Davies a’r Parch. Owen Davies, D.D., Caernarfon; y Parch. George 
Williams, Liysyfran; yr Athrawon J. E. Lloyd a J. Morris Jones, Coleg 
Prifysgol y Gogledd; Mr. L. D. Jones, Bangor; Mr. Joshua Evans, 
Llanelli; ilu o gyfeillion caredig am cynorthwyasant i leoli rhai o’r hen 
Eglwysi a Seiadau a ddanghosir yn y Mapiau; a Mr. Thomas Thomas, 
Tynywern, heb gymhorth ac anogaeth yr hwn y buaswn wedi diffygio 
gan faint y gorchwyl cyn hanner ei orffen! 

Yr wyf hefyd dan rwymau neillduol i’r llu o gyfeillion caredig ymhob 
rhan o’r wlad, a’m calonogasant gyda’r gwaith drwy sicrhau i’r Ilyfr 
eyinrediad helaethach nag a gafodd unrhyw lyfr Cymraeg o’i bris erioed 
o’r blaen. 

Rhaid hefyd imi gydnabod mewn modd arbennig Mr. Evan E. Morgan, 
ac Ab Caledfryn, y rhai, y naill yn y Mapiau a’r Ilali yn y Dangosluniau, 
mewn celfyddydwaith ragorol a gyfleant i lygad y darllenydd, mewn dull 
newydd ac addysgiadol, y ffeithiau hanesyddol a gynhwysir yn y llyfr. 
Dyma’r ymgais cyntaf erioed i bortreadu hanes Crefydd Cymru drwy 
gyfryngau o’r fath. Am y gofal a’r medr a ddanghosodd y ddau yn y 
gwaith hwn, mae’r Mapiau a’r Dangosluniau yn dystion byw. Am yr 
Argraffydd hefyd, gallaf ddweyd na chynhyrchodd y Wasg Gymreig erioed 
destlusach gwaith nag a geir yn y llyfr hwn. 

Byddaf ddiolchgar i’r neb a’m cynorthwya i gywiro, mewn argraffiad 
arall, unrhyw wallau a all fod yn hwn. ‘Ceisiaf fanteisio ar unrhyw 
feirniadaeth deg a gonest a wneir ar y Ilyfr; gallaf fforddio anwybyddu 
beirniadaeth y sawl na fyn edrych ar y Ilyfr ond drwy wydrau lliwiedig 
rhagfarn ddallbleidiol ;—gwn y caf bob un o’r ddau. 


B.G. E. 


Y MAPIAU A’R DANGOSLUNIAU. 


Mae y Mapiau a’r Dangosluniau yn y gyfrol hon gan mwyaf yn 
esbonio eu hunain. Prin yr atebent eu diben pe na wnaent hynny. Eto, 
gall gair neu ddau o eglurhad gynorthwyo’r darllenydd i ffitio’r allwedd 
yn y clo. 

DARLUNIAU’R GROESWEN (tudal. 9). Dyma gyfres ddyddorol yn dangos 
olyniaeth apostolaidd un o gynhyrchion sylweddol cyntaf Y Diwygiad. 
Ceir darluniau o holl weinidogion y Groeswen 0 1746 hyd 1900,—ond un, 
Thomas Williams. Nid oes darlun o hono ef ar gael. Ond trwy 
garedigrwydd Thomas Griffiths, Ysw., Y.H., Cymer, galluogir fi i roi 
darlun oi garreg fedd, a gafwyd ym mur hen Gapel Anibynnol y Cymer, 
—ac felly daw et lais o’r bedd i dystiolaethu mai Anibynnwr ydoedd. Am 
William Edwards, ceir yn tudal. 332, a 336, brofion newydd na chyhoedd- 
wyd erioed o’r blaen, ei fod yntau nid yn unig yn Anibynnwr, ond hefyd 
yn Ymneillduwr Gwleidyddol—Political Dissenter—cyfuniad ag oedd yn 
atgas gan ganlynwyr Howell Harris. 


Y MapiAu Duon. Cynorthwya y rhai hyn i symud ymaith ddau 
gamargraff o sefyllfa grefyddol Cymru, a roddir gan ddau ddosbarth 
gwahanol o haneswyr. Myn y cyntaf ini gredu fod Ymneillduaeth yn 
gryf yng Nghymru yn nyddiau Cromwell. Dengys y Map I. mai 
cyfeiliornad yw hyn. Myn yr ail ini gredu fod Cymru yn gorwedd yn 
nhywyllwch paganiaeth neu Babyddiaeth, hyd nes torrodd y Diwygiad 
allan yn 1739. Dengys Map III. mai cyfeiliornad mwy fyth yw hyn. Yr 
oedd Cymru’n ddu iawn pan esgynnodd Siarl II. i’r orsedd yn 1660. Yn 
1662 pan drowyd allan y ddwy fil (a hanner), yr oedd ambell lecyn gwyn 
yng Nghymru. Erbyn 1672 yr oedd y llecynnau hyn wedi gwasgaru ac 
amlhau cryn dipyn. Erbyn 1739 yr oedd y Bedyddwyr a’r Anibynwyr 
wedi gweithio mor galed, ac wedi Ilwyddo mor dda, nes, fel y gwelir ar 
Map III., fod ytywyllwch du wedi ymron Ilwyr ddiflannu o rannau helaeth 
o’r Dywysogaeth. 

Map I. (tudal. 105). Yn dangos effaith Deddf Unffurfiaeth, 1662. 


Map II. (tudal. 121), Yn dangos y lleoedd y rhoddwyd Maddeuebau 
Siarl II yn 1672. 


Map III. (tudal. 152). Yn dangos Eglwysi a Changhennau’r Bedydd- 
wyr a’r Anibynwyr yn 1739-—cyn torri o’r Diwygiad allan. 


Y Mapiau Lurwiepic. Mae i’r rhai hyn amcan gwahanol. Dangos 
cynnydd Ymneillduaeth yng Nghymru yw amcan y tri map cyntaf; 
dangos perthynas yr Enwadau a’u gilydd yw amcan y tri olat. 

Map IV. (tudal. 249). Dengys hwn ffrwyth Ilafur JouN WESLEY yng 
Nghymru,—a’i gysylltiad a’r “‘Seiadau”’ Methodistaidd. Gwelir arno 


(a) Y mannau y pregethodd John Wesley yng Nghymru. 

(b) Y seiadau a blannodd John Wesley yng Nghymru. 

(c) ¥ capeli a adeiladodd John Wesley yng Nghymru. 

(d) Y seiadau a blannwyd a’r capeli a adeiladwyd gan ganlynwyr 
Wesley yng Nghymru tra bu efe byw. 

(e) Yr ardaloedd Me y gweithiodd Wesley, a Ile hefyd y sefydlodd y 
“« Methodistiaid’”’ Calfinaidd ‘“ Seiadau.” 

Map V. (tudal. 265). Dengys hwn yR HOLL Serapau ‘“ METHODIST- 
App” a blannwyd yng Nghymru gan Howell Harris, Daniel Rowlands, 
a Williams, Pantycelyn, rhwng 1742 a 1752. Danghosir, hefyd, y 
berthynas Jeol rhwng y Seiadau hyn ac Achosion y Bedyddwyr a’r 
Anibynwyr a fodolent cyn hynny. Gan nas gellid caelifewn enwau 
yr holl Achosion Anibynnol a Bedyddiedig, ni roddir yn y Map ond 
enwau Ileoedd y sefydlwyd y Seiadau ynddynt. Ond danghosir, hefyd, 
drwy arwyddluniau yr Achosion Ymneillduol a gydfodolent a’r Seiadau. 
Ceir enwau yr Achosion hynny ar Map III. Oddiwrth y Map hwn mae 
tri pheth yn amlwg, sef :— : 

i. Mai lle yr oedd Ymneillduaeth gryfaf y plannwyd Seiadau amlaf; 

ii. Mai rhan uchaf Sir Aberteifi, a rhan o ganolbarth Sir Benfro, gyda 
darn o Sir Gaerfyrddin, yw yr unig ardaloedd eang Ile na cheid Achosion 
Ymneillduol, ac y plannwyd Seiadau ; 

iii. Ag eithrio’r tri llecyn hyn, ceir Achosion yr Anibynwyr neu y 
Bedyddwyr, ymron yn ddieithriad, weithiau ochr yn ochr 4, acyn aml yn 
amgylchynnu y, Seiadau Methodistaidd, ac yn bodoli o’u blaen. 


Map VI. (tudal. 312). Dengys hwn sefyllfa’r pedwar Enwad ymhob 
sir yng Nghymru yn 1830. Gwelir nerth cymharol pob Enwad ymhob 
sir, a gellir gweled hefyd nerth Enwad mewn unrhyw sir o’i gymharu a’r 
un Enwad ymhob sir arall. Mae y capeli oll wedi cael eu tynnu ar yr un 
raddeg (scale)—a phob sir yn dwyn lliw yr Enwad cryfaf yn y sir honno. 


Y DancosLuniavu. Mae amcan gwahanol eto i’r rhai hyn. 


DANGOSLuN I. (tudal. 185). Cymhara hwn Fethodistiaeth Howell 
Harris a Methodistiaeth Thomas Charles. Ceir gweled arno pa sawl 
achos a fodolai ymhob sir, yn nyddiau’r ddau; ac ai byw, ai dadfyw, ai 
marw oeddent. Gwelir mai yn Sir Aberteifi yn unig yr oedd elfen o 
barhad a sefydlogrwydd i’r Seiadau a blannwyd yn nyddiau Howell 
Harris—tra yn nyddiau Thomas Charles mae pob sir yng Nghymru, ag 
eithrio Maesyfed, yn dangos bywyd a gweithgarwch parhaol. 


DANGOSLUN II. (tudal. 201). Yn dangos nifer capeli pob enwad mewn 
pedwar cyfnod, sef (1) 1740, ar ddechreu y Diwygiad ; (2) 1773,—-y flwyddyn 
bu Howell Harris farw; (3) 1811, blwyddyn corffoliad Methodistiaeth ; a 
(4) 1830 pan oedd y pedwar Enwad wedi eu sefydlu yn gadarn yn y ffurf 
y’u gwelir hwynt heddyw. 


DANGOSLUN III. (tudal. 297). Dengys hwn gynnydd cymharol pob 
Enwad o 1740 hyd 1830. Dengys uchder colofr’ pob Enwad rifedi 
achosion yr Enwad hwnnw yn y flwyddyn honno. Sylwer fod colofn y 
Methodistiaid wedi ei hollti yn ddwy yn 1810, 1820, ac 1830. Dengys y 
man lle dechreua’r hollt, rifedi yr achosion Methodistaidd ag y mae eu 
henwau ar gael fel yn bodoli yn y flwyddyn honno; dengys pen uchaf y 
golofn y rhifedi ddywed David Peters yn ei “Grefydd yng Nghymru”’ 
fodolai o ‘“‘Gymdeithasau”’ Methodistaidd ond na rydd eu henwau. Am 
y tri Enwad arall mae enw fob achos a ddanghosir yn y dangoslun, ar gael. 


Wrth gymharu Dangosluniau II. a II. canfyddir y gwahaniaeth han- 
fodol rhwng natur achosion y Bedyddwyr a’r Anibynwyr ar y naill law, 
a’r Methodistiaid a’r Wesleyaid ar y llaw arall. ‘“ Cymdeithasau” neu 
‘“Seiadau”’ cymharol fychain yn rhif eu haelodaeth, ac heb gapeli, oedd 
llawer o’r olaf; achosion hir blanedig, ac yn meddu capeli arhosol, oedd 
mwyafrif y blaenaf. Esbonia hyn y gwahaniaeth ymddangosiadol rhwng 
safleoedd gwahanol rhai o’r enwadau ar y ddau ddangoslun. 


Mae’r holl gyfres yn hollol wreiddiol, ac yn seiliedig ar ffeithiau 
hanesyddol profedig. 


Y CYNHWYSIAD. 


PENNOD I. NopiaApAu RHAGARWEINIOL. Tudal. 9—12. 
Golwg gyffredinol ar y maes. Dyled i Eglwyswyr, nid i’r Eglwys. 
PENNOD II. Ortau Tywyty. Tudal. 13—24. 


O Ddiwygiad Protestanaidd Gwleidyddol Harri VIII., hyd Ddeddf 
Unffurfiaeth Elizabeth. Eglwyswyr Cydwybodol Cymru. 


PENNOD III. Ser y Borev. Tudal. 25—33. 


Y Deffroad Puritanaidd. Gorthrwm Teyrn ac Eglwys. Pregethwyr 
Cymru. 


PENNOD IV. RHAGFLAENWYR GWAWR Cymru. Tudal. 34—42. 
Iaith a Chrefydd Cymru Fu. Beiblau cyntaf y Cymro. 
PENNOD V. Sain yR Upcorn. Tudal. 43—51. 
John Penry, ei Fywyd, ei Waith, ei Angau, a’i Genadwri. 
PENNOD VI. ApvotyGu’R DairH. Tudal. 52—61. 


Y Puritaniaid a Dechreuad Ymneillduaeth. Y Political Dissenters. 
*Yr Eglwys Ymneillduol Gyntaf. 
PENNOD VII. Tortap GwawR yNG NGHYMRvU. Tudal. 62—71. 


‘*Hawl Dwyfol” Brenin ac Esgob. Deddf Unffurfiaeth Iago. Yr 
Eglwys Fedyddiedig gyntaf. Plannu Ymneillduaeth Cymru. 

PENNOD VIII. Y Cyrppypp ync Neuymru. Tudal. 72—80. _ 

Llanfachesa’rOlchon. YGydwybod Ymneillduol. Cymru yn Eglwysig. 
Deddf Liedaenu’r Efengyl. Sefydliad Gwladol o Ymneillduaeth. 
Offeiriaid Efengylaidd Cymru. 

PENNOD IX. GwLapGARWwcH «a CHREFYDD. Tudal. 81—106. 

Y Frwydr am Ryddid Gwladol. Y Beibli’r Bobl. Dylanwad y Beibl ar 
Wleidyddiaeth. Cwtogi Hawliau’r Offeiriaid. Cymanfa’r Duwinyddion. 
Cynnydd Egwyddor Goddefiad. Anibynwyr aBedyddwyrynun. Gwrth- 
gyferbyniad Gwladol a Chrefyddol Presbyteriaeth ac Anibyniaeth, 
PENNOD X. DeEcHREU’R GWaAITH YNG NGHYMRU. Tudal. 107—135. 

Cymru’n hanfodol Eglwysig. Cromwell a Chrefydd Cymru. Bedydd- 
wyr yn gwrthod cymorth y Wladwriaeth. Eglwysi Ymneillduol Cyntaf 
Cymru. Cyflwr Tywyll Cymru. Safle John Myles. Cymanfa Gyntaf 
Bedyddwyr Cymru. Cyffelybiaeth rhwng Bedyddwyr Cyntaf Cymru a 
Methodistiaid Cyntaf Cymru. 

PENNOD XI. DeEppF UNFFURFIAETH 1662. Tudal. 136—152. 

Diwygiad Crefyddol oes Cromwell yn arwynebol. Effeithiau Adferiad 
Siarl II. Deddf Unffurfiaeth yn y Senedd. 

AropiAD. Y rhai a drowyd allan yng Nghymru. Rhesty Gyflawn, 150. 


PENNOD XII. Gormes ac Ertip. Tudal. 153—161. 
Deddfau gorthrymus a’u heffaith. Hanesion rhamantus yng Nghymru, 
PENNOD XIII. CHWIL-OLEU’R MADDEUEBION. Tudal. 162—175. 
Beth ddysgodd yr Ymneillduwyr? Hanes Maddeuebau Siarl II. 
Atopiap, Pwy gafodd Faddeuebau yng Nghymru. Rhestr gyflawn, 170. 

PENNOD XIV. AMGYLCHIADAU’R GwaITH YNG NcuymRu. Tud.176—181. 
Eglwysi Ymneillduol Cymru o 1660 hyd 1688.—Gwendid Bedyddwyr— 
Nerth Anibyniaeth. Gwahaniaeth rhwng Eglwys a Seiad. 
PENNOD XV. HeEULWEN A CHWMWL. Tudal. 182—198. 
Yr hen weinidogion. Breintiau a Diffygion Deddf Goddefiad. Ffurfiad 
Pleidiau Gwleidyddol. Mesurau Rhyddhau Ymneillduwyr. 
PENNOD XVI. ParaToI ERBYN Y DEFFROAD Mawr. ‘Tudal 194—218. 


Ymneillduaeth Cymru’n blodeuo ar ol pasio Deddf Goddefiad. Gweith- 
garwch Ymneillduaeth. Cymharu’r Cyfnod cyn ac ar ol Y Diwygiad. 
Llenyddiaeth cyn y Diwygiad. 

AropiAp. Ystadegaeth y cyfnod, ary cyhuddiad yn erbyn Dr. Rees, 209. 


PENNOD XVII. CySYLLTIADAU’R DEFFROAD Mawr. Tudal. 219—229. 


Anwybodaeth am wir hanes Y Diwygiad Methodistaidd. Nid Diwygiad 
Cymreig ydoedd. Cysylltiadau hanfodol 4 Lloegr. Pa le y dechreuodd 
y Diwygiad? Y Seiadau Cyntaf. Y Morafiaid, a’u dylanwad. 


PENNOD XVIII. CysyLiTIaDAu’R DEFFROAD YNG NGHYMRU. 
Tudal. 230 —235. 
Y Dylanwadau ar Wesley. Dylanwad Cymry ar y Diwygwyr. 
PENNOD XIX. Y DiwyGiAp CYFFREDINOL. Tudal. 236—251. 
Y gweithwyr. Efengyl Newydd. Tywalltiad yr Ysbryd Glan. 
PENNOD XX. WHITEFIELD A’R DIWYGIAD YNG NGHYMRU. Tud. 252—275. 
Whitefield yn Ben y Diwygiad a Threfnydd y Diwygwyr yng Nghymru; 
hanes ei gysylltiad 4 Chymru; ei fywyd priodasol. 
Atropiap. Y Setadau Methodistaidd, 272. 


PENNOD XXI. JoHN WESLEY A’R DiwyGiAD YNG NGHYMRU. 
Tudal, 276—294. 

Gwaith mawr Wesley yng Nghymru. Hi deithiau cenhadol yma. 
Cysylltiadau 4 Whitefield, Howell Harris, y Calfiniaid, a’r Iarlles Hunt- 
ingdon.—Ffurfio’r Dalaeth Gymreig. Cynnydd cyflym Wesleyaeth. 

AtropiAp. Seiadau Wesley yng Nghymru, 294. 

PENNOD XXII. Darztun HoweELt HARRIS O HONO EI HUN. 
Tudal. 295—328. 

Mwy nag un Howell Harris. Ei Ddyddlyfr. Yn anwrteithiedig. 
Blysio am yr offeiriadaeth. Torri a’i hen gyteillion. Ei ddyled i’r 
Bedyddwyr. Pa fodd y talodd y ddyled. Natur y Diwygiad. Syniadau 
cymysgedig Harris am yr Ymneillduwyr. Gwendidau ei natur. Hanes 
caru Howell Harris. Ei gysylltiad 4 Lloegr. Rhamant fawr ei fywyd. 

ATopiAD. Y Diwygiad yng ngoleuni Llaw-ysgrifan Trefecca, 323. 
PENNOD XXIII. Brwypr RuyppIp ’R ATHRAW A’R PREGETHWR. 

Tudal. 329—333. 


Brwydr fawr wleidyddol olaf y 18fed ganrifi’r Ymneillduwyr. Pwy a’i 
hymladdodd, a pha beth a enillwyd drwyddi. 


PENNOD XXIV. Y DeEcHREU a’R DIWEDD. Tudal. 334—338. 


Nodweddion addoliad yr hen Ymneillduwyr.—Ystadegaeth Ymneill- 


duaeth Cymru, 1773. Thomas Charles yn trefnu Methodistiaeth. 
Gwersi’r Gorffennol ini. x 


Rhestri’r Nawdd-Warantwyr a’r Tanysgrifwyr, 339—344. 

VEG VV ke CY WRU, 


PENNOD I: 
NODIADAU RHAGARWEINIOL. 


Am dros dri chan mlynedd bellach, mae Diwygwyr Cymru 
wedi bod yn canlyn eu gilydd mewn gwir olyniaeth Apostolaidd 
ddi-dor. Gwir fod rhai Diwygwyr wedi gwneud eu hymddang- 
osiad yn y Dywysogaeth mewn cyfnodau llawer boreuach na’r 
un y cyfeiriwn ato. Rhaid mynd ymhellach yn ol na Dewi 
Sant, acnag Awstin Fynach, cyn dod o hyd i Ddiwygwyr 
Cristionogol cyntaf Cymru. Ond nid 4’r cyfryw, tithr a 
Diwygwyr Cymru yn y cyfnod Protestanaidd, y mae 4 fynnom 
yn awr. 


Nid yw yn adlewyrchu Ilawer o glod ar Brotestaniaeth 
foreuol Cymru mai yn Lloegr y rhaid i ni edrych am rai o 
brif ddylanwadau cyntaf y Diwygiad Protestanaidd yn ei 
berthynas 4’n gwlad, ac yn wir am rai o’r prif offerynnau yn 
nygiad y cyfryw Ddiwygiad i weithrediad ymarferol. Ymffrostia 
Cymru yn y ffaith ei bod hi wedi cael ei Christioneiddio ymhell 
o flaen Lloegr; eithr gall y wlad y tu draw i Glawdd Offa ym- 
ffrostio ddarfod iddi hithau gael ei Phrotestaneiddio ymhell o 
flaen y Dywysogaeth. Os bu ein gwlad ni yn hwy nag eiddo’r 
Sais cyn dod o dan awdurdod y Pab, cadwodd y Babaeth ei 
gafael yn hwy ac yn dynnach ar Genedl y Cymry nag ar y 
Saeson—ac mae olion amlwg o’r dylanwad hwnnw yn aros 
ymhlith y genedl hyd y dydd heddyw mewn aml i gyfeiriad ac 
arferiad lle na ddrwedybir ei bresenoldeb. 

Am o leiaf y can mlynedd cyntaf mae hanes Diwygwyr Cymru 
yn dwyn cysylltiad mor agos 4g eiddo Lloegr fel mai amhosibl 
o’r bron yw eu gwahanu, ac ymarferol ofer a fyddai ceisio eu 

gwahaniaethu. Gellir dweyd yn agos yr un peth am gychwyn- 
iad y gwahanol Enwadau crefyddol yn Lloegr a Chymru, ac 
am berthynas y cyfryw 4’r Eglwys Sefydledig Brotestanaidd. 
Am gyfnod hir wedi i Ymneillduaeth ddod yn allu cryf a chyd- 
nabyddedig yn y wlad, nis gellid gydag unrhyw radd o sicrwydd 
wahaniaethu rhwng Eglwys Anibynnol ac Eglwys Fedyddiedig. 
Mae dau beth yn cyfrif am hyn, sef ynghyntaf fod yr Eglwysi 
Bedyddiedig yn Anibynnol o ran natur eu ffurf-lywodraeth 
Eglwysig, ac yn ail fod aml un o’r Eglwysi boreuol yn Eglwys 
gymysg. ; 

Un o’r gwersi cyntaf a ddysgir gan y neb a fynno astudio’n 
gydwybodol hanes boreuol Anghydffurfiaeth a’r Enwadau Ym- 
neillduol, yw peidio gosod gormod pwys ar enwau a thermau, 
ac yn arbennig i beidio rhoi ystyr rhy gyfyngedig iddynt. 
Mewn cyfnod Ilawer diweddarach na’r un a roddodd fodolaeth 
ienw y daeth yr enw hwnnw i olygu yr ystyr gyfyngedig a 
gysylltir 4g ef yn ein meddyliau ni. Er engraifft ceid aelodau, 
a chlerigwyr, ac hyd yn oed Esgobion Eglwys Loegr, ar un 
adeg, yn cael eu cyfrif a’u galw yn Anghydffurfwyr tra eto yn 
dal cysylitiad a’r Sefydliad; erbyn hyn ni olyga’r enw neb ond 
ar sydd o’r tu allan i’r Sefydliad. elly hefyd y term 
“ Dissenters”; cynhwysai ar y dechreu bob Ymneillduwyr, eithr 
yn ei ffurf sathredig o “ Sentars” cyfyngir ef yn meddyliau 
llawer, hyd yn oed yn ein dyddiau ni, i un enwad yn unig. Ar 
y llaw arall, mae’r ffurf Cymreig o’r enw, “ Ymneillduwyr,” wedi 
ymeangu gyda threigliad -amser; cynhwysa yn awr yr holl En- 
wadau Ymneillduol Protestanaidd,—ond gan mlynedd yn ol 
cyfyngid ef i’r Bedyddwyr a’r Anibynnwyr yn unig. Felly hefyd 
amyrenw “ Presbyteriaeth” a “Phresbyteriad.” Uno beryglon 
y myfyriwr arwynebol yw tybied fod yr enw, fel y’i cymhwysid ef 
at gorff neu gymdeithas o grefyddwyr gynt, yn golygu yr un 
peth a olyga heddyw. Fel mater o ffaith, anhawdd, os nad 
amhosibl, a fyddai gwahaniaethu rhwng Eglwys Bresbyteraidd 
ac Eglwys Anibynnol yn y dyddiau gynt. Nid oedd Presbyter- 
iaid cyntefig Lloegr'a Chymru yn credu mewn, nac yn arfer, 

Presbyteriaeth fel ffurf o lywodraeth Eglwysig.! Gan mlynedd 
wedi sefydlu’r Eglwys “ Bresbyteraidd” gyntaf yn Lloegr (1572) 
y caniataodd Siarl II. (yn 1672) drwyddedau o dan ei “ Declara- 
tion of Indulgence” i wahanol bregethwyr yn Lloegr a Chymru 
—a cheir yr enwau “ Presbyteriad,” a “ Chynulleidfaolwr,” ac 
“ Anibynnwr” yn cael eu cymhwyso weithiau at yr un person 
yn y trwyddedau hynny. Mewn cyfnod diweddarach cymhwysid 
y gair “ Methodist”’ yn yr un modd mewn ystyr hollol wahanol 
i'r hyn a olyga heddyw. ‘“ Methodist” oedd pob un a ddanghosai 
unrhyw yni neu ysbryd diwygiadol ynglyn 4 chrefydd, pa un 
- bynnag ai Eglwyswr ai Ymneillduwr a fyddai. Erbyn heddyw 
cymhwysir yr enw at un Enwad yn unig yng Nghymru—ac at 
Enwad arall yn unig yn Lloegr. Mewn gair, Ysbryd Diwygiad 
Crefyddol yn gweithio allan yn mywyd cyffredin a chyflawn- 
iadau cyhoeddus gwahanol bersonau, a roddodd fod mewn 
gwahanol gyfnodau i’r enwau gwahaniaethol Protestant, Puri- 
tan Anghydffurfiwr, Ymneillduwr, a Methodist. 

Dylid cofio, hefyd, y ceid y rhai hyn oll gynt yn eglwys Loegr. 
Ysbryd y Diwygiad yn methu cael Ile i ymddadblygu o’r tu fewn 
ir Eglwys, a gymhellodd y Diwygwyr ymhob cyfnod i weithio 
or tu allan i’r Eglwys; ysbryd cul caethiwus awdurdod 
Eglwysig yrrodd y Diwygwyr ymhob oes dros y trothwy, ac a’u 
gorfododd, yn aml yn groes i’w hewyllys, i ymffurfio yn gym- 
deithasau ac yn gyfundrefnau crefyddol o’r tu allan i, yn 
anibynnol ar, ac yn ymddangosiadol wrthwynebol i Eglwys. 
Loegr. 

Dyna hanes Diwygiadau a Diwygwyr Crefyddol Lloegr a 
Chymru o ddyddiau Hooper a Cartwright a Penry, hyd yn 
nyddiau Thomas Charles. Nid oedd Morgan Llwyd a Hugh 
Owen, Vavasor Powel a John Myles, John Wesley a George 
Whitefield, Rowlands Llangeitho a Williams Pantycelyn, ond 


1 “The Presbyterian form of church government never having been 
an essential of English Presbyterianism, the name has long been used, 
and may with perfect correctness continue to bemused yas. though no 
Presbyterian Government 1s exercised améng those who bear it.”— 
(Our English Presbyterian Forefathers, p. 12.) 

yn unig yn gweithredu o dan ddylanwad yr un ddeddf fawr yr 
amgylchiadau ag a orfododd Luther a Calfin i ddyrchafu baner 
Protestaniaeth ar y Cyfandir, a alltudiodd y Tadau Pererinol 
o’u gwlad, a yrrodd Cranmer i’r ystanc a John Penry i'r crog- 
bren,—ac a wnaeth y Wesleyaid a’r Methodistiaid Calfinaidd 
yn Enwadau Ymneillduol. 


Mae’r deyrnas hon yn llawer mwy dyledus 1 Eglwyswyr, ac 
yn llawer lai dyledus i’r Eglwys, am ei Diwygiadau Crefyddol 
o ddyddiau Harri’r Wythfed hyd heddyw nag a gydnabyddir yn 
gyffredin gan yr Ymneillduwyr neu a honir yn gyffredin gan yr 
Eglwyswyr. Er engraifft, nid oedd y Diwygiad Protestanaidd 
yn Lloegr yn ei gychwyniad yn ddiwygiad crefyddol o gwbl yn 
yr un ystyr ag ydoedd y deffroad mawr hwnnw ar y Cyfandir. 
Moddion ac nid achos diwygiad mewn crefydd oedd cweryl 
Harri VIII. a’r Pab. Gwleidyddol, a phersonol, yn hytrach na 
chrefyddol a chyffredinol, oedd sefydliad cyntaf Eglwys Loegr 
fel Eglwys Brotestanaidd. Ar waethaf, ac nid trwy gymorth, y 
teyrn a’r llys, y gwisgodd y Sefydliad yn Lloegr a Chymru y 
wedd Brotestanaidd. Ag eithrio teyrnasiad byr Edward VI. a 
chyfnod y Weriniaeth yn nyddiau Cromwell, gwrthwynebu a 
gwrthweithio dylanwad Protestaniaeth wirioneddol a wnaeth 
y Teyrn, y Llys, a’r Eglwys, hyd yn nyddiau Chwyldroad 
William III. yn 1689. Ac ar hyd y cyfnod maith hwn Eglwys- 
wyr yn yr Eglwys oeddent 1 raddau pell, a chyda rhai eithriadau 
enwog, yn brwydro rymusaf dros Egwyddorion hanfodol 
Protestaniaeth. 


Bydd cadw y pethau hyn mewn cof yn gymorth i ddeall yn . 
well yr hyn a ddywedir mewn penodau canlynol. 


PENNOD II. 
ORIAU TYWYLL. 


Er fod y Diwygiad Protestanaidd wedi cael ei ddwyn oddi- 
amgylch yn y deyrnas hon yn nyddiau Harri VIII., cyfnod 
tywyll du oedd blynyddoedd ei deyrnasiad ef a’i dri phlentyn 
—Edward, Mari, ac Elizabeth. 


Nid yn erbyn Pabyddiaeth ond yn erbyn y Babaeth y gwrth- 
dystiodd Harri VIII. Yr oedd y grefydd a sefydlwyd gan fab 
y Cymro a enillodd goron Lloegr ar Faes Bosworth, mor Bab- 
yddol yn ei hanfod pan fu efe farw, ag ydoedd pan roddodd y Pab 
iddo’r teitl o Amddiffynydd y Ffydd—teitl camarweiniol sydd 
wedi ymddangos ar arian bathol y teyrn o ddyddiau Harri hyd 
ein dyddiau ni. Y cwbl a wnaeth y Diwygiad Protestanaidd 
Swyddogol yn nyddiau Harri a’i ferched, oedd trosglwyddo 
awdurdod y Pabi’r teyrn. Yr oedd Harri yn gymaint o Bab 
wedi sefydlu’r Diwygiad ag a fu Paul III. erioed cyn hynny—ac 
yr oedd Elizabeth yn fwy o Bab na’r un o’r ddau. Cafodd 
Harri gan ei Senedd i’w gydnabod ef yn Ben yr Eglwys;? gor- 


1 « Although the King’s Majestie rightly and rightfully is and ought to 
be Supreame Head of the Church of England Convocationibus and so is 
recognised by the Clergy of this Realme in their Convocations yet 
neverthelesse for coroboration and confirmation thereof &c.—Be it 
enacted by the authority of this present Parliament that the King our 
Sovereign Lord his heirs and successors Kings of this Realme shall be 
taken accepted and reputed the only Supreame Head on Earth of the 
Church of England called Anglicana Ecclesia and shall enjoy annexed 
and united to the Imperial Crown of this Realme, as well the title and 
stile thereof as all honour, pre-eminency, dignities jurisdictions privi- 
ledges authorities immunities profits and commodities: to the said 
dignity or Supreame Head of the Church belonging and appertaining. 
And that our Sovereign Lord the King his heirs and successors Kings of 
this Realme shall have full power and authority from time to time 
to visit, represse, redresse, reform, order, correct, restraine, and amend 
all such errors, heresies, abuses, offences, contempts and enormities 
whatsoever they be, which by any manner of spirituall authority or 
jurisdiction ought or may lawfully be reformed, repressed, redressed, 
corrected, restrained, or amended &c. any usage custome forraine Law 
to the contrary notwithstanding.” —(26 Henry VIII. cap. i.) 

fododd Elizabeth y Senedd i ufuddhau i’w hawdurdod trahaus- 
falch hi. Pan fynnai Ty’r Cyffredin gyfryngu ar ran y Puritaniaid 
gorthrymedig, ac esmwythau eu beichiau drwy ddeddf Seneddol, 
gyrrodd Elizabeth genadwri awdurdodol atynt yn eu gorchymyn 
i beidio cymeryd dan sylw unrhyw fesur yn ymwneud 4 phync- 
iau crefyddol, heb i’r cyfryw Fesur ynghyntaf oll gael ystyriaeth 
a derbyn cymeradwyaeth y Clerigwyr mewn Confocasiwn. 


Yr wyf yn pwysleisio yma wrth 'fyned heibio mai gwleid- 
yddol, politicaidd, yn hytrach na chrefyddol, oedd natur y 
cyfnewidiad 'a ddygwyd oddiamgylch fel canlyniad y cweryl 
rhwng y PabaHarri. Mae yr un mor wir a hynny fod cysylltiad 
agos, ym mron anwahanadwy, wedi bodoli byth wedyn rhwng 
yr ymdrechion i sicrhau rhyddid crefyddol ar y naill law a 
rhyddid gwladol ar y llall. Diwygwyr Crefyddol Prydain sydd 
ar hyd yr oesoedd wedi bod yn Ddiwygwyr Gwladol y deyrnas 
hefyd.? 


Dywedwyd eisoes mai ar waethaf ac nid trwy gymorth y 
teyrn a’r Ilys y gwisgodd y Sefydliad yn Lloegr a Chymru y 
wedd Brotestanaidd. Nid sefydlu Protestaniaeth ond disodli’r 
Pab, nid puro’r Eglwys ond gwneud ei hun yn ben arni, oedd 
amcean mawr Harri? Llwyddodd yn ei amcan, gan siomi felly 
ddau ddosbarth tra gwahanol yn ei deyrnas—y rhai a fynnent 
gadw’r cysylltiad a’r Babaeth ar y naill law, a’r rhai a gredent 
yn egwyddorion Protestaniaeth ar y llaw arall. Testyn cysur 
y naill oedd achos siom y Ilall. Cysur y Protestaniaid oedd 
fod y brenin wedi ymwrthod ag awdurdod y Pab; cysur y 

“So absolute was the authority of the Crown in this reign that the 
precious spark of liberty had been kindled, and was preserved by the 
Puritans alone, and it was to this sect that the English owe the whole 
freedom of their constitution.” —(Hume’s History, vol. v. 


§ Golygai bod yn Ben yr Eglwys gryn lawer i’r Pab aci Harri. Fel 
Pen yr Eglwys, at y Pab yr apeliai Llysoedd Eglwysig Lloegr fel y 
Llys a’r awdurdod uchaf. Yn nwylaw’r Pab fel Pen yr Eglwys y gor- 
ffwysai’r hawl i benodi i Esgobaethau, ac i swyddi Egiwysig eraill. I’r 
Pab fel Pen yr Eglwys y talai’r Archesgobion, Esgobion, Deoniaid, a’r 
Clerigwyr mewn bywiolaethau, eu cyflog am y flwyddyn gyntaf ar ol eu 
penodiad fel teyrnged i’r Pab. Talai’r lleygwyr yr un modd i’r Pab eu 
‘‘Ceiniogau Pedr,” sef ceiniog y flwyddyn am bob aelod. 

HARRI VII. A’R BEIBL. 


Pabyddion oedd fod sylwedd Pabyddiaeth yn aros hyd yn oed os 
oedd cysgod y Babaeth wedi cael ei symud. O’r dydd hwnnwallan 
aeth yn gydymdrech rhwng y ddwyblaid hyn am yr oruchaf- 
iaeth mewn Ilys, ac Eglwys, a gwlad. Yn y cydymdrech hwn 
y dadblygwyd Diwygwyr Protestanaidd cyntaf y deyrnas. 


Cafodd Harri offeryn parod at ei law yn Thomas Cromwell 
a wnaed yn larll Essex. Fel ‘Malleus Monachorum’ neu 
‘Forthwyl y Mynachod’ yr adwaenid y Cromwell hwn gan y 
Pabyddion, ac fel ‘ Fflangellwr y Diwygwyr’ yr adnabyddid ef 
gan y Protestaniaid. Morthwyliodd eiddo’r blaenaf i drysorfa 
Harri; chwipiodd yr olaf i gydymffurfiaeth a Deddf y Chwech 
Erthygl.* “Os gwadai Pabydd hawl Harri i fod yn Ben yr 
Eglwys, llosgid ef wrth yr ystanc; os gwadai Protestant un o 
egwyddorion y Chwech Bees! yr oedd ei dynged yntau mor 
sicr ac mor greulon.”*® 


Awgrymwyd eisoes fod cweryl Harri a’r Pab wedi profi yn 
foddion er nad yn achlysur diwygiad crefyddol. Un o’i 
effeithiau grymusaf cyntaf oedd dwyn y Beibl o fewn cyrhaedd 
y werin. Balchder Harri fu yn achlysur i hyn. Yr oedd yn 
ysgolor gwych—ac yn falch o’i ysgolheigdod. Mynnai ddiwygio 
Beibl William Tyndal, a gorchymynnodd i’r enwog Miles 
Coverdale wneud hynny. Wedi mynnu cynyrchu Beibl diwyg- 
iedig, naturiol oedd iddo deimlo awydd 1 bawb 1 wybod am 
dano. Felly trwy orchymyn y brenin, yn 1538, gosodwyd 
Beibl Saesneg am y tro cyntaf ymhob Eglwys. Tra arwydd- 
ocaol yw’r ffaith fod pob cyfryw Feibl yn rhwym wrth gadwen. 
*“ Bithr Gair Duw nis rhwymir.” Tyrrai’r cyffredin bobl i’r 
Eglwysi yn awr, nid i dderbyn maddeuant nac i glywed pregethu, 
ond i glywed darllen Gair Duw yn yr iaith yn yr hon y’u ganed. 


4 Pasiwyd y ddeddf hon yn 1539. Galwai Fox hi yn ‘“ Ffrewyll y 
Chwe Chainc.” Hawliai gydffurfiaeth 4g egwyddor Traws-sylweddiad ; 
gweddwdod clerigwyr; a dirgel- gyftes i’r “offeiriad. 

5 «Yr oedd y ddeddf hon yn w aeth na ffrewyll. Chwythai fygythion 
am yr ystanc yn Smithfield a’r crogbren yn Tyburn.””—Knight. 

2310) fewn pythefnos wedi pasio’r ddeddf hon cymerwyd pum cant o 
bersonau i’r ddalfa.”—Encyc. Brit. 

Os syrthiodd Ilawer o’r had ar fin y ffordd, neu ar y creigleoedd, 
neu ymhlith drain, syrthiodd peth i dir da—a dygodd ffrwyth. 

Dechreuodd pobl llygadgraff weled fod dysgeidiaeth y Beibl 
yn gwahaniaethu yn hanfodol oddiwrth ddysgeidiaeth yr Eglwys. 
Dechreuasant holi ai’r Eglwys ai’r Beibl a ddylai fod yn “ rheol 
ffydd ac ymarweddiad” iddynt, ac ai gair dyn ynte Gair Duw a 
dderbynient. Nid syn gennym ddeall i’r fantol droi mewn rhai 
amgylchiadau o blaid Gair Duw—er mai gorchymyn brenin 
oedd y gair dyn yn y cawg arall o’r fantol. 

Erbyn hyn yr oedd dau gynrychiolydd mawr y ddwyblaid 
gydymdrechent, wedi dyrchafu i enwogrwydd ac awdurdod. 
Yr oedd Cranmer fwyn a gwan, ai dueddiadau at Brotestan- 
iaeth, wedi cael ei benodi yn Archesgob Caergaint—ac yr 
oedd Gardiner greulon a chryf wedi disodli Thomas Cromwell 
yn y llys ac wedi ennill clust y brenin. Dygodd Cranmer ei 
Feibl mawr allan o’r wasg yn 1540. Gardiner, gan weled fod 
darllen y Beibl yn agor gormod ar lygaid y werin a fynnodd 
basio deddf, yn 1543, yn gwahardd i’r cyffredin bob! ddarllen 
Gair Duw; mynnai hefyd gyfyngu ar hawl hyd yn oed yr 
Esgobion i’w ddarllen a’i esbonio, a chyfarwyddwyd hwynt i 
baratoi Ilyfr a elwid “ Yr Athrawiaeth a’r Addysg Angenrheidiol 
i unrhyw Gristion.” 

Felly cafodd Cranmer a Phrotestaniaeth godwm. Ond nid 
hir y bu Cranmer cyn cael yr afael uchaf drachefn. Bu farw 
Harri yn 1547, a theyrnasodd ei fab ieuanc Edward VI. 
yn ei le. Naw mlwydd oed ydoedd pan esgynnodd i’r orsedd, 
ac am chwe mlynedd fer yn unig y gwisgodd y goron. Gwnaed 
Jarll Hertford, neu y Duc Somerset, yn Arglwydd Raglaw’r 
deyrnas,—a ffafrai efe y ddysgeidiaeth newydd. Yn cael ei 
gymhell gan Cranmer dileodd Ddeddf y Chwech Erthygl, 
a’r deddfau penydol yn erbyn hereticiaid. Gwnaeth i ffwrdd 
ag offerenna dros y marw, gorchymynnodd symud y delwau a’r 
darluniau Pabyddol o’r Eglwysi, a chorffolodd ddaliadau Pro- 
testaniaeth yn ei Ddwy Erthygl a Deugain—y rhai mewn 
cyfnod diweddarach a gwtogwyd i’r Deugain Erthygl ond Un 

presennol. Cafodd Cranmer gynorthwywyr parod yn yr Es- 
gobion Latimer a Ridley. Pregethwr hyawdl oedd Latimer, a 
mynnodd Edward Frenin bychan wneuthur pwlpud iddo yn 
ngardd y palas—ac yno yr hoffai y bachgennyn brenhinol eistedd 
i wrandaw ar y pregethwr mawr oedrannus am oriau o’r bron. 


Ymddangosai pob peth yn addawol i gynnydd cyflym y 
Diwygiad. Yn awr, mewn gwirionedd, yr oedd y Diwygiad 
Protestanaidd yn dechreu yn Lloegr. Eithr daeth gwendid 
i mewn. Nodwedd amlwg pob plaid mewn gwlad ac Eglwys 
oedd peidio boddloni ar yn unig ennill awdurdod iddynt eu 
hunain, ond gormesu ar bawb a anghytunent 4 hwynt. 
Erlidia’r Pabydd y- Protestant, a’r Protestant y Pabydd; 
gormesai’r Eglwyswr yr Anghydffurfiwr, a’r Anghydffurfiwr 
yr Eglwyswr. Cyd-ffurfiaeth 4’u daliadau arbennig hwy oedd 
egwyddor lywodraethol y naill fel y Ilall.® Y Cymro Roger 
Williams, yng nghoedwigoedd America, oedd Apostol Mawr 
Rhyddid Cydwybod—ac ni ddechreuodd ei apostolaeth ef am 
gan mlynedd wedi llosgi Cranmer.’ Taflwyd Gardiner i’r 
Twr; cymerwyd ei esgobaeth oddiar Bonner, a rhoddwyd hi 
i Ridley. Gwaharddwyd i’r Dywysoges Mari, chwaer y brenin, 
ac aeres yr orsedd, gael crefydda yn ol ei chydwybod ei hun. 
Felly mewn cyfnod diweddarach y gwnaeth Cromwell hefyd, 
gan benodi ei ganlynwyr yntau i fywiolaethau Eglwysig a 
ddelid gan bleidwyr Siarl anffodus. 


Andwywyd effaith ddaionus y Ddysgeidiaeth Newydd gan 
weithredoedd gwleidyddol Somerset. Wedi ennill serch y 
bobl, lawer o honynt, drwy y diwygiadau a nodwyd, aeth 
ymhellach. Rhoddodd ganiatad i’r clerigwyr briodi; amlhaodd 


6 Methai Cranmer, er tynered gwr ydoedd, a goddef i rai a gredent 
gydag ef ym mhrif egwyddorion Protestaniaeth, i wahaniaethu oddiwrtho 
ar bynciau Ilai. Ei hun yn faban-fedyddiwr, gomeddodd i’r Bedyddwyr 
Crediniol y rhyddid oddiwrth penydiau cyfreithiol a ganiateid i 
‘*‘ hereticiaid”’ eraill. 

7 “ The toleration of heresy was deemed by men of all persuasions to 
be as unreasonable as it would now be thought to propose the impunity 
of murder.”—(Sir James Mackintosh.) 

y cyfleusterau i ddarllen y Beibl; a daeth gweddiau tlysion y 
Llyfr Gweddi yn eiddo pawb. Ond ymosododd ar weithwyr a 
chrefftwyr y wlad, trwy ddifodi yr Undebau neu “ Guilds” i’r 
rhai y perthynent. Ei reswm dros hyn oedd fod trysorfeydd 
yr Undebau Llafur hyn yn cael eu defnyddio i dalu am 
weddiau dros y meirw—arferiad oedd bellach yn anghyfreith- 
lon. Cododd hyn a phethau cyffelyb y fath wrthwynebiad iddo 
nes y cwympodd—a’i gwymp a fu fawr. O fod yn Arglwydd 
Raglaw’r deyrnas ac yn brif noddwr Protestaniaeth, dygwyd 
ef i’r dienyddle, ac yn 1552 torwyd ei ben. Dywedir fod y 
werin bobl yn awr ei farwolaeth wedi anghofio pob peth ond ei 
rinweddau, ac i lawer o honynt ruthro ym mlaen at yr ysgaffald 
i wlychu eu cadachau yn ei waed er ei gadw yn grair i’w plant. 


Ym mhen blwyddyn wedi dienyddiad Somerset, bu farw’r 
brenin ieuanc, a daeth tro drachefn ar yr olwyn. Gydag 
’ esgyniad Mari i’r orsedd daeth y rhai a bleidient Babyddiaeth 
yn ol i awdurdod. Ejithr cyn marw Edward a Somerset yr 
oedd had da wedi cael ei blannu, yr hwn, yn y dyfodol agos, 
oedd i ddwyn ffrwyth ar ei ganfed. Nid yn unig yr oedd y 
syniadau newydd am grefydd wedi cael eu gwasgaru led-led 
y wlad, ond yr oedd Ilawer o arian gwaddol yr hen Fynachdai 
wedi cael ei ddefnyddio i sefydlu ysgolion rhagorol. Ac er 
na fanteisiodd Cymru yn uniongyrchol nemawr ar y naill na’r 
llall o’r bendithion hyn, yr oedd dydd ei gobaith hithau ar 
wawrio. 

Gyda’i holi ddiffygion yr oedd Mari yn berffaith onest. Yr 
oedd ei thad oi blaen a’i chwaer ar ei hol, tra yn cymeryd 
arnynt fod yn Brotestaniaid, mewn gwirionedd yn Babyddol o 
ran eu golygiadau. Nid cynt y daeth Mari i’r orsedd nag yr 
adsefydlwyd awdurdod y Babaeth. Yn nyddiau ei thad, wedi 
ymwrthod o hono ag awdurdod y Pab, ac wedi i Paul III. 
mewn canlyniad esgymuno Harri a chyhoeddi nad oedd 
mwyach yn frenin, ceisiodd Cardinal Pole—yntau o linach 
brenhinol Lloegr—gael gan alluoedd Ewrop ymosod ar Loegr, 
Dyma’r gwr a ddanfonwyd yn awr i gynrychioli’r Pab yn y 

deyrnas hon. Yn 1554 aeth y Senedd, yn Arglwyddi ac yn 
Gyffredinwyr, mewn gorymdaith i balas Whitehall; ac yno pen- 
liniasant o flaen y Cardinal fel cynrychiolydd y Pab, gan ddeisyf 
maddeuant ei Sancteiddrwydd am eu pechodau hwy a heresi’r 
deyrnas. Cyhoeddodd y Cardinal faddeuant rhad iddynt ar 
sail eu hedifeirwch. Dangosasant hwythau eu diolch drwy 
basio cyfraith yn dileu yr holl ddeddfau yn erbyn y Babaeth a 
basiwyd gan Harri ac Edward, ac yn adsefydlu Pabyddiaeth fel 
crefydd y Wladwriaeth. Ond yr oedd eu cydwybod grefyddol 
yn ystwythach na’u cydwybod fasnachol. Un peth oedd 
cydnabod awdurdod y Pab mewn pethau a berthynent i 
grefydd; peth arall oedd rhoddi i fyny yr eiddo oedd Harri 
wedi gymeryd oddiar yr Eglwys Babaidd. Yr oedd lIlawer o’r 
eiddo hwnnw, yn dai ac yn diroedd, wedi cael ei roddi gan 
Harri i’w bendefigion, ac ni fynnent yn awr eu dychwelyd. 
Dywedodd y Cardinal wrthynt nad oedd yn hawlio dychweliad 
yr eiddo, ond ei fod yn apelio at eu cydwybod am wneud yr 
hyn oedd yn iawn. O’r holl bendefigaeth® oedd wedi ym- 
ostwng mor wasaidd i’r Pab, nid oedd ond y Frenhines Mari 
yn unig, yn meddu digon 0 argyhoeddiad cydwybodol i wrandaw 
ar yr apel. Dychwelodd hi y degymau, y blaenffrwythau, a’r 
holl eiddo Eglwysig a syrthiasai i'w rhan. Danghosodd y 
dychweledigion urddasol eraill ddyfnder eu hargyhoeddiadau, a 
nerth yr egwyddor wirfoddol mewn crefydd a geisiodd Pole 
blannu yn eu calonnau, drwy gau eu pyrsau a dal gafael yn 
dynnach nag erioed yn yr eiddo. 

Ond os nad oeddent yn ddigon cydwybodol i roddi yn ol i’r 
Eglwys yr eiddo a gymerwyd oddiarni, yr oeddent yn ddigon 
selog yn yr adfeddiant o’r hen grefydd i erlid yn greulawn 
bawb na phlygent lin i’r Pab. Daeth Gardiner allan o’r Twr, 
a gwnaed ef yn Arglwydd Ganghellydd: cymerodd Bonner 
feddiant drachefn o’i hen Esgobaeth yn Llundain, gan droi 
Ridley dros y drws. Yna dechreuodd cyfnod o erlid na welwyd 


8 Yr oedd 40,000 o wahanol bersonau ar y pryd yn dal y tiroedd Eg- 
iwysig a gymerwyd oddiar y Babaeth gan Harri. 

ei fath er dyddiau cyntaf Cristnogaeth. Cynheuwyd tanau 
merthyrdod, ac am dair blynedd gron ni pheidiodd y fflamau 
leibio gwaed goreugwyr y deyrnas. Dioddefodd yn gystal 
gwreng a bonheddig, cyfoethog a thlawd, hen ac ieuanc, gwyr, 
gwragedd, a phlant.. Llosgwyd tri-ar-ddeg, dwy ohonynt yn 
fenywod, yr un dydd wrth yr un ystanc. Llosgwyd mam 
a’i dwy ferch wrth yr un ystanc. Pan yn rhwym daeth 
gwewyr ar y fam, a rhoddodd enedigaeth i faban. Ymaflodd 
un o weision yr Esgob mewn pigfforch, a thaflodd y baban 
newydd eni i’r fflamau oeddent eisoes yn amgylchu’r fam an- 
ffodus. Llosgwyd yr Archesgob Cranmer, a’r Esgobion Ridley, 
Latimer, Hooper, a Ferrars. Yr oedd Latimer yn bedwar 
ugain oed. Bum mlynedd cynt yr oedd wedi bod yn goleuo 
meddwl y bachgennyn-frenin Edward trwy bregethu iddo yn y 
pwlpud yng ngardd y palas; yn awr wrth yr ystanc yn Rhyd- 
ychain goleuodd gydwybod cenedl gyfan. ‘Cymer gysur, 
Mistar Ridley,” ebe’r hen wr dewr wrth ei gyd-ddioddefydd, 
tra’r fflamau yn dechreu eu hamgylchu, “ Cymer gysur, Mistar 
Ridley! Trwy ras Duw goleuwn ganwyll yn Lloegr heddyw 
nas gall holl allu Rhufain ei diffodd!” Erbyn heddyw nid oes 
gongl, nid yn unig o Loegr, ond o’r holl Ynys, ie, o’r holk 
Ymerodraeth, lle nad yw goleuni’r ganwyll honno’n llewyrchu. 
Ychydig ran a gafodd Cymru yn anrhydedd y merthyrdodau 
hyn. Tri yn unig ddioddefodd yn y Dywysogaeth—ac nid 
oedd un o’r tri yn Gymro. Llosgwyd yr Esgob Ferrars yn 
Nghaerfyrddin; pysgotwr tlawd o’r enw Rawlins White yng 
Nghaerdydd; ac un o’r enw William Nicol, yn Hwlffordd. 
Sylwer fod y tri lle hyn yn borthladdoedd, a’r rhai y cerid 
trafnidaeth Lloegr ym mlaen. Ym mhlith Esgobion a chlerig- 
wyr Cymru, ni chafwyd un a feddai argyhoeddiadau digon 
dyfnion i wrthwynebu Harri pan fynnai dorri iau y Pab, i 


° Dyry Fox yn ei Book of Martyrs restr o 284 a ferthyrwyd. 
Dywed yr Esgob Grindall yn ei ragymadrodd i lyfr yr Esgob Ridley fod 
eu rhif yn 800. Sonia Christopher Goodman, yn ei Book of Obedience 
a gyhoeddwyd y fiwyddyn y bu Mari farw, am “‘y miloedd o ferthyron a 
erchyll-laddwyd 0 fewn yr ychydig flynyddau hyn yn Lloegr.” 

anufuddhau i Edward pan orchymynnai iddynt fod yn Bro- 
testaniaid, nac i wynebu digofaint Mari pan alwai arnynt i 
adsefydlu yn eu heglwysi yr arferion Pabyddol a symudodd ei 
brawd ymaith. 


Ond er y gallai Mari gymeryd ymaith fywydau pobl ereill, 
nis gallai gadw ei heinioes ei hun. Bu hithau farw yn 1558, a 
daeth Elizabeth ir orsedd. Mae rhyw rod ddisglaer o ffug- 
ramant yn amgylchu coffadwriaeth y Frenhines Forwynol, ac 
yn ei chynysgaeddu a rhinweddau na pherthynent iddi. 
Ychydig o’r “Good Queen Bess” sy’n dod i’r golwg yn ei 
chysylltiad 4 materion crefyddol ei hoes. 


Llawenychodd y Protestaniaid 4 llawenydd mawr dros ben 
pan esgynnodd Elizabeth i’r orsedd. Dychwelodd Ilu oedd ar 
ffo ar y Cyfandir rhag erlidiaeth Mari, gan ddisgwyl cael 
nawdd a ffafr y goron bellach. Dichon pe na bai creulondeb 
Mari wedi eu gorfodi i ffoi i wlad dramor, y buasai yn 
rhwyddach iddynt hwy a’r Frenhines newydd gyd-ddwyn 4’u 
gilydd. Yr oedd Elizabeth, fel ei thad, yn ddigon parod i daflu 
ymaith awdurdod y Pab,—ond nid oedd yn barod i ymwadu ag 
egwyddorion sylfaenol Pabyddiaeth. Nid oedd, fel Mari ei 
chwaer, yn foddlon i fod yn ddarostyngedig i awdurdod o’r tu 
allan; nid oedd, ychwaith, fel Edward ei brawd, yn awyddus i 
ysgubo holl olion defodol Pabyddiaeth o’r tir. 


“ Merch ei thad,” Harri VIII., oedd Elizabeth,—ond yn fwy 
o unben nag ef—ac nid hir y bu cyndangoshynny. Ni oddefai 
i na Phabydd na Phrotestant ymyrryd 4’i hawliau. Yr oedd 
Mari, fel y cofir, wedi rhoi yn ol i’r Pab y teitlo Ben yr Eglwys, 
ac wedi darostwng ei hunan i awdurdod yr Eglwys. Mynnodd 
Elizabeth, cyntaf peth, adfeddiannu’r awdurdod, a gwneud yr 
Eglwys yn ddarostyngedig i’r Teyrn. Rhy anhawdd oedd gan 
yr Esgobion oeddent wedi cael bywiolaethau drwy ffafr Mari, 
ac wedi mwynhau am bum mlynedd pob awdurdod Eglwysig, 
ymfoddloni i roi’r awdurdod hwnnw i fyny. Buasai Elizabeth 
yn foddlon iddynt nid yn unig gadw eu hesgobaethau, ond i 

barhau i arfer llawer o’u defodau Pabyddol, pe boddlonent i’w 
chydnabod hi, ac nid y Pab, fel Pen yr Eglwys. Er clod i’w 
cysondeb, gwrthodasant. Dau o’r Esgobion yn unig” a gymer- 
asant y Ilw angenrheidiol. Amddifadwyd y lleill o’u bywiol- 
aethau. Carcharwyd amryw, a threuliodd Bonner y gweddill 
o'i oes yn y carchar. Ciliodd Ilawer ohonynt i’r Cyfandir. 
Pan alwyd ar Aelodau Ty’r Cyffredin.i gymeryd cyffelyb Iw, 
gwrthododd y Pabyddion egwyddorol wneud, gan ddewis yn 
hytrach golli eu seddau. Gan nad faint a wahaniaethwn oddi- 
wrthynt yn eu barn wleidyddol a’u credo crefyddol, nis gallwn 
lai nag edmygu eu cysondeb cydwybodol i’w hegwyddorion.™ 


Wedi darostwng y Pabyddion, trodd Elizabeth ei sylw at y 
Protestaniaid. Yn 1559 pasiodd y Senedd Ddeddf Unffurf- 


10 Nid oes enw ond un o’r ddau ar gof achadw. Dywed Wood (Athene, 
cyf. i. tud. 595), a ysgrifennai yn y 17fed ganrif, nad oedd ond un. Esgob 
Cymreig—er nad Cymro—oedd hwnnw. Anthony Kitchin, Esgob Llandaf, 
ydoedd. Penodwyd ef i’r Esgobaeth gan Harri VIII. ‘Trodd yn 
Brotestant o dan Edward VI. Trodd yn ol i fod yn Babydd o dan Mari. 
Daeth yn Brotestant drachefn dan Elizabeth. Cadwodd ei Esgobaeth 
hyd ei farw yn 1566. Amlwg yw fod ei gyfansoddiad mor gryf ag ydoedd 
ei gydwybod yn wan,—canys cyrhaeddodd yr oedran teg 0 90 mlwydd. 


1 Gofidus yw gorfod dweyd na cheid ond ychydig iawn o’r urddasolion 
Eglwysig Cymreig yn y cyfnod hwn, yn dangos cyffelyb gysondeb. Wele 
restr gyflawn o’r rhai a ddalient swyddi uchel ym mhob un o’r pedair 
Esgobaeth Gymreig a ddioddefasant oherwydd cydwybod o dan deyrn- 
asiad Mari ac Elizabeth,—yn y blaenaf am eu Protestaniaeth, ac o dan 
yr olaf am eu Pabyddiaeth. 


YN ESGOBAETH BANGOR. 


1. Yr Esgob Maurice Glennock. Enwebwyd ef i Esgobaeth Bangor 
gan Mari ar farwolaeth William Glynn. Ond gan i Mari farw cyn ei 
gysegriad, ciliodd ef i’r Cyfandir ar esgyniad Elizabeth, yr hon a 
benododd Rowland Meyrick i’r Esgobaeth. 

2. Y Deon Robert Evans. Trowyd ef allan o’i ddeoniaeth gan Mari 
yn 1554 am iddo briodi, yr hyn oedd yn drosedd yn erbyn deddf gweddw- 
dod y clerigwyr. Er hynny cafodd Reithoriaeth Llanllechid, ac yn 1557 
ail benodwyd ef i’r ddeoniaeth. 

3. John Salisbury, Archddiacon Mon, a drowyd allan gan Mari am ei 
Brotestaniaeth. Ail benodwyd ef gan Elizabeth. 

4. Griffith Roberts, Archddiacon Mon, a drowyd allan am ei Bab- 
yddiaeth gan Elizabeth, i wneud Ile i John Salisbury. 

5. David Lloyd, Prebendur Penmynydd, a drowyd allan gan Mari am 
ddarfod iddo briodi. 


YN ESGOBAETH LLANDAF. 


_ Nichafwyd un o’r urddasolion Eglwysig yn feddiannol ar argyhoedd- 
iadau digon dyfnion i’w cymhell i aberthu dim er mwyn egwyddor. 

iaeth.2 O dan y ddeddf hon adsefydlwyd Ail Lyfr Gweddi 
Edward VI., gan wahardd defnyddio unrhyw weddiau eraill. 


Canlynwyd esiampl yr Esgob Anthony Kitchin (gwel Nodiad 11) gan ei 
holl israddolion. 


YN ESGOBAETH LLANELWY. 


1. Yr Esgob Thomas Wood. .Penodwyd gan Mari yn 1558, ond gan 
i Mari farw cyn iddo feddiannu’r swydd, trowyd ef o’r neilldu gan 
Elizabeth. 


2. Y Deon Richard Puskin, a drowyd allan gan Mari am ei Brotest- 
aniaeth. 


3. Richard Pollard, Archddiacon, a drowyd allan gan Mari yn 1554, 
am briodi. 


4, Thomas Davies, Archddiacon, a drowyd allan gan Mari yn 1554, am 
briodi. 

5. Humphrey Edwards, a benodwyd yn Archddiacon gan Mari yn 1554; 
a drowyd allan am ei Babyddiaeth gan Elizabeth yn 1558. 


YN ESGOBAETH TYDDEWI. 


1. Yr Esgob Robert Ferrars (neu Farrar). Cyhuddwyd o heresi 
Protestanaidd, a llosgwyd ef i farwolaeth yng Nghaerfyrddin yn 1556 o 
dan deyrnasiad Mari. 


2. Yr Esgob Henry Morgan, a drowyd allan gan Elizabeth am ei Bab- 
yddiaeth. 

3. Thomas Young, Corgeiniad Tyddewi. Trowyd allan o’i swydd am 
ei Brotestaniaeth gan Mari, ond gwnaed ef yn Esgob gan Elizabeth, 

4. Morgan Phillips, Corgeiniad Tyddewi, a drowyd allan gan Elizabeth 
am ei Babyddiaeth. 


5. John Barlow, Archddiacon Caerfyrddin, a drowyd allan am ei 
Brotestaniaeth gan Mari. 


Wrth grynhoi yr uchod, a chymeryd y pedair Esgobaeth Gymreig at 
eu gilydd, gwelwn fod un Esgob, un Deon, dau Archddiacon, ac un Cor- 
geiniad, wedi cael eu troi allan gan Mari am eu Protestaniaeth. 

Un Deon, dau Archddiacon, ac un Prebendur, wedi cael eu troi allan 
gan Mari am briodi. 

Tri Esgob, dau Archddiacon, ac un Corgeiniad, wedi cael eu troi allan 
gan Elizabeth am eu Pabyddiaeth. 


12 Nid Deddf enwog 1662, ac nid hon ychwaith o eiddo Elizabeth, oedd 
Deddf Gyntaf Unffurfiaeth. Pasiodd Edward VI. ddwy, un yn 1549 
mewn cysylitiad a’r Llyfr Gweddi Cyntaf, ac un arall yn 1552 mewn 
cysylitiad a’r Ail Lyfr Gweddi. Bu’r ddwy yn foddion i droi rhai allan 
o’u bywiolaethat. Hon o eiddo Elizabeth oedd y drydedd o’r gyfres 
Deddfau Unffurfiaeth gormesol a barasant cymaint rhwyg yn Eglwys 
Loegr. Ceir copi o’r ddeddf hon 0 eiddo Elizabeth ar ddechreu’r Llyfr 
Gweddi Gyffredin. Dadleua’r hen Roger Morrice na sefydlwyd y Llithiau 
Eglwysig gan y Senedd, ac felly fod erlid a chosbi’r Ymneillduwyr am 
beidio cydymffurfio 4 hwynt, ynddo ei hun yn drosedd; neu, mewn geir- 
iau eraill, mai’r rhai a erlidient ac nid y rhai a erlidid, y swyddogion a’r 
Ilysoedd gwladol ac nid yr Anghydffurfwyr, oedd yn torri’r gyfraith.— 
(Roger Morrice MSS., vol. i., p. 1, pars. 1—8.) 

Dirwyid neu carcherid y neb nad elai i’r Eglwys,” a chosbid 
yn yr un modd y neb a bregethai heb gael trwydded gan yr 
Esgob. Cyfreithlonwyd y delwau, y croesau, y cerddoriaeth, y 
gwisgoedd offeiriadol, ac arferion Pabyddol eraill. Adolygwyd 
42 Erthygl Edward VI., gan eu gwneud yn Ddeugain ond Un 
—fel y maent yn awr.4 Er mwyn cario allan ddarpariadau’r 
ddeddf orthrymus hon, sefydlwyd Llys yr Uchel Ddirprwyaeth. 
Rhoddwyd i’r Llys hwn awdurdod na feddai unrhyw lys arall, ac 
yn 1583 gwnaed ef yn sefydliad parhaol. Anelai bodolaeth y 
Llys hwn at wraidd rhyddid gwladol yn ogystal a chrefyddol— 
ac felly unwaith yn rhagor cysylltwyd rhyddid gwladol a 
rhyddid crefyddol mor agos a’u gilydd, fel y gorfodwyd arwyr y 
naill ym mron o angenrheidrwydd i bleidio’r Ilall. 


18 Swllt oedd swm y ddirwy. Na thybied y darllenydd mai dirwy ysgafn 
ydoedd—canys pris marchnad am ddafad oedd swllt yn y dyddiau hynny. 
Beth ddywedai ffermwyr Cymru heddyw pe y gorfodid hwy i roi dafad 
i’r offeiriad yn iawn am bob Sul na fyddent yn yr Eglwys? 


14 Mae yn deilwng o sylw fel arddangosiad o deimlad Elizabeth, iddi 
wrthod gwneud unrhyw gyfnewidiad yn y llithiau i gyfarfod 4 theiml- 
adau’r Protestaniaid. Ar y llaw arall, gadawodd allan o Lithiau Edward 
frawddegau oeddent yn anerbyniol gan y Pabyddion, megys er engraifft— 


*Rhag trawslywodraeth Esgob Rhufain a’i holl ysgelerderau ffiaidd, 
gwared ni Arglwydd daionus!” 


PENNOD III. 
SER Y BOREU. 


‘Cododd ser y boreu yn ffurfafen hanes crefyddol ein gwlad 
cyn toriad gwawr gobaith rhyddid. Yn y bennod o’r blaen 
sylwyd na fuasai’r anghydwelediad rhwng y Llys Brenhinol a’r 
Protestaniaid, efallai, wedi cyrraedd y fath eithafbwynt oni bae 
fod cynifer* wedi gorfod treulio blynyddoedd teyrnasiad Mari 
ar y Cyfandir. Ond yno daethant i gyffyrddiad 4, ac o dan 
ddylanwad Protestaniaeth gryfach, iachach Luther a Calvin. 
Yr oedd gelyniaeth y rhai hyn i Babyddiaeth yn llawer 
ffyrnicach nag eiddo Protestaniaid egwan Prydain. Ac eto, 
flwyddyn cyn esgyniad Mari i’r orsedd yr oeddent wedi ennill 
iddynt eu hunain oddefiad o dan y ddeddf yn Germani. 


Pan gyrhaeddodd y ffoaduriaid o Brydain i’r Cyfandir, 
ymgynhullasant at eu gilydd, a chynaliasant gyfarfodydd 
crefyddol yn eu hiaith eu hunain mewn gwlad estronol. A 
dyma ddechreuad Ymneillduaeth Lloegr. 


Pan ddychwelasant i’w gwlad eu hunain ar esgyniad Eliza- 
beth i’r orsedd, yr oeddent wedi magu mwy o asgwrn cefn nag, 
© bosibl, a wnaent pe yr arhosent yn eu gwlad eu hunain. 
Felly disgwylient fwy o ryddid gan Elizabeth nag ydoedd hi 
yn barod i ganiatau iddynt. Cafodd y Frenhines ei hun mewn 
safle hynod rhwng y ddwy blaid. Ar y naill law gwrthododd 
yr Esgobion Pabyddol gadw eu hesgobaethau ar draul cyd- 
nabod Penarglwyddiaeth y Teyrn yn Ile’r Pab; ac ar y Ilall 
gwrthododd yr Esgobion a’r Clerigwyr Protestanaidd ddychwel- 
asant o’r Cyfandir, dderbyn yr esgobaethau hynny ar draul 
defnyddio y defodau Pabyddol a fynnai Elizabeth eu cadw. 
Ym mblith y rhai re yr oedd yr enwog Miles Coverdale, 


1 Dywedir fod 8 cant o cane wedi ffoi i’r Cyfandir i ddianc 
rhag llid Mari. 

cyfieithydd y Beibl i Harri; John Knox (yr hwn drwy rym 
anhyblyg ei egwyddorion a ddaeth yn frenin anghoronedig 
Ysgotland); a John Fox, awdwr “Lilyfr y Merthyron.” 
Ychydig, os dim, Cymry a gawn eto ym mhlith y dychwel- 
edigion hyn yn meddu digon o asgwrn cefn i ddewis yn hytrach 
ddioddef adfyd am egwyddor na chael mwyniant swydd dros 
amser. 


Yn nyddiau Harri, ac Edward, a Mari, Pabyddiaeth a 
Phrotestaniaeth oedd y ddau allu gwrthwynebol. Eithr yn 
awr yr oedd cyfansoddiad y byddinoedd wedi newid i gryn 
raddau. Protestaniaid y gelwid y ddwy fyddin; ond Pro- 
testaniaid swyddogol yn proffesu rhith Protestaniaeth tra 
yn gwadu ei grym hi, oedd un; a Phrotestaniaid gwirioneddol, 
yn mynnu cael y peth yn ogystal a’r enw, oedd y Ilall. O dipyn 
i beth daeth y Diwygwyr hyn oeddent am buro yr Eglwys, i 
gael eu galw yn Buritaniaid. Gwrthdystio yn erbyn Pabydd- 
iaeth fel ffug grefydd, a wnai’r Protestaniaid; gwrthdystio 
yn erbyn ffug-Brotestaniaeth a wnai’r Puritaniaid. Tyfodd 
Protestaniaeth yn naturiol 1 fod yn Buritaniaeth ; a dadblygodd 
Puritaniaeth yn yr un modd i. fod yn Anghydffurfiaeth,—ac 
wedi hynny yn Ymneillduaeth. Gwrthwynebu awdurdod y 
Pab oedd y garreg filltir gyntaf ar daith Protestaniaeth i 
gyfeiriad Ymneillduaeth; trot ymaith oddiwrth athrawiaethau 
Pabyddol oedd yr ail; ymwrthod Ag arwyddion allanol y 
ddefodaeth Babyddol oedd ydrydedd. Ni fwriadai Harri VIII. 
fynd yn mhellach na’r garreg gyntaf; dymunai Edward deithio 
hyd yr ail; chwenychodd Mari fynd yn ol i’r hen lwybr oddiar 
yr hwn y trodd ei thad; mynnodd Elizabeth fynd fel Harri hyd 
y garreg filltir gyntaf—a-dim cam ym mhellach; awyddai’r 
Puritaniaid weled yr Eglwys yn cyrraedd y drydedd filltir. 

Pelly cawn yn awr y Llys a’r Esgobion wedi cyrraedd y 
garreg filltir gyntaf, a’r Puritaniaid wrth y drydedd;—ac yn 
y canol rhwng y ddwy safai corff y bobl heb wybod beth i 
wneud, a llawer o’r clerigwyr a ddymunent deithio tua’r 
drydedd, ond a ofnent lid y Frenhines. Ac nid heb achos 

yr ofnent, canys yr oedd digofaint Elizabeth, pan enynnid ef, 
yn waeth nag eiddo ei thad na’i chwaer. Wedi pasio Deddf 
Unffurfiaeth, penododd Ddirprwyaeth i fynnu gweled fod y 
ddeddf yn cael ei chario allan—ac fel esboniad ar y ddeddf 
cyhoeddodd nifer o gyfarwyddiadau manwl i’w chlerigwyr a’u 
deiliaid,? a gwnaed gweddio yn y teulu yn waeth trosedd 
na meddwi yn y dafarn. 


Profodd Elizabeth, fel eraill o’i blaen ac ar ei hol, mai 
“rhwyddach dweyd ‘mynydd’ na mynd drosto.” Y mae 
erlid bob amser yn creu rhagrithwyr ac nid credinwyr. 
Cafodd Elizabeth wrthwynebiad a chymorth gan yr esgobion.® 
Gwrthwynebent bob diwygiad yn yr Eglwys o du’r Frenhines 
ac o du y Puritaniaid. Cadwasant hwy, a chorff y clerigwyr, 
eu swyddi,—er yn anghytuno 4 gwaith Elizabeth. Canlyniad 
ei gorthrwm hi felly oedd, cau allan y Pabyddion egwyddorol 
ar y naill law, a’r Puritaniaid egwyddorol ar y Ilall; felly 
delid y rhan fwyaf o’r swyddi eglwysig gan ddynion nad 
oeddent yn meddu egwyddorion dyfnion o gwbl. 

O gwmpas cwestiwn y gwisgoedd, yn bennaf, yr ymladdwyd 
brwydr fawr Puritaniaeth y dyddiau hynny. Y rhai hyn oedd 
y graig rwystr i’r clerigwyr a ddaethant yn ol o’r Cyfandir 
wedi marw Mari.‘ Cofier mai nid yn erbyn y gwisgoedd 


2-Ym mhlith y cyfryw ceid a ganlyn:—Ni chai clerigwr briodi heb 
ganiatad ei Esgob a dau Ustus heddwch, ac ni chai Esgob briodi heb 
ganiatad yr Archesgob a’r Dirprwywyr; anghymeradwyid a chosbid 
gweddi ddirgel a theuluaidd,—modd y gellid cael pob addolwr o’r tu fewn 
i furiau’r Eglwys ar yr hon yr oedd hi yn Ben. 


8 « The Act of substituting our present Ecclesiastical Establishment for 
the Popish ones which preceded it was passed with the dissent of all the 
Bishops, and therefore the style of ‘Lords Spiritual’ is omitted through- 
out the whole.”—(Blackstone’s Commentaries, Bk. i. Chap. 2, Note.) 


4 Dywed Grindal, a wnaed wedi hynny yn Archesgob Caergaint : “All 
the Bishops who had been abroad, on their return dealt with the Queen 
to let the matter of habits fall.” Dywed Hallam: ‘‘ Except Archbishop 
Parker, and Cox, Bishop of Ely, all the most eminent Churchmen, such 
as Jewell, Grindal, Sandys, Nowell, were in favour of leaving off the 
surplice, and what were called the Popish ceremonies.” Hyd yn oed yn 
y colegau, Ile yr arferid gwisgoedd athrofaol, gwrthwynebid y gwisgoedd 
offeiriadol. Gomeddodd Esgob Hooper osod y wisg am dano wrth gael 
ei gysegru. Gwrthwynebid y gwisgoedd ar yr un tir gan Latimer, Ridley, 
Cranmer, Taylor, Philpot, Bradford, ac eraill yn nyddiau Mari. 

fel gwisgoedd yr oedd y gwrthwynebiad, eithr yn erbyn y 
gwisgoedd fel arwyddion allanol o’r egwyddorion Pabyddol 
oedd mor atgas gan y Diwygwyr hyn. 

Gwnaeth gormes Elizabeth Buritaniaeth yn boblogaidd. 
Digwyddodd yr un peth yn nyddiau Edward. Cafwyd engraifft 
nodedig yn achos yr Esgob Hooper, yr hwn yn ei esgobaeth ei 
hun a bregethai ddwy a thair gwaith y dydd i dorfeydd Iliosog. 
Pan wrthododd Miles Coverdale Esgobaeth Exeter gan 
Elizabeth, trodd allan heb y wisg i bregethu Crist. Tyrrai’r 
bobl i’w wrandaw, ac yn gyffredin ar nos Sadwrn gyrrent i’w 
dy er cael gwybod pa le y bwriadai bregethu drannoeth. Yr 
oedd ei angladd yn un o’r rhai mwyaf a welodd yr oes honno. 


A’r hyn oedd yn wir am y ddau hyn oedd yn wir am eraill 
hefyd. 


Ond cynhyrfodd gormes Elizabeth wrthwynebiad arall a 
phellach. Trodd rhai o’r esgobion, yn eu plith Grindal, Esgob 
Llundain, i’w herbyn, gan estyn pob ffafr a feiddient i'r 
Puritaniaid.” Cawsant gydymdeimlad y Prif Ysgolion, canys 
gweithredodd Caergrawnt ar yr hawl oedd ganddi i drwyddedu 
pregethwyr—ac felly pan wrthodai’r Frenhines roi trwydded i 
bregethwr am ei fod yn Buritan, caffai hwnnw gan y Brifysgol 


5 Nid oedd Grindal bob amser yn dal y golygiadau hyn. Pan 
gafwyd Wm. White, Robt. Hawkins, Thos. Bowland, tri o bregethwyr, 
a thua cant o’u gwrandawyr, yn euog o gynnal cyfarfodydd heb drwydded 
yn Llundain, carcharwyd hwynt am flwyddyn. Yn Jonawr, 1569, ar eu 
rhyddhad ar ol blwyddyn o garchariad, ysgrifena Grindal :— 


“My opinion is that all the Heads of this unhappy faction should be 
with all expedition sevearely punished as an example to others as 
people fanaticall and incuerable. . . . And because all Prisoners 
for any color of religion, be it never so wicked, finde great support and 
comfort in London, in mine opinion it were not amisse that six of the 
most desperate of them should be sent to the Common Gaole of 
Cambridge, six likewise to Oxon, and some of them to othere gaoles 
hereabout. . . . I commend your good Lordships to Almighty God 


who ever have you in his blessed keeping. 
“Your Lordships in Christ, 


‘* EDMUND GRINDALL. 
“From my house at Poles, London, 
the 4 of January, 1569.” 


—(The Roger Morrice’s MSS., vol. i.) 

drwydded a roddai iddo hawl i bregethu Ile bynnag y medrai 
gael drws agored.° Cododd Ty’r Cyffredin hefyd mewn gwrth- 
wynebiad.’ Mewn gair yr oedd synwyr y wlad o blaid y 
Diwygwyr, a’r Diwygwyr o blaid_diwygiad Eglwysig trwyadl ac 
nid ffug-ddiwygiad.® 

Cafodd gormes Elizabeth ganlyniad arall. Yr oedd y clerig- 
wyr cydwybodol fethent gydffurfio a’i rheolau caethiwus hi, gan 
mwyaf yn bregethwyr galluog. Pan wrthododd y rhai hyn 
aberthu eu hegwyddorion er mwyn cadw eu bywiolaethau, 
cafwyd anhawster i gael personau cymhwys i lenwi eu Ile. 
Penodwyd dynion hollol anghymwys i’r offeiriadaeth—yn 
grefftwyr, masnachwyr, ac arall. Mewn rhai rhannau o’r wlad 
nid oedd ond un o bob chwech o’r offeiriaid yn medru pregethu. 
Yn Llundain nid oedd ond hanner yr Eglwysi Ile y cynhelid 


8 Warner, vol. ii. p. 436. 


7 Pan yn ystyried cwestiwn Llys yr Uchel Ddirprwyaeth, dywedodd Syr 
Peter Wentworth yn Nhy’r Cyffredin :— 

“There were but small hopes of a reformation. Banishing the pope 
and reforming true religion had its beginning from this house, but not 
from the bishops ; few laws for religion had their foundation from them ; 
and I do surely think, before God I speak it, that the bishops were the 
cause of this doleful message.” 


Gyrrwyd Syr Peter i garchar i’r Twr am siarad mor blaen. 


James Morice, a lawyer of considerable eminence, wrote to Lord 
Burleigh, complaining of his imprisonment. The bishops and eccle- 
siastical judges were about this time accused in the House of Commons 
“As Dishonourers of God and her Majestie, violaters and perverters 
of law and public justice, and ronge doers unto the liberties and 
freedoms of all her Majestie’s subjects by their extorted othes, wrong- 
full imprisonments, lawlesse subscription, and unjust absolucions— 
Be it so, yet I hope her Majestie and you of her ho. privy counsell, 
will at lengthe thoroughly consider of these things, least as wher 
hearetofore we prayed ‘from the tyranny of the Bishop of Rome good 
Lord deliver us,’ we be compelled to say ‘from the tyranny of the 
clergy of England good Lord deliver us.’ Pardon my playne speache, I 
humbly beseache your honr., for it proceedeth from an upright hart 
and sound conscience, although in a weake and sycklie bodie; and by 
God’s grace whilest life doth last, I will not be ashamed in good 
and lawfull sorte to stryve for the freedom of conscience, publicke 
justice, and the liberties of my country.’’—(Lodge’s Illustrations of 
British History, vol. iii. no. 257.) 


8 Dywed Macaulay :—“ It cannot be doubted if the general sense of 
the (Protestant) party had been followed, the work of reform would 
have been carried on as unsparingly in England as in Scotland.” 

gwasanaeth pregethu.? Yr oedd cyflwr Cernyw yn waeth fyth.” 
Gresynus i’r eithaf oedd cyflwr Cymru. Mewn adroddiad 
swyddogol 0 eiddo Esgob Rowland Meyrick cawn nad oedd yn 
holl Esgobaeth Bangor ond dau glerigwr a arferent bregethu.” 


9 Danfonwyd deiseb o Lundain i’r Senedd yn dweyd :—“ That half 
of their churches were unsupplied with preaching ministers; in the 
other half, partly by reason of non-residents, partly through the mean 
qualifications of others, there is scarce a tenth man who makes con- 
science to wait upon his charge, whereby the Lord’s Sabbath is often- 
times wholly neglected, for the most part miserably mangled, and 
darkness coming in like an armed man.” 


10 Danfonwyd deiseb i’r Senedd o Cernyw yn nyddiau Elizabeth, yn yr 
hon y dywedid :— 

«*We are 90,000 souls ready to perish for want of the word of God, 
and though we have 160 churches, to the maintenance of which there is 
yearly allowed £9200, the greatest part of them are supplied by men who 
are guilty of the grossest sins, fornicators, adulterers, felons bearing the 
marks in their hands of the said offences; drunkards, gamesters on 
the Sabbath Day; many who preach but once a quarter. We have 
some ministers who labor faithfully in the Lord’s husbandry, but these 
men are not suffered to attend their callings. . . . Nor is it safe 
for us to go to hear them, for though our own fountains are dried up, 
yet if we seek the waters of life elsewhere we are cited into the 
spiritual courts. . . . Therefore from far we come beseeching 
this honourable house to dispossess these dumb dogs and appoint 
them faithful ministers who might preach the word without molestation 
from any Ecclesiastical Commissioners.” 7 


 Heblaw y ddau a arferent bregethu yr oedd yn yr Esgobaeth amr 
a fedrent bregethu. Wele gopi cyflawn o’r rhan yma o’r adroddiad 
dyddorol hwn, modd y gwelir ym mha ardaloedd y pryd hwnnw y gallai’r 
offeiriad bregethu :— 


The Names of the Prechers licensed, and do prech. 


PRECHERS. 


Mr Robert Evance Prist, Bachelor of Devyintie and Dean of Bangor. 
Thomas Lloyd Prist, Vicar of Llan-gurike (Lian-gurig). 


The names of such as be able to preche, and may do goode. 
In Com. CARNARVAN. 


Mr Edmond Myrike Priest, Archdeacon of Bangor. 

Mr William Roberts Priest, Archdeacon of Meryoneth. 

David Owen Priest, Parson of Cryketh (Crickcaith vel Crickieth). 
. John ap Robert Preiste. 

. Roger Evance Preiste. 

. Henry Holland the yonger, Prieste, Vicar of Conwaye. 

. Morres Powell Prieste, Parson of Llaneithan. 

. David Moythe Priest, Parson of Llanvair. 

. Hughe ap David Priest, Vicar of Abereche. 


wlelololelel=, 


In Com. ANGLESEY. 


Mr Thomas Bulkeley Parson of Llan Rithland (Lian Rhyddlad). 
Mr Richard Myrian Priest, Parson of Aberfraw. 

Allan o 10,000 0 blwyfi yn Lloegr a Chymru nid oedd ond 2000 
yn meddu clerigwyr a fedrent bregethu. Yr oedd felly 8000 o 
blwyfi lle na chai’r plwyfolion bregeth gan yr offeiriad o gwhbl. 
Teithiai’r rhai a ddymunent glywed pregeth 12 neu 20 milldir 
cyn dod o hyd i bregethwr—ac yna dirwyid hwynt bris dafad 
am beidio mynd i Eglwys y plwyf gartref. 


Dyma ynte ganlyniad gormes crefyddol Elizabeth. Delid y 
bywiolaethau gan mwyaf gan rai na fedrent bregethu; o’r tu_ 
allan i’r Eglwysi yr oedd Ilu 0 ddysgedigion a fedrent, ond na 
chaent, bregethu. Dysgedigion galluog, a siaradwyr hyawdl, 
gan mwyaf oedd Anghydffurfwyr y cyfnod hwn,—a dyma Ser y 
Boreu i Ymneillduaeth Lloegr. Gwyr anysgedig, os nad 
anllythrennog, ac heb fedru pregethu, oedd mwyafrif y rhai a 
ddalient swyddi yn yr Eglwys. Er na chai’r Anghydffurfwyr 
bregethu yn yr Eglwysi, dygid pregethu ymlaen mewn llawer 
o fannau,—ac yn y mannau hynny yr oedd y pregethwyr (fel y 
nodwyd eisoes am Miles Coverdale) yn boblogaidd. Cedwid 


Mr William Hughes Priest, Parson of Llandiffnan (Llanddyfnan). 
. Thomas Johns Priest, Parson of Eglwyffail. 
Richard ap Jenn Priest, Parson of Llanaligo. 

. David Owen Priest, Parson of Trefdraith. 

. William Powell Priest, Prebendary of Penmynydd. 
. William ap David Priest, Parson of Llan Saderne. 
. Lewis ap John Priest, Parson of Llandegvan. 

. Richard Hughes, Chaplen. 

. Richard Birkedale Chaplen. 

. William ap Thomas Chaplen. 

John Towen Chaplen. 

. William Lewis, Chaplen. 

MYRIONETHE. 


Mr. Robert ap Morgan Priest, Parson of Llanaber. 

D. Arthur Hughes Priest, Vicar of Towyn. 

D. Ellis Prichard Priest, Parson of Dolgelle. 

D. Thomas Griffith Priest, Parson of Llanfrothen. 

Mr. John Hughes Priest, Parson of Llangynhaval. 

Sir Fulke Lloyd Priest, Parson of Llangoyfen (Llan Gwyfen). 
D. Griffith Johns Priest, Parson of Llan Elidan. 

D. Hugh Davies Priest, Vicar of Llan Rayder (Llan Rhaidr). 
D. Lewis Gethyn Priest, Vicar of Llanvair and Dyffryn Clwyd. 


Ro. BANGOR. 
—(MSS. Matthei Parker Archiepiscopi Cant. in Biblioth. Coll. Corporis 
Christie, Cantabr. Miscell. 4.) 
31 


~ 


DIWYGWYR CYMRU. 


Dyddiau Ympryd gan Gydffurfwyr ac Anghydffurfwyr fel eu 
gilydd,—ac ar y dyddiau hynny caniateid i'r olaf bregethu, er 
nad yn yr Eglwysi. Felly, o dipyn i beth, ffurfiwyd nifer o 
gynulleidfaoedd Anghydffurfiol mewn gwahanol rannau o’r wlad. 
Ni cheid ond un neu ddwy o’r cyfryw gynulleidfaoedd yng 
Nghymru.” 

Atebiad Elizabeth i gynnydd digamsyniol Puritaniaeth, oedd 
gwneud y cadwyni yn dynnach.” Tynnodd yr Esgobion yn 1583 
gyfres o Erthyglau manwl a chaethiwus allan.“ Enynnodd y 


2 Pregethid i’r rhai hyn gan yr ychydig Gymry a ddalient drwydded 
yr Esgob Grindal i bregethu, megys y drwydded a roddwyd i Thomas 
Llewelyn, yn Rhigos, Sir Forgannwg. Ei ddisgyblion ef ddechreuodd 
yr achos Ymneillduol ym Merthyr. Cedwid addoliad rheolaidd yn 
amaethdy Blaencanaid oddeutu’r flwyddyn 1620. 


18 O 1562 i 1583 cyhoeddodd y Frenhines Chwe Cyfres wahanol o 
Erthyglau, y rhai a fynnai hi i’r offeiriaid eu harwyddo. Gwnaed hyn 
yn dra chyftredin a’r rhai cyntaf, ond teimld fod y Ileill mor gaethiwus 
fel nas gallai hyd yn oed cydwybodau ystwyth y rhai a ymostyngasant 
iddi ar y dechreu, blygu iddynt. Y canlyniad fu, trot ychwaneg o’r 
dynion goreu yn yr Eglwys allan o honi. 


M4 Articles agreed to by the Bishops, exhibited to her Majestie Sept., 
1583. 


1. That the Lawes late made against Recusants be put in more due 
execution considering the benefit that hath grown to the Church thereby 
where they have been so executed, and the encouragement which they 
and others do receive by remisse execution thereof. 

2. That all Preaching Reading Catechising, and other such like 
exercises in private places and families whereunto others do resort 
being not of the same family be utterly prohibited seeing the same was 
never permitted as lawfull under any Christian Magistrate but as a 
manifest signe of Schisme and cause of contention in the Church. 

3. That none be admitted to Preach Read or Catechise in the Church 
or Elsewhere unlesse he do four times in a year at least, Say service 
and minister the Sacraments according to the Book of Common Prayer. 

4. That all Preachers and others in Ecclesiastical Orders do at alt 
times use and wear such kind of Apparel as is presented unto them by 
the Booke of Adyts. and her Majestie’s Injunctions. 

5. That none be admitted to Preach and interpret the Scriptures 
unlesse he be a Priest or Deacon at least admitted thereunto according 
to the Lawes of the Realme. 

6. That none be permitted to Preach, Read, Catechise, Minister 
the Sacraments or to execute any other Ecclesiastical function by 
what authority soever he be admitted thereunto, wnlesse he first consent 
and subscribe to these Articles following before the Ordinary of the Diocese 
wherein he resideth, &c. 

Then follow eight articles declaring the Queen’s Supremacy, the 
Book of Common Prayer, the Booke of Articles of 1562, be a graduate 


os a University, &c.—(The Roger Morrice MSS., vol. i. Book 56, pp. 
-39.) 

rhai hyn ddigofaint cyffredinol, a gwnaed defnydd mawr o’r 
wasg, drwy gyhoeddi Ilyfrau a phamffledau i wrthdystio yn 
eu herbyn. Yn yr un flwyddyn cafodd Elizabeth gan ei 
Chyngor i gyhoeddi deg o erthyglau eraill yn anelu yn union- 
gyrchol at fywyd Anghydffurfiaeth. Yroeddent yn ddigon craff i 
ganfod mai’r blaid a allai gael meddiant o’r plant fyddai’r blaida 
feddiannai’r bobl yn y genhedlaeth ganlynol. Belly gorchy- 
mynwyd i’r Esgobion i holi yn ddyfal ynghylch pob ysgol- 
feistr yn ei Esgobaeth “modd y gellir symud y cyfryw nad 
ydynt iach.” .Cymhwysid y gorchymyn hwn at bob ysgolfeistr, 
ai cyhoeddus ai preifat. Aed ym mhellach fyth, gan orchymyn 
ir Esgobion i holi pa fodd y dygid plant yr Anghydffurfwyr i 
fyny. Nid yn ddiwrthwynebiad y pasiwyd y rheolau hyn. 
Gosododd y gwladweinydd galluog Cecil, Arglwydd Burleigh, ei 
wyneb yn gadarn yn eu herbyn.” Yn cael eu cefnogi ganddo ef 
tynnodd Ty’r Cyffredin ddeiseb allan yn 1584 yn gwrthdystio 
yn erbyn gormes yr Esgobion. Atebwyd y ddeiseb mewn 
ysgrif hir gan yr Archesgob, yn yr hon y dywedai fod “y 
Ddeiseb yn ymddangos yn tueddu at y cyfryw benrhyddid a 
diddymiad cyfreithiau, ac yn gymaint perygl, fel nas gellid ei 
oddef nac yn yr Eglwys na’r Wladwriaeth, fel y bydd nid yn 
unig yn parhau ond yn ychwanegu at y Sism a’r ymraniad sydd 
yn ein plith eisoes.” Desgrifiai y ddeiseb—yn yr hon ni wnaed 
ond yn unig geisio amddiffyn hawliau cyffredin y bobl—fel 
“ Deiseb Anuwiol.” 

Ac yn y ffurfafen dywell yna y llewyrchai goleuni clir Ser 
Boreu Ymneillduaeth Lloegr—y Puritaniaid y cyfeiriasom atynt 


eisoes. 


18 Dyma’r modd y cyfiawnhaodd yr Archesgob Whitgift ei hun yng 
ngwyneb gwrthwynebiad Burleigh :— 

“T am fully persuaded that my manner of proceeding against these 
kind of men is both Lawfull, usuall and charitable, neither can I devise how 
otherwise to deale to worke to any good effect. It is the only thing 
wherein your Lordship and I do differ. Not severity but lenity hath bred 
this Schisme inthe Church. . . . The accusation of severity is the 
least thing I feare.”—(The Roger Morrice MSS.., vol. i.) 

Hyd yma am Hanes y Diwygiad yn Lloegr yr ydym wedi 
bod yn siarad,—a hynny am y rheswm syml nad oedd y Diwygiad 
eto wedi dechreu amlygu ei hun yng Nghymru. Ond bellach 
deuwn yn nes adref, er y bydd yn rhaid dweyd llawer eto am 
Loegr, ei gwaith, a’i gweithwyr, mewn cysyllitiad a’r hyn a 
wnaed o’r diwedd yng Nghymru. 

Elizabeth, yr hon a wnaeth gymaint o niwed yn Lloegr, a 
gynhyrchodd foddion y Diwygiad yng Nghymru. Er mwyn 
cael y trechaf ar y Pab, a phwysleisio’r ffaith fod Eglwys 
Loegr yn hollol anibynnol ar Eglwys Rufain, ceisiodd wneud 
yr Eglwys mor nodweddiadol Seisnig ag oedd modd, ei gwneud 
mewn geiriau eraill, yn Eglwys arbennig i drigolion ei gwlad. 
Tuagat sicrhau hyn, ffafriodd ledaeniad pellach y Beibl, a hynny 
yn iaith y bobl. Felly yn Saesneg yn lle’r Liadin y dygwyd yr 
holl wasanaeth ym mlaen yn yr Eglwysi. 


Erbyn hyn yr oedd rhai o’r Cymry hefyd wedi dechreu deffro 
o'r cysgadrwydd oedd wedi eu cadw gyhyd yn rhwym mewn 
segurdod a thywyllwch. Y wasg fu yn foddion i ddechreu deffro 
cenedl y Cymry—ac mae’r wasg wedi bod byth er hynny yn 
uchel ei bri yn y wlad. 


Y pryd hwn Cymraeg oedd iaith gyffredin y genedl o Gaergybi 
i Gaerdydd, ac o Lanandras 1 Dyddewi. Ceisiodd Harri VIII., 
mae’n wir, ladd iaith ei dadau. Yn un o adrannau Deddf yr 
Uniad' a wnaeth Gymru’n un a Lloegr, darperid fod holl weith- 
rediadau pob llys yng Nghymru i gael eu cario ymlaen yn Saesneg; 
ac os defnyddiai unrhyw swyddog yn y Ilys yr iaith Gymraeg 
wrth gyflawniei ddyledswyddau yno, collai ei gyflog. Gwelir mai 


1 27 Henry VIII., cap. 26. 

yr unig wahaniaeth rhwng swyddogion Cymru dri chant a 
hanner o flynyddoedd yn ol, a’u brodyr heddyw, yw ei bod yn 
ofynol dirwyo y cyntaf i’w rhwystro i siarad Cymraeg, tra mae 
ya rhaid cynyg tal iddynt heddyw i’w perswadio i’w defnyddio. 
Arferid y Gymraeg hefyd mewn rhannau helaeth o siroedd 
Henffordd, Amwythig, a Chaer. Danfonid meibion pendefigion 
a feddent diroedd yng Nghymru, at Gymry i ddysgu’r iaith.? 
Mewn plwyfi yn Sir Amwythig gwrthwynebid penodiad clerig- 
wyr na fedrent yr iaith Gymraeg.’ 


Yr oedd rhannau o’r Ysgrythyr wedi cael eu cyfieithu i’r 
Gymraeg o bosibl cyn dyddiau Elizabeth.t Ond mewn ysgrifen 
yn unig yr oedd y rhai hyn. Yr enwocaf o honynt, efallai, 
oedd eiddo’r hen fardd Thomas Llewelyn, o Sir Forgannwg, 
y cyfeiriwyd ato eisoes fel wedi cael trwydded gan yr Esgob 
Grindall 1 bregethu. Awgryma Malkin fod William Salesbury 
ar Doctor Richard Davies wedi gwneud defnydd o gyfieithad 
Llewelyn pan ymaflasant yn y gwaith o ddwyn allan y 
Testament Newydd yn Gymraeg. 


Ond gan nad beth am hynny, yn niwedd teyrnasiad 
Edward VI. y dechreuodd lIlyfrau Cymraeg gael eu hargraffu. 
Gwnaeth Gruffydd Hiraethog yn y Gogledd, a Syr John 
Price yn y De, wasanaeth pwysig wrth gyhoeddi y Ilyfrau 
Cymraeg cyntaf—a’r rhai hynny yn lIlyfrau o nodwedd 
grefyddol. Ar eu hol hwy daeth William Salesbury, cyfieith- 
ydd yr argraffiad cyntaf o’r Testament Newydd i’,r Gymraeg. 
Yn ei ieuenctyd Pabydd selog a defosiynol oedd Salesbury.® 


2 Yorke’s Royal Tribes, pp. 81—2. Note. 
8 Thomas's Hist. Dioc. St. Asaph, pp. 92—3. 


4 Gwaith Gwallter Mechain, cyf. i1., tud. 190. 
Myvyrian Archaiology, tud. 367—77. 
Cambrian Register, cyf. i. tud. 444. 


5 Malkin’s South Wales, vol. i., p. 297. 

6 Mewn llyfr Saesneg a gyhoeddodd Salesbury yn 1550, dywed :— 

“Canys yr oedd gyda hwy (yr Iuddewon) y pryd hynny, fel y bu 
gyda minnau pan yr oeddwn yn Babydd santaidd, pryd yr oedd fy 
mherthynas 4 Duw yn debyg i hyn; sef os gwrandawn offeren ar Sul 
a gwyl, os dywedwn fy ngweddi yn blygeiniol i Mair, neu Sallwyr y 

Mae yn dra thebyg mai yn y Coleg yn Rhydychain y cafodd 
droedigaeth, canys yno daeth i gysylltiad 4 dylanwadau John 
Hooper, Alexander Nowel, John Jewel, ac eraill oeddent wedi 
Protestaneiddio y Brifysgol honno. Am ei Brotestaniaeth 
gorfu iddo, yn nheyrnasiad Mari, fynd ar ffo. Dyry loan 
Pedr ini ddarlun tarawiadol o’r Cymro ieithgar mewn ystafell 
gudd yn y Cae Du, Llansannan, wrth y gwaith o gyfieithu’r 
Testament.’ Prydferth iawn yw’r darlun, ond mae Ile i ofni 
mai dychymyg ac nid ffaith yw; canys os bu ar ffo, yn nyddiau 
Mari y bu. Nid oes amheuaeth na fu Salesbury yno yn 
llechu, ac o bosibl yn ysgrifennu Ilawer—eithr yn nheyrnasiad 
Elizabeth y cyfieithodd y Testament trwy orchymyn Elizabeth, . 


Forwyn, os cusanwn ac y llyfwn yn ddefosiynol draed eu saint (canys 
felly y galwant eu delwau), ac os taenellwn fy hun a dwfr rheibiedig 
(conjured), ac os dygwn y pennyd ofergoelus a osodid arnaf gan fy-— 
pa’r un a ddywedaf, gelyn ynte tad ?—ysbrydol; yna, meddaf, yr 
oeddwn ar y fath delerau 4 Duw, fel y tybiwn ac y credwn yn gadarn fy 
mod wedi cyflawni fy nyledswydd yn lawn tuagato, er na alwaswn un- 
waith i gof haeddiannau marwolaeth Crist i foddloni a dyhuddo cyf- 
iawnder, am yr holl droseddau a phechodau a gyflawnaswn, a’m buchedd 
ddrygionus drwy fy mywyd yn flaenorol.” 


(The Caterie of the Popes Botereulx commonly called the high 
altare, &c.) 


7 “Yr oedd yn yr hen dy dair ystafell ar y llawr a dwy i fyny, heblaw 
y seler a grybwyllasom eisoes, a’r ystafell fechan enwog yn y simdde, 
lle y dywedir i Salesbury gyfieithu y Testament. Yr oedd hyd yr 
adeilad drosto tua 72 o droedfeddi, a’i lled rhwng y muriau tua 14 o 
droedfeddi. Cymerai yr ystafell gyntaf tua 9 troedfedd o’r hyd, ac 
yn hon nid oedd le tan, ond gorweddai yn Iled ddwfn yn y ddaear. Y 
nesaf, neu y ganol, oedd y brif ystafell, yr hon a fesurai tuag 16 
troedfedd o hyd, ac ynddi yr oedd yr aelwyd a’r simdde. Gwahanid 
y ddwy ystafell hyn gan fur cerryg yn cyrraedd i’r nen. Nid oedd un 
llofft ar yr ystafell gyntaf, ond yr oedd un oddiar y ddwy arall, ac un 
fechan hefyd wedi ei ffurfio yn y simdde rhwng y fantell, neu y palis 
oddiar y fantell, a’r mur terfyn, ac uwch ben yr aelwyd. Yr oedd 
llofft oddiar y gegin fawr felly yn Ilai na’r gegin o led y simdde. Nid 
oedd un drws i fyned o’r brif lofft i'r un fechan a ddarluniwyd, ac nis 
gallasai neb feddwl fod yno un ystafell o gwbl. Yr unig ffordd i fyned 
iddi oedd drwy ddringo i fyny y simdde, a dyma’r fath le oedd y 
ddirgelfan, neu gysegr fel y gellid yn briodol ei alw, lle y cyflawnwyd 
y gwaith santaidd a roddodd y fath enwogrwydd arno.”—(Enwogion 
y Ffydd, cyf. 1., tud. 44.) 


Cafwyd ystafelloedd o’r fath yn dra gwasanaethgar mewn amser o 
erlid cyn ac ar ol hyn. Ynddynt cafodd Ymneillduwyr y ganrif ganlynnol 
noddfa ddiogel rhag eu gelynion dro ar ol tro. 

ac felly nid oedd angen iddo fod ar ffo nac ynghidd y pryd 
hwnnw. Nid i Salesbury ei hun y rhoddwyd y gorchymyn hwn, 
ond ir Esgobion Cymreig;® ond yr oedd Salesbury wedi hir 


® Wele eileb lawn o’r comisiwn brenhinol yn awdurdodi gwneud y 
cyfieithad :— 

“Yn gymaint nad ydyw yr iaith Saesneg yn ddealledig gan y nifer fwyaf 
a’r luosocaf o ddeiliaid anwylaf ac ufudd ei Mawrhydi, ag sydd yn pre- 
swylio o fewn tiriogaeth a gwlad ei Huchelder yng Nghymru, yr hon nid 
yw ran fechan o’r deyrnas hon, y rhai gan hynny ydynt yn Ilwyr amddifad 
o Air santaidd Duw, ac ydynt yn aros yn y cyffelyb, neu yn hytrach 
mewn mwy o dywyllwch ac anwybodaeth nag yr oeddynt yn amser 
y grefydd Babaidd. Bydded yn ddeddfedig . . . Fod i Esgobion 
Henffordd, Ty Ddewi, Llanelwy, Bangor, a Llandaf, a’i holynwyr, 
gymeryd y fath drefn yn eu plith eu hunain er iechyd eneidiau y 
praidd a gyflwynwyd i’w gofal yng Nghymru. (1) Fod i’r holl Feibl, yn 
cynnwys y Testament Newydd a’r Hen, ynghyda’r Llyfr Gweddi 
Gyffredin, a gweinyddiad y Sacramentau, a arferir yn awr o fewn i’r 
deyrnas hon yn y Saesneg, gael eu cyfieithu yn wirioneddol a chywir 
ir iaith Frytanaidd neu Gymraeg; (2) ac fod i’r unrhyw, wedi eu 
cyfieithu felly, ar ol eu hystyried, eu darllen a’u cymeradwyo, ganddynt, 
gael eu hargraffu i’r fath rifedi, o leiaf, fel y byddo i un o bob math 
fod ar gyfer pob eglwys gadeiriol, eglwys golegawl a phlwyfol, a chapel 
anwes, cyn y dydd cyntaf o Fawrth, ym mlwyddyn ein Harglwydd, un mil 
pump cant a thri ugain a chwech ; (3) ac o’r dydd hwnnw allan, fod yr holl 
wasanaeth dwyfol i gael ei arfer a’i ddywedyd gan y curadiaid a’r gweini- 
dogion trwy yr holl esgobaethau dywededig lle yr arferir yr iaith 
Gymraeg yn gyffredin, yn yr iaith Frytanaidd neu Gymraeg ddywededig, 
yn y fath fodd a ffurf ag aarferir yn awr yn yr iaith Saesneg, ac heb 
wahaniaethu dim mewn un dull na ffurf oddi wrth y llyfr Seisnig; (4) 
am y llyfrau hynny, a argreffir felly, bydd i blwyfolion pob un o’r 
plwyfau dywededig dalu un hanner neu ran, a pherson neu ficer pob un 
o’r plwyfau dywededig (lle byddo’r ddau) neu ynte un o honynt, Ile nad 
oes ond un, dalu yr hanner neu y rhan arall; (5) fod i brisiau y llyfrau 
hynny gael eu penodi a’u gosod gan yr esgobion dywededig, a’u 
holynwyr, neu gan dri o honynt o leiaf; (6) yr hyn bethau, os bydd 
vr dywededig esgobion, ne’u holynwyr, eu hesgeuluso, yna bydd i bob 
un o honynt fforffedu i’w Mawrhydi y Frenhines, ei hetifeddion a’i 
holynwyr, y swm o ddeugain punt, i’w codi oddiar eu da a’u heiddo. 


“JJ, Bydded yn ddeddfedig ymhellach trwy yr awdurdod dywededig 
fod i bob gweinidog a churad trwy yr esgobaethau rhagddywededig, lle 
yr arferir yr iaith Gymraeg yn gyffredin, o wyl y Sulgwyn nesaf hyd y 
rhagddywededig ddydd o Fawrth, yr hwn fydd yn y flwyddyn un mil 
pum cant a thriugain a chwech, ar bob amser cymundeb gyhoeddi a 
darllen yr Epistol a’r Efengyl am y dydd yn yr iaith Gymraeg, i'w 
blwyfolion ef neu hwy ymhob un o’r eglwysi neu’r capelau dywededig ; 
ac hefyd fod iddynt, un waith o leiaf bob wythnos, ddarllen a chyhoeddi 
iw plwyfolion dywededig yn yr eglwysi dywededig Weddi’r Arglwydd, 
Erthyglau’r Ffydd Gristionogol, y Deg Gorchymyn, ar Litani, fel y 
maent yn cael eu gosod allan yn yr iaith Saesneg, yn yr iaith Gymraeg 
ddywededig, gydag unrhyw ran arall o’r Llyfr Gweddi Gyffredin a’r 
Gwasanaeth Dwyfol a benodir gan esgob yr esgobaeth ar y pryd. 


“TI. Fod i un llyfr yn cynnwys y Beibl, ac un arall o’r Llyfr Gweddi 
Gyffredin, yn yr iaith Saesneg, i gael eu prynu a’u cadw ymhob eglwys 

ddeisyf am fod i’r gwaith gael ei wneud.” Mae’n debyg mai’r 
Dr. Richard Davies a yngymerodd 4 chwitio am wyr cymhwys 
i wneud y cyfieithiad.? Mae’n debyg i’r gwaith o gyfieithu’r 
Testament gael ei rannu rhwng yr Esgob Davies, Salesbury, 
an riwet.” Cyflwynodd Salesbury’r gwaith gorffenedig i'r 
Frenhines mewn llythyr nodweddiadol sy’n taflu cryn oleunt 
ar sefyllfa Cymru yn yr oes honno.* Teg yw ychwanegu yma 


trwy Gymru lle ceir y Beibl a’r Llyfr Gweddi Gyffredin trwy awdurdod 
y Ddeddf hon (os nad ydynt yno eisoes) cyn y dydd cyntaf o Fawrth, yr 
hwn fydd ym mlwyddyn ein Harglwydd Dduw, un mil pum cant a 
thriugain a chwech; (2) ac fod i’r cyfryw lyfrau aros yn y cyfryw leoedd 
cyfleus o fewn i’r eglwysi dywededig, fel y dichon y rhai a fedrant eu 
deall gyrchu ar bob amserau cyfleus i’w darllen a’u chwilio. Ac hefyd, 
fel y gallo y rhai na ddeallant yr iaith ddywededig, trwy gymharu y 
ddwy iaith a’u gilydd, gyrraedd yn gynt wybodaeth o’r iaith Saesneg ; 
gan eithrio, er hynny, pa beth bynnag sydd yn y Ddeddf hon i’r 
gwrthwyneb.” ; 


9 Mae’r Dr. T. C. Edwards yn galw sylw at yr hyn a ddywed Salesbury 
ei hun ar hyn yn ei Plain and Familiar Introductio, lle y cawn hyn :— 
““Gwelwch y modd y gwrandawodd trugaredd Duw ar fy hir ddymunedig 
ddeisyfiad (my long desired petition)’”—ac yna cyfeiria at roddiad y 
ddeddf yn penodi’r comisiwn. (Trans, Liverpool Welsh National Society, 
p. 54. First Session.) { 


10 Dywed Syr John Wynne i’r Esgob Davies ‘‘alw ato William 
Salesbury, o’r Plas Isa, ger Llanrwst, yn Sir Ddinbych, ac amryw 
Gymry ereill, ysgolheigion dyfnddysg ac ieithyddwyr medrus, a chyfieith- 
asant y Testament Newydd, y Salmau, a’r Llyfr Gweddi Gyffredin, i’r 
Gymraeg (Hist. Gwydir Family, p.93). Ond yr unig unsheblaw Salesbury 

.aalwyd at y gwaith oedd Thomas Huet, Cantor Ty Ddewi. 


11 O’r tri, Salesbury wnaeth fwyaf. Cyfieithodd ef o Matthew hyd 
2 Thessaloniaid; 2 Timotheus; Titus a Philemon; 1, 2, a 3 Ioan; a 
Judas. Cyfieithodd yr Esgob 1 Timotheus, Hebreaid, alago. Cyfieithodd 
Huet Lyfr y Datguddiad. 


12 Wele gyfieithad o’r cyflwyniad a ddyfynnaf o Fywyd ac Amseraw’r 
Esgob Morgan, gan Charles Ashton :— 

“Tr Rinweddolaf a’r Ardderchocaf Dywysoges Elizabeth, trwy ras 
pas Brenhines Lloegr, Ffrainc, a’r Iwerddon, Amddiffynnydd y Ffydd, 

Cc: 

Pan alwaf i gof agwedd lygredig crefydd yn Lloegr, pan boblogid 
Mynwent St. Paul yn y ddinas gan wneuthurwyr delwau o alabaster i'w 
gosod i fyny mewn eglwysi; a hwythau yn Paternoster Row yn ennill eu 
bywoliaeth yn unig trwy wneuthur gleiniau’r Pader; a hwythau yn Ave- 
lane trwy werthu gleiniau Mair; a hwythau yn Creed lane trwy wneuthur 
gleiniau’r Credo; yn gystal a’r defodau ofer a ymlusgasant i’n gwlad 
ninnau, sef Cymru, pryd, yn lle y bywiol Dduw, yr addolai dynion ddelwau 
meirwon o goed a cherryg, clychau ac esgyrn, gyda lluaws o greiriau 
eraill nas gwn yn iawn beth i’w galw: a phan ystyriaf hefyd ein gwrth- 
giliad cyffredinol diweddar oddiwrth Air santeiddiolaf Duw a dderbyn- 
iasid i’w waith, a’n bod yn clywed yn ddyddiol am yr orfodaeth a osodir 

fod dau Gymro dysgedig, Dr. Gruffydd Roberts a’r Dr. Rhosier 
Smyth, oeddent Babyddion, ac a giliasant i’r Cyfandir ar 
esgyniad Elizabeth, wedi gwneud eu rhan mewn gwlad dramor 
i chwyddo llenyddiaeth eu cydgenedl gartref. Cyhoeddasant 
rhyngddynt amryw lyfrau, y mwyaf adnabyddus o’r rhai yw 
Y Drych Cristionogawl. Gwasanaethodd eraill yn y deffroad 
llenyddol Cymreig hwn a ragflaenodd y deffroad crefyddol sydd 
gennym yn bennaf dan sylw; a gellir nodi, wrth fyned heibio, 
Humphrey Lloyd a Dafydd Powel, D.D., a gyhoeddasant 
lyfrau tra dysgedig yn ymwneud 4 hanes y Cymry. 


ar ein brodyr mewn gwledydd tramor, y rhai a ddioddefasant drallodau 
mawrion, cystuddiau chwerwon, ac erledigaethau didrugaredd; o dan y 
rhai y mae amryw eto yn aros; nis gallaf lai, O Dywysoges fwyaf 
Cristionogol a Phenadures raslonaf, na gwneuthur fel y gwnaeth y truan 
Bartimeus ddall, neu’r gwahanglwyfus o Samaria, i’n Hiachawdwr; 
felly yr wyf yn ymostwng wrth draed eich Mawrhydi, gan ymgrymu yn 
isel, nid yn unig drosof fy hun, ond hefyd am waredigaeth Ilawer mil o’m 
cydwladwyr oddiwrth ddallineb ysbrydol, anwybodaeth, a ffiaidd haint 
hen eilunaddoliaeth ac ofergoeledd, gan gydnabod yn ostyngedig a 
dyladwy eich daioni digyffelyb i ni trwy ganiatau i ni gael yr Ysgrythyrau 
Santaidd (yr unig feddyginiaeth a gwaredigaeth rhag ein dallineb 
ysbrydol a’n gwahanglwyf) yn yr iaith, y gwyddom oreu am dani; y rhai 
can belled ag y deallaf, ni fuont erioed (er i wir grefydd flodeuo ym mhlith 
ein hynafiaid, yr hen Frythoniaid) mor gyflawn a chyffredinol yn ein 
plith ag ydynt yn awr, i Dduw y byddo’r diolch. 

Anfoddlawn oedd ein cydwladwyr gynt i dderbyn y grefydd Rufeinig 
(ac nid heb achos), ond yr oeddynt yn awr (y cyfryw yw grym drwg 
arferiad) yn anfoddlawn i’w gadael, ac i dderbyn Efengyl Crist. Ond ar 
ol hynny cafodd y genedl hon ei chystuddio’yn dra gofidus 4 hir ryfeloedd 
am ei gwrthgiliad, ac fel ytybir, ei Ilwyr orchfygu, a’i chadw tanodd 
gan gyfreithiau Ilymion; eto o’r diwedd, rhyngodd bodd i Dduw, 0’t 
gynefin drugaredd, edrych arni drachefn, trwy anfon Dafydd dduwiolaf 
a Solomon ddoeth, wrth y rhai y meddyliaf Harri’r Seithfed a’i fab, 
Harri’r Wythfed (y ddau yn Frenhinoedd o enwog goffadwriaeth, tad a 
thaid eich Graslonedd) y rhai yn rasusol a’i rhyddasant o’i phoenau, ac 
a lareiddiasant ei beichiau anioddefol, y naill trwy freinlen rhyddid, a’r 
llall trwy Ddeddfau Seneddol, gan symud pob caethiwed a rhwymau, 
trwy ei chorffori a’i anwyl ddeiliaid yn Lloegr. 

Diameu nad cymwynas fechan oedd honno mewn ystyr dymhorol: ond 
y mae y gymwynas o drefniad a daioni eich Mawrhydi yn rhagori ar y 
ilall gymaint ag a wna yr enaidar y corff. Trosglwydda hanesiaeth henafol 
hyd atom wragedd (rhai ohonynt a fuant brif reolwyr ar Ynys Prydain, 
yr hon sy’n awr yn eiddo i chwi) nodedig am eu dysgeidiaeth a’u gwroldeb, 
megys Cambria Deg, Marsia Dda, Buddug Ddewr, Claudia Rufina a nodir 
yn un o Epistolau St. Paul, a Helen, mam yr. ymerawdwr Cristionogol 
cyntaf, Cystennyn Fawr, a’r Santes Ursula o Gernyw, yng nghydag eraill 
ag ydynt yn enwog hyd heddyw, ond am eich Mawrhydi, gallaf yn 
briodol, fel y tybiaf, ddefnyddio geiriau y brenin a gyfenwai ei hun yn 
Lemuel: ‘Llawer merch a weithiodd yn rymus; ond ti a ragoraist 

Ond o’i ysgwyddau i fyny yn uwch na’ifrodyr dyrchafa’r Dr. 
William Morgan ymhlith y rhai a wasanaethasant eu cenedl yny 
cyfnod hwn. Yn wahanol i’r Dr. Richard Davies a William 
Salesbury, nid arhosodd William Morgan am na Chomisiwn 
Brenhinol na Deddf Seneddol cyn ymgymeryd a’r gwaith ar yr 
hwn y gosododd ei galon. Yn nhawelwch ficerdy Llanrhaiadr- 
ym-Mochnant y dechreuodd ac y gorffenodd gampwaith mawr 
ei fywyd a’i oes, sef cyfieithu yr holl Feibl i'r Gymraeg. Mae 
yn bosibl mai yn ystod ei arosiad yn y Brifysgol yng Nghaer- 
grawnt y daeth William Morgan, fel William Salesbury, yn 


arnynt oll. Siomedig yw ffafr, ac ofer yw tegwch ; ond benyw yn ofni yr 
Arglwydd, hi a gaiff glod.’ Ac os ydyw Mair Magdalen yn enwog trwy’r 
holl fyd lle pregethir yr Efengyl am roddi blychaid o enaint materol i 
eneinio corff cnawdol Crist, pa faint mwy y coffheir eich haelioni chwi yn 
rhoddi enaint yr Ysbryd Glan i eneinio ei gorff ysbrydol Ef—sef, yr 
Eglwys? 

Ond i derfynu ac i neshau at gyflwyno fy adduned: yn gymaint ag i mi, 
er yn anheilwng, gael fy ngalw a’m dirprwyo gan fugeiliaid mwyaf gwyl- 
iadwrus, Esgobion Cymru, i ymdrin a darlleniad a gosodiad allan y 
gorchwyl teilyngaf hwn, ystyriaf yn rhwymedigaeth arbennig arnaf gyf- , 
{wyno yn eu henwau hwy i’ch Mawrhydi (megys y blaenffrwyth goret) : 
Llyfr y Testament Newydd ein Harglwydd Iesu Grist, wedi ei gyfiethu 
ir iaith Frytanaidd, yr hon yw ein hiaith gyffredin, gan ddymuno a 
deisyf yn ostyngedig, os bydd i hynny ryngu bodd i’ch doethineb, fod iddo 
gael aros yn llyfrgell eich Mawrhydi, yn goffadwriaeth barchus o’r 
cymwynasgarwch a ddanghoswyd yn hyn tuag at ein gwlad, a thuag at 
Eglwys Crist ynddi. A dymunwn ar Dduw gael o ddeiliaid eich Gras- 
fonedd yng Nghymru yr oll o Lyfr Gair Duw i’r un ffurf: yna gallai eu 
cyd-ddeiliaid yn Lloegr eu llongyfarch yn y geiriau hyn, ‘Y bobl a 
codiasant mewn tywyllwch, a welsant oleuni mawr; y rhai sydd yn aros 
yn nhir cysgod angeu, y llewyrchodd goleuni arnynt. Gwyn eu byd y 
bobl y mae felly iddynt: gwyn eu byd y bobl y mae yr Arglwydd yn 
Dduw iddynt.’ Ie, yna y dywedant gyda’u gilydd yn frawdol fel hyn, 
‘Deuwch, ac esgynnwn i fynydd yr Arglwydd, i dj Duw Jacob; ac efe 
a’n dysg ni yn et ffyrdd, a ni a rodiwn yn ei lwybrau ef,’ &c. 

Ac wrth ddiweddu, yr wyf yn erfyn ar Dduw Hollalluog ar fod i 
drefniant darbodus eich Graslonedd gael ei berffeithio, ac y bydd i chwi 
barhau yn eich galwedigaeth a’ch Ilywodraethiad tywysogaidd tuag 
at eich deiliaid gostyngedig; ac y bydd i ninnau, ar ein rhan ein 
hunain, ymddwyn tuag at Dduw, a thuag at eich Huchelder, yn y 
fath fodd, fel na bydd i’w gyfiawnder fyrhau y dyddiau hyfryd a thawel 
hyn (y rhai, er dechreuad eich teyrnasiad dedwydd, ydynt yn parhau 
yn ddigynhwrf a heddychlawn); ond yr ydym yn dymuno ar Dduw, 
er mwyn ein Hiachawdwr Iesu Grist, yn drugarog ganiatau i ni hir 
pitee- eich presenoldeb grasusol a’ch teyrnasiad hynawsaf drosom. 

men. 

Ydwyf, eich Mawrhydi, 
Eich gostyngeiddiaf a’ch ffyddlonaf ddeiliad, 
WILLIAM SALESBURY. 

Brotestant mor selog. Gwrthwynebid y cyfieithydd galluog 
gan ei blwyfolion ei hun—o bosibl am fod rhai ohonynt yn 
Babyddion ac wedi digio wrth ei Brotestaniaeth ef. Gwysiwyd 
ef o flaen yr Archesgob Whitgift—ac er cymaint o ddrwg a 
wnaeth hwnnw i Ymneillduaeth a Chrefydd yng Nghymru, rhaid 
cydnabod iddo hefyd wneud gwasanaeth amhrisiadwy drwy 
noddi a chynorthwyo William Morgan i gyfieithu’r Beibl i 
iaith y werin.” Wrth gyflwyno’r cyfieithad Cymraeg o’i Feibl 
ir Frenhines, ysgrifenna William Morgan rai brawddegau tra 
chynhwysfawr ac arwyddocaol ynghylch y perygl 0 geisio sicrhau 
unffurfiaeth ar draul y gwirionedd.4 Ar ddiwedd ei lythyr 


18 Yn ei lythyr at y Frenhines dywed William Morgan fel hyn am 
Whitgift :— 

“Ac wedi yn brin ei ddechreu (y cyfieithad) buaswn wedi diffygio 
gan anhawsder y gorchwyl a maintioli’r gost, ac ni ddygaswn ond 
Pum Llyfr Moses yn unig i’r wasg, oni buasai imi gael fy nghymell i 
fyned ymlaen, a fy nghynorthwyo gan haelioni, awdurdod, a chyngor 
y Parchedicaf Dad yng Nghrist, Archesgob Caergaint, noddwr Menydd- 
1aeth, amddiffynnwr y gwirionedd, a gwyliwr gofalus dros weddeidd-dra 
a threfn; yr hwn, o dan eich Mawrhydi, a lywyddodd y Cymry gyda’r 
doethineb a’r iawnder mwyaf, gan ystyried ufudd-dod a deall ein 
cydwladwyr a edrychodd arnynt yn garedig fel y maent hwythau bob 
amser yn ei glodfori yntau.” 

Yn y dyfyniad uchod gwelwn Whitgift—llofrudd John Penry—yn ei 
fan goreu,—a’r Dr. William Morgan hyglod yn ei fan gwannaf. 


14 “Qs oes rhai yn ewyllysio, er mwyn sicrhau unffurfiaeth, ar fod 
in cydwladwyr gael eu cymhell i ddysgu yr iaith Saesneg yn hytrach 
nag vr Ysgrythyrau gael eu cyfieithu i’n hiaith ni; mi a fynnwn iddynt 
fod yn fwy gwyliadwrus rhag iddynt, yn eu hawydd am undeb, fod 
yn rhwystr i’r gwirionedd; ac fod iddynt ochel rhag gyrru crefydd 
ymaith trwy geisio meithrin cydgordiad. Oblegid, er y byddai yn dra 
dymunol i drigolion yr un ynys fod o’r un iaith ac ymadrodd, eto, 
dylid ystyried hefyd y cymerai hynny gymaint o amser a thrafferth 
i'w ddwyn i ben, fel y byddai yn rhy dost a chreulawn ewyllysio neu 
oddef i bob! Dduw drengu o newyn truenus am ei air Ef yn y cyfamser. 
Heblaw hynny, nid oes amheuaeth nag ydyw unffurfiaeth a chydgordiad 
mewn crefydd, yn hytrach nag mewn iaith, yn tueddu yn fwy at 
gynyrchu undeb. Ymbhellach, nid ydyw mewn un modd yn briodol 
cyfrif undeb na chyfleusdra o flaen crefydd, ac nid ydyw yr ym- 
ddanghosiad allanol hwnnw o gytundeb rhwng dynion 4a’u gilydd 
i'w gymharu a’r heddwch y mae Gair Duw yn ei argraffu ar feddyliau 
dynion. Yn olaf, mog ffol ydyw y rhaia dybiant fod gwahardd i ddyn 
gael Gair Duw yn iaith ei fam yn ei annog i’w ddysgu mewn iaith 
estronol! Canys os na ddysgir crefydd yn yr iaith gyffredin, arhosa 
yn guddiedig mewn iaith anadnabyddus. A’r peth ni wyr dyn ddim 
am dano, ni Wyr ychwaith ei ddefnyddioldeb, ei hyfrydwch, na’1 werth, 
ac ni chymer ddim poen i’w gyrraedd. Gan hynny, atolygwn ar eich 
Mawrhydi beidio cymeryd eich rhwystro (ac yr wyf yn sicr na bydd 

cydnebydd y cymorth a gafodd gan Esgobion Llanelwy a 
Bangor, gan David Powel (y soniwyd am dano uchod), gan 
Edmwnd Prys Archddiacon enwog Meirion, a chan Ed. 
Vaughan, Llywydd Ysbytty St. Ioan, “yr hon sydd yn Lutter- 
worth.” 

Wrth ledaenu’r Ysgrythyrau yng Nghymru, ac wrth noddi yr 
iaith Gymraeg, gwnaeth Elizabeth fwy i hyrwyddo’r Diwygiad 
yn y Dywysogaeth, nag a wnaeth holl sé! Protestanaidd honedig 
ei thad a holl ymdrechion gonest ei brawd. 


Ac yr oedd gwir angen am i rywbeth sylweddol gael ei wneud, 
canys yr oedd sefyllfa Cymru yn resynnus. Yn 1535 yr oedd 
William Barlow, Esgob Tyddewi, wedi’ rhoi adroddiad 1 
Thomas Cromwell, Prif Weinidog Harri VIII., oedd yn gosod 
pethau allan mewn Iliwiau eithriadol o dywyll. Cyhuddai yr 
Eglwyswyr o “lygredigaethau dychrynlilyd, gorthrym-drethi 
twyllodrus, bywyd anrhefnus, delw-addoliaeth baganaidd, a 
gefnogir yn y modd mwyaf gwarthus dan lywodraeth yr 
Eglwyswyr.”” Dyry Strype’ yn 1550 ddarlun os yn bosibl 
fwy tywyll na hyn. Deng mlynedd wedi hyn gyrrodd Dr. 
Rowland Meyrick, Esgob Bangor, at glerigwyr ei Esgobaeth, 
nifer o gwestiynau sy’n lled-awgrymu cyflwr gwarthus nid yn 
unig o esgeulusdod mewn cyflawni, neu yn hytrach peidio 
cyflawni dyledswyddau, ond o anfoesoldeb cydnabyddedig ac 
agored. Ac yn y cyflwr gresynnus yna yr oedd Cymru pan 
ymddangosodd y personau a nodwyd yn y bennod hon, fel 
rhagflaenwyr y wawr oedd ar dorri. 


i chwi gymeryd eich rhwystro) gan unrhyw ddadleuon rhithweddol, rhag 
ychwanegu i’r rhai a ddechreuasoch eu bendithio 4 chymwynasau ; 
rhag tybied nad ydyw y rhai a gawsant un Testament gennych yn 
deilwng o un arall; rhag caniatau un arall i’r rhai hynny ag yr ydych 
eisoes, wedi estyn iddynt un ffynonnell y gwirionedd; a rhag ymdrechu 
gorffen yr hyn yr oeddech yn awyddus i ymgymeryd ag ef; fel, yn wir, 
y gall eich holl bobl glywed pethau rhyfedd Duw yn eu hiaith eu hunain, 
ac fel y byddo i bob tatod glodfori Duw.” 


1 Three Chapters of Letters, &c., Camden Society, p. 77. 
16 Strype’s Ecclesiastical Memorials, vol. ii., p- 357. 


PENNOD V. 


SAIN YR UDGORN. 


Yr oedd Harri VIII. wedi torri’r cadwynau a rwyment Loegr 
wrth Rufain: yr oedd Edward VI. wedi dechreu dangos i’r 
wlad pa fodd i ddefnyddio ei rhyddid; yr oedd Elizabeth wedi 
rhoi i Gymru gymbhelliad i ddefnyddio iaith yr aelwyd fel 
moddion dyrchafiad moesol. Ond yr oedd cydwybod y genedl 
eto heb ei chyffwrdd. Daeth i ran dau ddyn tra gwahanol, dau 
elyn anghymodlawn, i wneuthur hynny. John Whitgift, yr 
Archesgob caled ac erlidgar yn Llundain, a John Penry, mab 
yr amaethwr bychan ar fryniau Sir Frycheiniog—dyna’r ddau 
offeryn a ddefnyddiodd Rhagluniaeth i ddeffroi cydwybod 
gysglyd Cymru. 


Fel y dangoswyd eisoes, Whitgift fu yn foddion i roi’r Beibl 
cyflawn yn eu hiaith eu hunaini’r Cymfy. Tebyg na feddyliodd 
Harri VIII. ei fod, wrth roi’r Beibl i’r Sais, yn rhoi yn nwylaw’r 
bobl y morthwyl a’r hwn y dryllient y rhwymau caethiwus a 
fynnai efe osod ar y wlad. Felly hefyd Whitgift, ychydig a 
feddyliai ei fod wrth annog William Morgan 1 wneud cyffelyb 
wasanaeth i’r Cymry, yn darparu offeryn i rwystro’r cydffurf- 
iaeth a’r unffurfiaeth Eglwysig a ddymunai efe, ac i wneud yn 
amhosibl i’r genedl roddi yr ufudd-dod parod hwnw 1 awdurdod 
yr Eglwys, am yr hwn y gobeithiai. 


Ond yr oedd eto yn eisiau rywbeth gyda hyn, neu yn hytrach 
i gymhwyso hyn at gyflwr Cymru. Nid yw udgorn heb neb i'w 
seinio o nemawr gwasanaeth nag i ddeffroi cysgaduriaid nac i 
alw i’r gad. Eithr darparodd Rhagluniaeth nid yn unig yr 
udgorn, ond rhyw un i’w seinio hefyd. Whitgift, drwy William 
Morgan, a luniodd yr udgorn; John Penry chwythodd ynddo; 
ac yna, fel pe na bae Whitgift wedi gwneud digon eisoes, 

mynnodd ddyrchafu Penry ar drostan uchel merthyrdod, modd 
y gallai sain ei udgorn gyrraedd i gonglau pellaf y Dywysogaeth. 
Nis gall neb fesur dyled y deyrnas hon i’w Phrifysgolion. 
Mae Caergrawnt a Rhydychain wedi chwareu rhan anrhaethol 
bwysig yn hanes dadblygiadau crefyddol y wlad,—weithiau o 
blaid ac weithiau yn erbyn egwyddor fawr rhyddid crefyddol. Yn 
yr amgylchiad hwn yr oedd eu dylanwad o blaid crefydd rydd. 
Tra yr oedd William Morgan yn neillduedd Llanrhaiadr-ym- 
Mochnant yn cyfieithu’r Beibl, yr oedd John Penry ym mhrysur- 
deb bywyd athrofaol Caergrawnt, yn cael ei baratoi i gym- 
hwyso dysgeidiaeth y Beibl hwnnw at gydwybodau ei gyd- 
genedl yng Nghymru. Gwir fod Caergrawnt, am ryw reswm, 
erbyn hyn wedi syrthio ymaith oddiwrth ei chariad cyntaf at 
Buritaniaeth, ac ystyrrid y sefydliad daionus a fu unwaith yn 
enwog am y nawdd a roddai i bregethwyr erlidiedig, erbyn hyn 
yn wrth-Buritanaidd. Ac eto yr oedd Ilawer o ddylanwad yr 
hen ysbryd yn aros o hyd, ac yng Nghaergrawnt daeth John 
Penry i gysylltiad 4 John Udall; Henry Barrowe, a John 
Greenwood, tri o wyr grymus oeddent fel yntau i wisgo coron 
merthyrdod 


ac aelod arall o’r un Brifysgol, sef yr Archesgob 
Whitgift, oedd i roi’r goron honno ar eu pennau. Wedi bod 
yno am rai blynyddau, symudodd Penry i Rydychain, oedd 
erbyn hyn wedi meddiannu’r safle a ddelid unwaith gan Gaer- 
grawnt, fel prif noddydd y Diwygwyr. Yr oedd dirprwyaeth o’r 
Ysgotland wedi ymweled a’r Brifysgol, ac wedi ennill cefnogaeth 
barod i, ac ymlyniad selog wrth, Brotestaniaeth wrolach y 
Gogleddwyr. Talwyd y pwyth yn ol rai blynyddoedd wedi hynny, 
pan y ffodd Penry ac eraill a erlidid o Loegr i’r Ysgotland. 
Ffromodd Elizabeth yn aruthr wrth ei nai, Brenin yr Ysgotland, 
am ddarfod iddo roi lloches i’r rhai a ffoent rhag ei Ilid hi 


Taniwyd calon y Cymro ieuanc gan yr hyn a welodd ac a 


1 A New Discovery, &c., tud. 3. 


* Mewn Ilythyr at Iago VI. (wedi hynny Iago I. Lloegr), dywed 
Elizabeth :— 

“Let me warne you that there is risen, bothe in your realme and 
myne, a secte of perilous consequence, such as would have no kings 

glywodd yng Nghaergrawnt. Pan aeth gyntaf yno yr oedd 
yn Babydd selog. Ni wyddai ddim am y Beibl—ond gymaint 
ag a gaffai glywed ohono yn y gwasanaeth ffurfiol ar y Sul. 
Cydffurfiai a’r holl wasanaeth Eglwysig arferol am dymor. 
Ond pan ddaeth i gyffyrddiad 4 John Udall, dygodd hwnnw ef i 
_adnabyddiaeth 4 nifer o bersonau hollol wahanol i’r rhai yr 
arferai gynt ymgymysgu 4 hwynt. Fel y gwnaeth John a 
Charles Wesley a’r gymdeithas fechan o fyfyrwyr yn Rhyd- 
ychain gant a haner o flynyddau wedyn, arferai nifer o’r 
Puritaniaid yng Nghaergrawnt, yn nyddiau Penry, gyfarfod 4’u 
gilydd unwaith yr wythnos i ddarllen ac esbonio Gair Duw, 
ac i gynnal cyfarfodydd gweddio. Ceid hefyd, ambell waith, 
bregeth gan un neu arall o’r Puritaniaid oeddent eisoes yn 
tanio gwahanol rannau o Loegr. Ymbhlith y cyfryw rai y 
gwelodd John Penry, am y tro cyntaf erioed, beth oedd 
gwir gynnwys y Beibl. Apeliodd dysgeidiaeth y Llyfr at et 
gydwybod, a chyffrodd ei galon—ac o’r dydd hwnnw allan nis 
gallai John Penry lai na phregethu Gair y Gwirionedd mewn 
amser ac allan o amser, pa le a pha bryd bynnag y caffai gyfle 


Ac o bob lle a safai mewn angen am bregethu, argyhoeddwyd 
ef mai ei wlad enedigol ei hun oedd mewn mwyaf o angen. 
Yr oedd amryw Gymry ieuainc yn y ddwy Brifysgof—yn rhai 
o Golegau Rhydychain hwynthwy oedd yn y mwyafrif?’— 
ond yr oeddynt oll, fel Penry ei hun, wedi eu trwytho 4 
syniadau Pabyddol. Gwyddai fod Cymru yn gorwedd mewn 
tywyllwch, a’r rhai a ddylent ddysgu’r bobl yn ddifater, 


but a Presbitrye, and take our place while the injoy our privileges. 

wea I pray you stop the mouthes, or make shorte the toungs, 
of such ministers as dare to make oraison in their pulpits for the 
persecuted in England for the Gospel. Suppose you, my deare brother, 
that I can tollerat such scandals of my sincere government. No. 
I hope, howsoever, you be pleased to bear with their audacitie towards 
yourselfe, yet you will not suffer a strange King receave that indignities 
at such caterpillars’ hands; that, instede of fruite, | am afraid will 


stuf your realme with venom. . . . Besiching you . . . not to 
give more harbor rome to vacabond traitors and seditious inventors, 
but to returne them to me, or banishe them your land.”—(Camden 


Society’s Publications, xlvi.) 
8 Historia Oxoniensis. (Wood, 1674.) 

esgeulus, a gwaeth na hynny. Flwyddyn cyn i Peibl William 
Morgan ymddangos, danfonodd Penry ddeiseb ostyngedig i’r 
Frenhines a’r Senedd, yn erfyn ar fod trefniant gwell yn cael 
ei wneud i sicrhau pregethiad yr Efengyl yng Nghymru.* 
Y pryd hwnnw, fel yn awr, siaredid Saesneg yn y trefi ar lan 
y mor, ac ar gyffiniau Lloegr, ond Cymraeg yn yr oll o’r 
canolbarth. Ac.yr oedd y parthau Cymreig yn fwy coel- 
grefyddol na’r rhannau Seisnigaidd.’ A thros gyflwr gresynnus 
ei wlad, gwaedai calon Penry. 


Ni bu Eglwyswr mwy teyrngarol® na Chymro mwy gwlad- 
garol’ erioed na Penry. Petai Eglwys Loegr wedi rhoi lle iddo 
weithio o’i mewn, buasai, yn ol pob tebyg, wedi dod yn un 
o'i cholofnau cadarnaf.6 Ond derbyniwyd yr apél ddaeth yn 
eirias boeth o galon y Cymro, gydag oerfelgarwch gan 


4 Cwynai fod miloedd oi gydwladwyr ‘‘nad adwaenent lesu Grist 
nac fel Duw nac fel dyn, fel offeiriad nac fel proffwyd.” ‘“ Rhaid,” 
eb efe, ‘‘greu cydwybod i’r bobl.” Awgryma y gellid danfon tri chant 
o bregethwyr o’r Prifysgolion i’r ardaloedd yng Nghymru oedd yn 
deall Saesneg—ac y gellid symud Cymry o fywiolaethau yn Lloegr i 
wasanaethu eu cenedl eu hunain. 

5 In the Lansdowne MSS. iii., Art. 4, the writer says, ‘‘ More than the 
name of God, they know nothing at all.” They take long journeys, 
barefoot, to the ruins of some ancient church or famous well; and there, 
or on the mountain sides, listen to the minstrels who, accompanied by 
the harp, celebrate the deeds of their ancestors. 

6 Sonia am yr Eglwys fel “ Eglwys Loegr anwyl’—a thrwy ei 
ysgrifau rhed y syniad ei fod yn dymuno Ilwydd yr Eglwys ymron 
yn gymaint ag y dymunai les ei gydwladwyr. 

7 Dywed:—‘‘Dichon y gofidiem lai fod yr Efengyl yn cael ei 
gwahardd ini oni bae mai etifeddiaeth ein tadau gynt, y Brythoniaid 
Cymreig, ydyw, ac a feddiannid ganddynt hwy am ganrifoedd yn y 
wlad hon. Canys er nas gallwn yn awr alw gwir grefydd wrth ei 
henw priodol, nid blodau yr hen wirionedd oedd yn eiddo ein tadau 
ac a seliasant a’u gwaed yw yr arferion coelgrefyddol, eithr cynnyrch 
boncyn difywyd Rhufain a blannwyd yn Lloegr gan Awstin, y mynach 
balch, yn erbyn gweithredoedd gormesol yr hwn y safodd duwinyddion 
Cymru gynt, te, hyd yn oed ar draul eu bywydau.” 

8 «Gwelwn,” meddai, “ Eglwysi Duw o’n cwmpas yn Ffraine a 
Belgium yn mynd yn ddrylliau. Mynnwn petai’r Ysgotland wedi glynu 
wrth ei chariad cyntaf. Doed a ddelo, safwch chwi yn wrol yn y ffydd, 
fy nhadau a’m brodyr. . . . Dichon y rhynga bodd i Dduw, er i’r 
canghennau byw gael eu torri ymaith, ein bywiocau ni ganghennau 
meirw, trwy rinwedd ein Pen—lIesu Grist. Nid wyf yn ameu, trwy 
ddaioni Duw, os sefydlir y gwirionedd yn ein mysg drwy bregethu, na 
bydd i bawb yn Ewrop a broffesant ddaioni, ddiolch yn galonnog i’r 
Arglwydd am ein sel a’n dewrder ni yn y gwaith hwn.”’ 

y Senedd. Cafodd un Aelod Cymreig ddigon o wroldeb 
i godi i fyny a chadarnhau gwirionedd yr hyn a ddywedai 
Penry am gyfiwr y wlad. Ond ni fynnai Ty’r Cyffredin ddwyn 
ar eu pennau lid Whitgift a digofaint Elizabeth. Trowyd y 
ddau ar Penry. Taflwyd ef yng ngharchar. Bu yno am fis 
heb wybod beth oedd y cyhuddiad yn ei erbyn. Pan ddygwyd 
ef ger bron y Ilys, cafodd mai ei drosedd mawr oedd dweyd, 
fel y gwnaeth yn ei draethawd, nas gallai offeiriad na fyddai 
byth yn pregethu, fod yn weinidog da i Iesu Grist. Dywedodd 
Whitgift, yr hwn, gydag Esgob Winchester, a wrandawent yr 
achos, fod dweyd yr hyn a ddywedodd Penry “yn anioddefol 
ac yn heresi melldigedig.” ‘ Diolch i Dduw ynte,” ebe Penry, 
“ddarfod imi erioed wybod y cyfryw heresi, a thrwy ras Duw 
rhoddaf i fyny fy mywyd cyn y rhoddaf y gred hon i fyny.” 
“Heresi ydyw, a thi a gei ei dynnu yn ol!” ebe° Esgob 
Winchester. “ Dim byth tra bwyf byw, trwy gymorth Duw!”’ 
oedd ateb gwrol y Cymro.° 

Cydunid yn natur Penry wroldeb y llew 4 diniweidrwydd yr 
oen. Yr ochr flaenaf i'w gymeriad yn unig a welodd Whitgift 
ai gyd-erlidwyr. Yr ochr arall yn unig a welodd ei wraig, ei 
blant, ai gyfeillion. Pregethodd lawer yng Nghymru,” a 
gwnaeth o bosibl fwy fyth o waith yn Lloegr drwy ei ysgrifen- 
iadau. Yr oedd cyhoeddi’r pamffledau hyn oi eiddo yn 
weithred feiddgar. Yr oedd gwaharddiad y Star Chamber 
gormesol™ wedi bod mewn grym bellach am dros ugain 
mlynedd, a gwynebu’r llew yn ei ffau oedd herio, fel y 


9 MS. Chronology, vol. ii., p. 487. 

19 Dywed y Parch. D. Morgan, yn ei lawysgrifau, fod pedair o Eglwysi 
Ymneillduol yn Sir Frycheiniog y gellir olrhain eu tarddiad i lafur 
personol Penry. 

1 Yn Ionawr, 1566, deddfodd y Llys hwn fel hyn :-— 

“That no person should print or publish any book against the Queen’s 
injunctions, ordinances, or letters patent, set forth, or to be set forth or 
against the meaning of them. 

“ That such offenders should forfeit all their works and copies, and 
suffer three months’ imprisonment, and never practice the art of printing 


any more. : / 
“That no persons should sell, bind, or stitch such books, upon pain of 


twenty shillings for every book.’ 

gwnaeth Penry, ddigofaint y Ilys mwyaf peryglus i iawn- 
derau’r bobl a welodd y wlad hon erioed. Ei drosedd mawr, 
yngolwg yr awdurdodau Eglwysig, oedd awgrymu fod dyn heb 
urddau a bregethai Grist, yn well nag offeiriad urddedig ond 
segur. Gyda hyn, hefyd, dysgai athrawiaeth newydd arall, 
sef y gallai’r bobl gynnal eu gweinidogion eu hunain drwy 
eu cyfraniadau gwirfoddol. Ni bu erioed gwaeth heresi yn 
erbyn holl ddysgeidiaeth Eglwys Sefydledig, na dweyd nad 
oedd eisieu urddau i bregethu, ac mai gwirfoddol a ddylai 
cynhaliaeth crefydd fod. Nid rhyfedd i Whitgift ddweyd fod 
y cyfryw ddysgeidiaeth yn “anioddefol ac yn heresi mell- 
digedig.”” Rhan hanfodol arall o heresi Penry, oedd cymhell 
Crefydd Deuluaidd.® Apeliai yn daer at yr Aelodau Seneddol 
Cymreig i sefyll i fyny yn wrol dros hawliau a buddiannau 
arbennig y Dywysogaeth. Petai yn un o Genedlaetholwyr 
Cymru diwedd y bedwaredd ganrif ar bymtheg, nis gallasai 
siarad yn fwy croew am ddyledswydd Aelodau Seneddol ei 
wlad. Ceryddai bawb a esgeulusent eu dyledswyddau, pa 
un bynnag ai esgobion, ai clerigwyr cyffredin, ai lleygwyr 
a fyddent. Gwnai hyn oll, nid o dan ffugenw, eithr gan 
arwyddo ei enw, “John Penry,” wrth ei bamffledau. Ni 
chauai ei lygaid, ychwaith, i’r ffaith ei fod wrth wneud hyn 
oll yn cymeryd ei einioes yn ei law. Profir hyn yn amlwg 
gan y dyfyniad canlynol :— 


“ Felly yr wyf wedi cyflawni fy nyledswydd tuag at Dduw, Ei eglwys, 
fy ngwlad, a chwithau 0 Uchel Lys y Senedd; a hyn a wnawn eto petai 


2 Ac eto rhaid cydnabod mai dylanwad personol Elizabeth yn hytrach 
na gwir ddaliadau Eglwyswyr ei chyfnod, oedd yn gwneud i’r ddysgeid- 
iaeth hon gael ei gwthio ar y wlad. Petai’r Eglwys yn y dyddiau hynny 
wedi cael cyfle i roddi ei Ilais, buasai o blaid Ilawer mwy o ryddid nag a 
ganiateid. Yn ei waith ar Buritaniaid Oes Elizabeth dyry y Proffeswr 
Hopkins dystiolaeth yn profi— 


1. Nad ystyrrid y drefn Esgobaethol yn hanfodol i gyfansoddiad Eglwys 
Gristionogol. 

2. Nad ystyrrid urddau esgobaethol yn hanfodol er gweinyddu yr 
ordinhadau. 

3. Fod Eglwys Loegr yn cydnabod urddau a roddid gan unrhyw 
Eglwys reolaidd arall.  . 


_ 8 Gwel “A view of some part of such Public Wants and Disorders as are 
in the service of God within Her Majesty’s country of Wales.” 

angen, ie, pe gwyddwn y peryglwn fy mywyd wrth ei wneud. A bydded 
hysbys i chwi nad wyf yn hyn o beth yn ofni dim daearol. Os marw 
a wnaf—byddaf farw. Fy nghysur yw y gwn i ba le yr wyf yn myned; 
ac yn y dydd hwnnw, pan ddatguddir cyfrinion pob calon, gwneir yn 
amlwg hefyd burdeb fy achos innau. . . . Bwriadaf, trwy ras Duw, 
os estynnir fy nyddiau, i fyw o hyn allan nid i mi fy hun, eithr iddo 
Ef, ac i'w eglwys, yn dra gwahanol i’r hyn a wnaethum. Mae’r 
Arglwydd yn abl i godi rhai sydd o burach dwylaw a gwefusau na mi 
i ysgrifennu a llefaru o blaid achos ei anrhydedd Ef. A bydded i’r 
Arglwydd eu gwneuthur hwy, gan nad pwy a fyddant, y cyfryw ag a 
fyddant yn barod at alwad achos mor deilwng; a chan y dichon mai 
meddwl yr Arglwydd yw imi eu gadael hwynt ar fy ol yn y byd, yr wyf 
yn daer ac yn angherddol yn cyflwyno yr achos hwn iddynt megys trwy 
hon fy ewyllys olaf.” 


Dygodd dewrder Penry, a’r defnydd didor a wnai o’r wasg, 
y Cymro i boblogrwydd mawr yn Lloegr a’r Ysgotland. Am 
gryn amser efe a ysbrydolai y Wasg Buritanaidd yn Lloegr, ac 
mor boblogaidd oedd cynyrchion honno, fel y gorfu i Whitgift 
gyhoeddi Proclamasiwn brenhinol yn eu herbyn.* Mae hanes 
yr ymdrechion wnaed i gadw lIleoliad y wasg yn ddirgel, 
diangfeydd cyfyng Penry ai gydlafurwyr, yn ogystal a’r 
argraffwyr a’r personau a’u hymgeleddent, yn darllen fel 
rhamant. Ond rhaid peidio aros gyda hynny yn awr. Cafodd 
Penry loches dros dymor yn yr Ysgotland, Ile y cafodd dder- 
byniad mor gynes fel yr oedd yn brofedigaeth iddo dreulio 
gweddill ei oes yno. Ond yr oedd ei galon yng Nghymru, a’i 
awydd i ddychwelyd yno mor gryf nes y daeth yn anorchfygol. 

Tra roedd ef yn y Gogledd, daliwyd ymron bawb oedd wedi 
bod yn gysylltiedig ag ef yn y wasg Buritanaidd. Tynnwyd 
allan warant i’w ddal yntau. Gyrrodd Elizabeth negesydd 
arbennig yn dwyn i’w nai, Iago VI. o’r Ysgotland, lythyr wedi ei 
ysgrifennu a’i Ilaw hi ei hun, yn galw arno i roi Penry i fyny iddi 


i Yn y Proclamasiwn hwn, dyddiedig Chwefror 13, 1589, gorchymynnid 
roddi i fyny ar unwaith bob llyfrau terfysglyd, pa un bynnag ai argraffedig 
ai ysgrifenedig. Desgrifid hwy fel ‘tending to bring in a monstrous and 
dangerous innovation, of all manner of ecclesiastical government now in 
use; and with a rash and malicious purpose, to dissolve the state of the 
prelacy, being one of the three ancient estates of this realm under her 
Highness—whereof her Majesty mindeth to have a reverend regard. 
She therefore prohibits any of her subjects from keeping any books in 
their custody against the order of the Church, or the rites and 
ceremonies of it; her Majesty being minded to have the laws severely 
executed against the authors and abettors of them, as soon as they shall 
be apprehended.” 

hi” Cyhoeddodd Iago Broclamasiwn yn alltudio Penry o’r 
Ysgotland. Ond nid oedd clerigwyr y wlad honno mor ddi- 
asgwrn-cefn a’u brodyr yn Lloegr—rhwystrasant gyhoeddiad y 
Proclamasiwn, ac arhosodd Penry yn yr Ysgotland am yn 
agos i dair blynedd wedi i’r brenin ei orchymyn i ymadael. 


Pan wnaeth ei feddwl i fyny i droi ei wyneb tuag adre, 
bwriadai geisio cael gweled y Frenhines wyneb yn wyneb, modd 
y gallai egluro iddi mewn ymddiddan wir sefyllfa pethau yng 
Nghymru. Ond ni chaniatawyd iddo gael ei ddymuniad. Gan 
gyrraedd Llundain yn 1592, ymunodd a’r eglwys fechan 
Anghydffurfiol oedd wedi cael ei sefydlu yn Southwark ugain 
mlynedd cyn hynny. Gwrthododd dderbyn swydd yn yr eglwys 
honno, ond pregethodd iddi mewn gwahanol fannau. Cyn hir 
carcharwyd Barrowe a Greenwood. Ysgrifennodd Penry ar 
eu rhan ddeiseb nodedig, yn cynwys cyffes ffydd grefyddol a 
gwleidyddol y blaid a erlidid. Yn fuan wedyn daliwyd yntau, 
a thaflwyd ef yngngharchar. Deisebodd ei wraig ieuanc yn ofer 
am ei ryddhad. Yn ei rwymau a’i garchar cofiai am ei wraig, 
am ei blant, am ei fam oedrannus ym Mrycheiniog,—ac am ei 
wlad a’i hangen. Mae yr ohebiaeth rhwng y gwr a’r wraig 
ymhlith yr ysgrifeniadau tyneraf a mwyaf teimladwy yn yr 
iaith Seisnig, a da fuasai gennyf eu rhoddi yma yn llawn. 
Rhaid boddloni ar roi dyfyniad yn unig o’i lythyr olaf at ei 
ferched bach, nad oeddent eto ond plant ieuainc iawn. Dyma 
ddywed :— 


“Mae Cenedl y Cymry bellach er’s canrifoedd wedi bod dan wialen yr 
Arglwydd; ond hyderaf fod yr amser wedi dod pan y dengys Efe ei 
drugaredd tuag atynt, drwy beri i wir oleuni’r Efengyl lewyrchu yn eu 
plith. A chwithau, fy merched anwyl, gweddiwch yn daer ar Dduw— 
pan ddeuwch i wybod beth yw gygddi—am hyn. A byddwch barod bob 
amser i roi help i’r plentyn lleiaf o’r wlad honno (Cymru) a saif mewn 
angen cymorth. Ac os byddwch abl i wneud hynny, talwch yn ol y 
caredigrwydd a dderbyniais gan fy mherthynasau yno. Am fy mam, fy 
mrodyr a’m chwiorydd, gwn y byddant garedig yn ol eu gallu i chwi a’ch 
mam er fy mwyni. A byddwch yn gysur arbennig yn fy lle, i benwynni 
fy anwyl fam, yr hon a ddefnyddiodd yr Arglwydd fel fy unig gymorth ar 
ddechreu fy astudiaethau, drwy y rhai y daethum i wybodaeth o’r ffydd 


15 Gwel tudal 44. 
16 Baker’s MSS. Vol xvi. 

werthfawr honno yng Nghrist Iesu, am amddiffyn yr hon yr wyt heddyw 
mewn llawer o lawenydd enaid er mewn Ilawer o anghysur allanol. 
Gweddiwch lawer ac yn aml am deyrnasiad llwyddiannus a chadwedigaeth 
gorff ac enaid ei gwir ardderchog Fawrhydi y Frenhines Elizabeth, o 
dan deyrnasiad yr hon y daethum i’r wybodaeth a’r gobaith gwynfydedig 
yn y rhai yr wyf yn sefyll. Bydded i’r Arglwydd ddangos trugaredd iddi 
am hynny, yn y bywyd hwn, ac hefyd yn y dydd mawr hwnnw. Byddwch 
garedig i, a chynorthwywch bawb dieithriaid; ac i bobl yr Ysgotland, lle 
y bum i, a’ch mam, a dwy ohonoch chwithau, fyw fel dieithriaid, ac eto 
a gawsom groesaw, ac a dderbyniasom garedigrwydd mawr, er mwyn 
enw ein Duw. Byddwch dyner eich calonnau i’r weddw a’r amddifad ; 
yn gymaint am fod deddf Duw a natur yn gofyn hyn oddiar eich llaw, ac 
am, o ran dim ar a wn i, fy mod yn debyg o’ch gadael chwi yn amddifaid, 
a’ch mam yn weddw. Ac yn olaf, fy merched, tyfwch yn holl rasusau 
gwybodaeth a duwioldeb yng Nghrist Iesu. Credwch a gobeithiwch yn 
gadarn yn yr iachawdwriaeth a geir ynddo Ef. Dioddefwch adfyd gydag 
Ef yn yr Eglwys dlawd hon. Parhewch mewn ofn duwiol hyd y diwedd; 
yna cewch chwi a minnau fwynhau cyfarfod gwynfydedig a’n gilydd yn 
nydd mawr ei ymddangosiad Ef.” 17 

Ni ysgrifennodd Paul erioed ddim tynerach, dim mwy aruchel, 
na’r Epistol hwn o eiddo John Penry at ei blant bychain. 
Dyddiad y ilythyr hwn yw Ebrill 10, 1593. Ymbhen saith 
wythnos wedyn arweiniwyd ef i’r crogbren. Merthyrwyd ef yn 
anghyfiawn, nid am ei fod wedi cyflawni unrhyw drosedd yn 
erbyn deddfau’r wlad,* ond am fod ei athrawiaeth yn milwrio 
yn erbyn buddiannau tymhorol a phersonol swyddogion 
Egiwysig. 

Rhoddwyd corff John Penry yn y bedd dros dri chan mlynedd 
yn ol. Ond y mae efe er yn farw yn Ilefaru eto. Gellir 
cymhwyso y llythyr tyner ysgrifennodd at ei blant bach, at bawb 
yng Nghymru heddyw—ac os yw cydwybod Cymru heddyw’n 
effro, i iafur John Penry, a rhai o gyffelyb ysbryd ag ef, y mae 
ini ddiolch am hynny. Ac os yw. Cymru’r dyfodol 1 fod yn 
deilwng o:aberth y gwaed gwirion a dywalltwyd ar ei rhan, 
rhaid i rieni Cymru heddyw geisio plannu yng ngalonnau eu 

oo 
plant yr egwyddorion a draddododd John Penry i’w blant yntau 


yn y llythyr hwnnw. 


W Yelverton MSS. 

18 Teimlodd y Prif Farnwr Popham fod amddiffyniad Penry o’i ysgrifen- 
niadau, ar dir y gyfraith, yn anatebadwy. Llofruddiaeth gyfreithiol 
—judicial murdey—oedd dienyddiad Penry. Ni phrofwyd ef erioed 
yn euog o fod yn awdwr y Marprelate Tracts—ac mae holl bwysau’r 
tystiolaethau mwyaf diweddar yn mynd i brofi ei ddieuogrwydd. 

Dyma ni yn awr wedi cyrraedd at faen ffin amlwg yn hanes 
Ymneillduaeth; a chyn cychwyn ymlaen at y cyfnod nesaf, 
da fydd ini aros am funud, ac edrych yn ol ar y Ilwybr a 
deithiwyd eisoes, modd y gall ei brif nodweddion gael eu 
hargraffu yn ddyfnach ar y cof,—a rhag ein bod, wrth ganlyn 
y brif-ffordd, wedi anghofio sylwi ar ambell i fforch yn y ffordd 
honno sy’n haeddu ystyriaeth. 


Gwelwn, ynte, fel y peth amlycaf yn yr holl daith, fod y 
Tudoriaid wedi torri iau Rhufain yn effeithiol, ac wedi taflu 
ymaith ei hawdurdod. Yr oedd hynny yn golygu nad oedd 
Eglwys Loegr mwyach yn cydnabod unrhyw awdurdod arni 
gan neb o’r tu allan i’w chymundeb ei hun. Yr oedd ani- 
byniaeth Eglwys Loegr wedi cael ei ganlyn gan ledaeniad 
cyffredinol yr Ysgrythyrau yn iaith y bobl yn yr Eglwysi,— 
yn Saesneg yn Lloegr, yn Gymraeg yng Nghymru. 

Yr oedd y Teyrn wedi cymeryd lle’r Pab fel Pen yr Eglwys. 
Yr oedd cysylitiad yr Eglwys a’r Wladwriaeth yn parhau, 
y llysoedd eglwysig yn ymyrryd 4 buddiannau gwladol, a’r 
Ilysoedd gwladol yn cosbi am droseddau eglwysig. 

Yn y wlad rhennid crefyddwyr i ddau ddosbarth mawr, sef 
(1) y rhai a gydnabyddent, a (2) y rhai a wadent, hawl y 
Teyrn i fod yn Ben yr Eglwys. Ond rhennid y ddau hyn 
yn ddwy adran fawr—ac yr oedd mwy o belider rhwng yr 
adrannau yn yr un dosbarth nag oedd rhwng y ddau ddosbarth 
a’u gilydd. Gellir rhannu’r rhai a gydnabyddent y Teyrn yn 
Ben yr Eglwys i (a) y Protestaniaid Swyddogol a gefnogent 
Elizabeth yn ei pholisi eglwysig, a (b) y Protestaniaid Puritan- 
aidd, y rhai, tra yn aros yn Eglwys Loegr, a anghytunent 4’i 
defodau. Yn yr un modd gellir rhannu’r dosbarth arall i (c) y 


YMNEILLDUWYR O ANFODD. 


Pabyddion a fynnent symud y Teyrn 0 fod yn Ben yr Eglwys 
er mwyn gosod y Pab yn ol yn y swydd honno; a (d) yr 
Anghydffurfwyr oeddent yn, neu wedi, gwyro at Ymneillduaeth, 
ac na fynnent gydnabod neb ond Crist yn Ben yr Eglwys. 
Gwelir fod y Protestaniaid Swyddogol a’r Pabyddion yn 
perthyn yn nes i’w gilydd nag oedd y blaenaf a’r Puritan- 
iaid na’r olaf a’r Ymneillduwyr. Yn wir, dau eithafbwynt 
mawr cyfundrefnau crefyddol yr oes honno oedd Pabyddiaeth 
ac Ymneillduaeth; a’r ddau bwynt agosaf at eu gilydd oedd 
Puritaniaeth yn yr Eglwys ac Ymneillduaeth o’r tu allan iddi. 

Nid o’u bodd yr aeth neb ar y cyntaf yn Ymneilldu- 
wyr. Pan orfodwyd hwynt gan eu cydwybodau i fod yn 
Anghydffurfwyr, buont yn hir cyn mynd yn Ymneillduwyr. 
Y Puritaniaid mwyaf cydwybodol a wnaed ynghyntaf oll yn 
Anghydffurfwyr, a’r Anghydffurfwyr mwyaf gonest a chadarn 
a orfodwyd i fod yn Ymneillduwyr. Nodwedd fawr ac amlycaf 
cychwyniad Ymneillduaeth yn yr oes honno (yn nesaf at eu 
hawydd am burdeb a diwygiad mewn pethau crefyddol), oedd 
eu hawydd angherddol i gael aros o fewn cymundeb Eglwys 
Loegr. Yr oeddent yn foddlon aberthu popeth, ond cydwybod, 
er mwyn cael arosyn Eglwyswyr. Fel y sylwir eto pan ddown 
i ymdrin 4 chyfnod diweddarach, cafwyd ail adroddiad o’r un 
peth yn y ganrif nesaf pan drowyd allan y Ddwy Fil Clerigwyr 
o’r Eglwys; ac yn y ganrif ganlynnol pan orfodwyd John a 
Charles Wesley, George Whitefield, Rowlands Llangeitho, 
' Williams Pantycelyn, a’u cydweithwyr, i droi eu cefnau ar yr 
Eglwys yn yr hon y dymunent gael aros. 

Yn amser Elizabeth parhaodd Ilawer o’r Puritaniaid yn yr 
Eglwys. Anghytunent 4 llawer o bethau ynddi, ond arswydent 
rhag y syniad o fod yn euog o sism drwy fyned allan o honi. 
A chofier mai nid dynion ysgafn, yn cael eu troi gan bob awel 
dysgeidiaeth grefyddol, oedd y rhai hyn. Yr oedd y mwyafrif 
o honynt yn ddynion goleuedig, dysgedig, yn meddu argyhoedd- 
iadau dyfnion, yn wyr o ddylanwad yn eu gwahanol feusydd, 
ac yn rhai a ddisgleirient yng nghylchoedd uchaf cymdeithas 

a dysgeidiaeth. . Fe gofia’r darllenydd fod Penry ei hun wedi 
gwneud et oreu i gael aros yn yr Eglwys,—ac i’w gwella 
hithau oddi fewn iddi.* 

Dylid cofio, hefyd, mai nid ychydig oedd nifer y rhai hyn. 
Mewn gwirionedd delid eu golygiadau gan fwyafrif o’r clerigwyr 
oeddent yn cydsynio ag egwyddor Protestaniaeth pan esgyn- 
nodd Elizabeth i’r orsedd. Buont o fewn ychydig i gario 
Confocasiwn gyda hwynt. Cymerodd dadl le ar y mater yn 
y Gymanfa Eglwysig yn 1562, a thybir oni bai i bleidlais yr 
absenolion gael eu cyfrif yn erbyn y Diwygwyr, y buasent 
wedi cario’r dydd yn y ddadl hanesyddol honno. Bu’r Eglwys 
Sefydledig y pryd hwnnw yn nes nag y bu erioed—ond un- 
waith—wedyn, at ennill lle Eglwys Genedlaethol yng ngwir 
ystyr y gair. Ond collodd y cyfle. Gwysiwyd offeiriaid 
Llundain o flaen Canghellor yr Esgob, a gofynnwyd iddynt 
ddewis cydffurfiaeth Ilwyr a’r holl bethau a wrthwynebent, 
neu gael eu troi allan. Yr oedd cant o honynt yn bresennol. 
Arwyddodd 61 eu boddlonrwydd i gydffurfio, gan ddweyd gyda 
llaw eu bod yn gwneud hynny yn groes i'w hegwyddorion,— 
a dewisodd 37 yn hytrach aberthu eu bywiolaethau. Trowyd 
Ilu, heblaw y rhai hyn, allan am yr un rheswm. Rhwystrwyd 
eraill drachefn gan weision yr esgobion i bregethu hyd yn oed 


pan oedd y gynulleidfa yn yr eglwys yn barod i’w gwrando. 


Naturiol gofyn, ynte, beth oedd y gwahaniaeth hanfodol 
rhwng y Puritaniaid Eglwysig hyn a’r Protestaniaid Swyddogol ? 
Gellir crynhoi’r ateb 1 un frawddeg—Mynnai’r Protestaniaid 
Swyddogol gydffurfiaeth llwyr a digwestiwn A holl ddefodau’r 
Eglwys ; hawliai’r Puritaniaid ryddid i ymgadw rhag cyflawni’r 
defodau nas gallent yn gydwybodol gydffurfio 4 hwynt. 

A dyma gnewyllyn rhyddid crefyddol. Nid oedd y Puritan- 
iaid hyn, cofier, hyd yn oed y goreuon yn eu plith, eto wedi 
dod i lawn oleuni rhyddid cydwybod, ac ni ddaeth eu holynwyr 
am genedlaethau. Ond yr oeddent ar ben y ffordd. 


Gwel tudal. 46. 

Trodd yr holl frwydr ar bwne y gwisgoedd offeiriadol. Yr 
oedd, fel y dangosir yn y man, wahaniaethau eraill; ond trwy 
gytundeb anffurfiol y ddwy blaid, gwnaed y wisg offeiriadol yn 
faen prawf. Yr oedd y wisg, i’r ddwy blaid, yn arwydd allanol 
o egwyddor bwysig,—a’r egwyddor, ac nid y wisg ynddi ei 
hun, oedd y cwestiwn mewn dadl. Golygai’r wisg urdd 
offeiriadol ; golygai urdd offeiriadol gyfundrefn eglwysig mewn 
ffurf neillduol; golygai’r gyfundrefn honno Babyddiaeth ym 
mhopeth ond enw. 

O hyn tyfodd allan y gwahaniaeth a aeth yn fwy-fwy o 
flwyddyn i flwyddyn; aeth y gagendor, oedd mor fychan nes 
bron bod yn anghanfyddadwy ar y dechreu, yn lletach-letach 
o’r naill oes i’r Ilall—nes erbyn heddyw nis gellir gwneud pont 
digon hir 1’w chroesi. 

Beth, ynte, oedd daliadau’r Puritaniaid ? Nodaf yn syml y 
pethau yr oeddent yn foddlon iddynt, a’r pethau yr anghytunent 
4 hwynt, ac a wrthwynebent,—ond a ystyrrid yn hanfodol gan 
yr Eglwyswyr Swyddogol. 

Yr oeddent yn foddlon i gyfundrefn esgobaetho! ;— ond 
dymunent gyfyngu swydd yr esgob1 fod yn Ilywydd cymanfa 
henuriaid neu glerigwyr ei esgobaeth. 

Boddlonent i ffurf o weddiau, yn wir yn ymarferol i’r oll 
o’r Llyfr Gweddi Gyffredin;—ond dymunent gael hawl i 
aralleirio ambell frawddeg, ac i offrymu gweddiau o’u heiddynt 
eu hunain, un o flaen a’r llall ar ol y bregeth.2 Boddlonent 
ir rhai a fynnent arfer y gwisgoedd ;—ond dymunent gael 
rhyddid i beidio eu gwisgo os dewisid hynny. Boddlonent i’r 
homiliau argraffedig; ond dadleuent na ddylai neb bregethu 
os na fedrai gyfansoddi ei bregethau ei hun. 

Gresynnent amddifadrwydd disgyblaeth yn yr Egiwys, a’r 
ffaith fod pob math.o gymeriadau yn cael agoshau at Pwrdd 


yr Arglwydd. 


2 Cydmarer hyn a’r arferiad sydd yn ffynnu hyd heddyw ymhlith Ym- 
neillduwyr Lloegr—hyd yn oed Eglwysi rhai o’r Anibynnwyr mwyaf 
cadarn yn eu Hymneillduaeth. 

Gwrthwynebent hawl Ilysoedd eglwysig 1 gosbi dyn yn ei 
berson na’i amgylchiadau; gwrthwynebent amlhad swyddi a 
theitlau yn yr Eglwys, megys deon, archddiacon, &c., fel yn 
anysgrythyrol. Gwrthwynebent rhai o’r defodau claddu a 
phriodi; gwrthwynebent ddefnyddio’r fodrwy mewn priodas ; 
gwrthwynebent wneud arwydd y groes mewn bedydd; gwrth- 
wynebent y ddefod o benodi tad a mam bedydd, ac yn arbennig 
Canon 29 a ddarparai “Na ddylid gwasgu ar yr un rhiant i 
fod yn bresennol ym medydd ei blentyn, ac na ddylid caniatau 
i’r un rhiant fod yn dad neu fam bedydd i’w plant eu hunain.” 
Dalient hwy mai’r rhieni, ac nid dieithriaid, a ddylent 
gyflwyno’r plentyn i’r Arglwydd drwy arwydd y bedydd.’ 
Gwrthwynebent yr arferiad o gonffirmio plant cyn fod y 
plant yn ddigon hen i ddeall beth oeddent yn ei wneuthur ;* 
yr arferiad o benlinio wrth Fwrdd yr Arglwydd; a’r arferiad o 
‘ymgrymu, neu blygu pen, pan enwir enw’r lesu. 


Delid y golygiadau hyn gan lawer na fynnent droi eu cefn 
ar Eglwys Loegr, ac a arosasant yn hir yn ei chymundeb wedi’r 
adeg y plannwyd Ymneillduaeth yn y tir. Ond yr oedd rhai, 
hyd yn oed y pryd hwnnw, a aent ymhellach na hyn, ac na 
fynnent gydffurfio o gwbl. Daeth y teimlad hwn i'r golwg yn 
nyddiau erledigaeth Mari. Sylwyd eisoes (tud. 25) fod y 
rhai a ffoisant y pryd hwnnw i’r Cyfandir wedi ymffurfio yn 
eglwys—ac mai honno a blannwyd gan Saeson mewn gwlad 
estronol oedd cychwyniad Eglwysi Ymneillduol Lloegr. Ond 
nid oeddent yn unfryd unfarn parthed y dull o addoli. Mynnai 
rhai gymeryd Llyfr Gweddi Edward VI. fel ffurf o wasanaeth ; 
tra eraill, yn meddu argyhoeddiadau cryfach, a fynnent droi 
ymaith yn Ilwyr oddiwrth arferion a fuont gynt yn gysylitiedig 


8 Y fydwraig sy’n aml heddyw’n cyfiwyno plant Ymneillduwyr yn y 
bedydd; ac mewn rhai mannau ni fydd y tad byth yn bresennol yn yr 
ordinhad. Yr wyf yn cofio fy nhad yn creu cryn gyffro wrth fedyddio 
plentyn, trwy iddo wrthod derbyn y bychan o law’r fydwraig. Gwnaeth 
1 honno roi’r plentyn yn ol i’r fam, y fam i roi’r plentyn i’r tad, a’r tad 
iw estyn i’w freichiau yntau, cyn y cyflawnai’r ordinhad. 


4 Yr oedd hyn yn gyson ag egwyddor y Bedyddwyr. 

a Phabyddiaeth. Yr olaf drechodd ar y dechreu,-a mabwys- 
iadwyd ffurf wasanaeth Eglwys Ddiwygiedig Geneva. Ond 
pan ddaeth Dr. Cox, a wnaed wedi hynny yn Esgob Ely, 
gyda nifer o ffoaduriaid eraill o Loegr i Frankfort, a hwythau 
yn dal yn gadarn wrth Lyfr Gweddi Edward, cymerodd rhwyg 
le. Ildiwyd Eglwys Ymneillduol Frankfort i Dr. Cox a’i 
ddilynwyr, ac aeth y lleill i Geneva, lle y sefydlwyd Eglwys 
Seisnig arall. ; 

Gwelir felly fod gwahaniaeth barn yn bodoli ymhlith yr 
Ymneillduwyr cyntaf, ar bynciau a ddaethant wedi hynny i gael 
eu hystyried yn hanfodol, ac a fuont yn achlysur, mewn cyfnod 
diweddarach, 1 wahanu adrannau o’r Ymneillduwyr oddiwrth eu 
gilydd. 

Gwahaniaethent nid yn unig ar gwestiwn o ddefodaeth ac ar 
bynciau o athrawiaeth, ond hefyd yn eu syniadau am y cysylltiad 
a ddylai fodoli rhwng crefydd a gwleidyddiaeth. Dylid cofio, 
er mwyn deall hyn yn glir, fod y Llys (hyny yw y Llywodraeth) 
a’r Esgobion, neu mewn geiriau eraill yr awdurdod Gwladwr- 
iaethol a’r awdurdod Egiwysig, bob amser yn y cyfnod dan 
sylw, yn myned law yn Ilaw. Prin y gellid gwahaniaethu 
rhyngddynt gan mor gymlhethedig yr oeddent. Nis gellid ym- 
osod ar y naill heb niweidio y ilall. Ceisiodd Penry wahan- 
iaethu rhyngddynt, fel y gwelir yn amlwg yn ei lythyrau. Tra 
yn melldithio’r Esgobaethwyr yn eu polisit Eglwysig, gweddiai 
am bob bendith ar Elizabeth fel Pen y Wladwriaeth. Ond 
methodd Penry—ac am fod Elizabeth, yn ei chalon, yn cysylltu 
ei grefydd ef 4 syniadau gwleidyddol a dybiai hi oeddynt yn 
niweidiol i’r Orsedd, y cafodd ef ei ferthyru.® 

Gwelir y gwahaniaeth hyn yn amlwg yn y tri gwr a gyn 
rychiolent Anghydffurfiaeth y Cyfandir, yr Ysgotland, a Lloegr. 
Ni fynnai John Calfin gysylltu ei hun .A gwleidyddiaeth 


5 Gellir sylwi yma fod syniadau Calvin wedi trwytho Puritaniaid 
Lloegr. Tybiai’r Protestaniaid swyddogol ar y llaw arall fod Calfiniaeth, 
yn ei hanfod, yn elyniaethol i fuddiannau Eglwys Loegr. 

6 Bithr nid hyn oedd y rheswm a gynhyrfai Whitgift i'w symud o’r 
ffordd. 


. 57 


DIWYGWYR CYMRU. 


o gwbl. I John Knox yr oedd gwleidyddiaeth megis anadl e 
ffroenau, yn hanfodol i’w fudiadau crefyddol. Ceisiai John 
Cartwright, drachefn, gadw Ilwybr canol rhwng Calfin ar y 
naill law a Knox ar y Ilall—a methodd. Ceid y tri dosbarth yn 
Lloegr yn nyddiau Penry ac yn nyddiau Baxter,—ond gwthiodd 
grym amgylchiadau yn raddol ond yn sicr ddosbarth Calfin i 
ddosbarth Cartwright, a dosbarth Cartwright drachefn i ddos- 
barth Knox, fel y daeth yr Ymneiliduwyr i haeddu yn ogystal 
ag i wisgo y teitl o “Political Dissenters” —Ymneillduwyr 
Politicaidd.” 

Yn raddol y dadblygodd syniadau Ymneillduol o’r syniadau 
Puritanaidd, megis mai yn raddol y blagurodd Protestaniaeth 
i fod yn Buritaniaeth. Ond yr un hedyn oedd wedi cynyrchu’r 
oll, Protestaniaeth, Puritaniaeth, Anghydffurfiaeth, ac Ym- 
neillduaeth,—sef astudiaeth o Air Duw. Ni chanfyddodd y 
Tadau cyntaf holl ddysgeidiaeth hwn—nid ar unwaith ond yn 
raddol y daeth y datguddiad am hawliau a chyfrifoldeb dyn. 
Pan unwaith y proffeswyd mai’r Beibl sydd i fod yn rheol 
bywyd ac ymarweddiad y Cristion, canlynnai’r holl ddadblyg- 
iadau eraill o angenrheidrwydd. 


Rhaid edrych felly ar Ddiwygwyr yr oes honno fel yn sefyll 
mewn mannau gwahanol ar yr un ffordd fawr lydan, rhai yn 
nes ymlaen na’u gilydd, ond oll yn teithio tua’r un cyfeiriad. 
Danghoswyd eisoes beth oedd prif ddaliadau’r Puritaniaid yn yr 
Eglwys. Ar y sylfaen honno y codwyd adeilad mawr a godidog 
Ymmeillduaeth ein dyddiau ni. Ond bob yn garreg y codwyd 
yr adeilad, ac nid ar unwaith. Felly cawn Cartwright yn 
hawlio awdurdod ysbrydol i’r Eglwys, ac nid i’r Teyrn—yn 
hollol fel yr hawliai Harri ac Elizabeth yr awdurdod i’r Teyrn 
ac nid ’r Pab. Gwerinwr oedd Cartwright yn ei syniadau 


7 Myn hanes ail-adrodd ei hun. Gwelir yr un dylanwadau yn hollol yn 
gorfodi y Methodistiaid Calfinaidd yng Nghymru, a’r Methodistiaid Wes- 
leyaidd yn Lloegr, i adael yr hen lwybrau a fynnai John Elias a John 
Wesley (er nad Howell Harris) eu cerdded. Erbyn heddyw mae’r ddau 
enwad a fynnent gynt olchi eu dwylaw oddiwrth wleidyddiaeth, ymron, 
os nad yn gwhbl, gymaint ‘Political Dissenters” a’r “Hen” Ymneillduwyr, 
yr Anibynwyr a’r Bedyddwyr. 

Eglwysig, canys mynnai ddal fod yr Henuriaid (neu’r Offeiriaid) 
yn y Gymanfa Eglwysig yn meddu yn hollol yr un hawl a’r 
Esgob. Gosodai Penry awdurdod Crist yn ei Air uwchlaw pob 
awdurdod dynol, gan herio hyd yn oed y Teyrn yn y mater 
hwnnw.’ Am Brown—ar enw yr hwn yr enwyd Ymneillduwyr 
dyddiau Elizabeth—daliai efe gyda Cartwright mai yn yr 
eglwys y gorffwysai’r awdurdod mewn pethau crefyddol. Ond 
ai ymhellach na Cartwright, drwy ddweyd mai’r gynulleidfa ac 
nid yr Offeiriaid, a gyfansoddent yr Eglwys—a dyma sylfaen 
Cynulleidfaoliaeth. Ni chydnabyddai awdurdod nac Esgob, 
na Synod, na Chymanfa, na Chynhadledd, na Phresbyter, na 
neb oddiallan i’r. Eglwys, sef y gynulleidfa—a dyma sylfaen 
Anibyniaeth. Nid oedd yr offeiriadaeth i fod yn Urdd ar 
wahan ; Ilais y gynulleidfa a roddai hawl i ddyn bregethu ac i 
weinyddu yr ordinhadau; a gallai’r gynulleidfa yr un modd 
gymeryd yr hawl honno oddiarno. Eto cul, rhagfarnllyd, 
eithafol, ac ansicr fel arweinydd, y profodd Brown ei hun. 
Eithr saif ei egwyddorion am hanfod Eglwys Gristionogol hyd 
y dydd hwn. 

Cawn yr amlygiad ffurfiol cyntaf o Ymneillduaeth mewn 
penderfyniad y cytunwyd arno gan nifer o’r clerigwyr a drowyd 
allan gan Elizabeth.? Gosodir dyddiad yr Eglwys Ymneillduol 


8 «Touching Reformed Churches. We are to walk by the line of the 
Word, and not after the judgments of men. The case is marvellous 
strange that we, having the written Word of God at home, and the 
things accused by the same to be out of order present before our eyes, 
shall run from the Word and from common sense, so far also from home, 
to ask the judgments of men in that case which, on the one side, they 
know not aright, and therefore cannot pronounce an equal sentence 
thereof; yea, when their judgments are gotten, there is no more had 
but conclusions of men. Her Majesty’s authority I acknowledge, but it 
doth no whit infringe her royal power and authority to deny that she 
hath any warrant, any power, any sword, granted her of God, to establish 
either false religion, false and antichristian ordinances, or yet any other 
unwarrantable or unjust constitution.” 

9 Wele rydd-gyfieithiad ohono:—*Yn gymaint ag nas gallwn gael 
Gair Duw wedi ei bregethu, na’r Ordinhadau wedi eu gweinyddu heb 
ddodrefn eilunaddolgar, cytunwn i gyfarfod a’n gilydd pan geir cyfle, 
mewn tai preifat neu leoedd ereill, i addoli Duw yn ol ein cydwybodau: 
a chan ein bod wedi cael ein torri ymaith oddiwrth yr Eglwys, ein bod yn 
gosod i fyny yr hyn a dybiwn y dull mwyaf pur o addoliad, gan roi o’r 
neilldu Ffurf-wasanaeth yr Eglwys, a’r Llyfr Gweddi.” 

gyntaf gan rai yn 1567. Cyfarfyddai oddeutu cant o bersonau 
i gydaddoli yn y Plumbers’ Hall yn Llundain; gwysiwyd deg 
ohonynt, yn cynwys tri phregethwr, o flaen yr Esgob, a 
charcharwyd hwynt. Ond prin y gellir cyfrif hon yn Eglwys; 
mwy priodol, efallai, yw eu hystyried yn un o’r amrywiol gynull- 
eidfaoedd anghydffurfiol a gyfarfyddent a’u gilydd yn ddirgel er 
adeg erlidiau Mari. Ond ceir Eglwys Ymneillduol ddigam- 
syniol yn 1572, yn ethol ei swyddogion ei hun, yn cyfarfod 
yn rheolaidd, ac yn gweinyddu yr ordinhadau yn gyson. Dyma 
Eglwys Wandsworth, a elwir weithiau yn “ Bresbyteraidd” a 
phrydiau eraill yn “Anibynnol.”” Dyma’r Eglwys a fynnat 
ugain mlynedd wedyn i John Penry fod yn weinidog iddi—ond 
ni fynnai Cartwright" nac eraill o’r Puritaniaid® ar y cyntaf 
wneud dim A hwynt. Yn yr haf cyfarfyddai’r Eglwys hon yn y 

meusydd y tuallan i Lundain, lle yr eisteddent ar y ddaear tra 
yr esboniai un o honynt ran o Air Duw. Yn y gauaf ym- 

gynhullent am bump o’r gloch y boreu i’r ty-cwrdd, ac arhosent 
yno ynghymdeithas eu gilydd drwy’r dydd Sabbath, gan weddio 
ac egluro’r Ysgrythyrau. Cyd-gyniawent, ac yna gwnaent 
gasgliad i gyfarfod a’r treuliau,—ac unrhyw arian a fyddai dros 
ben, a gyflwynid ganddynt at weinyddu i reidiau eu brodyr a 
garcherid am eu crefydd. Mewn hen law-ysgrif o’r cyfnod 
hwnw,” darlunir hwy yn gweddio “Gweddia un, tra’r Ileill 
yn gruddfan, neu ocheneidio, fel pe am dynnu dagrau;—ond nid 
ydynt yn adrodd y weddi ar ol y gweddiwr.” Dywedir wrthym 
gan un o’r aelodau pa fodd y gweinyddid yr Ordinhad o Swper 
yr Arglwydd yn eu plith.“ ‘Gosodid pum torth, neu ychwaneg, 
arybwrdd. Torrai’r bugail y bara, ac a’i rhoddaii’r diaconiaid, 
y rhai a’i hestynnent ’r lleill, tra rhai yn eistedd, eraill yn sefyll, 
o amgylch y bwrdd. MRhoddai’r gweinidog y cwpan i un, 


10 Dyddorol yw gwybod fod capel yr Anibynwyr yn awr yn sefyll 
y llecyn lle cyfarfyddodd yr eglwys fia ie a LEY Ay yll ar 


ll Harleian MSS. Vol. 7581. Art. 3. 

12 The Donatists of England, 1590. - 

18 Certain Wicked Sects and Opinions, 1588 and 89, Anno 31, Elizabeth. 
14 Baker’s MSS. 

estynnai hwnnw i arall, nes y byddai pawb wedi yfed, gan ddef- 
nyddio’r geiriau a geir yn y 1 Cor. xi. 24. Cyfrannai pawb 
yn ol eu gallu; ac wedi gorffen y casgliad, rhoddid yr arian 
yngofal y diaconiaid, y rhai a’i rhannent ymhlith y cyfryw 
aelodau o’r gynulleidfa a farnai’r swyddogion oeddent mewn 
angen.” Mor debyg, onide, i’r hyn a welir eto ymhen tair 
canrif a haner wedi ysgrifennu hyn! 


Dyna darddle Ymneillduaeth. Dichon y tybia’r darllenydd 
fod llawer o wrthwynebiad y Tadau hyn i ddefodaeth Eglwysig 
yn blentynaidd. Ond ni fynnent oddef un rhith Pabyddiaeth— 
a da fyddai 1 Eglwys Loegr pe tae ysbryd y tadau hyn wedi ei 
Ilywodraethu hyd heddyw. Credai y rhai hyn—a Cromwell 
ac eraill ar ei ol gyda hwynt—fod arfer defodau Pabyddol yn 
tueddu i arwain y bobl oddiwrth burdeb Protestaniaeth. A 
oeddent yn iawn? Atebed hanes Eglwys Loegr,—a’r orym- 
daith fawr ddiddiwedd o urddasolion mewn gwaed, cyfoeth, safle, 
a dysgeidiaeth, o Siarl I. hyd yr Ardalydd Bute, sydd wedi 
gadael Eglwys Loegr gan geisio derbyniad drachefn i gorlan 
Eglwys Rufain. 


SyLw.—Yr ydwyf wedi manylu i raddau yn y penodau hyn, am fod rhy 
fach o bwys yn cael ei roddi yn gyffredin ar y cyfnod hwn yn hanes 
Dadblygiad Ymneillduaeth. Gwelir fod egwyddorion hanfodol Ym- 
neillduaeth wedi gwreiddio yn ddwfn yng nghalonnau dynion goreu’r 
Diwygiad Protestanaidd o ddyddiau Harri VIII. Nid oedd y 2,000 
a drowyd allan gan Ddeddf Unffurfiaeth Siarl II., yn 1662, ond yn 
unig yn efelychu cydwybodolrwydd eu blaenafiaid gan mlynedd cyn 
lyynny.—B. G. E. 

Er fod goleuni Ymneillduaeth wedi dechreu lledu dros rannau 
o Loegr, nid oedd y wawr eto wedi torri yng Nghymru. Fely 
gwelir pennau’r mynyddoedd a’r awyrgylch o’u cwmpas weithiau 
yn cochi cyn ymddanghosiad yr haul, felly y gwelwn belydrau 
gwawr Ymneillduaeth Cymru, megys yn cael eu Iliwio gan waed 
John Penry. Ond cymerodd genhedlaeth gyfan, yn agos 1 
hanner canrif, cyn i’r haul ymddangos uwch y gorwel. 


Bu farw Elizabeth yn 1603, ac esgynnodd ei nai, Iago VI. 
o’r Ysgotland (ond a adnabyddir yn well fel Iago I. Lloegr) 
ir Orsedd. Disgwyliai’r ddwy blaid fawr, y Pabyddion a’r 
Puritaniaid, lawer oddiwrth lago. Cofiai’r Pabyddion mai 
Pabyddes oedd ei fam, Mari Brenhines yr Ysgotiaid,—ac mai 
am ei Phabyddiaeth mewn gwirionedd y dienyddiwyd hi; a 
disgwylient y buasai’r mab yn eu ffafrio hwynt er mwyn y fam. 
Cofiai’r Puritaniaid mai o dan aden a dylanwad John Knox, y 
cawr-Buritan, y dygwyd Iago i fyny, a hyderent ei fod wedi 
cael ei drwytho yn, a chan, y ddysgeidiaeth honno. Siomodd 
lago’r ddwy blaid fel eu gilydd. Ni fynnai wneud dim 4 Phab- 
yddiaeth am ddau reswm; carai ei hunan yn ormodol i roi’r 
awdurdod fel Pen yr Eglwys o’i law i’r Pab; carai ei goron a’i 
orsedd yn ormodol i’w peryglu trwy ddangos ffafr cyhoeddus at 
Babyddiaeth, canys gwyddai y buasai Protestaniaeth Lloegr, 
gyda Phrotestaniaeth cryfach yr Ysgotland o’r tu cefn iddi, yn 
rhy gadarn erbyn hyn iddo feddwl am ail sefydlu Pabyddiaeth 
agored. Ar y llaw arall, yr oedd wedi cael ei gadw mor gaeth 
o dan ddylanwad dysgeidiaeth John Knox, ac wedi gorfod plygu 
mor hir i awdurdod Presbyteriaeth—a’i gweinidogion—yn yr 
Ysgotland, fel yr oedd megys plentyn wedi ei ollwng yn rhydd 
o’r ysgol, yn falch o gael taflu ymaith yr awdurdod hwnnw a 

phob peth a allai ei ddwyn i’w gof. Rhoddwyd pob help iddo gan 
Eglwyswyr Pabyddol Lloegr i dorri iau Presbyteriaeth. Yn ei 
bresenoldeb hanner addolent ef megys Duw.!. Yr oedd ei ben 
yn ddigon ysgafn cynt, ond aeth yr ynfytyn yn ynfytach o dan 
ddylanwad y fath waseiddiwch. 

’r gwaseiddiwch gwarthus hwn ar ran yr Eglwys, y gellir 
olrhain llawer o ddiffygion amlycaf teyrnasiad Iago. Daeth yn 
grediniwr cryf yn yr egwyddor beryglus o “ Hawl Dwyfol y 
Brenin ”’—hynny yw, mai gosodiad dwyfol oedd brenhiniaeth, ac 
mai cynrychiolydd Duw ar y ddaear, drwy benodiad dwyfol, 
ywr Brenin. Golyga’r cyfryw egwyddor yn yr Eglwys, 
awdurdod Pab anffaeledig; golyga mewn gwladweiniaeth, Un- 
bennaeth y Teyrn; golyga i’r deiliaid, ufudd-dod parod a 
diwrthwynebiad i bob gorchymyn o eiddo’r Llys, ai Brenhinol 
ai Eglwysig. Derbynnid felly bob awdurdod yn yr Eglwys ac 
yn y Wladwriaeth oddiwrth y Brenin. Yr oedd gwrthwynebu’r 
Esgob, yngolwg Iago, yn gyfystyr a gwrthwynebu’r Brenin, a 
gwrthwynebu’r Brenin yn golygu gwrthwynebu Duw.  Felly 
golygai Hawl Dwyfol y Brenin hefyd Hawl Dwyfol yr Esgob. 
Dyma gredo lago ffol a’i fab anffodus Siarl. Mae effeithiau’r 
ddysgeidiaeth hon erbyn heddyw wedi cael eu hysgrifennu mewn 
llythyrennau breision cochion, ar dudalennau hanes ein gwlad. 
Gwnaeth i Iago ei hun ymddangos fel ynfytyn yngwisg 
Solomon; arweiniodd ei fab i’r dienyddle yn y Neuadd Wen; 
gyrrodd y Wladwriaeth i wrthryfel: dymchwelodd yr Eglwys 
dros dymor,—a phlannodd Ymneillduaeth yn barhaol yn y tir. 
Y gredo hon a gynhyrchodd ddynion mor wahanol a Laud a 
Baxter yn yr Eglwys, a rhai fel Wentworth a Cromwell yn y 
Wladwriaeth—ac a roddodd i Gymru William Wroth, William 
Erbury, Walter Cradoc, Vavasor Powel, John Myles, a’r llu 


1 Syrthiodd Bancroft, Esgob Llundain, a ddaeth wedyn yn Archesgob, 
ar ei liniau o’i flaen gan lefain:—‘‘ Mae fy nghalon yn toddi o’m mewn 
gan lawenydd fod yr Hollalluog Dduw, o’i fawr drugaredd, wedi rhoddi 
ini y cyfryw Frenin ar na welwyd o’r blaen er dyddiau Crist Y? A’r Arch- 
esgob (Whitgift, dienyddwr Penry) yntau a gymerodd i fyny’r ddameg gan 
ddweyd :—‘ Yn ddiamheuol mae eich Mawrhydi yn Ilefaru megys trwy 
gymorth arbennig Ysbryd Duw.” 

disglaer o Ddiwygwyr Cymru a’u canlynasant. Felly o ganol 
caddug “Haw! Dwyfol y Teyrn” y torrodd gwawr Ymneill- 
duaeth Cymru. 


Cymerwn frasolwg ar y modd y darfu i ffolineb Iago weithio 
allan er Iles y wlad yn y diwedd. Yr oedd Puritaniaeth Lloegr 
yn disgwyl llawer oddiwrth Bresbyteriaeth yr Ysgotland—ac 
un o’r anhawsderau cyntaf a gyfarfu Iago, oedd dymuniad yr 
adran Buritanaidd yn Eglwys Loegr, am ddiwygio’r ddefodaeth 
Eglwysig. Yr oedd y ddwyblaid fawr y soniwyd am danynt 
eisoes fel yn bodoli yn yr Eglwys yn nyddiau y Tuduriaid, yn 
aros hyd deyrnasiad lago—ond fod yr elfen Buritanaidd yn 
cryfhau ac yn myned yn fwy hyf o’r naill flwyddyn i’r Ilall.? 
Yngwyneb anfoddogrwydd y Puritaniaid, galwodd Iago Gyn- 
hadledd Eglwysig a adwaenir fel Cynhadledd Llys Hampton. 
Amcan hon, meddid, oedd dwyn y pleidiau i gyd-ddealltwriaeth; 
ei heffaith oedd eu gyrru ymhellach fyth oddiwrth eu gilydd. 
Ofnai Iago weld y Puritaniaid yn cael eu ffordd, gan y golygai 
hynny leihad i’w awdurdod unbenaethol ef, canys nid oedd y 
Puritaniaid mor barod i syrthio i lawr a’i addoli ef ag oedd y 
blaid Babyddol yn yr Eglwys. Felly ni wysiwyd i’r Gynhadledd 
ond ychydig o’r Puritaniaid, yn cael eu harwain gan y dysgedig 
Ddoctor Reynolds; tra y gwahoddwyd naw o Esgobion ac wyth 
o urddasolion Egiwysig eraill gwrthwynebol iddynt, i’w cyfarfod. 
Eisteddai Iago fel Llywydd y Gynhadledd o ran enw,—eithr fel 
mater o ffaith dadleuydd gwrth-Buritanaidd y profodd ei hun 
yno. Ffug a thwyll o’r dechreu i’r diwedd a fu’r gynhadledd 


* Cyfiwynwyd deiseb i’r brenin wedi cael ei harwyddo gan fil o glerig- 
wyr yn dal golygiadau Puritanaidd. Dywedent yn groew nad oeddent am 
greu rhwyg yn yr Eglwys Wladol. Ceisient y pethau canlynol: (1) Fod 
ir degwm a feddiennid gan leygwyr rheibus, gael ei ddefnyddio at gadw 
pregethwyr mewn ardaloedd tywyll; (2) Fod clerigwyr anghymwys, neu 
na breswylient yn eu gweinidogaethau, yn cael eu hatal; (3) Fod 
caniatad i glerigwyr i gyfarfod a’u gilydd yn achlysurol i ymdrin ar 
bynciau cysylltiedig a’u gwaith; (4) Na fwrid allan o’r Eglwys y clerig- 
wyr selog hynny a wrthwynebent yn gydwybodol rai o’r defodau a ystyrrid 
ganddynt yn Babyddol. Hyd yn oed yn nyddiau Elizabeth dywedai Syr 


Walter Raleigh y gellid cyfrif canlynwyr Brown—h.y. Ymneillduwyr— 
wrth y miloedd yn Lloegr. 

honno. Yr oedd y cyfan wedi cael ei drefnu ymlaen Ilaw. 
Gwnaed y pedwar Puritan yn gyff gwawd gan Iago a’r Esgobion. 
Pan ddadleuent dros ganiatad i’r sawl a ddymunent hynny i 
beidio defnyddio’r gwisgoedd a dybid yn Babyddol, ac i beidio 
gwneud arwydd y groes mewn seremoniau, chwythodd y 
Brenin fygythion gan ddweyd y gorfodai hwynt i gydffurfio, neu 
ymadael o’r Egiwys.* ; 

Yr unig beth da a ddeilliodd o’r Gynhadledd oedd, ynghyntaf, 
argraffiad newydd o’r Beibl Seisnig (yr un sydd yn awr yn 
gyfieithad awdurdodedig Lloegr); ac yn ail, profi i’r Puritan- 
iaid nas gallent ddisgwyl ffafr oddiar law’r brenin. Taerineb 
Dr. Reynolds a balchder hunanol Iago, a sicrhaodd y Beibl 
newydd i’r Sais. Chwenychai’r brenin ddangos ei ddysgeid- 
iaeth ynglyn a’r cyfieithad newydd, ac felly mynnodd ei gael 
~ ar waethaf gwrthwynebiad yr esgobion.! 

Cyn hir ar ol y Gynhadledd, cynhaliwyd Cymanfa Eglwysig, 
ac yn honno gwnaed cais pellach ar ran y Puritaniaid—ond 
yn ofer. Esgob Cymreig—er nad Cymro—a ymladdodd yno 
dros hawliau cydwybod. Dr. Rudd, Esgob Ty Ddewi, oedd 
y gwr daa wnaeth hynny. Rhybuddiodd y Gymanfa eu bod 
ar ben y ffordd i yrru allan o’r Eglwys gannoedd o glerigwyr 


3 Trwy’r Gynhadledd bradychodd y brenin ei elyniaeth anghymodlawn 
at Buritaniaeth. ‘‘Mae Presbyteriaeth,” eb efe, ‘“mor anghyson 4 
brenhiniaeth, ag yw Duw a’r diafol.” ‘ Heb Esgob—heb frenin,” meddai 
drachefn. (Phenix Britannicus). 

Danodai i’r Puritaniaid eu bod wrth wrthwynebu’r Esgobion “yn 
dynoethi Crist” (Nug@ Antiqua, i. 181). 

Ac am ddweyd pethau o’r fath y dywedodd yr Archesgob wrtho ei 
fod yn llefaru drwy ysbrydoliaeth Duw! 

4 Dichon mai yngl¥n a’r Beibl yma y gwelir y Brenin Iago ar ei oreu. 
Ysgrifennodd at Archesgobion Caergaint ac Efrog, ac at y Prifysgolion, 

n eu hannog i sicrhau gwasanaeth y dynion mwyaf cymwys. Cymhellai 
hwynt hefyd i ddefnyddio’r hawl oedd ganddynt i benodi i fywiolaethau 
Eglwysig, &c., yn y fath fodd ag i sicrhau tal teilwng i’r cyfieithwyr am eu 
gwasanaeth (gwel y llythyrau yn y Record Office. Dom. Series, cyf. viii. Rhif 
117, cyf. xii. Rhif 73). Ond mynnodd yr Esgobion hwythau gael gwyrdroi 
geiriau gwreiddiol i ateb eu hamcanion hwy. Er engraifft rhoddir (Act 
i. 20) ‘* Esgobaeth”’ (ac nid ““swydd’’) i Judas Iscariot, er mwyn dangos 
mai “esgobion” oedd yr “ Apostolion.” Yn yr un modd er mwyn galw 
adeilad—ac nid y bobl—yn “eglwys,” rhoddir yr enw hwnnw i deml 
baganaidd (Act. xix. 37). (Sylwer mai ‘“‘temlau” a ddefnyddir yn y 
cyfieithad Cymraeg, a “Churches” yn yr un Saesneg). 

da, selog, a gweithgar.’ Rhybuddiodd y Gymanfa ymhellach 
fod syniadau ac arferion Pabyddol ar gynnydd yn y wlad 
a’r Eglwys, ac mai gwendid ac nid nerth iddi a fyddai colli 
gwasanaeth y Puritaniaid. Ond ni thyciai dim. Mynnodd yr 
esgobion eu ffordd, a glynwyd yn gyndyn wrth y defodau, 
gan wneuthur Cydffurfiaeth 4 hwynt yn orfodol ar ran pawb 
clerigwyr. Dyma, yn ymarferol, Ddeddf Unffurfiaeth Iago I.° 


Effaith Deddf Unffurfiaeth Iago, fel eiddo ei fodryb Eliza- 
beth o’i flaen a’i wyr Siarl ar ei ol, oedd, fel y proffwydodd 
Esgob Ty Ddewi, gyrru Ilu o’r clerigwyr gonestaf a’r pregeth- 
wyr goreu allan o’r Eglwys. Daeth rhai o honynt yn ol yn 
nyddiau Cromwell, fel y daeth ambell un o erledigion Elizabeth 
yn ol yn nyddiau Iago.’ Ond aeth y mwyafrif o honynt naill 


5 Ni chaniata gofod i mi roi’r anerchiad grymus a thaer yn lawn yma. 
Wele rai brawddegau o hono :—“ Nid mewn gwrthwynebiad (i gynygiad 
yr Esgobion), ond fel awgrymiad at sicrhau heddwch yr Eglwys, yr wyf 
yn Ilefaru hyn. Mae gwahaniaeth rhwng yr hyn sydd gyfreithlon a’r 
hyn sydd yn Ilesol; ac mae gwahaniaeth rhwng y rhai a fynnent rwygo’r 
Eglwys a’r rhai hynny ag sydd yn amheu yn unig ynghylch rhai o’r 
defodau, ond ydynt yn ddynion dysgedig, myfyrgar, pwyllog, a gonest. 
Os yw yn well gan y gwyr hyn adael eu bywiolaethau na chydffurfio a’r 
defodau—er nad wyf yn eu cyfiawnhau yn hynny o beth—gwelwn eisieu 
eu gwasanaeth hwynt ar yr adeg bresennol pan ddylem fyned law yn 
law yn erbyn y gelyncyffredin. Os difuddiwn ni (yr esgobion) hwynt, 
byddwn mewn perygl o gael ein casau i’r eithaf. As os bydd i gynifer 
cant o Buritaniaid ymadael a’u bywiolaethau, pwy geir yn eu lle? Nis 
gwn am gynifer o bregethwyr awdurdodol yn yr holl deyrnas heb le. 
Ond hyd yn oed pe ceid y cyfryw, onid gwell fyddai sefydlu y rhai hynny 
yn lle yr offeiriaid nad ydynt yn pregethu, yn hytrach nag yn lle y rhai 
hyn a droir allan o achos cydwybod.” (Neal’s Hist. Purit., vol. i., 
pp. 424—427.) 


6 Cofied y darllenydd mai Deddf Eglwysig ac nid Deddf Wladol oedd 
hon o eiddo Iago a’r Esgobion, canys ni ddaeth o flaen y Senedd 0 gwbl. 
Yr oedd y rhai wrthodent ufuddhau i hon, yn cyfiawnhau eu gwrthodiad 
ar y tir nad odd yn ddeddf Seneddol. 


7 Un o’r cyfryw a wasanaetha fel ‘engraifft oedd Arthur Hildersham. 
Wyr i Syr Jeffrey Pole (pendefig 0 Gymro, a brawd y Cardinal Pole y 
soniwyd am dano eisoes, tudal. 18) ydoedd. Etholwyd ef yn nheyrnasiad 
Elizabeth yn Gymrawd o Goleg y Drindod, Caergrawnt; ond difudd- 
iwyd ef gan yr Archesgob, am wrthod o hono arwyddo’r dadgyffesiad a 
ganlyn :— 

‘I confess here that I have rashly and indiscreetly taken upon me the 
office and function of a preacher, and have preached abrode neither being 
admitted into orders neither licensed by any authority and contrary to 
the orders and laws of the Church of England contrary to the examples 
of all antiquity in the Primitive Church and contrary to the example 

aii wledydd tramor, neu ynte sefydlasant gynulleidfaoedd 
neu Eglwysi Anghydffurfiol mewn gwahanol rannau o’r wlad, 
rhai yn agored ac eraill yn ddirgel.8 Cymerwyd llawer o 
honynt i dai boneddigion fel athrawon preifat i’r plant, canys 
yr oeddent gan mwyaf yn wyr dysgedig. Felly lledaenwyd 
egwyddorion. Anghydffurfiol ymhlith y werin,—a magwyd, 
erbyn y genhedlaeth nesaf, do 0 wyr ieuainc cymhwys o 
ran dysg a safle gymdeithasol, i amddiffyn hawliau gwladol 
a chrefyddol y genedl. Felly hau y gwynt oedd Iago a 
Bancroft,—a Siarl a Laud gafodd fedi’r corwynt wedyn! 


Aeth pethau o ddrwg iwaeth. Ceisiodd y brenin adsefydlu 
Esgobyddiaeth yn lle Presbyteriaeth yn’yr Ysgotland. Methodd, 
am yr un rheswm ag y methodd y Pab yn nheyrnasiad Mari, 
adfeddiannu Eglwys Loegr. Rhwydd oedd gwneud esgob; 
anhawdd oedd cael cyflog iddo. Er penodi o Iago dros 

~ddwsin o esgobion yn yr Ysgotland, gwrthododd y pendefigion 
yno roi i fyny y tiroedd eglwysig yn eu meddiant. Ond yn 
Lloegr cafodd y brenin a’r esgobion eu ffordd eu hunain am 
gryn amser. Cafodd gan hyd yn oed y Prifysgolion, Rhyd- 
ychain a Chaergrawnt, oeddent yn nyddiau Elizabeth wedi 
ffafru Puritaniaeth, i droit yn erbyn y Diwygwyr. Condemniai 


and direction of the Apostle in the Acts, and thereby have given great 
and just offence unto many, and this my rashness I have made grievous 
and offensive in that I have uttered in my aforesaid sermons and 
preachings certain impertinent and very unfit speeches for the auditory 
as moving their minds rather to discontent with the State than leading 
to any Godly edification for which my presumption and indiscreetness I 
am very heartily sorry and desire you to bear witness of this my con- 
fession and acknowledging of my said offences.” 

Cafodd fywoliaeth Ashby de la Zouch. Cymerodd ran yng Nghynhadledd 
Llys Hampton. Trowyd ef allan o’i fywoliaeth gan Esgob Lincoln am 
wrthod cydffurfio. Caniatawyd iddo ail bregethu yn 1608. Yn 1611 
ataliwyd ef drachefn. Yn 1615 carcharwyd ef—a dirwywyd ef i’r swm o 
£2000—a’r oll o achos cydwybod. 


8 Yn 1609 gwnaethant ymgais ofer i gael caniatad i bregethu a 
gweinyddu’r ordinhadau i’w cynulleidfacedd. Danfonasant ddeiseb at 
y brenin yn ceisio yn daer am hyn, ac am gael bod yn rhydd oddi- 
wrth awdurdod yr Esgobion, tra yn amlygu eu parodrwydd 1 ymostwng 
i’r awdurdodau gwladol ymhob dim. Ond ni fynnai’r brenin oddef hynny. 
‘Heb esgob—heb frenin,” eb efe. (Gwel Llawysgrifau Roger Morrice, 
cyf. ii., tudal 619 (2). Hefyd Phenix Britannicus. 

Rhydychain eu dysgeidiaeth fel yn cefnogi aflywodraeth. 
Aeth Caergrawnt ymhellach, gan ddiarddel a chymeryd ymaith 
urddau colegawl oddiwrth y neb a amheuai athrawiaeth neu 
ddisgyblaeth yr Eglwys.” 

Nid hir y buont cyn sefydlu Llyfr y Chwareuon (yn 1618), 
yn darparu chwareuon ar y Sul ar ol oedfa’r boreu yn yr 
Eglwys. Trefnid dawnsio, rhedegfeydd, ymdrechfeydd saethu, 
chwareu pel, a’r cyffelyb, yngljyn a’r gwasanaeth crefyddol 
ymhob eglwys blwyfol drwy’r deyrnas. Gorchymynnwyd i’r 
offeiriaid ddarllen y gyfraith newydd hon o’r pwipud ar y Sul. 
Gwobr am ffyddlondeb ym moddion gras oedd y Chwareuon 
hyn—canys gwaherddid i na Phabydd na Phuritan, na neb 
a esgeulusai ei gydgynhulliad yn Eglwys y plwyf,i gael rhan 
yn y chwareu. Yr oedd siarad am y bregeth ar ol mynd 
adref, yn drosedd cosbadwy.” Yr oedd meddwdod yn beth 
llawer llai gwarthus nag Anghydffurfiaeth." Ystyrrid hoffi 
gwrando pregeth, fel nod arbennig Puritaniaeth; ac felly 
ychydig o fri a osodid yn yr Eglwysi ar bregethu. 

Canlynnwyd Bancroft galed yn yr archesgobaeth, ynghyntaf 
gan Abbott, gwr diniwed na fynnai orthrymu Anghydffurfwyr ; 
ac yntau drachefn gan Laud, yr hwn, cyn hynny, a wnaed 
yn Esgob Ty Ddewi. Cafodd Ty Ddewi, felly, ymhlith ei 
hesgobion, Dr. Rudd, amddiffynnydd hawliau cydwybod, a 
Laud, na fynnai ganiatau yr hawl hwnnw i neb ond y brenin. 


9 Strypes Annals iv. 522, 523. 


10 Carcharwyd dau foneddwr am adrodd yn y ty gartref bennau’r 
bregeth a glywsant yn yr Eglwys boreu Sul. Amddiffynnwyd hwynt gan 
gyfreithiwr; carcharwyd yntau am hynny—a bu farw yngharchar. 
(Cornish Hist. of Noncons., p. 30). 


1 Gwysiwyd boneddwr o’r enw Cotton o flaen yr Uchel Ddirprwyaeth. 
Apeliodd at larll Dorset am gyfryngu ar ei ran. Atebodd y pendefig ef 
mewn llythyr fel hyn :—‘‘ Petaech wedi bod yn euog o feddwdod, neu 
aflendid, neu ryw drosedd llai o’r fath hynny, gallaswn sicrhau pardwn i 
chwi; ond mae Puritaniaeth ac Anghydffurfiaeth yn bechodau anfaddeu- 
adwy, ac felly gwell i chwi ffoi am eich heinioes.”” “Cymerodd Mr. Cotton 
y cyngor, a ffodd i’r America, lle y bu farw. “I ysgoi y cyhuddiad o 
Buritaniaeth,” ebe ysgrifennwr o’r cyfnod hwnnw, “yr hyn a ystyrrid yn 
bechod gwaeth na phechodau blys, aberthai ein duwinyddion gan mwyaf 
o honynt, mwy o’u hamser i Bacchus nag i Minerva, gan ddenu lleygwyr 
i’w canlyn i oferedd.”—Osberne’s Memoirs, 440—443. 

Gwelodd yntau, fel Whitgift, y pwysigrwydd o gael gafael yn 
y plant. Gorchymynnodd gynnal math o Ysgolion Sabothol 
yn yr Eglwysi plwyfol, ar brydnawn Sul, i egwyddori’r plant.” 
Fithr nid zel dros addysg a’i cymhellodd, canys pan geisiodd 
John White,” o Henllan, ynghyda’r Dr. Wm. Gouge, ac eraill, 
sefydiu athrawon i’r bobl, er fod yr athrawon hynny yn Gyd-. 
ffurfwyr, rhwystrwyd hwynt gan Laud, a gorfu iddynt roi 
heibio’r cynilun am dymor. 

Ond er tywylled y cyfnod hwn, dyma gyfnod Iledaeniad y 
goleuni yn Lloegr, a thoriad y wawr yng Nghymru. Dywedwyd 
fod llawer o’r tri chant a drowyd allan gan Iago wedi mynd 
i wledydd tramor. Ymbhlith y ffoaduriaid i’r Cyfandir yr oedd 
dau offeiriad duwiol o’r enw John Robinson a Henry Jacob. 
Aeth y blaenaf i Leyden yn 1610. Mabwysiadodd syniadau 
Brown (gwel tud. 59) am ffurflywodraeth eglwysig; ond 
caniatai fwy o amrywiaeth barn bersonol o lawer nag a wnai 
Brown. Casglodd Robinson yn fuan eglwys o dri chant o 
aelodau yn Leyden. Pan ffodd Jacob i’r Cyfandir, yr oedd 
yntau wedi ei drwytho 4 chyffelyb syniadau am ffurflywodraeth 
ac anibyniaeth eglwysig. Adnabyddid y gyfundrefn a syl- 
faenwyd gan y ddau hyn, o hynny allan fel Anibyniaeth. Ar 
ei ddychweliad i Loegr, crynhodd Mr. Jacob gyfeillion o 
gyffelyb syniadau ag yntau, oi amgylch; a ffurfiodd, yn 1616, 
eglwys a ystyrrir fel yr Eglwys Anibynnol ffurfiol gyntaf 
yn Lioegr.4 Wedi ei feddiannu gan ysbryd cenhadol—fel 
John Wesley a George Whitefield ymhen can mlynedd wedyn 


12 Neale’s Hist. Purits., vol. i., p. 540. 


18 Wele linellau beddargraff y Cymro hwn a geir yn Eglwys y Dem! 
yn Lilundain :— 
‘Here lyeth a John, a burning shining light, 
His name, life, actions, all were White !” 


1 Yn ol rhai haneswyr, pa fodd bynnag, yr oedd Mr. Henry Jacob yn 
weinidog ar Eglwys Anibynnol yn Lilundain cyn 1610. Ond gan mai yn 
1616 y ceir y profion diamheuol cyntaf o fodolaeth yr Eglwys honno fel 
cymdeithas ffurfiol a chyfundrefnol, dyna’r dyddiad a roddaf uchod i'w 
ffurfiad. Ar yr un pryd teg yw dweyd, fod profion diamheuol fod Jacob 
ei hun, mor foreu a’r flwyddyn 1609 yn dal syniadau hanfodol Anibyn- 
iaeth am ffurf-lywodraeth eglwysig. (Gwel ei ‘‘ Ddeisyfiad Gostyngedig” 
at y brenin:—“To the Right High and Mighty Prince Fames, by the Grace 

—aeth allan i Drefedigaeth Virginia, yn America, er mwyn 
lledaenu ei egwyddorion yno; canys erbyn hyn yr oedd miloedd 
o leygwyr Puritanaidd wedi gorfod gadael eu gwlad. ; 

- Mewn cysylltiad 4’r°ddau enw hyn, Robinson a Jacob, ceir 
y Tadau Pererinol,—y fintai honno o Buritaniaid cydwybodol 
a adawsant eu gwlad enedigol yn 1620, ac a sefydlasant Loegr 
Newydd yng Ngogledd America, lle y plannwyd baner Puri- 
taniaeth, ac y dysgwyd gwers fawr Rhyddid Cydwybod.” 


I ddychwelyd am funud at Eglwys Anibynnol Mr. Jacob, 
cawn yno, fel y cafwyd mewn aml i eglwys arall yng Nghymru 
a Lloegr ar ol hynny, unoliaeth barn am ffurflywodraeth 
eglwysig, ac amrywiaeth barn ar bynciau o gredo. Yn yr- 
eglwys honno yr oedd amryw-bersonau a gredent mewn 
bedydd credinwyr yn unig; hynny yw, rhai a elwir yn ein 
dyddiau ni, yn Fedyddwyr. Cyd-addolent a’r baban-fedydd- 
wyr; cyd-gyfranogent 4 hwynt yn Swper yr Arglwydd; cyd- 
weithient 4 hwynt yn holl waith yr eglwys. Ond fel y daeth 
eu rhif yn lluosocach, tybient mai gwell fyddai iddynt ymffurfio 
yn eglwys ar wahan. Caniatawyd llythyrau gollyngdod iddynt, 


of God, King of Great Brittaine, France, and Ireland, Defender of the Faith, 
&c. The Humble Supplication, Gc. 4to, 1609.” 

Gellir mynd ymhellach, a dweyd y ceir yn rhai o ysgrifeniadau Mr. 
Jacob ei hun, a gyhoeddwyd yn 1609, dystiolaeth eglur fod mwy nag un 
Eglwys Anibynnol yn bodoli cyx y flwyddyn honno. Yn ei ‘“‘ The beginning 
of Christ’s Visible Church,” a gyhoeddwyd yn 1609, dadleua nad oes 
berygl i’r Wladwriaeth oddiwrth fodolaeth yr Eglwysi hynny, “yn gymaint 
a bod ei rheolaeth a’i hawdurdod yn gyfyngedig o fewn terfynau un 
gynulleidfa yn unig.” Sonia am y gweinidog, neu fugail, ac am y 
diaconiaid neu henuriaid. Dywed ymhellach, “Mae pob cynulleidfa yn 
gorff Ilywodraethol cyflawn ac anibynnol (an entire and independent body 
politic), wedi e1 gynysgaeddu ag awdurdod yn uniongyrchol o dan ac 
oddiwrth Grist, fel y mae ac y dylai fod, pob gwir Eglwys.” Dichon 
mai dyma’r engraifft gyntaf o’r gair ‘‘ Anibynnol” yn cael ei ddefnyddio 
mewn cysylitiad a chyfundrefn Ymneillduol. ‘ 

Dylwn eto rybuddio’r darllenydd i gofio, mai am ffurf-lywodraeth 
Eglwysig yr wyf yn son. Gwelir Yn y dyfyniad uchod, hanfod Eglwys 
Anibynnol. Ond yr oedd y Bedyddwyr hefyd yn hanfodol anibynnol yn eu 
ffurt-lywodraeth Eglwysig; ac, fel y danghosir eto, yr oedd nifer o Fedydd- 
wyr yn aelodau o Eglwys ‘“ Anibynnol” Mr. Jacob. 


1 Dylid cofio er mai yn America y rhoddwyd yr egwyddor mewn 
ymarferiad gyntaf, ei bed yn cael ei dal gan ‘rai yn y wlad hon cyn 
hynny. Dangosir yn nes ymlaen ei bod, er engraifft, yn cael ei dysgu 
yng Nghyffes Ffydd y Bedyddwyr, a gyhoeddwyd yn 1611.—B. G. E. 

a Medi 12, 1633, ymffurfiasant yn Eglwys Fedyddiedig, gan 
gymeryd Mr. John Spilsbury yn weinidog iddynt. A dyma’r 
eglwys a ystyrrir fel yr Eglwys Fedyddiedig ffurfiol gyntaf yn 
Lloegr.” 

Yr oedd Cymru, hithau, erbyn hyn yn dechreu manteisio 
ar y deffroad. Yr oedd llu o Gymry, heblaw Roger Williams, 
ymhlith y gwroniaid a sefydlasant Loegr Newydd yn America. 
Yr oedd llawer, hefyd, er wedi aros yn yr Hen Wlad—fel 
y daeth Cymru i gael ei galw o hynny allan—wedi eu trwytho 
ag egwyddorion Puritaniaeth, er nad oedd hynny agos mor 
gyffredin yng Nghymru ag ydoedd yn Lloegr. Ond yr Arch- 
esgob Laud a blannodd Ymneillduaeth yng Nghymru. Yr 
oedd Llyfr y Chwareuon wedi mynd i raddau pell yn anghof 
yn y wlad, ond yn 1633 mynnodd Laud ei ail sefydlu. Erbyn 
hynny yr oedd, hyd yn oed yng Nghymru, rai offeiriaid yn 
meddu argyhoeddiadau digon cryfion i wrthod plygu glin i 
Baal y Chwareuon. Yn eu plith ceir William Wroth o Lan- 
faches; William Erbury, ficer Eglwys Fair yng Nghaerdydd, 
a’i giwrad Walter Cradoc; Marmaduke Matthews, ficer Pen- 
main; a‘Robert Powel, ficer Llangatwg, ger Castellnedd. 
Nid oes hanes fod neb mor gydwybodol a hyn yng Ngogledd 
Cymru y pryd hwnnw. Trowyd y rhai hyn allan o’u bywiol- 
aethau. Ond ni fynnai eu cynulleidfaoedd golli eu gwasanaeth. 
Ffurfiwyd Eglwysi Ymneillduol yn y cymydogaethau hynny. 
Y gyntaf o honynt, i gymeryd ffurf Eglwys Ymneillduol, oedd 
eiddo Llanfaches; ac yma, yn 1639, y sefydlwyd yr Eglwys 
Anibynnol™ gyntaf yng Nghymru. 


W Crosby, vol. i., pp. 147—149. Ond mae profion diamheuol o fodolaeth 
cynulleidfaoedd Bedyddiedig yn Lloegr o leiaf gwarter canrif cyn hyn. 

17 Mae cywirdeb hanesyddol yn hawlio dweyd tri pheth mewn cysylltiad 
a’r eglwys hon, sef (1) Fod ynddi, fel yn Eglwys ‘“ Anibynnol” Mr. Jacob 
(gwel tudal 70) nifer o ‘ Fedyddwyr” yn aelodau. (2) Fod y Bedyddwyr 
yn Eglwys Llanfaches, fel yn Eglwys Mr. Jacob yn Southwark, ymhen 
rhai blynyddau wedi gofyn am, a chael gollyngdod brawdol, i ffurfio 
Eglwys Fedyddiedig, ar ol bod yn cyd-addoli dros ugain mlynedd. 
(3) Fod Eglwys Llanfaches, fel Eglwys Southwark, wedi dod i gael ei 
hystyried fel yn perthyn i’r Enwad Anibynnol. Sylwer ar y cyfatebiaeth 
felly rhwng yr Eglwys “ Anibynnol” gyntaf yn Lloegr, a’r un gyntaf 
yng Nghymru. 

PENNOD VIII. 
Y CYFDDYDD YNG NGHYMRU. 


Yn y gwledydd sy’n agos i’r cyhydedd, nid oes na chyfddydd 
na chyfnos. Pan dyrr y wawr, llama’r haul i’r entrych uwch 
y gorwel a goleuir yr holl wlad megys ar darawiad; pan 
fachluda yn yr hwyr, disgynna tywyllwch sydyn ar y byd. 
Nid felly yn ein gwlad ni. Ceir goleu tyner y cyfddydd, ar 
ol toriad gwawr, yn lledu yn raddol ac esmwyth dros bennau’r 
mynyddoedd a’r ucheldiroedd, gan adael y dyffrynnoedd yng 
nghysgodion tywyllwch, nes daw brenin y dydd uwch ysgwydd- 
au’r mynydd-dir i alw’r byd at ei waith. Ac fel y mae mewn 
ystyr naturiol yn ein gwlad, felly hefyd y bu yma gyda thoriad 
gwawr Ymneillduaeth. Aeth blynyddoedd lawer heibio wedi 
ir wawr dorri yn Llanfaches, cyn y gellid dweyd ei bod yn 
ddydd ar Gymru. Fel y cofir, aeth agos i hanner canrif 
heibio wedi merthyrdod John Penry, cyn sefydlu’r Eglwys 
Ymneillduol gyntaf yn y wlad a garai. Aeth hanner canrif 
arall heibio' wedi sefydlu’r achos yn Llanfaches cyn i Haul y 
Cyfiawnder daflu ei belydrau Ilachar i oleuo cydwybodau a 
chynhesu calonnau preswylwyr dyffryndiroedd moesol Cymru. 


Nid wyf yn dweyd na ledodd y goleuni, ac na sefydlwyd 
Eglwysi Ymneillduol eraill yn fuan ar ol Llanfaches. Gwn 
ir Bedyddwyr sefydlu eglwysi yn yr Olchon? ar gyffiniau 


1 Gwn fy mod wrth ddweyd hyn yn mynd yn hollol groes i’r syniad 
cyffredin, ac i’r hyn a ddywed haneswyr blaenorol, am gyflwr crefydd 
yng Nghymru. KEithr ceir ffeithiau diymwad yn nes ymlaen yn profi’r 
hyn ddywedir yma.—B. G. E. : 

* Gwn yr hawlia rhai ysgrifenwyr fod Eglwys Fedyddiedig reolaidd yn 
bodoli yn yr Olchon er 1633. Myn rhai ddweyd ei bod yno ymhell cyn 
hynny. Nid wyf yn amheu nas gallai fod yno grefyddwyr yn dal golyg- 
iadau’r Bedyddwyr, ac yn cyfarfod a’u gilydd ar adegau yn y cyfnod 
hwnnw i gyd-addoli Duw. Ond er chwilio’n ddyfal gyda llygad syml am 
oleuni’r gwirionedd, yr wyf hyd yma wedi methu cael un prawf 0 fodolaeth 
Eglwys Ymneillduol reolaidd yng Nghymru cyn 1639, yn Llanfaches,—ac 
yr oedd Bedyddwyr ac Anibynwyr yn aelodau o honno.—B. G. E. 

swyddi Henffordd a Brycheiniog, ac yn Ilston yn ymyl Aber- 
tawe, yn fuan iawn ar ol hyn; gwn hefyd na fu’r Anibynwyr 
yn hir cyn sefydlu achosion yn Penmain, Caerdydd, Abertawe, 
Merthyr, a lleoedd eraill. Ca y rhai hyn sylw yn y man. 
Ond yr hyn wyf am ddangos ar hyn o bryd yw, mai goleuni’r 
cyfddydd, yn coroni pennau’r mynyddoedd 4 harddwch ydoedd, 
ac nid llawn oleuni’r haul yn golchi ac yn puro dyfnderoedd 
y dyffryndir. Daeth yr adeg i hynny hefyd gael ei wneud— 
ac yr oedd yr adeg honno lawn hanner canrif yn gynharach 
nag a fyn rhai haneswyr ini gredu.® 

Fel y sylwyd o’r blaen pan yn ymdrin A chyfnod boreuach 
na hwn, cyd-deithiai arwyr rhyddid crefyddol a rhyddid gwladol 
ochr yn ochr. Danghoswyd, hefyd, yn y bennod ddiweddaf, 
pa fodd y mynnodd Iago annoeth gylymu buddiannau yr 
esgob wrth eiddo’r brenin, ac awdurdod yr Eglwys wrth 
orchymyn y Wladwriaeth. Bu farw lago yn 1625, a’i fab 
Siarl I. a deyrnasodd yn ei le. Bedair blynedd wedyn, a 
deng mlynedd cyn sefydlu Eglwys Llanfaches, cododd gwr 
ieuanc i fyny i siarad am y tro cyntaf yn Nhy’r Cyffredin— 
a hwn oedd y gwr a ddeffrodd “Gydwybod Ymneillduol” y 
deyrnas yn effeithiol mewn perthynas 4 gwladweiniaeth yn 
ogystal a chrefydd. Oliver Cromwell oedd ei enw. Trwyddo 
ef, a rhai o gyffelyb ysbryd a gydweithient ag ef, y darostyng- 
wyd balchder y brenin, y Ilyfetheiriwyd trahausder yr Eglwys, 
yr amlygwyd nerth yr egwyddor Buritanaidd, ac y mynnwyd 
am y tro cyntaf erioed eu hawliau i’r werin yn wladol a 
chrefyddol. Ymdrinir 4 hyn ymhellach yn y bennod nesaf. 

Yn fuan wedi sefydlu yr eglwys yn Llanfaches, torrodd y 
Rhyfel Cartrefol allan, y rhyfel a wnaeth i Siarl anffodus 
golli ei ben yn ogystal a’i goron; ac a wnaeth Cromwell yn 


8 Anghytunaf ar y naill law a’r rhai a ddywedant fod Cymru wedi cael 
ei hefengyleiddio’n dra chyffredinol yn nyddiau Cromwell; ac ar y llaw 
arall a’r sawl a haerant mai pobl yn rhodio yn y tywyllwch oedd Cenedl 
y Cymry hyd nes i’r hyn a elwir ‘““Y Diwygiad Methodistaidd” dorri 
allan yn nyddiau Howell Harris. Gosodaf fi gyfnod goleuo Cymru yn 
agos i’r canol rhwng y ddau amseriad yna. Ceir profion yn nes ymlaen. 
—B. G. E. / 

frenin anghoronedig Lloegr. Dywedaf “Lloegr” yn hytrach 
na “ Lloegr a Chymru,” am y rheswm syml na fu Cromwell 
erioed yn gyffelyb allu yng Nghymru ag a fu yn Lloegr. Yn 
y rhyfel ofnadwy hwnnw, ymrestrodd yr Eglwyswyr swyddogol 
hanner Pabyddol, o blaid y brenin; a’r Puritaniaid a’r Ym- 
neillduwyr, o blaid y Senedd. Brenhinwyr y gelwid y naill, 
a Phengryniaid y Ilall, or ddwy blaid o hynny allan am o leiaf 
genhedlaeth gyfan. Ac o bob rhan o’r deyrnas, nid oedd un 
lle y ceid cynifer o Frenhinwyr yn ol rhif y boblogaeth, ag 
a geid yng Nghymru. O Gonwy i Gaerdydd, o Aberystwyth 
i Raglan, o Hwlffordd i Gaer, anrhydeddid baner Siarl, 
a melldithid Iluman Cromwell. Nid, cofier, na cheid, hyd 
yn oed yng Nghymru, rai cefnogwyr i Cromwell,—ond eithr- 
iadau i’r rheol gyffredin oeddent ; a chymeryd y wlad drwyddi 
draw, teyrngarol i’r brenin, ac mewn canlyniad i’r Eglwys 
hefyd, ydoedd Cymru. Nid oedd Ymneillduaeth, nac egwydd- 
orion rhyddid gwladol na chrefyddol, hyd yn hyn, wedi cymeryd 
gafael ar galon y genedl. 


Yr oedd mawrion a gwerin Cymru, gydag ychydig eithriadau, 
yn Frenhinwyr. Ni fynnai na’r pendefigion gwladol na’r 
urddasolion eglwysig, ddim ar a wnelent 4 Phuritaniaeth, 
nac yn ei hegwyddorion gwleidyddol nac yn ei daliadau 
crefyddol. Un o Eglwyswyr enwog y cyfnod oedd yr Esgob 
Wikliams, o Gonwy, wedi hynny Archesgob Efrog. Efe oedd 
noddwr Laud; trwy nawdd y Cymro hwn y cafodd yr Archesgob 
erlidgar dyfodol ei draed gyntaf ar ffon dyrchafiad Eglwysig ; 
—a thalodd Laud y pwyth iddo, pan gafodd yr awdurdod i’w 
law ei hun, drwy ei erlid a’i garcharu. Eithr nid oedd 
Williams heb gyfeillion, ac nid hir y bu cyn dod yn rhydd, a 
sicrhau ffafr a dyrchafiad ar waethaf y cyfaill oedd wedi troi 
yn elyn iddo. Onder nad oedd Williams mwyach yn cefnogi 
Laud yn bersonol, cariai allan mor ffyddlon a chynt yr 
egwyddorion a ddysgai Laud. Ac uwchlaw’r cwbl gosodai 
deyrngarwch i’r brenin. Gwyddai Siarl hyny yn dda, a gosodai 
bob ymddiried yn ffyddlondeb y Cymro. Saif Castell Conwy 

74 


Y BRENHINWYR CYMREIG. 


heddyw’n dyst i’r hyn a wnaeth ac a ddioddefodd yr Archesgob 
Williams, dros y brenin a’i blaid. Cefnogwyr blaenllaw i’r un 
blaid oedd y rhai a ddalient y pedair Esgobaeth Gymreig, Dr. 
John Owen, Llanelwy; Dr. William Roberts, Bangor; Dr. 
Morgan Owen, Llandaf;* Dr. Francis Davies, Llandaf; a’r 
Dr. William Thomas, Bangor. Pe caffai Cymro ddyrchafiad 
Eglwysig mewn gwlad arall, tueddai ei addysg foreuol yntau i 
fod yn Frenhinwr. Rhai felly oedd yr Archesgob Williams, a 
nodwyd uchod, a’r Dr. Gruffydd Williams, Esgob Ossory yn y 
Werddon. A’r hyn oedd yn wir am yr Eglwys oedd yn wir 
hefyd am y bendefigaeth yng Nghymru. Gydag ychydig 
eithriadau Brenhinwyr oeddent i gyd—ac fel Brenhinwyr yr 
oes honno yr oeddent yn isel eu moesau, gelynol i bob dim a 
sawrai o rinwedd, moesoldeb, a chrefydd. Yr oedd:Beirdd 
Cymru’r dyddiau hynny yn benboethiaid o blaid y Brenin, a’r 
Llys, a’r Eglwys, ac yn chwerw yn erbyn Pengryniaeth neu 
Buritaniaeth’—a gellir ystyried beirdd gwlad yn debyg o 
adlewyrchu rhediad cyffredin syniadau’r werin. 


4 Dywedir fod Dr. Morgan Owen, Esgob Llandaf, yn ganlynnwr mor 
selog i Laud, fel, pan glywodd fod yr Archesgob wedi cael ei ddienyddio, 
ddarfod iddo syrthio oddiar ei gadair, a marw. Preswyliai ar y pryd yn 
y Lasallt Fawr ym mhlwyf Myddfai, Sir Gaerfyrddin. 


5 Er engraifft, dyma ddywed Rowland Fychan ar ol i’r Senedd dorri 
pen Siarl I.: 
‘Ni fedra ’i fynegi, mor achos 0’i golli, 

Mae’n hardda imi dewi, yn dawel a son; 

Mi a ddweda’n seliedig, na thorrir pen tebyg, 

Yn Lloegr goch oerddig, a’r Werddon.” 

Blodeugerdd. 

Ac am y Pengryniaid, canodd yr un bardd fel hyn: 


“Pe cawn i’r Pen-grynion 
Rhwng ceulan ac afon, 
Ac yn fy llaw goedffon o lin-on ar li; 
Mi a gurwn yn gethin 
Ynghweryl fy mrenin, 
Mi a’u gyrrwn yn un byddin i’w boddi.” 
Ac atebwyd ef gan ei gyd-fardd William Phylip o Ardudwy, fel a ganlyn: 
“ Pe cawn i’r Pengryniaid 
Ar ben goriwaered, 
Er gwaned a hyned wyf heno,— 
A phastwn du-ddraenen, 
(Rwy’n ddeuddeg a thrigain,) 
Chwi a’m gwelech yn llawen yn Ilowio.” 

Os mynnir cael tystiolaeth am y dylanwad a gaffai y syniadau 
hyn ar bob gradd o gymdeithas yn y wlad, y pendefigion a’r 
werin, y clerigwyr a’r barnwyr, y crefftwyr a’r merched a 
phawb, nid oes angen ond troi dalennau “Llyfr y Ficer,” neu 
Ganwyll y Cymry yr enwog Ficer Prichard o Lanymddyfri.® 
Yr oedd cyflwr Cymru yn llawer mwy gresynnus y pryd hwn 
nag eiddo Lloegr. Cadarnheir hyn gan Walter Cradoc, yn y 
bregeth a draddododd o flaen y Senedd Gorffenaf 21, 1646. 


5 Dyma engrheifftiau o’r hyn a ddywed am wahanol ddosbarthiadau : 


‘*Mae’r Penaethiaid bob yr un Mae dy Farnwyr, a’th wyr mawrion, 
Yn ceisio’u mawl a’u Iles eu hun,} Yn cyd-ddwyn a mwrddwyr, medd- 
Ac heb ymgais am wir grefydd, won, 

Moliant Duw, na lles y gwledydd.| Ac yn godde treiswyr diriaid, 
Speilio’r gweddwon a’r amddifaid. 
Mae dy Ffeiriaid hwynta’n cysgu, 
Ac yn gado’r bobol bechu, 

Ac 1 fyw y modd y mynnon, 

Heb na cherydd na chynghorion. 


Mae’r fath fedd’dod, mae’r fath dyngu, 
Mae’r fath gamwedd ynnot Gymru, 
A’r fath wan-gred a gau dduwiaeth, 
Na bu ’nghred ei sut ysywaeth.”’ 


Dro ar ol tro ceir ef yn beio’r offeiriaid am esgeuluso eu dyledswyddau : 


‘“Oh! pa lef ac achwyn irad, 
A fydd dydd y farn gan fagad, 
Am i’r ffeirad eu newynu, 
A’u handwyo eisie eu dysgu, 


A pha gonsciens y gall ffeirad, 
Gippio’r cryf heb borthio’r ddafad, 
Bwyta’r offrwm mor ddiwybod, 
Ac heb weiddi’n erbyn pechod !”’ 


A symia’r oll i fyny mewn un pennill fel hyn: 


“Mae’r ffeirad, mae’r ffermwr, mae’r hwsmon a’r crefftwr, 
Mae’r Beyli a’r Barnwr, a’r bonedd o’r bron, 
Bob un am y cynta, yn digio’r Gorucha, 
Heb wybod p’un waetha eu harferion.” 


Dengys i ni fod ofergoeliaeth isel yn meddiannu’r wlad: 


“Pan ddel Dewin neu ryw swynwr, 
Oh! nia redwn at y twyllwr, 
Fel y gwenyn at y gwinwydd, 
I roi clust i dad y celwydd. 


Tynnu’r plentyn trwy’r pren crwca, 
Neu trwy fflam ar nos glangeua, 
A’u rhoi ’mhin y felin uchel, 

Yw offrymu plant i gythrel.” 


A rhag y tybia neb fod hyn yn ddarlun cywir o Loegr hefyd yr amser 
hwnnw, mae’r Ficer yn rhoi’r ddwy wlad ochr yn ochr mewn un darlun, 


fel hyn: 


““Mae’r cobleriaid a’i morwynion, 
A’r rhai gwaetha ’mysg,y Saeson, 
Bob yr un a’r Beibl ganthynt, 
Ddydd a nos yn darllain ynthynt, 


Mae’r penaethiaid gyda ninau, 
A’i tableri ar ei bordau,} 


Heb un Beibl, nac un plygain, 
Yn eu tai, na neb i’w darllain. 


Pob merch tincer, gyda’r Saeson, 
Feidr ddarllain llyfrau mawrion : 
Ni wyr merched llawer Scweier 
Gyda ninne ddarllain pader !” 
Canwyll y Cymry. 


DEDDF LLEDAENU’R EFENGYL. 


Yn honno dywed’ nad oedd y pryd hwnnw, ymhen saith 
mlynedd wedi sefydlu Eglwys Llanfaches, gynifer a thri-ar- 
ddeg o weinidogion (neu glerigwyr) yn nhair-sir-ar-ddeg Cymru, 
yn ddigon cydwybodol i bregethu ddwywaith ar y Sul. Ategir 
Cradoc drachefn gan ei gyfaill enwog Vavasor Powel, yr hwn 
yn ysgrifennu yn yr un flwyddyn a ddywed,* nad oedd cynifer ag 
un pregethwr duwiol a galluog i’w gael y pryd hwnnw ar gyfer 
pob sir yng Nghymru—ac nad oedd ar gyfartaledd un Beibl ar 
gyfer pob pum’ cant o deuluoedd yn y Dywysogaeth. Teimlodd 
y Senedd gymaint dros gyflwr gresynnus Cymru, fel y pasiwyd 
deddf arbennig er sicrhau lledaeniad yr Efengyl yng Nghymru. 
O dan y ddeddf hon penodwyd Dirprwywyr yn meddu awdurdod 
i gymeryd gofal o bob peth cysylltiedig a chrefydd yn y Dywys- 
ogaeth. Rhoddwyd iddynt awdurdod 1 droi allan o’u bywiol- 
aethau, yr offeiriaid a dybient oeddent anghymwys i’w swydd, 
naill ai oherwydd eu buchedd neu eu dysg. Trowyd ugeiniau 
o glerigwyr allan. Cymerodd y Dirprwywyr feddiant o’r eiddo 
yn y bywiolaethau hynny; caniatawyd y bumed ran fel blwydd- 
dal vr rhai a drowyd allan, a defnyddiwyd y gweddill i dalu 
cyflogau y rhai a benodwyd yn lle y rhai a ddifuddiwyd. Ond 
nid oedd digon o ddynion cymhwys i’w cael ymhlith Puritaniaid 
Cymru i lenwi’r lleoedd gweigion. Felly penododd y Dir- 
prwywyr chwech o bregethwyr teithiol i bob sir yng Nghymru 
—dynion gan mwyaf wedi cael eu dwynifyny ym Mhrifysgolion 
Rhydychain a Chaergrawnt. Rhoddwyd i’r rhai hyn gyflog o 
gan punt y flwyddyn yr un. Ychwanegwyd at y rhai hyn 
drachefn ddeuddeg-ar-hugain arall o wyr dysgedig. A chan 
nad oedd y rhai hyn, ychwaith, yn ddigon at y gwaith, penod- . 
wyd nifer o “bregethwyr cynorthwyol”’ o blith aelodau cyffredin 
yr Eglwysi,—a chaffai y rhai hyn gyflogau yn amrywio o 20p, 
i 30p. y flwyddyn.’ 


1 Gwel Glad Tidings, Cradoc. 
8 Gwel y Rhagymadrodd i Gatecism Ysgrythyrol Vavasor Powel, 1646. 


9 Dywedir fod 18 neu 20 o’r pregethwyr cynorthwyol hyn yn aelodau 
o Eglwysi Llanfaches a Mynyddislwyn. Penodid Bedyddwyr yn ogystal 

Prin mae eisieu dweyd mai nid y ffordd fwyaf effeithiol i 
ennill serch cenedl yw gwthio arnynt heb eu cydsyniad drefn- 
iant newydd—a’u gorfodi ar yr un prydidalu am y trefniant 
hwnnw. Gan nad faint a ganmolir ar amcan y Senedd yn 
pasio’r Ddeddf i Efengyleiddio Cymru,—ac yr oedd yr amcan 
yn ddiameu yn dda,—nis gellir canmol y cynllun a fabwysiad- 
wyd i sicrhau hynny, sef Sefydliad Gwladol o Anghydffurfiaeth, 
canys hyn ydoedd mewn gwirionedd. Gwnaed y Bedyddwyr, 
yr Anibynwyr, a’r Presbyteriaid yng Nghymru, yn awr yn 
Eglwysi Sefydledig,—ac aeth yr hen Eglwyswyr yn Anghyd- 
ffurfwyr oddiwrth y drefn newydd! Nid help, ond rhwystr, i 
gynnydd egwyddorion Ymneillduaeth, oedd penodi’r Dirprwy- 
wyr hyn. Cymerwyd, mae’n wir, bob gofal dichonadwy i wneud 
y cynllun mor berffaith ag oedd bosibl. Yr oedd y Dirprwy- 
wyr eu hunain yn ddynion mewn safle gymdeithasol pur dda, 
ac i’w cynorthwyo yn y rhan Eglwysig neu grefyddol o’u 
gwaith, penodwyd nifer o weinidogion neu bregethwyr adna- 


ag Anibynwyr. Nid anenwog ymhlith y blaenaf oedd Thomas Evans, 
Pentre, ger Llanafan Fawr, ar gyffiniau Siroedd Brycheiniog a Maes- 
yfed. Gellir ei alw yn Dad Bedyddwyr Maesyfed. Canlynnwyd ef yn y 
weinidogaeth Fedyddiedig gan ddau fab iddo, a’r rhai hyn drachefn gan 
bump o’u plant hwythau. Disgynnodd yr un ysbryd yn y bedwaredd a’r 
bumed genhedlaeth, canys or-Wyr iddo oedd yr enwog Dr. Caleb Evans, 
Bryste, ac or-or-wyr iddo oedd John Evans, Lu.D., Llundain. Wele 
eileb o’r drwydded a roddwyd yn 1653 i Thomas Evans i bregethu :— 


“ By the Commission for Propagating the Gospel in Wales :—Whereas five 
of the ministers in the Act of Parliament named, bearing date the 25th 
of February, 1649, and entitled, An Act for the better Propagation of 
the Gospel in Wales, have, according to the tenors of the said Act, 
approved of Mr. Thomas Evans, the younger, to be a person qualified 
for the work of the ministry, and recommended him, with their advice to 
us, that he be encouraged in the work of the ministry: We do, accord- 
ing to an order to us directed by the committee of five, at Neath, there- 
fore order that Mr. John Pryce, treasurer, shall forthwith pay unto the 
said Mr. Thomas Evans the sum of thirty pounds, which we have thought 
fit to allow him towards his salary and encouragement in the work of the 
ministry. This, our order, together with his acquittance, shall be a 
sufficient discharge for the said treasurer. Dated under our hands the 
16th of May, in the year of our Lord, 1653.—JoHN WILLIAMs, &c., &c.” 


10 Ceir yr un peth mewn ymarferiad yn ein dyddiau ni. Yn 
Esgobyddiaeth yw’r Sefydliad Gwladol, A, rater Presbyteriaid aes 
enwadau eraill, yn cael eu cyfrif yn Ymneillduwyr. Yn yr Ysgotland ar 
y law arall, y Presbyteriaid sy’n perthyn i’r Sefydliad Gwladol—a’r 
Esgobaethwyr o angenrheidrwydd yn Anghydffurfwyr ac Ymneillduwyr ! 

byddus a phoblogaidd, y rhai a’u cyfarwyddent ynghylch y 
personau a ddylid eu trwyddedu i bregethu. Mae enwau amryw 
o’r pump-ar-hugain hyn” yn uchel eu bri hyd y dydd heddyw fel 
_Tadau Ymneillduaeth Cymru. Ond rhaid cydnabod fod yn 
rhaid cael Deddf Unffurfiaeth, a gormes, ac erlid, i’w gwneud 
yn Ymneillduwyr. Dynion cydwybodol, egwyddorol, wedi cael 
eu tanio gan gariad at, a zel dros, y gwaith o efengyleiddio 
Cymru oedd y mwyafrif o honynt, mae’n wir. Ond mae mor 
wir a hynny mai wedi iddynt hwythau orfod torri eu cysylltiad 
a’r Eglwys fel Sefydliad Gwladol o grefydd, yr enillasant fwyaf 
o nerth a dylanwad yn y wlad. Y cyfddydd ydoedd eto, mewn 
mwy nag un ystyr. 

Gwelir felly nad oedd calon Cymru eto wedi cael ei chyffwrdd 
ond yn unig yn ysgafn iawn. Nid oedd cydwybod y genedl eto 
wedi cael ei deffroi—ond mewn rhai mannau. Yr oedd yr 
Archddiacon Prys ym Meirion, y Ficer Prichard yn Llanym- 
ddyfri, a Stephen Hughes ym Meidrym, ac ambell un tebyg 
iddynt hwy, yn ddynion da, gonest, cydwybodol, yn llafurio’n 
ddyfal yn eu gwahanol gylchoedd o blaid y ffydd—ac o fewn 
corlan Eglwys Loegr. Mae yndeilwng o sylw mai Efengylaidd 
a Phuritanaidd, yn hytrach nag Uchel-Eglwysig, oedd cymer- 
iad gweinidogaeth y rhai hyn. Meddent, ac arferent yn helaeth, 
y ddawn i bregethu a fychenid gan yr Eglwyswyr Brenhinol. 
Ceir yn ysgrifeniadau’r Ficer lu o brofion nid yn unig ei fod yn 
wrth-Babyddol ei hun, ond mai syniadau Pabyddol ei bobl, a’r 
wlad yn gyffredin, oedd un o’r rhwystrau pennaf yn ffordd 
Iledaeniad ei ddylanwad ef a’r Efengyl a bregethid ganddo. 
Arferai’r PFicer Prichard a Stephen Hughes, fel Rowlands Llan- 
geitho, a’r Diwygwyr Eglwysig eraill ymhen can mlynedd 
wedyn, fyned ymhell dros derfynnau eu plwyfi eu hun; teithient 


1 Wele’r enwau fel y’u ceir hwyat yn y DdeddfSeneddol dan sylw :— 


Henry Walter, Walter Cradock, Richard Simonds, Roger Charnock, 
Jenkin Lloyd, Morris Bidwell, David Walter, William Seaborn, Edmund 
Ellis, Jenkin Jones, George Robinson, Richard Powell, Robert Powell, 
Thomas Ewen, John Miles, Oliver Thomas, Dr. John Ellis, Ambrose 
Mostyn, Stephen Lewis, Morgan Lloyd, William Jones, Richard Edwards, 
Vavasor Powell, Richard Swain, a Rowland Nevet. 

lawer gan bregethu ar hyd a lled y wlad. Ond ychydig iawn 
o’u bath a geid yn yr Eglwys yng Nghymru’r pryd hwnnw. 

Am y lleiil a enillasant ddylanwad,—o herwydd ac o dan 
erlid y Ilwyddasant. Yr oedd William Wroth o Lanfaches, 
William Erbury a Walter Cradoc 0 Gaerdydd, wedi bod yn 
cael eu herlid am flynyddau gan Esgob Llandaf cyn iddynt 
adael yr Eglwys. Gorfu i Marmaduke Matthews ffoi rr 
America rhag llid yr Esgobaethwyr. Cafodd Richard Symons, 
Vavasor Powel, ac Ambrose Mostyn ddioddef yn eu cyrff nodau 
yr erlidwyr o droion. A dyna’r dynion a ddaethant yn allu yn eu 
gwlad. Cyffyrddodd dewrder a dioddefiadau y rhai hyn galon 
y bobl. Ac o’u blaen hwynt, er dyddiau merthyrdod John Penry, 
ni chafwyd odid neb yng Nghymru a ddioddefodd erlid trwm er 
mwyn cydwybod. Yn y cyfnod hwnnw ni safodd yr un Cymro 
enwog i fyny dros hawliau cydwybod—tra degau o Ymneillduwyr 
Lloegr yn gwynebu dioddefiadau ac arteithiau a wnant i’r gwaed 
redeg yn oer yn ein gwythiennau wrth ddarllen am danynt.” 
Felly, tra Lloegr eisoes yn mwynhau lIlawn oleuni dydd, nid 
oedd Cymru eto ond megys yng ngoleuni gwanaidd y cyfddydd. 


12 Cymerer er enghraifft y gosb farbaraidd a osodwyd ar y dysgedig 
Dr. Leighton. Trosedd Dr. Leighton oedd cyhoeddi yn Holland “ An 
Appeal to Parliament ; or Zion’s Plea against Popery.” Wele adroddiad 
oi gosb fel y’i ceir yn Nyddlyfr Archesgob Laud, Tach. 6, 1630 :— 

“1. Chwipiwyd ef yn arw cyn ei osod yn y rhigod (pillory) ; 2. Wedi 
ei roi yn y rhigod, torrwyd un o’i glustiau ymaith; 3. Holltwyd un ochr 
i’w drwyn; 4. Llosgwyd y Ilythyrennau S. S. (Sower of Sedition—Hauwr 
Terfysg) yn ei gern. Ym mhen wythnos wedyn, a’r briwiau ar ei gefn, 
clust, trwyn, a gwyneb eto heb wella, chwipiwyd ef drachefn wrth y 
rhigod, a chariwyd allan y gweddil! o’r ddedfryd drwy dorri ymaith y 
glust arall, hollti’r ochr arall i’w drwyn, a llosgi y gern arall.”—Yr oedd 
ar y pryd yn tynnu ar 50 oed, a chanddo wraig a phlant. Yr oedd y 
chwip yn dwyn tair cainc; caffai 36 flangelliad ar y tro, a phob fflangell yn 
torri darnau o’r cnawd ymaith. Yna carcharwyd ef am ddeng mlynedd. 

Danghosodd.yr Archesgob Bancroft gyffelyb ysbryd. Rhoddodd yr 
enwog a’r dysgedig Dr. Burgess ei fywoliaeth Eglwysig i fyny am nas 
gallai gydffurfio a’r defodau a fynnai’r Archesgob osod i fyny yn yr 
Eglwys. Er fod Dr. Burgess yn bregethwr hyawdl, a phoblogaidd, ym- 
neillduodd o’r weinidogaeth, a gweithredodd fel meddyg. Fel meddyg 
galwyd arno i weinyddu ar Dduces Bedford yn ei salwch. Nid yn unig 
rhoddodd feddyginiaeth iddi, ond gweddiodd gyda hi mor deimladwy nes 
ei throi at Buritaniaeth. Pan glybu’r brenin hyn, ffromodd yn aruthr, a 
gorchymynnodd i’r Archesgob edrych i mewn i’r mater. Gyrrodd hwnnw 
am Dr. Burgess; rhoddodd sén iddo, a gorchymynnodd iddo i beidio 
gweithredu fel meddyg mwyach o fewn deng milldir i Lundain! (Carleton’s 
Letter. MS. Record Office. Dom. Series, Aug. 1, 1603.) 

GWLADGARWCH A CHREFYDD. 


Trown ein sylw yn ol eto am dymor i Loegr, modd y 
deallom yn well yr hyn a ddaeth ar ol hyn yng Nghymru. 
Gyd> marwolaeth Elizabeth terfynnodd teyrnasiad y Tudur- 
iaid; gydag esgyniad Iago dechreuodd awdurdod y Stuardiaid. 
Yn gwau, blith-drafflith, drwy eu gilydd ar hyd yr holl gyfnod 
Stuardaidd, gwelir tair brif linellamlwg—Y Frwydr am Ryddid 
Gwladol, yr Ymdrech am Ryddid Crefyddol, a Gwahaniaethad 
yr Enwadau. Saif y Ilinellau hyn allan yn eglur yn holl 
rwydwaith amgylchiadau dyrrus y cyfnod—weithiau rhed y tair 
llinell ochr yn ochr yn yr un cyfeiriad ; brydiau eraill croesant 
eu gilydd; a thrachefn ceir y naill yn gorwedd o dan y Ilall, 
neu mor gymhlethedig a’u gilydd fel mai gydag anhawsder 
y gellir gwahaniaethu y naill edefyn oddiwrth y ddau arall. 
Ond bob amser mae’r tri yno yn amlwg; a’r hyn a geisir ei 
wneud yn y bennod hon yw eu dadrys, hyd y gellir, a’u gosod 
yn glir ger bron Ilygaid y myfyriwr. 

Camgymeriad yw tybied mai Brwydr Edgehill, yn 1642, 
oedd y gyntaf, a Brwydr Worcester, yn 165I, oedd yr olaf 
yn y Rhyfel Cartrefol. Gwir mai yno y croeswyd cleddyfau 
gyntaf ac olaf. Ond yr oedd y frwydr wedi dechreu pan 
eisteddodd Jago I. ar Orsedd Lloegr, ac ni therfynnodd tan 
i’w wyr, Iago II., ffoi am ei einioes. Mewn gwirionedd, cyfnod 
0 frwydro di-dor, ac ymron dibaid, fu holl dymor y Stuardiaid 
—brwydr a barhaodd am 85 mlynedd, o esgyniad Iago I., yn 
1603, hyd ffoedigaeth Iago II., Nadolig 1688. 


Gellir casglu oddiwrth yr hyn a ddywedwyd eisoes, mewn 
penodau blaenorol, fod gwahaniaeth hanfodol rhwng syniadau 
Elizabeth a Iago, ac yn wir rhwng syniadau’r Tuduriaid a’r 
Stuardiaid, am natur Eglwys, a’i hawliau. Vr Tuduriaid, ac 

yn arbennig i Elizabeth, y Genedl Seisnig yn ei gwedd 
grefyddol, oedd Eglwys Loegr. I Iago, ar y llaw arall, 
Eglwys Loegr yn ei gwedd wladwriaethol oedd y Genedl 
Seisnig. Mewn geiriau eraill, y Genedl oedd flaenaf ym 
meddwl Elizabeth; yr Eglwys oedd bwysicaf ym marn Iago. 
Daeth y ddau syniad o angenrheidrwydd i wrthdarawiad ag 
egwyddor hanfodol y Puritaniaid, sef “ Gair Duw yn uchaf.” 
Er holl ormes Elizabeth, gweithredai ymron ymhob dim yn 
gyfansoddiadol ; er holl wendid moesol Iago, a’i fab a’i wyrion, 
ychydig o barch a dalent i na Ilythyren nac ysbryd cyfraith 
y tir! Anffawd i Eglwys Loegr, fel Sefydliad, oedd ei chysylltu 
4 gormes cyfansoddiadol Elizabeth ; anffawd llawer mwy oedd 
ei gwneud yn rhan hanfodol o ormes anghyfansoddiadol Iago. 


Danghoswyd mewn pennod flaenorol fod Iago yn dal 
Egwyddor Hawl Dwyfol y Brenin, a thrwy’r brenin Hawl 
Dwyfol yr Esgob. Dyma ymresymiad Iago: 


i. Teyrnasa’r Brenin drwy hawl dwyfol; mae ei berson yn gysegr- 
edig; ei ewyllys yw’r gyfraith; nid oes gyfraith arall ond ei ewyllys ef. 

ii. Eiddo’r Brenin yw’r bobl; gellir caniatau iddynt, drwy eu cyn- 
rychiolwyr, ran yn y llywodraeth ; ond ymddibynna yn hollol ar ewyllys 
da y Brenin pa ran a ganiateir iddynt. 

iil. Pan fyddo’r Senedd—neu Gyngor y Genedl—yn pasio cyfraith, 
nid yw’r Brenin yn cael ei rwymo ganddi; ac ni raid iddo wrth Senedd 
o gwbl ond mor bell ag y dymuna efe ei hun. 

iy. Ni raid i’r Brenin gadw ei air tuag at ei ddeiliaid; ond rhaid i’r 
deiliaid gadw eu gair i’r Brenin.? 


Dro ar ol tro ceir lago a Siarl yn gweithredu ar yr egwydd- 
orion hyn. Rhwygodd Iago a’i law ei hun allan o Lyfr Cof- 
nodion Ty’r Cyffredin, y ddalen yn cynnwys mynegiad o hawl 
aelodau’r Ty 1 ryddid ymadrodd. Ceisiodd ef a’i fab lywodr- 
aethu heb Senedd. Pythefnos fu hyd oes Senedd gyntaf Siarl. 
Dadgorfforodd yr ail cyn iddi allu pasio gymaint ag un ddeddf. 


1“ Er y bydd i frenin da drefnu ei holl weithredoedd mewn cydgordiad 
a’r gyfraith, eto nid yw efe yn rhwym wrth gyfraith ond yn unig oi wir 
ewyllys, ac fel esiampl i’w ddeiliaid.” (Iago I. yn ei True Law of Free 
Monarchies.) Pan hawliai Ty’r Cyffredin ryddid ymadrodd fel “ hawl 
henafol a diamheuol,” atebodd Iago fod pob hawl a rhagorfraint a feddent 
wedi deilliaw ‘‘o ras a chaniatad fy hynafiaid a minnau.” 


2 Prof. Meiklejohn. 

Tair wythnos y parhaodd Senedd arall. Am un-mlynedd-ar- 
ddeg ni bu Senedd o gwbl. 

Cysylitid yr Eglwys a’i hawliau gyda’r helyntion gwladol hyn 
o’r dechreu. Danghoswyd eisoes (tudal 62) y modd yr oedd 
gormes crefyddol John Knox wedi gyrru Iago i wethryfel pan 
gafodd gyfle. Cyn dod yn Frenin Lloegr, a phan felly o dan 
bawen olynwyr Knox, Presbyteriaeth oedd y cwbl yngolwg Iago. 
Condemniai ‘“ Esgobyddiaeth Babyddol” Lloegr; tyngodd 
drachefn a thrachefn y safai efe tu cefn i “Eglwys a gweini 
dogaeth Ysgotland.” Ond can gynted ag y gallai herio y rhai 
yn ei ddydd ef a gynrychiolent ddysgeidiaeth Knox, cyn yn 
wir iddo groesi’r terfyndir i wisgo coron Prydain, ysgrifennodd 
gynghorion i’w fab, yn ei rybuddio yn erbyn y Puritaniaid, y 
rhai, eb efe, oeddent gynhyrfwyr gwlad ac eglwys, a llai i 
ymddibynnu arnynt na lladron gwartheg yr Ucheldiroedd.? 
Lionnodd ton y llythyr hwn gymaint ar galonnau Pabyddion, 
fel y disgwylient weled Iago yn adsefydlu Pabyddiaeth.* Ond 
nid oedd hynny yn cydfyned 4 syniadau‘r brenin—canys hanfod 
Pabyddiaeth oedd fod y Brenin yn ddarostyngedig i awdurdod 
yr Eglwys; tra hanfod credo Iago oedd, mai trwy ras y Brenin 
y caffai’r Eglwys, fel y Wladwriaeth, bob awdurdod. 

Cafwyd ail-adroddiad o brofiad crefyddol(?) lago yn ei Wyr 
Siarl I]. Wedi dienyddiad ei dad, tra Siarl yn yr Ysgotland 
yn ceisio byddin i ddymchwelyd Cromwell, arferwyd tuag ato 
yr un driniaeth ag a gafodd ei daid. Gorfodwyd ef i fod yn 
Bresbyteriad; ddwywaith galwyd arno i arwyddo’r “ Cyfamod 
Difrifol”” yn erbyn Pabyddiaeth; disgwylid iddo fynd drwy 
rith hir-weddiau ac ymprydiau; rhaid oedd iddo eistedd yn 
amyneddgar i wrandaw chwech o bregethau hir-wyntog yr un 
dydd ;—ac yn y diwedd gorfu iddo arwyddo papur yn cyhuddo 
ei dad o fod yn euog o dywallt gwaed gwirion, a’i fam o fod yn 
eilun-addoles. Nid cynt—fel y gwelir eto—y daeth yn Frenin 


8 Argraffwyd y cynghorion hyn gan Iago yn 1603, yn ei Basilicon Doron. 
4 Llythyr Parsons, y Jesuit. Record Office. Dom. Ser., Vol. i., No. 84. 
Eto No. 118. Eto Vol. v., No. 67. 

Lloegr, nag y taflodd yr holl addewidion a chyfamodau hyn i'r 
gwynt, ac yr aeth i bob diben ymarferol yn Babydd. 


Gwelir, felly, fod credo’r Stuardiaid yn Hawl Dwyfol y 
Brenin, o dan wraidd eu holl gamgymeriadau Eglwysig a 
gwladwriaethol. Cyn cael y Frenhiniaeth yr oeddynt yn ddar- 
ostyngedig i awdurdod eraill ; wedi cael y Frenhiniaeth tybient 
eu hunain uwchlaw pob awdurdod, ac felly yn anffaeledig. 
Tybiai Elizabeth ei hun yn anffaeledig—ond gofalai am gael 
awdurdod y Senedd i bopeth a wnai.> Eithr nid felly Iago a 
Siarl. Mor bell ag y medrent, anwybyddent y Senedd, gan 
lywodraethu drwy lysoedd anghyfansoddiadol, megys Llys yr 
Uchel Ddirprwyaeth (High Commission Court), ac Ystafell y 
Seren (Star Chamber). Gelwid i gyfrif gan yr Uchel Ddir- 
prwyaeth bawb a feiddient ddal syniadau crefyddol neu eglwysig 
croes i eiddo’r Esgobion; cosbai Ystafell y Seren y sawl a 
ddywedent air yn erbyn y brenin neu ei Wladweiniaeth, neu a 
omeddent dalu’r trethi anghyfreithlon a godai efe arnynt. 


Dyna’r brenin. Betham y deiliaid? Yroedd dau ddosbarth 
arbennig ohonynt, sef y rhai a weithredent oddiar gydwybod 
grefyddol, a’r rhai a symbylid gan gydwybod wleidyddol. Yn 
wirfoddol a .bwriadol gyrrodd lIago’r blaenaf at yr olaf; yn 
ddiarwybod ac yn anfwriadol gyrrodd yr olaf i dir y blaenaf. 
Caniataer i mi egluro. Gwnaeth y crefyddwyr Puritanaidd yn 
wleidyddwyr drwy wneud Puritaniaeth yn drosedd gwladol.® 
Gwnaeth y gwladgarwyr yn grefyddwyr Puritanaidd ynghyntaf 
drwy gysylltu yr Eglwys a’i ormes gwladol, gan orfodi felly y neb 
a fynnai wrthwynebu’r olaf i wrthwynebu’r blaenaf hefyd; ac, 
yn ail, drwy roi’r Beibl i’r Bobl. Yr oedd Edward ac Elizabeth 
wedi rhoi’r Beibl i’r Eglwys—a hynny fagodd ac a feithrinodd 


° Ebe Burleigh mewn llythyr at ei fab Syr Robert Cecil :—‘ Cyfiawn- 
heir holl weithredoedd ei Mawrhydi, gan y ffaith na chosbodd yr un o’i 
deiliaid erioed ond trwy warant cyfraith.” (Murdin’s State Papers, 666.) 

° Dywedai drachefn a thrachefn y gwnai iddynt gydffurfio neu y gyrrai 
hwynt o’r tir. Nid yn unig trowyd clerigwyr Puritanaidd allan 0’u byw- 
iolaethau, ond trowyd ustusiaid oddiar y fainc ynadol am eu Puritan- 
iaeth. (Winwood’s Memorials, ii. 48.) 

Buritaniaeth o dan y Tuduriaid. Rhoddodd Iago y Beibl i’r Bob! 
—a chafodd gyffelyb effaith ar eu gwleidyddiaeth hwy, ag a gafodd 
ar grefydd y Puritaniaid.’’ Yr oedd gwladgarwch yr oes honno 
yn bur, am ei fod wedi cael ei ysbrydoli gan ddysgeidiaeth y Beibl 
—a’r gwladgarwch sy’n seiliedig ar, ac a ysbrydolir gan y Beibl, 
a faidd yn oreu sefyll i fyny dros hawliau dyn gan nad beth a 
fyddo’r canlyniadau. Cofier fod Beibl Iago yn dod i Saeson yr 
oes honno fel datguddiad newydd. Pe gallem feddwl am 
Gymru fel y mae heddyw,—oddigerth ei meddiant o’r Beibl a’r 
capeli; pob addoliad yn cael ei gario ymlaen yn yr Eglwysi 
plwyfol yn unig, a dim Beibl ond yn yr Eglwys; ac yna fod y 
wlad yn cael ei Ilenwi ar unwaith 4 Beiblau,—caem syniad 
cywirach am ddylanwad anesgrifiadwy Iledaeniad cyffredinol 
Beib! lago drwy’r wlad. Daethilu yn yr oes honno fel dat- 
guddiad newydd, yn cynnwys dysgeidiaeth newydd, ac yn rhoddi 
goleuni ac ysbrydoliaeth newydd. Pa ryfedd fod Duw a’r 
Diafol i’r Puritaniaid hynny, yn bersonoliaethau sylweddol, a 
allent fod yn bresennol gyda hwynt, a bod milwyr Cromwell 
yn mynd ?’r frwydr dan ganu Salmau, ac mor gryf yn eu hyder 
ym mhresenoldeb Duw gyda hwynt, ag oedd Joshua gynt pan 
orchymynnodd i’r haul i aros yn Gibeon, a’r lleuad yn nyffryn 
Ajalon? Y ffydd bersonol, weithredol, hon, yn yr Arglwydd, yw 
un o nodweddion amlycaf crefydd gwroniaid y cyfnod hwn. 


Yn awr gosoder y ddau allu gwrthgyferbyniol hyn wyneb 
yn wyneb a’u gilydd, y Brenin ai gredo am Haw! Dwyfol, 
a’r Deiliaid a’u Beibl newydd yn rhoi iddynt ffydd mewn 
Presenoldeb Dwyfol gyda’i bobl,—ac nid oes angen dweyd 
beth raid fod y canlyniad. Nid yn sydyn y daeth y cyf- 
newidiad. Mor raddol ag yr ymneillduasant o’r Eglwys, yr 
ymbellhaodd y Puritaniaid oddiwrth eu teyrngarwch i’r Orsedd. 
Pan esgynnodd Iago i’r Orsedd nid oedd o fewn y deyrnas 


7“Daeth Lloegr yn wlad un Ilyfr—a’r llyfr hwnnw oedd y Beibl. 
Dyma’r un Ilyfr mawr y gwyddai pob Sais ei gynnwys ; darllenwyd ef yn 
yr Eglwysi, darllenwyd ef yn y tai gartref; ac ym mhob man syrthiai 
ei eiriau ar glustiau nad oeddent wedi cael eu caledu i’w grym a’u pryd- 
ferthwch, a chynheuodd frwdfrydedd cyffrous.”—GREEN. 

neb mwy teyrngarol na’r Puritaniaid.® Ffolineb Iago yn eu 
galw yn wrthryfelwyr, a’u trin fel gwrthryfelwyr, a’u gwnaeth 
yn wrthryfelwyr. Cyflwynodd Senedd gyntaf Iago “ Wrth- 
dystiad” cryf yn erbyn y llygriadau oedd eisoes yn dechreu 
llithro i fewn i’r Sefydliad Eglwysig, ac i’r Cyfansoddiad 
Gwladol. ‘Fel y mae Duw i’m barnu!” Ilefai’r brenin pan 
dderbyniodd y Gwrthdystiad, “gwell fyddai gennyf fyw fel 
meudwy, na bod yn frenin ar y fath giwaid o Buritaniaid ag sy’n 
rheoli Ty’r Cyffredin!”?° Ond os cryf Senedd gyntaf Iago, 
cryfach yr ai bob Senedd ar ol hynny. Gwrthwynebent yn 
gadarnach fyth, flwyddyn ar ol blwyddyn, bob trawsfeddiant 
o awdurdod o eiddo’r brenin a’r Eglwys. Yn y naill etholiad 
ar ol y llall cryfach, gryfach yr ai plaid y Gwladgarwyr, a 
gwannach, wannach yr ai plaid y Brenhinwyr yn Nhy’r 
Cyffredin. Ac eto ymhob dim gofalent weithredu yn gyfan- 
soddiadol Nis gallwn lai na rhyfeddu at yr hir amynedd a 
ddanghoswyd gan y wlad a’i chynrychiolwyr, tra yn dal yn 
gadarn, ie, yn gyndyn, wrth eu hawliau. 


Eithr nid felly’r brenin. Bu Iago saith mlynedd heb 
Senedd, a Siarl un-flynedd-ar-ddeg. Gallasai Elizabeth fod 
wedi fforddio byw heb Senedd yn well na hwynt, canys yr 
oedd hi wedi cynhilo digon o arian fel y gallai, petai angen 
hynny, gario’r gwaith ymlaen heb arian y wlad. Ond nid felly 
Iago na Siarl. Afradlon oedd y ddau ar eu harian—er y gallai 
Iago fod yn gybydd mewn pethau bychain. A dyma’r afael 
uchaf gyntaf gafodd Ty’r Cyffredin yn yr ymgodymu 4’r Orsedd. 
Eu hateb i bob cais am arian oedd: “Dim diwygiad—dim 
arian.” Cymerer dwy engraifft hanesyddol er dangos y gwrth- 


® Dyma dystiolaeth Archesgob Efrog am danynt :—“ Am y Puritaniaid, 
er nad wyf yn hoffi eu zel ddallbleidiol, er eu bod yn gwahaniaethu oddi- 
wrthym mewn seremoniau ac allanolion, eto cytunant 4 ni mewn han- 
fodion crefydd, a chredaf eu bod oll, neu y mwyafrif o honynt, yn earu’r 
brenin a’r wladwriaeth bresennol.” (Record Office MSS. Dom. Ser., ii. 40.) 


® Record Office. Dom. Series, Vol.viii., No. 70. 
10 Hallam’s Const. Hist., i. 331-2. 
U Clarendon’s History, i. 8-9. 


86 


Y GWRTHDYSTIAD MAWR. 


gyferbyniad rhwng ymddygiad gwallgof, anghyfansoddiadol y 
Brenin, ac ymddygiad penderfynnol ond hollol gyfansoddiadol 
Ty’r Cyffredin. 


Er mwyn gosod atalfa ar yr arferiad anghyfansoddiadol o godi trethi 
heb ganiatad y Senedd, cyflwynodd Ty’r Cyffredin yn 1628 ‘ Ddeiseb 
Iawnderau”’ (The Petition of Right) ’'r Brenin. Hawlid yn hwn: 

i. Nad oedd neb i gael ei orfodi i dalu treth heb gydsyniad y Senedd. 

ii. Nad oedd neb o’r deiliaid i gael eu carcharu heb ddangos yr achos. 

iil. Nad oedd neb yn groes i’w hewyllys i gaeleu gorfodi i letya milwyr. 

iv. Nad oedd neb mewn amser heddwch i gael ei brofi wrth ddeddf fllwrol. 

Cydsyniodd y Brenin—a phleidleisiodd y Senedd iddo 400,000p. Ond 
wedi cael yr arian i’w law, torrodd Siarl ei addewid. Pan gyfarfyddodd 
y Senedd yn 1629, galwodd Syr John Elliott sylw at y modd yr oedd 
Deiseb Iawnderau wedi cael ei throseddu—ac ymosododd.ar Laud, 
Esgob Llundain ar y pryd, ond wedi hynny Archesgob Caergaint. 
Pan ddaeth y peth i bleidlais, dywedodd y Llefarydd—Syr John Finch, 
cynffonnwr i’r brenin—ei fod wedi cael gorchymyn y brenin i ohirio’r 
Ty. Pe y gwneid hynny nis gallai’r Ty basio dim. Pe’r ymneillduai’r 
Llefarydd nis gallai’r Ty wneud dim. Cymerwyd mesurau cryfion ond 
effeithiol i sicrhau fod y bleidlais yn cael ei chymeryd. Clowyd drysau’r 
Ty. Ymaflodd dau o’r Aelodau yn y Liefarydd gan ei ddal yn y gadair 
ar waethaf ei ddagrau. Yna darllenwyd gwrthdystiad ffurfiol, yn mynesu 
y cyfrifid fel gelyn i’r Wladwriaeth y neb a gynghorai dalu, neu a 
dalai yn wirfoddol, unrhyw arian i’r brenin heb gydsyniad y Senedd. 
Gyrrodd y brenin am ringyll y Ty; rhwystrwyd ef i fynd; gyrrwyd 
rhingyll Ty’r Arglwyddi atynt—ond ni chai ddodifewn ; yna gorchymyn- 
nwyd i’r milwyr fynd a thorri’r drysau. Carcharwyd Elliott ac Aelodau 
eraill—a bu Elliott farw yngharchar. Yn y Senedd dymor cynhyrfus 
hwn y siaradodd Oliver Cromwell gyntaf—paratoad teilwng i’r gwaith 
mawr i’r hwn y’i galwyd wedyn. 

Deuddeng mlynedd wedi hyn pasiodd Ty’r Cyffredin ‘* Y Gwrthdystiad 
Mawr” (The Grand Remonstrance) yn nodi rhestr faith o weithredoedd 
anghyfansoddiadol y brenin. Aeth y brenina thri chant o wyr arfog 
wrth ei gefn i Dy’r Cyffredin i ddal arweinwyr y Gwladgarwyr—ond ni 
chafodd hwynt. Ymneillduodd y brenin o Lundain, a chododd ei faner 
yn Rhydychain. Pan ddaeth yn ol i Lundain, fel carcharor y daeth— 
ac i’r dienyddle yr arweiniwyd ef. 

Rhaid cofio fod cenhedlaeth gyfan wedi dioddef gormes 
anghyfansoddiadol am yn agos i ddeng mlynedd ar hugain, cyn 
i'r rhwyg mawr gymeryd lle. Cyfeiriwyd droion at y rhan a 

chwareuodd yr Eglwys yn yr helyntion hyn. Symbylydd mawr 
polisi Eglwysig Siarl oedd Laud,—gynt Esgob Ty Ddewi, wedi 
hynny Esgob Llundain, ac yn olaf Archesgob Caergaint. 
Credai Laud mor ddiysgog yn anffaeledigrwydd Yr Eglwys, ag 
y credai’r brenin yn anffaeledigrwydd Y Teyrn. ‘“Pab Cder- 
gaint” y gelwid ef gan y Puritaniaid. Yr oedd yn Babydd 
ymhopeth ond enw. Cyn ei amser ef safai Bwrdd y Cymun 
ynghanol yr Eglwys; mynnodd ef ei symud, a’i gosod fel allor © 
yn erbyn mur dwyreiniol yr adeilad; ac, er mwyn cadw dwylaw 
anghysegredig rhag cyffwrdd a’r allor, gosodwyd canllaw o’i 
hamgylch. Prin y talai’r luddewon fwy o barch i Arch y 
Cyfamod, nag a fynnai Laud i’r Saeson dalu i’r allor ymhob 
Eglwys blwyfol. Dysgid hwynt hefyd 1 ymgrymu bob tro yr 
aent ifewn neu allan o’r Eglwysi. Cosbid hwynt os esgeulusent 
wneud.” Cyfarwyddid hwynt i foesgrymu i’r allor. ‘“ Dyma,” 
ebe’r Archesgob, “yw’r unig fan ar y ddaear lle y preswylia 
Duw.*® Gyda hyn mynnai i bawb dalu gwarogaeth i’r clerigwyr, 
y rhai a fynnent gael eu galw yn “offeiriaid.” Gwelir ei fod 
yn gofalu am y tu allan i’r cwpan a’r ddysgl. Hyn oedd 
prydferthwch santeiddrwydd yn ei olwg ef.4 Yn hollol gyd- 
wybodol yn yr hyn a gredai, mynnai i bawb blygu i awdurdod 
anffaeledig yr Eglwys. Cosbid yn dost y rhai ni phlygent. 

I ddianc rhag yr ormes hon ffodd miloedd o ddynion goreu’r 
wlad dros y mér.” Tybir fod pedair mil wedi croesi’r Werydd. 
Ond nid oedd hyn yn cydfyned 4 dymuniadau Laud. Rhodd- 
wyd gorchymyn allan nad oedd neb i ymfudo heb gennad y 
brenin. Dygodd y gorchymyn hwn ei gosb i’r gorchymynnwr 


2 Dirwywyd dynion am beidio ymgrymu i’r arwyddluniau Pabyddol. 
18 Hist. of Dissenters, Vol. i., p. 63. 


4 Pan o flaen ei farnwyr yn cael ei brofi am ei fywyd, dywedodd Laud: 
—‘‘Er pan osodwyd fi mewn swydd ni lafuriais am ddim yn fwy nag er 
mwyn cadw i fyny allanolion crefydd gyhoeddus, yr hyn a esgeulusir yn 
ormodol yn y deyrnas hon. Mae yr esgeulusdod hwn wedi taflu dwfr oer 
ar wir addoliad mewnol, a thra byddom yn y corff mae’r addoliad hwnnw 
yn galw am gymorth allanolion i'w gadw yn fyw.” 


15 ae eos o ysgolheigion, masnachwyr, cyfreithwyr, ac 
amaethwyr goreu’r deyrnas y Werydd i chwilio ddid ; 
crefydd yn yr antalweh Ghee. : ‘ ae er 

yn hytrach na’r gorchymynedig. Rhwystrwyd rhai o’r gwlad- 
garwyr cadarnaf i ymadael o Loegr. Ymhlith y rhai oedd yn 
paratoi i fynd, ond a rwystrwyd felly, yr oedd Oliver Cromwell. 


Canlyniad naturiol yr ormes yma oedd gwrthweithiad. 
Cododd y wlad yn erbyn Laud. Teimlent, o’r ddau, yn fwy 
chwerw yn erbyn gormes eglwysig Laud, nag yn erbyn 
gormes wladol Wentworth, larll Strafford. Pan gyfarfyddodd 
y Senedd Hir yn 1640, un o’r pethau cyntaf wnaeth Ty’r 
Cyffredin, oedd ystyried sefyllfa crefydd yn y wlad. Dan- 
fonwyd deiseb o Lundain, wedi ei harwyddo gan 15,000 o 
bersonau, yn deisyf am ddiddymiad y dull esgobyddol o lyw- 
odraethu’r Eglwys.© Ar gefn hyn cymerodd Ty’r Cyffredin 
gam pwysig a hynod pan edrychir arno o safle’r Ymneillduwyr. 
Tuedd polisi eglwysig Laud, fel y gwelir, oedd gwneud yr 
Eglwys, yn anibynnol ar y Senedd; mynnai Ty’r Cyffredin 
osod pob awdurdod yn nwylaw cynrychiolwyr y bobl. Pasiwyd 
penderfyniad, yn ddiwrthwynebiad, yn mynegu nad oedd unrhyw 
reol neu benderfyniad a basid gan ddau dy Confocasiwn yr 
Eglwys i feddu grym nac awdurdod heb gydsyniad y Senedd. 
Dyma osod llyfetheiriau’r Wladwriaeth yn dynnach nag erioed 
am draed yr Eglwys! Dyna amddifadu’r Eglwys o unrhyw 
allu deddfwriaethol. Cydsyniodd Ty’r Arglwyddi yn unfrydol 
yn hyn. Y cam nesaf oedd amddifadu’r clerigwyr o awdurdod 
gweinyddol mewn llysoedd gwladol. Gwaherddid i “ esgobion, 
neu unrhyw glerigwyr eraill, i eistedd fel Ustusiaid Heddwch, 
nac i feddu hawl barnwyr mewn unrhyw lys cyfraith ” 


gan, 
meddid, y buasai hynny yn rhwystr i’w gwaith ysbrydol. Ond 
nid oedd yr Arglwyddi mor barod i basio hyn, gan y golygai 
droi’r Esgobion allan o Dy’r Arglwyddi.’ Ond gwaeth na’r 
cwbl oedd “ Mesur Gwreiddyn a Changen” (Root and Branch 
Bill) a ysbrydolid yn bennaf gan Oliver Cromwell. Darparai’r 
Mesur hwn am ddiddymiad lIlwyr y gyfundrefn esgobaethol. 


16 Baillie’s Letters, i. 215, et seq. 
17 Clarendon’s History, Voli. 483. 

I gosbi’r Diwygwyr am hyn, ymgadwodd yr Esgobion o Dy’r 
Arglwyddi am dro, ar y tir fod agwedd y werin-bobl mor 
fygythiol fel na feiddient fynd i’r Senedd. Ni fuasai eu 
habsenoldeb yn blino’r Diwygwyr—ond pan aeth yr Esgobion 
ymhellach, gan yrru gwrthdystiad yn erbyn cyfreithlonrwydd 
unrhyw ddeddf neu benderfyniad a basid yn eu habsenoldeb 
hwy, cododd y teimlad yn uwch yn eu herbyn. Taflwyd Laud 
i'r carchar, ar y cyhuddiad o deyrnfradwriaeth ; cyhuddwyd 
dwsin o Esgobion o’r un trosedd. Ansefydlog yn ei bender- 
fyniad, anffyddlon i’w air, anheyrngar i’w gyfaill, caniataodd 
Siarl dorri pen Laud. Ychydig wythnosau cyn croesi o’r 
Brenhinwyr a’r Gwladgarwyr gleddyfau ar faes y gwaed, 
gyrredd Senedd Lloegr at Senedd Ysgotland, yn mynegu eu 
penderfyniad i ddileu esgobyddiaeth, “yn gymaint a bod hir 
brofiad yn dangos fod y gyfundrefn honno yn rhwystr mawr 
i berffaith ddiwygiad a chynnydd crefydd, ac yn dra niweidiol 
i wladwriaeth a llywodraeth y deyrnas.”* Yna cymerodd 
mewn Ilaw ddiwygio’r gwasanaeth crefyddol. Symudwyd yr 
allor o’i safle ddwyreiniol yn yr eglwysi, a gwnaed hi drachefn 
yn Fwrdd y Cymun; gorchymynnwyd roi heibio’r croesau, 
y delwau, a’r darluniau Pabyddol; gwaherddid gosod can- 
hwyllau ar Pwrdd y Cymun; dilewyd chwareuon ar y Sul; 
cymhellid cynal oedfaon pregethu brydnawn Suliau; anogid 
plwyfi’r deyrnas i benodi “darlithydd” i bregethu ar y Sul 
ac unwaith yn yr wythnos,—ac i’w gynnal drwy roddion 
gwirfoddol. Dyma sylweddoli breuddwyd John Penry dri- 
ugain mlynedd cyn hynny! A dyma gydnabyddiaeth ffurfiol 
a swyddogol vr egwyddor wirfoddol mewn crefydd. 


Dyma, ynte, ddau chwyldroad, y naill yn y Wladwriaeth, a’r 
llall yn yr Eglwys. Yr un egwyddor a ysbrydolai’r ddau— 
dyhead am ryddid. Dyma’r Brenin, a’i syniadau am Hawl 
Dwyfol, ar ffo; dyma’r Esgob, a’i uchelgais am awdurdod i’r 
Eglwys, wedi cael ei ddiswyddo; dyma’r Gwladgarwr yn 


8 Parl, History, ii. 822. 

llywodraethu yn y Wladwriaeth; dyma’r Puritan yn rheoli 
mewn materion Eglwysig. Nis gallai fod chwyldroad mwy 
cyflawn mewn byd ac Eglwys—a’r ddau yn gyd-amserol. 
Mynnodd Iago a Siarl gysylltu’r Brenin a’r Esgob, y Frenhin- 
iaeth a’r Esgobaeth, 4’u gilydd, mewn awdurdod ac uchelgais; 
mynnodd Ysbryd Rhyddid ddymchwelyd y ddau ar yr un pryd. 


Ac eto rhaid cydnabod nad oedd ond ychydig mewn na byd 
nac Eglwys, eto wedi iawn ddeall gwir Ysbryd Rhyddid. Pan 
fethodd Cromwell gael y Senedd yn ddigon hydrin, aeth a’i 
filwyr yno a “phurodd” y Ty. Pan fethodd y Presbyteriaid 
drechu’r Anibynwyr mewn dadl, disgwylient wrth y fyddin i 
roi grym yn eu hymresymiadau.” Yr oedd eto lawer o waith 
astudio egwyddorion rhyddid gan arweinwyr gwladol a chref- 
yddol. Nid oeddent eto—os yn wir y maent heddyw—wedi 
dysgu’r wers fawr a fynnai Crist i’w holl ganlynwyr Ef ddysgu. 


Pan ddaeth y Puritaniaid i awdurdod yn y Senedd ar 
enciliad Siarl, syrthiasant i’r un camgymeriad ag a wnaeth yr 
Esgobyddion o’u blaen—a’r Pabyddion o’u blaen hwythau. 
Tybient y rhaid fod un Eglwys megis ag yr oedd yn rhaid bod 
un Wladwriaeth—ac mai’r Wladwriaeth a ddylai benderfynnu 
pa ffurf a gymerai’r Eglwys. Un o weithredoedd cyntaf 
y Senedd Wladgarol, oedd penodi Cymanfa Duwinyddion 
(Assembly of Divines). Cydnabyddai’r Senedd fodolaeth 
gwahaniaethau ymblith crefyddwyr,—ond mynnent leihau’r 
gwahaniaethau hynny hyd oedd bosibl. Felly penodwyd Pres- 
byteriaid, Esgobaethwyr, ac Anibynwyr yn aelodau o’r 
Gymanfa. Ni roddid i’r Gymanfa awdurdod deddfwriaethol— 
cadwai’r Senedd-hwnnw yn ei llaw ei hun. Y cwbl a fedrai’r 
Gymanfa wneud oedd “cymeradwyo” i’r Senedd ffurf o 
lywodraeth a gwasanaeth Eglwysig. Cyhoeddwyd hwnnw dan 
yr enw “Hyfforddwr” (Directory ). Trowyd y Llyfr Gweddi 


19 Am yr anhawsder a ddisgwylir (oddiwrth yr Anibynwyr), cydunir 
i beidio ymyrryd 4’r mater ar ffrwst, hyd nes y gwelo Duw yn dda ddod 
a’n byddin yn agosach, yr hyn, nia dybiwn, atydd yn gymorth mawr i’n 
hymresymiadau.” (Baillie’s Letters, 1. 401 et seq.) 

o’r neilldu, am, meddid, fod yr esgobion wedi ei ‘dra dyrchafu 
yn y fath fodd fel pe na ellid addoli Duw mewn un ffordd arall; 
fod pregethiad y Gair o ganlyniad wedi dirywio; a’r clerigwyr 
wedi eu harfer i segurdod. Felly symudwyd y Llyfr Gweddi 
o'r Eglwysi; cosbid y sawl a garient ymlaen wasanaeth 
crefyddol yn ol yr hen ddull, ai yn gyhoeddus ai yn breifat; a 
dirwyid y neb a esgeulusent weithredu yn ol cyfarwyddiadau’r 
« Hyfforddwr.” Mewn geiriau eraill, defnyddid ffrewyll y 
Wladwriaeth i gosbi Esgobyddiaeth yn awr, fel y defnyddid hi 
gynt i gosbi Puritaniaeth. O dan effeithiau hyn trowyd 
cannoedd o glerigwyr allan o’u bywiolaethau. Trowyd cyfran 
helaeth, o bosibl y mwyafrif o honynt, allan, mae’n wir, am 
anfoesoldeb, neu anghymwysder, neu esgeulusdod o ddyled- 
swyddau. Ond nis gallai’r diffygion hyn gyfrif am yr oll a 
drowyd allan—a phan gaffom enwau fel Jeremy Taylor, Hales, 
a Puller, ymhlith y rhai a amddifadwyd o’u bywiolaethau, 
gorfodir ni i gydnabod fod Ilawer o’r ysbryd a gynhyrfai 
erlidiau’r Esgobaethwyr gynt, yn meddiannu’r Puritaniaid, ac 
yn arbennig y Presbyteriaid, yn awr.™ 


Mae dau beth yn deilwng o sylw yn y fan hon. Yr oedd y 
Presbyteriaid, fel y’u gelwid, yn llawer mwy anoddefgar na’r 
Anibynwyr; ac yr oedd dau ddosbarth o grefyddwyr yn ddigon 
anffodus i fod yn wrthrychau dialedd Pabyddion, Esgobyddion, 
a Phresbyteriaid. Y ddau ddosbarth yma oedd y Gwrth- 
Drindodwyr, a’r Bedyddwyr. O’r blaenaf cyhuddwyd John 
Assheton o flaen Cranmer yn 1548; offeiriad oedd Assheton, 
a’r cyhuddiad yn ei erbyn oedd ei fod yn ei bregethau wedi 
gwadu Duwdod a lawn Crist. Gan mlynedd wedi hynny, ym 


20 Amrywia’r farn am nifer y clerigwyr a drowyd allan gan 
Buritanaidd. Myn Walker, yn ei Suffering’ of the Clevo na ieiben 
8,000 wedi dioddef yn yr erledigaeth honno. Cyfrifa Cornish (Hist. of 
Noncons., tudal. 86) eu bod yn 2,000. Dyma hefyd amcangyfrif Schaff 
(Christ and Christianity, tudal. 281). Mae Dr. Vaughan yn mynd yn 
fanwl i’r figyrau, ac yn dod i’r penderfyniad “ nas gallai rhif y clecsaee 
a ddifuddiwyd yn barhaol o’u bywiolaethau, fod dros 1,000.” (English 
Nonconformity tudal. 127—132, a 476—479.)  Ceir cyffelyb amrywiaeth 
barn am y nifer a drowyd allan yng Nghymru. Dywed Walker fod can 
noedd lawer,—ond nid yw yn gallu rhoi enwau ond ychydig dros gant. 

Mai, 1648, pan oedd y Puritaniaid wedi bod mewn awdurdod 
am chwe mlynedd, pasiwyd deddf yn cosbi A marwolaeth y neb 
a wadai athrawiaeth y Drindod. O dan y ddeddf honno con- 
demniwyd Paul Best a John Bidle i farwolaeth; arbedwyd eu 
bywydau drwy gyfryngiad personol Oliver Cromwell. Am y 
Bedyddwyr, yr oedd Ilid Harri VIII. i'w herbyn cynddrwg a’i 
ddigofaint yn erbyn y Pabyddion: gwaharddodd y deyrnas 
iddynt, gan fygwth eu lladd os arhosent yn y wlad hon. Gan 
mlynedd wedi marwolaeth Harri, cyfrifid hwynt gan Buritan- 
iaid yn “gableddus.”** Un o gwynion Richard Baxter yn 
erbyn “ Prawfwyr” (Triers) Cromwell, pan oeddent yn holi 
i fewn i gymhwysder clerigwyr, oedd eu bod yn rhy lac, ac yn 
“ ffafru Antinomiaeth a’r Bedyddwyr.”” Parhaodd y deddfau 
cosbawl yn erbyn, a’r elyniaeth tuagat, y ddau ddosbarth yma 
yn hwy nag at Ymneillduwyr eraill ym Mhrydain a’r Cyfandir. 
Yn wir yr oedd deddfau cosbawl llymion mewn grym yn 
Germani yn erbyn y Bedyddwyr o fewn yr haner can mlynedd 
diweddaf.” Nid lleol, ond cyffredinol oedd ysbryd anoddefiad 
mewn crefydd. Cariwyd ef yng nghalonnau’r Puritaniaid 
erlidiedig i’r America—ond methodd a gwreiddio yno. Ag 
eithrio’r Drefedigaeth o Fedyddwyr yn Rhode Island, eiddo’r 
Crynwyr ym Mhensylvania, ac eiddo’r Pabyddion yn Virginia, 


21 Roger Morrice’s MSS., Vol. i. 157 (2). 

2 Baxter’s Life, 72. 

Yn y Ddeddf yn erbyn Heresi a Chabledd, a basiwyd gan y Senedd 
yn 1648, cyplysir a’u gilydd y rhai a wadent athrawiaeth y Drindod a’r 
Iawn, y rhai a gredent athrawiaeth y Purdan, a’r rhai a ddysgent 
ddaliadau’r Bedyddwyr ar Fedydd. 

Yn 1852 adfywhawyd hen ddeddf a basiwyd yn 1616, yn gwahardd 
caniatau trigle yn Nhywysogaeth Schaumberg Lippe i unrhyw genhadwr 
o Fedyddiwr ; os ceid neb o’r cyfryw o wlad arall yn y tir, yr oeddent i 
gael eu dal a’u carcharu:; os ceid y trigolion yn mynychu addoliad gyda’r 
Bedyddwyr, yr oeddent i gael eu carcharu am fis os mai dirgel oedd y 
cyfarfod, neu am ddau fis os cyhoeddus ydoedd; carcherid y neb a gan- 
iatai i Fedyddiwr gynnal gwasanaeth crefyddol yn ei dy, neua ledaenai 
bamffledau yn dysgu Athrawiaeth y Bedyddwyr; ac os ceid Bedyddiwr 
yn cyfrannu Ordinhad Swper yr Arglwydd, carcherid ef am chwe mis. 

Ceid cyffelyb ddeddfau mewn rhannau eraill o Germani hanner can 
mlynedd yn ol. Yn Saxe Meinengen teflid gwragedd, gyda babanod 
ychydig wythnosau oed, i garchar am fynychu cyfarfodydd gweddi’r 
Bedyddwyr. Cynhelid y cyfarfodydd yn yr awyr agored, yn y mynydd-dir, 
liw nos ac ynghanol gwlaw, er dianc sylw’r swyddogion gwladol. 

cysylltid yr Eglwys 4’r Wladwriaeth yn America fel yn Lloegr. ~ 


Ffurf o Bresbyteriaeth oedd y sefydliad gwladol o grefydd yn 
Lloegr pan lywodraethai’r Puritaniaid; Presbyteriaeth sydd eto 
yn sefydledig yn yr Ysgotland. Sefydlwyd Cynulleidfaoliaeth fel 
Crefydd y Wladwriaeth gan Anibynwyr Lloegr Newydd; a 


gwnaed Esgobyddiaeth yn Grefydd Sefydledig yn New York, . 


Virginia, a’r ddwy Garolina. “ Anghydffurfwyr” oedd y neb 
a wahaniaethai oddiwrth y rhai hyn. Byddai Anibynnwr yn 
“ Anghydffurfiwr”” yn New York, ac Esgobaethwr yn Anghyd- 
ffurfiwr yn Massachusetts,—a Phabydd yn Anghydffurfiwr 
ymhob un o’r ddau! Cosbid, alltudid, ie, crogid yr “Anghyd- 
ffurfwyr”’ yn America fel y gwnaed yn Lloegr—a hynny fel 
canlyniad rhesymegol cysylltiad crefydd a’r Wladwriaeth.™ 
Nid yw daear Eglwys Rydd yn ffafriol i dyfiant ysbryd gormes. 
Felly, er i Buritaniaid America ar y cyntaf erlid y Bedyddwyr, 
a phasio deddfau gorthrymus yn erbyn y Crynwyr, a gwneud 
Roger Williams yn alltud; ac er i'r Crynwyr ym Mhensylvania 
erlid, carcharu, ac alltudio George Keith; eto i gyd marw yn 
fuan a wnaeth planhigyn gwenwynig anoddefiad yn awyr a 
daear iach egwyddorion Eglwys Rydd. Nid hir y bu Trefedig- 
aethau Lloegr Newydd cyn taflu ymaith iau gaethiwus sefydliad 
gwladol o grefydd, ac mewn canlyniad diddymwyd deddfau 
gorthrwm crefyddol yno. Ni ddiwreiddiwyd y planhigyn yn 


24 « Pa le bynnag y cydnabyddir yr egwyddor o gysylltiad hanfodol yr 
Eglwys a’r Wladwriaeth, mae erlid yn dod yn ddyledswydd ar lywodr- 
aethwyr cydwybodol.” (Christ and Christianity, Schaff, tudal. 282.) 


*“Ymfudodd sefydlwyr Lloegr Newydd fel Eglwysi. Ond gorfu i 
bob sefydliad neu dretedigaeth, wrth ymffurfio yn Eglwys, ymffurfio 
hefyd yn Wladwriaeth, a’r anhawsder mawr wrth roi bodolaeth i’r 
Wladwriaeth oedd gofalu na chaffai’r Wladwriaeth fod yn gryfach na, 
neu o leiaf ddim yn elyniaethol i’r, Eglwys. . . . I lawr hyd 1640 
y rheol yn yr holl sefydliadau (yn Lloegr Newydd), oedd gwneud yr 
Eglwys yn Wladwriaeth; aelodaeth eglwysig, ac nid eiddo, oedd yn 
sicrhau’r etholfraint. Felly, y syniad a gorfforwyd yng ngwleidiadaeth 
y Talaethau yn eu mabandod, oedd yr egwyddor o ddwyfiywiaeth 
(theocracy). Mewn effaith, y Beibl oedd y gyfraith i’r Wladwriaeth yn 
ogystal a’r Eglwys. Hawl y rhyddfreiniaid oedd dehongli a gweinyddu 
y gyfraith honno. Yr oedd yr ynad, fel y gweinidog, yn aelod eglwysig, 
—ac yn weithredol drwy bleidlais eglwysig yr etholid y ddau.’— 
(Vaughan, English Nonconformity. 189.) 

Ilwyr hyd yn oed o ddaear Cymru. Cafwyd cnwd o hono adeg 
y Diwygiad Mawr yn y ganrif ddiweddaf. Erlidiai’r Eglwyswyr, 
a rhai o’r Ymneillduwyr, y Diwygwyr a elwid yn Fethodistiaid, 
a thalai’r “ Methodistiaid” y pwyth yn ol, weithiau gyda llog, 
x “Dissenters” a’r Bedyddwyr. Cauwyd capeli’r Bedyddwyr 
yn erbyn Howell Harris yn y De; a chauwyd mewn cenhedlaeth 
ar ol hynny, gapeli’r Methodistiaid yn y Gogledd, yn erbyn y 
Cenhadon Bedyddiedig a fynnent efengylu ym Mon ac Arfon. 
Methodd Howell Harris a Daniel Rowlands gyd-ddwyn ag 

_ athrawiaethau eu gilydd— a throwyd Peter Williams allan o’r 
“ Corff,” a boycotiwyd ei Feibl lleiaf,—a’r unig wr a feiddiodd 
godi ilais ’w amddiffyn yn Nghymdeithasfa’r Bala yn 1790, 
oedd yr Anibynnwr Richard Tibbot.% Cyfyd ambell i flaguryn 
gwenwynllyd ei ben hyd heddyw hyd yn oed yng Nghymru, ac 
er mai egwan yw, ffrwyth digamsyniol hen wreiddyn chwerw 
anoddefiad yw. 

Mae yn deilwng o sylw, hefyd, cyn gadael y rhan yma o’r 
pwnce, (i.) fod ysbryd goddefiad yn cynhyddu yn y Senedd 
Buritanaidd fel yr oedd yr elfen Anibynnol ynddi yn cryfhau; 
ac (ii.) fod y Bedyddwyr, y rhai yn wleidyddol a chrefyddol a 
berthynnent yn agosach i’r Anibynwyr nag i’r Puritaniaid 
eraill, wedi arddangos mwy o ysbryd goddefiad, tra ar yr un 

 pryd mwy o gulni crefyddol, na’r Anibynwyr.* Cauai Cromwell 


2% Y Tadau Methodistaidd, Parch. J. Morgan Jones, &c., Cyf. i. 451. 


2 Tra yn condemnio pob erlid gwladol am ddaliadau crefyddol, ni 
fynnai adran o’r Bedyddwyr boreuol gydnabod hawl neb ond eu cymun- 
deb hwy, i’r teitl o “ Eglwys Crist.” Nid yn unig ni fynnent gydaddoli 
ag Egkvyswyr, ond ni chyfathrachent 4 hwynt mewn bywyd cyffredin ; 
condemnient yr Anibynwyr am wneud hynny. ‘“ Nido Air Duw, eithr 
o wagedd calon dyn, a thrwy awgrymiad y diafol, y daeth y farn hon (y 
gellid cymdeithasu yn ddibechod 4g Eglwyswyr) ” ebe awdwr Persecution 
for Religion Fudged and Condemned (1615). Mewn cyffelyb fodd con- 
demnid John Robinson gan awdwr Religion’s Peace (1614); tudal. 52. Gan 
gyfeirio at Robinson dywed un arall: ‘Oni wyddom ddechreuad ei 
Eglwys? Ynghyntaf safai un i fyny a gwnaeth gyfamod; yna arall 
yr un modd, yna unodd y ddau a’u gilydd, a daeth trydydd atynt, a 
daethant yn Eglwys meddent hwy ; ond yr ydym ni yn gwadu nad ydynt 
Eglwys—oddigerth eu bod yn synagog Satan. Canys a wnaed erioed Eglwys 
o’r Testament Newydd trwy gyfamod heb fedydd?” (A description of 
what God hath predestined concerning Man. tud. 169. Argraffwyd 1620.) 
Cariodd Roger Williams fel Anibynnwr ym Massachusetts, ac fel 

y Pabyddion a’r.Preladwyr o’r tu allan i gylch ei syniadau ef 
am oddefiad—ond ar yr un tir a Locke,” a Milton,* a hyd 
yn oed Jacob,—sef fod daliadau crefyddol y rhai hyn yn peryglu 
llywodraeth gwlad rydd. Gyda’r rhagamod hwn am y Pabydd- 
ion, dysgai Henry Jacob, yn 1609, egwyddor fawr Goddefiad 
Cyffredinol mewn arferion crefyddol—a danghosodd Cromwell 
yn ei ymddygiadau ei fod yntau wedi dysgu’r wers. Dadleuat 
Leonard Busher, yn 1614, ei bod yn wrth-Gristionogol 1 
orfodi’r deiliaid i fabwysiadu crefydd y teyrn. Yr un oedd 
dysgeidiaeth John Goodwin, yr hwn a ddywedai nad oedd Crist, 
er yn selog dros Dy ei Dad, erioed wedi gorchymyn gosod 
yr un Sadusead na Pharisead, yr un anghredwr na’r un 
rhyddfeddyliwr, i farwolaeth. Dadl Roger Williams oedd, y 
gallai’r cledd wneud cenedl o ragrithwyr a gwrth-Gristiongion, 
ond dim cymaint ag un Cristion; fod gorfodi dyn i dduwioldeb 
yn tueddi i dorri’r heddwch gwladol; ac y byddai yn Ilai o 
bechod i orfodi un i briodi lle nid oedd yn caru, na’i orfodi i 
addoli lle nad oedd yn credu. 


Ai o herwydd eu bod wedi cael eu gwneud yn gymaint 
gwrthrych erlid am eu daliadau crefyddol, ai beth, sicr yw fod 
y Bedyddwyr ymhlith y cyntaf i ddadleu Egwyddor Goddefiad 
mewn crefydd. Mor foreu a 1611 gwnaed mynegiad ffurfiol 
a swyddogol ar ran y Bedyddwyr, o blaid Goddefiad, os nad 


Bedyddiwr yn Rhode Island, allan i weithrediad yr un mawrfrydig- 
rwydd gwladol a’r un culni crefyddol. Ni fynnai gosbi neb am 
ei ddaliadau crefyddol; ond pan omeddodd Eglwys Salem dorri, ar ei 
gais ef, ei chysylltiad 4g Eglwys Boston, ymneillduodd o Eglwys Salem ; 
a gan 1’w wraig wrthod dilyn ei esiampl, gwrthododd yntau na gweddio 
gyda hi, na gofyn bendith wrth yr un bwrdd a hi. 


27 « Y sawl na chydnabyddant ac na ddysgant y ddyledswydd o oddef 
pob dynion mewn materion crefyddol yn unig, nid oes iddynt hwythau 
hawl i gael eu goddef.”—(Locke’s Works, ii. 261.) 


% Wrth ddadlett na ddylid goddef Pabyddiaeth, dywed Milton :— 
“Nid yw namyn pieeece re Rufeinig, yn ceisio dal i fyny ei hen 
awdurdod cyffredinol dan enw newydd, a than gysgod crefydd gatholig ; 
mwy priodol ei galw yn heresi yn erbyn yr Ysgrythyr; cynhelir hi 
gan mwyaf gan awdurdod gwladol, ac, oddigerth yn Rhufain ei hun, gan 
awdurdod tramor,; iawn, felly, yw ei drwgdybio, a iawn yw peidio ei 
goddef gan ynadon gwlad arall.”—(Milton’s Works, vol. iii. A Treatise 
of Civil Power in Ecclesiastical Causes, 317.) 

Rhyddid, Cydwybod. Yng Nghyffes Ffydd y Bedyddwyr a 
gyhoeddwyd y fiwyddyn honno dywedir, “Na ddylai’r ynad 
ymyrryd 4 chrefydd, na mater cydwybod; na gorfodi dyn i’r 
ffurf hon neu arall o grefydd; canys Crist yw brenin a deddf- 
roddwr yr Eglwys a’r gydwybod.”” Ai rhai Bedyddwyr mor bell 
a dweyd y dylid caniatau, nid yn unig bob dosbarth o Gristionog- 
ion, ond hefyd Iuddewon, Tyrciaid, a Phaganiaid, tra bont 
heddychlon, ac nad ydynt droseddwyr cyfraith.”” Ychydig, 
os neb, ymhlith yr Anibynwyr, chwaethach y Presbyteriaid, a 
aent y pryd hynny mor bell a hyn dros ryddid cydwybod. 


Pan ddown i ystyried cysylltiad yr Enwadau 4’u gilydd yn 
y cyfnod hwn, mae’r gorchwyl yn mynd yn fwy anhawdd. 
Nid oedd Ilinellau ffin enwadol y dyddiau hynny mor glir a 
digamsyniol ag ydynt yn awr. Gwelwyd eisoes fod Eglwyswyr 
ac Anghydffurfwyr wedi aros yn hir yn yr un gorlan. Cymerer 
hyd yn oed y Bedyddwyr. Gellid tybied y buasai afon y 
Bedyddiwr yn llinell ffin amlycach na chlawdd y Presbyter. 
Ac eto cawn (gwel tud. 71) y Bedyddiwr yn cyd-addoli, ac 
yn gyd-aelod yn yr un Eglwys, a’r Anibynnwr. Yn wir, prin y 
gellid am amser eu cyfrif yn ddau enwad o gwbl. Ond yn 
unig ar gwestiwn y Bedydd, yr oedd llai o wahaniaeth rhwng 
Bedyddwyr ac Anibynwyr yr oes honno, nag sydd yn aml ar 
gwestiwn o athrawiaeth, neu hyd yn oed ffurf o wasanaeth, 
neu o lywodraeth Eglwysig, rhwng dwy Eglwys, neu, yn wir, 
aelodau yn yr un Eglwys, ymhlith yr Anibynwyr heddyw. Am 
y rheswm hwn cynhwysir y Bedyddwyr yn aml yn y term 
Anibynwyr, mewn amryw bethau a ddywedwyd eisoes yn y 
bennod hon. Ond tua diwedd y cyfnod dan sylw, fel yr oedd 
rhif yr Ymneillduwyr yn cynhyddu, a’r aelodau yn yr Eglwysi 
yn amlhau, tuedd naturiol y Bedyddwyr Crediniol mewn 
Eglwys gymysg, oedd tynnu yn nes at eu gilydd, ac ymhellach 
oddiwrth eu cyd-aelodau y Baban-fedyddwyr, ac o’r diwedd 
i ymffurfio yn Eglwys ar wahan. Ond nid oedd hyd yn oed 


29 Underhill’s Tracts on Liberty of Conscience. 

hynny yn gyffredinol. Ceir, fel y danghosir eto, enghreifftiau 
yng Nghymru i lawr hyd ymhell yn y ganrif ar ol yr un dan 
sylw, o Eglwysi oeddent weithiau yn cael eu bugeilio gan Faban- 
Fedyddiwr, ac ar brydiau eraill gan Fedyddiwr Crediniol ; 
weithiau ceir dau weinidog i’r un Eglwys, y naill yn una 
elwid heddyw yn Anibynnwr, a’r Ilall yn Fedyddiwr; ceir 
Eglwys a ystyrrid yn Anibynnol yn rhoi galwad i Fedyddiwr, 
ac Eglwys a ystyrrid yn Fedyddiedig yn rhoi galwad i 
Anibynnwr. Ac eto i gyd, yn nghyfnod y Stuardiaid, ceir 
yr ymwahaniad rhwng y ddwy aden i’r Corff Cynulleidfaol, yn 
dod o’r naill flwyddyn i’r Ilall yn amlycach, amlycach. Ac 
os cysylltid y ddau yn agos 4’u gilydd mewn crefydd, cysylltid 
hwy yn agosach fyth mewn gwleidyddiaeth,—ac yn holl ym- 
rafaelion Cromwell a’r Presbyteriaid, ceir y Bedyddiwr ochr yn 
ochr a’r Anibynnwr, o’r tu cefn i’r dewryn hwnnw, ymhob 
ymdrech dros ryddid gwladol a chrefyddol. 


Dywedwyd o’r blaen (tudal. 10, 11) fod y Presbyteriaid a’r 
Anibynwyr ar y cyntaf mor debyg ac agos i’w gilydd, fel nas 
gellid yn hawdd wahaniaethu rhyngddynt. Yn nyddiau gwer- 
iniaeth Cromwell, ymbellasant oddiwrth eu gilydd. Ar ddych- 
weliad Siarl II., ac wedi pasio Deddf Unffurfiaeth 1662, 
gwasgodd gormes Esgobyddiaeth hwynt yn ol i’w hen berthynas, 
nes yr ail-doddasant i’w gilydd mewn Ilawer iawn o amgylch- 
iadau. Mor bell ag yr oedd a fynno Cymru, diflannodd Pres- 
byteriaeth fel enwad yn gyfangwbl; ond yr oedd y traws- 
newidiad o Bresbyteriaeth i Anibyniaeth mor raddol, fel, er y 
gallwn gyda phriodoldeb alw Eglwys yn Bresbyteraidd mewn 
un cyfnod, a’r un Eglwys gyda chymaint priodoldeb yn Eglwys 
Anibynnol mewn cyfnod arall, amhosibl yw gosod bys ar 
unrhyw adeg neillduol, gan ddweyd, “Dyma’r dydd, neu’r 
flwyddyn, y trodd yr Eglwys hon o fod yn Bresbyteraidd i fod 
yn Anibynnol.” Gellir dweyd yr un peth, mewn cysylltiad arall, 
am y cymdeithasau crefyddol hynny yn y ganrif ddilynol, a 
ddadblygasant ymhen amser i fod yn Eglwysi Methodistaidd. ’ 


Ond yng nghyfnod y Weriniaeth daeth y gwahaniaeth rhwng 

y Presbyteriaid a’r Anibynwyr, yn llawer amlycach nag y bu na 
chynt na chwedyn. Dau ddosbarth yn cael eu hysbrydoli gan 
ddwy egwyddor wahanol, yn hytrach na dau enwad gwahanol, 
oeddent ar gychwyn cyntaf y cweryl a’r Stuardiaid. Ond 
tuedd yr egwyddorion gwahanol a’u Ilywodraethent, oedd eu 
gyrru oddiwrth eu gilydd. A chymeryd golwg eang ar am- 
gylchiadau yr oes honno, yn hytrach na manylu ar ddigwyddiadau 
unigol, gellir dweyd hyn am y Presbyteriaid a’r Anibynwyr 
gan gofio, fel yr awgrymwyd, y cynhwysir y Bedyddwyr yn y 
term cyffredinol Anibynwyr yn y cysylltiadau presennol :— 

i. Yr Anibynwyr, gan mwyaf, a gawsant ddioddef pwys a gwres y 


dydd yn y frwydr a byddinoedd Siarl: y Presbyteriaid, gan mwyaf, 
a fedasant, ar y dechreu, ffrwyth y fuddugoliaeth a enillwyd. 

ii. Ymladd dros egwyddor rhyddid, yn wladol a chrefyddol, yr oedd 
yr Anibynwyr ; ymdrechu dros sefydlu ffurf arall o grefydd wladol yn 
lle’r un Esgobyddol, yr oedd y Presbyteriaid. 

iii, Yr oedd yr Anibynwyr yn foddlon caniatau Sefydliad Gwladol o 
Grefydd, ar yr amod fod goddefiad cyffredinol o’i mewn; ni fynnai’r 
Presbyteriaid nac Esgobyddiaeth nac Anibyniaeth yn yr Eglwys. 


Fel canlyniad, naturiol efallai, i i. a it., 

iv. Yr Anibynwyr gondemniodd Siarl, ac a dorrodd ei ben ef; 
gwrthwynebid hyn yn boethlyd gan y Presbyteriaid. 

v. Ar farwolaeth Cromwell mynnai’r Presbyteriaid ddwyn Siarl II. 
yn ol i’r Orsedd, a chan wybod na chefnogid hwy yn hynny gan yr 
Anibynwyr, aeth y Presbyteriaid tu cefn iddynt, gan wneud cyfamod 
dirgel 4 Siarl yr estynnai efe iddynt dorthau a physgod yr Eglwys pan 
eisteddai drachefn ar orsedd ei dad. 

vi. Wedi tori o Siarl yr amod hwn, ac wedi ceisio 0 hono wthio 
Esgobyddiaeth ‘arnynt drachefn, y trodd y Presbyteriaid eu cefn ar yr 
Eglwys Wladol, ac yr ail ymunasant a’r Anibynwyr. 

Pan drown oddiwrth y wedd wleidyddol at yr un Eglwysig, 
cawn ymhellach y gwahaniaethau hyn: 
vii. Ordeiniai’r Presbyteriaid ddyn i waith y weinidogaeth mewn 
ystyr gyffredinol; ordeiniai’r Anibynwyr ef i Eglwys neillduol. 
viii. Edrychai’r Presbyteriaid ar y weinidogaeth fel urdd; cyfrifid 
hi gan yr Anibynwyr, yn unig fel swydd. 

ix. O ganlyniad, anghymeradwyai’r Presbyteriaid bregethwyr 
fleygol; cymhellid y cyfryw gan yr Anibynwyr i bregethu, os yn 
meddu cymhwysderau at hynny. 

xe YE Presbytery, neu yr Henaduriaeth, hynny yw, Cynhadledd 
Eglwysi’r cylch, yn eu cymeriad swyddogol, a neillduai ddyn i waith y 
weinidogaeth ymhlith y Presbyteriaid; gyda’r Anibynwyr, yr Eglwys 
ei hun a wnai hynny, weithiau trwy alw gweinidogion eraill i gyflawni’r 
seremoni, brydiau eraill trwy neillduad arbennig ac arddodiad dwylaw 


henuriaid yr eglwys honno yn unig. 

xi. Caniateid gan y ddau i’r Eglwys ddewis ei gweinidog ei hun; 
ond gyda’r, Presbyteriaid, gallair Henaduriaeth wrthod neillduo’r 
person a ddewisid i’r swydd; tra gyda’r Anibynwyr, ni fedrai neb gyf- 
yngu ar ddewisiad yr Eglwys#® 

xii. Ymhlith y rhai a benodwyd i fywiolaethau o dan y Weriniaeth, 
derbyniai’r Presbyteriaid yn ddieithriad, y degymau neu gyllid arall y 
fywoliaeth ; tra yn aml ymddibynnai’r Anibynnwr ar roddion gwir- 
foddol ei gynulleidfa.°? 

Ni chaniata terfynnau’r gwaith presennol imi fanylu ar y 
pethau uchod, nac ar aml i ddigwyddiad tra dyddorol a phwysig 
ynghysylltiad y Presbyteriaid a’r Anibynwyr. Rhoddaf ychydig 
linellau arweiniol pellach a gynorthwyant i egluro’r cysylltiad 
hwnnw. Eithr na thybier y gellir canfod yr holl wahaniaethau 
uchod, nac yn yr un lle nac ar yr un adeg. Nodweddion gwa- 
haniaethol oeddent, 1’w canfod o bosibl ar wahanol adegau, ac 
mewn gwahanol fannau, ac nid oll gyda’u gilydd. 

Pan gymerodd y Senedd at lywodraethu’r wlad yn 1642, y 
Presbyteriaid oedd mewn awdurdod. Er yn gwahaniaethu yn 
hanfodol oddiwrth Bresbyteriaeth yr Ysgotland, eto, teimlent 
fod y berthynas mor agos fel mai dymunol fyddai cael cyd- 
weithrediad cyson. Felly mynnodd y Senedd arwyddo “Y 
Cyngrair a Chyfamod Difrifol” oedd yr Ysgotiaid eisoes wedi 
rhwymo eu hunain iddo. Teimlai’r Anibynwyr wrthwynebiad 
iddo yn ei ffurf wreiddiol, a chyfnewidiwyd ychydig arno. Yna 
gwnaed ef yn faen prawf o uniongrededd crefyddol a gwladol.” 


89 Am brofion o’r uchod, gwel Scobell’s Acts, amryw; Gweithiau Baxter, 
Neal, Owen, Howe, ac eraill o’r Tadau Puritanaidd. Hefyd “ The Triers 
or Tormentors, Tried and Cast ;” Lightfoot’s “ fournal of the Assembly of 
Divines,” &c., &c. 

*1 Amcan blaenaf y ‘“Cyngrair a Chyfamod” oedd gwrthwynebu 
Pabyddiaeth. Mewn athrawiaeth nid oedd yn rhwymo neb i ddim ond 
‘‘cydsyniad 4 Gair Duw ac ag esiampl yr Eglwysi Diwygiedig goreu.” 
Dyma’r llw a gymerai aelodau Cymanfa Duwinyddion Westminster :— 

“Yr wyf fi, A. B., yn ddifrifol addaw ac addunedu, ym mhresenoldeb 


100 


YMLADD DROS AC YN ERBYN GODDEFIAD: 


_Cadwodd y Presbyteriaid eu gafael ar y Senedd hyd 1648. 
Cyrhaeddasant eu huchafnod yn 1646, pan sefydlwyd Presby- 
teriaeth fel Eglwys Wladol. Yn 1648 yr oeddent yn ddigon 
cryf i gario, yn nannedd gwrthwynebiad yr Anibynwyr, eu 
Deddf yn erbyn Heresi a Chabledd. (Gwel tudal 93.) 
Cymerodd yr ymdrech rhwng y ddwy blaid yn y Senedd le 
o amgylch cwestiwn mawr goddefiad crefyddol. Pleidwyr 
goddefiad cyffredinol (ag eithrio’r Pabyddion a’r Gwrth-Drin- 
dodwyr), oedd yr Anibynwyr; gwrthwynebwyr penderfynnol 
goddefiad oedd y Presbyteriaid. Cyhuddent yr Anibynwyr o 
“‘ geisio goddefiad nid yn unig iddynt eu hunain, ond i bob dyn.” 
Cyffelybent hwynt i fleiddiaid yng nghrwyn defaid, a dywedent 
na ddylai’r ynadon, fel bugeiliaid y praidd, ganiatau i’r bleidd- 
iaid ddod i’r corlannau. Proffwydent, pe y caniateid goddefiad, 
y deffroai hynny ddigofaint Duw yn erbyn y genedl. Tryfrithir 
llenyddiaeth Bresbyteraidd y cyfnod gan opiniynau cyffelyb.™ 
Ond tra yr oedd y Presbyteriaid yn gryf yn y Senedd, yr 
oedd yr Anibynwyr yn gryf yn y fyddin, ac yn y wlad. Gan 
ofni cynnydd gallu’r Anibynwyr, ceisiodd Presbyteriaid Lloegr 
help eu brodyr o’r Ysgotland. Gwnaed cais hefyd yn y Senedd 
i leihau awdurdod Oliver a’i fyddin. Cysylltid a hyn brofion 
amlwg o ysbryd anoddefiad a gormes. Er engraifft, awgrymid 
na ddylai neb nad oedd gefnogol i’r “ Cyngrair a Chyfamod”’ 
ddal swydd wladol, y dylid troi y cyfryw allan o’r fyddin, pa un 
bynnag ai swyddogion ai milwyr cyffredin a fyddent; na ddylid 
caniatau i neb bregethu os nad oedd wedi cael ei ordeinio; ac 
y dylid atal cynnal cyfarfodydd addoli Ymneillduwyr (oddiwrth 
Bresbyteriaeth). Gwelir fod hyn oll yn ail-godi egwyddorion 
pwysig o ormes, yr ymladdodd y wlad yn eu herbyn cyhyd. 


Duw Hollalluog, na fydd imi yn y gymanfa bresennol, o’r hon yr wyt 
yn aelod, ddal unrhyw bwynt o athrawiaeth ond a gredaf fydd fwyaf 
cydweddol 4 Gair Duw; nac mewn disgyblaeth,’ond a fydd yn tueddu 
fwyaf at ogoniant Duw, a heddwch a Iles yr Eglwys hon.” 

Yn 1648 gwnaed “ Cyffesiad Westminster” yn safon uniongrededd 
Duwinyddol drwy’r deyrnas. 


® Gwel “ Utter Routiug of the Independents and Sectaries.” ‘A Survey 
of that Foolish, Seditious, Scandalous, Profane Libel ‘The Protestation 
Protested.’” ‘‘ Vindication of the true sense of the National Covenant,” &c. 

Yr oedd y ewahaniaethau a amlygwyd yn y Senedd, yn cael 
eu cynhyrfu gan y gwahaniaethau yn y Gymanfa Duwinyddion 
yn Westminster. Histeddodd y Gymanfa hon am ddeng 
mlynedd, sef o 1643 i 1653. Yr oedd Presbyteriaid, Anibyn- 
wyr, ac Esgobyddion, yn aelodau 0 ohoni. Ychydig o ddyddor- 
deb a gymerodd yr Esgobyddion ynddi. Nid felly yr Anibynwyr. 
Gwnaethant i fyny mewn zel a gallu am fychandra eu rhif— 
canys Presbyteriaid oedd mwyafrif yr aelodau. Ond pan 
feddai’r Anibynwyr ddynion fel Thomas Goodwin, Nye, 
Burroughes, Bridge, Carter, Caryl, Phillips, a’r cyffelyb, gellir 
bod yn sicr na ddioddefai’r achos gam oddiar eu dwylaw. Yn 
erbyn dynion fel y rhai hyn, y sonia Baillie am gael presenoldeb 
y fyddin Bresbyteraidd i gynorthwyo rhesymau’r duwinyddion 
Presbyteraidd.* Mewn atebiad i’r cudd-fygythiad ynghylch y 
fyddin, y cyhoeddodd yr Anibynwyr uchod yr “ Adroddiad 
Amddiffynnol” o’u safle. Mae y mynegiad hanesyddol hwn 
mor bwysig, ac yn gosod allan mewn dull mor glir, safle’r 
Anibynwyr ar rai o gwestiynau dyrrus y dydd, fel y rhoddir 
dyfyniad ohono yma :— 

“Yr ydym gan mwyaf oll wedi bod yn y weinidogaeth yn Eglwys 
Loegr, ac, wedi myned yn alltudion gwirfoddol fel y caffem lawn ryddid i 
addoli, yr ydym wedi bod mewn safle i edrych yn ddiduedd ar holl 
gwestiwn trefn Eglwysig. Yr ydym yn parchu yr Eglwysi Diwygiedig, 
ac nid ydym yn eu hystyried yn anfri ar y rhai hynny, i dybied nad yw y 
cam cyntafa gymerwyd ganddynt yng nghyfeiriad rhyddid, wedi bod y 
fath ag nad yw yn gadael lle iddynt wella a myned rhagddynt ymhellach. 
Mae dynion da wedi dysgu rhywbeth er dyddiau Luther a Calvin; ac yr 
ydym ni wedi beiddio tybied y gall fod wedi ei roddi ini i ddysgu rhyw- 
beth yn ychwaneg. Nid ydym yn gaeth-ddilynwyr i unrhyw blaid; 
boddlon ydym i ddysgu gan bawb neu rywrai, gan nad pa gymaint y 
gwahaniaethant oddiwrthym. Ni ddaeth erioed i’n calonnau i wadu nas 
gall cynulleidfaoedd pkwyfol Lloegr fod yn wir Eglwysi, a’u gweinidog- 
aeth yn wir weinidogaeth; nac ychwaith i wrthod cymundeb ag Eglwysi, 
ai cartrefol ai tramor, nad ydynt, yn ein barn ni, yn hollol bur. Estyn- 
nwyd y caredigrwydd brawdol hwn, yn yr hwn yr ydym bob amser 
wedi byw, ini yng ngwlad ein halltudiaeth, Ile y caniataodd yr ynadon 


83 Baillie’s Letters, i. 401, et seq. 

ini, ar oriau neillduol ar Ddydd yr Arglwydd, i ddefnyddio eu heglwysi, 
a gelwid ein cynulleidfaoedd ynghyd yno gan gloch yr Eglwys; a sicrha- 
wyd ini drwy orchymyn cyhoeddus, nid yn unig win y Cymun, ond 
cynhaliaeth haelionus i’n gweinidogion. Yn ein haddoliad, offrymem 
weddi rydd yn unig, ac nid fel y gwneir yn Lloegr, gweddi rydd gyda 
ffurf-wasanaeth. Nid yw ein gweinidogion, megys eiddo’r holl Eglwysi 
Diwygiedig, yn ddim amgen na bugeiliaid (presbyters) syml. Hollol 
ysbrydol yw ein disgyblaeth ; a thra y gorwedd y-ddisgyblaeth yn gyfan- 
gwbl yn nwylaw’r gynulleidfa a’i swyddogion, nid yw yn gwneud y gyn- 
ulleidfa yn anibynnol yn yr ystyr o’i chau allan o gyfrifoldeb i’r ynad, 
mewn cysylitiadau gwladol, nac yn ein rhyddhau oddiwrth rybudd 
brawdol, ac o bosibl gerydd a diarddeliad oddiar ddwylaw Eglwysi eraill.” 

Cafwyd dadleuon maith, ac weithiau poethlyd, yn y Gymanfa. 
Mynnai’r Presbyteriaid sefydlu Presbyteriaeth yn y tir am ei 
bod, meddent, yn gorffwys ar hawl dwyfol. Dyma hen ddadl 
Laud dros esgobyddiaeth, a Iago dros y brenin. Atebodd yr 
Anibynwyr, os hawlid fod cyfundrefn yn gorffwys ar hawl 
dwyfol am ei bod yn seiliedig ar ddysgeidiaeth yr Ysgrythyrau, 
yna eu bod hwy yn hawlio mai Cynulleidfaoliaeth oedd y 
gyfundrefn honno; eithr boddionent hwy ar gael eu goddef 
ochr yn ochr A Phresbyteriaeth, ac ni ddymunent ddisodli 
honno. Pan ddygwyd y mater gerbron y Senedd i’w bender- 
fynnu, dyfarnodd honno fod Presbyteriaeth yn unol 4 Gair 
Duw, ac y dylai gael ei sefydlu,—ond gomeddodd ei chydnabod 
fel yn gorffwys ar hawl dwyfol. Canlynnwyd hyn gan ddadl- 
- euon cyffelyb ar ddysgyblaeth Eglwysig, a goddefiad. Safai’r 
pleidiau mor bell a’r pegynnau oddiwrth eu gilydd ar y cwes- 
tiynnau hyn. Y diwedd fu i’r Presbyteriaid amlygu yn groew 
na chaniateid goddefiad i’r Anibynwyr, gan y golygai hynny 
benrhyddid i bawb. Ymosodid ar yr Anibynwyr o Loegr a’r 
Ysgotland. Atebodd un o’r Anibynwyr, Jeremiah Burroughes, 
fod yr enwad hwnnw yn benderfynnol o ddioddef, neu os 
byddai raid, i adael gwlad eu genedigaeth, yn hytrach na rhoi 
i fyny yr egwyddorion a gredent ynddynt. 

Ond os oedd chwerwder y Presbyteriaid yn cynhyddu yn 
y Gymanfa a’r Senedd, yr oedd grym a rhifedi’r Anibynwyr 
yn cynhyddu yn y fyddin. Nid awn yn awr i olrhain yr 

achosion o hynny, ond boddlonwn ar nodi’r ffaith. Dygodd 
y Senedd Bresbyteraidd ei hun i wrthdarawiad ar Fyddin 
Anibynnol,—a’r Fyddin a orfu. O hynny allan llywodraethwyd 
y wlad gan y Weriniaeth—gyda Cromwell yn ben arni. Caled 
oedd i’r Presbyteriaid wingo yn erbyn y symbylau hyn, ond 
gwingo a wnaethant. Ceisiodd y Senedd, oedd yn awr yn 
nwylaw’r Anibynwyr, estyn i’r clerigwyr Presbyteraidd bob 
tynerwch ac ystyriaeth. Sefydlwyd goddefiad crefyddol ar 
seiliau digon llydan i gynnwys “pawb ar a broffesant ffydd 
yn Nuw, drwy lIesu Grist, gan nad pa gymaint a wahaniaeth- 
ant mewn barn o berthynas i athrawiaeth, disgyblaeth, a 
ffurf-wasanaeth.” Ymgymerwyd y cai pawb o’r cyfryw eu 
«“‘hamddiffyn ym mbhroffes eu ffydd ac ymarferiad eu crefydd, 
yn ol eu cydwybodau, ar yr amod na fyddai iddynt gam- 
ddefnyddio’r rhyddid hwnnw er niwed i eraill, neu 1 aflonyddu 
ar yr heddwch.” Swyddogion y fyddin a wnaethant y mynegiad 
hwn gyntaf; yna gwnaeth Cromwell a’i ganlynwyr yr un peth.™ 

Ond ni fynnai’r Presbyteriaid ddygymod 4 chyfundrefn o 
oddefiad i eraill. Fel y gwnaeth Iago a’r esgobaethwyr, 
hauasant wynt anoddefiad i eraill, medasant, ymhen ychydig 
flynyddoedd wedyn, gorwynt erlid iddynt eu hunain. Gwell 
oedd ganddynt gael Siarl LI. yn frenin arnynt, na gadael i’r 
Anibynwyr reoli yn y deyrnas. Nid am eu bod yn hoffi 
esgobyddiaeth, ond am eu bod yn credu fod Presbyteriaid 
yr Ysgotland wedi troi Siarl i'w crefydd hwy; a thybient pe 
caent frenin, a Senedd, ac Eglwys, oll yn Bresbyteraidd, y 
buasai’r mil-flwyddiant wedi gwawrio arnynt. Nid oedd eu 
llygaid eto wedi cael eu hagoryd i hawliau cydwybod neb ond 
yr eiddynt hwy eu hunain. Credent y buasai’r goddefiad 
cyffredinol, a fynnai Cromwell ei sefydlu yn y wlad, yn profi yn 
niweidiol i wir grefydd.” Gwrthododd cynhadledd, yn cynnwys 
triugain 0 weinidogion Presbyteraidd, arwyddo’r Cytundeb oedd 


34“ The Agreement of the People,” a ‘“‘ The Instrument of Government.” 


* Cymharent oddefiad i wenwyn gwasgaredig, a galwent ef yn “ Ilof- 
ruddiaeth enaid.”” Gwel Neal. Hist. Purtts. iii. 276, 328; iv. 8: Noncon- 
formist’s Plea, 4; Evelyn’s Diary ii. amryw; Baxter's Life, 86, &c., &c. 

yn diogelu goddefiad i enwadau Cristionogol eraill. Yr oedd eu 

syniadau felly am ryddid crefyddol mor gul ag eiddo’r Esgob- 

aethwyr a’u herlidient yn nyddiau Iago a Siarl I., ac a’u 

herlidiasant drachefn yn nyddiau Siarl I]. Yr oedd yn rhaid 

iddynt fynd eto drwy bair erledigaeth Deddf Unffurfiaeth Esgob- 
aethol, cyn y medrent weled fod Deddf Unffurfiaeth Bresbyter- 
aidd mor anghyson a hithau 4 hawliau cydwybod. Goddefiad 

a diogelwch i bawb i addoli fel y mynnent,—ond iddynt beidio 

ymyrryd a hawliau pobl eraill,—oedd arwyddair yr Anibynwyr ; 

goddefiad i neb, unffurfiaeth trefn a disgyblaeth Eglwysig 

i bawb, gan ganiatau amrywiaeth yn y ffurf o wasanaeth yn unig, 

oedd syniad y Presbyteriaid. 

Nis gallai dau syniad mor groes i’w gilydd lai na dod i 
wrthdarawiad mewn llywotrefn wladol yn ogystal ag Eglwysig. 
Ymgynghreiriodd y Presbyteriaid Seisnig yn ddirgel 4’u brodyr 
yn yr Ysgotland, i ddymchwelyd y Weriniaeth; ac er i allu 
milwrol Cromwell, tra bu efe byw, Iwyddo i’w rhwystro i 
gyrraedd eu hamcanion, eto ni pheidiasant hyd nes y gosod- 
asant eu hawliau gwladol yn nwylaw Siarl II.,—a’u hawliau 
crefyddol unwaith eto at drugaredd yr Esgobaethwyr erlidgar. 

O dan lywodraeth Cromwell esgynnodd Lloegr, yn wladol a 
chrefyddol, i uwch safle nag y bu erioed cyn hynny, nac am 
lawer blwyddyn hir ar ol hynny. Gan nad beth allai fod et 
ddiffygion, mae yn amlwg dri pheth :— 

(1) Cromwell sylfaenodd Ymerodraeth Prydain. 

Nid oedd Elizabeth, er ei holl allu, yn ddim ond Brenhines Lloegr. Yr 
oedd Iago yn Frenin ar yr Ysgotland yn ogystal a Lloegr, ac mewn 
enw ar y Werddon; ond Senedd Seisnig oedd ei Senedd. Eithr am 
Senedd Cromwell, cynhwysai gynrychiolwyr o’r Werddon a’r Ysgot- 
land, yn ogystal ag o Gymru a Lloegr. Ysgubodd bob gelyn i'w 
lywodraeth oddiar y mér, a gwnaeth enw Prydain yn allu yn y byd 
gwareiddiedig. 

(2) Cromwell sicrhaodd i Brydeinwyr eu hawliau gwladol. 
Efe dorrodd wialen gormes y Stuardiaid, ac a ddrylliodd ddelw “ Hawl 

Dwyfol y Brenin.” Mae yn deilwng o sylw, er ir Brenhinwyr 
ennill aml i frwydr, na chollodd Cromwell ei hun erioed yr un. 
Gwnaeth y wers mewn rhyddid a ddysgodd efe ir bobl, yn amhosibl 1 

Siarl I]. efelychu gormes ei dad a’i daid,—er iddo drawsfeddiannu 
rhai o’r hawliau oeddent yn eiddo’r bobl. 


(3) Cromwell ddysgodd i’r wlad, i'r Eglwys, ac i'r byd, 
egwyddor fawr rhyddid cydwybod, ac a sefydlodd yn neddfau’r 
deyrnas, gyntaf erioed, yr egwyddor o Oddefiad Crefyddol. 


Gwir i Cromwell gyhoeddi yn 1655 orchymyn caeth yn erbyn Clerigwyr 
Esgobaethol, a drowyd allan o’u bywiolaethau, yn eu gwahardd i 
weinyddu dim o ordinhadau yr Eglwys yn gyhoedd nac yn breifat. 
Ond mater o reidrwydd er diogelwch y deyrnas, oedd y gorchymyn 
hwnnw. Yr oedd yr Eglwyswyr yn y Gorllewin wedi codi mewn 
arfau yn erbyn ei lywodraeth; ac fel mesur o ddiogelwch gwladol ac 
nid o anoddefiad crefyddol, yr amcenid y gorchymyn. Pan alwodd 
yr Esgob Usher ar Cromwell i siarad ar y mater, cafodd ar ddeall na 
osodid y gorchymyn hwnnw mewn grym ond Ile byddai perygl i’r 
Wladwriaeth pe na wneid hynny.®° “Yr oedd Cromwell,” ebe Esgob 
Kennet, ‘dros ryddid, a’r anghaethder Ilwyraf i bob plaid, mor bell 
ag oedd yn gyson 4 diogelwch ei berson a’i lywodraeth ; ac yr oedd 
hyd yn oed y rhagfarn oedd ganddo yn erbyn y blaid Esgobaethol, yn 
fwy o herwydd eu bod yn Frenhinwyr, nag am eu bod yn perthyn i’r 
hen Eglwys anwyl. Cafodd Dr. Gunning, Esgob Ely wedi hynny, 
gadw cyfarfodydd yn Llundain mewn dull mor agored a’r Dissenters 
eu hunain—ac felly hefyd ddiwinyddion Esgobaethol eraill.”’37 Ar ol 
esgyniad Siarl II. i’r orsedd, ysgrifennodd clerigwr Eglwysig: 
“Gallaf gyfrif amryw glerigwyr ddalient fywiolaethau yn Liundain 
yn nyddiau Cromwell, ac a bregethent yn ddirwystr. Yn eu plith yr 
oedd Dr. Hall, Dr. Ball, Dr. Meds, Dr. Harding, Dr. Griffith, Dr. 
Pierson, Dr. Mossome, ac amryw eraill, heblaw Ilu yn y wlad.”38 
Caffai hyd yn oed Pabyddion ei nawdd. Cwynai Prynne, ddarfod i 
Cromwell atal gweinyddiad deddfau cosbawl yn erbyn offeiriaid Pab- 
yddol, gan eu hamddiffyn a’i awdurdod personol.®® Er fod y gyfraith 
yn cosbi 4 marwolaeth y sawl a wadent Dduwdod Crist, rhoddodd 
Cromwell fiwydd-dal sylweddol i John Bidle yr Undodwr. 


Felly cyfnod disglaer i’r deyrnas, i’r Eglwys, ac i’r deiliaid, a 
fu dyddiau Ilywodraeth Cromwell. Gresyn i’r tri na fuasai’r 
dyddiau hynny wedi cael eu hestyn. 


86 Gwel profion yn yr Harleian Miscellany, Cyf. v. 249; a’r M. j 
Politicus, No. 255, p. 5774. 2 OS a at 


87 Complete History of England, iii. 223. 


%° A Conformist’s Plea for the Nonconformists. 
8° True and Perfect Narrative. 

PENNOD X. 
DECHREU’R GWAITH YNG NGHYMRU. 


Er na chyfranogodd Cymru yn uniongyrchol, nac i’r un 
graddau, o’r manteision a ddaeth i ran Lloegr fel canlyniad i 
ddigwyddiadau cyffrous mewn byd ac Eglwys a gofnodwyd yn 
y bennod ddiweddaf, eto i gyd nis gallai lai na theimlo oddi- 
wrthynt. Ymddanghosai yn wir ar y dechreu, fel pe bae wedi 
cael mwy o niwed nag o les oddiwrth y chwyldroad mawr a 
siglodd Siarl I. oddiar ei orsedd. Fel y gwyddis erbyn hyn, 
Brenhinwyr oedd mwyafrif mawr trigolion Cymru—ac_ nid 
oedd Ilwyddiant byddin y Senedd, na’r cyfnewidiadau a wnaed 
yn y wlad a’r Eglwys mewn canlyniad i’r Ilwyddiant hwnnw, 
yn gyfryw ag’y gellir dweyd ei fod wrth fodd calon cenedl y 
Cymry. Yn Lloegr golygai Ilwyddiant y Senedd ddiogelwch i’r 
Anghydffurfwyr ; yng Nghymru golygai iddynt y perygl mwyaf. 
Felly cawn yr olygfa ryfedd o Anghydffurfwyr Lloegr, fel can- 
lyniad i’r cweryl rhwng Siarl a’i Senedd, yn gallu cario eu 
gwasanaeth crefyddol ymlaen mewn heddwch; tra eu brodyr 
yng Nghymru, fel canlyniad yr un cweryl, yn gorfod ffoi am eu 
heinioes. Mae’r esboniad, pan y chwilir am dano, yn ddigon 
syml. Yr oedd y farn gyhoeddus yn Lloegr o blaid, tra yng 
Nghymru yn gryf yn erbyn, y Chwyldroad. Felly prin yr oedd 
Eglwys Anghydffurfiol Llanfaches wedi cael ei ffurfio, nag y 
gwasgarwyd y praidd bychan megys i bedwar gwynt y nefoedd. 


Pwy nag unwaith yn y cyfnod cyffrous hwn, profodd Cymru 

ei hymlyniad wrth y Brenin a’r Eglwys. Awgrymwyd eisoes 

pa beth a wnaeth yr Archesgob Williams dros Siarl a’i achos, 

a sut y safodd Conwy a chestyll eraill Cymru, fel cadarn- 

feydd y blaid Frenhinol. Ac eto yr oedd, hyd yn oed yng 

Nghymru, weddill bychan o ffyddloniaid na fynnent blygu glin i 

Baal; canys cawn fod y Tywysog Rupert tanllyd, cyferdder y 
brenin, gyda’i wyr meirch, wedi gorymdeithio drwy rannau o 
Gymru, gan anrheithio’r ffordd yr elai. Amlwg yw nas gwnai 
hynny i gyfeillion y brenin;—a’r unig gasgliad posibl yw fod 
rhai hwnt ac yma, yn adnabyddus fel Ymneillduwyr—ac o 
ganlyniad fel pleidwyr y Senedd—ac mai arnynt hwy y syrthiodd 
llid a dialedd Rupert a’i wyr. Yng Nghymru y ceisiodd Siarl 
anffodus loches pan yn ffoi rhag y gelyn. Pan oedd Lloegr oll 
megis wedi cael ei hennill gan y Gwladgarwyr, ac yr ymddang- 
hosai nad oedd neb o fewn y tir a feiddiai godi Ilais na llaw o 
blaid y brenin, torrodd ail ryfel allan—ac yng Nghymru y 
cychwynnodd. Tri o filwriaid byddin Cromwell, sef Laugharn, 
Powell, a Poyer, a wrthryfelasant, gan godi eu lluman yng 
Nghymru, a chasglu o’u cwmpas lu mawr o bleidwyr y frenhin- 
iaeth. Aeth y Deheubarth yn wenfflam, a’r Gogledd yn goelcerth. 
Ymddanghosai pethau mor ddifrifol, fel y tybiodd y Senedd 
nad oedd neb ond Cromwell ei hun—na chollodd yr un frwydr 
erioed—a allait achub y deyrnas rhag y perygl.t Felly daeth 
Cromwell i Gymru. Ymladdwyd brwydr ffyrnig yn St. Fagan’s 
ger Caerdydd—y frwydr olaf ar faes agored a ymladdwyd yng 
Nghymru. Mor ffyrnig oedd y brwydro, a chynifer y Iladd- 
edigion, nes y cochwyd yr Afon Lai bob cam 0’ thaith oddi 
yno ymlaen. A fynner tystiolaeth bellach na hyn? Atebed, 
ynte, furiau dadfeiliedig cestyll Cymru, a syrthiasant y pryd 
hwnnw o flaen cyflegrau Cromwell a’i fyddin o Ymneillduwyr. 


Tra teimlad Cymru felly mor gryf o blaid y brenin, rhwydd 
deall na roddai’r bobl wrandawiad parod i’r ychydig Ymneill- 
duwyr a geid yn y wlad. A’r ychydig oedd yma y pryd hwnnw, 
cynulleidfaoedd wedi ymneillduo o’r Eglwys oeddent, am fod 
eu hoffeiriaid wedi cael eu hatal i bregethu am wrthod o 
honynt ddarllen Deddf Llyfr y Chwareuon o’u pwlpudau ar 
y Sul. Pedwar o glerigwyr blaenllaw a geir yn dioddef felly, 
sef William Wroth o Lanfaches, William Erbury, a’i gurad 


1 Rapin, vol. ii., p. 550. 

Walter Cradoc, o Eglwys Fair,? Caerdydd, a Marmaduke 
Matthews 0 Penmain. Rhoddwyd sén iddynt oll gan yr 
Esgob; gwysiwyd hwynt—neu bygythid eu gwysio—o flaen Llys 
yr Uchel Ddirprwyaeth; ac yn y diwedd ataliwyd hwynt i 
bregethu. Ffurfiodd Wroth Eglwys Anghydffurfiol yn Llan- 
faches; gwnaeth Erbury yr un peth yng Nghaerdydd; ffodd 
Matthews ar y cyntaf i’r America; ac aeth Walter Cradoc 
a lamp yr Efengyl yn ei law i oleuo tywyll-leoedd Cymru. 
Yn fuan ar ol Llanfaches, ffurfiwyd Eglwys Anghydffurfiol yn 
Penmain,—Eglwys a adwaenir yn well wrth yr enw Eglwys 
Mynyddislwyn. Yr un adeg sefydlwyd Eglwys Anghydffurfiol 
Caerdydd; ac yn yr un flwyddyn (1640) Eglwys Mynyddbach, 
ger Abertawe, a hithau drachefn yn cael ei chanlyn y flwyddyn 
nesaf, gan Eglwys Anghydffurfiol gyntaf Abertawe. Dyma 
ni yn cael, ynte, bump o Eglwysi Anghydffurfiol yn cael eu 
ffurfio o fewn dwy flynedd yng Nghymru, fel canlyniad union- 
gyrchol ysbryd erlidgar yr Archesgob Laud. 

Pa fodd y cyfrifir am sefydliad y lleill y ceir eu hanes fel 
yn cychwyn yn y cyfnod hwn? Ofnaf y rhaid dweyd am 
nifer o honynt, mai Eglwysi Sefydledig oeddent,—hynny yw, 
mai trwy gymorth awdurdod a deddf ac arian y Senedd y 
cychwynwyd hwynt. Cymerwn yng nghyntaf yr Eglwysi 
Anibynnol. Dywedwyd eisoes fod y Senedd wedi pasio deddf, 
yn 1649, i Ledaenu’r Efengyl yng Nghymru. Ond nid dyna’r 
tro cyntaf i’r Senedd gymeryd mewn llaw y gwaith o efengyl- 
eiddio’r Dywysogaeth. Tua diwedd 1640 neu ddechreu 1641, 
awdurdododd y Senedd Walter Cradoc, ac eraill nad yw eu 
henwau ar gael,i bregethu mewn gwahanol rannau o Gymru.* 


2 Mae yn gyd-darawiad (ai gwrth-darawiad ddylaswn ddyweyd ?) tra 
hynod, fod yr Eglwys a flaenorodd Gymru yn eu gwrthdystiad yn erbyn 
Pabyddiaeth 260 mlynedd yn ol, erbyn heddyw yn blaenori Eglwysi’r 
Dywysogaeth mewn rhwysg Pabyddol. 

8 Yournals of the House of Commons, vol. ii., p. 189. 

Dylid, efallai, egluro mai cefnogi ac annog ymdrech lleol a wnaeth y 
Senedd yn 1641, yn hytrach na gwaddoli plwyfi neu eglwysi. Yn nghof- 
nodion Ty’r Cyffredin, Meh. 26, 1641, sonnir am ddeiseb a dderbyniwyd 
oddiwrth weinidogion yng Nghymru a awdurdodwyd i bregethu yn y 
lleoedd hynny a safent mewn angen. Ymddanghosodd Walter Cradoc o 

Yn 1642, cawn Eglwysi Ynysgau, Merthyr, a Phentretygwyn a 
Chefnarthen, yn cael eu sefydlu. Yn 1645, cawn y Senedd 
yn neillduo tri chant o bunnau’r flwyddyn o arian Eglwysig fel 
cyflog i Henry Walter, Richard Symonds, a Walter Cradoc, 
er mwyn iddynt bregethu yn gyson yn Neheudir Cymru.‘ 
A’r flwyddyn ganlynnol cawn Eglwysi Castellnedd, a Throed- 
rhiwdalar yn cael eu sefydlu. Yn 1646, rhoddwyd gorchymyn 
Seneddol cyffelyb ynglyn 4 Gogledd Cymru,’—ac yn y flwyddyn 


flaen y Ty i ategu’r ddeiseb. Amcan y ddeiseb oedd sicrhau diogelwch a 
llonyddwch i’r rhai a fynnent bregethu’r Efengyl yng Nghymru. Yna, 
ym Medi, 1641, pasiwyd fel a ganlyn :— 

“ Gorchymynnir y bydd yn gyfreithlon i blwyfolion unrhyw blwyf yn 
Lloegr a Chymru i sefydlu darlith, ac i gynnal gweinidog uniongred, ar 
eu traul eu hunain, i bregethu bob Dydd yr Arglwydd, Ile nad oes 
bregethu, ac i bregethu un dydd ymhob wythnos, lle nad oes darlith 
wythnosol.”—¥Fournals of the House of Commons. 

Gwelir felly mai yr egwyddor wirfoddol oedd 0 dan wreiddyn yr ymgais 
hwn i efengyleiddio Cymru. : 

4 Ar Awst 15, 1645, penderfynnodd y Senedd :— 

“ Ordered that out of the lands of the bishops, deans and chapters of 
Llandaff and St. David, there be three hundred pounds per annum 
allowed and paid unto Mr. Henry Walter, Mr. Richard Symonds, and 
Mr. Walter Cradock, ministers, during the pleasure of the House, equally 
to be divided between them, viz., one hundred pounds per annum to each, 
towards their maintenance in the work of the ministry in South Wales.” 
—¥Fournals of the House of Commons. 

5 Wele gopi o?r cofnodiad fel y’i ceir yn Ilyfrau Ty’r Cyffredin :-— 

An ordinance for constituting Mr. Richard Symonds, Henry Walter, 
and Walter Cradock, ministers, to preach itinerantly in the several 
counties of South Wales, and for allowing each of them one hundred 
pounds per annum out,of the rents and revenues of the deans, deans and 
chapters and prebends of St. David’s and Llandaff for their pains—and 
likewise for constituting a committee to sequester the said rents and 
revenues, and pay the said stipend to the said ministers out of them— 
was this day read; and, upon the question, passed, and ordered to be 
sent unto the Lords for their concurrence. 

Resolved, &c., that Mr. Recorder do prepare and bring in an ordinance for 
settling committees, for the better establishing the affairs of North Wales, 
for putting the ordinances of Parliament into execution, and for settlinga 
preaching ministry there; and for taking care of providing maintenance 
for them; and for sending down ministers that may be able to preach 
in the Welsh tongue; and for appointing a standing committee to take 
notice of, and overview the actions of the several committees of those 
counties; and to consider of members of this House to go into those 
counties ; and to prepare instructions for them, 

October 28th, 1646, Ordered, that Mr. Cradock, Mr. Symonds, and 
Mr. Walter, who were formerly appointed to go into Wales, to preach 
the gospel there, do with all convenient speed proceed thither, according 
to the former appointment ; and that the former allowance ordered to 
be paid to them for their pains be now paid unto them by the committee 
of the revenue.—Fournals of the House of Commons, vol. iv., pp. 622, 707. 

honno cawn Eglwysi Llanbrynmair, Lilanfyllin, a Gwrecsam 
yn cael eu plannu. Yna cawn gyfnod o seibiant drachefn 
hyd 1649—50, pan basiwyd Deddf Lledaenu’r Efengyl yng 
Nghymru, ac y penodwyd dros gant o bregethwyr cyflogedig 
gan y Senedd i gario’r gwaith ymlaen. Ac yn y fiwyddyn 
gyntaf vr ddeddf fod mewn gweithrediad (1650) cawn Eglwysi 
Capel Isaac, Henllan, Llanedi, a Phencader, yn cael eu 
sefydlu; a’r flwyddyn olaf y bu’r ddeddf mewn gweithrediad, 
Eglwysi Casnewydd a Phwllheli yn cael eu plannu. Wedi 
rhedeg amser y ddeddf allan, apeliodd y rhai oedd gyfrifol 
am ei gweithrediad drachefn at Cromwell, ac ysgrifennodd 
yntau lythyr yn eu hannog i fynd ymlaen a’r gwaith, ond heb 
adnewyddu’r ddeddf.7. Wedi hynny, hyd nes y trowyd y ddwy 
fil allan yn 1662, ni phlannwyd ond dwy Eglwys Anibynnol 
yn yr oll o Gymru, Abergorlech a Nantyffin yn Sir Gaerfyrddin, 
a Horeb, Llandysil, yn Sir Aberteifi,—a’r ddwy yn 1655. 


Beth am y Bedyddwyr? Ceir pelydryn goleu yn eu hanes 
hwy mewn gwrthdystiad swyddogol gan Egtwys Llanwennarth 
(Abergafenni), ym Mai, 1655, yn erbyn derbyn arian y Wladwr- 
iaeth i gynnal crefydd.* Ond, yn anffodus, nid oedd pawb o’r 


6 Gwel tudal. 78. 


7 Wele gopi o ateb Cromwell :— 

‘* Gentlemen,—The late Parliament not having continued the Act for 
the Propagation of the Gospel in Wales, and there being no supreme 
power as yet settled, by whose authority the liberty of the Gospel in 
Wales may be established, I would advice you to go on cheerfully in the 
work as formerly to promote these good things, and to protect good men 
in the said work, and put in execution the things settled by former Acts, 
and ordinances in that behalf. In so doing the Lord will be with you, 
and you shall have all fitting assistance and encouragement therin from 
myself, until those placed in supreme power shall take further order.— 
I rest, your loving friend, O. CROMWELL. 


Whitehall, April 25th, 1653. 


To my loving friends the Commissioners named in a late Act of Par- 
liament, entitled, an Act for the better Propagation and Preaching of 
the Gospel in Wales.’’—Record Office State Papers Interregnum, vol. xxxv. 


8 « Ein bod yn tynnu yn ol oddiwrth bawb gweinidogion ar sydd yn 
derbyn eu cynhaliaeth gan yr ynadon, ac oddiwrth bawb ar na chyd- 
syniant ag athrawiaeth iachus, neu a ddysgant yn wahanol i’r cyfryw.” 
—Llyfr Eglwys Llanwennarth, Mai 11, 1655. 

Bedyddwyr Cymreig o gyffelyb syniad. Yr oedd Vavasor 
Powel erbyn hyn wedi troi yn Fedyddiwr, ac yn derbyn cyflog 
cyson gan y Llywodraeth. Fel mellten fflachiai o’r naill ben 
i’r Dywysogaeth i’r Ilall; fei Mab y Daran ysgydwai ardaloedd 
cyfain 4’i bregethau tanllyd. Gydag ef yr oedd amryw eraill 
o Fedyddwyr blaenllaw ac enwog yn gysylitiedig. Dyna’r 
duwiolfrydig John Myles o Ilston, a’i ysbryd cenhadol cryf, 
ai dalent amlwg at drefnu gwaith a gweithwyr, yntau yn 
aelod o’r pwyllgor oedd yn trefnu pregethwyr sefydlog a 
theithiol Cymru—ac yntau ei hun yn derbyn tal gan y 
Llywodraeth am ei waith.? Ceid eraill, ac yn eu plith Thomas 
Evans (gwel tud. 78) yr hwn a elwir yn Dad Bedyddwyr 
Maesyfed. Yn awr, ffrwyth uniongyrchol llafur cenhadol Myles 
oedd planiad Eglwysi’r Bedyddwyr yn y Gelli (Brycheiniog) yn 
1649, ac yn Lilanigon (Maesyfed) yn 1650, yn ogystal a’r 
Eglwys a ffurfiwyd ym Morgannwg yn 1650, ag sydd yn 
myned weithiau dan yr enw Llantrisant, weithiau Gelligaer, 
ac weithiau Llanharan.” At y rhai hyn ychwaneger Eglwys 
y Bedyddwyr yng Nghaerfyrddin, a ffurfiwyd hefyd yn 1650, 
yn bennaf drwy weithgarwch John Myles; ac Eglwys Sir’ 
Faesyfed, a ffurfiwyd yr un flwyddyn—gydag Eglwys Llan- 
wennarth (1652) y cyfeiriwyd ati eisoes, ac Eglwys yr Olchon, 
a chawn yn ymarferol yr oll o’r Eglwysi Bedyddiedig yng 


® Un o’r pethau anhawdd i’w hesbonio ynglyn a’r cyfnod hwn, yw gwir 
safle John Myles. Efe a sefydlodd Eglwys y Bedyddwyr yn Ilston 
ger Abertawe yn 1649—a gelwir ef gan rai yn Dad Bedyddwyr Cymru. 
Ond yr oedd hefyd yn dal bywoliaeth Eglwysig fel Offeiriad Plwyf Ilston, 
hyd nes y trowyd ef allan ar Adferiad Siarl II. yn 1660. Ai Eglwys 
Bedyddwyr Iston oedd Eglwys y Plwyf? Os felly nid Eglwys Ymneill- 
duol mohoni yr adeg honno. Ai ynte a oedd John Myles, tra yn 
offeiriad Eglwys y Plwyf, yn gweithredu hefyd fel gweinidog i Eglwys 
Ymneillduol o gyffelyb syniadau i’r rhai a ddysgid y pryd hwnnw yn yr 
Eglwysi Plwyfol hefyd? Os y blaenaf, nis gellir galw’r Eglwys yn Ym- 
neillduol tan 1660, pan drowyd ef allan o’i fywoliaeth eglwysig. Os yr 
olaf, ceir cyffelybiaeth hynod, a’r hyn a geid yn aml yng Nghymru yn y 
ganrif nesaf, pan weithredai Clerigwyr Eglwys Loegr fel trefnwyr Cym- 
deithasau Crefyddol o’r tu allan i’r Eglwysi—er yr ystyrrid hwynt am 
hir amser fel rhan hanfodol o’r “ Eglwys.” Yr oedd eraill mewn cyffelyb 
safle i John Myles; nodaf ef am ei fod yn ddyn adnabyddus, a’r am- 
gylchiad yn un nodweddiadol ac amlwg. Gwel eto tudal 116—119. 


10 Hanes y Bedyddwyr Foshua Thomas. 

Nghymru yn y cyfnod hwnnw. Gadewch ini ddadansoddi y 
ffeithiau hyn, er gweled beth a gawn ynddynt. 


I. Erledigaeth yr Esgobion yn cael ei ganlyn yn 1639, 1640, a 1641, gan 
blaniad Eglwysi Llanfaches, Mynyddislwyn, Caerdydd, Mynyddbach, 
ac Abertawe. 

Il. Rhoddwyd prawf ar yr egwyddor wirfoddol, gyda chefnogaeth ac am- 
ddiffyn yr awdurdod gwladol tu cefn iddi, yn 1641. Canlynwyd hyn 
gan sefydliad Eglwysi Merthyr (Ynysgau), a Phentretygwyn a 
Chefnarthen, yn 1642. 

Ill. Gwaddolwyd crefydd yng Nghymru gan y Senedd yn 1645 a 1646, 
drwy benodi Walter Cradoc a dau gydymaith, yn weinidogion teithiol 
cyfiogedig yn y De a’r Gogledd. Yn 1646 plannwyd Eglwysi Llan- 
brynmair, Llanfyllin, aGwrecsam yn y Gogledd, a Chastellnedd a 
Throedrhiwdalar yn y De. 

IV. Sefydlwyd crefydd yn gyffredinol drwy Gymru gan y ddeddf a 
basiwyd yn 1649. (Gweltudal.78). Plannwyd Eglwys y Bedyddwyr 
yn Iston yn 1649 gan John Myles—ac yntau yn un o’r cyflogedigion 
Seneddol. Drwy ei ymdrechion ef a’i gydweithwyr, plannwyd 
Eglwysi’r Gelli yn 1649, Llanigon, Llanharan, a Chaerfyrddin yn 
1650; a’r un flwyddyn Eglwys Sir Faesyfed (Rock, Dolau, a Pentre), 
ac i hon yr oedd Hugh Evans, a gyflogid ac a delid gan y Senedd, 
yn weinidog. Yn 1652 ffurfiwyd Eglwys Llanwennarth—yn benaf eto, 
debygir, drwy offerynoliaeth John Myles. O Eglwysi Anibynnol, 
sefydlwyd Capel Isaac, Henllan, Llanedi, a Phencader, yn 1650, a 
Chasnewydd, a Phwllheli, yn 1652. 

V. Aeth y ddeddf i Efengyleiddio Cymru yn ddirym yn 1653. Yr unig 
Eglwysi a blannwyd wedi hynny cyn adferiad Siarl II., oedd Aber- 
gorlech a Nantyffin, a Llandysil (1655). 


Na chamddealler yr hyn ddywedir yma. Nid ydys yn 
awgrymu fod y dynion a blannodd yr Eglwysi yn y 
dosbarthiadau III. a IV. uchod, yn amddifad o zel a chariad, 
nac yn cael.eu cymhell yn unig gan y gyflog. Mae eu holl 
hanes ar ol hyn yn profi yn wahanol. Ni fu, er engraifft, 
erioed ddynion mwy cenhadol eu hysbryd, mwy ymdrechgar o 
blaid y ffydd, mwy parod i ddioddef dros y gwirionedd, na John 
Myles a Vavasor Powel—heb enwi neb o’r lleill. Gwawdir 
llawer o’r dynion da hyn gan ddynion fel Alexander Griffith 
yn ei ysgrifau athrodus, a Dr. Walker a edrychai ar eu gwaith 

drwy wydrau rhagfarn. Cyhuddir hwynt o fod yn wyr o safle 
gyffredin, yn grefftwyr a gweithwyr, yn wyr anllythyrennog, &c. 
Ond pan eir i chwilio yn fanwl ceir fod y mwyafrif o honynt, 
fel yn wir ymron yr oll o’r Tadau Ymneillduol yn yr oes 
a’r ganrif honno, yn wyr dysgedig, wedi cael addysg yn y 
prifysgolion, ac wedi ymgyflwyno o Iwyrfryd calon i’r gwaith 
y galwyd hwynt iddo. Y cwbl a ellir ei ddwyn yn eu herbyn 
yw eu bod wedi derbyn tal gan y Wladwriaeth am bregethu’r 
Efengyl. Ond dylid cofio mai newyddian yn y ffydd oedd 
Cymru; ac nad oedd eto wedi dod i’r goleuni a lewyrchodd arni 
ar ol hynny. Eithr a chaniatau hyn oll, erys y ffeithiau hyn :— 
(1) O dan erledigaeth plannwyd pump (neu a chyfrif yr Olchon, chwech) 
o Eglwysi Ymneillduol. 
(2) O dan gefnogaeth y Senedd, ond ar yr egwyddor wirfoddol, plannwyd 
pedair o Eglwysi. 
(3) O dan waddoliad a sefydliad, plannwyd deunaw. 

Nid ydys yn cynnyg penderfynnu yma i ba raddau y gweith- 
redai deddf achos ac effaith yn y pethau hyn. Boddlonir yma 
ar nodi’r ffeithiau yn syml. Ond mae’n amlwg oddiwrth y ffeith- 
iau hyn, nad oedd Ymneillduaeth eto yn boblogaidd yn y wlad. 

Yng ngoleuni gwell y dyddiau hyn gwelwn mai camgymeriad 
mawr oedd cysylltu Lledaeniad yr Efengyl gyd a4’r Wladwriaeth 
drwy rwymyn deddf a gwaddol. Gwelai ychydig bersonau y 
perygl y pryd hwnnw. Mynegwyd eisoes am benderfyniad 
Eglwys Bedyddwyr Llanwennarth. Cododd William Erbury 
ei lais yr un mor groew yn erbyn yr arferiad. Ond nid oedd 
llais Llanwennarth a Chaerdydd ond megys llef un‘yn Ilefain 
yn y diffaethwch. Ni thalwyd sylw iddynt. Aeth Eglwysi’r 
Bedyddwyr ymlaen fel cynt. Ni.wahoddwyd William Erbury 
i ymgynghoriadau yr Anibynwyr." Aeth y ddau enwad ymlaen 
fel cynt i dderbyn hynny a gaent oddiar fwrdd y Wladwriaeth. 

Am gyfiwr Cymru yn y cyfnod hwn—yr oedd corff y genedl 
mor dywyll ac ofergoelus yn 1639 ag oeddent yn 1558, pan 


it A Call to the Churches, or a Packet of Letters for the Pastors of 
Wales. No.6. Wm. Erbury, Aug., 1652. 

fu farw Mari Waedlyd. Danghoswyd eisoes mor eithafol 
wrth-Ymneillduol oedd Cymru pan gychwynnodd y rhyfel 
cartrefol. Prin yr oedd y cwrs a fabwysiadwyd gan y Senedd, 
sef troi allan nifer o glerigwyr—er mai dynion anheilwng oedd 
llawer o honynt—yn tueddu i ennill serch y wlad at y gweini- 
dogion newydd. Ac er nad oedd yr ymraniadau rhwng yr 

Anibynwyr a’r Presbyteriaid, oedd mor amlwg a niweidiol yn 

Lloegr, yn cario cyffelyb effaith yng Nghymru—am y rheswm 

syml na chafodd Presbyteriaeth fel cyfundrefn erioed wreiddyn 

yn y Dywysogaeth—eto i gyd yr oedd yma elfennau dad- 

gyfaniad. Er fod ambell un, hyd yn oed mor selog a’r 

Archesgob Williams,” wedi troi cefn ar y brenin, ac, o leiaf 

yn ymddangosiadol, wedi bwrw eu coelbren gyda’r Senedd, 

eto yr oedd digon o’r hen ysbryd yn aros i fanteisio ar bob 

cyfle i ddrygu’r Senedd a’i chynrychiolwyr cyflogedig yn y 

wlad. Dywed y Cymro enwog, Dr. John Owen, mewn pregeth 

a draddodwyd ganddo o flaen y Senedd, yn 1656, fod y pleidiau 

yn eithafol yng Nghymru. Dyma ddywed :— 

““Na thybiwch allan o le fy mod yn galw eich sylw at un rhan o’r 
deyrnas yn enwedig—mae esiampl y saint yn caniatau i ni dalu 
sylw arbennig i’n cenedl ein hunain, ein ceraint yn ol y cnawd. Am 
Gymru yr wyf yn siarad, lle y mae, yn anffodus, ym mron pawb 
dynion yn rhedeg i eithafion, wedi niweidio Ilwydd a chynnydd yr 
Efengyl pan y gobeithiem am bethau gwell. Mae rhai eto yn selog 
dros draddodiadau’r Tadau; ac ni foddlona dim hwynt ymron ond 
yr hen ddull o ddarllenwyr begeraidd ymhob plwyf. Mae eraill, 
drachefn, o zél dda, efallai, wedi gyrru’r bobl a’u hangerddoldeb tu 
hwnt i’w hegwyddorion,—ac weithiau, efallai, tu hwnt i’r gwirionedd; 
ac fel y dywedodd Jacob, mae gyrru y gwartheg blithion a’r plant yn 
rhy chwyrn wedi ymron difetha’r holl braidd. Rhwng achwyniadau 
o’r naill du a’r Mall—rhwng zél gam-arweiniol a ffurfioldeb—mae yr 
holl adeilad ymron cael ei fwrw i’r llawr; ac nid oes nemawr neb 
yn gofalu am fuddiannau Seion fel y cyfryw.™ 

Dyna eiriau cryfion, gan un a wyddai am gyflwr y wlad. 

Yr oedd ysbryd y Diwygiwr yn gryf yn John Owen, ac yngwaed 


2 The Weekly Intelligencer, Ebrill 30, 1646. 
18 Gweithiau Dr..Owen, cyf viii., tudal. 452. 

ei deulu, a gweithiodd allan mewn modd ymarferol ac effeithiol 
ymhen ychydig flynyddau wedyn yn ei nai, Hugh Owen, 
Bronyclydwr. Flwyddyn cyn traddodi’r bregeth hon yr oedd 
rhwyg alaethus wedi cymeryd lle ymhlith y Diwygwyr Swydd- 
ogol yn y Dywysogaeth. Methodd Paul a Barnabas Cymru, 
Vavasor Powel a Walter Cradoc, gydolygu ar gwestiwn 
gwleidyddol. Yr oedd y blaenaf wedi dadblygu i fod yn 
wrthwynebydd anghymodlawn, a’r Ilall yn gefnogydd cynnes, 
i wladlywiaeth Cromwell. Tynnodd Powel allan ddeiseb neu 
wrthdystiad yn erbyn Cromwell, ac arwyddwyd hi gan dri- 
chant o’i gefnogwyr yng Nghymru. Tynnodd Cradoc yntau 
bapur allan i gefnogi Cromwell,—ac arwyddwyd hwnnw gan 
dros saith gant a hanner o bersonau, yn cynnwys yn ymarferol 
yr oll o’r pregethwyr yng Nghymru, yn Anibynwyr a Bedydd- 
wyr.4 Cydnebydd Dr. Rees, Abertawe—yr hwn nis gellir 
ei gyhuddo o leihau dim ar nerth na gwerth Anghydffurfiaeth 
foreuol—nad oedd ond gweddill bychan yn aros yn Siroedd 
Cymru i ddwyn tystiolaeth yn erbyn drygioni’r oes. Yng 
ngwyneb ffeithiau fel hyn, prin y gellir desgrifio’r cyfnod hwn 
fel haf-ddydd Ymneillduaeth yng Nghymru. 


Ac ‘eto nid gaeaf oedd ychwaith—canys yr oedd yr hauwyr 
ar y maes, ac mewn ambell i fan gellid canfod yr egin megys 
yn blaendarddu, ac yn cynnwys eisoes addewid am y cynhaeaf 
mawr oedd i ganlyn. ; 


Ynglyn & hanes John Myles (gwel tudal. 112) cyfyd 
cwestiwn o gryn bwysigrwydd. Mae yn gwestiwn mor ddyrrus 
ag yw o bwysig. Trwyddo cyfyd holl gwestiwn perth- 
ynnas Ymneillduwyr Cymru a Lilywodraeth Cromwell. 
Cofier fod y rhai a gyfrifid gynt yn Anghydffurfwyr, yn awr 
yn llywodraethu; eu gweinidogion yn pregethu yn yr Eglwysi 
plwyfol, ac yn dal y bywiolaethau Eglwysig. Nid oedd dim 


14 Dywed Thurloe fod yr enwau ar wrthdystiad Vavasor Powel, oll yn 
yr un lawysgrifen, a bod llawer wedi cael eu gosod heb ganiatad, tra 
roedd y rhai oedd a’u henwau wrth ateb Cradoc wedi torri eu henwau 
eu hunain.—Thurloe’s State Papers, vol. iv., p. 505. 

yn y ffurf-wasanaeth Eglwysig nas gallai y cyn-Anghydffurfwyr 
gydffurfio 4 hi;—canys er y gallai rhai wrthwynebu y ffurf 
weddiau, eto caniateid cymaint rhyddid dewisiad ynglyn 4 
hwynt, fel nad oeddent yn rhwystr i Anibynwyr, a Bedyddwyr, 
yn ogystal a Phresbyteriaid, i gydaddoli yn yr un Eglwys 
blwyfol. Yr oedd John Myles yn un o’r swyddogion cre- 
fyddol a benodwyd i arolygu’r gwaith yng Nghymru o dan 
y ddeddf. Dywedir ei fod gyda hynny yn dal perigloriaeth 
Iiston, ir hon y penodwyd ef pan ddifuddiwyd William 
Houghton.” Dywedir iddo ddal y fywoliaeth hyd 1662, pan 
drowyd ef allan, meddir, o dan Ddeddf Unffurfiaeth.  Sicr 
yw ddarfod iddo blannu nifer o Eglwysi Bedyddiedig o’r tu 
allan i'r Eglwys Wladol Wrth-Esgobaethol,—ac yn eu plith 
un, a’r gyntaf oll, yn ei blwyf ei hun, Ilston. Sut gellir cyfrif 
am y ffaith ei fod yn plannu Eglwys Fedyddiedig Ymneillduol 
o’r tu allan i, ac yn yr un plwyf a’r, Eglwys Wladol yr oedd 
ef yn weinidog iddi? Cofier fod holl wasanaeth yr Eglwys 
honno yn ei law ef, ac y gallai y Bedyddwyr addoli yno yn 
ddirwystr. Yr ateb cyntaf sy’n ymgynnyg yw, mai Capel 
Anwes (Chapel of Ease) yn y plwyf oedd yr Eglwys Fedydd- 
iedig, er mantais 1 rai pell o’r Eglwys blwyfol. Ond ni saif 
hyn am funud yngwyneb natur a hanes Eglwys Fedyddiedig 
Ilston. Yr oedd tu hwnt i amheuaeth yn gorff hollol anibynnol 
ar yr Eglwys Wladol, i’r hon yr oedd ei bugail yn weinidog 
neu offeiriad. Yr ail esboniad sy’n ymgynnyg yw, mai math 
o gyfeillach grefyddol o’r tu allan i’r Eglwys, rhywbeth tebyg 
ivr Seiadau Methodistaidd yn y ganrif ddilynnol, ydoedd. 
Ond ni ddeil hwn ychwaith y prawf; canys nid oedd yr un 
rhwystr i weithgarwch crefyddol yn yr Eglwys yn gwynebu 
John Myles ag a gyfarfyddai a Daniel Rowlands. Y trydydd 
esboniad yw, fod John Myles yn Gaeth-FPedyddiwr selog o 
argyhoeddiad,—ac fel y cyfryw yn awyddus i gael Eglwys 
cyfansoddedig yn gyfangwbl o rai o gyffelyb farn ag yntau, 
fel na orfodid hwynt i gymeryd rhan mewn Cymundeb cymysg 


15 Walker’s Account of the Sufferings of the Clergy, p. 278. 

yn Eglwys y plwyf. Dyma’r esboniad mwyaf rhesymol, canys 
Eglwysi Caeth Gymunol oedd yr oll o’r Eglwysi Bedyddiedig 
a blannodd John Myles. Ond yma eto ceir anhawsder—canys 
pa fodd y gallai efe, a’i syniadau am Gaeth Gymundeb, 
wasanaethu yn Eglwys y Plwyf yn IIston lle yr oedd 0 angen- 
rheidrwydd Gymundeb cymysg ? 


Ond edrycher eto’n fanylach ar ei hanes. Dywedwyd ei fod 
o ysbryd cenhadol. Dyna nodwedd ei fywyd. Profir hyn 
gan bob gweithred o’i eiddo. Nis gellir cario gwaith cenhadol 
ymlaen heb arian. Derbyniai Myles arian gan y Llywodraeth. 
Defnyddiodd yr arian hwnnw,—fel yr oedd yn ddyledswydd 
arno wneud,—i ledaenu’r efengyl yng Nghymru. Ond wrth 
ledaenu’r efengyl, lledaenodd hefyd egwyddorion neillduol y 
Bedyddwyr—fel yr oedd ganddo berffaith hawl i wneud. 
Plannodd Eglwysi Caeth Fedyddwyr. Ond teithiodd rhai o’r 
disgyblion yn gyflymach tua chyfeiriad rhyddid cydwybod, na’u — 
hathraw. Credai John Myles na ddylid cael cymundeb cymysg 
—ac eto gweinidogaethai ar Eglwys gymysg y plwyf. Credai 
ei ddisgyblion yr un peth—ond gweithredent yn unol 4’u 
credo, gan ymgysylltu mewn Eglwysi o Gaeth Fedyddwyr yn 
gwrthod cyfathrach 4g Eglwys y Plwyf. Yr oedd y praidd yn 
gyson, ond y bugail yn anghyson. Un o’r deadelloedd a 
gasglwyd gan Myles oedd Llanwennarth. Ymhen tair blynedd 
ar ol ei chorffori, pasiodd yr Eglwys hon benderfyniad (gwel 
tud. 111) yn condemnio’r arferiad o dderbyn arian y Wladwr- 
iaeth at gynnal crefydd. Mae’n wir mai nid yn erbyn Myles 
ei hun, eithr yn erbyn un William Prichard, aelod o’r Eglwys, 
'y cyfeiriwyd y penderfyniad yn arbennig. Eithr nis gellid 
beio Prichard heb gondemnio Myles—canys yr oedd y ddau 
yn derbyn tal, ond fod cyflog Myles yn fwy. Yr oedd Eglwys 
Llanwennarth, felly, o flaen ei hoes, ac ym mlaenaf oll i roi 
mynegiad swyddogol i syniadau a ddelir gan Ymneillduwyr 
yn gyffredinol erbyn hyn. Ond parhaodd Myles, yn wyneb 
y penderfyniad hwn, i dderbyn arian y Llywodraeth am saith 
miynedd arall. Wele eto’r disgybl yn dysgu’r wers yn well 

na’r athraw. Nid oes gennym hanes am un Eglwys arall 
yn dilyn esiamp! Llanwennarth. Ond ceir ffaith tra arwydd- 
ocaol. Am chwe mlynedd yr oedd Eglwysi Bedyddiedig 
Cymru yn cynnal Cymanfa flynyddol, i’r rhai y danfonid 
cenhadon o’r Eglwysi. Yn 1655 y pasiwyd penderfyniad 
Llanwennarth. Yn 1656 y cynhaliwyd yr olaf o’r Cymanfaoedd 
am 30 mlynedd. Gellir cyfrif am eu rhoi heibio ar ol 1662, 
ond beth am y chwe mlynedd cyn hynny? A oedd rhywbeth 
a fynnai penderfyniad Llanwennarth a rhoi’r Gymanfa heibio ? 


Ceir ychydig oleuni pellach ar gymeriad ac egwyddorion 
John Myles yn ei hanes yn yr America. Pan drowyd ef 
allan o berigloriaeth Ilston, yn 1662 fel y tybir, ac y collodd 
mewn canlyniad ei gyflog, cwtogwyd o angenrheidrwydd ar 
ei allu i gario’r genhadaeth ymlaen yng Nghymru. Ymfud- 
odd i’r America a sefydlodd, yn 1663, mewn Ile o’r enw 
Rehoboth, ym Massachusetts. Yno casglwyd Eglwys fechan 
» Gaeth Fedyddwyr—Eglwys Fedyddiedig gyntaf America. 
Felly, ir dyn da hwn y perthyn yr anrhydedd eithriadol o 
sefydiu yr Eglwys gyntaf o’'i enwad yng Nghymru ac yn 
America. Danghosir eto na therfynnodd dyled America i 
Gymru gyda hyn. Yr Anibynwyr a lywodraethent y pryd 
hwn ym Massachusetts, ac Eglwys Anibynnol oedd yr Eglwys 
Wladol yno. Felly, yn America, fel yng Nghymru, ffurfiodd 
Myles Eglwys Fedyddiedig o’r tu allan ir Eglwys Wladol. 
Ond yn wahanol i’w brofiad yng Nghymru, cyfryngodd y 
Wladwriaeth, a gorfodwyd Eglwys Myles i symud o Reho- 
both.” Gwelir, felly, ei fod yn ddyn o argyhoeddiadau cryfion, 


16-Y cyhuddiad yn erbyn Myles gerbron y liys, Gorff. 2, 1667, oedd ei 
fod ‘heb wybodaeth na chymeradwyaeth y Llys wedi sefydlu cyfarfod 
cyhoeddus, a thrwy hynny wedi aflonyddu ar heddwch y lle; a eae 
fod parhad y gymdeithas honno yn Rehoboth yn niweidiol iawn i heddwch 
yr Eglwys a’r dref honno, ac nas gellir ei ganiatau.” Gorchymynnwyd 
iddynt roi heibio’r cyfarfodydd o fewn mis. Dirwywyd Myles i bum 
punt. Addawodd y llys, er hynny, os symudai Myles i rywle arall, heb 
fod yn ddigon agos i Eglwys Rehoboth i aflonyddu arni, y caent ganiatad 
i sefydilu Eglwys yno—ac yn Hydref, yr un flwyddyn, rhoddodd y 
Llywodraeth ddarn o dir iddynt, lle y sefydlasant, gan godi tref Swansea, 
Massachusetts. 

wedi ymgyflwyno yn hollol i’r gwaith o sefydlu Eglwysi 
Bedyddiedig. Yng Nghymru manteisiodd ar gymorth y Wlad-_ 
wriaeth i wneud hynny—yn groes i syniadau rhai 0’i ddisgyblion. 
Yn America cariodd allan yr un egwyddorion crefyddol—yn 
groes i syniadau’r Llywodraeth. Ond erys yr anghysondeb o 
ddal bywoliaeth plwyf Ilston gyda chymundeb rydd, a gweini- 
dogaeth Eglwys Fedyddiedig Ilston gyda Chaeth-gymundeb, 
eto heb ei esbonio. 


Er na sefydlwyd cynifer o Eglwysi’r Bedyddwyr ag 0 eiddo’r 
Anibynwyr yn nyddiau Cromwell, eto gwnaeth yr enwad, fel 
enwad, fwy o gynnydd cyfundrefnol. Sefydlwyd Cymanfa 
Flynyddol ganddynt—a chymerodd honno at y gwaith o drefnu 
pregethwyr a chylchdeithiau iddynt, gan benodi hefyd swm y 
gyflog a delid i bob un. Ar wahan oddiwrth gynllun y Senedd, 
dyma’r ymgais gyntaf yng Nghymru i gario cenhadaeth gre- 
fyddol gyffredinol ymlaen. Ceir yn y cynllun a sefydlwyd — 
gan John Myles a’i gyd-weithwyr, ac a gariwyd allan mor 
effeithiol drwy rannau eang o’r De, rhagddelw o’r cynllun 
perffeithiach a weithiwyd allan gan Howell Harris a’i gyd- 
Ddiwygwyr yn agos i gan mlynedd wedi hynny. Mae llawer 
o egwyddorion hanfodol y cynllun a fabwysiadwyd yng 
Nghymdeithasfa Watford, yn 1742, i'w canfod yn y cynllun 
a fabwysiadwyd yng Nghymanfa Ilston, yn 1650. Cyfrifa 
amgylchiadau gwahanol y ddwy ganrif, mewn cyfleusderau 
teithio, parodrwydd y werin i dderbyn yr efengyl, mynychder 
cymdeithasau crefyddol, &c., yn ogystal ag egwyddorion nod- 
weddiadol y Diwygwyr Bedyddiedig yn y 17fed canrif o’u 
cydmaru ag eiddo Diwygwyr Anenwadol y 18fed canrif, am 
y rhan fwyaf o’r gwahaniaeth rhwng y ddau gynilun. Amcan y 
naill oedd cynyrchu elfennau crefydd ysbrydol drwy sefydlu 
canghennau Iluosog o Eglwysi’r Bedyddwyr; amcan blaenaf 
y llall oedd cynyrchu yr un peth drwy sefydlu cymdeithasau 
crefyddol anenwadol. Dadblygodd yr olaf wedi hynny, mae’n 
wir, i ffurfell debycach fyth 1 gynllun Myles. Ond ymdrinnir 
yn helaethach ar y wedd yma i’r pwnc yn ei le priedol. Y 

gwirionedd y ceisir ei yrru adref yma yw, mai i’r Bedyddwyr 

Cymreig, o dan arweiniad ac ysbrydoliaeth John Myles, y 

perthyn yr anrhydedd o sefydlu gyntaf erioed genhadaeth 

grefyddol, gyffredinol a chyfundrefnol, sylfaenedig yn gyfan- 
gwbl ar yr egwyddor wirfoddol. Ymafiwyd yn y gwaith yn 
egniol gan Eglwys Ilston ei hun. Wele’r cynllun a fabwys- 
iadwyd ganddynt hwy mewn Cwrdd Eglwys a gynhaliwyd 

Hydref 16, 1650 :— 

BS Cytunasant y byddai i’r Eglwys dorri bara yn Ilston ar y dydd cyntaf o’r 
wythnos, unwaith bob tair wythnos; ac ar y ddau ddydd cyntaf 
arall yr aelodau ym mharthau Gorllewin Browyr i gyfarfod yn 
Llanddewi; y rhai a breswylient yn agos i Ilston i gyfarfod yn Ilston; 
a’r rhai yn Sir Gaerfyrddin, a’r parthau hynny yn nhy Jane Jones, 
neu lle byddai yn fwyaf cyfleus ffordd yna. Trefnasant gyfarfodydd 
yn yr wythnos hefyd, yn y parthau Cymreig, ar y trydydd dydd o’r 
wythnos, yn Ilston ar y pedwerydd, ac yn Llanddewi ar y pumed. 
Yn y cyfarfodydd hyn yr oedd ymchwiliad i gael ei wneud gyda golwg 
ar ymddygiad y rhai oedd yn y gwahanol ardaloedd hyn; a chyngor, 
neu gerydd, &c., i gael ei roddi yn ol fel yr ymddanghosai yn briodol. 
Yr oedd cyfarfod at ddisgyblaeth Eglwysig yn Ilston ar y pedwerydd 
foreu, unwaith bob tair wythnos. Y prif weinidogion hyd yn hyn 
oeddynt Meistriaid Miles a Proud. Yr oedd eraill yn arfer eu 
doniau, fel yr ymddengys isod.”’ 17 


Yng nghynhadledd Cymanfa Ilston yr un flwyddyn, dygwyd 
y genadwri ganlynnol oddiwrth Eglwysi eraill :-— 


“* Gosodiadau a threfniadau aelodau y ddwy Eglwys, y Gelli a Llanharan, 
wedi cyfarfod yn Uston, ar y 6ed a’r 7fed o’r nawfed mis, 1650, y rhai 
a ddanfonwyd gan yr Eglwysi rhag-ddywededig at y brodyr yn 
Ilston, i gydymgynghori a hwynt o berthynas i’r cyfryw bethau aga 
benderfynnir ganddynt yn awr, trwy gymorth Duw, ac a enwir yma. 
Wrth ystyried yn ddifrifol y diffyg mawr o’r fath weinidogion ag a 
wnant ddal allan air y gwirionedd yn iachus, yn Sir Gaerfyrddin, a’r 
cyfleusdra amserol sydd yn awr yn cael ei agor gan ragluniaeth Duw 
i wasgaru y gwirionedd yn y parthau hyn, barna y brodyr fod angen 
ir brawd D. Davies ymdrechu pregethu dau ddydd cyntaf (Sabath) 
bob dau fis yn nhref Caerfyrddin, neu o gwmpas yno; ac fod y brawd 
John Miles i bregethu yno un dydd cyntaf bob dau fis; a bod i’r 


ll Hanes y Bedyddwyr, Foshua Thomas, tudal. 80. 

brawd Prosser hefyd i bregethu yno un dydd cyntaf bob dau fis. 

Dymunir ar y brodyr i ymgynghori a’u gilydd pa bryd y bydd yn 

fwyaf cyfleus i’r naill a’r llall o honynt ifod yno. Ac ar yr unrhyw 

ystyriaeth ddifrifol o sefyllfa ein brodyr yn Llanharan, bernir yn 
briodol fod cynhulliad parhaus i gael ei gadw yno gan yr Eglwysi, hyd 
oni byddo i’r Arglwydd godi mwy o ddynion galluog yn eu plith eu 
hunain, ac fod dymuniad i’r brawd Davies i fod yn wyddfodol mor 
aml ag y byddo bosibl iddo; ond pan y byddo ef dan yr angen- 

rheidrwydd o fod yng Nghaerfyrddin, yna dymunir ar ein brodyr o’r 

Gelli ofalu danfon naill ai y brawd Prosser, neu y brawd Thomas 

Watkins, neu ryw un arall a farnont yn gyfleus. 

Ym mhellach, gan ystyried sefyllfa bresennol y cyfryw frodyr ag ydynt yn 
llafurio yng ngwaith y weinidogaeth, a’r ddyledswydd sydd yn 
gorwedd ar bob aelod i ddarparu ar eu cyfer, bernir yn angen- 
rheidiol, ac am hynny dymunir, fod i’r swm o ddeg punt ar hugain 
gael ei godi gan yr eglwysi mewn cyfraniadau cyfartal—£10 ymhob 
Eglwys, tuagat gynhaliaeth y weinidogaeth. A chan na chaniateir 
ir brawd Prosser gynhaliaeth mewn un ffordd arall, a chan fod 
ganddo barodrwydd mawr i wasanaethu yr Arglwydd Iesu Grist, a’i 
saint Ef, yng ngwaith mawr a phoenus y weinidogaeth, pa le bynnag 
y gelwir arno fyned, ein dyledswydd ni yw gofalu am dano ef. 
Dymunir, gan hynny, iddo ef gael £25 y flwyddyn allan o’r £30 
crybwylledig.”’ 18 

Yn y Gymanfa yn 1651 gwnaed trefniadau pellach, gan 
dalu sylw arbennig i anghenion ac amgylchiadau aelodau 

gwasgaredig yr Eglwysi. Yn ddiweddarach (1654), cawn y 

Gymanfa yn tynnu allan gyfansoddiad ffurfiol i’r Eglwysi, 

gan nodi dyledswyddau arbennig y gwahanol swyddogion ac 

aelodau. Yr oedd y mater wedi cael ei gyflwyno i John Myles, 

a thri arall gydag ef, i ddwyn adroddiad i’r Gymanfa. Mae’r 

adroddiad yn rhy faith i’w roi yma yn llawn, ond ceir ef yn 

Nghofnodion Cymanfa Llantrisant. Mae yn adroddiad manwl, 

yn rhoi cyfeiriadau ysgrythyrol er ategu pob gosodiad. 

Dengys y cynllun fod yr Eglwysi boreuol hyn wedi mabwysiadu y 
drefn henaduriaethol i raddau pell. Darpara yn ofalus am waith cen- 
hadol i gasglu eglwysi o’r byd; am y gwaith o efengylu, yr hon a ystyrrir 
yn ddawn arbennig, cyfyngedig i ond ychydig; am y gwaith o broffwydo, 


18 The Ilston Records. 

neu gynghori, yn yr Eglwysi. Cynhwysa chwe gradd o swyddogion 
Eglwysig, sef, 

i. Y Bugail, yr hwn a ofala am y praidd, i'w dysgu, cynghori, 
rhybuddio ; efe sydd i weinyddu yr holl ordinhadau; mae i gyflwyno ei 
hun yn gyfangwbl i’r Gair a’r athrawiaeth ; efe sydd i reoli, i gadw trefn, i 
ofalu am athrawiaeth bur a disgyblaeth gyson. 

ii. Yr Athraw, yr hwn sydd i esbonio’r Ysgrythyrau, ac i wrthwynebu 
cyfeiliornadau. ‘A hyn,” ebe’r hen gofnodion, “sydd hefyd yn rhan o 
waith y Bugail.” 

iii. Yr Henadur Llywodraethol, yr hwn sydd i arolygu bywyd a moesau 
yr aelodau, ac i ofalu am DY Dduw. 

iv. Y Diacon, yr hwn sydd i wasanaethu byrddau, “hynny yw,” ebe’r 
hen lawysgrif gywrain, ‘ bwrdd yr Arglwydd, a byrddau pawb arall yn yr 
Eglwys a fyddant mewn angen o’i wasanaeth.”’ Mae yntau i fod yn 
gyflwynedig i wasanaeth yr Eglwys. 

v. Y Gweddwon, y rhai sydd i gynorthwyo’r Diaconiaid i wasanaethu’r 
Eglwys, yn bennaf trwy edrych ar ol y tlawd a’r claf. 

vi. Cynghorwyr, y rhai, er nad yn gyflwynedig i waith y weinidogaeth 
aarferant eu doniau yn yr Eglwysi, er adeiladaeth, cyngor, a chysur.” 

Yna canlynna cyfarwyddiadau am ddyledswyddau’r aelodau 
tuagat y swyddogion a thuag at eu gilydd. Gan ganlyn 
esiampl yr Eglwys Apostolaidd, ymgymera’r Eglwysi hyn 4 
gofal y tlodion fel rhan hanfodol o ddyledswyddau pob Eglwys. 
Ar yr un pryd rhybuddir y tlodion “i beidio segura, na phwyso 
yn ddiraid ar yr Eglwys.” Sonnir am yr holl gyfundrefn 
fel un ‘“ Corff”—a dyma’r enw a ddefnyddid ymron yn ddi- 
eithriad yn yr oes honno i ddynodi nid yn unig un Cyfundeb 
Crefyddol, ond hefyd mwy nag un Cyfundeb yn gyd-gysylltiedig 
a’u gilydd at unrhyw waith arbennig. Arwyddwyd y cof- 
nodion, yn cynnwys y cynllun uchod, gan un ar hugain o 
henuriaid a chenhadon o’r pump Eglwys. O’r rhai hyn tybir 
fod dwsin yn weinidogion. 

Perffeithiwyd y cynllun yn fanylach fyth gan Eglwys Ilston, 
yn 1657, pan fabwysiadodd gyfres faith o reolau gwaith i’r 
Eglwys a’i swyddogion. Ymhlith y trefniadau,—y rhai sy’n 
taflu goleuni dyddorol ar y dull o grefydda’r pryd hwnnw,—ceir : 

Fod cyfarfod i’w gynnal yn Ilston bob boreu Sul am 8 y boreu ; a phob 
pedwerydd dydd (Mercher) am naw.’ 

Fod Cymundeb (torri bara y gelwir ef yn iaith nodweddiadol yr hen 
gofnodion) yn Iston bob mis; un o ddau weinidog cynorthwyol ‘i was- 
anaethu am yr awr gyntaf; yna rhyw frawd cymeradwy i wasanaethu 
yn Gymraeg; pregeth i’r byd; ac yna myned ymlaen i dorri bara.” 

Ar ddyddiau eraill, “Yr awr gyntaf i’w hymarferyd yn ddirgelaidd gan 
frodyr o ddoniau, ond eu bod heb eu profi yn ddigonol a’u cymeradwyo ; 
y nesaf i’w hymarferyd gan broffwydi cymeradwy neu frodyr o ddoniau.” 

Fod “y brawd Myles, neu ryw weinidog cyhoeddus arall, i wasan- 
aethu ar ol y brodyr uchod yn y cyrddau;” a bod “ymarferion pellach 
ar ddyddiau yr Arglwydd, pan na byddont yn torri bara.” 

Fod “‘y pedwerydd dydd yn nechreu pob mis” (hynny yw, y Mercher 
cyntaf yn y mis) i gael ei gadw fel dydd o ymostyngiad “yn ol ein cytundeb 
ag eglwysi y Werddon; i ddechreu am 7 yn yr haf ac 8 yn y gaeaf; 
i orffen fel y barno yr Eglwys yn ddoeth.” 

Trefniadau arbennig i’r gwahanol ganghenau ; dyddiau ac oriau penodol; 
personau neillduol a enwir ymhob un, i fod yn gyfrifol am gynnal y 
cyfarfodydd yn rheolaidd; trefniadau manwl am gasgliadau, a phersonau 
neillduol i gymeryd eu gofal. 

Cyfarfod o’r swyddogion i’w gynnal yn Ilston ar y Gwener o flaen y Cym- 
undeb, “i drin disgyblaeth, a materion Eglwysig eraill.”” Yr oedd pawb 
ar brawf am y weinidogaeth i fod yn bresennol yn y cyfarfodydd hyn. Ni 
chaniateid i neb “ gyhoeddi unrhyw athrawiaethau gerbron y byd mewn 
unrhyw gyfarfod penodedig, ond y cyfryw ag ydynt yn broffwydi cymer- 
adwy, neu rai ar brawf o flaen yr Eglwys.” 

Disgwylid i’r aelodau roi eu henwau a’u preswylfod i’r diaconiaid; y 
rhai hynny i sylwi pwy fyddai’n absennol o’r cyfarfodydd, ac i hysbysu y 
bugail; hwnnw i ymweled a’r cyfryw. 

‘Nad yw yr Eglwys, nac aelodau unigol, i weinyddu un cerydd, na 
derbyn aelodau, na dwyn ymlaen unrhyw weithrediadau, heb gyfar- 
wyddyd a chydsyniad y rhai sydd yn eu llywodraethu yn yr Arglwydd.” 

“Gall unrhyw frawd neu chwaer wrthwynebu derbyniad neb i ael- 
odaeth ar ol eu bedyddio; a dylai yr Eglwys ymdrechu rhoi boddlon- 
rwydd i’r aelod anfoddlon cyn derbyn y bedyddiedig i gyflawn aelodaeth.” 


Er nad oedd yr Anibynwyr y pryd hwnnw, fwy nag yn awr, 
yn canoleiddio eu cyfundrefn i’r un graddau a’r Bedyddwyr, 
eto nid oeddent yn segur. Sefydlwyd ganddynt fwy o rifedi 
o Eglwysi gwahanol nag a hawlia’r Bedyddwyr. Cyfrifir am 
hyn i raddau gan y ffaith, a nodwyd o’r blaen, fod yr Eglwysi 
cyntaf yng Nghymru yn rhai cymysg. Hyd nes i John Myles 

ddechreu ar ei genhadaeth, er fod cyfartaledd da o Anghyd- 
ffurfwyr Cymru yn Fedyddwyr o ran credo, ni ddgeth i’w 
bryd i wahanu oddiwrth eu brodyr y Baban Fedyddwyr. 
Anibynnwr oedd Vavasor Powel, y cenhadwr tanllyd, ar 
gychwyn ei yrfa, ac am lawer blwyddyn wedyn; ac hyd yn 
oed pan newidiodd ei farn ar fedydd, ac y cymerodd ei fedyddio, 
nid yw yn ymddangos iddo droi yn Fedyddiwr Caeth. Par- 
haodd yr Eglwysi a sefydlwyd ganddo i fod yn Eglwysi cymysg, 
—ac ymhen amser cydnabyddid hwynt fel Eglwysi Anibynnol. 
ee hanes Eglwysi Llanbrynmair, Llanfyllin, a Gwrecsam. 


Nid oedd Cymanfaoedd cyhoeddus na Chynadleddau agored 
yn cael eu cynnal gan Anibynwyr Cymru’r oes honno. Cyfar- 
fyddai y gweinidogion ar adegau i ymgynghori 4’u gilydd, ac 
o bosibl i drefnu mesurau a materion perthynol i’w gwaith 
cyffredin. Ond ni wisgai yr ymgynghoriadau hynny y wedd 
ddeddfol a’r ffurf awdurdodol sy’n nodweddu Cymanfaoedd 
cyntefig y Bedyddwyr. Nid oes gennym gofnodion o honynt 
—a’r tebygolrwydd yw na chedwid cofnodion 0 gwbl. Yn wir 
mor “anibynnol” y parhaodd yr Anibynwyr ar y dechreu, 
fel y cawn, ymhen dros gan mlynedd ar ol hyn, gri yn cael 
ei godi yn erbyn y gweinidogion Anibynnol yn y De a feidd- 
iasant sefydlu Cwrdd Chwarter,—ar y tir fod y cyfryw yn 
ymyrryd ag anibyniaeth yr Eglwysi! Felly, os mynnir 
olrhain hanes yr Anibynwyr yn y cyfnod hwn, rhaid chwilio 
am dano nid mewn cofnodion Cymanfa ond yn hanes personau 
ac yng ngweithgarwch Eglwysi unigol. Dyma ar unwaith 
nerth a gwendid Anibyniaeth. Rhoddai fwy o le, a Ilai o gylch, 
ir dylanwad personol. Ymhob oes, o ddyddiau Cromwell 
hyd heddyw, mae dylanwad personoliaeth wedi bod yn amlwg 
yn hanes Anibyniaeth Cymru. Cymerer Walter Cradoc, 
Vavasor. Powel, a Morgan Liwyd fel enghreifftiau yn y 
cyfnod dan sylw—er fod y ddau flaenaf fel sér gwibiog yn 
fflachio o’r naill ochr i’r Ilall o’r gorwel yn ffurfafen dywell 
y cyfnod. “Eglwys Vavasor Powel” y gelwid yr un fawr 
a sefydlodd y cenhadwr fflamllyd yn Nhrefaldwyn ; “ Cradoc- 

iaid” y gelwid aelodau’r Eglwysi a blannodd ei gyfaill mwy 
efengylaidd. Gellir dweyd yr un peth am Stephen Hughes, 
cysylltydd cyfnod Cromwell a chyfnod Siarl II.; am Hugh 
Owen, Bronyclydwr, goleuni’r hwn a fflachiodd fel seren 
gobaith y gogledd drwy holltiadau cymylau bygythiol erlid- 
iadau Siarl II.; am Edmund Jones—yr Hen Broffwyd tanllyd o 
Bontypwl—a’i ddisgybl efengylaidd, Lewis Rees, o Lanbrynmair; 
am Phylip Pugh, a’r Dr. Phillips, Neuaddlwyd ; am Gruffydd 
Hughes, y Groeswen, Rees Llanelli, a Williams Troedrhiwdalar ; 
am J. R, S. R., a Michael Jones; am Dr. John Thomas, 
Dr. Rees, Abertawe, a Dr. Herber Evans—ac am aml un 
yn yr olyniaeth ddisglaer sy’n cysylltu Alpha ac Omega hanes 
yr enwad. Ond, a siarad yn gywir, nid oes gennym Hanes yr 
Enwad. Mae gennym Hanes y Bedyddwyr, Hanes y Method- 
istiaid, Hanes y Wesleyaid—canys cyfundrefnau wedi eu 
canoleiddio, fwy neu lai, ydynt oll, Ond am yr Anibynwyr, 
Hanes yr Eglwysi Anibynnol, gan y Doctoriaid Thomas a 
Rees, a Hanes y Tadau Anibynnol, gan Mr. L. D. Jones, yn 
unig sydd gennym. Yn hanes y Dyn, a’r Eglwys, yn unig, 
y ceir hanes yr Enwad. Edrycher yn ol dros y cenedlaethau 
a’r canrifoedd, a sylwer ar aml i lecyn gwyrdd sy’n blodeuo fel 
gardd yr Arglwydd yng Nghymru, wedi ei ennill o’r anialwch 
gan waith un gwr neu un Eglwys. Ie, os mynner, edrycher 
ar faes cydgystadleuaeth enwadau, a sylwer pa fodd y mae 
dylanwad personoliaeth un dyn wedi codi gwrthglawdd yn erbyn 
rhuthr yr enwad a ymgystadlai; fel, ar yr amser yr ysgrifennir 
y llyfr hwn, mae’r Afon Tugela yn nodi ffin y tir a ddelir gan 
fyddin y Bweriaid yn Natal yn erbyn gallu milwrol Prydain— 
felly y ceir cylch dylanwad personoliaeth un dyn yn nodi llinell ffin 
enwadaeth mewn rhanbarthau o Gymru ;—os mynner engraifft 
sylwer ar gylch dylanwad Dr. Phillips, Neuaddlwyd, yn Sir 
Aberteifi. Sieryd y ffaith fod cyn lleied o Eglwysi’r enwad wedi 
diflannu, yn uchel am burdeb zel a gloewder egwyddor gwerin 
yr Eglwysi hynny. Ar yr un pryd mae diflaniad neu wyrdroad 
Eglwysi Phylip Pugh yng Ngheredigion, yn sefyll i fyny fel 

colofn barhaol i rybuddio’r enwad o’r perygl i Eglwys edrych 
yn ol wedi i’w hathraw a’i harweinydd ei gadael, yn Ile teithio 
yn wrol ymlaen ar y Ilwybr y dysgodd efe hwynt i gerdded. 
Am yr enwadau eraill, yn enwedig y rhai mwyaf cyfundrefnol, 
megys y Trefnyddion Calfinaidd a Wesleyaidd, a ffurfiwyd yn 
y ganrif ganlynol, gwelir dylanwad y personoliaeth yn gweithio 
nid mewn un rhanbarth, fel gyda’r Anibynwyr, ond yn y 
gyfundrefn fel cyfangorff. Felly y bu gyda John Myles 
ymhlith y Bedyddwyr cyntaf, gyda John Wesley ymhlith 
y Wesleyaid cyntaf, George Whitefield, Howell Harris, a 
Rowlands, Llangeitho, ymhlith y Methodistiaid anenwadol 
cyntaf—ac mor amlwg a neb o honynt Thomas Charles o’r 
Bala, pan ymrisialodd y mudiad diwygiadol anenwadol i ffurf 
enwad gwahanfodol a gwahaniaethol. Daw y gwirionedd hwn 
yn amlycach pan olrheinir mewn penodau dyfodol ddadblygiad 
graddol y gwahanol enwadau. 

Ceir yn hanes crefyddol y 17fed ganrif un engraifft nodedig 
arall o’r hyn a ddywedwyd uchod. Tua diwedd dyddiau 
Cromwell cododd y Crynwyr 1 lawer o gyhoeddusrwydd. 
George Fox oedd sylfaenydd y blaid hon yn y deyrnas. 
Liedodd ei egwyddorion yn fuan i Gymru. Gogleddwyr 
oedd prif ledaenwyr yr egwyddorion yn y Dywysogaeth, sef 
John ap John, un o aelodau Morgan Llwyd yng Ngwrecsam; 
Richard Davies o’r Trallwm, a’r brodyr Charles a Thomas 
Lloyd o Dolobran, ger Llanfyllin. Lledodd y blaid hon yn 
gyflym, yn enwedig yn Siroedd Maldwyn a Meirion, ac i 
raddau llai yn holl Siroedd Cymru, ag eithrio Mon ac Arfon. 
Buont ar un adeg yn allu a dylanwad cryf yn y Dywysogaeth. 
Nid oedd ganddynt y pryd hwnnw gyfundrefn i gario’r gwaith 
ymlaen, nac olyniaeth gyson 0 wyr galluog ac ymgyflwynedig 
fel y rhai a gychwynnodd y gwaith, ac aethant yn wannach 
gwannach, nes nad oes erbyn hyn ond ychydig olion o’u Ilafur, 
a rhyw haner dwsin o gymdeithasau i etifeddu traddodiadau 
goreu heb ddim o lygriadau y Crynwyr cyntaf. 

Casglwyd y blaid, ar y dechreu, gan mwyaf nid o’r byd, 

127 


XN DIWYGWYR CYMRU. 


fel y gwnai’r enwadau eraill, ond o’r Eglwys, 0, blith proffeswyr 
crefydd, Bedyddwyr ac Anibynwyr gan mwyaf. Y rhai mwyaf 
eithafol a selog ymhlith yr Ymneillduwyr a droent at y 
Crynwyr. Yr oeddent yn dra gwahanol eu hysbryd a’u dull o 


weithio i’w holynwyr yn yr oes bresennol. 

Y bobl hyn, pleidwyr heddwch ymhob oes a gwlad, oeddent y mwyaf 
ymosodol o’r holl enwadau Ymneillduol yn yr oes honno. Tra bodd- 
lonai’r Bedyddwyr a’r Anibynwyr ar gynal eu cyfarfodydd eu hunain 
yn nhawelwch eu cynulleidfaoedd eu hunain, heb ymyryd a4, nac 
aflonyddu ar, heddwch cynulliadau eraill, mynnai’r Crynwyr cyn- 
tefig ymweled a4’r Eglwysi plwyfol ac a’r addoldai Ymneillduol, ac 
yno godi eu lIlais mewn tystiolaeth yn erbyn yr hyn a dybient 
allan o le yn yr addoliad. Aent ymhellach hyd yn oed na hyn, 
gan ymosod mewn iaith wrthun ar offeiriaid Eglwysig ac ar weini- 
dogion Ymneillduol ar yr ystrydoedd—a hyn oll yn enw ‘‘tystiolaeth 
oddiuchod.” ‘ Proffwydi Baal,” “Had y sarff,” a’r ‘‘ Gau-Grist,” oedd 
yr enwat goreu a roddent i glerigwyr pob enwad ond yr eiddynt hwy. 
Cymerent arnynt efelychu proffwydi’r Hen Destament. Ai benywod i 
ganol y gynulleidfa yn Eglwys y plwyf ar y Sul, wedi eu gwisgo mewn 
sachlian, “fel arwydd i genhedlaeth war-galed a throfaus.?’) Aeth un i 
gapel Ymneillduol a llian gwyn wedi ei droi am dano, fel arwydd fod y 
wisg offeiriadol yn dod yn ol i’r gwasanaeth ; rhoddodd raff am ei wddf 
gan broffwydo fod adeg eu rhwymo wrth y drws. Aeth un arall i’r 
Eglwys gan gario llusern a chanwyll wedi ei goleuo ynddi—fel arwydd 
fod eisiau goleuo ett tywyllwch. Ai eraill ohonynt yn noethion i’r 
ffeiriau, i dai offeiriaid a gwyr mawr, gan broffwydo y gwnai Duw felly 
iddynt hwythau. Nid rhyfedd i rai felly gael eu herlid yn yr oes honno. 
Nid rhyddid cydwybod oedd hyn, eithr pen-ryddid eithafol. 

Er fod dull gweithio’r bobl hyn yn aml yn resynnus, yr oedd eu ham- 
canion yn ganmoladwy. Eu hamcanion cydnabyddedig oedd gwrthdystio 
yn erbyn ffurfioldeb crefyddol o bob math—mewn adeilad, mewn swydd, 
mewn gwisg; rhoi terfyn ar weinidogaeth gyflogedig; diddymu Ilwon; 
gwahardd arfau milwrol neu gnawdol o bob math. Hawlient fod y 
goleuni oedd ynddynt yn ysbrydoliaeth ddwyfol uniongyrchol. 


Nodaf ychydig allan o lawer o wyr da a wnaethant wasanaeth 
amhrisiadwy yn y cyfnod hwn. 


Y Ficer Ruys PricHarp, o Lanymddyfri, awdwr Canwyll y Cys 
Yr oedd yn bregethwr yn ogystal a bardd poblogaidd. Teithiai ol a 


19 Fox’s Fournal. 323 et seq. 
128 


Y FICER A’I GANNWYLL. 


blaen rhwng Llanymddyfri a Thy Ddewi, gan bregethu’r ffordd yr 
elai. Tyrrai’r bobl i’w wrando. Nid oedd Eglwys Gadeiriol Ty Ddewi 
yn ddigon mawr i gynnwys y torfeydd a fynnent ei wrando—a rhaid 
oedd iddo,bregethu yn yr awyr agored. Yr oedd yn efengylaidd a gwrth- 
Babaidd, ac nid ofnai un amser amlygu ei syniadau.% Er mai Eglwyswr 
oedd, un mawrfrydig heb ddim culni ydoedd. Cymysgai a’i athrawiaeth 
lawer o gynghorion ymarferol.21 Pan fu farw, nis gallai’r bobl arferent 
ei wrando ddygymod 4 ffurfioldeb y gwasanaeth Eglwysig, ac aeth llawer 
o honynt yn Ymneillduwyr. 


STEPHEN HuGuHES, Mydrim, oedd offeiriad efengylaidd arall, o 
gyffelyb ysbryd i Ficer Prichard. Am dano ef y dywedwyd, ‘Os 
mai’r Ficer wnaeth y ‘Ganwyll’ mai Stephen Hughes a’i goleuodd.” 2 
Dyn o fiaen ei oes ymhell oedd Stephen Hughes. Gwnaeth yn ei ddydd 
gyffelyb waith ag a wnaeth Rowlands Llangeitho ymhen union can 
miynedd ar ei ol—sef sefydlu cymdeithasau (neu gyfeillachau) crefyddol 
o’r tu allan i’r Eglwys. Efe a grynhodd y cynulleidfaoedd Anghydffurfiol 
a ffurfiasant Eglwysi Ymneillduol Sir Gaerfyrddin, ym Mydrim, Pen- 
cader, Lianfihangel-Rhos-y-Corn, Llanon, Llanedi, Capel Isaac, Panteg, 
Llanybri, Henllan, a Threlech. Mae’n bosibl na fwriadai Stephen 
Hughes, ar y cyntaf, i’r cymdeithasau hyn fod yn ddim amgen na 
chyfeillachau o ddynion crefyddol ymhob ardal—ond ddarfod i rym 
amgylchiadau orfodi’r cymdeithasau hynny, fel rhai o’r Seiadau Method- 
istaidd a gasglwyd gan Rowlands Llangeitho ac eraill yn y ganrif ganlynol, 
i ymffurfio yn Eglwysi Ymneillduol. Os gellir cyfrif John Penry fel Tad 


20 Wele ddau bennill 0’i eiddo fel engraifft o lawer :— 


Os y Purdan sy’n ein golchi Os ca i waed fy Nghrist i’m golchti 
O’n pechodau oll, a’n bryntni, O’m holl bechod, o’m holl fryntni, 
Pam y dywaid y Scrythyrau 3 Cloed Pab fi ’nghenol Purdan, 
Mae gwaed Crist sy’n golchi beiau? | Ni bydd arna i byth ei ofan! 

21 Wrth y mab dywed :— Wrth y carwr y mae yn dweyd :— 
Od wyd wr mawr oO alwad uchel, Pan yr elych gynta i garu, 


A’th dad yn dlawd a’i radd yn isel, | Galw ar Dduw os myn di ffynnu, 

Rho barch i’th dad, er cuwch o’th | Cais ei Ysbryd i’th gyfarwyddo, 
alwad, Hebddo nid oes lun i’th lwyddo. 

Anrhydedda’th fam yn wastad. 


I’r lanc a’i fryd ar briodi, dyrry gynghorion pa fodd i ddewis ei wraig:— 


Gwachel goegen falch, ddifeder ; Cais wraig ddistaw dda ei nwyde, 
Gwachel soga sur, ansuber ; Ddof ei natur, bach ei chwedle, 
Gwachel un oludog, ffromffol ; Cais wraig fedrus ddoeth, rinweddol, 
Honno flina di a’th bobol. | Honno gwyd yn ben i’th bobol. 


2 Cyfeiriad sydd yma at y ffaith iddo gyhoeddi cynifer 0 argraffiadau o 
Ganwyll y Cymry. 

Anghydffurfiaeth Cymru, rhaid edrych ar Stephen Hughes fel Athraw 
Pregethwyr Cymru. Dywedwyd gyda lIlawer o briodoldeb fod Samuel 
Jones wedi gwneud ei ddisgyblion yn ysgolheigion gwych, a bod Stephen 
Hughes wedi eu gwneud yn bregethwyr grymus. I’w gynghorion, ei 
esiampl, a’i ysbrydoliaeth ef, y rhaid priodoli’r dylanwad mawr a gafodd 
lawer o bregethwyr Cymru yn y cyfnod ar ol yr un sydd dan sylw. 
Mae yn anhawdd penderfynnu pa bryd y peidiodd a bod yn Eglwyswr 
ac y daeth yn Ymneillduwr.% Ond gyda’r Ymneillduwyr y llafuriodd 
fwyaf, a mwyaf Ilwyddiannus. Cyhoeddodd amryw lyfrau o nodwedd 
grefyddol—ac mewn cysylltiad 4 Thomas Gouge, o leiaf ddau argraffiad 
o’r Beibl. Gwnaeth fwy, o bosibl, i oleuo’r werin Gymreig na neb 0’i 
flaen. Gydag ymron bob llyfr a gyhoeddodd, rhoddai gyfarwyddiadau 
syml sut i ddysgu darllen, ac anogai rieni i ddysgu eu plant, meistri eu 
gwasanaethyddion, a chymydogion eu gilydd, i ddarllen. Deuparth o’i 
ysbryd ef a ddisgynnodd wedi hynny ar yr enwog Jones Llanddowror. 

WiLiiAmM Wrorn, Llanfaches, tad Ymneillduaeth Cymru. Cyn ei droi 
allan o’r Eglwys yr oedd yn bregethwr poblogaidd. Deuai’r bobl yn 
finteioedd o’r siroedd cylchynnol, ar eu traed o bellafoedd sir Henffordd a 
Maesyfed, dros y culfor o Wlad yr Haf a Chaerloew, i Lanfaches *4—fel 
y tyrrent i Langeitho ymhen can mlynedd wedyn, ac i Sasiwn y Bala yn 
ddiweddarach fyth. 

Wituiam Ersury, o Gaerdydd, a drowyd allan ymron yr un amser a 
Wroth o Lanfaches. Gwrthod darllen Llyfr y Chwareuon o’r pwlpud ar 
y Sul oedd ei drosedd. Mae Cymru’n ddyledus iddo am ysbrydoli ei 
gurad, Walter Cradoc, a’i ddisgybl, yr enwog Morgan Llwyd 0 Wynedd.* 
Surodd ei ysbryd tua diwedd ei oes, ac ni fedrai ddygymod ag unrhyw 
ffurf-lywodraeth Eglwysig. Edrychai ar y Presbyteriaid fel yr edrychent 
hwy ar y Pabyddion; ac er y cydnabyddai fod yn well ganddo’r Anibyn- 
wyr a’r Bedyddwyr, eto, canfyddai ddiffygion amlwg ynddynt.%6 


* Cyfrifa Dr. Rees, Abertawe, ef ymhlith y rhai a drowyd allan 
yn 1662. Cynhwysaf innau ei enw ar y rhestr a geir yn nes ymlaen. 
Ond mae lle i amheu cywirdeb hyn, canys dywed Stephen Hughes ei 
hun, yn ei ragymadrodd i Ganwyll y Cymry yn 1645, mai ‘“ Neillduwr ”’ 
ydoedd y pryd hwnnw. A gafodd efe fywoliaeth Mydrim wedi hynny, a 
chyn 1662, nis gwn. Tueddir fi i feddwl naddo,—a bod hynny, o bosibl, 
yn cyfrif am y ffaith ddarfod iddo allu gweithio cymaint i sefydlu 
achosion Ymneillduol drwy Sir Gaerfyrddin a rhannau Sir Aberteifi. 

24 Erbury’s Apocrypha, p. 8. 


* Yn ei lythyr, dyddiedig o Wrecsam, Ebrill 29fed, 1652, geilw Morgan 
Llwyd Erbury ei “hen anwyl ysgolfeistr.” Yr oedd gan Erbury syniad 
uchel am ei gyn-gurad Walter Cradoc, yr hwn a ystyriai fel y blaenaf o 
Weinidogion Gymru.—Llythyr Erbury at Cradoc, Awst 31, 1652. 

6 An Answer to the Articles and Charges exhibited against William 
Erbery before the Honble Committee for Plundered Ministers, March 9, 1652. 

VavasoR POWEL a enillodd o bosibl fwy o lid gelynion na neb o 
Ddiwygwyr y cyfnod hwnw. Sicr yw iddo gael mwy 0’i erlid, a mwy o’i 
bardduo, na neb o’i gyd-weithwyr yng Nghymru. Fel Paul, gallai 
ddweyd ei fod “mewn carcharau yn amlach” na neb oi gydoeswyr.2 
Gorfu iddo ddioddef Ilawer yn nechreu ac yn niwedd ei yrfa gylioeddus, 
ond cafodd lawer o heulwen yn y canol. Pan ddymunai gyntaf 
gael awdurdod i bregethu yn ei wlad enedigol, cododd rhai o aelodau 
Cynhadledd y Duwinyddion wrthwynebiad iddo, ar y tir nad oedd wedi 
cael ei-ordeinio. Ond Ilwyddodd ei yni i berswadio’r Gynhadledd i 
wneud prawf arno; ac yn 1646 cafodd drwydded, wedi cael ei harwyddo 
gan ddau-ar-bymtheg o’r Duwinyddion, yn cynnwys dynion fel Joseph 
Caryl, Philip Nye, Stephen Marshal, a Christopher Love. Mor llawn o 
zel a brwdfrydedd ag oedd Paul pan yrrwyd ef gyntaf i bregethu Crist, 
nid oedd dim Ilafur yn rhy galed, na’r un ymdrech yn rhy fawr i Vavasor 
Powel. Fflachia fel gwib-seren ddisglaer ar draws awyrgylch dywell 
Cymru. Nid oedd nemawr i ran o’r Dywysogaeth nad ymwelodd efe a 
hi. Pregethai fel rheol bob dydd o’r wythnos, yn aml ddwy a thair 
gwaith y dyda, ac nid oedd teithio gan milldir y dydd, gan bregethu 
mewn gwahanol fannau, yn beth eithriadol ganddo. Erbyn hyn yr oedd 
yr Eglwysi Plwyfol yn agored i’r rhai oeddent gynt yn Anghydffurfwyr. 
Ar y Sul ceid ef yn llenwi pwlpud yr Eglwys; ar y Llun, o bosibl, yn 
Neuadd y Dref; trannoeth ceid ef yn annerch twrr 0 wladwyr ymgyn- 
hulledig o gwmpas efail gof y pentref; a thrachefn yn y mynydd-dir i 
hanner dwsin 0 ffermwyr neu fugeiliaid; gwyddai am bob ffair a marchnad 
ar ei lwybr—ac yno uwch dadwrdd y prynwyr a’r gwerthwyr a brefiadau’r 
anifeiliaid, disgynnai ei lais fel sain cloch yn hawlio sylw pawb. Am dair 
blynedd gron bu’n llafurio felly ddydd a nosi oleuo ei gydgenedl. Lledodd 
y son am dano drwy y wlad a thros y terfyndir. Galwyd arno i Lundain 
yn gynnar yn 1649 i bregethu i’r Arglwydd Faer; ac i’w ymdrech bersonol 
ef gyda’r Aelodau Seneddol, yn ddiameu, y rhaid priodoli y rhwyddineb 
a’r hwn y pasiodd Deddf Lledaeniad yr Efengyl yng Nghymru’r flwyddyn 
honno. Yr oedd ei deithiau mynnych, a’i adnabyddiaeth bersonol o ar- 
daloedd a chymeriadau, yn ei gymhwyso mewn modd neillduol i gyfar- 
wyddo’r Dirprwywyr o dan y ddeddf, ymha ardaloedd y byddai’n ddy- 
munol troi’r clerigwyr allan, a pha bersonau oeddent gymhwys i’w 
penodi yn arolygwyr crefyddol y siroedd, yn efengylwyr teithiol, ac yn 
bregethwyr cynorthwyol. Gyda’r ddeddf hon tu cefn iddo, ymdaflodd 
gydag ymroddiad newydd i’r gwaith yng Nghymru. Dywed rhai ei fod 
wedi casglu 20,000 o ganlynwyr yno cyn ei farw—ond mae hyn ar y 


27 Bu 13 0 weithiau yng ngharchar o fewn yr 11 mlynedd olaf 0’i oes. 

wyneb yn anhygoel.8 Ar y cyntaf yr oedd yn uchel yn ffafr Cromwell, 
ond pan wnaed hwnnw yn Arglwydd Amddiffynnydd y Deyrnas, trodd 
Powel yn wrthwynebydd iddo. Drwgdybid ef o geisio casglu milwyr i 
wrthryfela, a charcharwyd ef. Am rai blynyddau 07 weinidogaeth 
gyhoeddus, yr oedd yn Anibynnwr selog, ond trodd yn Fedyddiwr ymron 
yr un adeg ag y trodd yn wrthwynebydd i Cromwell. Bufarw yngharchar 
yn 1670—a’i unig drosedd oedd Ilwyr ymgyflwyniad i wasanaeth Efengyl 
Iesu Grist. Yn Wrth-Esgobaethwr mewn ymarferiad—er yn credu mai 
dyledswydd y Wladwriaeth oedd cynnal crefydd—yn Werinwr o ran ei 
olygiadau gwleidyddol, gadawodd argraff anileadwy ar hanes ei wlad 
enedigol, yn wleidyddol a chrefyddol. 


WALTER Crapoc, cydweithiwr, ac ar un adeg athraw crefyddol 
Vavasor Powel, a saif ochr yn ochr a’r gwr mawr hwnnw yn ei ym- 
drechion diflino dros grefydd yng Nghymru. Oes y brwydro oedd honno, 
a chafodd Cradoc ei ‘‘fedydd tan” yn ei guradiaeth gyntaf o dan Erbury 
yn Eglwys Fair, Caerdydd. Mae cofnodion Llys Esgobol Llandaf yn 
cynnwys profion fod yr Esgobaethwyr, lawn mor chwerw, a dweyd 
y lleiaf, yn erbyn y curad Cradoc ag oeddent yn erbyn yr offeiriad 
Erbury. Pan drowyd Erbury a Cradoc allan o Eglwys Fair, gorfu 
i’r olaf fynd drwy brawf mwy tanllyd fyth ar ei egwyddorion. Mynnai 
ei deulu iddo roi heibio ei syniad gor-Buritanaidd, ac yr oedd dyrchafiad 
Eglwysig yn ei aros os gwnai. Pan wrthododd aberthu ei egwyddorion, 
trodd ei deulu oll yn ei erbyn, a bu am flynyddau yn alltud oddiwrthynt. 
Gan nad oedd gwaith iddo yng Nghaerdydd, aeth yn efengylydd teithiol— 
a chanolbarth Cymru, Siroedd Brycheiniog, Maesyfed, a Maldwyn oedd 
prif faes ei lafur. Gwelir ffrwyth ei waith yn y ffaith fod llinell o 
Eglwysi Ymneillduol—cadarnfeydd byddin yr Oen—wedi rhedeg ar hyd 
ei lwybr. Cariai ddylanwad personol mawr, mor fawr yn wir fel y 
collodd ei ddisgyblion, mewn mannau, enw eu henwad yn enw eu 
hathraw, ac adnabyddid hwynt, nid fel Anibynwyr, ond fel Cradociaid. 
Pan dorrodd y Rhyfel Cartrefol allan, gorfu i Cradoc, a phregethwyr 
eraill, ffoi am eu heinioes i Lundain—dinas noddfa Diwygwyr yr oes. 
Unwaith wedyn, yn 1648, pan dorrodd yr ail Ryfel Cartrefol allan 
(gwel tud. 108) bu yn ffoadur dros dymor. Am ei ddylanwad yn y Senedd 
ceir profion lu, a danghosir y safle uchel oedd wedi ennill gyda’r 


°8 Dywed rhai haneswyr ei fod wedi casglu ugain o Eglwysi Bedydd- 
iedig yng Nghymru, yn rhifo o 200 i 500 aelod yr un. Hyd yn oed pe bae 
hyn yn wir, a chymeryd aelodaeth pob Eglwys yn bum’ cant, 10,000 a 
fuasai’r cyfanrif ac nid 20,000. Ond fel y gwelir (tudal 113) nid oedd ond 
wyth o Eglwysi’r Bedyddwyr yng Nghymru pan goronwyd Siarl II].—ac 
nid oedd aelodaeth Ilston, y fwyaf gweithgar ohonynt, yn agos i 300. 

awdurdodau gan y ffaith ei fod ef yn un o’r tri cyntafa benodwyd gan 
y Senedd, yn 1645, i arolygu’r gwaith o efengyleiddio Cymru. Efe 
blannodd Eglwys Gwrecsam, ac un 0’i ddychweledigion yno oedd yr 
enwog Morgan Llwyd o Wynedd. Yn wahanol i Vavasor Powel, 
glynodd Cradoc yn ffyddlon wrth Cromwell, a thorrwyd felly ar y 
cyfeillgarwch rhyngddo a Powel oedd wedi dal trwy holl stormydd 
erledigaeth. Bu farw yn niwedd 1659, cyn ail gasglu cymylau duon 
erledigaeth dros y wlad a garai. 


JOHN My es, a elwir gyda phriodoldeb yn Dad Bedyddwyr Cymru. 
Cenhadwr wrth natur oedd John Myles, ac i’w ymdrechion personol ef 
y vhaid priodoli sefydliad cynifer o Eglwysi Bedyddiedig yn Siroedd Mor- 
gannwg, Mynwy, Caerfyrddin, Maesyfed, a Brycheiniog. Pan oedd 
Bedyddwyr Cymru yn ymfoddloni ar fod yn aelodau o Eglwysi cymysg, 
daeth John Myles i alw arnynt ddod allan o’u mysg. Sefydlodd yn 
1649, yn Ilston, yr Eglwys Gaethgymunol gyntaf yng Nghymru.” 
Oddiyno lledodd ei ddylanwad dros ymron yr oll o’r Deheudir oddigerth 
Siroedd Penfro a Cheredigion. Crynhodd yr elfennau Bedyddiedig 
gwasgaredig yn Siroedd Maesyfed, Brycheiniog, a Henffordd, a phlan- 
nodd yno Eglwys gref, weithgar, i estyn ei changhennau hithau allan 
yn ei thro i feddiannu tir newydd. Gwnaeth yr un peth ym Mynwy, 
gan sefydiu Eglwys Llanwennarth. Meddiannodd ddarn helaeth o Sir 
Gaerfyrddin, yn ymestyn o Lanelli a Llangennech i lawr hyd dref 
Caerfyrddin. Dywed haneswyr mai yn 1662 y trowyd ef allan o dan 
ddeddf Unffurfiaeth- Ond mae’n amlwg iddo gael ei droi allan yn 1660; 
canys, fel y gwelir yn y bennod nesaf, trowyd y Bedyddwyr allan o’u 
bywiolaethau o flaen yr un o’r enwadau eraill. Bu farw yn yr America. 


Morcan Liuwyp 0 WyNeEpDp. Mae y gwr enwog hwn yn perthyn yn 
gyfangwbl i gyfnod Cromwell. Daeth o dan ddylanwad dau eraill o 
gewri y cyfnod, sef Erbury a Cradoc. Bu yn derbyn ei addysg o dan y 
blaenaf, ac yn aelod o Eglwys yr olaf, gan ddyfod hefyd yn olynnydd i’r 


29 Wele gopi o’r penderfyniad i ymffurfio yn Eglwys, a geir yn Llyfr 
Cofnodion Egiwys Ilston, Hyd. laf, 1649 :— 

“Nis gallwn lai na rhyfeddu doethineb anchwiliadwy a gallu a 
chariad Duw yn dwyn oddiamgylch ei fwriadau ei hun, ymbhell 
uwchlaw a thu hwnt i allu a deall y doethaf o ddynion. Fel hyn er 
gogoniant ei enw mawr y deliodd efe a ni; oblegid pan nad oedd un 
cwmni neu gymdeithas o bobl yn dal allan a phroffesu athrawiaeth 
addoliad, trefn, a disgyblaeth, yr Efengyl yn ol y sefydliad cyntefig yn 
holl Gymru ag y clywsom ni am danynt, er amser y gwrthgiliad; gwelodd 
yr Arglwydd yn dda i ddewis y gongl dywell hon i osod ei enw ynddi; 
a’n hanrydeddu ni, rai anheilwng, a’r dedwyddwch o fod y cyntaf yn 
yr holl barthau hyn, ym mysg pa rai yr arferwyd yr ordinhad ogoneddus 
o Fedydd, ac ymai gasglu yr Eglwys gyntaf o Gredinwyr Bedyddiedig.” 

olaf yn y weinidogaeth yn Eglwys Anibynnol Gwrecsam. Rhwng 
Erbury a Cradoc yr oedd, erbyn dechreu’r rhyfel cartrefol, wedi cael ei 
drwytho mor Ilwyr 4 syniadau Anghydffurfiol mewn crefydd, a gwerinol 
mewn gwladweiniaeth, fel y gorfu iddo ffoi i Loegr am nodded. Yno 
enillodd y Cymro ieuanc nerth, a gallu, a dylanwad ymhlith arweinwyr 
y blaid Seneddol. Yn 1649 cydnabyddwyd ei alluoedd a’i gymhwysder, 
drwy ei benodi yn un o’r gweinidogion ocdd i gyfarwyddo y Dirprwywyr 
o dan Ddeddf Lledaeniad yr Efengyl yng Nghymru. Gogledd Cymru, 
mae’n debyg, oedd maes arbennig goruchwyliaeth Morgan Llwyd. 
Gwyddis ei fod yn cyrraedd hyd Sir Fon, canys mae eto yn aros rhai 0’t 
archebion yn awdurdodi talu cyflogau rhai o’r pregethwyr cynorthwyol 
o dan y ddeddf honno. Ond heblaw arolygiad cyffredinol, cariai waith 
Efengylydd ymlaen, gan ymweled 4 nifer o ardaloedd yn y Gogledd. 
Cariai ei bresenoldeb a’i ymddanghosiad personol, ddylanwad rhyfedd 
ar y werin. Dywedir, er engraifft, pan fyddai’n rhodio hyd heolydd 
trefi’r Gogledd ar ddydd marchnad neu ffair, a’i Feibl yn ei law neu o 
dan ei gesail, fod y torfeydd a lanwent yr heol, yn agor i wneud ffordd 
iddo fel pe bae yn un o urddasolion uchaf y wlad. Cymerai gwladgarwch 
Morgan Llwyd ffurf tra ymarferol, canys tra y cyhoeddodd Vavasor 
Powel, o bosibl, fwy 0 rifedi o lyfrau nag ef, yr oedd y rhai hynny, fel 
eiddo Diwygwyr Cymreig eraill y cyfnod, gan mwyaf oll yn Saesneg ; 
apeliai Morgan Llwyd, ar y llaw arall, yn fwy uniongyrchol at yCymro yn 
eiiaitheihun. Nid oes ond un 0’i lyfrau wedi ei ysgrifennu yn wreiddiol 
yn y Saesneg.*® Ei waith Ilenyddol mwyaf adnabyddus yw “ Llyfr y 
Tri aderyn.” Bu farw yn 1659, yn ddeugain oed, cyn gweled dydd adfyd 
ei grefydd a’i wlad o dan Siarl II. yn gwawrio. 


JENKIN JONES, oedd foneddwr cyfrifol yn Sir Frycheiniog. Wedi 
derbyn addysg yn Rhydychain, ymgymerodd a gwaith y weinidogaeth, 
ond pan dorrodd y rhyfel cartrefol allan, tybiodd ei fod yn gymaint 
dyledswydd arno wisgo’r cleddyf dur ag ydoedd i gario cleddyf yr Ysbryd. 
Drwy ei yni a’i ddylanwad casglodd gorff cryf o wyr arfog o blaid y 
Senedd yn Sir Frycheiniog,*'—ac er fod y brenhinwyr yn Iluosog yno, 
Ilwyddodd ef i’w cadw rhag anrheithio ac erlid yr Anghydffurfwyr fel a 
wnaent mewn siroedd ereill. Penodwyd yntau yn un o Brawfwyr Deddf 
Liledaenu’r Efengyl yng Nghymru, a phenodwyd ef i un os nad ychwaneg 
o fywiolaethau Eglwysig. Ar esgyniad Siarl II. yr oedd yn beriglor 
Cadoxton ger Castellnedd, o’r Ile y trowyd ef allan. Dioddefodd lawer 
wedi hyny, a charcharwyd ef, a rhan o’r gynulleidfa a gasglodd o’i 


30 “ A Dialogue between Martha and Lazarus, about his Soul.” 
81 Yones’s History of Breconshire, vol. ii., p. 525. 

gwmpas yng nghymydogaeth Llanymddyfri. Yr oedd yn Fedyddiwr, 
ond yn perthyn i’r dosbarth rhyddfrydig eu barn ar gwestiwn bedydd.s2 


Yr oedd amryw eraill o Ddiwygwyr enwog a gweithgar yn 
y cyfnod hwn. Ond nid oes nodweddion eithriadol yn perthyn 
iddynt (ag eithrio o bosib! Richard Davies, y Crynwr, am yr 
hwn y ceir manylion yn y cyfnod nesaf). Eto mae un gwr 
enwog, mewn rhai ystyriaethau y galluocaf o Gymry yr oes 
honno, y dylid sylwi arno yn y fan hon, er mai o’r tu allan i 
Gymru yn bennaf y dygodd ei waith ymlaen. 


Dr. JOHN OWEN oedd un o brif golofnau Ymneillduaeth Anibynnol yn 
Lloegr. Pan yn 12 mlwydd oed derbyniwyd ef yn aelod o brifysgol 
Rhydychain, lle y graddiodd yn M.A. pan yn 19 oed, Gan nas gallai 
ddygymod 4 defodaeth eithafol yr Eglwys, derbyniodd alwad i weinidog- 
aeth Eglwys Ymneillduol Coggleshall. Ymgysylltodd 4’r Anibynwyr 
mewn gwleidyddiaeth yn ogystal a chrefydd. Yn 1652 penodwyd ef yn 
Ddeon Coleg Eglwys Crist yn Rhydychain, ac yn fuan wedyn gwnaed ef 
yn Is-Ganghellydd y Brif Ysgol. Yr oedd yn un o’r gweinidogion a 
benodwyd i gyfarfod a nifer o gynrychiolwyr o enwadau eraill yn 1654 i 
geisio cytuno ar nifer o bynciau sylfaenol a ellid eu derbyn fel sail cyd- 
weithrediad yr holl enwadau—ac yn y gynhadledd honno daeth i wrth- 
darawiad a’r enwog Richard Baxter, ac edrychid ar y Cymro a’r Sais fel 
dau arweinydd dwy blaid fawr. Cafodd Dr. John Owen gymaint rhan 
yn ffurfio cgwyddorion yr Anibynwyr mewn gwlad ac Eglwys ag a 
gafodd Baxter ar bolisi yr adran Bresbyteraidd. Yr oedd yn ysgrifennwr 
diflino. Dyry Wood (Athene Oxontensis, pp. 741—748) restr 0 yn agos 
i 70 o weithiau Ilenyddol Dr. Owen. O dan ei aden ef yr aeth ei nai, 
Hugh Owen, Bronclydwr, i’r Brifysgol, ac yr oedd delw ei ewythr yn 
amlwg ar egwyddorion cryf, clir, Apostol Meirion tra bu byw. Yr 
oedd yn un o’r ychydig Buritaniaid a lwyddodd i ennill parch Siarl II. 
anfoesol, a Iago II. Babyddol. Cadd gynnyg esgobaeth pe cydymffurfiai 
—ond yr oedd gormod 0 asgwrn cefn yn egwyddorion y Cymro dysgedig 
i ganiatau iddo wneuthur hynny. Bu Dr. Owen farw yn 1683. 


32 Gwn fy mod wrth ddweyd hyn yn gwahaniacthu oddiwrth Dr, Rees, 
wr hwn ai hawlia fel Anibynnwr. Ond ymddengys i mi fod y llythyr o 
eiddo John Myles at Eglwys y Gelli yn 1649 (gwel Seren Cymru, Mawrth 
29, 1872) yn gwneud y peth tu hwnt i amheuaeth. Nis gellir rhoi 
esboniad arall ar y llythyr na (1) Fod Jenkin Jones yn Fedyddiwr ; (2) Bi 
fod yn ei gymeriad fel gweinidog yn cyfrannu ordinhad Swper yr Arglwydd 
i Eglwysi nad oeddent Fedyddwyr ; (3) Mai am ei fod yn gwneud hynny 

condemnia John Myles ef, gan ddweyd ei fod yn “adetladu gwair a 
sofi”’ ar sylfaen oedd wedi ei dechreu yn dda ganddo.—B. G. E. 

Gyda marwolaeth Cromwell, collodd y Weriniaeth ei 
chadernid. Yr oedd ei fab Richard yn rhy wan i ddal yr 
awenau pan syrthiasant o law ei dad; ac nid oedd ymbhlith 
Ymneillduwyr Lloegr neb arall o’i ysgwyddau i fyny yn uwch 
na’i frodyr a feiddiai anturio i lenwi lle y gwron ymadawedig. 
Y canlyniad fu i Siarl II., yn 1660, esgyn yn ymarferol ddi- 
wrthwynebiad i’r orsedd oddiar yr hon yr hyrddiwyd ei dad 
ddeuddeng mlynedd cyn hynny. 


Mewn effaith yr oedd yr Ymneillduwyr wedi bod yn Ilyw- 
odraethu’r wlad am ddeunaw mlynedd. Am chwech o’r rhai 
hynny y Presbyteriaid oedd 4’r awenau yn eu dwylaw; am 
ddeuddeng mlynedd yr Anibynwyr oeddent yn rheoli. Fel y 
gwelir wrth y penodau blaenorol, yr oedd syniad y ddau 
enwad am foesoldeb cyhoeddus yn hollol wrthwynebol i eiddo’r 
Esgobyddion. Gallesid disgwyl y buasai yn agos i ugain mlynedd 
o ymarferiad mewn moesau, wedi gwneud y wlad yn gyffredinol 
ffafriol 1 oruchwyliaeth y Puritaniaid. Y dybiaeth gyffredin 
yw mai felly y bu; eithr tybiaeth gyfeiliornus yw. Ni bu 
moesau cyhoeddus erioed mor isel yn nyddiau Iago I. a 
Siarl I. ag oeddent yn nheyrnasiad Siarl I]. Gwir na bu 
adeg, o bosibl, erioed cyn hynny yn hanes y deyrnas y telid 
cymaint parch i allanolion crefydd ag a wnaed yng nghyfnod 
y Weriniaeth. Perchid dydd yr Arglwydd, cedwid dyddiau 
ympryd ac ymostyngiad mynych, gofelid am arferiadau cy- 
hoeddus crefydd yn fanwl a chyson. Ni lenwid pwlpudau’r 
wlad erioed gan alluocach dynion, na rhai mwy difrifol ac 
ymgyflwynedig. Deil y gweithiau duwinyddol a gyhoeddwyd 
yn y cyfnod hwnnw, gan y Tadau Puritanaidd o bob enwad, 
eu cymharu 4 chynyrchion rhagoraf unrhyw oes na gwlad. 


136 


EFFEITHIAU ADFERIAD SIARL II. 


Ond nid oedd calon y bobl wedi itroi oddiwrth wagedd—a’r 
canlyniad fu, pan ddaeth yr hen *oruchwyliaeth esgobyddol yn 
ol gyda Siarl II., torrodd yr hen arferion, oeddent wedi cael 
eu cronni yn ol o dan ddylanwad awdurdod y Puritaniaid am 
ddeunaw mlynedd, allan yn ffrydlif o anfoesoldeb i lygru 
cymdeithas, o lys y brenin i lawr hyd at ffeiriau a gwyl- 
mabsantau’r werin.' Yr unig wahaniaeth, o safle foesol a 
chrefyddol, rhwng y wlad pan esgynnodd Siarl Il. a’r hyn 
a welid yn nyddiau ei dad oedd, fod erbyn 1660 nifer o wahanol 
ffynonellau o ddylanwadau, addysg, ac egwyddorion purdeb, yn 
tarddu allan yn ffrydiau byw, iachusol, mewn gwahanol rannau 
o’r deyrnas,—a’r ffrydiau hynny, er yn ymddangosiadol ar y 
cyntaf wedi ymgolli ym mudreddi Ilanw mawr Ilygredd yr 
oes, eto 1 gyd yn gweithio yn araf ond yn sicr i buro a pher- 
eiddio yr holl ddyfroedd a’r rhai yr ymgymysgent. 


Ac eto rhai o grefyddwyr gonestaf y wlad oeddent gyfrifol 
am adfer Siarl II. i’r Orsedd, a thrwy hynny am agor llif 
ddorau anfoesoldeb cyhoeddus ar y naill law, ac anoddefiad 
ac erledigaeth crefyddol ar y llall. Nid gormod yw dweyd 
mai’r peth olaf a ddisgwyliai’r Presbyteriaid wrth alw Siarl II. 
ir Orsedd oedd sefydiu anfoesoldeb yn Ilys y brenin, a gosod 
deddf gaethiwus Unffurfiaeth ymhlith cyfreithiau’r deyrnas. 
Ac eto dyna a fu canlyniad yr hyn a wnaethant. Cymerasant 
yr hyn a dybient hwy oedd yn bob rhagofal. Cyn galw Siarl 
yn ol i Loegr o’r Cyfandir lle yr oedd wedi ffoi, aeth nifer o 
weinidogion Presbyteraidd ato er dod i ddealltwriaeth ag ef 
pa beth a wnai pe y cai’r goron ar ei ben. Addawodd yntau 
bopeth iddynt ar a geisient ganddo. Penododd nifer o honynt 


1 « Meddwodd y wlad ar adferiad yr hen oruchwyliaeth. Ail godwyd 
Trostan Mai yn y pentrefi; llifai’r ddiod fel cynt yn neuadd y sgweier ; 
chwareuai’r gwladwyr eu campau ar y comyns; nid oedd ofn y gosb 
mwyach ar y meddwyn; ail-agorwyd y chwareudai yn Llundain; ac ai 
cwmniau teithiol o’r chwareuwyr drwy’r wlad.”—Knight. 

“ Aeth yr holl genedl yn wallgof gan lawenydd. Llifai’r ddiod feddwol 
yn y cwteri. Croesawid aelodau Presbyteraidd yr hen Senedd gan 
fanllefau cymeradwyol y torfeydd. Ni feiddiai arweinwyr yr Anibynwyr 
mwyach ddangos eu hwynebau ar yr heolydd.”—Macaulay. 

yn gaplaniaid iddo ef—mesur o ryddfrydigrwydd nad oes na 
brenin na brenhines ar ei ol wedi ei efelychu. Addawodd 
esgobaethau i nifer o honynt, a goddefiad crefyddol 1 bawb. 
A rhag y tybiai neb mai eu twyllo yr oedd, gyrrodd allan led- 
led y deyrnas y mynegiad hanesyddol hwnnw a adwaenir fel 
“ Cyhoeddiad Breda” (The Declaration of Breda”’). 

Ymhlith y pethau a addawodd Siarl yn y cyhoeddiad hwn, nodaf 

I. Yn wleidyddol—maddeuant am bob troseddau blaenorol yn erbyn y 
goron, a hawl i’r Senedd benderfynnu cwestiynau yn dal perthynas ag 
eiddo tirol. 

II. Yn grefyddol—y cai cydwybodau tyner berffaith ryddid, ac na 
afionyddid ar neb am ei opiniynau crefyddol, na’i ffurf-wasanaeth mewn 
addoliad, os na fyddai hynny yn ymyrryd 4 heddwch y deyrnas. 

Gwystlodd Siarl ei air fel brenin y byddai iddo gadarnhau unrhyw 
ddeddf yn darparu am y pethau hyn, a besid gan Senedd rydd yn Lloegr. 
Wrth ei weled mor hydrin aeth y gweinidogion Presbyteraidd yn eofn 
arno, a cheisiasant ganddo wahardd defnyddio’r Llyfr Gweddi na’r 
Wenwisg yn y gwasanaeth. ‘Ohna!” ebe Siarl yn ddigon call, “tra 
*rwyf yn rhoi rhyddid cydwybod i chwi, yr wyf am gadw fy rhyddid 
cydwybod fy hun.” 

Dichon y. byddai yn ormod dweyd fod Siarl, wrth wneud 
yr addewidion pendant hyn, yn bwriadu eu torri. Ac eto nis 
gellir ei ryddhau o’r cyfrifoldeb am eu torri—canys eu torri 
a wnaed o fewn blwyddyn gyntaf ei deyrnasiad. Os sylwir, 
mae addewid Siarl yn ymddibynnu ar yr hyn a wnai y Senedd. 
Os caniatai’r Senedd y pethau a addawai efe, ymgymerai yntau 
gadarnhau hynny. Ni ddaeth i galon y Presbyteriaid i amheu 
am foment na fyddai’r Senedd yn barod i wneud hyn. Yr 
oeddent hwy a’r Anibynwyr, rhyngddynt a’u gilydd, wedi dal 
y Senedd yng nghledr eu Ilaw am yn agos i ugain mlynedd,— 
ac ni ddychmygent mai arwynebol, wedi’r cwbl, oedd Mawer 
o’r dylanwad ymddangosiadol oeddent wedi ennill ar y wlad. 
Ac eto felly y bu. Pan eisteddodd Senedd gyntaf Siarl, 
dymchwelwyd hof obeithion y Presbyteriaid, a gwelodd y 
craff ar unwaith nad oedd Cyhoeddiad Breda mwyach yn 
werth y papur yr ysgrifennwyd ef arno. 


Eithr ni chanfu’r Presbyteriaid hynny ar y cyntaf. Yr 

oeddent wedi eu Ilyncu i fyny gan y syniad fod y brenin yn 
gyfangwbl yn eu dwylaw. Dechreuwyd cario ymdrafodaeth 
ymlaen rhyngddynt a’r brenin yn bersonol. Ac yn yr holl 
ymdrafodaethau a fu y pryd hwnnw, a wedi hynny, rhwng yr 
Ymneillduwyr a’r Llys, gyda’r amcan 0 ddarganfod tir cyffredin 
ar yr hwn y gellid ad-uno’r Anghydffurfwyr a’r Esgobaethwyr 
yn un corff yn Eglwys Loegr, Richard Baxter yw’r arwr mawr, 
y personoliaeth canolog amlwg o gwmpas yr hwn mae’r holl 
amgylchiadau megys yn troi, ac ar air a gweithred yr hwn 
y mae ymddygiadau gwrth-Esgobaethwyr y deyrnas yn ym- 
ddibynnu. Unwaith eto canfyddwn nad oedd yr un Cymro 
yn cymeryd rhan flaenllaw yn yr ymdrafodaethau hyn. Ond 
bellach nid yr un rheswm sy’n cyfrif am hynny ag oedd yn 
cyfrif am eu habsenoldeb yn adeg y cydymdrech A Siarl I. 
Diffyg dynion cymhwys yn feddiannol ar ysbryd digon gwrol, 
oedd yn cyfrif am lonyddwch Cymru gynt. Ond yn awr nid 
oedd y gwroniaid a ymladdent hyd at waed dros ryddid, 
mwyach yn cymeryd rhan yn yr ymdrafodaeth. Y Presbyter- 
iaid yn unig,—gydag un neu ddau tebyg i Baxter nas gellid eu 
hawlio gan na Phresbyteriaid,? Anibynwyr, na Bedyddwyr— 
oedd yn cario’r ymdrafodaeth ymlaen 4 Siarl. Nid oedd yr 
un Anibynnwr na Bedyddiwr yn eu plith. Tybid unwaith fod 
apel a rhesymeg Baxter wedi cario’r dydd ar Siarl, canys 
yr oedd yn flawn hawddgarwch. Ym mis Hydref, 1660, 
rhoddodd “ Gyhoeddiad y Neuadd Wen” (The Whitehall De- 
claration), yn yr hwn y caniateid llawer o bethau a ddymunai’r 
Presbyteriaid. Pe y rhoddid grym cyfraith i Gyhoeddiad y 
Neuadd Wen, teilyngai’r weithred ei rhestru fel Siarter 
Rhyddid Crefyddol, ochr yn ochr a Siarter Pawr y Brenin 
Ioan am ryddid gwladol. 

Yn ol cynllun Siarl, sefydlid esgobyddiaeth ; chwyddid rhif ond Ileiheid 
awdurdod yr Esgobion; cyplysid yr henaduriaeth (h.y., y clerigwyr yn 


2 « Ni fu Baxter erioed yn Bresbyteriad ounrhywfath. Yn ei ddyddiau 
goreu yr oedd yn fwy o ddylanwad ym mywyd crefyddol Lloegr na 
Chymanfa Westminster na’r Arweinwyr Seneddol.””—Lectures on Baxter, 
Gordon, pp. 64, 65. 

yr Esgobaeth) a’r Esgob mewn rheoleiddio gwaith yr esgobaeth ; buasai 
pawb at eu rhyddid i arfer neu beidio arfer y defodau; adolygid y Llyfr 
Gweddi, ac ni fuasai raid ei ddefnyddio; adnewyddid yr addewid o ryddid 
cydwybod i bawb. 

Fel prawf sylweddol oi onestrwydd yn y mater, cynygiodd Siarl 
Esgobaeth Henffordd i Baxter; Coventry a Lichfield i Calamy; Carlisle 
i Gilpin; a Norwich i Reynolds. Neillduid yn yr un modd dair Deon- 
iaeth gyfoethog i eraill o’r blaid. Gwrthodasant oll ond Reynolds. Nid 
am nad oeddent yn foddlon derbyn swydd ar yr amodau hynny, ond 
am nad oedd y Cyhoeddiad yn ddeddf hyd nes y’i cadarnheid gan y Senedd. 


Yn awr y gwnaeth Baxter gamgymeriad mawr ei oes. 
Deffrodd y dadleuydd—ac aeth y diplomydd i hepian. Yn lle 
derbyn Cyhoeddiad y Neuadd Wen fel ernes 0 bethau gwell yn 
y dyfodol, aeth Baxter i’w feirniadu. Gwelodd plaid yr Eglwys 
eu mantais. Pan ddygwyd mesur i’r Senedd i gadarnhau y 
Cyhoeddiad, gwrthwynebid ef gan yr Esgobion—a thaflwyd ef 
allan. Collodd Baxter yr unig gyfle a gafodd erioed i allu 
dylanwadu ar Eglwys Esgobaethol Lloegr yn llesol oddifewn 
iddi. Gyrrodd yr Esgobion, yn cael eu harwain gan Sheldon 
a Morley, gerbyd deddfwriaeth ataliol yn chwyrn o hyn allan. 


Un o’r deddfau cyntaf a basiwyd oedd un yn darparu am adfer i’w 
bywiolaethau y clerigwyr hynny a drowyd allan o’r flwyddyn 1642 hyd 1659. 
Ond os oedd neb o’r cyfryw naill ai wedi cydsynio 4 gwaith y Gwerinwyr 
yn profi a dienyddio Siarl I., neu yn Wrth-Faban-Fedyddwyr, cauid hwynt 
allan o freintiau’r ddeddf. Felly cawn y Bedyddwyr yn unig, o’r Enwadau 
Ymneillduol, yn cael eu rhestru gyda’r teyrn fradwyr tra y caniateid i 
glerigwyr o foesau llygredig cydnabyddedig feddiannu eu lleoedd. 

Cymerodd y wlad yr awgrym oddiwrth y Senedd, ac yn Exeter yn unig 
erlynwyd 40 0 weinidogion am beidio darllen y Llyfr Gweddi yn y 
gwasanaeth. 

Y flwyddyn ganlynol, 1661, pasiwyd Deddf y Corfforiaethau, yn gofyn 
gan bob ustus a swyddog mewn tref i ymwrthod a’r “ Cyfamod,” i dyngu 
ffyddlondeb i egwyddor ufudd-dod goddefol,—a’u gwneud yn amod swydd 
eu bod wedi cyfranogi o Swper yr Arglwydd yn ol defod Eglwys Loegr, 
o fewn blwyddyn cyn eu hetholiad. 


Gwelir mai dechreu dadwneud gwaith y deugain mlynedd blaen- 
orol o ymdrech am ryddid, oedd tuedd yr holl bethau hyn. Gan 


8 12 Car Il., cap 17. Gibson’s Codex, pp. 1070—1074. 

weled y cyfeiriad oedd pethau yn gymeryd, ceisiodd y Presbyter- 
iaid ymddiddan pellach a’r brenin. Trefnodd yntau Gynhadledd 
Savoy—math o ail-adroddiad 0 Gynhadledd Llys Hampton ei 
dadcu. Daeth deuddeg o esgobion a deuddeg o weinidogion 
Anghydffurfiol i’r Gynhadledd, gyda nifer o gynorthwywyr o 
bobtu. Cyfarfyddodd Mawrth 25, 1661, a pharhaodd mewn enw 
am bedwar mis. Os gwnaeth Baxter gamgymeriad wrth wrthod 
Cyhoeddiad y Neuadd Wen, gwnaeth Sheldon gymaint cam- 
gymeriad o du’r Eglwys wrth wrthod symud cam i gyfarfod yr 
Anghydffurfwyr yng Nghynhadledd Savoy. Cafodd gyfle na chaf- 
odd byth wedyn i gynnwys o fewn corlan Eglwys Loegr, a’u 
gwneud yn weision ffyddlon iddi, fwyafrif Anghydffurfwyr y 
deyrnas. 

Unwaith eto wele dri gallu mawr ym myd crefyddol y 
deyrnas—yr Esgobyddion, y Presbyteriaid, a’r Anibynwyr (yn 
cynnwys y Bedyddwyr). Gwahaniaethai syniadau’r tri yn 
hanfodol am gysylltiad yr Eglwys a’r Wladwriaeth, ac am 
hawliau a pherthynas gwahanol adrannau yn yr Eglwys. 

YR EsGoBarETHwyrR. Mynnai y rhai hyn fynd yn ol at ddysgeidiaeth 
Laud. Un Eglwys gyffredinol genedlaethol, ar y cynllun Esgobaethol, 
gydag awdurdod Ilawn fel cynt i’r esgob; unffurfiaeth mewn gwasanaeth 
a disgyblaeth ; a phawb yn gorfod cydffurfio. 

Yr ANIByNWyR. Safai y rhai hyn ar y pegwn cyferbyniol. Wedi 
dysgu gan brofiad y gorffennol, gwelent yn amlwg nad oedd yn bosibl 
ir drefn Esgobaethol a’r drefn Anibynnol gydweithio yn yr un gyfun- 
drefn Eglwysig. Gan weled mai Esgobaethol y mynnai’r awdurdodau 
i Eglwys Loegr fod, ni cheisiasant, ac ni ddymunent, le o’i mewn. 
Cafodd eu harweinwyr, yn cynnwys Dr. John Owen, Dr. Thomas 
Goodwin, a Philip Nye, ymddiddan 4a’r brenin; a hysbyswyd ef eu 
bod yn barod i gydnabod ei awdurdod ef mewn pethau gwladol, ond 
na chydnabyddent awdurdod esgob nac arall mewn pethau crefyddol. 
Nid oeddent am wthio eu syniadau eu hunain ar eraill; ni fynnent 
ganiatau i eraill wthio eu syniadau hwythau arnynt hwy. Y cwbl a 
geisient oedd rhyddid i addoli yn ol eu cydwybod eu hunain. Dyma 
ysbryd goddefiad eto yn gweithio.‘ 


4“ Mae Ysbryd Crist ynddo ei hun yn rhy rydd, mawr, a haelfrydig, 
i ganiatau i unrhyw fraich ddynol i’w ddefnyddio i chwipio dynion i 
gredu; nid yw yn gyrru neb, eithr arweinia yn dyner i bob gwirionedd, 

Y PRresByTERIAID. Yr oedd y rhai hyn hefyd, erbyn hyn, wed, 
cyfnewid llawer er dyddiau sefydliad y “ Cyngrair a Chyfamod Difrifol.”’ 
Cynhwysid erbyn hyn o dan yr enw “ Presbyteriaid” lawer nad oedd 
ganddynt y cydymdeimlad lleiaf 4 Phresbyteriaeth fel y deallid ef yn 
yr Ysgotland. Nid oedd gan lawer o honynt unrhyw wrthwynebiad 
i gyfundrefn Esgobaethol fel y cyfryw, pe y cyfyngid hawl yr esgob i 
fod yn ddim amgen na lIlywydd neu gadeirydd cymanfa clerigwyr ei 
esgobaeth. Yr oeddent, felly, nid yn unig yn barod ond yn awyddus 
i weled sefydiu Eglwys Wladol, Esgobaethol os mynnid, ond os felly, 
Esgobaethol gyda chyfuniad cryf o’r elfen Bresbyteraidd yn ei ffurf 
lywodraeth, ac heb wneud unffurfiaeth gwasanaeth yn orfodol. Gwelir 
eu bod wedi teithio ymhell i gyfeiriad goddefiad er dyddiau Siarl I. 


BAXTERIAETH. Yr oedd Baxter, yn nyddiau’r Weriniaeth, wedi syl- 
faenu cyfundrefn Eglwysig o’i eiddo ei hun. Mynnai gadw’r rhaniadau 
plwyfol; gwnai bob plwyf yn fugeiliaeth ; hawl y clerigwr neu’r bugail 
oedd rheoli yn ogystal a dysgu ei blwyf. Gallai ei reoli ar gynllun y 
Presbyteriaid, neu’r Esgobaethwyr, neu’r Anibynwyr, neu’r Bedyddwyr, 
fel y mynnai,—ond efe ei hun, ac nid ei esgob, oedd i ddewis pa gynllun. 
Yna yr oedd holl glerigwyr plwyfol y sir neu’r esgobaeth, o wahanol 
olygiadau duwinyddol, i gyfarfod a’u gilydd yn rheolaidd i drefnu 
materion perthynnol i’r oll. Trefnodd Baxter holl swydd Worcester 
ar y cynilun hwn yn nyddiau Cromwell; canlynnwyd ei esiampl gan 
swyddi Caer, Cumberland, Westmoreland, Essex, Hamps, Wilts, ac 
eraill. Dyma’r cynllun a awgrymai Baxter yn awr i’r brenin fel un a 
allai gynnwys o fewn terfynnau Eglwys Loegr yn ymarferol bob enwad 
Cristionogol yn y deyrnas. A dyma’n ymarferol y cynllun a dynnwyd 
allan gan yr Archesgob Usher gynt ar ol ymgynghoriad personol 4 
Baxter.® 


Dyma, ynte, dair egwyddor fawr y tri gallu ym myd crefyddol 
Lloegr cyn pasio Deddf Unffurfiaeth. “ Unffurfiaeth a Chyd- 
ffurfiaeth” oedd arwyddair yr Esgobaethwyr. <“ Goddefiad 
i bawb—gorfodaeth ar neb” oedd dadl yr Anibynwyr. “Cyd- 
uniad; Llawer Enwad mewn un Eglwys Genedlaethol” oedd 
syniad Baxter. Dyma’r man agosaf oddiar ddyddiau Elizabeth 
(gwel tudal. 54) i Eglwys Loegr ddod yn Eglwys Genedlaethol. 


yr hwn hefyd a gollai ei werth os na lewyrchai disgleirdeb rhyddid 
ynddo.”—(Rhagymadrodd Dr. John Owen i Gyffes yr yes fee 1859.) 


5 The MSS. Baxter. Dr. Williams’s Library, London. 

Gwnaeth culni Sheldon a’i blaid y cyduniad yn amhosibl. 
Gwrthodwyd gwneud dim i gyfarfod 4 syniadau Baxter na’r 
Presbyteriaid. Ail adroddwyd camgymeriad dyddiau Elizabeth. 
Cauwyd Baxter a Calamy allan o’r Gymanfa Eglwysig, er iddynt 
gael eu hethol yn rheolaidd. Trowyd cannoedd o glerigwyr 
Presbyteraidd allan o’u bywiolaethau i wneud Ile, llawer pryd, 
i ddynion nid yn unig lai galluog na hwynt, ond rhai ag yr 
oedd eu bywydau anfoesol yn eu hanghymwyso i ddal swydd. 
Yr oedd y brenin wedi gorchymyn adolygu’r Llyfr Gweddi 
gyda’r amcan o’i wneud yn fwy derbyniol gan y Presbyteriaid ; 
ond gwnaed ef yn fwy anerbyniol. Gwrthwynebai’r Puritaniaid 
ddarllen yr Apocrypha. Cadarnhawd yr Apocrypha gan y 
Gymanfa Eglwysig; ac wrth ddod allan o’r cyfarfod, dywedai 
un Esgob yn orfoleddus, “Yr ydym wedi cario’r dydd heddyw 
o blaid Bel a’r Ddraig!” Aeth Iarll Manchester at y brenin a 
dywedodd: “‘Rwy’n ofni fod amodau cydffurfiaeth mor gelyd 
fel na phlyga llawer o’r clerigwyr iddynt.” Atebodd yr Esgob 
Sheldon, yr hwn oedd yno ar y pryd, “ Rwyf finnau’n ofni mai 
plygu a wnant.” ‘“Gresyn,” ebe Dr. Allen, “eich bod wedi 
gwneud y porth mor gyfyng i’r Presbyteriaid.” “Na,” atebai 
Sheldon, “pe y tybiasem y byddai cynifer ohonynt yn barod i 
gydffurfio, buasem wedi gwneud y porth yn fwy cyfyng fyth!” 
Cyn hir ar ol hyn dyrchafwyd Sheldon i’r Archesgobaeth. 


Cafodd polisi gorthrymus yr awdurdodau yr effaith naturiol 
o gynhyrfu nwydau gwleidyddol. Crynhddd plaid a elwid 
yn “Fifth Monarchy Men,’ a chodasant mewn gwrthryfel. 
Cyhuddwyd yr Anghydffurfwyr o fod yn gyfrannog yn y cyd- 
fradwriaeth. Gwnaeth yr Anibynwyr, y Bedyddwyr, a’r 
Crynwyr, wrthdystiad ffurfiol yn erbyn y cyfryw ensyniad. 
Aeth swyddogion o gwmpas, a phan gaent gynulleidfacedd 
crefyddol yn addoli, galwent ar yr aelodau i gymeryd y Ilw 
o ffyddlondeb ac uchafiaeth. Nis gallai’r Bedyddwyr a’r 
Crynwyr yn gydwybodol gymeryd Ilw oedd yn cydnabod y 
brenin yn ben mewn pethau Eglwysig. Cymerid hyn fel 

prawf o’u cyfranogiad yn y gwrthryfel, a thaflwyd cannoedd 
o honynt i garchar.® 


Cafodd yr holl bethau hyn ddylanwad ar y wlad a’r Senedd 
er gwneud gorchwylSheldon a’i blaid i basio Deddf Unffurf- 
iaeth yn rhwyddach. Ond beth oedd Deddf Unffurfiaeth ? 
Yn hytrach na rhoi ei geiriau, ceisiaf nodi ei hamcan a’t 
gweithrediad mewn geiriau syml. 


Un amcan mawr Deddf Unffurfiaeth oedd cau allan o Eglwys Loegr 
bawb a ddalient syniadau Puritanaidd. Yr oedd ei holl fanylion wedi 
cael eu trefnu i’r amcan hwn. Dyna gwestiwn y Defodau; os gwnaed y 
gofynion hyn yn fwy llac, dichon y ceid ambell gydwybod ystwyth i 
dderbyn y gweddill ;—felly rhwymwyd hwynt yn dynnach nag o’r blaen 
fel rhan hanfodol o wasanaeth yr Eglwys. Dichon y ceid rhai a gyd- 
ffurfient yn allanol a’r Llyfr Gweddi, tra yn gwahaniaethu oddiwrth rai 
pethau ynddo ;—felly mynnid Ilw o gydsyniad 4 holl gynnwys y Llyfr 
Gweddi 0’i ddechreu i’w ddiwedd. Rhag na byddai’r porth hwn yn ddigon 
cyfyng, gosodwyd craig rwystr ar lwybr pellach tua’r Eglwys. Yr oedd 
llawer o’r clerigwyr wedi cael eu hordeinio yn ol y dull Presbyteraidd, 
ac amryw wedi cymeryd llw y Cyngrair a Chyfamod Difrifol ;—felly 
gelwid arnynt yn awr i ymwrthod a Ilw y Cyngrair, i gymeryd Ilw 
newydd fod dwyn arfau yn erbyn y brenin unrhyw amser a than unrhyw 
amgylchiad yn anghyfreithlawn, ac i gydnabod fod ordeinio yn ol dull y 
Presbyteriaid yn anysgrythyrol, a gorfodid hwynt i gymeryd eu hail 
ordeinio gan yr Esgobion. 


Gwelir felly mai cau 4 drain y ffordd i’r Eglwys i glerigwyr 
o syniadau Puritanaidd neu Bresbyteraidd, oedd amcan mawr 
Deddf Unffurfiaeth. Mae yn gywilydd gorfod cydnabod fod 
Ty’r Cyffredin, a etholwyd gan y Bobl, yn y mater hwn yn 
fwy eithafol na Thy’r Arglwyddi. Dywed rhai ysgrifenwyr 
mai trwy fwyafrif o chwech yn unig y cariwyd y Mesur drwy 
Dy’r Cyffredin. Camgymeriad ydyw hyn. Ni rannwyd y Ty 
o gwbl ar y Mesur fel Mesur, eithr ar adrannau neillduol o 
hono. Gall ychydig ffeithiau ynghylch y rhaniadau hynny 


6 Collier's Eccl. Hist., vol. ii., p. 876; Rapin’s Hist., vol. ii., pp. 623-5 ; 
Crosby’s Hist. of the Baptists, vol. ii.; Hanbury’s Memorials, vol. iii., 
p-. 592-5, &c., &c. 

fod yn ddyddorol. Wele hwynt fel y’u cesglir 0 gofnodion 
Ty’r Cyffredin?(fournals of the House of Commons ). 
ene 

Yr oedd y Gymanfa"Eglwysig wedi gwneud rhai cyfnewidiadau yn y 
Llyfr Gweddi. Mynnai y blaid fwyaf ryddfrydig yn Nhy’r Cyffredin i’r 
cyfnewidiadau,hynny gael eu hystyried gan y Ty cyn eu cynnwys yn y 
Ddeddf. Rhannwyd y Ty ar y mater dydd Mercher, Ebrill 16, 1662. 
Cafwyd dros i Dy’r Cyffredin adolygu’r cyfnewidiadau, 90; yn erbyn 
adolygu, 96; mwyafrif, 6. Dyna’r mwyafrif lleiaf gafwyd mewn un 
rhaniad yn holl hanes y Mesur. Mae’n gysur meddwl mai dau Gymro, 
Mr. Williams a Mr. Boscowen, a weithredent fel cyfrifwyr (Tellers) dros 
yr adran Ryddfrydig yn y rhaniad hwn. 


Trannoeth cafwyd rhaniad arall ar gwestiwn pwysig. Dymunai’r 
adran Ryddfrydig eu syniadau, estyn dyddiad dwyn y ddeddf i weith- 
rediad hyd Wyl Mihangel yn Ile Gwyl Bartholomew. Pe y gwneid hynny 
galluogid yr offeiriaid a droid allan i gael cyflog un fiwyddyn yn rhagor 
cyn wynebu’r byd heb swydd tucefn iddynt. Dros estyn yr amser, 87; 
yn erbyn, 96. Mwyafrif yn erbyn, 9. Dau Gymro eto—Syr Thomas 
Gower a Mr. Boscowen—yn gyfrifwyr dros yr estyniad. 


Ymhen wythnos wedyn (Ebrill 26, 1662) rhannwyd y Ty ar gwestiwn 
cyffelyb. Pan drodd y Senedd glerigwyr anghymwys allan, caniateid i’r 
cyfryw y bumed ran o werth blynyddol y fywoliaeth fel blwydd-dal at eu 
cynhaliaeth. Cynygid yn awr ganiatau y bumed ran i’r clerigwyr a 
droid allan o dan Ddeddf Unffurfiaeth. Dros ganiatau blwydd-dal, 87; 
yn erbyn, 94; mwyafrif yn erbyn, 7. Dau foneddwr cysylltiedig 4 
Chymru—Syr Richard Temple a Syr John Talbot—eto yn gyfrifwyr 
dros y flwydd-dal. 


Mynnai’r Arglwyddi benodi pwyllgor i gyfarwyddo’r brenin i wneud 
rhyw ddarpariaeth at gynnal teuluoedd y gweinidogion a droid allan. 
Iarll Mén a ddygodd i fewn adroddiad pwyllgor yn ffafr hyn. Cydsyniodd 
Ty’r Arglwyddi; gwrthododd Ty’r Cyffredin. 


Mynnai’r Arglwyddi esgusodi athrawon ac ysgolfeistri o ddod o dan 
weithrediad y ddeddf. Gwrthododd Ty’r Cyffredin—felly rhwystrid 
pregethwr Ymneillduol i fod yn athraw. Fel y gwelir eto, cafodd y 
ddarpariaeth hon ganlyniad rhyfedd ac anisgwyliadwy ymhen can 
mlynedd wedi hyn. 

Un peth a wnaeth Ty’r Cyffredin dros Gymru. Ebrill 28, 1662, 
gosodasant adran newydd yn y ddeddf yn gorchymyn Esgobion Bangor, 
Llanelwy, Henffordd, Tyddewi, a Llandaf, i ddarparu cyfieithad Cymraeg 
o’r Llyfr Gweddi; i gopi o hwnnw gael ei osod ymhob Eglwys yng 

Nghymru, ac iddo* gael ei arfer yn rheolaidd yn Ile’r Saesneg, pa le 
bynnag yr arferid yr Iaith Gymraeg. Mae y gwelliant hwn yn gyn- 
wysedig yn adran 27 o’r ddeddf. 


Gwelir fod gwaith y Senedd yn pasio’r ddeddf hon yn rhydd- 
hau Siarl o’i addewid i’r Presbyteriaid yn ei “ Gyhoeddiad 
Breda.” Dichon y rhyfedda rhai fod Ty’r Cyffredin yn 
ymddwyn yn galetach na’r Arglwyddi tuagat yr Anghydffurf- 
wyr; ac eto rhaid cydnabod fod llawer o rym yn rhai o’r 
rhesymau a ddygent ymlaen dros beidio rhoi blwydd-dal i’r 
gweinidogion a droid allan. Dyma grynodeb o’r rhesymau 
swyddogol a ddefnyddiwyd ar y pryd :— 

1. Nid oedd engraifft (precedent) yn awdurdodi’r cyfryw ddarpariaeth. 
(Anwybyddid y ffaith fod y Senedd Werinol wedi gwneud darpariaeth i’r 
Esgobaethwyr a drowyd allan.) 

2. Y buasai yn sefydlu sism. 


3. Na fyddai’n dderbyniol gan y rhai y bwriedid eu gwasanaethu. 


“Nis gwyddom am un eglwys genedlaethol yn y byd sy’n darparu 
blwydd-dal i rai na chydffurfiant 4 hi. Un peth yw caniatau crefydd 
arall ymhlith y genedl, peth arall yw rhoi elw o’r Eglwys i’r sawl na 
chydffurfiant 4 hi. Beth allai fod yn fwy gwrthun na deddfu Unffurfiaeth, 
ac yna caniatau y bumed ran o werth y fywoliaeth i ddyn am wrthod 
cydffurfio? Byddai’r bumed ran o’r fywoliaeth, gyda’r hyn a gai’r 
gweinidogion gan eu cefnogwyr, yn fwy na holl werth y fywoliaeth. 
Yr oedd gwerth y bywiolaethau, lawer ohonynt, mor fychan, fel nad 
oedd yn ddigon i alluogi dyn dysgedig i gael y llyfrau a farnai yn angen- 
rheidiol jddo—ac nid oedd dim a foddlonai Anghydffurfwyr yn fwy na 
Ileihau gwerth y bywiolaethau, a thrwy hynny leihau effeithioldeb y 
weinidogaeth ynddynt. Yr oedd yn rheol ddwyfol fod i’r neb a was- 
anaethai’r allor i gael byw wrth yr allor, felly dylai elw’r fywoliaeth 
fynd yn gyfangwbl i’r llafurwr. 


Dyna eu rhesymau am dlodi yn ogystal a diswyddo’r 
gweinidogion Anghydffurfiol. Er mwyn clirio eu cydwybodau 
eu hunain ac esmwythau cydwybod y brenin, tynasant allan 
hefyd fynegiad yn cyfiawnhau eu gwaith yn dwyn Deddf 
Unffurfiaeth i mewn o gwbl. 


Mae y mynegiad ffurfiol uchod yn gosod allan yn deg y safle 
. 

a gymerai yr Esgobaethwyr ar y cwestiwn. Pe gallem gredu 
mai zel dros burdeb crefydd a’u cymhellai, gallasem edmygu 
eu hymgais tra’n anghymeradwyo eu cynilun. Ond yngwyneb 
yr hyn a ddywedai Sheldon, Esgob Llundain, ac eraill, cyn 
pasio’r ddeddf, a’r hyn a wnaeth efe, ac eraill, ar ol ei phasio, 
nis gallwn osod Ilawer o bwys ar eu cydwybodolrwydd hwy, er 
y gallai fod ymhlith eu canlynwyr rai yn gweithredu oddiar 
gydwybod bur yn y mater. Eto, gan gofio bywyd cyhoeddus 
anfad Siarl II., y brenin mwyaf Ilygredig ei foesau a eisteddodd 
erioed ar orsedd Prydain, nis gallwn goleddu syniad uchel iawn 
am gydwybodolrwydd y rhai a gefnogent osod yn y ffurf- 
weddiau cyhoeddus ymadrodd mor anghymwys, os nad cabl- 
eddus, ag a geir yn y weddi ar ran Siarl, yr hwn, er ei lygredd 
hysbys a elwir yn y weddi “ein brenin mwyaf crefyddol” 


66 +07, Bes ” 
(“most religious sovereign !”’ ) 


Yr oedd y Ddeddf orthrymus i ddod i rym dydd Gwyl 
Bartholomew, 1662. Gofynnai’r Esgobyddion y naill i’r Mall, 
“Pa beth a wna’r Puritaniaid? Ai esmwythfyd swydd ai 
cydwybod a drecha?”’ Ni chawsant fod yn hir mewn amheu- 
aeth. Cyn pen mis ar ol pasio’r ddeddf, a thri mis cyn iddi 
ddod i rym, rhoddwyd allan sain udgorn a gyrhaeddodd i 
gonglau pella’r deyrnas. Richard Baxter a gododd gyntaf 
faner gwrthwynebiad i’r ddeddf—y gwr a aberthai bopeth, 
ond egwyddor a chydwybod, er mwyn cael aros yn Eglwys 
Loegr, oedd y cyntaf i fynd allan o honi. Efe oedd un o 
bregethwyr mwyaf poblogaidd ei oes. Yn ystod ei weinidog- 
aeth codwyd pump oriel, y naill uwchben y Ilall, yn Eglwys 
Kidderminster—ac yr oedd yr adeilad wedyn yn rhy fach i 
gynnwys y torfeydd a ymgasglent i'w wrando. Yr oedd yn 
gymaint dylanwad ymbhlith ei frodyr yn y weinidogaeth ag 
ydoedd gyda’r werin. Mai 25, 1662, pregethodd ei bregeth 
ymadawol yn ei Eglwys ei hun. Nid oedd na phellebyr na 
phapur dyddiol i gludo’r newydd,—ond rywsut treiddiodd 1 
bob cwrr o’r wlad, ac yn fuan gwyddai pawb fod Richard 
Baxter wedi torri ei gysylltiad 4’r Eglwys, yn hytrach na 

phlygu glin i’r delwau newydd a fynnid eu codi. Amcan 
Baxter yn ymneillduo dri mis cyn yr amser, yn ddiameu, oedd 
rhoi anogaeth ac esiampl i frodyr gwannach nag ef. Ac nid 
ofer y seiniodd yr udgorn. Canlynnwyd ei esiampl gan ddwy 
fila hanner (2,500) o glerigwyr yn Lloegr a Chymru." 


Paham, meddir, yr aeth y 2,500 hyn allan o’r Eglwys? 
Symir i fyny wrthwynebiad y Puritaniaid fel hyn :— 
(1) Gwrthwynebai rhai—fel Phylip Henry, er engraifft—yr adran a 


fynnai i bob clerigwr gael ei ordeinio gan esgob. 


A 


(2) Gwrthwynebai eraill ymwrthod 4 llw y Cyngrair a Chyfamod 
Difrifol oeddent hwy a’u plwyfolion wedi gymeryd ugain mlynedd cyn 
hynny. 

(3) Gwrthwynebai ymron yr oll o honynt amlygu cydsyniad Ilwyr 
a dieithriad a’r holl athrawiaethau a ddysgid yn y Llyfr Gweddi 
newydd. Nid yr un athrawiaethau o bosibl a wrthwynebid gan bawb, 
ond gwrthwynebai pawb un neu arall o’r athrawiaethau. 


Os cedwir mewn cof yr hyn a ddywedwyd eisoes am 
Brotestaniaid oes Elizabeth, ac am Buritaniaid dyddiau lago a 
Siarl I., bydd yn rhwyddach deall y rhesymau a gymhellent 
Anghydffurfwyr Siarl II. Ni ddaeth neb allan am ei fod yn 
Anibynnwr, nac am ei fod yn Bresbyteriad, nac am ei fod yn 
Fedyddiwr ychwaith—er i’r rhai oeddent Fedyddwyr gael eu 
troi allan Nadolig 1660. Am lawer, o bosibl y mwyafrif 
ohonynt, nid oedd ganddynt wrthwynebiad anghymodlawn i’r 
ffurf esgobyddol ar Eglwys. Nid gwrthryfelwyr yn erbyn yr 
Eglwys na’r Wladwriaeth oeddent ychwaith. Yr oedd Baxter 


7 Mae’r frawddeg “ Y Ddwy Fil,” yn gamarweiniol. Dyrry Calamy 
ini enwau 2465—ond fod ei restr ef yn cynnwys rhai a drowyd allan yn 
1660 a 1661, o dan y deddfau a ragflaenent Ddeddf Unffurfiaeth. Ond nid 
yw Calamy yn cynnwys yr oll. Os cymerir siroedd Lloegr, gan wneud 
ymchwiliad i hanes plwyfi unigol, nid oes nemawr i sir lle na cheir 
enwau rhai a drowyd allan gan y Ddeddf hon, ond na chynwysir eu 
henwau yn rhestr Calamy. Yr wyf yn bersonol wedi gweled rhestri 
mewn hen lawysgrifau o’r cyfnod hwnnw, sy’n cynnwys enwau na cheir 
gan Calamy—ond mai yn Lloegr, ac nid yng Nghymru yr oeddent. 
Cyfrifai Baxter ei hun fod 1800 o’r rhai a drowyd allan yr un pryd ag ef, 
wedi ymgymeryd 4 gwaith y weinidogaeth ymhlith yr Ymneillduwyr. 
Amlwg felly yw fod 2500 yn nes i’r nod na 2000. 

ei hun, er engraifft, mor gryf yn erbyn ymwahanu, hynny yw, 
ffurfio enwad ar wahan i’r Eglwys, fel y gwrthododd ar hyd ei 
oes ymgymeryd a bugeiliaeth y cyfryw. Yn Kidderminster, 
nid yn unig gwrthododd ffurfio Eglwys Anghydffurfiol, ond 
anogai ei hen gynulleidfa i aros yn Eglwys y Plwyf—gan gadw 
Ymneillduaeth yn ol, fel hefyd y gwnaeth John Wesley ar ei 
ol, am genhedlaeth gyfan. Cymunai yn aml fel cynt yn Eglwys 
y Plwyf—a gwnai llawer yr un fath. Pa beth ynte a’u cym- 
hellent? Dim ond awydd angherddol am gael rhyddid i 
bregethu’r Efengyl yn y dull a’r modd a farnent hwy fwyaf 
effeithiol tuag at gyrraedd cydwybodau a chalonnau’r bobl! 
Dyna ddymunai’r Puritaniaid wneud yn 1562; dyna fynnai’r 
_Anghydffurfwyr wneud yn 1662; dyna wrthodwyd caniatau i 
John Wesley a Williams Pantycelyn wneud yn 1762. Dyna 
hanes yn ail adrodd ei hun, yn ymarferol yn yr un dull, 
mewn tair canrif olynol! Barnai Baxter pe y gweithredid ar 
gyhoeddiad y Neuadd Wen (gwel tudal. 139) na fyddai dros 
800 o weinidogion wedi ymneillduo o’r Eglwys y pryd hwnnw. 
Gwelir felly mai cwestiynau o egwyddor oedd wrth wraidd y 
mudiad Anghydffurfiol. O’i ddadansoddi, a’i osod allan yn ei 
elfennau cyntefig, gellir dweyd mai hanfod Ymneillduaeth y 
2500 hyn oedd argyhoeddiad dwfn o’r pethau canlynol :— 


1. Mai Crist yw unig Ben yr Eglwys. 
2. Mai’r Beibl ddylai fod yn unig reol ffydd ac ymarweddiad. 


3. Fod gan bob cydwybod unigol hawl a alluoga ei pherchennog i addoli 
Duw yn ol ei goleuni hi, ac nid yn ol gorchymyn dyn. 


Ni ddymunid gwasgu’r egwyddorion hyn ar eraill. Am nad 
oedd yn bosibl gweithredu yn ol yr egwyddorion hyn, ac aros 
yn yr Eglwys, dewisodd dwy fila hanner o ddynion goreu’r 
sefydliad fynd allan oi phwlpudau, a rhoi i fyny y bywiol- 
aethau. 


Amddifadwyd hwynt nid yn unig o’u cyflogau, ond hyd oedd 
yn bosibl o bob moddion arall cynhaliaeth, ac yn raddol o’u 
holl hawliau dinesig. Daw hyn yn amlycach yn y bennod nesaf. 

DEDDF UNFFURFIAETH 1662. 


Y RHAI A DROWYD ALLAN YNG NGHYMRU. 


(Gwel hefyd Map Rhif I.) 

SyLw.—Yn y rhestr ganlynol—y gyflawnaf a gyhoeddwyd erioed— 
gwahaniaethir rhwng 

(a) Y rhai a drowyd allan o fywiolaethau ; 

(b) Y rhai nad oeddent yn dal bywiolaethau, ond a weithredent fel pre- 
gethwyr teithiol, neu gynorthwyol, ac a ‘“ddistawyd” gan y Ddeddf; 

(c) Y rhai hynny a edifarhasant ar ol cael eu troi allan, ac a gydffurf- 
iasant drachefn. 

Credaf y ceir yn y rhestr ganlynnol bob enw ag y mae unrhyw fath o 
awdurdod hanesyddol dros ei gynnwys yn y rhestr. Dynoda’r seren * 
fod yr enw yn cael ei roi gan Dr. Rees, Abertawe, ond na cheir ef gan 
Calamy ; dynoda + fod Calamy yn rhoi’r enw, ond nad yw gan Dr. Rees; 
dynoda { fod yr enw i’w gael gan Browne Willis yn unig, ac nad yw 
Calamy na Rees yn ei roddi. 

Mae cryn amheuaeth am amryw o’r enwau a osodir yn y rhestr gan- 
lynnol. Methais, er chwilio’n ddyfal, a dod o hyd iddynt yn Mawysgrifau 
y cyfnod hwnnw. Eto tybiais mai gwell oedd troseddu ar yr ochr oreu, 
a rhoi i Gymru y credid a hawlid iddi yn y mater hwn gan y naill neu’r 
llall o’r tri awdurdod uchod. 

Dynoda’r Ilythyren (B) ar ol enw, mai Bedyddiwr oedd y person 
hwnonw. Am y Ileill Anibynwyr oeddent gan mwyaf, gydag ambell 
un a elwid yn Bresbyteriad yn eu plith. 

Gwelir wrth symio’r holl restr i fyny ei bod yn gweithio allan fel hyn :— 


Y NIFER A 
———_ 
Gyd- 
Drowyd Ddys- pe. 44 Cyfan- 
SIR. Bilan Leal Hurflodd oe 
wedyn. 

Aberteifi 6 4 3 13 
Brycheiniog 3 3 0 6 
Caerfyrddin 7 3 1 11 
Caernarfon 0 1 0 I 
Dinbych 4) 2 1 12 
Fflint Ss ye il a pete) 0 2 5 
Maesyfed ye of R. a, 2 1 a 
Meirionnydd .. s @ 1 0 1 
Mon.. or 5 (0) 0 0 0 
Morgannwg LG 9 5 30 
Mynwy 5 1KG) 5 0 15 
Penfro a8 0 3 11 
Trefaldwyn Say! 7 1 15 
Cyfanrif Cymru Shi 37 17 125 


Gwelir felly fod y rhestr yn cynnwys tuag ugain yn ychwaneg o 
enwau nag a geir mewn unrhyw restr flaenorol. Eithr am y rheswm a 
nodwyd uchod, nid wyf yn sicrhau fod yr oll o’r enwau yn meddu hawl 
diamheuol i fodi mewn. 

Rhoddir i Gymru yn y rhestr hon 125 o’r 2500 a drowyd allan gan 
Ddeddf Unffurfiaeth 1662. Ambheuaf fy hun a ddylid cyfrif hanner y 
nifer hynny. Gwelir wrth y daflen uchod mai 71 yw cyfanrif y rhai a 
nodir naill ai gan Calamy, neu Rees, neu Browne Willis, fel wedi cael 
eu troi allan. Cafodd 37 eu distewi, a chydffurfiodd 17. Ymhlith y vhai 
a nodir fel wedi eu distewi mai nifer, nid yn unig 0 bregethwyr cynorth- 
wyol, ond 0 ysgolfeistri. Mae’n amheus a ddylid cyfrif llawer o’r rhai 
hyn i fewn o gwbl. Er engraifft dyna John Williams, Sir Gaernarfon; 
—nid oes hyd y gwn un prawf hanesyddol ei fod yng Nghymru o gwbl 
yn 1662. O’r 71 y dywedir iddynt gael eu troi allan dan Ddeddf 1662, 
sicr yw fod rhai allan cynhynny. Nodwyd eisoes (tudal 130) resymau 
dros dybied fod Stephen Hughes, Mydrym, allan 18 mlynedd cyn hynny. 
Mae tuhwnt i unrhyw amheuaeth resymol fod John Myles a’r oll o’r 
Bedyddwyr allan o leiaf er 1660. Gostynga y rhai hyn yn unig nifer y 
rhai a drowyd allan i 61. 


ABERTEIFI, 


Trowyd allan :—John Evans, Bangor a Henllan; Charles Price, Aber- 
teifi; David Jones, Llanbadarnfawr ; Evan Hughes, Llandyfriog ; Lewis 
Price, Llangunllo; Richard Davies, Penbryn. 

Distawyd :—John Hanmer, Roderick Thomas, *Morgan Howell, John 
Harries, Tregaron. 

Cydffurfiodd wedi hynny :—Rees Powell, Llanbedr; Roderick Davies, 
Lilanllwch-haiarn ; a Thomas Evans, Ystrad. 


BRYCHEINIOG. 


Trowyd allan :—John Edwards, Cathedine ; Elias Harry, Patrishw; a 
D. W. Probert, Llandefeilog. 
Distawyd :—*Thos. Evans (B), Maesmynys ; *Thos. Watkins (B), Hay; 
*Thos Parry (B). 
CAERFYRDDIN. 


Trowyd allan :—William Jones, Cilmaenllwyd; David Jones, Llandys- 
silio; John Powell, Llangyndeyrn; David Price, Llangynwr; Meredith 
Davies, Llanon; James Davies, Merthyr; a Stephen Hughes, Myrym. 

Distawyd :—Rees Prytherch ; *Phillip Lewis ; *William Thomas (B). 

Cydffurfiodd wedi hynny :—*Morris Meredith. 


CAERNARFON. 
Distawyd :—John Williams, Llandwrog. 
DINBYCH. 


Trowyd allan :—William Jones, Dinbych; Richard Taylor, Holt; 
Jonathan Roberts, M.A., Llanfair, Dyffryn Clwyd; Ellis Rowlands, 
Ruthin ; Ambrose Mostyn, Gwrecsam ; *Richard Jones, Dinbych; {John 
Conant, D.D., Abergele; {Hugh Jones, Llandegla; {Edward Roberts, 
Llangollen. ‘ 

Distawyd :—*Ambrose Lewis, Gwrecsam ; +|Daniel Williams, Gwrecsam. 

Cydffurfiodd wedi hynny :—Mr. Jenkins, Gresford. 


FFLINT. 


Trowyd allan :—Robert Fogg, Bangor; Richard Steel, M.A., Hanmere; 
a Phillip Henry, M.A., Worthenbury. 

Cydffurfiodd wedi hynny :—John Broster, Penley; {Roland Fogg, 
Penarlag. 

s MAESYFED. 
Trowyd allan :—John Weaver, Knell ; Richard Swain. 

Distawyd :—*Henry Gregory (B); *Morris Griffith. 

Cydffurfiodd wedi hynny :—David Jenks, Bryngwyn a Newchurch. 


MEIRIONNYDD. 


Distawyd :—Hugh Owen, Bronyclydwr. 


MORGANNWG. 


Trowyd allan :—Joshua Miller, Llanandreas; Jenkin Jones (B), Cadoxton; 
Thomas Proud (B), Cheriton; Edmund Ellis, St. Fagan; John Myles 
(B), Ilston ; Howell Thomas (B), Glyncorwg ; Thomas Joseph (B), Llan- 
geinwr; Morgan Jones (B), Llanmadog; Samuel Jones, M.A., Llangyn- 
nwyd; Henry Williams, Llantrisant; John Powell, M.A., St. Lythian; 
William Thomas, M.A., Eglwys Fair; Daniel Higgs, M.A., Rhos Silt; 
Marmaduke Matthews, Abertawe; John French, Wenfo; Benjamin 
Flower, Caerdydd. 


Distawyd :—Robert Thomas, Baglan; David Davies (B), Castellnedd ; 
Jacob Cristopher, Llanmaes; George Seal, Caerdydd; *Richard Cradock, 
Newton Nottage; *Thos. Jones (B), Eglwys Ilan; *Lewis Thomas (B), 
Newton Nottage; *Robert Morgan (B), Llandeilo-Talybont ; *Evan 
Llewelyn, Abertawe. 

Cydffurfiodd wedi hynny.—Evan Griffiths, Oxwich; Pye, Bishopston ° 
Rees Davies, St. Mary’s Hill; Hilliar, Newton Nottage; Henry Nichols, 
Coychurch. 


MYNWY. 


Trowyd allan.—John Abbot (B), Abergafenni; George Robinson, Caer- 
{leon; Hopkin Rogers, Caerwent ; Owen Morgan, Llanafering; Robins, 
Llangatog; Williams, Llanfapley; Nicholas Cary, Trefynwy; Walter 
Prosser (B), Tredynog; Simms, Trelech ; William Millman (B), Magor. 

Distawyd :—Watkin Jones, Mynyddislwyn; *Thomas Barnes, Magor; 


*Cristopher Price (B), Llanffoist; *W. J. Prichard (B), Abergafenni; 
*Price Williams, Casnewydd. 


PENFRO. 


Trowyd allan:—Thomas Hughes, Begelly; Adam Hawkins, St. 
Ismael; Peregrine Phillips, Llangwm a Freystrop ; Cristopher Jackson, 
Llanbedr; John Smetley, Llanstadwell a Nolton; Morgan Thomas, 
Mathry ; John Bywater, Penfro; John Carver, Dinbych-y-pysgod. 


Cydffurfiodd wedi hynny :—Stephen Young, Rhos Gylyddwr; David 
Williams, Llanfihangel Penbedw; Thomas Warren, Narberth. 


TREFALDWYN. 


Trowyd allan :—Gabriel Jones, Bettws; Martin Grandman, Llan- 
dysil; Hugh Rogers, Drefnewydd; Nathaniel Ravens, Trallwm ; *Roland 
Nokes M.A., Croesoswallt ; *Timothy Thomas, Morton; *Titus Thomas, 

ston. 


Distawyd :—Henry Williams, Yscafell; *Vavasor Powell (B), *James 
Quarrell; *Thomas Quarrell (B); *John Evans, Croesoswallts *David 
ap Hugh; *John Williams. 


Cydffurfiodd wedi hynny :—t+Morris Lloyd, Aberhafesb. 

PENNOD XII. 
GORMES AC ERLID. 


Gydag esgyniad Siarl II. i’r Orsedd, disgynnodd nos dywell 
ar, a rhuodd ystormydd gerwin gormes ac erledigaeth dros, 
y wlad oedd yn ymddangosiadol aeddfedu i dderbyn yr Efengyl. 
Ac eto yn y tywyllwch a ordoai’r wlad y Iledodd planhigyn 
ieuanc Ymneillduaeth, ac ynghanol yr ystorm y gwreiddiodd yn 
y tir. Yn nyddiau’r Weriniaeth a’i ffafrai, planhigyn egwan, 
tyner, oedd Ymneillduaeth, un y tybiai ei garedigion oedd yn 
galw am gael lle yn achlesfa gynnes y Wladwriaeth, ac i’w 
wreiddiau gael eu mwydo a’u gwrteithio 4 degymau Eglwysig. 
Wedi tynnu t6 gwydr amddiffyn y Wladwriaeth ymaith, ac 
iw ganghennau meinion gael teimlo nerth rhuthr gwyntoedd | 
gauaf gormes, dadblygodd wydnwch a nerth anisgwyliadwy. 
Treiddiodd gwreiddiau’r pren yn ddyfnach i ddaear serch y 
genedl, gan fachu yn ddisigl am greigiau egwyddor rhyddid 
crefyddol a gwladol. Lledodd freichiau cyhyrrog allan mor 
gyflym a grymus, fel, cyn i’r genhedlaeth honno fyned heibio, da 
oedd gan y rhai a fynnent gynt ei ddiwreiddio, ddod eu hunain 
i gysgodi o dan ei ganghennau! 

Y Bedyddwyr a’r Crynwyr gawsant deimlo rhuthr cyntaf 
y corwynt. Gwasgarwyd eu cynulleidfaoedd yn y Gogledd a’r 
De, a thaflwyd rhai o’u gweinidogion, megis Vavasor Powel 
yn y Gogledd a William Jones yn y De, yng ngharchar, 
Dywedir am Vavasor Powel, mai efe oedd y cyntaf o holl 
weinidogion y deyrnas i gael ei erlid gan yr esgobyddion, pan 
ddychwelasant gyda’r brenin i awdurdod. Yn ei .amgylchiad 
ef ni aroswyd am na deddf nac awdurdod i gyfreithloni ymosod 
arno. Dichon fod natur danllyd gweinidogaeth y Cymro brwd- 
frydig wedi ennyn Ilid y gelynion yn fwy tuag ato ef nag eraill 
o Ddiwygwyr Cymru yr oes honno. Gan nad beth am hynny, 
sicr yw na ddioddefodd neb o honynt erlid mwy cyson a flyrnig 

nag a ddaeth i ran Vavasor Powel. Yna, wedi dechreu cael 
blas ar erlid, dyfeisiodd yr erlidwyr ddeddfau newydd a wnaent 
y gwaith o ormesu yn rhwyddach a mwy effeithiol. O fewn 
corff pedair blynedd, pasiwyd Pedair Deddf a anelid yn union- 
gyrchol yn erbyn y Crefyddwyr Cydwybodol, gyda’r amcan 
ynghyntaf o’u gyrru o’r Eglwys os na phlygent i’w defodau ; 
ac yna, wedi eu troi o’r Eglwys, eu gwneud yn ambhosibl 
iddynt fwynhau nag ordinhadau crefydd na breintiau dinesig. 
Adwaenir y Pedair Deddf gan haneswyr fel Deddf-res Claren- 
don (The Clarendon Code). Cynhwysai’r Ddeddf-res Ddeddf 
y Corfforiaethau, 1661; Deddf Unffurfiaeth, 1662; Deddf y 
Cyrddau, 1664; a Deddf y Pum Milltir, 1665. Yn ddiwedd- 
arach, cafwyd hefyd ail-adroddiad o Ddeddf y Cyrddau yn 
1670, a Deddf y Prawflwon yn 1673. 


DEDDF Y CORFFORIAETHAU. O dan y ddeddf hon nis gallai unrhyw 
Anghydffurfiwr fod yn Ustus Heddwch, na dal swydd o unrhyw fath 
o dan unrhyw gorfforiaeth. Dyna amddifadu’r Ymneillduwr Lleygol o. 
swydd o dan y Wladwriaeth. 


DeEpDDF UNFFURFIAETH. O dan y ddeddf hon nis gallai unrhyw 
glerigwr na chydffurfiai ymhob dim a defodau Eglwys Loegr, neu na 
amlygai gydsyniad Ilwyr 4 holl athrawiaethau’r Llyfr Gweddi, ddal 
bywoliaeth Eglwysig. Cauwyd yr ysgolion preifat a chyhoeddus yn ei 
erbyn ar yr un pryd. Dyna amddifadu’r Pregethwr o’i swydd a’i 
foddion cynhaliaeth. 

DeEDDF y CyrppAvu. Amcan y ddeddf hon oedd rhwystro’r pregethwyr’ 
a drowyd allan, i gasglu cynulleidfaoedd ar wahan i’r Eglwys. O dan 
y ddeddf hon yr oedd peidio mynd i’r Eglwys yn drosedd cosbadwy ; 
ac yr oedd cynnal cyfarfod crefyddol o unrhyw fath o’r tu allan i’r 
Eglwys, hefyd yn drosedd cosbadwy. Os ceid cynifer a phump o- 
bersonau dros 16 oed yn cynnal cwrdd gweddi, neu gyfeillach grefyddol, 
neu yn gwrando pregeth, yr oedd pob un o honynt yn agored i ddirwy o 
£5, neu dri mis o garchar, am y trosedd cyntaf; £10, neu chwe mis. 
o garchar am yr ail; £100, neu alltudiaeth dros y mér am saith. 
mlynedd, am y trydydd. Yr oedd deiliad y ty Ile y cynhelid y cyfarfod, 
yn agored i’r un gosb, pe na bae ef ei hun yn bresennol. Petae gwraig 
yn mynd i’r ewrdd, heb yn wybod i’w gwr, cosbid ef am ei throsedd hi.t 


1 Documents relating to the Settlement of the Church of England i 
477480. ue ch of England in 1662. 

Ni feiddiai neb gynnal gwasanaeth deuluaidd 6s buasai ymwelwyr yn y 
ty. Gwnaed y ddeddf hon yn fwy caeth yn 1670, pan y rhoddwyd 
anogaeth bellach i achwynwyr ; gwnaeth nifer o’r cyfryw drwy’r wlad 
lawer o elw personol drwy gael rhan o’r dirwyon am achwyn a dwyn 
tystiolaeth yn erbyn yr addolwyr. 

DeppF y Pum MILLTirR. O dan y ddeddf hon gwaherddid i unrhyw 
weinidog Anghydffurfiol ddod o fewn pum milltir i unrhyw ddinas neu 
dref, neu o fewn y pellder hwnnw i unrhyw blwyf lle yr oedd wedi bod 
yn gweinidogaethu cyn cael ei droi allan o’r Eglwys; gwaherddid iddo 
hefyd gadw ysgol, na chyhoeddus na phreifat. Wedi rhwystro’r gynull- 
eidfa i gyfarfod, drwy effaith Deddf y Cyrddau, dyma’r bugail yn cael ei 
yrru ffwrdd oddiwrth y praidd, drwy Ddeddf y Pum Milltir. 


DEDDF yY PRAWFLWON. Pasiwyd hon yn 1673, a thrwyddi analluogid 
Anghydffurfiwr, ai Protestant ai Pabydd a fyddai, i ddal unrhyw swydd 
o dan y Wladwriaeth, neu yn y Fyddin, neuw’r Llynges. Amacan cyntaf y 
ddeddf hon oedd rhwystro’r Pabyddion i gael llaw yng ngweinyddiad 
materion y Wladwriaeth. Rhoddodd Ymneillduwyr Protestanaidd help i 
basio’r ddeddf hon, ar y ddealltwriaeth y dygid deddf arall i fewn ar ei hol 
i’w rhyddhau hwynt o gosbau’r ddeddf hon. Ond wedi pasio Deddf y 
Prawflwon, gohiriwyd y Senedd cyn pasio’r ddeddf a addawyd i rydd- 
hau’r Protestaniaid. Y canlyniad fu i’r Ymneillduwyr Protestanaidd, 
drwy gydsynio, yn 1673, i wneud anghyfiawnder gwladol a4’r Pabyddion, 
gael eu cadw dan iau caethiwed eu} hunain am 150 mlynedd—canys ni 
ddilewyd y ddeddf hon tan y flwyddyn 1828. 


Edrycher am foment ar y gyfres deddfau gormesol hyn yn 
eu cysylitiad a’u gilydd, ac yn eu perthynas a’r Ymneillduwyr. 
Sylwer eu bod— 

1. Yn troi’r diacon oddiar fainc yr ynad, ac o bob swydd yn y dref. 

2. Yn rhoi awdurdod yr ynad a hawl y swyddog i Elynion Ymneillduaeth. 
3. Yn troi’r pregethwr Anghydffurfiol allan o bwlpud yr Eglwys.4 

4. Yn rhwystro’r pregethwr i ennill bywoliaeth drwy gadw ysgol. 

5. Yn gorfodi’r bobl ieuainc a fynnent addysg, i’w gael gan elynion 
Ymneillduaeth. 

6. Yn rhwystro’r neb a gefnogent y pregethwr, i gynnal cyfarfodydd 
crefyddol. 

7. Yn gorfodi’r pregethwr i fyw ymhell o gylch e¢ hen weinidogaeth. 

8. Yn rhwystro pregethwr i fyw yn agos i ddinas na thref. 

9. Yn gwobrwyo gelynion cyhoeddus a chyfeillion twyllodrus, trwy roi 
iddynt ran o’r ddirwy am ddwyn cyhuddiad a thystiolaeth yn erbyn yr 
Ymneillduwyr a droseddent yn ddirgel rai o’r deddfau hyn. 

10. Yn cau fob swydd gyhoeddus yn erbyn y pregethwr a’r lleygwr 
Anghydffurfiol. 


Amhosibl yw sylweddoli maint y dioddefaint a ganlynodd 
gosod y deddfau hyn mewn gweithrediad. Cyfrifir fod 60,000 
o bersonau gwahanol wedi gorfod dioddef naill ai garchar neu 
ddirwy; fod gwerth dwy filiwn o bunnau o eiddo Ymneillduwyr, 
wedi cael ei gymeryd oddiarnynt o fewn corff tair blynedd; fod 
5000 o ddynion gonestaf a mwyaf cydwybodol y deyrnas wedi 
marw yng ngharchar, a 3000 arall wedi marw fel canlyniad yr 
hyn a ddioddefasant.2. Llanwyd y carcharau 4 dynion da, a’r 
pwipudau 4 dynion anghymwys.’ Dielid Ilid personol, a 
gwnaed pob anghyfiawnder, o dan gochl y gyfraith. Dirwyid 
yr un personau dair, pedair, a phum gwaith heb eu dwyn 
erioed o flaen unrhyw lys. Ped apelient at yr ustus heddwch, 
caent eu bod yn apelio at un oedd wedi cael y swydd am ei 
fod yn elyn anghymodlawn iddynt. Pe cymerent gyfaill i'w 
cyfrinach, dichon mai cyhuddwr dirgelaidd a fyddai, a dder- 
byniai rhan o’r ddirwy a godid arnynt, fel tal am achwyn yn 
eu herbyn. Cyfeirid llid y gelynion at y marw yn ogystal a’r 
byw. Mewn gair, nid oedd unrhyw anfadwaith yn rhy greulawn 
i'w gyflawni o dan gochl crefydd ac o dan gysgod y gyfraith. 
Rhoddaf engraifft neu ddwy, er darlunio cyfiwr y wlad. 


Yn Llangollen preswyliai boneddwr o’r enw Cadben John Williams. 
Anghydffurfiwr o ran argyhoeddiad, Bedyddiwr o ran enwad, yr oedd yn 
dal safle mor gyfrifol fel y bu yn Uchel Sirydd. O dan y deddfau a 
nodwyd collodd bob swydd, a’i sedd ar y fainc ynadol. Pan fu farw, 
claddwyd ef ym mynwent y plwyf—ond ni chai ei gorff orffwys yno. 
Aeth ei erlidwyr yno, agorasant y bedd, tynnwyd y corff allan, a thaflwyd 
ef ar y glaswellt. Trannoeth daeth ei berthynasau yno, cludasant y 
corff adref, a chladdwyd ef drachefn yn yr ardd yn ymyl ei dy.4 


. 


2 Neal, vol. ii., pp. 757—760. 


8 Dywed ysgrifennydd o’r cyfnod hwnnw fod ‘3000 wedi cael eu penodi 
i fywiolaethau pan oeddent yn rhy ieuanc i bregethu; fod 15000 ddynion 
a arweinient fywydau anfoesol, wedi cael eu hordeinio; a llawer eraill o 
rai hollol anllythrennog.” (Gwel Cornish Hist. of Noncons., p. 109 ae 


4 Cambro British Biography, pp. 152, 162. 

Yn Sir Faesyfed preswyliai geneth ieuanc 0 dueddiadau crefyddol cryf- 
ion, oedd wedi ymaelodi gyda’r Bedyddwyr. Fel y cyfryw ni fynychai 
Eglwys y Plwyf. Gwysiwyd hi ger bron y llys Eglwysig, a diarddelwyd 
hi. Bu farw yn fuan ar ol hyn—a chladdwyd hi ym mynwent y plwyf. 
Pan glywodd yr offeiriad, gorchymynnodd agor y bedd, tynnwyd y corff 
allan, cludwyd ef ar gar-llusg i groesffordd gerllaw, ac yno claddwyd hi 
fel y cleddir llofrudd.® 


Yn Sir Feirionnydd daliodd y Swyddogion nifer o Ymneillduwyr, gan 
eu gyrru fel defaid o’u blaen ar hyd y ffordd. Wedi cyrraedd y pentref, 
a’u ceidwaid yn sychedig, trowyd y carcharorion i’r ffald, tra’r elai’r 
swyddogion i’r dafarn i dorri eu syched. Ar ol bod yno yn lIlymeitian 
am oriau, daeth y swyddogion allan at y carcharorion yn y ffald, gan eu 
gyrru drachefn o’u blaen tua glan y mor, lle y’u gadawsant ar y traeth 


agored dros nos.® 


Erys traddodiad Cae’r Fendith ar lafar gwlad hyd y dydd heddyw. 
Yn rhestr y rhai a ‘“ddistawyd” o dan Ddeddf 1662, ceir enw Henry 
Williams, Ysgafell, Sir Drefaldwyn. Amaethwr a phregethwr cynorth- 
wyol oedd Henry Williams. Bu yngharchar droion; treuliodd naw 
mlynedd 0’i oes yngharchar am ei grefydd. Dirwywyd ef dro ar ol tro; 
anrheithiwyd ei eiddo; atafaeliwyd ei wartheg; llosgwyd ei dy. Un 
tro, tra efe yngharchar, ei wraig (oedd yn ymyl rhoi genedigaeth i 
blentyn) a’i dad oedrannus yn y ty, rhuthrodd nifer o filwyr arfog 
i fewn. Liladdwyd yr hen wr tra ar ei liniau ar y grisiau. Tra Mrs. 
Williams yn ceisio ffoi, ond yn methu brysio oherwydd ei chyflwr, 
anelodd milwr lawddryll at ei phen, gan fygwth ei saethu. Rhwystrwyd 
ef gan y swyddog, ond cymerwyd yr holl eiddo a allesid ei gario ymaith. 
Un o’r pethau olaf oedd Mr. Williams wedi ei wneud cyn cael ei 
gymeryd i garchar, oedd. hau cae mawr o wenith. Yr oedd hwn wedi 
egino pan ymwelodd yr anrheithwyr a’r lle. Wedi geni’r plentyn, 
dychwelodd Mrs. Williams i’r Ysgafell, ac wrth rodio o gwmpas y fferm, 
sylwodd fod y cae gwenith yn ymddangos yn wahanol i arfer. Erbyn y 
cynhaeaf daeth yn amlwg i bawb fod cae gwenith yr Ysgafell yn 
eithriadol, nid yn unig am amledd ond hefyd natur y cnwd. Tyfai 
amryw gorsenni o bob gwreiddyn, ac ar bob corsen yr oedd o ddwy i 
saith o dywysennau gwahanol, a phob corsen yn orlawn o’r gronynnau 
gwenith brasaf. Cafwyd mwy o elw oddiwrth yr un cae gwenith hwnnw, 
nag a achosodd y milwyr o golled drwy anrheithio’r lle yn y gwanwyn. 


5 Cambro British Biography, pp. 152, 162. 

O’r dydd hwnnw hyd heddyw, adwaenir y maes wrth yr enw arwyddocaol 
Cae’r Fendith.® 

O dan y cyfryw amgylchiadau gellir deall fod y werin bobl a 
lynent wrth eu Hymneillduaeth, mewn cyflwr tra cbythryblus. 
Prin y gellid disgwyl i hen filwyr Cromwell—ac yr oedd rhai 
o’r cyfryw hyd yn oed yng Nghymru—ddioddef camwri ac 
anghyfiawnder mor fawr, heb wrthdystio mewn modd tra 
ymarferol. Mewn rhai ardaloedd yr oedd yr elfen hon ymhlith 
y boblogaeth mor gref, fel nad oedd yr erlidwyr yn teimlo 
rhyw awydd cryf iawn i ymyrryd 4 hwynt. Ond eithriadau 
oedd y rhai hynny. Fel rheol, caffai yr erlidwyr eu ffordd eu 
hunain i raddau pell. Mae yn siarad yn uchel iawn am deyrn- 
garwch Ymneillduwyr boreuol Cymru, am eu hufudd-dod 1 
gyfraith y tir hyd yn oed pan yr oedd yn amlwg yn gyfraith 
anghyfiawn, ac i ddylanwad eu hathrawon crefyddol arnynt, 
mai ychydig, os dim, a geisient wneud i amddiffyn eu hunain 
drwy rym arfau. Ag eithrio ambell i engraifft o Gristionogaeth 
gyhyrrog, a gredai fod mwy o rym mewn dwrn cauedig neu 
bastwn onnen, nag mewn ymresymu a’r rhai a sychedent am eu 
heiddo os nad am eu gwaed, ni flinwyd nemawr ar swyddogion 
y gyfraith gan yr Ymneillduwyr Cymreig drwy wrthwynebu yn 
gyhoeddus eu hymddygiadau gormesol. Nid yn y parthau 


® Mae yr hanesyn uchod mor hynod fel y buasai yn anhygoel pe na 
byddai profion diamheuol i’w wirionedd. Ymhlith y cyfryw brofion 
nodaf dri. 

1. Traddodiad llafar gwlad yn cadw’r hanes hyd heddyw. 

2. Can goffa a ysgrifennwyd i Henry Williams gan ei fab-ynghyfraith, 
y Parch. Richard Davies, gweinidog yr Anibynwyr, yn cynnwys cyfeir- 
iadau at y digwyddiad gwyrthiol, a’r “‘tywysennau dyblyg trifflyg.”” Wele 
ddyfyniad o’r gan goffa :— 

“ The miracle like nimble lightning flew, 
And filled all tongues with things so great, so new. 
The good rejoiced, his troubles lost their rage, 
Since God so plainly did for him engage. 
The prodigy had struck this outrage mute ; 
Nor durst they ever after persecute.”’ 


3. Mae rhai o’r corsenni gwyrthiol hyn wedi cael eu cadw hyd y dydd 
heddyw. Mewn photograph o honynt, a dynnwyd gan y Parch. D. 
Davies, Brighton, ddwy flynedd yn ol, mae Ileoliad y tywysennau a 
amlhawyd ar y gorsen, i’w weled yn amlwg, er fod y tywysennau eu 
hunain wedi hen syrthio ymaith. 

poblog yn unig, ond ynghanol unigedd gwledig hefyd, yr oedd 
braw ac arswyd wedi meddiannu’r bobl. Nodaf un engraifft 
yn unig, yn dal cysylltiad ag ardal ac 4 theulu enwog ymhlith 


Diwygwyr Cymru. 


Yn ymyl pentref Llangeitho saif amaethdy henafol Liwyn Rhys. Yn 
nyddiau Cromwell preswyliai John Jones a Marged ei wraig yno. Yr 
oedd y teulu wedi dod o dan ddylanwadau Ymneillduol, John Jones ei hun 
yn bregethwr cynorthwyol, a’i frawd Dafydd Jones, wedi cael addysg yn 
Rhydychain yn un o’r 2500 a drowyd allan yn 1662. Chwaer i’r ddau 
frawd hyn oedd mam yr enwog Phylip Pugh. Ond er mai Puritanaidd 
ac Ymneillduol oedd holl nodwedd y teulu, perthynai iddynt un ddafad 
ddu, mab afradlon, etifedd Llwyn Rhys, Dafi’r mab hynaf, canwyll 
llygad Marged, ac unwaith gobaith ond bellach gofid calon John Jones. 
Wedi methu dygymod 4 bywyd tawel Puritanaidd Llwyn Rhys, yr oedd 
Dafi wedi ‘‘ rhedeg bant,”’ ac ambell si wedi cyrraedd ei ardal enedigol ei 
fod wedi dilyn y Tywysog Siarl i wlad estronol. Pan ddaeth y Tywysog 
Siarl yn frenin, daeth tro ar fyd, ac erlid ar yr Ymneillduwyr, a phregethu 
a chynnal cyrddau yn waith tra pheryglus. Eto parhaodd yr hen John 
Jones, Llwyn Rhys, i gyflawni ei ddyledswydd yn gyson fel gweinidog 
ffyddion. Ond un diwrnod gwelodd gwr Lletem-ddu, cymydog i John 
Jones, un mewn dillad milwr yn dod ar gefn march gwyn dros Bensarn 
Helen, ac yn cyfeirio tua Lilwyn Rhys. Deallodd mai dod i ddal neu 
ladd John Jones yr oedd, a rhedodd y cymydog ar draws y caeau i 
rybuddio y pregethwr. Yn ffodus yr oedd John a Marged yn y t¥, ac nid 
hir y buwyd cyn cytuno ar gynilun. Yr oedd wyneb y ddaear wrth 
dalcen uchaf y t¥, agos cyfuwch a’r llofft, a drws i fyned oddiallan i’r 
llofft er cyfleustra i gario’r Yd yno wedi ei nithio. Gyrrodd Marged ei 
gwr i’r llofft i ymguddio, tra’r elai hi allan i’r buarth i gyfarfod y milwr. 
Trefnodd arwydd neillduol i gwr, modd y gallai hwnnw gael cyfle i ffoi 
drwy ddrws y llofft, os mai i’w ddal yr oedd y milwr wedi dod. Allan a 
hi a’i hosan a’i gwewyll yn ei Ilaw, tra John yn gorwedd ’ar lawr y llofft 
yn gweled drwy dwll beth oedd yn cymeryd Ile rhwng ei wraig a’r milwr. 
Ni fedrai glywed yr ymddiddan, ond gwelodd ei wraig, ar ol siarad gair 
a’r milwr, yn gwynnu fel y galchen, a’r milwr yn llamu oddiar ei farchjac 
yn ymaflyd ynddi. Gan dybio mai ymosod ar yr hen);wraig yr{oedd y 
milwr, llamodd John Jones ar ei draed ac allan drwy ddrws y llofft tuag 
atynt gan waeddi, “ Peidiwch lladd yr hen wraig! Rhoddaf fy hun i 
fyny!”” Rhuthrodd at y milwr, oedd erbyn hyn @’i fraich am ganol yr hen 
wraig, a’i phen hithau megis mewn Ilewyg ar ei fynwes. Trodd at [John 
Jones, a dywedodd, ‘““Nhad!” A chyda’r gair adnabu John Jones ei 

fab afradlon Dafi. Teulu Wawen oedd teulu Llwyn Rhys y dwthwn 
hwnnw. Adroddodd Dafi ei hanes, ei fod yn uchel yn ffafr y brenin, 
ac yn gadben ar y corfflu a wyliai berson y brenin ddydd a nos. Drwy 
ffafr yr oedd wedi cael gan y brenin drwydded i'w dad gael pregethu 
faint fyd a fynnai yn Llwyn Rhys—ac o’r dydd hwnnw allan, am lawer 
blwyddyn faith, bu Llwyn Rhys yn ganolbwynt bywyd crefyddol yr ardal.7 


O’r holl enwadau, y Crynwyr a ddioddefasant fwyaf a 
mwyaf cyffredinol. Yr oedd dau beth yn cyfrif am hyn, sef yr 
egwyddor o anwrthwynebedd (non-resistance), ar yr hon y 
gweithredent; a’r ffaith na phetrusent unrhyw amser a than 
unrhyw amgylchiadau, i gyhoeddi eu hegwyddorion. Tra eraill 
yn cyplysu callineb y sarff gyda» diniweidrwydd y golomen, 
cysylltai’r Crynwyr gyda’r diniweidrwydd hwnnw, eofndra a 
gafaelusrwydd y targi. Herient bawb, a thrwy hynny gwa- 
hoddent ymosodiad,—tra ar yr un pryd yn amlygu na wrth- 
wynebent ymosodiad ond yn unig trwy ymostwng yn amyneddgar 
i bob rhuthr a wneid arnynt. Mewn gair, swp o anghysonderau 
cydffurfiol oedd Crynwyr yr oes honno; yn herio heb wrth- 
wynebu erlidiau, yn creu terfysg tra yn pregethu heddwch, ac 
yn gorchfygu dialedd drwy ymostwng o’i flaen ac ymsythu 
drachefn o’i ol, Mae Hunan-gofiant Richard Davies o’r 
Trallwm yn darllen fel chwedl. Cawn ef un dydd yn traethu 
yn hyf yn erbyn yr Eglwys fel sefydliad, yn erbyn yr offeiriaid 
fel gweision cyflog yn ffoi pan ddel y blaidd i’r golwg am mai 
gweision cyflog ydynt ; trannoeth, tra’n gwybod fod yr esgob- 
yddion 4 gwarant yn chwilio am dano, yn myned yn hamddenol 
at balas Dr. William Lloyd, Esgob call Llanelwy, ac yn gofyn am 
gael gweled ei Arglwyddiaeth ; ac ar ol myned i fewn yn dadleu 
4 hwnnw am oriau fod Eglwys Loegr yn anysgrythyrol yn ei 
gwasanaeth, yn ei hoffeiriadaeth, ac yn ei defodaeth.® Cawn 
ef yn cael ei draddodi i garchar—a’r swyddogion yn cymeryd ei 
air yr Ai yno o hono ei hun; ceidwad y carchar yn gomedd 


' Talfyrrwyd o ‘* Adgofion Pedwar Ugain Mlynedd,” gan y Parch. Evan 
Evans, Nantyglo,—teulu yr hwn sydd eto’n byw yn Llwyn Rhys. 


* Leaves from the History of Welsh Nonconformity. Southall, 1899. 

agor y drws iddo, tra yntau yn crefu am gael ei garcharu; wedi 
myned i mewn yn dylanwadu gymaint ar y ceidwad, (a hwnnw’n 
ddyn rhyfygus o anuwiol) nes iddo ollwng Richard Davies yn 
rhydd i deithio’r wlad i bregethu hyd nes daeth dydd y 
_ frawdlys—ac ‘erbyn gwawrio’r dydd, Richard Davies yno yn 
barod i dderbyn unrhyw gosb a ddyfernid, tra yn y cyfamser 
wedi bod yn ail gyflawni yr un trosedd am yr hwn y traddod- 
wyd ef i’r carchar i sefyll ei brawf. Ac eto medrai’r bobl hyn 
ar adegau roi trafferth i’r swyddogion na freuddwydiai eu 
brodyr mwy milwriaethus eu hysbryd, yr Anibynwyr a’r 
Bedyddwyr, byth am wneud. Cymerer un engraifft :— 

Yr oedd dwsin o Grynwyr yn cynnal cyfarfod crefyddol yn groes i 
Ddeddf y Cyrddau. Daeth swyddog gwladol i’w cymeryd i’r ddalfa, 
ac i’w dwyn ger bron yr Ustus. ‘“ Purion,” ebe un o’r Crynwyr. 
“Wele ni. Nid ydym am wrthwynebu’r gyfraith. Os oes gennych 
awdurdod i fynd a ni at yr Ustus, wel, cymerwch ni.” ‘“ Da,” ebe’r 
swyddog, ‘“deuwch!” ‘Oh na!” oedd ateb anisgwyliadwy’r Crynwyr. 
“Nid yw ein hegwyddorion yn caniatau ini eich cynorthwyo. Eich Ile 
chwi yw ein cludo yno, ac nid ein lle ni yw mynd.” Wrth weled hyn, 
galwodd y swyddog am wagen. Daeth y wagen a’r ceffylau at y drws. 
“Yn awr,” ebe’r swyddog, ‘“‘i’r wagenachwi!” ‘ Na!” oedd yr ateb 
tawel, “ eich lle chwi yw ein rhoi ynddi.” Felly gorfu iddo gael help i’w 
cario bob yn un ac un o’r ty cwrdd i’r wagen. Wedi cyrraedd pen y 
daith, digwyddodd yr un peth. Nid oeddent yn gwrthwynebu’r swyddog, 
ond nid oeddent am ei gynorthwyo ychwaith ; gorfu iddo gael help i’w 
cario o’r wagen drachefn i ystafell yr Ustus.® 


Mae hanes y cyfnod yn llawn o engreifftiau cyffelyb. Uno 
nodweddion mwyaf anymunol y cyfnod yw, fod gwrthwynebiad 
yr Anibynwyr a’r Bedyddwyr i’r Crynwyr, ac eiddo’r olaf iddynt 
hwythau, mor gryf ac anghymodlawn ag eiddo’r ddau at yr 
Eglwys Sefydledig. 


9 Record Office. State Papers. Dom. Car. II., 292, No. 27. 

Ar bob llong ryfel, a chyda phob byddin, ceir yn awr beiriant 
y chwil-oleu trydanol (electric search light). Boed y nos mor 
dywell ag y bo, a’r gelyn yn gweithio mor ddistaw ag y mynno, 
os troir y goleuni rhyfedd hwn arno, daw y cwbl a wna aca 
wnaeth yn y tywyllwch, yn fwy amlwg i’r Ilygaid a’i gwylia 
na phetai yn sefyll ynghanol llewyrch haul ganol dydd. Gan 
gychwyn o’r peiriant yn bwyntil fflachiol, Ileda yn raddol fel 
yr ymestynna tua’r pellafoedd, nes dod yn baladr tlydan disglaer, 
yngoleuni’r hwn nis gall dim y cyffyrdda ag ef aros yn gudd- 
iedig. I rywbeth tebyg i hyn y gellir cyffelybu cynnwys 
amhrisiadwy hen lawysgrifau Swyddfa’r Cofnodion (Record 
Office) yn Liundain. Gadewch ini, yn y bennod hon, droi 
ffrwd ddisglaer un o’r amryw chwil-oleuadau a geir yno, ar 
gyflwr Ymneillduaeth y deyrnas yn y cyfnod tywyll yr ydym 
yn ymdrin 4g ef. 

Gwelwyd yn y bennod ddiweddaf mai cyfnod o dywyllwch 
caddugawl ar grefydd ac Ymneillduaeth ydoedd blynyddoedd 
teyrnasiad y ddau frawd Siarl II. a Iago’r II., o 1660 hyd 
ddiwedd 1688. Trown ynte Chwil-oleu Maddeuebau Siarl II. 
yn 1672—ymron ynghanol y cyfnod—ar draws y tywyllwch, a 
pha beth a ganfyddwn? Cawn weled amryw bethau hynod 
na letybiwyd eu bodolaeth. Er mwyn eu dwyn yn amlycach 
o flaen y meddwl, a’u hargraffu yn ddyfnach ar y cof, gosodaf 
hwynt ger bron fel ffeithiau noeth—ac yna rhoddaf wisg yr 
amgylchiadau am danynt. 


1. Yr oedd Ymneillduaeth wedi ennill tir, : 

; o dan erledigaeth 
2. Yr oedd Ymneillduwyr wedi cynhyddu, lem Deddfres 
3. Yr oedd Ymneillduwyr wedi magu asgwrn cefn Clarendon. 


Wedi ennill tir, wedi cynhyddu mewn rhifedi, wedi magu 

asgwrn cefn i benderfynnu sefyll dros eu hawliau, gwelodd yr 
Ymneillduwyr :— 

4. Fod yn rhaid iddynt gysylltu gwleidyddiaeth a’u crefydd ; 

5. Mai yn eu gallu gwleidyddol y gorweddai eu gobaith am ryddid 
crefyddol ; 

6. Mai ofn eu gallu gwleidyddol yn unig a dueddai eu gormeswyr 
esmwythau’r iau ar eu hysgwyddau. 


Gwelwn ninnau gyda hynny :— 


7. Fod erledigaeth wedi maethu Anibyniaeth mewn crefydd ; 
8. Fod erledigaeth wedi gwneud y Presbyteriaid yn Anibynwyr ; 
9. Fod erledigaeth wedi gwasgaru a gwanychu’r Bedyddwyr. 


_ Daw ffeithiau dyddorol, pwysig, ac addysgiadol eraill i’r golwg 
o dan fflach y chwil-oleuni, ond efallai mai’r tri thriawd uchod 
yw'r amlycaf a’r pwysicaf. Sylwer pa fodd y deuant i’r amlwg 
yn y ffeithiau hanesyddol cysylltiedig a’r Maddeuebau hyn. 
Cofier nad wyf yn dweyd dim yn y bennod hon—pennod mor 
bwysig a’r un yn hanes Diwygwyr Cymru—ond a geir yn y 
pentwr hen lawysgrifau gwreiddiol yn swyddfa’r cofnodion. Os 
na fyddaf yn rhoi’r awdurdod llawn am bob ffaith a nodir, 
awydd i arbed gofod, ac i beidio trethu amynedd y darllenydd, 
yn unig sy’n cyfrif am hynny. 


Ar waethaf y deddfau penydiol a’r ormes a’r erlid, yr oedd yr 
Ymneillduwyr wedi lledu dros y wlad, ac wedi Ilwyr feddiannu 
rhai o’r trefi poblog, gan ennill drwy hynny ddylanwad nid 
bychan yn y Senedd a’r byd gwleidyddol. Yn Yarmouth, er 
engraifft, gyda 12,000 o gymunwyr, cyfrifid nad oedd 500 
o honynt yn mynychu eglwys y plwyf1 Yng Ngwlad yr Haf 
yr oedd Cyrddau Ymneillduol wedi lluosogi mor fawr nes rhot 
achos pryder i’r awdurdodau.2. Yn Dover yr oedd yr Ym- 
neillduwyr wedi mynd mor hyf nes y gyrrodd un gohebydd 1 
gwyno wrth yr awdurdodau yn Llundain, fod Maer y ddinas yn 
esgeulus o’i ddyledswyddau.* Ymddengys fod yr awdurdodau 


1 State Papers Domestic, 1671, Car. II., 292, No. 157. 2 Ditto, ditto, 
1671, Car. II., 290, No. 179. 8% Ditto, ditto, 287, No. 57. 

yn Llundain wedi cymeryd mesurau i orfodi’r Maer a’i gorffor- 
iaeth i osod y gyfraith mewn grym, canys cawn yr un gohebydd 
ymhen mis yn dweyd fod “Y Maer wedi rhoi gorchymyn i 
dynnu i lawr bwlpud a meinciau y Bedyddwyr, ac i gloi’r Ile 1 
fyny.” Ond ni thyciodd hyn, canys “Boreu Sabath yn 
blygeiniol iawn, torrwyd y drysau cloedig yn agored, ac aeth y 
Bedyddwyr yn ol at eu hen ystranciau drachefn. Pan aethom 
(y swyddogion) at dy cwrdd y Presbyteriaid, methasom fyned 
i mewn; yr oedd y rhai oddi mewn mor gyndyn fel nad 
agorent y drws.”* Adgoffeir ni o rai o ddigwyddiadau Rhyfel 
y Degwm diweddar yng Nghymru gan rai o’r adroddiadau 
swyddogol a yrrwyd o’r wlad at yr awdurdodau yn Llundain. 
Wele engraifft :— 

“ Euogfarnwyd ugain o dai-cyrddwyr gennyf ym mis Hydref diweddaf. 
Apeliodd un o honynt yn erbyn y ddedfryd yn y frawdlys hon,—eithr 
buom mor ofalus a chawsom reithwyr mor dda fel, mewn Ilai nag awr, 
dygwyd rheithfarn i mewn o blaid y brenin. Eithr cymaint yw haerllug- 
rwydd y blaid hon (yr Ymneillduwyr), ac mor benderfynnol ydynt i 
ddychrynu pawb rhag troi yn achwynwyr arnynt am gynnal eu cyfar- 
fodydd terfysgus, fel mai prin yr oedd y Ilys wedi codi, nag y cymerasant 
yr achwynwr i’r ddalfa ar bump o gyhuddiadau gwahanol. Rhaid fod 
traul yr achosion hyn yn ddigon i ddifetha amgylchiadau dyn tlawd—yn 


wir nis gallai dyn cyfoethog fforddio ymladd yn erbyn arian unedig y 
bob! hyn.” 


Cynllun arall a fabwysiadai’r Ymneillduwyr pan y gosodid dirwy 
drom arnynt am gynnal cyfarfodydd crefyddol, oedd i’r troseddwr aros yn 
ei gartre, ond gyrru ei holl eiddo dros y terfynnau i sir arall. Pan ddeuai’r 
swyddogion i’w fferm—nid oedd yno anifail i'w gael; ac er y gwyddid 
pa le yr oeddent wedi myned, nis gellid atafaelu arnynt mewn sir arall, 
gan nad oedd y troseddwr wedi ffoi yno.® 

Dychrynnodd y blaid Eglwysig gymaint, fel y penderfynasant 
wneud y gyfraith yn fwy caeth nag erioed yn erbyn yr Ym- 
neillduwyr. Tybient ei bod yn rhy ddrwg fod achwynwr 
diniwed (?) yn gorfod dioddef yn Ile cael ei wobrwyo am 
fradychu ei gymydogion crefyddol. Dygwyd Mesur i fewn i’r 
Senedd i’r perwyl hynny yn Ebrill, 1671. Pasiodd drwy Dy’r 


4 State Papers Domestic, 287, No. 171. 5 Ditto, ditto, 287, No. 63. 

Cyffredin gyda pheth anhawsder. Dihangodd megys 4 chroen 
ei ddannedd drwy’r ail ddarlleniad yn Nhy’r Arglwyddi; 
—yna torrodd ei hyrwyddwyr eu calon, a gadawsant i’r 
Mesur syrthio i’r llawr.’ Dechreuodd y Ilywodraeth ei hun 
anesmwytho. Cawn nodiad gan un o’r prif swyddogion 
(Williamson) i’r perwyl canlynol :— 

**Mae’r cynulleidfacedd wedi ymhyfhau, gan farchogaeth eu gweini- 
dogion, a gorfodi y rhai hynny i weithrédu yn ol eu hewyllys hwy. 
‘Os na phregethwch chwi ini,’ meddant, ‘ mynnwn ryw un arall a wna.’ 
Maent beunydd yn mynd yn fwy penboeth. Mae’y holl Bresbyteriaid yn 
troi yn Anibynwyr, a rhaid vr gweinidogion wneud yr un modd.”’ 7 

Erbyn dechreu Hydref cydnebydd Williamson gyda gofid 
fod “y rhan amlaf—er nad y pwysicaf—o’r cynulleidfaoedd 
Ymneillduol, yn cynnal eu eyfarfodydd yn gyhoeddus.’*® Anes- 
mwytho fwy fwy a wnai’r Eglwyswyr. Ysgrifenna Dr. Butler 
ei fod ef wedi sylwi ar “y tai-cyrddwyr, eu bod yn bobl gref, 
war-galed.’”’ Tybia eu bod yn teimlo yn chwerw yn erbyn y 
tlywodraeth. ‘ Dylid cymeryd gofal,” eb efe, “ rhag i’r Dutch 
lanio yn Lloegr, a chymeryd rhyw Ymneillduwr i’w harwain,” ° 
—yn erbyn y brenin, wrth gwrs. Rhaid fod Ymneillduaeth 
wedi dod yn allu cryf cyn fod ofnau o’r fath yn cael eu 
coleddu gan rai uchel mewn awdurdod mewn gwlad ac Eglwys. 
Nid hir y bu’r ofnau hyn cyn cyrraedd cylchoedd uwch fyth. 
Yr oedd gwastraff ac anoethineb Siarl wedi ei osod mewn 
cyfyngder. Yr oedd rhyfel ar dorri allan a’r Iseldiroedd,— 
y pryd hwnnw y gallu llyngesol cryfaf yn y byd. Gan gofio 
beth a ddigwyddodd i’w dad, crynai Siarl yn unigedd ei 
ystafell ddirgel, rhag gweled “y bobl gref, war-galed,” fel y 
galwai Dr. Butler hwynt, yn ymuno 4’r gelyn tramor; ac iddo 
yntau, fel ei dad, golli ei goron os nad ei ben. Nis gallai 
anghofio mai etifeddion traddodiadau ac ysbryd “ Haiarnwyr ” 
(Ironsides ) Cromwell oedd “ y bobl gref, war-galed” hyn. 


Yn fuan daeth yr Ymneillduwyr hwythau i ddeall sut yr 


8 State Papers Domestic, 289, No. 28. 7 Ditto, ditto, 293, No. 28. 
8 Ditto, ditto, 293, No. 222. Ditto, ditto, 294, No. 15. 

oedd y gwynt yn chwythu, a dygwyd mwy o fywiogrwydd ac 
o eofndra i’w gweithrediadau. Adeiladwyd nifer o dai cyrddau, 
yn enwedig yn y trefi. Pan yrrid atynt, dan gochl cyfeill- 
garwch, i’w cynghori i roi heibio torri’r ddeddf yn gyhoeddus, 
chwarddent am ben y cyngor—gan wybod mai nid eu Iles 
hwy ond diegelwch y llywodraeth oedd yn gwasgu ar feddwl 
y swyddogion. Bygythid gyrru milwyr i gau’r tai cyrddau, ac 
i gymeryd y pregethwyr a’r cynulleidfaoedd i’r carchar. Ond 
gwyddai y rhai a fygythid na feiddiai’r awdurdodau gario’r 
bygythiad allan, rhag ofn y bobl—y rhai a bleidient y pregeth- 
wyr Ymneillduol. Erbyn dechreu Ionawr, 1671-2, yr oedd 
yr Ymneillduwyr wedi magu digon o galon i gyfarfod 4’u ~ 
gilydd er ymgynghori pa fesurau a gymerasid ganddynt tuag 
at ail sicrhau eu hawl i gynnal eu cyfarfodydd yn agored. 
Awgrymwyd i’r brenin y gallai adgyfodi y cynllun a gynygiodd 
ym mlwyddyn gyntaf ei deyrnasiad (gwel tud. 139)—gyda’r 
cyfryw gyfnewidiadau ag a fernid yn angenrheidiol i gyfarfod 
ag amgylchiadau newydd yr oes. Y cynllun a awgrymid gan 
rai oedd taflu drysau’r Eglwys Wladol led y pen, modd y 
gallai’r rhai a drowyd allan yn 1662 ddod yn ol drachefn. 
Gwrthwynebid hyn o du’r Eglwys ac o du’r Ymneillduwyr. 
Nid cael eu cynnwys yn yr Eglwys oedd dymuniad yr Ymneill- 
duwyr mwyach, ond cael rhyddid o dan y gyfraith i addoli 
Duw yn ol eu cydwybod eu hunain. Nid oedd yr ymdrafodaeth 
yma i gael ei wneud yn gyhoeddus rhag codi gwrthwynebiad 
yn y Senedd neu o du’r esgobion. Sylwer ar y dyddiadau 
canlynol :— 

Diwedd Ionawr, 1671-2, hysbyswyd y brenin fod y pregethwyr yn 
Llundain yn gwrthod addaw peidio cynnal eu cyfarfodydd—a bod y bobl 
tu cefn iddynt. 

Mawrth 6. Gorchymynnwyd cyhoeddi rhyfel yn erbyn Llynges yr 
Iseldiroedd. Yr un dydd siaradwyd am y tro cyntaf yn y Cyngor am 
Gyhoeddi Maddeuebau i’r Ymneillduwyr, 


Mawrth 14. Cytunwyd yn y Pwyllgor Tramor ar eiriad y Cyhoeddiad 
Brenhinol o Faddeuebau i’r Ymneillduwyr. 


Mawrth 15. Pasiwyd y Cyhoeddiad gan y Cyngor a chyhoeddwyd ef. 

Yn y weithred hon, Cyhoeddiad Maddeuebau (Declaration 
of Indulgence), dyddiedig Mawrth 15, 1672, dywed Siarl :— 

“Nad oedd y mesurau gorfodol oedd wedi bod mewn grym am 
ddeuddeng mlynedd i sicrhau Unffurfiaeth mewn crefydd, wedi dwyn 
ond ychydig ffrwyth ; fod ei Fawrhydi felly yn gweithredu ar ei awdurdod 
fel Pen yr Eglwys, i sierhau heddwch y deyrnas a chysur ei ddeiliaid, 
drwy gyhoeddi fod Eglwys Loegr i aros fel y mae yn bresennol, pawb 
i dalu’r degwm iddi, a neb i ddal swydd o’i mewn os na fydd yn 
cydffurfio ; ond fod pob cyfreithiau penydiol yn erbyn yr Anghydffurfwyr 
i gael eu hatal, a bod nifer o leoedd yn cael eu trwyddedu fel Ileoedd 
addoliad i’r Anghydffurfwyr, ond nad oedd y cyfryw i gael pregethu 
mewn lleoedd anrhwyddedig, nac i bregethu terfysg na gwrthwynebiad 
yn erbyn yr Eglwys.”’ 10 

Creodd Cyhoeddiad y Maddeuebau gynnwrf mawr drwy’r 
deyrnas. Cafwyd yn fuan brawf diamheuol fod Ymneilldu- 
‘aeth wedi lefeinio’r holl wlad. Yn y trefi mawr darfu i’r 
Corfforiaethau Masnachol (nid anhebyg i Undebau Llafur ein 
dyddiau ni) ganiatau eu hystafelloedd swyddogol hwy at 
wasanaeth y gweinidogion Ymneillduol. Ymbhen wythnos ar 
ol Cyhoeddi’r Maddeuebau, danfonwyd deisebau i fyny at y 
brenin o bob rhan o’r deyrnas, yn diolch iddo am ganiatau 
rhyddid cydwybod i’r Ymneillduwyr. O un sir yn unig— 
Dyfnaint—arwyddwyd y ddeiseb gan 72 o weinidogion Ym- 
neillduol, a cheir deisebau siroedd eraill yn cynnwys enwau 
niferi mawrion. Ceisiwyd am, a rhoddwyd, dros 3500 o 
drwyddedau pregethu. Weithiau arwyddai aelodau’r Eglwys 
Ymneillduol eu henwau wrth y ddeiseb—a gellir barnu wrth 
nifer yr enwau rifedi’r Eglwysi. Er engraifft, mae dros 160 
o enwau wrth ddeiseb diolch cynulleidfa John Flavell, o 
Dartmouth. Ceir enwau hanesyddol ymhlith y rhai a gawsant 
drwyddedau, megys Dr. Thomas Goodwin, John Flavell, 
Edmund Calamy; ac ymhlith y Cymry, Dr. John Owen, 
Phylip Henry, Samuel Jones, Brynllywarch; Stephen Hughes, 
Mydrim ; Hugh Owen, Bronyclydwr, &c. Dyddorol yw gweled 
enw John Bunyan ymhlith y rhai a geisient drwyddedau. Wedi 


10 Gwel Y Memrwn, S. P. Dom., Car. II., Case F., No. 1. 

bod gyhyd yngharchar, wele awdwr Taith y Pererin yn gwneud 
cais, yn ei lawysgrif ei hun, drosto ei hun a nifer o weinidogion 
eraill yn Swydd Bedford, am drwyddedau i bregethu. Yn y 
cais desgrifia hwynt oll fel ‘Cynulleidfaolwyr” (Congrega- 
tionalists ).“ Beth, ynte, oedd y trwyddedau hyn, a beth oedd 
raid ei wneud er mwyn eu cael? Yr oedd y trwyddedau yn 
dri math, sef :— 
1. Trwydded i weinidog neillduol i bregethu i gynulleidfa neillduol.12 


2. Trwydded i d¥ neillduol i gynnal cyfarfodydd enwad neillduol.™ 
3. Trwydded cyffredinol i weinidog i bregethu mewn unrhyw dy 


trwyddedig.4 

Gwnaed y telerau i gael y trwyddedau hyn mor esmwyth 
ag oedd bosibl. Nid oedd dim i’w dalu am danynt. Y cwbl 
a ofynnid oedd fod cais ysgrifenedig yn cael ei wneud am 


ll State Papers Domestic, Car. I., 321, No. 58. 
2 Wele gopi o drwydded i berson neillduol :— 


Charles by the grace of God King of England, Scotland, France and 
Ireland, Defendemof the Faith, &c., To all Mayors, Bayliffs, Constables, 
and other our officers, ministers, civil and military, whom it may 
concern, greeting. In pursuance of our declaration of the 15 March, 
1671—2, 

We do hereby permit and license A. B. to be a Teacher of the 
Congregation allowed by us in a house and chamber in C. for the 
use of such as do not conform to the Church of England, who are of 
the Persuasion commonly called . . . . With further license and 
permission to him the said A. B. to teach in any other place licensed 
and allowed by us according to our said declaration. Given at our 
command at the Whitehall, the . . . . day of . .. . in the 


24th year of our Reign, 1672. 
By His Majesty’s Commission. 


18 Dyma eileb o drwydded i d¥ neillduol :— 

We have allowed and we do hereby allow of C. to be a place for the 
use of such as do not conform to the Church of England who are of the 
Pursuasion commonly called . . . . . . to meet and assemble in, 
in order to their publick worship and devotion, and all and singular our 
ministers Ecclesiastical, Civil and Military, whom it may concern are 
to take due notice hereof, and they and every of them are hereby strictly 
charged and required to hinder any tumult or disturbance, and to protect 
them in their said meetings and assemblies. Given, &c. 

M4 Dyma gopi o drwydded gyffredinol :— 

License for a Teacher in General. Charles, &c. To all Mayors, &c., 
greeting. In pursuance, &c. We do hereby permit and license : 
: of the Persuasion commonly called . .. . . to be a 
Teacher and to teach in any place Licensed and allowed by us according 
to our said Declaration. Given, &c. 

drwydded, gan nodi’r person, y lle, a’r enwad y ‘ceisid y 
drwydded iddo. 


Wrth y daflen a roddir ar ddiwedd y bennod hon—y rhestr 
gyflawn gyntaf a gyhoeddwyd erioed 0 drwyddedau Cymru— 
gwelir fod pob sir yng Nghymru, ag eithrio Mon, wedi gwneud 
caisam drwyddedau. Caniatawyd cyfanrif o 133 o drwyddedau 
i Gymru. O’r rhai hyn mae 88 yn cael eu rhoi i Anibynwyr, 
231i rai a elwir yn Bresbyteriaid, ond a oeddent, fel y danghosir 
eto, yn Gynulleidfaolwyr, 17 i Fedyddwyr, a 5 i rai na nodir 
eu henwad. Trwyddedwyd 67 o bersonau gwahanol, ac 114 o 
dai gwahanol. Sylwir eto, mewn pennod arall, pa fodd mae 
ffigyrau Cymru’n cydmaru 4g eiddo Lloegr. 

Chwerwodd yr Eglwyswyr eithafol yn enbyd. Bygythient 
wneud prawf mewn Ilys a oedd y Maddeuebau hyn, a roddwyd 
trwy awdurdod y brenin heb ganiatad y Senedd, yn gyfreithlon. 
Eithr ni chariwyd y bwriad hwn allan. Eto i gyd, galwyd y 
Maddeuebau yn ol y flwyddyn ganlynol. Ond yr oedd y drwg 
wedi cael ei wneud,—ac ofer mwyach oedd ceisio Ilethu 
Ymneillduaeth o’r tir. 

MADDEUEBAU SIARL II. I GYMRU. 
(Gwel hefyd Map Rhif 2.) 


Wele am y tro cyntaf erioed restr gyflawn o’r holf Faddeuebau 
(Indulgences) a ganiatawyd gan Siarl II. yn 16721 Ymneillduwyr Cymru. 
Nodir y Sir, yr Enwad, y person, a’r Ile i’r rhai y caniatawyd pob 
trwydded. Yn y golofn 5 ceir cyfanrif y trwyddedau ymhob sir, ac yn y 
golofn 6 ceir cyfanrif y personau yn y sir honno a ddifuddiwyd neu a 
ddistawyd gan Ddeddf Unffurfiaeth ddeng mlynedd cyn hynny. Dynoda 
seren * o flaen enw, nad yw’r enw yn y rhestr a roddir gan Dr. Rees, 
Abertawe. Dynoda cromfachau ( ) mai ar awdurdod Dr. Rees y 
rhoddir yr enw neu’r enwad i fewn. Pan roddir enw mewn Ilythyren 
Italaidd, dynoda fod y person hwnnw wedi cael ei enwi o’r blaen mewn 
sir arall. ; 

Teg yw hysbysu fod Mr. T. E. Morris, bargyfreithiwr, yr hwn hefyd a 
gymerodd lawer o drafferth i wneud ymchwiliad personol ac anibynnol i’r 
llawysgrifau perthynol i’r trwyddedau yn Swyddfa’r Cofnodion, yn 
garedig wedi caniatau imi gymharu fy rhestr ysgrifenedig i a’i eiddo ef. 
Er fod ychydig o wahaniaeth rhwng y ddwy, maent yn gyson a’u gilydd 
ac yn ymarferol yr un rhestr. Er engraifft, cyfrifa Mr. Morris fod 193 0 
drwyddedau wedi dod i Gymru. Gwneir y rhifedi hynny i fyny drwy 
gyfrif trwydded i dy a thrwydded i berson fel dwy drwydded, tra y 
cyfrifaf finnau hwynt fel un drwydded, os gellir profi mai trwydded i’r 
person hwnnw yn y ty hwnnw ydyw. 

Gwahaniaethaf, hetyd, oddiwrth Dr. Rees a Mr. Morris am leoliad 
rhai o’r tai a drwyddedwyd. MRhaid cofio (1) Fod cais ysgrifenedig yn 
mynd i fyny at y Llywodraeth am drwydded. (2) Nad oedd y gohebwyr 
hyn bob amser yn meddu llawysgrif ddealladwy. (3) Fod swyddogion y 
Llywodraeth yn cymeryd nodiad yn eu llawysgrif eu hunain o’r ceisiadau, 
ac heblaw nad oedd eu llawysgrif hwythau bob amser yn eglur, tueddent 
i wneud camgymeriad yn aml yn sillebiaeth enwau Cymreig. Amrai o’r 
enwau hynny amheuaf a geid dau ddyn, y rhai wrth weled y llawysgrifau 
am y tro cyntaf, a’u darllenent yr un fath—os nad yn feddiannol ar wybod- 
aeth bersonol leol a’u cynorthwyent. Ond nis gellir ymddiried yn eu 
gwybodaeth ddaearyddol ychwaith. Er engraifft, gosodir Plas Teg, 
lle cafodd William Jones drwydded, yn Sir Ddinbych yn lle Sir Fflint, 
a Brynllywarch, cartref Samuel Jones, yn Sir Benfro yn lle Sir For- 
gannwg! Ceir nodiadau ar ddiwedd y rhestr mewn perthynas i rai o’r 
lleoedd hyn. 

Am enwadau y trwyddedigion. Gofynnid nodi’r enwad, pa un bynnag 
ai i berson ai i dy y bwriedid y drwydded. Gelwir yr Anibynwyr 
weithiau yn Independents, weithiau yn Congregationalists, weithiau yn 
Presbyterians. Nid wyf yn y daflen wedi gwahaniaethu rhwng yr 
Independents a’r Congregationalists, am ei bod yn amlwg mai’r un oeddent. 
Yr wyf wedi gwahaniaethu yn y daflen rhyngddynt a’r Presbyterians, 
rhag tybied o neb fy mod yn rhoi i’r Anibynwyr achosion a berthynent 
ienwad arall. Ar yr un pryd mae yn amlwg, i’r neb a 4’n ofalus drwy’r 
hen drwyddedau, mai yr un oedd y tri, yn mynd o dan wahanol enwau 
mewn gwahanol ardaloedd. Ceir y cais am drwydded weithiau wrth un 
o’r enwau, a’r drwydded ei hun wrth yr enw arall. Gelwir Samuel 
Jones mewn un drwydded yn Bresbyteriad, ac mewn un arall yn 
Independent. Ceir trwydded i ddyn a elwir yn Presbyterian i bregethu 
mewn ty a elwir yn Independent. Ond ni cheir unrhyw amser drwydded 
i Fedyddiwr i bregethu mewn ty a elwir nag yn Presbyterian nac yn 
Independent. Cyplyser y pethau hyn 4’r ffaith (a) Fod gweision y 
Llywodraeth yn eu hadroddiadau swyddogol yn dweyd fod y Presbyter- 
iaid oll yn troi yn Anibynwyr (gwel tud. 165), a (b) Nad oedd ymhen 

cenhedlaeth ar ol hyn gymaint ag un Eglwys yng Nghymru yn galw 
ei hun yn Bresbyteraidd,—a gorfodir ni i ddod réaseliad fod aon 
a elwid yn “ Bresbyteriaid”’ yn y trwyddedau i Gymru, i bob diben 
ymarferol, yn gyfryw ag a elwid heddyw yn “ Anibynwyr.” Profir fod 
y golygiad a gymerir yma yn hanesyddol gywir, gan y ffaith fod awduron 
goreu Lloegr yn dweyd yn ymarferol yr un peth am Gymru a Lloegr. 
“Yng Nghymru,” ebe Dr. Vaughan (English Nonconformity, p. 354), 
‘““cymerodd Iywodraeth Eglwysig ffurf Anibyniaeth i raddau nodedig.” 
““O 1662 hyd 1688,” medd Solly (Our English Presbyterian Forefathers, 
p. 25) “cariai’r Presbyteriaid Seisnig eu gwaith ymiaen o angenrheid- 
rwydd ar Egwyddorion Anibyniaeth.” Dywed awdwr arall (Hunter) : 
“Yr oedd yr erlid, i’r hwn yr oeddent yn agored, yn ei gwneud yn 
amhosibl, neu yn anoeth, iddynt geisio gario allan ddisgyblaeth Presby- 
teraidd. A phan, ymhen blynyddau, yr oedd Deddf Goddefiad yn 
caniatau iddynt weithio’r gyfundrefn honno, yr oedd eu dyddordeb 
mewn Presbyteriaeth wedi marw—ac, yn wir, ni fu erioed yn gwestiwn 
byw ganddynt” (History, Opinions, &c., of the English Presbyterians, 
p. 11). Yn wir, ymhell cyn hyn yr oedd yr enw ‘“ Presbyteriaid,” yn 
Lloegr a Chymru, wedi colli yr ystyr a roddid—ac a roddir eto—iddo 
yn yr Ysgotland. Nid oedd y gair yn dynodi, yn Lloegr, ymlyniad wrth 
y ffurf Henaduriaethol o lywodraeth Eglwysig, ond cynhwysai bawb 
o’r Diwygwyr Crefyddol na ddymunent ymneillduo o’r Eglwys. Felly, 
pan orfodwyd hwynt i ymneillduo, ymunasant yn dra chyffredin a’r 
Anibynwyr, gan fabwysiadu eu ffurflywodraeth Eglwysig hwy. (Our 
English Presbyterian Forefathers,” ‘‘ History, Opinions, &c., of the English 
Presbyterians,” &c., &c.) Nid oes angen ymhelaethu. 


Wele ddadansoddiad o’r rhestr o dan y gwahanol siroedd :— 

Sir. > + S Ss €95 of AS cs 8S 

a e m S Bag Pe Pe 8S aa 

2) 1S) S & on & AS = 

2) 
Aberteifi .. 9 0 Di asm, afl! Soe tikaab ie O25: ron Ww 
Brycheiniog 5 0 Ue Oats O ere ee: can be ie 

Dinbych .. 11 2 Dy Bios 83 12 Go L2G 

Meirionnydd 5 0) ab 2a) 1 1 Oe eR Ome ran. 
Mon Bee) 0 Or 66-8 O60, OF Se Ween Wena @ 
Morgannwg 15 zi DUE nes DOG Lomi. 24 eect eKCmen 
Mynwy .. 20 0 Te oo BAY Te) 5 UR ae PAs KE oo UE 
Penfro .. 3 0 WY Pigg! 11 PAE Be ekg AU oh 
Trefaldwyn 2 5 0 8 15 2 (seh Hohe 
88 23 17 133 125 67 114 19 12 
111 


Mewn pump amgylchiad ni nodir yr enwad. 

a Dylaswn fod wedi nodi ynglyn a’r rhestr (tudal. 152) o’r rhai a 
drowyd allan yn sir Fynwy, ei bod yn fwy na thebyg mai’r un yw 
«George Robinson, Caerlleon,” a ‘Robins, Llangatog;” yng Nghaer- 
lleon y saif Eglwys Plwyf Llangatog. 

Wele eto restr gyflawn o’r holl drwyddedau a roddwyd i CYREBS — 


Lle. 


Aberteifi 

Eto 

Llanbadarnodyn 
Llandisilio 

Llanfair Tr efhelygen 
Dihewyd 
Landdewibee 
Cellan 

Llanbedr 


TENE 
Talgarth 
*Eto 
Llanigon 
Llanafan Fawr 
Llanfigan 
*Eto 


Lle. 
Llanstephan 
Pencader 
Cenarth 
Llangunnor 
Eto 
Llanon 
Pencarreg 


Lle. 
Caernarfon 
Tynycoed ? 

Bodwell House at 
Ty yn y coed 

Ty’nycoed 

*Pentyrch 

Pwllheli 

(Llangybi 


Lle. 
Gwrecsam 
*Kto 
Eto 
Ruabon 
*Eto 
Eto 
*Kto 
Llanfair} 
Glyn’ 

Eto 4 

Ruthin 
*Tynyford ° 
*Melin Glyn? 


ABERTEIFI. 

Pregethwr. Enwad. 
James Davies C 
Eto C 
Morgan Howell .. C 
(Morgan Howell) .. C 
(Morgan Howell) .. C 
(Morgan Howell) .. C 
David Jones jou 
Evan Hughes C 
(Evan Hughes) Cc 

BRYCHEINIOG. 

Pregethwr. Enwad. 
David Williams .. Ind. .. 
William Williams .. Ind. . 


(David Williams) .. C 
Thomas Evans 
(Lewis Prytherch).. C 


Lewis Prytherch .. 
CAERFYRDDIN. 
Pregethwr. Enwad. 
Stephen Hughes .. C 
Eto cise 4 
Fames Davies $0, $s. s 
(Robert Morgan) .. Bapt... 
Robert Morgan . Bapt... 
John Morgan . Bapt. . 
(David Jones) Hee 8 
CAERNARFON. 
Pregethwr. Enwad. 
Ellis Rowlands .. Pres... 
John Williams rp Xe 
(John Williams) .. Ind. .. 
John Rowland ma kiGl, 56 
William Rowland.. Ind. .. 
(William Rowland) Ind. .. 
Ellis Williams + EXE « 
DINBYCH. 
Pregethwr. Enwad. 
(John Evans) Se IEICE. oc 
_- MERES ae 
John Evans C 
Philip Rogers Cc 
Roger Kynaston C 
(Richard Price) Cc 
Richard Jones C 
Jonathan Roberts.. C 
(Richard Price) C 
(Richard Price) Cc 
(John Evans) C 
— C 
> ee Cc 

= ot 8 i012 or 
Ind. - 


Ty. 
James Davies 
Widow Gwynne. 
John Jones. 
David Thomas. 
David Rees. 
Philip David. 
Hi dy ei hun. 
David Hughes. 
Evan David. 


TY. 
(William Watkins) 


William Watkins. 
David Williams. 


Taw 
Evan Morris. 
Widow Jenkins. 
John James. 
Edward Williams. 
Joshua Francis. 
(John Morgan), 
*David Jones. 


Tq. 
Ei dy ei hun. 
Ei dy¥ ei hun. 


Bodwell House. 
Hi dy ei hun. 


Ty Wm. Rowland. 
Hi dy ei hun). 


Ty. 
John Hughes. 
David Williams. 
Edward Kenricke. 
Roger Kynaston. 
Ei df ei hun. 
Wm. Wynn. 
Hi d¥ ei hun. 
Hi df ei hun. 
John Hughes. 
Richard Price. 
John Roberts. 
Elizabeth Feston. 
David Thomas. 


Lle. 


Malpas 

Hanmer 

Eto 

(Eto 

Bryn 
Plasteg 

*Penyrallt § 


Lle. 


Glascomb 
*Eto 

*Eto 
*Llianbister 
Eto 
Beguildy 
Eto 

Eto 
Llangunllo 


ee 


*Llanfihangel Nant 


Melan 
Llandrindod 


Wiles 


Llanegryn 
Penarth 
Erwgoed ® 
Cynfal 
nee 


Lle. 
Abertawe 


Eto 

Eto 

Eto 

Bishopston 
Nicholaston 
Roscilly 
Llangynnwyd 
*Margam 
Coetrehen 
Wentfo 
Penbont-ar-ogwy 
Newton Nottage 
Eto 

St. Bride’s 
*Llangewith 
Baglan 

FFLINT. 
Pregethwr. Enwad. 
Philip Henry o IRREST 5 
James Jackson 5 AIRE Gc 
(Philip Henry)  .. Pres... 
Philip Henry 5 IPRS Go 
(Philip Henry) ppebesmer. 


Walliamdoncs 9 1f. C 


John Prichard ‘has et 
MAESYFED. 
Pregethwr. Enwad. 
(Edward Owen) .. C .. 
— a. K&S 
— - ae KS 
— ena 
(John Hanmer) .. C 
(Maurice Griffith) C. Pres. 
(Richard Griffiths).. Pres.. 
(Richard Griffiths) . (Pres) ». one 
(John Hanmer) (C) 
Thos. Tonman seer Go las 
William Greene .. Bapt... 
MEIRIONNYDD. 
Pregethwr. Enwad. 
Hugh Owen Cc 
(Ellis Williams) Cc 
(Ellis Williams) Coz 
Ellis Williams (Cit x 
Ellis Williams Cert 
‘MORGANNWG. 
Pregethwr. Enwad. 
Marmaduke Mat- 
thews, M.A. 5 Wbavek, ae 
Daniel Higgs Br Grr 
— ree gers 
Lewis Thomas ; Bapts.... 
(Lewis Thomas) .. C .. 
(Lewis Thomas) .. C 
(Lewis Thomas) .. C .. 
Samuel Jones Pe Presence 
— an nds. 
Samuel Jones NPLresus.s 
Joshua Miller wPress.. 
Thomas Joseph mB aptens 
Howell Thomas _.. Bapt... 
Watkin Cradock .. Ind... 
(Watkin Cradock) ..(Bapt).. 
— SADE. © 
Robert Thomas ., Ind... 


173 


T9. 
Hi dy ei hun. 


Catherine Key. 
William Bennett). 
Luke Lloyd. 

Hi dy ei hun. 


THe 
Ruth Mills. 
Edward Owen. 
Thomas Price. 
John Hanmer. 
Ann King. 
Maurice Griffith. 
Richard Griffith. 
Owen Morgan. 
R. Griffith. 


Hi dy ei hun. 


hye 
Hi dy ei hun. 
David Williams. 
John Owen. 
Mary Lloyd). 
Ellis Davies). 


Ty. 


Hi dy ei hun. 

Ei dy ei hun. 
Stephen Hughes. 
William Dykes. 
Henry Griffith. 
Robert Gethin. 
Richard Devine. 
Hi dy ei hun. 
Samuel Jones. 
Rees Powell. 
Morgan Thomas. 
Ei dy ei hun. 
Wm. Andrews. 
Ei dy ei hun. 
Widow Williams. 
Llewelyn Morgan. 
Ei dy ei hun. 


Lle. 


Kenffig 

{Eto 

Gellygaer 

Llanvabon 
Eglwysilan 

Pontfaen ve 
Castellnedd an 
Kildeudy 

Merthyr * 
(Caerdydd 


Lle. 
*Christ Church 


*Undy 
*Caerwent 


*Henesant 10 
*Llandaud 
*Llandasand 10 
*Casnewydd 

*Eto 

Llangua 

Llangybi 
*Sherenewton 
Marshfield 
*Liangwm 26 
Mynyddislwyn an 
Eto me 
Eto 

Aberystruth 

Eto 

Llanwennarth 
Henllys 

Bettws 

Abergafenni 

Eto 

Bedwellty 


Llandilopertholeu ‘e 


Caldicott 

Magor 

*Eto 

(Llantrisant se 
(Eto ee 


Lle. 


Hwlffordd 
Eto 
Cilgerran 

MorGAaNnnwe.—(Parhad.) 


Pregethwr. Enwad.. 
Jacob Cristopher .. Ind. .. 
Robert Thomas... Ind... 


(Robert Thomas) .. C .. 
(Robert Thomas) .. C 
Thomas John ap 


Samuel Jones Pres 
(Samuel Jones) Pres 
Samuel Jones Pres... 
Henry Williams Ind. 
John French Pres 
MYNWY. 
Pregethwr. Enwad. 
— plbitlrne 
— sings a 
— 5 lifts, 5 
Joshua Lloyd — 
Jeremy Walter — 
Henry Walter ; — 
John Powell tae Cen 
Eto Bal Faves 
(Wm. Millman) ..(Bapt.).. 


Walter Williams .. C . 
— rolae Oganats 
(Walter Williams) .. Ind. ., 
Thomas Quarrell .. B 


(Watkin Jones) on lnGeye. 
Watkin Jones 5 GER An 
(Eto) erect caars 
(Walter Williams).,. Ind... 

(Eto) 5 Marek oe 
(Reynold Morgan) .. Ind. .. 
(Eto) eC amets 
(Eto) no. dba ac 
John Edwards . Bapt... 
(ChristopherPrice) Bapt... 
(Thomas Jones) Ap Users 


William Pritchard. . Bapt... 
(Watkin Jones) (Cc)... 
(Thost Barnes) sae Cam 
— don XE 
George Robinson ., C 


Wm. Thomas aie Bapt... 
PENFRO. 
Pregethwr. Enwad. 
Peregrine Phillips.. C ., 
Eto 5g AG Ge 
Jenkin Jones qe CRT 

Ty. 
Lewis Alward. 
Eto.) 
Lewis Rees. 
Wm. Rowlands. 
William John. 
Evan Christopher. 
Elizabeth Morgan. 
Rice Powell. 
Howell Rees. 
Ei d¥ ei hun). 


Ty. 
Joana Jones. 
Wm. Howell. 


John Harris 
(Bell Inn). 


Bi dy ei hun. 


Barbara Williams. 
William .Richards. 
Edward Waters. 
John Maurice. 
Jane Reynolds. 
is UR 

Thomas James. 
Ei df ei hun. 
Evan Williams. 
Llewelyn Rosser. 
John Jones. 

John Watkins. 
Margaret Jones. 
Reynold Morgan. 
Ei df ei hun. 

Ei df¥ ei hun. 
Thos. Jones. 

(Ei d¥ ei hun). 
James Lewis. 
Walter Jones. 
Thos. Barnes. 
George Morgan). 


Ti. 
Hi dy ei hun. 
Richard Naylor. 
Eidyeihun. — 


MADDEUEBAU CYMRU, 


TREFALDWYN. 

Lle. Pregethwr. Enwad. Ty: 
Bryng +» (Wm. Pritchard) ...C .. John Kynaston. 
‘Trallwm .. Hugh Rogers paleres... Et dy ei hun: 
(Eto .. Hugh Rogers .. Pres... Dd. Rogers). 
(Eto -. Hugh Rogers .. Pres... Widow Morris. 
*Drefnewydd a0 — .. Pres... Widow Morris. 
*Croesoswallt ae = -- C .. Hugh Edwards. 
*Eto a — .. Pres... Eliza Griffith. 
Nant at = ~ =a ee) DorothysGough 


1 Gwn fod Dr. Rees, mewn un amgylchiad yn Sir Forgannwg, wedi 
cysylltu enw Watkin Cradock, Anibynnwr, 4 thrwydded y ‘‘ Widow 
Williams,” a geily honno yn Fedyddwraig. Ond tybiaf mai naill ai ei 
gamgymeriad ef wrth ysgrifennu, neu’r argraffydd wrth gysodi, yw hyn. 
Nid oes enwad iddi ar restr Mr. T. E. Morris. 

2 Efallai y dylaswn nodi yma fy mod yn gwahaniaethu oddiwrth Mr. 
Ivor Jones mewn perthynas i leoliad Ty’nycoed. Yn ei lawlyfr ar 
Hanes Antbyniaeth Sir Gaernarfon, \leola Mr. Ivor Jones y Ty’nycoed 
hwn yn Llangian a chymydogaeth Abersoch, ar sail y cerfiad ar y 
garreg fedd lle gelwir John Williams yn “ Arwr Llangian.”  Lleolaf 
finnau Ty’nycoed yn ymyl Llannor, am y rhesymau canlynol :— 

a. Rhoddwyd trwydded i ‘‘John Williams of Tynycoed ;” hefyd i d¥ 
a elwid ‘‘ Bodwell House att Tynycoed;” hefyd i ‘John Rowlands at 
his house in Tynycoed.” 

b. Mae “ Bodwell House att Tynycoed” eto’n aros yn ymyl Llannor 
—ac nis gall amheuaeth fod am leoliad hwnnw. 

c. Mwy naturiol yw tybied mai un ardal oedd Ty’nycoed, gyda thair 
trwydded i dri thy yn yr ardal, na bod tri thy mewn gwahanol ardaloedd, 
a’r oll yn dwyn yr un enw Ty’nycoed. 

d. Saif Ty’nycoed, Llannor, yng nghymydogaeth Capel Helyg, cangen 
o’r achos oedd dan ofal Mr. John Williams. 

Dylaswn ddweyd, gyda llaw, am dy John Rowlands fod Mr. Morris yn 
darllen y llawysgrif yn Swyddfa’r Cofnodion yn “Yin y Cryd” ac yn 
“Yin y Cred.” Tybia Mr. Ivor Jones mai ‘“Ty’n y Caerau” a ddylai 
fod; tra darllena Dr. Rees, Abertawe, ef yn ‘“‘Ty’n y Caeau.” Tybiaf 
mai’r darlleniad naturiol i’r ddau yw “ Ty’nycoed.”’ 

8 «“ Glimmin” y gelwir y lle hwn yn yr hen lawysgrif. Cytunaf a Dr. 
Rees mai Glyn a ddylai fod. 

4 Mae yr enw hwn wedi poeni Ilawer arnaf. ‘‘Groynby” y darllenir 
ef gan Dr. Rees, gan Mr. T. E. Morris, a minnau. Ond nid oes ddal ar 
y llawysgrif am y sillebiaeth na’r sir. Tybiais mai camysgrifiad oedd 
am naill ai Gwernydd neu Cyfronydd, yn Sir Drefaldwyn. Ond tueddir 
fi, oddiwrth y cysylitiad 4 Richard Price, i feddwl mat Glynceiriog, Sir 
Ddinbych; a ddylai fod. Ysgrifenner Glyn cg. yn frysiog a gallai Sais 
heddyw, chwaethach dros 200 mlynedd yn ol, ei wneud yn Groynby. 

5 « Plastoake, Denbighshire,” ddywed yr hen lawysgrif. Amlwg 
oddiwrth y cysylltiad 4 William Jones mai Plas Teg, Sir Fflint, a 
feddylir. Gwel y map. ' 

6 “ Henffroid” yw liythyreniad yr hen lawysgrif. j 

7 « Minllynglym” yw dull yclerc Seisnig yn Llundain o ysgrifennu’r enw. 

8 Penyrallt. Lleolaf hwn, fel Plas Teg, yn Sir Fflint, ac nid yn Sir 
Ddinbych. 

9 “Rrwgogel” y darllena Dr. Rees y Ile hwn. ; 

10 Dyna sut y sillebir yr enwau yn yr hen lawysgrifau. Nis gallaf 
wneud gwell nag awgrymu mai Llantrisant y bwriedid iddynt fod. 

Os gall rhyw ddarllenydd fy ngalluogi i gywiro rhat o’r casgliadau uchod, 


teimlaf yn dra diolchgar. 
if J rs pr 


PENNOD XIV. 
AMGYLCHIADAU’R GWAITH YNG NGHYMRU. 


Yn nyddiau teyrnasiad gormesol Siarl II. a Iago II., fel y 
gwelsom, rhoddwyd prawf tanllyd ar yr Ymneillduwyr yng 
Nghymru fel yn Lloegr. Daliodd yr Anibynwyr y prawf—a 
chynhyddasant. Collodd y Bedyddwyr eu tig, a gwasgarwyd 
eu heglwysi. Nid am fod yr Anibynwyr yn fwy ffyddlon na’r 
Bedyddwyr i’w hegwyddorion y bu hyn; eithr yn unig ac yn 
syml am fod cyfundrefn yr Anibynwyr yn eu gwneud yn gryf 
ac eiddo’r Bedyddwyr yn eu gwneud yn wan, i wrthsefyll 
deddfau gormesol. Yn nyddiau’r erledigaeth o 1660 hyd 
1688 diflannodd mwy nag un o Eglwysi cyntaf y Bedyddwyr, 
ac ni phlannwyd ganddynt ond dwy newydd, sef Capel y Ffin, 
Brycheiniog, yn 1663, a Rhydwilym, Penfro, yn 1668. Gaeaf 
oedd y cyfnod hwn i’r Bedyddwyr, eithr cynhaeaf cynnar 
ydoedd ir Anibynwyr. Plannwyd gan yr olaf yr eglwysi can- 
lynol :— 

Yn 1662. Bala a Thy’nybont (Meirion) ; Penbont-ar-Ogwy (Morgan- 
nwg); Lianwrtyd (Brycheiniog); Llanybri, Caerfyrddin Heol Awst, 
Trelech, a Gwynfe (Caerfyrddin) ; Llechryd (Aberteifi) ; a Dinbych. 

Yn 1665. Albany Hwlffordd. Ac yn 1668, Trefgarn (Penfro). 

Yn 1670, sefydlwyd Saron, Llangeler, yn Sir Aberteifi. 

Yn 1672, fel ffrwyth uniongyrchol ac amlwg Maddeuebau Siarl, daeth 
i'r amlwg nifer o eglwysi a gyfarfyddent yn ddirgel cyn hynny, sef 
Hanofer ac Abergafenni (Mynwy); Eglwysilan (Morgannwg); Gore 
(Maesyfed) ; Drewen (Aberteifi) ; Tredwstan a Llangynidr (Brycheiniog). 

Yn 1684 plannwyd Eglwys Pant Teg, Sir Gaerfyrddin. 

Yn 1688 sefydlwyd Brynbiga (Mynwy); Watford, Maendy, Ysgetty, 
a Chwmllynfell (Morgannwg); Maesyronnen a Rhaiadr (Maesyfed) ; 


Aberhonddu (Brycheiniog); Crugybar (Caerfyrddin); a Chapel Helyg 
(Caernarfon). 


Dyna restr o dros ddeg-ar-hugain o Eglwysi, gan mwyaf yn 
rhai cryfion, yn saith sir y De, a thair o siroedd y. Gogledd, 
wedi cael eu sefydlu gan yr Anibynwyr yn y cyfnod rhwng 

176 


GWENDID BEDYDDWYR—NERTH ANIBYNIAETH. 


pasio Deddf Unffurfiaeth yn 1662, a Deddf Goddefiad yn 1689. 
Yr unig siroedd na cheir ffrwyth lafur Anibynwyr yn gan- 
fyddadwy ynddynt ar ffurf Eglwysi newyddion yn y cyfnod 
profedigaethus hwn, ydynt Mon, Maldwyn, a Fflint. 


Torrodd cyfundrefnaeth ganoleiddiedig y Bedyddwyr i lawr 
yn Ilwyr, o dan bwysau gormes Deddfres Clarendon; blagurodd 
cyfundrefn yr Anibynwyr fel y lawryf gwyrdd yn yr un awyr- 
gyich—ac nis gellir dweyd am dano yngeiriau’r Salmydd “ Efe 
a aeth ymaith, ac wele, nid oedd mwy o hono; a mi a’i ceisiais, 
ac nid oedd i’w gael ;”—-canys, ag eithrio un neu ddwy o honynt, 
nid yn unig maent yn aros hyd y dydd heddyw, ond gwelodd yr 
enwad hwynt, yn y blynyddau cyntaf ar ol hyn, “ fel gwinwydden 
ffrwythlawn ar hyd ystlysau ei dy; a’u plant fel planhigion 
olewydd o amgylch eu bord,” a’u canghennau yn meddiannu’r 
holl wlad o’u cwmpas. Athrod ar lafur Y Tadau, trais ar 
synwyr ac a ffeithiau hanesyddol, yw dweyd na wnaeth Ym- 
neillduaeth ddim yng Nghymru am hanner canrif ar ol pasio 
Deddf Goddefiad ! 

Pa fodd yr ydys i gyfrif am y ffaith fod y Bedyddwyr mor 
wan, a’r Anibynwyr mor gryf, yn y cyfnod hwn? Mae’r ateb 
yn amlwg ar y wyneb. 


1. Nid oedd y gyfundrefn a sefydlwyd gan John Myles (gwel tud. 
121—124) drwy yr hon y rheolid yr eglwysi a’u gwaith yn ymarferol gan 
y gymanfa, yn un a allesid eu gweithio tra’r swyddogion gwladol yn 
gwylio pob symudiad, ac yn cosbi pawb Ymneillduwyr a geid yn 
ymgynnull at eu gilydd. 

2. Yr oedd cyfundrefn yr Anibynwyr, lle roedd pob Eglwys yn gyfan- 
gorff gwahanfodol, yn trefnu ei holl faterion ei hunan o’i mewn, yn 
rhoi mantais iddynt ysgoi’r swyddogion erlidgar. Felly, heb help yr 
awdurdod canolog, syrthiodd yr Eglwysi Bedyddiedig a ymddibynnent 
arno, i brofedigaeth. Trwy arfer byw arnynt eu hunain mewn tywydd 
teg, galluogwyd yr Eglwysi Anibynnol i fyw hefyd mewn tywydd garw. 

3. Cafodd llawer iawn o’r Bedyddwyr, na ddalient yn dyn wrth Gaeth 
Gymundeb, noddfa a Iloches yn yr Eglwysi Anibynnol. Yr oedd hyn 
yn beth cyffredin ymhell ar ol yr amser dan sylw. Felly yr oedd 
nerth y Bedyddwyr Cymreig yn fwy, mewn gwirionedd, nag ydoedd 
mewn ymddanghosiad ar y pryd hwnnw. 

Yr oedd Eglwys yn golygu rhywbeth tra gwahanol y pryd 
hwnnw i’r hyn a olyga yn awr, ac anhawdd ini sylweddoli yr 
aberth a wnai’r Tadau i gario’r gwaith ymlaen hyd yn oed pan 
na byddent yn cael eu herlid. Nid nifer o gymydogion yn byw 
yn agos i’w gilydd, yn gweled eu gilydd bob dydd o’r wythnos, 
ac yn gallu cyrraedd yr addoldy mewn ychydig funudau o’r 
ty, oedd Eglwysi’r Tadau. Yn aml, yn Ile cael dwy, tair,. neu 
hanner dwsin o eglwysi perthynol i’r un enwad yn yr un dref, 
fel y ceir heddyw, ceid aelodau’r un Eglwys yn wasgaredig dros 
amryw blwyfi helaeth. Yr oedd aelodau Eglwys y Bedyddwyr 
yn Rhydwilym, a gorffolwyd yn 1668, yn wasgaredig mewn tair 
sir ac mewn 88 o blwyfi gwahanol.t. Yr oedd yr un peth yn wir 
am eglwysi eraill, perthynol i’r ddau enwad, yn y Gogledd? 
yn ogystal a’r De.’ “ Eglwys Sir Gaerfyrddin” y gelwid cylch 
gweinidogaeth Stephen Hughes; “Eglwys Sir Aberteifi” y 
gelwid y maes a arolygid gan Dafydd Jones; “ Eglwys Sir 
Frycheiniog” y gelwid aelodau gwasgaredig yr enwad yn y 


1 Wele ddosbarthiad aelodau’r Eglwys :— 


Yn Sir Benfro: Narberth 6 0 aelodau, Amra 1, Llanbedr 2, Slebach 2, 
Ismaston 1, Prendergast 2, Spittal 1, Wiston 2, Llanycefn 3, Llandisilio 
4, Lianfeldeg 2, Llandilo 5, Llangolman 12, Myline 8, Cilgerran 1, 
Llanfihangel 1, Whitchurch 1, Manordeifi 1, cyfanrif 55. 

Yn Sir Gaerfyrddin: Llandilio 3, Cilmaenllwyd 6, Llanglydwen 2, 
Eglwysfair 2, Llanboydy 1, Castellnewydd 2, Pencarreg 2, Llanllwni 10, 
Lianfihangel 4, Llanddawddog 3, Cilfowyr (plwyf Manordeifi) 4, cyfan- 
rif 39. 

Yn Sir Aberteifi: Lianarth 1, Dihewid 4, Llanwenog 2, Llanwennen 2, 
Llandysyl 2, Llandyfriog 1, Penbryn 2, Bettws 2, Bryngwyn 1, Tremaen 
2, cyfanrif 19. 

Cyfanrif Aelodau : Penfro 55, Caerfyrddin 39, Aberteifi 19=113- 


—(Hanes Bedyddwyr, tud. 321—2. 


* Rhennid “ Eglwys Sir Drefaldwyn” i ddwy gangen fawr. Cyn- 
hwysai Cangen Llanbrynmair Aberhafesb, Penarth, Carno, Llanerfyl, 
Beulah, o’r Drefnewydd i Fachynlleth, Dylife, Manafon, Llanwyddelan, 
a Llanuwchllyn. Cynhwysai Cangen Llanfyllin Croesoswallt, Meifod, 
Pantmawr, Penybontfawr, Llanrhaiadr, Llansantffraid, Main, Penllys, 
Pontrobert, a Llangerniew. 


* Ymestynnai Eglwys Penmain dros Mynyddislwyn, Bedwellty, 
Bedwas, Aberystruth, Llanfabon, Eglwysilan, Risca, y wlad o Blaenau 
a Mynyddislwyn hyd Gasnewydd, ac o Bontypwl i Gelligaer a Llanfabon. 
Mewn cyfnod diweddarach helaethwyd cylch gwaith yr Eglwys i 


Ferthyr, Rhymni, Tredegar, Cendl, Nantyglo, Caerlleon ar Wysg, a 
Llanedern. 

sir honno. Pan ffurfiwyd Eglwys y Groeswen, ac yn wir i 
lawr hyd ddechrew’r ganrif bresennol, yr oedd trigolion hanner 
dwsin o blwyfi gwahanol yn aelodau o honi.t’ Fel y gwelir pan 
ddeuwn i ymdrin 4 sefydliad y “Seiadau Methodistaidd,” 
Calfinaidd a Wesleyaidd, yr oedd y rhai hynny yn hanfodol 


998, 


wahanol i “ Eglwysi” ’r Ymneillduwyr, yn gymaint ag mai 
lleol ac ardalaidd oedd y “ Seiadau,” tra’r Eglwysi yn eang a 
chyffredinol eu cylch. Bydd cadw hyn mewn cof yn help i 


' ddeall rhan o dywyllwch cwestiwn y Seiadau. 


Oherwydd fod yr aelodau mor wasgaredig, teimlid yn aml 
yn fantais i gael mwy nag un man cyfarfod, a’r rhai hynny yn 
gydstad a’u gilydd. Weithiau gelwid enw’r Eglwys ar ol enw 
un o’r lleoedd hyn, a phryd arall ar enw un arall; felly mae’n 
ofynnol dilyn yn fanwl hanes yr holl Eglwys, cyn penderfynnu 
ai un Eglwys ai ychwaneg ydoedd. Am yr un rheswm ceid 
yn aml ddau a thri, ac weithiau bump neu chwech, o weini- 
dogion yn bugeilio yr un Eglwys ar yr un pryd—a’r rhai hynny 
drachefn yn gydstad a’u gilydd. Nid yn anfynnych ceid 
Bedyddiwr ac Anibynnwr yn weinidogion ar yr un Eglwyg 
ar yr un pryd. 

Fel y gwelwyd eisoes, ni chai corff Ymneillduwr bob amser 
orffwys yn y bedd ym mynwent y plwyf,—a gorfu claddu 
ambell un mewn gardd yn ymyl ei dy. O dipyn i beth daeth 
yr hyn oedd ar y dechreu yn fater o reidrwydd, ym mhen 
blynyddau yn fater o ddewisiad; ac ar aml i lannerch dawel 
yng Nghymru, ceir rhan o ardd ty’r gweinidog, neu’r diacon, 
yn cael ei neillduo fel Ile beddrod i aelodau’r Eglwys. Can- 
lyniad naturiol arall yr un deddf yr amgylchiadau, oedd gwneud 
y ty yn gapel. Pan fyddai Ymneillduwr cefnog a selog yn 
adeiladu ty newydd, nid peth anaml fyddai iddo drefnu rhan 
o’r ty yn dy-cwrdd at amcanion arbennig yr achos yn y lle. 


4 Hyd yn oed yn 1832, yr oedd i Eglwys y Groeswen aelodau a 
changhennau yng Nghapel y Drindod, Llanedern, Rudry, Llysfaen, 
Eglwys Newydd, Pentyrch, Llanwonno, Aberdar, Llanfabon, Merthyr 
Tydfil, Eglwysilan, Bedwas, a Bedwellty. 

Am aml i hen amaethdy ar lechweddau bryniau Cymru, gallesid 
dweyd yn Ilythyrennol ddau can mlynedd yn ol, “ Nid oes yma 
onid ty i Dduw, a dyma borth y nefoedd!” Arferai’r Patri- 
archiaid gynt adeiladu allor i’r Arglwydd yn ymyl y fan Ile y 
gosodent eu pebyll; arferiad Patriarchiaid Ymneillduol Cymru 
oedd codi allor i’r Arglwydd fel rhan hanfodol o’r ty a adeil- 
adent iddynt eu hunain. Yn y cyfryw dai yr oedd ystyr mwy 
arbennig i’r “allor deuluaidd” nag a roddir ’r gair heddyw. 
Yr oedd cysylitiad yr “allor” a’r “ty” yn dod yn beth 
hanfodol. Pa ryfedd fod y cenedlaethau a godwyd o dan y 
fath amgylchiadau, yn gwneud yr “allor” a’r “ gwasanaeth ” 
teuluaidd yn rhan hanfodol o’u crefydd, hyd yn oed y teulu- 
oedd hynny lle nad oedd y ty hefyd yn gapel. Ac am y pwlpud, 
yr oedd hwnnw hefyd, yr un modd, yn cael ei wneud yn rhan 
hanfodol o ddodrefn y tai a ddefnyddid gynt fel capeli,—canys 
o’r cychwyn cyntaf rhoddid y Ile amlycaf.i’r bregeth yn y 
gwasanaeth Anghydffurfiol. Yr arferiad oedd gwneud pwlpud 
symudol, a allesid ei osod i fyny yn ei le priodol pan fyddai 
oedfa i’w chynnal yno,—ac i’w droi yn barchus heibio, gyda 
thrysorau goreu eraill y teulu pan na fyddai ei eisieu. Yn yr 
haf, cynhelid y cyfarfodydd yn aml yn yr awyr agored—a 
threfnid Ile ’r pwlpud o dan gysgod coeden gaeadfrig, tra’r 
gynulleidfa’n gylch o gwmpas; ac yn aml disgynnai’r gwlith 
nefol 1 galonnau’r gwrandawyr ar yr un pryd ag y disgynnai’r 
gwlith naturiol ar eu pennau. Ac os na pherthynai gwychder 
addurnol pwlpudau’r oes bresennol i bwlpudau’r Tadau, yr 
oedd iddynt addurniadau eraill a’u gwnaent yn gysegredig 
yngolwg y rhai a wrandawent ar yr hyn a ddysgid o honynt. 


Yr oedd llawer o ramant yn gysylltiedig 4g Ymneillduaeth 
foreuol—ac nid oedd y rhamantus bob amser yn ddymunol. 
Golygai teithio’r milltiroedd meithion ar hyd ffyrdd geirwon 
neu lwybrau anhygyrch, ar ystormydd a gwlaw neu ynghanol 
rhew ac eira, aberth na cheid ond ychydig yn yr oes hon yn 
barod i’w wneud er mwyn mynychu cyfarfod pregethu neu 
weddi. Mae amledd ein cyfleusderau crefyddol yn yr oes hon, 

yn ein tueddu i’w dibrisio, fel y dibrisir gennym gyfleusderau 
beunyddiol eraill a dybid gan ein tadau yn freintiau amhris- 
iadwy. Ymgynhullai crefyddwyr yr oes honno yn aml ar 
bennau’r mynyddoedd, neu yn Ilythyrennol, megys yn yr oes 
Apostolaidd, yn nhyllau ac ogofeydd y ddaear, er dianc rhag 
ellid y gelynion. 

Ceidw traddodiad yn fyw hyd y dydd ‘heddyw yr hanes am Stephen 
Hughes ac Ogof Cwmhwplin. Un Llun Pasg, tra roedd Apostol Sir 
Gaerfyrddin ar ei fforddi gyfarfod 4’i Eglwys a gyfarfyddent yn ddirgel 
yn Ogof Cwmhwplin ger Llandysul, a phan yn pasio pentref gwledig 
ar y ffordd, gwelodd bobl ieuainc y pentre yn difyrru eu hunain 4’r 
chwareuon oeddent eto’n boblogaidd yng Nghymru. Yr oedd yn eu 
plith un gwr ieuanc a gydnabyddid ymhell ac yn agos fel arweinydd 
ymhob chwarae a direidi. Wedi sylwi ar yr olygfa am ennyd, cafodd 
Stephen Hughes gyfle i siarad a’r gwr ieuanc, ac eb efe wrtho, ‘Os 
deui gyda mi dros y mynnydd mi a ddanghosaf iti ddifyrrwch gwell nag 
a gei yma!” Yn awyddus i gael rhyw brofiad newydd, ac o bosibl i 
ddysgu rhyw gamp newydd a brofai unwaith eto ei hawl i fod yn flaenor 
ymhlith ei gyfoedion, cydsyniodd y llanc ; acherddodd wrth ochr Stephen 
Hughes mewn ymgom ddifyr, tan y cyrhaeddwyd yr ogof lle roedd 
cynhulliad mawr yn eu disgwyl. Synnodd y gwr ieuanc i weled cynifer 
o bobl yn y fath le, a throdd at ei arweinydd i ofyn beth a olygai hyn oll. 
Mewn atebiad iddo dechreuodd Stephen Hughes y gwasanaeth yn ddi- 
ymdroi, ac mor ddwys y gweddiodd ar ran y gwr ieuanc, ac mor rhyfedd 
fu profiad hwnnw yn dod o ganol chwareu ysgafn, ac o bosibl’anuwiol, 
i ganol cynhulliad mor ddifrifol, fel y trodd o’r dydd hwnnw allan i fod 
yn un o grefyddwyr mwyaf selog ei ardal. Cariodd gydag ef i’r byd 
crefyddol yr un dylanwad ag a feddai yng nghylch chwareuon yr 
ieuenctyd, a daeth yn un o gymeriadau disgleiriaf Eglwys helaeth 
Apostol Sir Gaerfyrddin. 


Relly ymhob cylch perthynol i waith crefydd, gwahaniaethai 
amgylchiadau’r oes honno yn hanfodol oddiwrth yr hyn a 
welir yn ein dyddiau ni; a rhaid sylweddoli’r gwahaniaeth 
hwn, pan y ceisiwn fesur maint a gwerth gwasanaeth Diwygwyr 
Cymru i’w gwlad. 

HEULWEN A CHWMWL. 


Os mai fflach 0 oleuni trydanol ynghanol tywyllwch dudew’r 
nos, oedd Maddeuebau Siarl II., llewyrch cynnes haul, yn torri 
trwy’r cwmwl liw dydd, oedd Deddf Goddefiad William III. 
Ond cofier, os mai heulwen oedd, heulwen drwy’r cymylau 
ydoedd,—canys yr oedd cymylau yn wybren Ymneillduaeth 
cyn ac ar ol pasio Deddf Goddefiad. Heb fynd i fanylu ar 
yr amgylchiadau, digon yw dweyd yma fod Maddeuebau 
Siarl II. wedi cael eu galw yn ol; fod deddfwriaeth orthrymus 
bellach wedi cael ei dwyn i fewn; fod Deddf y Prawflwon 
wedi cael ei phasio; fod y deddfau gorthrymus eraill eto’n 
aros mewn grym, ac yn cael eu cario allan pa le a pha bryd 
bynnag y beiddid;+ fod lago’r II., ac yntau’n Babydd cyd- 
nabyddedig, wedi cynnyg Maddeuebau tebyg i eiddo ei frawd 
Siarl ond yn bennaf er mwyn ffafru’r Pabyddion, a hyrwyddo’r 
ffordd iddynt hwy ddod yn ol i feddiant bywiolaethau Eglwys 
Loegr; a bod Ymneillduwyr Protestanaidd y Deyrnas yn dra 
chyffredinol wedi gwrthod manteisio ar Faddeuebau Iago. 


Yn 1687, ddwy flynedd cyn pasio Deddf Goddefiad, trefnodd 


yr awdurdodau ddirprwyaeth i chwilio a oedd yr Ustusiaid 
yn gwneud eu dyledswydd yn y mater, yn arbennig yn y 


1 I wneud hyn, cydweithredai’r ynadon 4’r Esgobion. Cyhoeddodd un 
Frawdlys Sirol broclamasiwn yn cynnyg Dwy Bunt o wobr am bob 
gweinidog Ymneillduol a ddelid yn troseddu unrhyw gyfraith, ac ym- 
rwymodd y Ilys i gosbi’r cyfryw weinidogion hyd yr eithaf, “yn ogystal 
a’r neb a absenolant eu hunain o’r Eglwys, neu a fynychant dai cyrddau.” 
Yna 4 penderfyniad yr ustusiaid hyn ymlaen yn dra defosiynol i ddweyd: 
—‘ Ac fel nad anghofiom freintiau anherfynol Duw Hollailuog, yr ydym ° 
yn gorchymyn, trwy gyngor a chydsyniad y Gwir Barchedig Dad yn 
Nuw, ein teilwng Arglwydd Esgob, i gyfranu £10 at addurno’r capel yn 
y Castell, a £6 y tlwyddyn am bregeth ar ddydd cyntaf y Frawdlys 
Chwarterol yno, y cyfryw bregeth i fod yn anogaeth i ufudd-dod.’— 
(Dyfynnwyd yn Llawysgrifau Roger Morrice o’y Proclamasiwn a Argraffwyd 
drwy orchymyn gan $. C. & Freeman Collins, 1683.) 

Corfforiaethau. Mae’n amlwg fod rhannau o Gymru, erbyn 
hyn, wedi dechreu cael eu lefeinio gan ysbryd Ymneillduaeth, 
canys wele gyfieithad o’r Adroddiad Swyddogol a yrrwyd yn ol 
i Iaril Rochester yn Liundain :— 


“ Dywedir nad oes ond ychydig gydsyniad yn y rhannau hynny oGymru 
a’r siroedd cymydogaethol a wysiwyd eisoes i ymddangos, er mai 
Burford yw’r Arglwydd Raglaw, ac er y tybid fod ganddo ef sh 
mwy diamheuol yno na neb o’r Arglwydd Raglawiad eraill 
mewn parthau eraill o’r deyrnas nid yw’r Arglwydd Raglawiaid eto 
wedi gyrru’r Ilythyrau allan.” 2 


Bydd galw i gof wir sefyllfa Anghydffurfwyr yngwyneb y 
gyfraith y pryd hwn, yn gymorth ini ddeall y cyfnewidiad a 
wnaeth Deddf Goddefiad. 


Dynion dysgedig, yn ymhyfrydu mewn astudiaeth a Ilyfrau oedd 
gweinidogion Ymneillduol yr oes honno. Cauwyd hwynt allan o’r 
Llyfrfeydd Cyhoeddus, a gorfodid hwynt i werthu eu lIlyfrau eu hunain 
er mwyn prynu bwyd i’w teuluoedd. Cauid hwynt a’u plant allan o’r 
Prifysgolion—ac yna gwawdid hwynt nad oeddent yn derbyn addysg. 
Ni chaent wasanaethu yn yr Eglwys: ni chai eu lleygwyr ddal swydd: 
ni chaent hwythau gadw ysgol. Ped ymgynhullent i addoli yn y ty 
gartref, cosbid hwynt dan Ddeddf y Cyrddau. Pe’r arhosent gartref, 
cymhwysid deddfau gorthrymus Elizabeth atynt (gwel tudal 24). Pe 
ceisient noddfa mewn gwlad estronol, rhwystrid hwynt drwy ‘“‘ Orchymyn 
y Cyngor” (Order in Council) os na fyddai ganddynt dystysgrif oddiwrth 
offeiriad y plwyf,—neu os mai gweinidogion oeddynt, dystysgrif oddiwrth 
Archesgob, neu Esgob ‘Llundain. Ar bob tu, cyfyngid ar eu hawliau, eu 
symudiadau, a’u gweithrediadau. 


Dyna eu sefyllfa yngwyneb y gyfraith. Ac eto, o dan y 
cyfryw amgylchiadau anffafriol, helaethasant le eu pebyll ac 
estynasant gortynnau eu preswylfeydd. Cyraeddasant y fath 
ddylanwad, fel, hyd yn oed yng Nghymru, bernid gan yr 
awdurdodau mewn rhai mannau mai gwell oedd gadael llonydd 
iddynt. 


Yn 1687 cyheeddodd Iago II. ei Broclamasiwn Maddeuebau 
cyntaf, a chan na fanteisiodd Ilawer arno, cyhoeddodd un 


2 Roger Morrice’s MSS. “‘ Great Entry Books, 1687,” vol. ii. 211. 

pellach yn 1688, yn yr hwn nid yn unig y caniatai i Anghyd- 
ffurfwyr gynnal cyfarfodydd, ond tynnai yn ol yr angenrheid- 
rwydd am brawflwon fel cymhwysder swydd. Gorchymynnodd 
y brenin i’r proclamasiwn olaf hwn gael ei ddarllen ymhob 
Eglwys blwyf drwy’r deyrnas. Gwrthododd NMawer o’r clerig- 
wyr wneud,—ac yn eu plith saith o esgobion, ac un o’r saith 
oedd Dr. William Lloyd, Esgob Llanelwy, yr hwn, cyn hynny, 
a geisiai ddod i gytundeb 4’r Ymneillduwyr yn ei esgobaeth 
gyda’r amcan o’u cael yn ol i’r Eglwys. Taflodd y brenin y 
saith esgob i garchar, a chynhyrfwyd yr holl wlad ben-bwy- 
gilydd. Tra yngharchar ymwelwyd 4’r saith esgob gan ddeg o 
weinidogion blaenllaw’r Anghydffurfwyr, i ddatgan cydymdeim- 
lad yr Ymneillduwyr 4 hwynt. Trwy wrthod ufuddhau i 
orchymyn y brenin torrodd yr Esgobion a’r Esgobyddion yn 
Ilwyr o dan eu traed eu hunain, y tir oeddent wedi bod yn 
sefyll yn gyndyn arno er pan ddaeth Iago I. i’r orsedd 80 
mlynedd cyn hynny,—sef egwyddor sylfaenol Hawl Dwyfol 
y Teyrn (gwel tud. 63). 

Sylwer ar y pethau canlynol:— 

a. Dadleuai’r Esgyboddion ar hyd yr amser dros Hawl Dwyfol y Teyrn. 

b. Golygai hynny fod y Teyrn yn Ben y Wladwriaeth a’r Eglwys. 

c. Golygai hynny ei fod yn hawlio ufudd-dod digwestiwn gan Wiad ac 
Eglwys: ‘ 

d. Golygai fod gwrthwynebu’r Brenin mewn gwlad neu Eglwys yn 
-drosedd. 


e. Golygai fod cymeryd arfau yn erbyn y Brenin yn bechod an- 
faddeuadwy. 


f. Ar sail y pethau hyn y gormeswyd yr Anghydffurfwyr drwy’r 
blynyddau. 


g. Trwy wrthod ufuddhau i’r Brenin yn awr, swadent mewn gweithred 
yr hyn a ddysgent mewn egwyddor 0 dan aa b; troseddent yn erbyn c ; 
cyflawnent drosedd d a phechod e¢ ; ae felly cydnabyddent yn ymarferol 
y gallai’r Anghydffurfwyr fod wedi bod yn iawn ar hyd yr hol! amser. 

Diwedd yr helynt fu i’r saith Esgob, ar ol prawf cynhyrfus, 
gael eu cyhoeddi yn ddieuog. Cyfiawnhaodd y Ilys gwladol 
felly anufudd-dod i’r teyrn—a Iladdodd y gyfraith wladol y 
bwgan—Hawl Dwyfol y Teyrn—oedd yr Eglwys Wladol eisoes 

wedi ei glwyfo. Cododd teimlad y wlad mor uchel, fel y ffodd 
y brenin am ei einioes i Ffrainc;—a’i ferch Mari, a’i fab- 
ynghyfraith William III., a deyrnasodd yn ei le. 

Yn awr, yn y digwyddiadau hyn eto, cawn oleuni addysgiadol 
‘ar safle a dylanwad Anghydffurfwyr y deyrnas. Yr oedd y 
Pabyddion a gefnogent Iago II. wedi gosod eu bryd ar ennill 
ffafr a chefnogaeth yr Ymneillduwyr Protestanaidd, ac wedi 
sylfaenu eu gobaith am gario’r dydd ar y dybiaeth y caent y 
gefnogaeth honno.® Yr oedd y Protestaniaid hwythau,—y 
rhai a fynnent y Protestant William, a’i wraig Brotestanaidd 
Mari, i deyrnasu arnynt yn Ile’r Pabydd Iago,—hwythau yn 
chwennych a cheisio ffafr yr Anghydffurfwyr; a danghosodd 
William yn yr hyn a wnaeth cyn ac ar ol dod i’r orsedd, ei 
fod yn sylweddoli nerth Ymneillduaeth yn y wladwriaeth. 
Cyn dod i’r orsedd, cyhoeddodd ei Broclamasiwn Iawnderau 
(Declaration of Rights), yn sicrhau iawnderau gwladol; a 
rhoddodd addewid cyfrinachol i arweinwyr yr Anghydffurfwyr y 
caent hwy a’u cynulleidfaoedd eu diogelu rhag erlidiau am eu 
daliadau crefyddol;* wedi dodi’r orsedd, trodd ei Broclamasiwn 
Iawnderau yn Fesur Iawnderau (Bill of Rights), a mynnodd 
basio Deddf Goddefiad (Toleration Act)—yn rhyddhau Ymneill- 
duwyr drwy ddeddf Seneddol, am y tro cyntaf erioed, o’r cosbau 
a fynnai cyfreithiau gormesol ei ragflaenwyr ar yr orsedd, osod 
arnynt am addoli Duw yn ol eu cydwybodau eu hunain yn Ile 
yn ol ewyllys dyn. 

Yn awr gosodir cymaint pwys ar Ddeddf Goddefiad, o dan 
yr hon y mae Ymneillduwyr eto’n cael addoli yn y wlad hon, 
fel mai da fydd nodi natur ei darpariaethau. 

I. BREINTIAU DEDDF GODDEFIAD. 


1. Rhoddodd fodolaeth gyfreithiol i Ymneillduaeth. 
2. Goddefai i Ymneillduwyr Protestanaidd addoli yn ol eu cydwybod. 
3. Goddefai iddynt reoli eu heglwysi eu hunain yn eu dull eu hunain. 


8 ‘Mae ein gobaith am sicrhau cefnogaeth yr Anghydffurfwyr wedi 
diflannu,” yw yr hyn a ysgrifennai D’Adda, Cenad y Pab yn Lloegr, 
ychydig ddyddiau cyn ffoedigaeth Iago. 

4 Calamy’s Life of Baxter, vol. i., p. 422. 

4. Goddefai i’w gweinidogion gyfrannu ordinhadau crefydd iddynt. 

5. Esgusodai’r Bedyddwyr rhag cydsynio ag athrawiaeth bedydd. 

- babanod. (Cyn hyn, fel y cofir, cyfrifid Bedyddwyr gyda theyrn- 
fradwyr). 

6. Esgusodai’r Crynwyr rhag cymeryd Ilwon. 

7. Unai’r Anghydffurfwyr Protestanaidd yn un corff cyffredinol o dan yr 
un enw swyddogol cyffredinol ‘“Ymneillduwyr Protestanaidd.”” 
(O dan Faddeuebau Siarl II. rhaid oedd i bob Ymneillduwr nodi Ci 
enwad; nid oedd hynny’n ofynnol dan Ddeddf Goddefiad). 


Il. DIFFYGION DEDDF GODDEFIAD. 


1. Goddefiad ac nid hawl a roddwyd i Ymneillduwyr i addoli. 

2. Esgusodi rhag cosb, ac nid dileu y gosb a wnai. Arhosai’r hen ddeddfaw 
gorthrymus o hyd ar ddeddf-lyfrau’r deyrnas—ond fod pardwn yn cael 
ei roi i’r Ymneillduwyr rhag dioddef y gosb. 

3. Goddefiad cyfyngedig ydoedd; cauai Babyddion ac Undodwyr allan. 
Gorfodid pawb (ond y sawl a esgusodid) i fyned i’r Eglwys fel cynt. 
Yn ol llythyren y gyfraith heddyw, gellir cosbi y sawl nad elo naill 
ai i’r Eglwys neu ynte i gapel trwyddedig, ar y Sul i addoli. 

4, Goddefiad amodol ydoedd. i. Rhaid i’r gweinidog Ymneillduol (a) gyd- 
synio 4 35 allan o 89 Erthyglau Eglwys Loegr; (b) cael trwydded 
gan yr ustusiaid i bregethu; ii. Rhaid i’r capel gael ei drwyddedu 
gan Esgob neu Lys Gwladol;° iii. Rhaid i’r addolwyr beidio cloi’r 
drws pan yn addoli, byddant o dan gosb os gwnant.® 


5 Dyma eiriau’r adran :— 

“Provided always, that no congregation or assembly for religious. 
worship shall be permitted or allowed by this Act, until the place of 
such meeting shall be certified to the bishop of the diocese, or to the 
archdeacon of that archdeaconry, or to the justices of the peace at the 
general or quarter sessions of the peace for the county, city, or place in 
which such meeting shall be held, and registered in the said bishop’s or 
archdeacon’s court respectively, or recorded at the said general or 
quarter sessions; the registrar, or clerk of the peace whereof res- 
pectively, is hereby required to register the same, and to certificate: 
thereof to such person as shall demand the same, for which there shall 
be no greater reward taken than the sum of sixpence.” 


§ Dyma ddywed y ddeddf :— 


“Provided always, and be it enacted by the authority aforesaid, that 
if any assembly of persons dissenting from the Church of England, shall 
be had in any place for religious worship with the doors locked, barred, 
or bolted during any time of such meeting together, all and every person 
or persons, that shall come to and be at such meeting, shall not receive 
any benefit from this law, but be liable to all the pains and penalties of 
all the aforesaid laws recited in this Act, for such their meeting, not- 


withstanding his taking the oaths, and his taking and subscribing the 
declaration aforesaid.” 


186 


BRENIN, SENEDD, AC EGLWYS. 


5. Gorfodai ddyn i dderbyn credoau 0 osodiad dynol (gwel 4, i. (a) uchod). 

6. Gosodai y gweinidog a’r Eglwys Ymneillduol mewn sefyllfa o 
israddoldeb i’r Eglwys Wladol, ac i fesur o dan reolaeth Esgobion yr 
Eglwys Wladol (gwel 4, ii., uchod). 


7. Gortodai’r lleygwy i aberthu swydd cyn y cai addoli yn ol ei gydwybod; 
a rhwystrai’r gweinidog a’r lleygwr Ymneillduol i gadw ysgol. 

Mae tri pheth yn deilwng o sylw yma: 

(1) Yr oedd y brenin yn fwy rhyddfrydig na’r Senedd. 

(2) Yr oedd yr Arglwyddi yn fwy rhyddfrydig na Thy’r 
Cyffredin. 

(3) Yr oedd Ty’r Cyffredin yn fwy rhyddfrydig na’r clerigwyr. 

Petae William wedi cael ei ddwylaw’n rhydd, buasai wedi 
sefydlu nid goddefiad, ond cydraddoldeb, gwladol os nad cre- 
fyddol, i'r Anghydffurfwyr.’ Cynygiwyd, yn Nhy’r Arglwyddi, 
osod adran ym Mesur Goddefiad yn galluogi Anghydffurfwyr 
i ddal swyddi gwladol, ond collwyd y cynnyg trwy fwyafrif 
mawr. Dadleuai pleidwyr yr adran y byddai undeb calonnog 
rhwng pob Protestaniaid, yn fwy o ddiogelwch i’r Eglwys a’r 
Wladwriaeth nag unrhyw brawflwon a allesid eu dyfeisio.* 
Wedi colli’r cynnyg hwn, dygodd y Llywodraeth adran newydd 
i fewn, yn darparu y gallai dyn ddal swydd os byddai wedi 
cymuno yn Eglwys Loegr, neu unrhyw Eglwys Brotestanaidd, 
o fewn blwyddyn i’w etholiad.® Ffromodd y clerigwyr, yn 
enwedig yr adran Uchel Eglwysig o honynt, mor aruthr am 
fod y brenin yn ffafru’r Ymneillduwyr, fel na pheidiasant tra 
bu efe byw a gwrthwynebu ei Wladweiniaeth Gartrefol ef. 


Danghosodd y clerigwyr eu gelyniaeth drwy wrthwynebu yn 
Ilwyddiannus bob ymgais i dynnu’r Ilyfetheiriau oddiam draed 
yr athraw yn ogystal a’r pregethwr. Dadl yr Anghydffurfwyr 
oedd hyn :— 

“Os ydym i fwynhau rhyddid i addoli, rhaid i ni gael gweinidogion ; 
daw adeg pan fydd y gweinidogion sydd gennym yn awr wedi marw, a 


7Yn ei anerchiad‘i’r Senedd amlygodd William obaith y trefnid i agor 
y drws i bob swydd wladol i Brotestaniaid yn ddiwahaniaeth. 


8 Rapin’s Continuation, vol. xvi., p. 175. 

rhaid fydd cael eraill i'w canlyn. Rhaid i’r dé nesaf o weinidogion 
dderbyn addysg, a rhaid cael ysgolion neu golegau i gyfrannu addysg.” 
Ond ni fynnai’r Eglwyswyr ganiatau hyn. Yr oedd hyd yn 
oed dynion mor dda a Stillingfleet a Tillotson yn gwrthwynebu. 
Wrth annerch ei glerigwyr anogai’r Esgob Tillotson hwynt 
i gadw llygad gwyliadwrus ar yr Anghydffurfwyr, rhag troseddu 
o honynt y ddeddf yn y mater hwn.’ Drwy ddylanwad 
Tillotson rhwystrodd Archesgob Efrog Ymneillduwr dysgedig, 
o'r enw Mr. Frankland, rhag cadw ysgol yn ei archesgobaeth 
ef.° Erlidiwyd a chosbwyd llawer o Anghydffurfwyr am feiddio 
cyfrannu addysg i rai o’u cydgrefyddwyr. Ymron yr unig 
Eglwyswr o nod a ffafrai yr Anghydffurfwyr oedd yr enwog 
Esgob Burnet. Dymunai ef gael cynhadledd o’r ddwy blaid 
i geisio cytuno ar gynllun a fuasai yn ysgafnhau beichiau’r 
Anghydffurfwyr heb beryglu dim ar yr Eglwys na’r Wladwr- 
iaeth. Ond methodd gael nemawr gefnogaeth gan ei gyd- 
glerigwyr. : 
Tra bu William byw, methodd y clerigwyr wneud lIlawer o 
niwed i’r Ymneillduwyr, ond mewn mannau. Ond wedi ei 
gasglu yntau at ei dadau, ac i’w chwaer-ynghyfraith ddod i’r 
orsedd yn 1702, daeth tro eto ar yr olwyn. Pabydd oedd 
Iago II., Protestant yn hytrach nag Eglwyswraig oedd Mari 
gwraig William, Eglwyswraig uwchlaw popeth oedd Anne ei 
chwaer, ac nid hir y bu cyn profi hynny trwy ei haelioni i’r 
Eglwys a’i chulni at Ymneillduaeth. Rhoddodd gyfran hael 
oi heiddo (y “ Blaenffrwythau” a gymerodd Harri VIII. 
oddiar y Pabyddion), yn rhodd i’r Eglwys dros byth—ac 
fel “ Rhodd y Frenhines Anne” (Queen Anne’s Bounty) yr 
adwaenir ei rhodd hyd y dydd heddyw. I’r Ymneillduwyr, ar 
y llaw arall, cyfnod tywyll a fu deuddeng mlynedd ei theyrn- 
asiad. Ceisiodd hi a’r blaid Eglwysig, ymhob modd, i gwtogi 
hawliau cyfreithiol y rhai na chydffurfient 4g Eglwys Loegr. 


9 Stillingfeet’s Ecclesiastical Cases, vol. i., p. 51. 
10 Birch’s Life of Archbishop Tillotson, p. 296-7. Frankland oedd syl- 
faenydd Coleg y Gogledd—Coleg Manchester yn awr. 

Yn perthyn i’r blaid a fynnai ail osod Ilyfetheiriau caethiwus 
am draed yr Ymneillduwyr, yr oedd y frenhines ei hun, y 
rhan fwyaf o’r clerigwyr, dosbarth helaeth o’r ysweiniaid 
gwledig, a’r blaid wleidyddol a ddaeth i gael ei galw am y tro 
cyntaf yn ei dyddiau hi yn Doriaid. 

Mae yn deilwng o sylw mai ar y cwestiwn o hawliau gwrthwynebol yr 
Eglwys ar y naill law a’r Ymneillduwyr ar y llall, y ffurfiodd y pleidiau 
gwleidyddol a gawsant enw yn ogystal a bodolaeth yn nyddiau Anne. 
Toriaid a Whigiaid y gelwid hwynt gynt—er y mynnai Anne ei hun 
alw’r Toriaid “Y Blaid Eglwysig” (The Church Party). “Yr Eglwys 
mewn perygl! I lawr a’r Dissenters!” oedd gwaedd ac arwyddair y 
blaenaf. ‘Goddefiad i’r Ymneillduwyr am fod Protestaniaeth mewn 
perygl!” oedd arwyddair politicaidd y Whigiaid. 


I’r fath eithafion yr aeth Anne yn ei hymdrech i gwtogi 
rhyddid yr Ymneillduwyr, nes y galwodd Bedyddwyr Cymru 
ddydd arbennig o Ympryd a Gweddi i ddeisyf am gyfryngiad 
yr Hollalluog ar ran ei Eglwys erlidiedig ;—a phan fu farw 
Anne, o dan amgylchiadau tra hynod, cyhoeddodd Cymanfa 
Bedyddwyr Cymru ddydd ei marwolaeth i fod yn Ddydd o Ym- 
ostyngiad a Diolchgarwch drwy eu cenedlaethau! Rhaid 
fod rhywbeth eithriadol yn perthyn i Anne cyn ennill o hont 
yr hynodrwydd anymunol o fod yr unig un a eisteddodd ar 
Orsedd Prydain ag y darfu i ran mor bwysig o’r Eglwys 
Gristionogol gyhoeddi yn swyddogol Ddydd Diolchgarwch am 
ei marwolaeth ! 

Mae’r frawddeg ‘“‘ Mor farw a’r Frenhines Anne” (As dead as Queen 
Anne) er’s cenediaethau wedi mynd yn ymadrodd traddodiadol. Eithr 
paham yr ystyrrir Anne yn fwy marw na neb arall? Onid am y ffaith 
fod Bedyddwyr Cymru’r oes honno wedi gweddio ar i Dduw ei symud hi, 
ac iddi hithau farw ar y dydd a benodwyd i ddwyn deddf newydd a 
gorthrymus i weithrediad? Dywedir fod yr ysgrifbin-yn ei llaw yn 
barod i dorri ei henw wrth y weithred a wnai’r Mesur Sism yn rhan o 
Gyfraith y Tir, pan fu farw—a bu farw gyda hi y Mesur gormesol 
hwnnw, a fwriedid i amddifadu’r Ymneillduwyr o’u rhyddid, ac a’u 
gosodai yn ol mewn gwaeth caethiwed nag y gruddfannent odditano cyn 
pasio Deddf Goddefiad! Pa ryfedd, ynte, i Fedyddwyr Cymru gredu 
mai mewn atebiad uniongyrchol i’w gweddiau hwynt y symudwyd hi; ac 

iddynt hwy, ac eraill, o’r herwydd, ddechreu dweyd pan symudid rhyw 
bery¢l neu arall oddiar y ffordd heb obaith iddo ddychwelyd byth mwy, 
—ei fod “Mor farw a’r Frenhines Anne!” Ceidw rhai o Fedyddwyr 
Cymru hyd heddyw y dydd hwnnw yn Wy! Grefyddol flynyddol—er o 
bosibl na Wyr ond ychydig ohonynt paham y’i cedwir felly ! 1 


Dau fesur arbennig a anelid at yr Anghydffurfwyr, sef 
“ Mesur Cydffurfiaeth Achlysurol” (Occasional Conformity 
Bill) a “ Mesur Sism” (The Schism Bill). 


Mesur CyDFFURFIAETH ACHLYSUROL. Fe gofir fod rhai o’r deddfau 
penydiol blaenorol, yn gofyn fod dyn wedi derbyn y Cymundeb yn 
Eglwys Loegr o fewn blwyddyn o flaen ei benodiad, cyn y byddai’n 
gymhwys i ddal swydd. Ni theimlid hyn ar y cyntaf yn llawer o galedi. 
Arferai’r gweinidogion, am flynyddau lawer ar ol eu troi allan o’r 
Sefydliad, fynd i’r Eglwys i gymuno yn achlysurol. (Arferai’r Method- 
istiaid a’r Wesleyaid wneud yr un peth hyd o fewn cof rai sydd eto’n 
fyw).@ Felly Ilwyddai llawer i gadw Ilythyren y gyfraith, a bod yn 
aelodau ffyddlon gyda’r Anibynwyr neu’r Bedyddwyr ar yr un pryd. 
Gosod terfyn ar hyn oedd amcan Mesur Cydffurfiaeth Achlysurol. 
Darparai os byddai neb a ddaliai swydd o dan y Llywodraeth neu 
Gorfforaeth, ar ol ecymuno yn Eglwys Loegr, yn mynychu capel Ym- 
neillduol, neu mynd i unrhyw wasanaeth crefyddol mewn unrhyw dy 
preifat os byddai yno bump o bersonau heb fod yn aelodau o deulu’r 


u Am genedlaethau ar ol marw Anne cedwid y dydd cyntaf o Awst 
bob blwyddyn yn ddydd gwyl grefyddol gan Fedyddwyr Cymru’n 
gyfiredinol. Collwyd yn raddol y wybodaeth am achos ei sefydliad 
cyntefig ; ond hyd heddyw cedwir y dydd eto’n ddydd gwyl neu weddi 
gan nifer o Eglwysi Bedyddiedig. Mewn rhai ardaloedd yr oedd rhif y 
Bedyddwyr mor Iluosog, a’u dylanwad mor fawr, nes effeithiodd yr 
Wy! Flynyddol ar yr holl boblogaeth ;—ond aeth yr adran ddigrefydd i 
gynnal yr wyl mewn gwledda a champau heb ddim o’r elfen grefyddol yn 
perthyn iddi. Ceir olion o’r arferiad hwn yn aros hyd heddyw mewn 
rhai parthau gwledig o’r Deheudir. Yn Llythyr Cymanfa Llanwennarth, 
Mai 22, 23, 1716, ceir y peth yn cael ei gymeradwyo yn swyddogol i’r 
holl Eglwysi, y rhai a gymhellir “i gadw’r dydd cyntaf o Awst, a’r 
Mercher cyntaf ymhob mis, er coffadwriaeth am ein gwaredigaeth 
ddiweddar.” Dyddorol fyddai cael gwybod ymha nifer o Eglwysi yng 
Nghymru—yn neillduol yn y De, y rhoddir arbenigrwydd o unrhyw fath 
ar naill ai’r dydd cyntaf neu’r Sul cyntaf yn Awst bob blwyddyn, ac ar y 
Mercher cyntaf ymhob mis, yn awr, ymhen yn agos i 200 mlynedd ar 
ol gyrru’r llythyr hanesyddol hwn allan.—B. G. E. 


4 Arferai’m tadcu a’m mamgu, rhieni fy nhad, yn Liangeitho, a 
hwythau’n Fethodistiaid selog, gymuno gyda’r gweinidogion Method- 
istaidd yn Hen Gapel Llangeitho, a chyda’r offeiriad yn yr Eglwys— 
weithiau ar yr un Sul. Gwnai llawer yr un peth.—B. G. E. 

ty, yn agored i ddirwy o gan punt, a phum punt y dydd am bob dydd y 
daliai ei swydd ar ol cael ei ddirwyo—yr arian i gael eu rhoi i’r neb 
a achwynai arno! Yna, os byddai’n Eglwyswr ffyddion am flwyddyn 
gron, gallai gael ei ail ethol i'w swydd. Ond, os ar ol hynny y syrthiai 
i bechod Ymneillduaeth, a bod yn euog drachefn o fynd i gyfarfod 
crefyddol gyda’r Anghydffurfwyr, dirwyid ef i £200, a £10 y dydd am bob 
dydd y daliai ei swydd ar ol ei ddirwyo. 

Gwnaed pwlpudau’r Eglwysi drwy’r wlad yn Ilwyfannau 
gwleidyddol, a phregethai’r clerigwyr ar y Sul yn agored o 
blaid y Mesur hwn, er mwyn creu barn gyhoeddus 0’i blaid. 
Galwyd cymorth y wasg hefyd i ledaenu’r un syniadau. Can- 
lynwyd hyn drachefn, yn Nhy’r Cyffredin, gan rai o’r areithiau 
mwyaf poethlyd yn erbyn yr Ymneillduwyr. Nis gellid disgwyl 
ir Ymneillduwyr fod yn dawel yngwyneb y fath ymosodiad. 
Erbyn hyn yr oeddent hwythau wedi dod yn-allu yn y tir—yn 
enwedig yn y trefi. Felly cymerodd gwleidyddiaeth swyddogol 
arliw crefydd, gormes Cydffurfiaeth ar y naill law, rhyddid 
cydwybod ar y llall—ac yngyddfau eu gilydd y bu’r ddwy blaid 
tra parhaodd bywyd Anne. Daw fel ergyd anisgwyliadwy i ni 
yn yr oes hon, 1 ddeall mai Ty’r Arglwyddi a fu y pryd hwnnw yn 
rhag-fur i amddiffyn hawliau cydwybod yn erbyn ymosodiad 
Tyr Cyffredin. 

Daeth y ddau Dy i wrthdarawiad ar y cwestiwn. Mynnai’r Arglwyddi 
ostwng y ddirwy o £100 i £20, ac yn Ile bod yr oll yn mynd i’r achwynwr, 
nad oedd i dderbyn ond y drydedd ran, trydedd ran arall i fynd i’r 
tlodion, a’r gweddill i’r frenhines. Dair gwaith yn olynol nid oedd 
ond un o fwyafrif yn Nhy’r Arglwyddi o blaid yr Anghydffurfwyr.” 
Collwyd y Mesur. Yr un fu ei dynged hefyd yr ail dro. Ond dygwyd ef 
i fewn drachefn y drydedd waith, a cheisiwyd ei wneud yn rhan o Fesur 
Cyllidol (Money Bill) am nas gallai Ty’r Arglwyddi ymyrryd 4 hwnnw. 
Ond yr oedd hyn yn fwy nas gallai Ty’r Cyffredin ei lyncu; eto cytunwyd 
arno fel Mesur ar wahan. Gyrrwyd ef y drydedd waith i Dy’r Arglwyddi. 
Aeth y Frenhines yno ei hun i glywed y ddadil—ac o bosibl, drwy ei 
phresenoldeb, i ddylanwadu ar bleidlais yr Arglwyddi. Ond gwrthodwyd 
y Mesur trwy fwyafrifo 21. Yr oedd gan yr Esgob Burnet ddigon o 
ddylanwad ar ei gyd-esgobion erbyn hyn, i gael mwyafrif o ddau o 
honynt hwy yn erbyn y Mesur gormesol hwn.!* 


18 Bishop Burnet’s ‘‘Own Times,” vol. ii. 

Pan oedd teimladau mor uchel a hyn yn y Senedd, rhwydd 
yw deall nad oedd tawelwch yn y wlad. Torrodd terfysgoedd 
allan mewn amryw leoedd; ymosodwyd ar gapeli ac eiddo 
Ymneillduwyr, a gwnaed Ilawer o niwed a cholled. Er ir 
Senedd newid ei thon pan fu farw Anne ac y daeth Sior I.” 
i’r orsedd, nis gallai’r werin anghofio eu hen arferion mor fuan, 
ac yn 1715 gwnaed rhuthr adnewyddol ar yr Ymneillduwyr, eu 
tai, a’u capeli yng Ngogledd Cymru. Mor ddifrifol yr edrychid 
ar y peth, fel y penododd y brenin ddirprwyaeth i chwilio i'r 
colledion a ddioddefodd Ymneillduwyr gwahanol rannau o’r 
deyrnas mewn canlyniad i’r terfysgoedd hyn. Prisiodd y 
Ddirprwyaeth Frenhinol swm y golled ariannol yn Sir Ddin- 
bych yn £312, ac yn Sir Drefaldwyn yn £143.4 Erbyn hyn 
yr oedd yr Ymneillduwyr yn ddigon cryf 1 gael mwyafrif 
digonol yn Nhy’r Cyffredin. Yn y flwyddyn 1715, gyda’r 
amcan o ddangos mewn modd ymarferol i’r awdurdodau beth 
oedd gwir nerth Ymneillduaeth y deyrnas mewn ystyr wleid- 
yddol, gwnaed ymchwiliad manwl i rifedi a safle gymdeithasol 
yr Ymneillduwyr drwy holl etholaethau’r deyrnas, er mwyn 
dangos eu gwerth mewn etholiad.” 


Mae’r cwestiwn yn un mor bwysig, ac wedi bod yn achlysur cymaint 
o gamgasgliadau, fel yr ymdrinir 4g ef yn llawnach mewn adran arall. 


M4 Fosiah Thompson’s MSS. Nonconformist Records, vol. vi. 


15 Gan anwybyddu yn gyfangwbl yr amcan arbennig i’r hwn y 
casglodd Dr. John Evans ei ystadegau yn 1715, diolcha’r Parch. John 
Morgan Jones (Y Tadau Methodistaidd, cyf. i., tud. 240) nad oedd y 
Cynghorwyr Methodistaidd Cyntefig fel “ yr Ymneillduwyr oeddynt yn 
y wlad o’u blaen,”’—nac fel y publican hwn (Dr. John Evans) ychwaith. 
** Dosbartha Dr. John Evans,” eb efe, ‘‘y rhai a berthynent i’r Anghyd- 
ffurfwyr yn ol eu sefyllfa fydol; rhennir hwy i ynadon, ysweiniaid, rhai 
yn meddu pleidlais yn y sir neu fwrdeisdref. . . . Nid yw yr hen 
Gynghorwr (Methodistaidd) yn prisio dim parthed safle fydol aelodau 
y gwahanol seiadau; dibris ganddo pa un ai labrwyr ynte ustusiaid 
ydynt; rhanna efe hwy yn ol eu cyflwr ysbrydol. . . . Yr oedd y 
Methodistiaid cyntaf yn byw gymaint yn y Presenoldeb Dwyfol, fel nad 
oedd man wahaniaethau y byd o un pwys yn eu golwg.” Ni pherthyn 
imi farnu_pa beth a gymhellodd yr awdwr i ysgrifennu’r brawddegau 
uchod. Eithr sicr yw y byddai’n anhawdd cael gwaeth engraifft o 
gamgyfleu, os nad camliwio, ffeithiau hanesyddol, nag a geir yn yr 


amgylchiad hwn. Ymdrinir yn helaethach a'r ystadegaeth ei hun yn 
nes ymlaen.—B. G. E. 

Erbyn 1728 yr oeddent wedi Ilwyddo i argyhoeddi’r gwleid- 
yddwyr i’r fath raddau, fel y pasiwyd “Deddf Diogelu’r 
Anghydffurfwyr”” (The Indemnity Act), yr hon a ai ymhellach 
na Deddf Goddefiad William, yn gymaint ag y symudai oddiar 
yr Ymneillduwyr, y cosbau a’r dirwyon yr oeddent yn agored 
iddynt pe dalient swyddi cyhoeddus heb gymuno yn Eglwys 
Loegr. O’r dwthwn hwnnw yr oedd Anghydffurfwyr yn rhydd 
yngolwg y gyfraith, nid yn unig i bregethu, ond i ddal swyddi 
cyhoeddus,—mewn gair i gael popeth ond addysg a chyfrannu 
addysg. Ni chafwyd yr hawl i gyfrannu addysg am hanner 
canrif arall, na drws agored i’r Prifysgolion am yn agos i gan 
mlynedd wedi hynny ! j 


Sylwer ar y daflen ganlynol o’r Mesurau Rhyddhau Ymneillduwyr :— 


1688. Deddf Goddefiad—yn caniatau iddynt addoli. 

1728. Deddf Digolledu—yn caniatau iddynt ddal swydd. (Maddeu, 
ac nid dileu’r cosbau a wnai hon. Rhaid fu ei hadnewyddu 
yn flynyddol am amser.) 

1779. Deddf Rhyddid Athrawon—yn rhyddhau Athrawon Ymneillduol 
o’r cosbau a osodid arnynt gan Ddeddf Unffurfiaeth am 
ddysgu plant. (Ceir manylion eto am y ddeddf bwysig hon, 
pa fodd y’i cafwyd, a’r effaith a gafodd.) 

1812. Diddymu Deddf y Cyrddau. 

1813. Mesur Rhyddhad Undodwyr. 

1828, Dileu Deddf y Prawflwon a’r Corfforiaethau. 

1829. Deddf Rhyddhad Pabyddion. 

1871. Dileu Prawflwon yn y Prifysgolion—yn rhoi hawl i’r Ymneill- 
duwr fynd i’r Prifysgolion. 

1880. Mesur Claddu—yn rhoi hawl i’r Ymneillduwr gael claddu ym 
Mynwent y Plwyf. 


Cymerodd felly dros ddau can mlynedd i Ymneillduwyr 
gyrraedd eu safle bresennol yngwyneb y gyfraith—ac eto nid 
ydynt ar dir cyfartal a’r Eglwys. . 

Mae y cyfnod a’r hwn yr ymdrinir yn y bennod hon, yn 
un o’r rhai pwysicaf yn hanes dadblygiad Ymneillduaeth. 
Estynna’r cyfnod dros yn agos i hanner can mlynedd, o’r 
adeg y pasiwyd Deddf Goddefiad hyd y dyddiau hynny, 
“‘dyddiau deheulaw’r Goruchaf,” pan y gwelwyd yn dechreu 
codi y don fawr gyffredinol o adfywiad crefyddol, a lifodd o 
fewn byr amser dros ymron yr holl fyd Protestanaidd. Fel 
“Y Diwygiad Methodistaidd” yr adwaenir y diwygiad hwnnw 
yn dra chyffredinol. Ond mae’r enw yn un anffodus, mewn 
mwy nag un ystyr. Yr un, a’r un peth, oedd y Diwygiad, a’r 
un adeg y cymerodd le yng Nghymru, yn Lloegr, yr Ysgotland, 
y Werddon, a’r America. Yr un oedd y dylanwad; yr un 
oedd ei amlygiadau allanol; yr un oedd ei natur; yr un oedd 
ei effeithiau; ac ar adegau, o leiaf, yr un oedd y cyfryngau, 
i bob diben ymarferol, yn yr holl wledydd hyn. Ond erbyn 
heddyw, i naw o bob deg o’r bobl a soniant am “ Y Diwygiad 
Methodistaidd” golyga un peth yng Nghymru, peth hollol 
wahanol yn Lloegr, un arall drachefn yn yr Ysgotland a’r 
Werddon, ac arall hefyd yn yr America;—ac eto, fel y 
dywedwyd, yr un a’r unrhyw dywalltiad mawr, grymus, cy- 
ffredinol o’r Ysbryd Glan ydoedd ymhob gwlad; digwyddodd 
ynddynt oll dan yn agos iawn cyffelyb amgylchiadau. Nid Ileol 
nac enwadol, ond cyffredinol yn ystyr helaethaf y gair, ydoedd. 
Dywedaf eto mai anffodus yw’r enw “ Diwygiad Methodist- 
aidd”’—gan fod yr enw ynddo ei hun yn gamddarluniadol,— 
a bod defnyddio’r enw camddarluniadol hwnnw wedi bod yn 
foddion creu a pharhau camargraff am achos, natur, cyfryngau, 
cysylltiadau, a chanlyniadau’r Diwygiad. Er y gall fod yn 
rhy hwyr bellach i newid yr enw a roddir arno yng Nghymru, 

eto er mwyn ysgoi’r posibilrwydd am gamgymeriad, neu 
gymysgu dau beth gwahanol 4’u gilydd, cyfeirir ato o hyn 
allan yn y gwaith hwn, nid fel “Y Diwygiad Methodistaidd,” 
eithr fel “ Y Deffroad Mawr.” 


Cymerwn, ynte, frasolwg gyffredinol ar amgylchiadau Ym- 
nelllduaeth yn y 47 mlynedd o 1689 hyd 1735. Ac, fel 
cynorthwy i’r darllenydd ganolbwyntio ei sylw ar brif linellau’r 
cyfnod, cofied y triawd canlynol: 

1. Cyfnod o berffeithio trefniant Ymneillduol ydoedd ; 

2. Cyfnod o weithgarwch Ymneillduol ydoedd ; 

3. Cyfnod o lwyddiant Ymneillduol ydoedd.1 

Cofied hefyd mai gwirebau cyffredinol yw’r tri, a ellir eu 
cymhwyso at Loegr a Chymru, er y gall rhai o honynt fod, fel 
y danghosir eto, yn fwy gwir am Gymru nag am Loegr. 


Mae rhyfel bob amser, yn gadael ei ol ar y neb a gymero 
ran ynddo, boed ddyn, boed ddosbarth, boed genedl. A’r llanc 
ir rhyfel yn fachgennyn; daw adref yn ppyn. Mae hyn yn wir 
am bob rhyfel yr ymgymerir ag ef oddiar syniad o iawnder neu 
ddyledswydd, pa un bynnag ai ar faes y gwaed ai ar faes yr 
egwyddorion yr ymieddir y frwydr. Gweddnewidir y neb a 
a’n wrol a Ilwyddiannus drwy ei “fedydd tan.” Nid blynydd- 
oedd, ond profiad, sy’n gwneud y dyn. Gall dyn fyw weithiau 
fwy mewn diwrnod nag mewn blwyddyn,—a bydd un dydd megys 
blwyddyn, neu flwyddyn megys diwrnod iddo. Ac nis gall y 
neb a safodd i fyny yn wrol i edrych lygad yn lIlygad ag angau, 
fyth mwyach fod yr un ag oedd cynt. Pan ddaw’r bachgennyn 
yn ddyn, pa un bynag ai wrth ddiwrnodau ai wrth flynyddau y 
cyfrifir tymor ei gyfnewidiad neu ei greadigaeth newydd yn ol 


1 Gwn fy mod wrth ddweyd hyn yn mynd yn hollol groes i syniadau a 
goleddir yn dra chyffredin. Pe llyfr dadleuol y bwriedid i’r gwaith 
hwn fod, gallaswn ddweyd rhai pethau cryfion am y modd y mae rhai 
haneswyr honedig a honiadol wedi delio a’r cyfnod hwn. Ond gan 
mai ymchwiliad hanesyddol yn unig y bwriedir i’r llyfr fod, cyfyngaf fy 
hun hyd y mae’n bosibl, i ffeithiaw hanesyddol y gellir eu profi; a phan, o 
herwydd natur y pwnc a drafodir, y gorfodir fi i ymddangos fel dadleuydd 
ac nid fel hanesydd syml, ceisiaf ddadgysylltu’r rhan ddadleuol o’r 
gwaith hyd y byddo’n bosibl, oddiwrth y rhan hanesyddol.—B. G. E. 

cyfrif amser, yr an yw yn ol cyfrif tragwyddoldeb; ac am bob 
cyfryw un gellir dweyd fel am Paul, pan aeth yn wr, efe 
roddodd heibio bethau bachgennaidd ! 


A dyna oedd hanes Ymneillduaeth. Yr oedd wedi bod yn y 
rhyfel. Yr oedd wedi sefyll i fyny i edrych ym myw llygad 
Angau. Aeth i’r rhyfel yn fachgennyn; daeth allan yn ddyn. 
Fel dyn dechreuodd feddwl am y dyfodol, a pharatoi ar et 
gyfer. Camgymeriad peryglus yw tybied fod y rhyfel wedi 
peidio pan fo’r brwydrau mawr wedi mynd heibio. Yn aml 
ceir mwy o ddioddefaint personol ar ol, nag a geir yn ystod y 
brwydrau mawr. Dyma gyfnod manteisiol yr ymbleidwyr ; 
gall y bydd y fyddin reolaidd wedi cael ei dadgorffori, ond erys. 
y minteioedd ymbleidwyr (guerilla) am flynyddoedd ! 


A dyna fu profiad Ymneillduaeth. Fel dynion wedi gwynebu 
Angau ar hyd cyfnod tywyll Siarll II. a lago II., pan gyhoedd- 
wyd heddwch gan William III., a phan ddadgorfforwyd byddin 
reolaidd y gormeswyr a’r erlidwyr, gwyddai’r Ymneillduwyr fod 
yr ymbleidwyr yn aros, nas gallai’r Ethiop newid ei groen, 
na’r llewpard ei frychni. Cymerodd ganrif gyfan o amser iddo: 
wneud—ac o ran hynny canfyddir ambell ysmotyn du ar yr 
Ethiop, ac ambell 1 frycheuyn ar y llewpard yn ein dyddiau ni, 
ymhen dros ddau can mlynedd wedi cyhoeddi’r heddwch ! 


Un o’r pethau cyntaf wnaeth yr Ymneillduwyr oedd ymuno 
a’u gilydd, yn un gallu cryf, gydag un amcan mawr—amddiffyn 
eu hiawnderau yn wladol a chrefyddol. Gallent wneud 
hynny bellach mewn diogelwch. Nid oedd dim i’w rhwystro. 
Ni chosbai’r gyfraith hwynt mwyach am wneud. I’r gwrth- 
wyneb, rhoddai anogaeth iddynt wneuthur. Fel y danghoswyd 
(tud. 186) torrodd Deddf Goddefiad ganolfur gwahaniaeth yr 
enwadau i lawr. Mor bell ag oedd a fynnai’r Presbyteriaid 
a’r Anibynwyr yr oedd yn gydwastad a’r Ilawr ; ac hyd yn oed 
am y Bedyddwyr a’r Crynwyr nid oedd ond ambell ddarn o 
wal sych sigledig, yn aros. Ac am y darnau hynny, darparai 
Deddf Goddefiad fwlch yn y mur a alluogai’r Bedyddiwr i 

osgoi bradbwll ‘ Bedydd Babanod,” a’r Crynwr i fynd yn 
ddiogel heibio i fagl y “Llw,” (tud. 186)—er mwyn galluogi’r 
ddau i ymuno 4’u gilydd ar faes eang, agored, diogel yr “ Ym- 
neillduwyr Protestanaidd,’—canys dyna’r maes swyddogol i’r 
hwn y’u troid oll gan y Ddeddf. 


Wedi eu dysgu felly gan brofiad a deddf, ymunodd yr 
Ymneillduwyr 4’u gilydd. Cymerodd Llundain y blaen. Sef- 
ydlwyd yno fath o Undeb Anghydffurfiol—_rhagddelw’r dyddiau 
hynny o’r Cyngrair Anghydffurfiol Cenedlaethol a welir yn cael 
ei sefydlu yn ein dyddiau ni. Nid af yma i ymhelaethu ar yr 
Undeb hwnnw a’i waith. Digon yw dweyd ar hyn 0 bryd mai: 


1. Undeb cyd-enwadol, gyda chyfeiriad anenwadol, ydoedd. 

2. Undeb clerigol, cyfyngedig i’r gweinidogion, ydoedd ar y cychwyn. 

3. Undeb yn meddu elfennau dadblygiad ydoedd—helaethodd ei syn- 
iadau,a daeth yn gynrychioliad o’r cynulleidfaodd ymhen amser. 

4. Yr oedd tair gwyneb i’w amcanion, (a) yn grefyddol, trwy gyd- 
ymgynghoriadau ar faterion yn dal cysylltiad 4’u gwaith; (b) yn wladol 
trwy amddiffyn cam y neb a ormesid ; (c) yn elusennol a chenhadol trwy 
drysorfa ganolog at gynorthwyo achosion gweiniaid ac ymdrechion 
cenhadol. 

5. Ffurfiwyd, naill ai fel canghennau o, neu yn meddu cysylltiad 4g, 
Undeb Liundain, drefniant cyffelyb yn agos ymhob sir drwy’r deyrnas. 

6. Mwynhaodd amryw ardaloedd yng Nghymru, yn y Gogledd a’r De, 
yn helaeth o ffrwyth Wlafur gwerthfawr yr Undeb hwn. Manylir ar rai 
o honynt ymhellach mewn pennod arall. Ar hyn o bryd nodaf ddau o 
Ddiwygwyr enwocaf Cymru, un yn y De a’r Ilall yn y Gogledd, a 
amddiffynnwyd yn effeithiol yn eu personau ac yn eu heiddo, gan y 
Pwyllgor Canolog hwn—y Bedyddiwr Caleb,Evans yn y De, a’r 
Anibynnwr Lewis Rees yn y Gogledd. 

7. Parhaodd mewn bod cyn, trwy, ac ar ol, cyfnod ‘Y Deffroad 
Mawr ”—a chyn marw Howell Harris yr oedd mwy o nerth gwleidyddol 
o’r tu ol iddo yng Nghymru, mewn cyfartaledd, nag yn Lloegr—fel y 
profir eto. : 

Pennod ddisglaer yn hanes Ymneillduaeth yw eiddo’r 

“ Dirprwywyr Ymneillduol” (Dissenting Deputies). Gresyn 

na wyddai’r wlad fwy am dani. Byddai’n gofyn Ilyfr o faintioli 

hwn i wneud chwareu teg 4’r hyn a wnaethant dros ryddid ac 

egwyddorion sylfaenol Ymneillduaeth. Ceir rhai o brif linellau 
eu gwaith yn ei gysylltiad 4 Chymru, mewn pennod arall. 
Ond, tra’n cydgyfarfod ar yr un tir cyffredin, i drefnu eu 
materion cyffredin, ac i amddiffyn eu hawliau cyffredin, yn 
ystafell y “ Dirprwywyr Ymneillduol,” nid anghoflai’r Tadau 
hyn eu gwaith gartref. Gweithiai pob enwad yn ei faes ei 
hun, a phob eglwys yn ei chylch ei hun,—ac yr oedd bodolaeth 
y gyfundrefn ganolog yn asgwrn cefn ac yn adgyfnerthiad i’r 
enwad ac i’r eglwys. 


Y cyntaf i wneud hyn oedd y Bedyddwyr. Yn nyddiau 
erledigaeth torrodd eu cyfundrefn i lawr, difodwyd y Gymanfa 
Gymreig, a gwasgarwyd eu heglwysi. Pan ganiataodd Deddf 
Goddefiad iddynt ail gyfarfod, gwnaethant. Adgrynhdédd 
aelodau gwasgaredig yr eglwysi at eu gilydd, ac adsefydlwyd 
eu Cymanfa. Yn 1689, cyfarfyddodd yn Llundain, pan y 
cynrychiolid tua 100 o eglwysi gwahanol. Yn y Gymanfa 
honno sefydlwyd Trysorfa Gynorthwyol—prif amcan yr hon 
oedd cario gwaith cenhadol ymlaen mewn ardaloedd newydd- 
ion, a sicrhau manteision addysg i ddynion ieuainc cymwys 
at waith y weinidogaeth.2, Am ddeng mlynedd parhaodd yr 
Eglwysi Cymreig i ddanfon eu cynrychiolwyr i’r Gymanfa yn 
Lloegr. Yn y cyfamser enillasant nerth, a dechreuasant ddod 
yn allu cryf mewn rhai rhannau o’r wlad. Glynent eto at y 
dull cyntefig o gael eglwysi mawrion, yn cymeryd i fewn 
eangder helaeth o wlad. Yn 1696, yn Nghymanfa Bryste, 
cawn hwynt yn gofyn caniatad i rannu rhai o’r eglwysi am 
fod y cylch mor eang—a hynny yn cael ei ganiatau. Ymhen 
pedair blynedd wedyn, 1700, maent yn teimlo eu hunain yn 
ddigon cryf i allu torri eu cysylltiad 4 Lloegr, gan sefydlu 
Cymanfa arbennig i Gymru. Cynhaliwyd y gyntaf o honynt 
yn Llanwennarth. Am flynyddau cynhaliwyd y Gymanfa ar yn 
ail yn Llanwennarth ac Abertawe—yr hyn sy’n awgrymu mai 
yn y wlad cydrhwng y ddwy dref, y gorweddai prif nerth yr 


2 Dr. Rippon’s History of the Baptist Academy at Bristol. 

enwad y dyddiau hynny. Ond yr oedd yr ysbryd cenhadol a’u 
meddiannodd hanner can mlynedd cyn hynny, yn nyddiau John 
Myles, wedi gorfyw blynyddoedd erledigaeth ;—ac os dilynir 
hanes yr enwad o’r naill flwyddyn i’r Ilall, gwelir yr eglwysi yn 
estyn allan eu canghennau ar bob llaw, y fam-eglwys yn magu 
merched cryfion, gwisgi, gweithgar, a’r merched hwythau yn 
eu tro yn dod yn fam-eglwysi, gan ail adrodd gwaith a phrofiad . 
y rhiant. Yn wir, dyma un o nodweddion amlycaf y cyfnod 
hwn a’r blynyddoedd dilynol. Yr un ysbryd cenhadol sym- 
bylodd y genhadaeth i’r Gogledd mewn cyfnod diweddarach 
fyth,—am yr hwn y cawn ymdrin eto. Yn 1704, gofynnwyd 
i'r eglwysi benodi cynrychiolwyr rheolaidd i fynd gyda’r gweini- 
dogion i’r Gymanfa, a chyfarwyddwyd hwynt i ddanfon ymhlith 
y cyfryw, ddynion ieuainc a fernid yn gymhwys at waith y 
weinidogaeth, modd y caent hwythau ymgydnabyddu 4 gofynion 
a chylch eu dyledswyddau dyfodol. Nid gwaith diberygl oedd 
ir dynion ieuainc hyn, canys cawn hwynt yn 1706 yn nod 
sylw y pressgang yn Abertawe, y rhai a fynnent eu cymeryd 
trwy orfodaeth i’w gwneud yn forwyr ar longau rhyfel. Daeth 
yr henuriaid i wybod am y cynilwyn; wedi ymgynghoriad 
preifat penderfynnwyd peidio cynnal y cyfarfod cyhoeddus, a 
gyrrwyd y bechgyn adref cyn gwybod o’r pressgang eu bod 
am ddianc! Cyn 1701, cyfarfodydd busnes yn unig oedd y 
cymanfaoedd—ni cheid pregethu ynglyn 4 hwynt o gwhl; 
dichon fod a fynnai awyrgylch Lloegr 4 hyn. Ond nid cynt 
y daeth y Gymanfa i gartrefu yng Nghymru, nag y teimlodd 
naws y wlad, ac yn 1701 cawn bregethu yn dod yn rhan 
reolaidd a chyson o’r gweithrediadau. Gallwn ddeall y pwysig- 
rwydd a ddylid ei roddi felly ar waith yr eglwysi yn danfon 
y gwyr ieuainc a fwriedid i’r weinidogaeth, i’r cymanfaoedd ; 
i'r cyfryw yr oedd y Gymanfa yn Athrofa Bregethu. Erbyn 
1705 yr oedd yr eglwysi wedi dysgu eu gwers mor dda, nes 
yr oeddent yn barod i ddwyn holl dreuliau eu cynrychiolwyr 
i’r Gymanfa bob blwyddyn. Erbyn 1708 yr oedd y Bedyddwyr 
mor gryf yng Ngorllewin Cymru fel, am y tro cyntaf erioed, 

y penderfynnwyd mynd a’r Gymanfa ymhellach na Chaerfyrddin. 
Rhydwilym, yn Sir Benfro, a ddewiswyd fel y man cyfarfod, 
ac o hynny allan hawlia Sir Benfro le amlwg yn hanes y 
Bedyddwyr yng Nghymru. Erbyn dyddiau Howell Harris 
yr oeddent wedi meddiannu’r wlad i’r fath raddau, nes y cawn 
offeiriaid Eglwys Loegr yn deisyf ar yr Efengylwr i ddod 
yno i bregethu i’w herbyn! Hyd 1708, yn Saesneg y dygid 
yr holl weithrediadau—ond y bregeth—ymlaen; yn 1708, 
gwnaed y Gymanfa yn Gymraeg o ran ei hiaith, Yr un 
flwyddyn trefnwyd i godi trysorfa arbennig ymhob eglwys at 
reidiau’r tlodion. Hyd 1733, boddlonid ar un bregeth swydd- 
ogol ynglyn A phob Cymanfa; o hynny allan cafwyd dwy. 
Yn aml byddai un o’r ddwy yn Saesneg—a chyfieithid hi bob 
yn frawddeg i’r Gymraeg gan un o’r gweinidogion Cymreig 
a safai wrth ymyl y Sais yn y pwlpud. Saith mlynedd wedi 
hynny gwnai Howell Harris yr un peth i George Whitefield 
pan ar ei deithiau efengylu yn y De; ac yn ddiweddarach, gwnai 
William Prichard, Clwchdernog, Mon, yr un gymwynas i John 
Wesley ar ei ymweliadau yno. Yn 1734, cawn y Gymanfa 
yn meddiannu tir newydd, ac yn perffeithio eu cynlluniau 
a’u trefniant. Yn 1739, cawn hanes gyntaf am danynt yn 
penodi “ Canolwr” (Moderator) iw Cymanfa. Ac yn 1740, 
mae eu gwaith wedi cynhyddu i’r fath raddau fel y teimlant 
dan reidrwydd i gael Cymanfa Chwarterol o dan, ac fel 
cynorthwy ir, Gymanfa FPlynyddol. O ddyddiau boreuaf ei 
hanes gofelid am yrru allan y “Llythyr Cymanfa” at yr 
holl eglwysi. Yn y Ilythyrau hyn ceir goleu cryf ar am- 
gylchiadau crefyddol yr oes, ar y gwaith a wnai’r Gymanfa, 
ar gyflwr yr eglwysi a’u gwaith—ac nis gellir myned drwyddynt 
heb edmygedd dwfn am lafurus gariad Tadau Bedyddwyr 
Cymru,.a’u hymdrechion i ledaenu egwyddorion yr Efengyl 
yn y wlad. Air cenhadon 4 hanes, cwynion, a gofyniadau yr 
eglwysi i fyny i’r Gymanfa; deuent yn eu hol wedi cael eu 
nerthu gan gynghorion a chyfarwyddiadau eu brodyr, gan 
ddwyn cerydd, neu gyngor, neu anogaeth, fel y byddai’r am- 


200 


# 


GWEITHGARWCH YR ANIBYNWYR. 


gylchiadau yn galw—ac yn ychwanegol at hynny yn dwya 


Llythyr y Gymanfa, epistolau apostolion yr oes at eglwysi’r 
wlad, y rhai a ddarllenid i’r cynulleidfaoedd yn yr holl eglwysia’u 
canghennau. Nid oeddid am flynyddoedd lawer yn argraffu’r 
llythyr, ond wedi cytuno ar ei gynnwys, ffurf, a geiriad, neillduai’r 
brodyr i ystafell gyfleus, pob un a’i bapur, pen, ac inc yn barod, 
ac yna darllenid y llythyr iddynt, ac ysgrifennent hwythau ef 
allan fel dosbarth o blant yn ysgrifennu dictation yn yr ysgol. 


Nid oedd cynllun yr Anibynwyr mor gyfundrefnol ag eiddo’r 
Bedyddwyr, ac felly mwy anhawdd yw dilyn eu hanes a 
dadblygiadau eu gwaith. Ar yr un pryd cawn ddigon o 
brofion eu bod mor llafurus, mor weithgar, ac mor llwydd- 
jannus a’u brodyr. Y gwahaniaeth rhyngddynt oedd fod 
gwaith y Bedyddwyr, o ran ei brif linellau, yn cael ei symbylu 
o'r Gymanfa—a chan fod cofnodion honno ar gael, ein bod 
yn gallu amgyffred, megys mewn un olygfa, holl faes eu llafur ; 
tra’r Anibynwyr yn gweithio o bob eglwys unigol, drwy ei 
changhennau, mae yn rhaid edrych ar nifer o ddarluniau 
gwahanol cyn y gellir cael syniad am yr hyn a welir mewn 
un olygfa yn hanes y Bedyddwyr. Nid gweld yr Anibynwyr 
yn gweithio, ond gweld y gwaith ar ol iddo gael ei orffen, 
yr ydym. Os edrychir ar y Map Rhif 3, gwelir maes gwaith 
pob eglwys gyda’r Anibynwyr a’r Bedyddwyr. Wrth edrych 
ar hwn ceir rhyw syniad am yr hyn a olygai gweinidogaeth 
fel yr eiddo, dyweder, Stephen Hughes, Hugh Owen, Henry 
Maurice, Edmund Jones, Lewis Rees, Phylip Pugh, ac eraill 
o'r rhai a lafuriasant yn ddiwyd a ffyddlon yn y cyfnod hwnnw. 
Trefnid i gael y Cymundeb ar gylch, y Sabath cyntaf yn y 
mis mewn un gangen, y Sabath nesaf mewn arall, ac felly. yn 
y blaen; fel, mewn aml i Eglwys, yr oedd pob Sul yn Sabath 
Cymundeb ;—ac hyd yn oed felly yr oedd rhai o’r canghennau 
lle na cheid cydeistedd o amgylch Bwrdd Swper yr Arglwydd 
ond unwaith mewn dau neu mewn tri mis. Gwelir wrth 
edrych ar y map fod Eglwysi eang eu cylch, a Iliosog eu 
canghennau neu orsafoedd, i’w cael yn Siroedd Aberteifi, 

Brycheiniog, Caerfyrddin, Caernarfon, Maesyfed, Maldwyn, 
Meirion, Morgannwg, Mynwy, a Phenfro. Mewn wyth o 
siroedd Cymru, sefydlwyd eglwysi newydd gan yr Anibynwyr o 
fewn y cyfnod dan sylw. Wele restr o honynt yn eu siroedd, 
a dyddiad eu sefydliad :— 


Aberteifi : Penrhiwgaled, 1710; Rhydybont, 1712. 

Brycheiniog: Aber, 1690; Beili-halog, 1690. : 

Caerfyrddin: Ffaldybrenin, 1690; Bwlchnewydd, 1700; Esgairdawe, 
1700; Bethlehem St. Clears, 1704; Lacharn, 1704; Rhydyceisiaid, 1706 ; 
Capel Seion, 1714; Capel Iwan, 1723. 

Fflint: Newmarket, 1700. 

Maesyfed ; Caebach Llandrindod, 1714. 

Mon: Rhosymeirch, 1715. 

Morgannwg : Ebenezer, Pontypool, 1690; Gellionnen, 1691; Brynteg, 
1693; Crwys, 1700; Llanharan, 1734. 

Penfro: Brynberian, 1690; Trewyddel, 1691; Penfro, 1691; Glandwr, 
1708; Liandilo, 1714; Trefdraeth, 1714; Rhosycaerau, 1724. 


Os manylir ar y rhestr uchod gwelir fod yr Eglwysi newydd yn 
wasgaredig (a) dros yr holl wlad, a (b) dros yr holl gyfnod. 


Camgymeriad yw tybied ar y naill law fod Ymneillduaeth yn 
camgymeriad 


, 


marw yn y cyfnod cyn “Y Deffroad Mawr ;’ 
cyd-berthynasol yw tybied ar y llaw arall, mai’r Diwygiad a’i 

hadgyfododd. Ni ddywedir hyn er mwyn dibrisio’r Diwygiad, 

eithr modd y gwelir Y Diwygiad yn yr hyn a eilw arlunwyr yn 

“ardrem briodol” (proper perspective). Gadewch i ni edrych 

am ennyd eto ar y ffeithiau hanesyddol ynglyn a sefydlu Eglwysi 

Anibynnol mewn dau gyfnod cyfartal o ran nifer y blynyddau, 

cyn ac ar ol Y Diwygiad, sef o 1689 hyd 1734, ac o 1735 hyd’ 
1779. Cofier fod yr olaf yn cymeryd i fewn holl gyfnod bywyd 

Howell Harris o’r dydd y daeth gyntaf i’r maes fel pregethwr 
hyd ei farw yn 1773—a chwe mlynedd dros ben hynny. 


ne y cyfnod cyn dechreu’r Diwygiad sefydlwyd 27 0 Eglwysi. 

Yn y cyfnod ar ol dechreu’r Diwygiad sefydlwyd 33 o Eglwysi. 

{oa y cyfnod cyn Y Diwygiad sefydlwyd Eglwysi mewn 8 sir. 
Yn y cyfnod ar ol Y Diwygiad sefydlwyd Eglwysi mewn 10 sir. 


Neu cymerwn dri chyfnod cyfartal o 22 mlynedd yr un, ar 
olaf o’r tri yn cynnwys holl weinidogaeth gyhoeddus Howel 
Harris, a chawn :— 


fee y 22 mlynedd cyntaf ar ol pasio Deddf Goddefiad sefydiwyd 18 o 
Eglwysi. 
Yn y 22 mlynedd olaf cyn Y Diwygiad sefydlwyd 9 0 Eglwysi. 
Yn y 22 mlynedd cyntaf ar ol Y Diwygiad sefydlwyd 11 o Eglwysi. 

Gwelir felly, a chymeryd Cymru fel cyfangorff, nad oes lawer i’w 
ddewis rhwng y cyfnodau hyn. Ond ni effeithiodd Y Diwygiad yn 
gyfartal dros y Dywysogaeth. Cyfyngwyd ef ymron yn gyfangwbl i'r 
De. O siroedd y De, Penfro a Chaerfyrddin a fu barotaf i groesawu’r 
Efengylwyr, sefydlwyd (fel y gwelir yn nes ymlaen) 42 0 “Seiadau” yn 
y blaenaf, a 52 o Seiadau yn yr olaf—sef dwy ran o bump o’r cyfanrif 
yng Nghymru. Yma, ynte, os yn rhywle, y rhaid edrych am effaith 
gwaith Y Diwygwyr a’r Diwygiad yn adgyfodi Ymneillduaeth farw o’i 
bedd. Ond beth yw’r ffaith? Cymerwn 35 mlynedd cyn ac ar ol y 
Diwygiad. 


ioe y cyfnod cyx Y Diwygiad sefydlwyd 7 Eglwys \ yn sir 
Yn y cyfnod ar ol Y Diwygiad sefydlwyd 2 Eglwys J Benfro. 
ea y cyfnod cynx Y Diwygiad sefydwyd 8 Eglwys yn sir 

Yn y cyfnod ar ol Y Diwygiad sefydlwyd 3 Eglwys Gaerfyrddin. 


Os dywedir nad lliosogrwydd eithr gweithgarwch Eglwysi 
yw safon mesur eu bywydoldeb, yr ateb yw na cheir prawf gwell 
o weithgarwch, ac mewn canlyniad o fywydoldeb, unrhyw fudiad 
na’i lwyddiant i blannu achosion neu ganghennau newydd a 
pharhaol. A hyn a wnaeth Anibynwyr Cymru yn y cyfnod yn 
yr hwn y tybir mai gallu naill ai wedi, neu yn, marw ydoedd. 

Na, nid adgyfodi Ymneillduaeth Cymru o’r bedd, ac nid ei 
hachub rhag tranc, a wnaeth Y Diwygiad. Cawn weled yn y 
man pa beth a wnaeth. ‘ 


Ond a oedd cynnydd yn rhif yr aelodau? Gadewchi ni weled. 


Yr oedd Phylip Pugh yn gallu fforddio rhoi llythyrau gollyngdod i 
55 oi aelodau ar yr un pryd i fynd at ei ddisgybl Daniel Rowlands i 
Eglwys Llangeitho. Yn ystod ei weinidogaeth bedyddiodd 680 o blant 
ei gynulleidfa. Yn 1728 derbyniodd 11; 34 yn 1729; 16 yn 1730; 36 yn 
1731; 21 yn 1732; 26 yn 1733; 29 yn 1734; 16 yn 1735 ; 26 yu 1736; 15 
yn 1738; 30 yn 1739; 13 yn 1740; 18 yn 1741.8 Gwelir yma gynnydd 
cyson cyn ac ar ol dechreu’r Diwygiad yng nghylch ac yn ystod gweini- 
dogaeth Daniel Rowlands ei hun. Ond ni chytyngid y gweithgarwch i 
gylch gweinidogaeth na sir Phylip Pugh. Yn 1714 cawn hanes am 
ddiwygiad grymus ymhlith yr Anibynwyr mewn rhannau ereill o Sir 
Aberteifi a chyffiniau Sir Gaerfyrddin, a llaweroedd yn cael eu hychwan- 
egu at yr Eglwysi. Yn y flwyddyn 1720 dechreuodd hen Eglwys 
Penmain adfywio, ac ymhlith y dychweledigion yr oedd nifer o ddynion 
ieuainc a ddaethant wedi hynny yn wasanaethgar fel gweinidogion 
mewn eglwysi eraill. Nid cynnydd sydyn, ond graddol, ydoedd, parhaodd 
am 19 mlynedd, ac yn ystod y cyfnod hwnnw ychwanegwyd dros gant 
at yr aelodaeth.4| Rhwng 1718 a 1726 ychwanegwyd hanner cant at 
aelodaeth Pant Teg.5 O fewn 22 mlynedd ar ol 1724 ychwanegwyd 
cant at aelodaeth Capel Isaac, ac yn y flwyddyn 1735; cyn clywed son 
yno am Howell Harris, derbyniwyd 21.° Gwelir mai nid mewn unrhyw un 


8 Liyfr Eglwys y Cilgwyn. 
4 History of the Parish of Aberystwith, gan Edmwnd Jones, tudal. 98, 99. 
5 Cofnodion yr Eglwys. 

Sir nac unrhyw un°fiwyddyn y ceid y profion sylweddol hyn o weith- 
garwch yn cael ei goroni 4 Ilwyddiant ymhlith yr Anibynwyr. 

Os trown at Eglwysi’r Bedyddwyr, cawn gyffelyb fanylion yn yr adrodd- 
iadau a ddygid gan y cenhadon i’r Gymanfa. Yn Eglwys Cilfowyr-Cilcam 
yn Sir Benfro, bedyddiwyd 45 0 1700 hyd 1704; 6 yn 1704; 20 yn 1705;“ ac 
ychwanegiadau pwysig bob blwyddyn ar ol hynny am amser maith.” 
Yng Nghofnodion Cymanfa 1720 cawn fod “ychwanegiadau mawr at 
rai o’r Eglwysi;” cyfeiria llythyr 1721 at ‘“sefyllfa lewyrchus” yr 
Eglwysi; yn 1724 “ ychwanegwyd Ilawer at rai o’r Eglwysi;” yn 1726 
a 1727 profodd Blaenau a Hengoed y tywalltiadau; yr un flwyddyn 
“‘ychwanegwyd Ilawer at Eglwys Penyfai;” ac hysbyswyd fod ‘“ drws 
mawr ac effeithiol wedi ei agor mewn mannau i bregethu’r Efengyl.”’ 
Yn 1728 yr oedd ‘ mwyafrif yr Eglwysi yn llewyrchus,” yn 1731 “amryw 
wedi eu hychwanegu at lawer o’r Eglwysi ;” yn 1735 sonnir am Eglwys 
Glandwr, ‘“ Ymdaenodd yr Eglwys yn rhyfedd o gylch yr amser hynny, 
ac ychwanegwyd llawer atynt ; aethant ymlaen yn Ilwyddiannus gan ledu 
eu pabell ac estyn eu cortynnau, gan dorri allan ar y dde a’r aswy am rai 
blynyddoedd.”’ 


Gwelir felly mai nid diwaith, mai nid difywyd, ac mai nid di- 
lwyddiant, oedd Ymneillduaeth Cymru, ymhlith na’r Bedydd- 
wyr na’r Anibynwyr, yn y cyfnod cyn Y Deffroad Mawr. 

Os cymerwn olwg ar wedd ymarferol crefydd, a mesur 
gweithgarwch yr Eglwysi yn y cyfnod wrth eu hymdrechion i 


godi capeli, cawn y ffeithiau canlynol : 


O 1689 hyd 1735 adeiladodd y Bedyddwyr 13 0 gapeli mewn pedair sir. 

Sir Gaerfyrddin: Felinfoel, Pencoed, a Ffynnon Henry—3. 

Morgannwg: Ilston, Llanharan-Hengoed, a Penyfai—3s. 

Mynwy: Llanwennarth, Blaenau, a Penygarn (Pontypool)—3. 

Penfro: Rhydwilym, Tygwyn, Cilfowyr, Llangloffan, a Ffynnon-well- 
na-buwch—4. 


Bu’r Anibynwyr yn fwy ymdrechgar fyth. Yn yr un cyfnod adeiladasant 
44 o gapeli:— 

Aberteifi: Horeb, Llechryd, a Rhydybont—3. 

Brychetniog: Troedrhiwdalar, Llanwrtyd, Aberhonddu, Liangynidr, a 
Beilihalog—5. 

Caerfyrddin: Cefnarthen, Capel Isaac, Henllan, Llanedi, Pencader, 
Abergorlech, Llanybri,® Trelech, Pant Teg, Rhydyceisiaid, Capel Seion, 
a Capel Iwan—12. 

Caernarfon : Pwllheli, a Capel Helyg—2. 

Dinbych : Gwrecsam—1l. 

Maesyfed : Maesyroanen, Rhaiadr, Gore, a Caebach Llandrindod—4. 

Morgannwg: Capel y Drindod, Caerdydd; Ebenezer, Abertawe; 
Ynysgau, Merthyr; Castellnedd; Penbont ar Ogwy; a Gellionnen—6. 

Mynwy: Penmain; Heolyfelin, Casnewydd; ac Abergafenni—3. 

Penfro: Albany, Hwlffordd; Brynberian, Trewyddel, Penfro, Glandwr 
Llandilo, a Rhosycaerau—7. . 

Trefaldwyn; Lianfyllin—1. 


° Meddiannu Eglwys y Plwyf a wnaeth Anibynwyr Llanybri, dr 
ganiatad yr awdurdodau Eglwysig, gan nad oeddid yn cynnal ewasnueecs 
yno! (Erasmus Saunders’ “State of Religion in the Diocese of St. David’s.”’) 

Dyna gyfrif gwaith y gallasai unrhyw enwad fod yn falch 
ohono. Dengys Cofnodion y Cymanfaoedd ac Eglwysi unigol 
fod nifer o’r gweinidogion yn efengylu ar hyd a lled y wlad, 
gan dynnu torfeydd i’w gwrando. Nid peth eithriadol oedd 
gweled torf o 4000 i 5000 0 wrandawyr adeg Cymanfa; ac 
mewn cyfnod diweddarach ceid o 9000 i-10,000 yn mynychu 
Cymanfaoedd y Bedyddwyr. Yr oedd poblogrwydd personol 
rhai o’r pregethwyr yn fawr iawn. Cawn hanes am y duwiol- 
frydig a’r efengylaidd Enoch Francis, gweinidog y Bedyddwyr 
yng Nghastellnewydd Emlyn, ei fod yn tynnu’r torfeydd ar ei ol 
pan yn teithio’r wlad i bregethu. Pan fu farw yn 1739 cafodd 
gladdedigaeth tywysog, a gwlad o bobl yn hebrwng ei weddillion 
ir bedd. Cariwyd y corff ar elor ar ysgwyddau dynion ugain 
milltir o ffordd, o Gastell Newydd Emlyn i Gilfowyr. Yr oedd 
yr orymdaith yn pasio trwy ddeg o blwyfi gwahanol, a threfn- 
wyd fod trigolion pob plwyf i gael yr anrhydedd o gludo’r corff 
o'r naill derfyn i’r Ilall i'w plwyf cartrefol hwy eu hunain. 
Tua’r flwyddyn 1730, ychydig flynyddoedd cyn i Howell Harris 
ymddangos ar y maes, disgynnodd yr Ysbryd gyda nerth ar 
nifer o weinidogion ieuainc perthynol i’r ddau enwad mewn 
gwahanol rannau o’r Dywysogaeth, a dechreuodd tan y diwygiad 
gael ei gynneu. Rhai o’r bobl hyn, megys Miles Harry’r 
Bedyddiwr o Bontypwl, a’i gymydog tanllyd Edmwnd Jones yr 
Anibynnwr, o’r un Ile, a wahoddasant Howell Harris i ddod 
trosodd i’w cynorthwyo, ac i chwythu tan y diwygiad yn eu 
heglwysi yn fflam. Am alluoedd y gweinidogion Ymneillduol 
yn y cyfnod hwnnw, boed eu gelynion yn dystion. 

Dyma ddywed ysgrifennydd Eglwysig adnabyddus yn 1715:—*I Dduw 
y bo’r diolch mae goleuni’r Efengyl yr awrhon yn Ilewyrchu cyn ddis- 
gleiried yng Nghymru ag mewn odid wlad arall; mae mwy o lyfrau 
duwiol defnyddiol yn argraffedig; ac amlach, ac ond antur, well pregethwyr 
yr awrhon yn eu plith nag a fu mewn un oes ys mwy na mil o flynyddoedd,’" 


7 Ceir yr uchod yn y Rhagymadrodd i “‘ Gwirionedd y grefydd Gristion- 
ogol gan Hugo Grotius a gyfieithwyd gan y Parch. Edward Samuel, gynt 
Person Bettws Gwerfil Goch. Yr Ail Argraffiad gan Dafydd Rogers.” 
Arwyddir y Rhagymadrodd gan ‘“ E. S. Bettws Gwerfil Goch, Hydref 25, 
1715; ugain mlynedd cyn ymddanghosiad Howel Harris. 

Rhag tybied o neb mai am offeiriaid Eglwys Loegr y soniai 
Mr. Samuel yn y dyfyniad uchod, cymerwn dystiolaeth 
Eglwyswr adnabyddus a dysgedig arall; “E. S.” yr arwydda 
yntau ei enw, ond nid Edward Samuel, eithr Erasmus Saunders, 
D.D., ydyw. Argraffwyd ei waith ef yn yr un flwyddyn ag 
eiddo ail argraffiad Person Betws Gwerfil Goch, sef 1721.° 


Cwyna’r gwr parchedig fod lleygwyr wedi meddiannu’r degwm, a’r 
eiddo Eglwysig eraill; na thybiai’r cyfryw fod yn ddyledswydd arnynt 
ofalu fod gwasanaeth yn cael ei gario ymlaen yn yr Eglwysi; fod yr 
Eglwysi wedi cael eu gadael i syrthio i adfeilion; nad oedd y persondai 
nemawr gwell na bythynnod, a’u bod felly yn cael eu gosod i’r clochydd, yr 
hwn a ganiateid i werthu cwrw wrth ymyl y fynwent. Enwa’r Capeli 
(Eglwysi) canlynol fel wedi syrthio yn adfeilion : 

“ Capel Llannewydd, Capel y Bettws, Capel Teilaw, Capel Ioan, Capel 
Llan y Ceryddon, Capel y Drindod, Capel Pencadair, Capel Kylsane, 
Capel Conan, pum Capel ymhlwyf Llandysul, a chapeli ereill di-rifedi.” 

Am y Capeli (Eglwysi) lle y cynhelir y gwasanaeth, dywed nad oes 
dim gwydr ar y ffenestri, ond fod estyll wedi eu hoelio drostynt i gadw’r 
gwynt a’r gwlaw allan; mai’r unig eisteddleoedd ynddynt yw ychydig 
feinciau wedi eu torri; fod tyllau yn y t6; fod y muriau oddifewn yn 
orchuddiedig gan lwydni; nad oedd dim palmant ar y llawr oddifewn, 
ond fod twmpathau beddau’r rhai a gladdwyd oddifewn i’r Eglwys i’w 
canfod yn amlwg, a’r tawch yn yr adeilad ar adegau yn anioddefol. Am 
Eglwysi eraill, dywed eu bod yn cael eu defnyddio fel ysguboriau ac 
ystablau. Ymbhlith y cyfryw enwa Llanddaniel Castellmai, Kylvawyr, 
Mounton, Capel Colman, ac eraill yn sir Benfro; Mynydd Llechryd yn 
Sir Aberteifi; Nelson ym Mro Gwyr; Llanybri ac eraill yn Sir Gaer- 
fyrddin. Ynglfn a’r olaf dywed fod perchen y fywoliaeth, neu ei 
ddeiliad, ‘‘ wedi gosod yr Eglwys-i’r Dissenters yn y gymydogaeth, y 
rhai ydynt yn falch o’r cyfle i droi Eglwys yn dy-ewrdd” (tudal. 23, 24). 
Dyma ddywed am y dull y cerir y gwasanaeth ymlaen: 

‘“Mae amryw Eglwysi lle na cheir na phregethu, na chateceisio, na 
chymundeb ; mewn eraill ni ddarllenir ond rhan o’r gwasanaeth, a hynny 
o bosibl dim ond unwaith y mis, neu unwaith y chwarter. Mae’r cyflog 
a ganiateir i’r ciwrad mor fychan, fel y rhaid iddo wasanaethu tair neu 
bedair o Eglwysi am £10 neu £12 y flwyddyn—a’r Eglwysi hynny gynifer 
o filltiroedd oddiwrth eu gilydd. A than y cyfryw amgylchiadau, gyda 


pha fath drefn neu gysondeb y mae’n bosibl cario’r gwasanaeth ymlaen? 
Carlamant ar frys drwy’r gwaith o ddarllen y llithiau, ac fel pregethwyr 


8 «A view of the State of Religion in the Diocese of St. David’s at the 


beginning of the 18th century ; with some account of the causes of its decay, 
&c., &c. By E.S., D.D.” 

teithiol, rhuthrant ar ol y gwasanaeth mewn un Ile i le arall. Nid oes 
amser penodol i’r gwasanaeth, ond iddi gael ei chynnal rywbryd ar y Sul, 
Felly dechreua’r ciwrad mewn un Eglwys pan ga ychydig ynghyd; 
brysia drwy gynifer ag sydd bosibl o weddiau mewn hanner awr; ac yna 
ffwrdd ag ef ar ei gythlwng i’r Eglwys nesaf, Ile y gwneir yr un peth; 
ac felly nes y gorffenno ei gylch . . . . acer mwyn cael y Iluniaeth 
angenrheidiol 4 i le na ddylai lle y cyferfydd ond odid ag aelodau ei 
gynulleidfa, y rhai ar ol bod yn y gwasanaeth unwaith a dybiant eu hunain 
yn rhydd wedyn i dreulio gweddill y dydd mewn tafarndy, neu chwarae. 
Dyna’r cysgod sy’n aros 0 Wasanaeth Cyhoeddus Crefydd. Nid yw’r 
hen leoedd 0 addoliad wedi cael eu Ilwyr anghofio ymhobman; rhoddir 
rhyw arbenigrwydd ar un dydd o’r saith, a diolch i Dduw fod rhai 
plwyfi lle y darilenir y gweddiau eto. Eithr am wasanaeth cyfrinachol 
yr offeiriad, megys ymweled a’r claf, neu roddi cyngor neu gerydd per- 
sono], mae amgylchiadau y fath fel nas gellir o’r braidd ddisgwyl gweld 
hhynny yn cael ei wneud.”’ 


Dyma’i ddesgrifiad o’r bugail a’r gorlan. Bellach beth am 
y praidd ? ; 

“Nid oes un rhan o’r deyrnas lle y mae tuedd gryfach at grefyddolder 
nag ymblith trigolion y mynyddoedd hyn. Nid gormod ganddynt 
ymhob tywydd yw cerdded milltiroedd dros y mynyddoedd i fynychu y 
Gweddiau Cyhoeddus, neu gymaint arall o ffordd i wrando pregeth. 
oo ees Cynorthwyant eu gilydd yn gyfrinachol i ddysgu darllen a 
deall yr Ysgrythyrau. A chan fod ynddynt duedd naturiol at farddon- 
iaeth, cyfansoddant Hymnau neu Garolau ar rannau athrawiaethol neu 
hanesyddol o’r Ysgrythyr. Ond yn gymysgedig 4 hyn ceir llawer o 
arferion Pabyddol, a gweddio ar Mair Wen, Iago, Teilaw Mawr, Celu, 
gan ymolchi yn y ffynhonnau a elwir ar enw’r seintiau.”’ 


Yn yr hyn a ddyfynnwyd o Ragymadrodd Edward Samuel o 
waith Hugo Grotius cyfeiria at lenyddiaeth grefyddol y cyfnod, 
a dengys llyfr Mr. Salesbury fod ymhlith gwerin Cymru’r 
dyddiau hynny chwaeth at lenyddiaeth o’r fath. Ni chaniata 
gofod i roi rhestr llawn o’r holl lyfrau a gyhoeddwyd at was- 
anaeth y Cymry yn yr oes honno, ond cymeraf dri dosbarth, 
sef gweithiau Morgan Llwyd o Wynedd, Cannwyll y Cymry’r 
hen Ficer—a’r Beibl. Rhoddir dyddiadau’r gwahanol ar- 
graffiadau ar ol enw pob Ilyfr: 


GweirHi1Au Morcan Luiwyp: Llyfr y Tri Aderyn, 1653, 1714, 1752. 
Gwaedd yng Nghymru, 1653, 1727, 1750, 1766. Gair o’y Gair, 1656, 1745. 
Yr Ymroddiad, 1653, 1657, 1727, 1750, 1766. Y Disgybl a’y Athraw, 1657, 
1737, 1765. Cyfarwyddid i’y Cymro, 1657, 1737, 1765. Gwyddor Uchod, 
1657, 1737, 1765. Os dadansoddir y dyddiadau uchod gwelir: 

(a) Fod adfywiad poblogrwydd i weithiau Morgan Llwyd wedi dechreu 
yn 1714 ar ol ymron 60 mlynedd o ddifaterwch. 

(b) Fod yr adfywiad wedi dod yn amlwg yn 1727, wyth mlynedd cyn 

mddanghosiad Howell Harris. 

(c) Ei fod yn gryf a chyffredinol yn 1737 cyn fod poblogrwydd Howell 
Harris na’r Diwygwyr Methodistaidd yn ddim ond Ileol. 

(d) Fod poblogrwydd gweithiau Morgan Llwyd yn amlycach yn 
nyddiau neillduad Howell Harris nag ym mlynyddoedd ei weithgarwch. 


LiyFR Y Ficer. Cyhoeddwyd argraffiadau yn 1617, 1646, 1659, 1670, 
1672, 1681, 1696, 1713, 1714, 1715, 1720, 1721, 1724, 1725, 1730, 1735, 1745, 
1750, 1750, 1752, 1766, 1770, 1770, 1771, 1776, a 1798, gyda phump 
argraffiad arall o ddyfyniadau neu gyfieithiadau. Yn awr, os dadansoddir 
y dyddiadau hyn eto, cawn fod :— 


(a) 7 argraffiad wedi ymddangos cyn pasio Deddf Goddefiad. : 
(b) 10 argraffiad rhwng 1689 a 1735—blwyddyn cychwyn Howell Harris. 
(c) 9 argraffiad yn y 22 mlynedd cyn ymddanghosiad Howell Harris. 
(d) 4 argraffiad yn y 22 mlynedd cyntaf o lafur Howell Harris. 
(ce) 4 argraffiad arall yn nhymor neillduaeth Howell Harris. 
(f) 2 argraffiad ar ol Se Ns Mare’, 
g) 9 argraffiad mewn 22 mlynedd cyn dechreu : : 
i - 10 argraffiad en 65 salyhede ar ol dechreu \ y Diwygiaa: 
Y Beisi. Cyhoeddwyd argraffiadau o’r Beibl Cymraeg yn 1672, 1677, 
1690, 1690, 1718, 1727, 1746, 1752, 1769, 1769,* 1770, 1779, 1789, 1790, 
a 1797*. Dynoda’r seren * y Testament Newydd yn unig; mae’r lleill 
oll yn cynnwys yr holl Feibl. O’u dadansoddi eto cawn y ffeithiau 
canlynol. Ymddanghosodd 


(a) 4 argraffiad yn 30 mlynedd olaf y 17fed canrif cyn y 
(b) 2 argraffiad yn 30 mlynedd cyntaf y 18fed canrif Diwygiad. 


(c) 2 argraffiad yn yr ail 30 mlynedd o’r 18fed canrif ar ol y 
(d) 7 argraffiad yn y 40 mlynedd olaf o’r 18fed canrif Diwygiad. 


Ond nid yw hyn yn dangos yr holl wir. Gan ddefnyddio yr un 
Ilythrennau i ddynodi yr un cyfnodau modd y gall y darllenydd eu 
cymharu a’u gilydd, cawn :— 

(a) Fod 25,000 wedi eu cyhoeddi y 30 mlynedd olaf o’r 17fed canrif, 
sef 833 ar gyfer pob blwyddyn. 

(°) Fod 30,000 wedi eu cyhoeddi y 30 mlynedd cyntaf o’r 18fed canrif, 
sef 1000 ar gyfer pob blwyddyn. 

(c) Fod 22,000 wedi eu eyhoeddi yr ail 30 mlynedd o’r 18fed canrif, 
sef 733 ar gyfer pob blwyddyn. 

(d) Fod 40,000 wedi eu cyhoeddi y 40 mlynedd olaf o’r 18fed canrif, 
sef 1000 ar gyfer pob blwyddyn. 


Os cymerir i ystyriaeth y cynnydd naturiol yn y boblogaeth cawn :— 
(e) Mai’r tymor y bu mwyaf o alw am Feiblau oedd y 
: 30 mlynedd olaf cyn | dechreu’r 
(f) Mai’r tymor y bu Jleiaf o alw am Feiblau oedd y Diwygiad. 
30 mlynedd cyntaf ar ol 

Yngwyneb ffeithiau hanesyddol profedig fel yr wuchod, 
ynfydrwydd gwrthun a damcaniaeth ddi-sail yw. yr haeriad 
mai gwan, eiddil, dirywiedig, ac yn cyflym farw o’r tir, oedd 
Ymneillduaeth Cymru yn y blynyddoedd a ragflaenasant 
Y Deffroad Mawr. : 

O ddyddiaw’r Brenin Dafydd hyd eiddo Mr. Thomas Gee, yr ydys wedi 
profi mai gwaith cynnil, ac mewn rhyw ystyr, peryglus, yw cyfrif y bobl, 
Ac eto, ar adegau, gall fod yn ddyledswydd orfodol. Felly yn ddiameu 
y teimlodd y Dr. John Evans hi pan, ar farwolaeth Anne, yr yngymerodd 
a’r gorchwy]l diddiolch o gasglu ystadegau am nerth Ymneillduaeth yng 
Nghymru a Lloegr. 

Galwed y darllenydd i’'w gof yr amgylchiadau. Yr oedd elfennau 
gwrthwynebol rhyddid a chaethiwed, yn wladol a chrefyddol, erbyn 
dyddiau Anne wedi crisialu i ffurf Pleidiau Gwleidyddol, a’r Ilinell ffin 
cydrhyngddynt mor amlwg, o leiaf, ag yw yn ein dyddiau ni. Ysbryd 
gormes a chaethiwed a symbylai’r Toriaid cyntefig; egwyddorion 
goddefiad, os nad rhyddid, a lywodraethai yng nghynghorion y Whigiaid 
cyntefig. Rhyddid cydwybod yn ei gysylltiad 4 hawliau dinesig oedd y 
cwestiwn o amgylcheyr hwn y troai ymdrechion y ddwyblaid. Rhaid 
cofio ar yr un pryd mai ystyriaethau o gyfleustra (expediency) yn hytrach 
nag o egwyddor, sydd yn aml yn penderfynu cwrs gwleidyddiaeth. 
Er fod llawer o arweinwyr y Whigiaid y dyddiau hynny yn ddigon cyd- 
wybodol ac egwyddorol yn eu hawydd i ryddhau y cadwynau a 
gaethiwent Ymneillduwyr, ac eraill yn amharod i’w tynhau, yr oedd 
llawer iawn, o bosibl y mwyafrif yn eu plith, yn gyfryw ag a fuasent 
lawn mor barod i wrando ar eu hunan-les ag a fyddent i gael eu symud 
gan ystyriaethau o iawnder. Pe gellid profi iddynt fod y ddau, hunanles 
a iawnder, yn rhedeg ar hyd yr un Ilinell, ac y byddai sicrhau y naill yn 
diogelu’r Mall, rhoddid iddynt y cymhelliad crytaf oedd yn bdsibl i 
wneuthur yr hyn oedd yn iawn. A hyn a wnaeth Ymneillduwyr yr oes 
honno—ceisio profi i arweinwyr y Whigiaid mai mantais iddynt hwy a 
fyddai gwneud chwareu teg a’r Ymneillduwyr. Aethant at y gwaith 
mewn modd tra ymarferol, sef Cyfrif y Bobl, a dangos mewn du a gwyn 
beth oedd nerth Ymneillduaeth mewn gwahanol rannau o’r deyrnas,— 
ac, fel dynion call, yn rhoi’r bennod a’r adnod i brofi’r pwnc, a rhoi’r 
cyfleustra felly i'r gwleidyddwr i brofi cywirdeb gosodiadau a ffigyrrau’r 
crefyddwr. 

Nid dyma’r ymgais cyntaf a wnaed i gael allan y ffigyrau. Yn 1669, 
gyrrodd Archesgob Caergaint orchymyn allan i’w glerigwyr gyfrif yr 
Ymneillduwyr,—tfel y. gwnaeth Esgob Bangor yn ei esgobaeth yntau 
ymhen can mlynedd wedi hynny. Yn 1675, gyrrodd yr enwog Henry 
Maurice, gweinidog Anibynwyr Sir Frycheiniog, grynhodeb o ystadegau’r 
Ymneillduwyr yng Nghymru i Mr. Edward Terrill ym Mryste. Yn 1772 
a 1776, gwnaeth y Parch. Josiah Thompson, gweinidog Ilafurus gyda’r 
Bedyddwyr, ymgais cyffelyb i eiddo Dr. John Evans yn 1715, i ddar- 
ganfod nerth Ymneillduaeth y deyrnas, ac i gyffelyb amcan, sef er mwyn 
sicrhau hawliau dinesig pellach i’r Ymneillduwyr drwy ddangos eu 
nerth gwleidyddol. Heb fynd i feichio’r tudalennau hyn 4 phentwr 
o ffigyrrau—mae’r oli o’r ystadegau uchod eto ar gael, rhai mewn 
argraff ac eraill mewn hen lawysgrifau—digon yw dweyd yma ei 
bod yn amlwg i’r neb a gymero’r drafferth o’u cymharu’n ofalus au 
gilydd, eu bod, er yn gwahaniaethu oddiwrth eu gilydd mewn rhai 
manylion (yn gymaint a’u bod wedi cael eu cymeryd ar adegau a than 
amgylchiadau gwahanol), eto yn gyson a’u gilydd. Mae ffigyrrau Dr. 
John Evans yn ffitio yn naturiol i’r gyfres; yn cael eu hategu gan 
dystiolaeth gadarnhaol ystadegau casgledig blaenorol, gan ffeithiau 
Swyddfa’r Cofnodion, gan gofnodion Cymanfaoedd Bedyddwyr Cymru, 
gan yr hyn a wyddis—ac a brofwyd yn y bennod hon—am sefyllfa a 
chynnydd Ymneillduaeth Cymru, a chan ddadblygiadau gwleidyddol y 


209 © 


DIWYGWYR CYMRU. 


cyfnod, yn ogystal ‘a chan ystadegaeth cyfnod diweddarach. Rhaid 
ennill a dymchwelyd y rhagddiffynfeydd hyn y naill ar ol y llall, or 
y gellir ymosod yn Ilwyddiannus ar ddilysrwydd ystadegaeth Dr. John 
Evans. A phan welir rhai yn ceisio gwneud hynny mewn anwybodaeth 
o wir gysylitiadau hanesyddol yr achos, teimlwn wiredd y dywediad, 
“ Fools rush in where angels fear to tread.” ; 
Pan feddyliodd Ymneillduwyr yr oes honno am y cynilun hwn i 
argyhoeddi’r gwleidyddwyr, trodd eu meddyliau yn naturiol at y Cymro 
Dr. John Evans, fel yr un cymhwysaf yn y deyrnas i ymgymeryd a’r 
gorchwyl,—am y rheswm ei fod eisoes wedi treulio blynyddau i gasglu 
ffeithiau am hanes a safle Ymneillduaeth. Bwriadai gyhoeddi gwaith 
mawr a safonol ar Hanes Ymneillduaeth, a chasglodd doraeth o ddef- 
nyddiau gwerthfawr gyda’r amcan hwnnw. Ar ei farwolaeth gwasgarwyd 
cyfran helaeth o’r Mawysgrifau amhrisiadwy hynny, er fod llawer 
o honynt eto yn aros. Yn Llyfrfa’r Dr. Daniel Williams yn Llundain 
ceir rhai o honynt, ac yn eu plith ‘Collections for the History of Non- 
conformity and Nonconformists in England from the reign of Henry VILE. to 
that of Charles I., inclusively, by ohn Evans, D.D.” Cyfeiria’r lawysgrifau 
hyn at amryw lawysgrifau eraill oedd wedi cael eu casglu yn ofalus at y 
gwaith, ond nas gwyddis yn awr pa le y maent. Gwyddis, er hynny, 
fod rhai o honynt wedi syrthio i ddwylaw’r Parch Daniel Neal, ac i 
hwnnw, ar ol marwolaeth Dr. John Evans, wneud defnydd o ysgrifau ei 
gyfaill, ond heb eu cydnabod, yn ei History of the Puritans1 Mab i ddyn 
nid llai enwog yn ei gylch oedd Dr. John Evans. Yr oedd Ymneillduaeth 
ai hawliau yn ei waed o ochr ei dad, ac wedi dod yn rhan 0’i natur wrth 
sugno bron ei fam. Gweddw Vavasor Powell, ac ail wraig John Evans, 
olynydd Ambrose Mostyn fel gweinidog yr Anibynwyr yng Ngwrecsam, 
oedd eifam. Yr oedd ei dad yn un o’r pregethwyr teithiol dan ddeddf 
Cromwell i Efengyleiddio Cymru. Distawyd ef gan Ddeddf Unffurfiaeth 
yn 1662. Dioddefodd lawer am ei Ymneillduaeth. Digiodd Esgob Lloyd, 
Llanelwy, wrtho am wrthod rhoi Eglwys Anibynnol Gwrecsam i fyny a 
derbyn bywoliaeth Eglwysig ganddo ef. Gosodwyd dirwyon trymion 
arno am ei Ymneillduaeth, a gyrrwyd gwysiau liaws allan i’w erbyn. 
Ond ni thalodd yr un ddirwy erioed, ac ni ddaliwyd ef ond unwaith! Bu 
drws ei dy yn gloedig am flynyddau rhag i’r atafaelwyr gymeryd 
meddiant oi eiddo! Ac yn y cyfnod hwnnw (1680) y ganwyd yr 
ystadegydd Dr. John Evans. Cafodd ei addysg o dan yr enwog James 
Owen yn yr Amwythig. (Gyda Ilaw, ei dad, John Evans, Gwrecsam, 
oedd athraw Huw Owen, Bronyclydwr.) Pan yn 22 oed ordeiniwyd ef yn 
weinidog yng Ngwrecsam, ac yn 1704 symudodd i Lundain, fel gweinidog 
cynorthwyoli’r Cymro enwog arall, Dr. Daniel Williams, Gwrecsam gynt; 
yn 1716, ar farwolaeth Dr. Williams, dewiswyd ef yn brif-weinidog yr 
Eglwys. Ym mlynyddoedd ei weinidogaeth gynorthwyol, cysegrodd ei 
oriau hamdden at y gwaith o gasglu hanes y bobl—Ymneillduwyr—y 
perthynai iddynt, a’r egwyddorion dros y rhai y dioddefodd ei rieni. 
Dyna’r gwr i ran yr hwn y syrthiodd y gorchwyl pwysig o gasglu 
ystadegaeth Ymneillduaeth ei oes. Nis gellir edrych dros y llawysgrifau 
hyn o1 eiddo heb weled profion mynnych o’r gofal a arferwyd a’r 
cydwybodolrwydd a weithredwyd gan yr ystadegydd. Ceir profion 
ychwanegol o hyn yn y pethaua ysgrifennodd ei gydoeswyr am dano 
yn ei fywyd acar ol ei farw. Cafodd gynhorthwy parod nifer o bersonau 


1 Am y profion o’r cyhuddiad hwn gwel ‘“ Catalogue of MSS., No. 14,” 
yn Llyfrfa Dr. Williams, a nodiad Dr. William Harris i’w bregeth 
angladdol i Dr. John Evans, a Wilsons’ Hist. and Ant. II. Cyn dod o 
hyd i’r defnyddiau hyn, cyfnod arall yn hanes Puritaniaeth y bwriadai 
Neal ymdrin ag ef. 

dylanwadol ymhob rhan o’r deyrnas er sicrhau cywirdeb i'w ystadeg- 
aeth. Ymblith eraill a’i cynorthwyodd yng Nghymru cawn Mri. Lewis 
Lloyd, Barrington, Bendish, a’r Parch. Joseph Stennett, D.D. Mae’n 
anhawdd penderfynnu i ba raddau yr oedd Daniel Neal yn gysylltiedig 
ag ef yn yr ymdrech hwn i gasglu ystadegau. Ond pa un ai mewn 
cydweithrediad 4, neu yn anibynnol ar, Dr. John Evans y gweithredai 
Neal, sicr yw ddarfod iddo yntau hefyd gasglu ffeithiau oddiwrth 
Eglwysi’r Bedyddwyr—ac mae ei ffigyrrau yntau yn cydgordio, er nad 
yn hollol yr un fath, ag eiddo Dr. John Evans. Yn Ilyfrau cofnodion rai 
o Eglwysi’r Bedyddwyr y cyfnod hwnnw, dywedir fod “ cais wedi dod 
oddiwrth y Llywodraeth am yr ystadegau o’r Eglwys”’ honno,—yr hyn 
ai gwna yn dra thebygol fod yr ymchwiliad a wnaeth Mr. Neal yn 
gwisgo gwedd swyddogol. 

Eglura’r pethau uchod y gofal a’r manylwch a gymerwyd gyda’r 
ystadegau hyn. Eglura, hefyd, paham y rhoddir, yn yr ystadegau hyn, 
fanylion am safle fydol a chymdeithasol yr Ymneillduwyr, yn hytrach 
na’u cyflwr ysbrydol—fel y ceisiodd y ‘Cynghorwyr Methodistaidd”’ 
wneud ymhen 30 mlynedd wedyn. Er engraifft, gan gymeryd Eglwys 
yr Anibynwyr yn Abergafenni, dywed fod yno ‘1 esquire, 16 gentlemen, 
7 yeomen, 63 tradesmen, 1 farmer, 7 labourers, 13 votes for the county 
of Monmouth, 3 for Brecknockshire, 1 for Glamorganshire, 1 for Here- 
fordshire, 23 for the borough of Monmouth, 3 for Bristol, and 3 for 
Hereford.” Am Eglwys y Bedyddwyr yn Cefnhengoed, Sir Forgannwg, 
dywed fod yno “2 gentlemen, 40 yeomen, 12 tradesmen, 85 farmers, 
140 labourers, 20 votes for the county of Glamorgan, 22 for the county 
of Monmouth, and 60 for the boroughs.” Am Eglwys y Presbyteriaid 
yn Ninbych dywed, ‘“‘1 member worth between £4000 and £5000, and 
3 worth £500 each, the rest tradesmen and farmers, no beggars, 8 votes 
for the county, and 12 for the borough.” Am Eglwys Newmarket, yn 
Sir Fflint, dywed, ‘1 member worth between £14,000 and £15,000, 
1 vote for the county, and 3 for the borough.” Ni cheir yr holl fanylion 
hyn am bob eglwys. Yn y dyddiau hynny, fel yn ein dyddiau ninnau, 
yr oedd ambell weinidog neu ddiacon yn fwy parod na rhai o’i frodyr i 
gymeryd trafferth gydag ystadegaeth ei eglwys. Ond gan gymeryd Sir 
Fynwy, lle y ceir y manylion lawnaf am yr holl eglwysi, gweithiai 
cyfanrif yr ystadegau allan fel hyn :— 

Tri yswain, 58 boneddwr, 285 rhydd-ddaliadwr, 243 masnachwr (neu 
grefftwr), 234 ffarmwr, 391 labrwr. Gwna hyn gyfanrif o 1214,—ac o’r 
rhai hyn yr oedd 500 yn meddu pleidleisiau mewn etholiadau seneddol.? 

Dyrry Dr. John Evans rif y gwrandawyr ymhob eglwys (caf sylwi eto 
pa beth a olygai wrth “‘wrandawyr’’). Gan gymeryd cyfanrif pob sir 
gweithia allan fel hyn :— 

Aberteifi, 1250; Brycheiniog, 1770; Caerfyrddin, 5550; Caernarfon, 
250; Dinbych, 440; Fflint, 30; Maesyfed, 2150; Meirionnydd, 150; Mor- 
gannwg, 3600; Mynwy, 2991; Penfro, 1400; Trefaldwyn, 420. Gwna 
hyn gyfanrif i Gymru o ychydig dros 20,000. 


2 Yr oedd ffetthiau fel hyn yn llawer mwy tebyg.o argyhoeddi’r 
gwleidyddwyr nag a fuasai dweyd pa nifer oedd “dan y ddeddf,” “dan 
draed amheuon,” ‘yn ddyfal geisio,” neu “wedi eu cyfiawnhau.” 
Mewn gwirionedd, yr oedd amcan ystadegaeth Dr. John Evans mor 
hollol wahanol i eiddo adroddiadau ‘““Y Cynghorwyr Methodistaidd ” 
30 mlynedd wedi hynny, fel mai ynfydrwydd neu blentyneiddiwch yw 
ceisio cymharu’r naill a’r Mall. Byddai yr un mor rhesymol cymharu 
adroddiad blynyddol capel Ymneillduol heddyw a’r cofrifiad mae’r 
Llywodraeth ar fedr ei gymeryd o boblogaeth y deyrnas! 

Awgryma rhai a fynnent leihau nerth a gweithgarwch Ymneillduaeth 
y cyfnod, fod Dr. John Evans wedi chwyddo’r fiigyrrau uchod. Pr 
gwrthwyneb gellir profi, os yw yn gwneud cam a’r ffigyrrau o gwbl, mai 
ar yr ochr arall y mae ya pechu. Mae hyn yn amlwg oddiwrth y 
ffeithiau canlynol :— 

(a) Yn y rhestr eglwysi ceir rhai heb rifedi o gwbl ar gyfer yr enw. 
Nid yw yntau yn ychwanegu dim at ei gyfanrif ar gyfer yr eglwysi hynny. 

(5) Er ei holl ofal, dihangodd rhai eglwysi cryfion heb gael eu cyfrif 
ganddo o gwbl. Ymhlith y cyfryw gellir nodi Eglwys yr Anibynwyr yn 
Merthyr, eiddo’r Bedyddwyr yn Argoed, Glandwr, a’r Felindre. . 

(c) Cywirwyd y ffigyrrau hyn drwy ymchwiliad pellach ymhen tair 
blynedd, pan gafwyd fod y ffigyrrau wedi chwyddo. Er engraifft, ym 
Mynwy ceir 3 yswain, 60 boneddwr (yn Ile 58), 298 rhydd-ddaliadwr (yn 
Ile 285), 250 masnachwr (yn Ile 243), 299 ffarmwr (yn lle 234), 492 labrwr 
(yn lle 391). Ceir rhif y pleidleiswyr yn 520 (yn Ile 500), a rhif y 
gwrandawyr cyson yn 3911 (yn Ile 2991). Ychwanegir hefyd “ voters 
for magistrates Monmouth, 8; Usk, 159: Cardiff, 2; Brecon, 1=170,”— 
a hyn oll yn Mawysgrif Dr. John Evans. 

(d) Nid yw Dr. John Evans yn cymeryd i fewn i’w gyfrif o gwbl 
gynulleidfaoedd y Crynwyr, oedd yn dra Iliosog ar y pryd yng Nghymru. 

(e) Deil figyrrau’r cynulleidfaocedd unigol a’r siroedd eu cymharu ar 
ffigyrrau o Loegr. Er engraifft, dychwelir rhif y gwrandawyr o dref 
Caer yn unig yn 1000.8 Cyfrifir Ymneillduwyr Byste yn 4400, ac eiddo 
Sir Gaerloyw yn 11,949. O’u cymharu a’r rhai hyn, nid yw’r ffigyrrau a 
roddir i Gymru yn ormodol, a dweyd y Ileiaf, yngwyneb y ffaith fod 
Ymneillduaeth yn ddiamheuol yn ennill tir yn y Dywysogaeth ar y pryd. 

Yn awr i symio’r ffeithiau i fyny. Rhif y “gwrandawyr” yn ol 
ffigyrrau Dr. John Evans yw 20,007. Oscyfrifir y 10 cynulleidfa na ddyrry 
efe ffigyrrau am danynt, a’r 4 cynulleidfa na chynhwysir yn ei restr, gan 
roi i bob un o honynt gyfartaledd rhif cynulleidfaoedd eu siroedd eu 
hunain, ychwanega dros 7500 at gyfanrif Dr. Evans. Cyfrifer eto 3000 
ir Crynwyr yng Nghymru,* a daw cyfanrif cynulleidfaoedd cyffredin 
Ymneillduwyr Cymru yn 30,500. 

Codir gwrthwynebiad i’r ffigyrrau hyn gan rai ysgrifenwyr, ar sail y 
dybiaeth nas gallai poblogaeth yr ardal i’r hon y priodolir yr Eglwys, 
ddarparu cynifer o bobl. Mae dwyn y fath ymresymiad ymlaen yn 
bradychu yr anwybodaeth lwyraf am sefyllfa yr achosion Anghydffurfiol 
yng Nghymru’r dyddiau hynny. Edrycher ar Map 3, a cheir ynddo 
atebiad digonol i’r wrthddadl ddisail hon. 

Hyd yma yr wyf wedi ymdrin 4 ffigyrau Dr. John Evans yn unig. 
Buasai’n dda gennyf adael y cwestiwn yn y fan yna. Ond cymbhellir fi 
gan deimlad o ddyledswydd tuagat y byw, ac o barch i goffadwriaeth y 
marw, i fynd ymhellach i’r mater; ac, am yr unig dro, mi gredaf, 
ynghorff y gwaith hwn, i gymeryd safle’r dadleuwr yn hytrach na’r 
hanesydd syml. Eto, fel dadleuydd sylfaenaf fy nadl ar ffeithiau 
hanesyddol, ac nid ar amcandybiau gwag. 

Cyhuddir y diweddar Dr. Thomas Rees, Abertawe, o ddau drosedd 
pwysig fel hanesydd. Mae’r cyntaf, a’r Meiaf pwysig o honynt, yn 
ymwneud 41 amcangyfrif ef o rifedi Ymneillduwyr Cymru, seiliedig ar 


® Nid yw'r cyfrif hwn yn ormodol pan edrychir arno yngoleuni’r 
ffeithiau dyddorol ysgrifenodd yr enwog Matthew Henry yn Llyfr Cof- 
nodion ei Eglwys yng Nghaer. Ac os yw 1000 yn rhesymol am dref 
Caer, nid yw 3000 yn afresymol am hol! sir Fynwy. 

4 Dyna amcangyfrif Dr. Rees, a gadawaf iddo sefyll, er ei bod yn 
amlwg i’r neb a astudia hanes y cyfnod yn ofalus, fod y rhif yn rhy isel. 

figyrrau Dr. John Evans. Rhwng y Crynwyr, a’r eglwysi na cheir 
ffigyrrau iddynt yn rhestr Dr. Evans, cyfrifa Dr. Rees ganolrif gwranda- 
wyr Cymru yn 27,485. Yr wyf wedi dangos uchod y dylasai fod wedi 
cyfrif o leiaf 3000 yn rhagor, gan wneud canolrif y gwrandawyr yn, o 
leiaf, 30,500. Gan gymeryd y 27,485 fel ei safon, amcangyfrifa fod 
o leiaf 50,000 yn perthyn i deuluoedd Ymneillduol Cymru yn 1715. Yma 
eto mae Dr. Rees yn rhoi rhy ychydig,—byddai 60,000 yn agosach i’r 
gwir ffigiwr na 50,000. I brofi hyn edrycher ar ffigyrrau Sir Fynwy eto. 
Gwelir fod Dr. John Evans yn cyfrif y “ gwrandawyr” yn 2991.” Ond 
o'r 2991 hynny ceir 1214 yn oedogion ac yn bennau teuluoedd, ac fel 
rheol yn wrrywiaid. Edryched y darllenydd ar y gynulleidfa arferol yn 
ei gapel ei hun, ac yr wyf yn sicr os ca yno 12 “yswain, boneddwr, 
rhydd-ddeiliad, ffarmwr, masnachwr, crefftwr, ffarmwr, alabrwr ” y ca fod 
yr holl gynulleidfa, yn cynnwys gwragedd a phlant, rhai dan oed, a 
morwynion, yn gryn dipyn mwy na 29,—ac 0 ganlyniad rhaid fod 1214 
o'r dosbarthiadau hynny yn golygu cynulleidfa o gryn dipyn mwy na 
2991. Mae yn dra amlwg felly na chymerwyd y plant, o ieiaf, i ystyr- 
iaeth ynghyfrif Dr. John Evans. Ond beth am y gwasanaethyddion ? 
O’r 1214 uchod yr oedd 823 yn y cyfryw sefyllfa ag a olygai eu bod yn 
cadw gweision a’morwynion. ‘ Oh!” medd y gwrthddadleuwr, ‘“ nid 
oedd neb ond y gwyr mawr, y cyfoethogion, pobl mewn sefyllfa fydol dda, 
yn mynychu capeli’r Ymneillduwyr yn y dyddiau hynny!”’—a thybia 
ei fod wedi setlo’r cwestiwn felly. Ond os edrychir ar y fiigyrrau, gwelir 
fod 391 o’r 1214 (neu rhwng y drydedd a’r bedwaredd ran o’r oll) yn 
“labrwyr.” A syrthia’r wrthddadl i’r Mawr. Eto os ceir 29 yn rheol- 
aidd yn y capel ar y Sul, gellir cyfrif fod yr holl gynulleidfa, pe y ceid 
hwynt gyda’u gilydd ar yr un pryd, yn debyg o fod o leiaf yn 58;—ac 
felly fod y 30,500 yn debyg o fod yn cynrychioli 61,000. O edrych felly 
ar amcangyfrif Dr. Rees, sef 50,000, gorfodir ni i ddod i’r casgliad, os 
troseddodd yn erbyn y gwirionedd o gwbl, mai nid mewn gormodiaeth, 
eithr trwy roi amcangyfrif rhy isel y troseddodd. 

Deuwn yn nesaf at gyhuddiad Illawer mwy difrifol, ond un ag y bydd, 
a dweyd y Heiaf, yn Mawn mor rhwydd i’w wrthbrofi. Sylwedd y 
cyhuddiad hwn yw fod Dr. Rees yn wirfoddol wedi cyfnewid pennawd 
un o golofnau ystadegaeth Dr. John Evans gyda’r bwriad pwyllog 
(deliberate intention) 0 gamarwain y cyhoedd, a rhoi iddynt gamargraff 
am wir sefyllfa Ymneillduaeth ddechreu’r 18fed canrif. Anhawdd fuasai 
dwyn cyhuddiad mwy difrifol yn erbyn unrhyw un yn hawlio safle 
fel hanesydd. Ir neb a adwaenai Dr. Rees,—a chefais er yn blentyn 
yr anrhydedd o fod mewn cysylltiad agosach na’r cyffredin ag ef— 
ymddengys y fath gyhuddiad yn chwerthinllyd. Nid wyf yn dweyd fod 
Dr. Rees yn anffaeledig, na phob amser yn gywir, fel hanesydd. Credaf 
ei fod wedi camgymeryd droion. Gwn pe cawsai weled rhai o’r hen 
lawysgrifau a fu yn fy nwylaw i, na fuasai wedi ysgrifennu rhai 
pethau a geir yn ei Hanes Anghydffurfiaeth yng Nghymru ac yn Hanes yr 
Eglwysi Anibynnol. Tybiaf na roddodd bob amser i’r Bedyddwyr, er 
engraifft, yr hyn oedd yn ddyledus iddynt. Gwn iddo roi i’r Methodist- 
iaid cyntefig fwy nag oedd yn ddyledus iddynt hwy. Edrychai, o bosibl, 
weithiau ar ffeithiau ac amgylchiadau nid yn gymaint 4 Ilygad syml 
yr hanesydd ag a wnai drwy wydrau yr Anibynnwr—a dichon fod Iliw 
yr enwad weithiau ar y gwydrau hynny. Ond wedi dweyd hyn, dywed- 
wyd y gwaethaf a allesid byth ei ddweyd am Dr. Rees, Abertawe. 
Ymddengys yn anhygoel i bawb a’i hadwaenai, y gallai yn fwriadol ac 
mewn gwaed oer; fod wedi cyfnewid ystadegaeth gyda’r amcan pwyllog o 
dwyllo a chamarwain. Yr wyf yn pwysleisio’r amcan a gyfrifir i Dr. 
Rees yn yr hyn y dywedir iddo wneud, gan mai yn yr amcan a briodolir 
iddo y gorwedd holl fryntni a gwenwyn y cyhuddiad. Gallasai’r hanesydd 

mwyaf gofalus syrthio i gamgymeriad trwy amryfusedd, ond mae yn 
gofyn safon moesoldeb isel iawn mewn dyn cyn y bydd yn euog o 

fnewid ffeithiau neu ffigyrrau gyda’y amcan o dwyllo, Mae’r mater 
mor bwysig fel y maddeuir imi am ddyfynnu geiriau hanfodol y cyhuddiad. 


“ Pennawd y bumed golofn yn llawysgrif Dr. John Evans yw ‘rhif y 
gwrandawyr’ (number of hearers), ac amlwg yw y cyfrifa pawb y 
gellid mewn unrhyw ffordd edrych arnynt fel yn perthyn i gynull- 
eidfaoedd yr Ymneillduwyr. Ond y mae Dr. Rees, yn rhyfygus, ac 
heb awgrymu ei fod yn gwyro oddiwrth y gwreiddiol, wedi newid y 
pennawd i ‘canolrif y rhai presenol’ (average attendance). Gwel y 
cyfarwydd ar unwaith pa mor bwysig yw y newidiad hwn. Rhifai 
Dr. John Evans bawb a wrandawent gyda’r Ymneillduwyr, er na 
fyddent oll yn bresennol hyd yn oed pan fyddai y gynulleidfa fwyaf; 
ond ystyr ‘canolrif y gwrandawyr’ yw nifer y rhai presennol pan 
na fydd y gynulleidfa nac yn fach nac yn fawr. Gwyddat Dr. Rees 
yn dda et fod yn gibyr drow’ cyfrif er gwneud rhif yr Ymneillduwyr yn 
ddwbl yr hyn ydoedd. Gwyddai Dr. Rees yn drwyadl pa mor bwysig, 
a pheth oedd ystyr y cyfnewidiad a wnelai yn y pennawd, oblegid 
brysia i fanteisio ar y camwrt a gyflawnodd, trwy ddweyd nad yw 
canolrif y presenolion un amser yn fwy na hanner rhif y gwrandawyr ; 
felly y rhaid fod nifer yr Ymneillduwyr yng Nghymru pan wnaed y 
cyfrifiad yn ddwbl yr hyn a geir yn y daflen. Y mae yn wir ofidus 
fod gweinidog yr efengyl o safle barchus, ac un a ystyrrid yn 
gyffredin yn hanesydd gofalus, wedi ymostwng i gyflawni gweithred 
anonest, yr hon yn ddiddadl a fwriedid 1 gamarwain.”’® 


Mae yn amlwg i bob dyn ystyriol na ddylesid dwyn cyhuddiad mor 
ddifrifol a hwn, yn enwedig yn erbyn gwr o safle Dr. Rees, ond ar y 
seiliau cadarnaf a mwyaf diamheuol, ac ar ol yr ymchwiliad mwyaf 
manwl a gofalus i’r holl amgylchiadau, 

Yn awr, mewn ymdeimlad llawn o bwysigrwydd yr hyn wyf yn ei 
ddweyd, ac ar ol ymchwiliad personol, manwl, a gofalus, i’r holl ffeithiau 
cysylitiedig a’r mater, yr wyf yn dod i’r penderfyniad, 


1. Ei bod heb ei brofi eto (not proven), ac o bosibl yn amheus, a gyf- 
newidiodd Dr. Rees y pennawd o gwbl. 

2. Os cyfnewidiodd y pennawd, gwnaeth hynny nid gyda’r amcan o 
dwyllo, ond er symud camargraff posibl oddiar feddwl y ddarllenydd. 

3. Ei bod tuhwnt i unrhyw amheuaeth mai gwrandawyr rheolaidd neu 
gyson (yr hyn, meddir, a aralleiria Dr. Rees yn ganolrif presenoldeb) a 
olygai Dr. John Evans wrth “Y gwrandawyr” (Hearers) ar ei dafien. 

4. Y dylasai, ac y gallasai, y neb a ddygodd y cyhuddiad yn erbyn Dr. 
Rees, fod wedi darganfod yr hyn a nodir yn y tri pharagraff uchod. 

5. Ei bod yn dra thebygol fod tystiolaethau yn profi dieuogrwydd Dr. 
Rees wedi bod yn nwylaw ei gyhuddwr,—a’i bod yn sicr fod y 
tystiolaethau hynny wedi bod o fewn ei gyrraedd. 


Mewn geiriau eraill, yr wyf ya galw ar Lys y Farn Gyhoeddus i 
ryddhau Dr. Rees, ac i osod ei gyhuddwr yn y dock yn ei le, ar y cyhuddiad 
difrifol (a) o ddwyn cyhuddiad disail yn erbyn Dr. Rees, a (b) 0 esgeulus- 
dod beius ac anesgusodol fel hanesydd, wrth beidio chwilio’r holl am- 
gylchiadau cysylltiedig a’r achos cyn dwyn y cyhuddiad. Bydd gennyf 
air personol ag ef yn nes ymlaen ar fater ac amgylchiad arall, pan y 
syrthiodd i gyffelyb amryfusedd 0 esgeuluso chwilio am, neu anwybyddu 
fteithiau. noeth oeddynt yn eglur o dan ei lygad. Ond 4 mater Dr. Rees 


5 Y Tadau Methodistaidd, Parch. ¥ohn Morgan Fones, Cyf. i., tud. 16. 

y mae a fynnom ar hyn o bryd, a dywedaf fod ei gyhuddwr wrth gloddio 
pydew i’r Doctor, wedi syrthio iddo ei hunan. 


Modd y deallo’r darllenydd yr amgylchiadau dylai wybod, 

(a) Fod tri chopi gwreiddiol o ystadegaeth Dr. John Evans ar gael rai 
blynyddoedd yn ol. 

(6) Nad oes ond dau o’r tri hynny ar gael yn awr. 

Er mwyn profi ei gyhuddiad yn erbyn Dr. Rees, mae’r cyhuddwr yn 
rhoi fac simile o un tudalen yn un o gopiau gwreiddiol Dr. John Evans, ond 

(c) Tebyg yw mai nid o’r copi hwnnw y cododd Dr. Rees yr ystadegau. 


Prin mae angen cymeryd gofod nac amser i brofi (a) a (b). Mae’r profion 
ar y wyneb i’r neb a gymero’r drafferth i chwilio yn Llyfrfa Dr. Williams 
n Liundain. Ar yr un pryd gan y dichon rhai na fedrant ymweled 4’r 
Llyfrfa wybod y ffeithiau, rhoddaf hwynt yma. Yn Llyfrfa Dr. Daniel 
Williams, ymhlith toraeth o hen lawysgrifau amhrisiadwy, ceir adran 
neillduol a adwaenir fel “III. Records of Nonconformity and Dissenting 
Institutions.” Mae’r cofnodau hyn wedi eu rhifnodi fel hyn :— 


No. 1-3. Minutes of the Sessions of the Assembly of Divines (gwel tudal. 91.) 

No. 4. An Essay or Enquiry into the State of Nonconformists in England 
and Wales, A.D. 1717 (say 1715), &c. 

No. 5. The State of the Dissenting Interest in the Several Counties of 
England and Wales in the years [1715 and 1716, and again taken 1772 and 
1773. Part I.| 1715 and 1773. 

No. 6. A State of the Dissenting Interest in the Several Counties of 
England and Wales, begun to be collected October 1772. 

Nos. 7-11. A Collection of Papers containing an Account of the Original 
Foundation of some hundred Protestant Dissenting Congregations, the 
succession of their Pastors, &c. 


Mae eraill yn y gyfres. Ond dengys yr uchod eu natur. Yn ychwan- 
egol at y casgliad uchod, mae casgliad a adwaenir fel ‘‘ The Mill Yard 
Collection”? o hen lawysgrifau. Yn Nghasgliad Mill Yard ceir, “Ax 
Essay or Enquiry into the State of Nonconformity in Wales, A.D. 1717 (say 
1715). The Number of Ministers, Candidates and Teachers, Their Ordina- 
tions, Theiy Several Denominations. . . . . The Number of their 
Hearers and Freeholders, &c., &c. 

Ymddengys mai’r ‘“‘No. 4” uchod, a’r olaf, yw'r ddau gopi gwreiddiol 
sydd yn awr ar gael o ystadegaeth 1715. 

Mae “No. 5” uchod yn cynwys copi o ystadegaeth 1715, gydag 
ychwanegiad yn cynnwys ystadegaeth 1772. Am hwn (No. 5) ysgrifenna’r _ 
Llyfrydd-yn y Catalogue Llawysgrifau fel hyn: 

“‘ Mae y rhestri cyntaf, 1715-16 yn cytuno yn gyffredinol a’r rhai geir 
yn No. 4 (rhestri Dr. John Evans); ond gwahaniaethant gymaint mewn 
rhai manylion fel ag i ddangos na chodwyd hwynt (No. 5) o No. 4 (rhestri 
Dr. John Evans) nac o gopi gwreiddiol Mill Yard 1717... . . Rhaid 
felly fod trydydd copt o'r Llawysgrif gwreiddiol wedt bodoli, wedi ei gasglu 
o gyffelyb ffynonellau, ond nas gwyddis yn awr pa le y mae.” 

Dyna brofi (a) a (b), tu hwnt i amheuaeth. 


Cadarnheir y gosodiad (c) gan y ffaith fod yr ystadegau a roddir gan Dr. 
Rees yn ei “Hanes Anghydffurfiaeth yng Nghymru,” yn gwahaniaethy 
mewn nifer o amgylchiadau oddiwrth y copi o’r hwn y cymerwyd y fac 
simile.6 (No.4 uchod.) Nid yw’r gwahaniaethau hyn yn gyfyngedig i 
unrhyw un sir, nac i unrhyw un dosbarth o ffeithiau. Ceir enwau lleoedd 


6 Y Tadau Methodistaidd, cyf. i., tudal. 15. 

yn wahanol, hynny yw, lleoedd yn cael eu henwi yn y naill heb fod yn y 
ilall; dau le yn cael eu cysylltu gyda’u gilydd yn llyfr Dr. Rees, ond yn 
cael eu rhoi ar wahan yn Ilawysgrif Dr. John Evans; personau yn cael 
eu nodi fel yn fyw yn y naill, ac yn farw yn y Mall; enwau gweintdogion 
yn gynwysedig yn y naill ac allan o’r Ilall; llythyren ddynodiadol yr 
enwad yn gwahaniaethu; y ffigyrrau sy’n dangos rhif a safle gym- 
deithasol y pleidleiswyr yn gwahaniaethu. Nid oedd eisieu llawer o 
ymchwiliad na manylwch i ganfod y gwahaniaethau hyn; mae rhai 
ohonynt yn amlwg hyd yn oed ar y dudalen a roddir mewn fac simile i 
brof’r cyhuddiad! Hyd yn oed ar y ddalen honno, un o’r siroedd lle y 
gwahaniaetha Dr. Rees leiaf oddiwrth No. 4, ceir gwahaniaeth rhwng 
facsimile Y Tadau Methodistaidd a chopi Dr. Rees mewn tair allan o’r 
pum colofn, sef :— 


i. Lilythyren yr Enwad ; 

ii. Rhestr y Gweinidogion, a 

iii. Y Pleidleiswyr. - 

Os ceid hyn mewn sir Ile na roddid ond chwech Ilinell, oni ddylasai 
agor llygad y cyhuddwr i’r posibilrwydd ei fod yn camgymeryd ei hunan ? 
Petae wedi edrych ymhellach, dyweder i Sir Fynwy, caffai yn y sir 
honno yn llawysgrif y facsimile (No. 4 uchod) restr 0 15 0 leoedd. O’r 15 
hyn gwahaniaetha Dr. Rees oddiwrth y llawysgrif mewn chwech o’r lleoedd 
hynny, ac yn y naill neu’r llall o bob un o’r pum colofn. Gwahaniaetha 


i. Yn enwawu’r lleoedd ; 

ii. Yn nhrefn y lleoedd a’u cysylitiad au gilydd ; 
iii. Yn enwau'r gweinidogion ; 

iv. Yn nghyfeiriad y gweinidogion ; 

v. Yn rhif y gwrandawyr ; 

vi. Yn nosbarthiad a rhifedi’r safle gymdeithasol. 


Ni pherthyn imi i esbonio paham y rhoddodd y cyhuddwr facsimile o 
restr Sir Frycheiniog, lle mae’r gwahaniaeth rhwng y cyfrif a roddir ag 
eiddo Dr. Rees yn gydmarol fychan a dibwys, er yn ganfyddadwy, 
yn hytrach na rhoi facsimile o restr Sir Fynwy, neu un o’r siroedd eraill 
lle roedd y gwahaniaeth rhwng cyfrif Dr. Rees a’r facsimile yn amlwg 
i bawb. Ond modd y gwelo’r darllenydd drosto ei hun, gwahaniaetha 
restr Dr. Rees, yn y naill neu’r Mall o’r colofnau, oddiwrth Copi No. 4, 
o’r hwn y cymerwyd y facsimile ac ar sail yr hwn y dygir y cyhuddiad 
brwnt i’w erbyn, ymhob sir fel hyn: Yn sir 


ABERTEIFI, gwahaniaetha Dr. Rees mewn 2 linellallan o’r3 roddir yn No. 4. 


BRYCHEINIOG 9 ” re-aey) » ” ” 
CAERFYRDDIN » » bora 22) me teks ” » 
CAERNARFON 7 as yn yr unig linell roddir i’r sir. 

DINBYCH 3 34 mewn 2 linell allan o’r 3a roddir _,, 
FFLINT FF yn yr unig linell a roddir yn . 


Mae Merion a Mon yn ymarferol yr un peth yn y ddau. 
MAESYFED, gwahaniaetha Dr. Rees mewn 2 linell allan o’r 6 roddir 


MORGANNWG, ” ” ” 5 ” ” 1 ” ” 
Mynwy ” ” ” 6 ” ” 15 ” ” 
PENFRO ” ” ei et ne, Sn a8 
TREFALDWYN i if ge ms 5 ub og 


bP) 


Felly, allan o’r 69 llinell yn y copi o’r hwn y cymerodd y cyhuddwr 

facsimile i brofi ei gyhuddiad yn erbyn Dr. oe mae’r eyhddedie oe 
gwahaniaethu mewn 32, neu yn agos i hanner yr holl linellau. Profa 
hyn nid, fel y dywed ei gyhuddwr, ei fod yn euog o gyfnewid pennawd 
un golofn o'r ystadegaeth, ond mai nid o’r copi hwnnw y cododd yr 

ystadegaeth. Y casgliad nid anaturiol yw fod Dr. Rees wedi dod o 
hyd i’r trydydd copi sydd ar goll, ac mai o hwnnw y cymerodd efe ei 
ystadegaeth. O leiaf hyd nes ceir y copi o’y hwn y cymerodd efe yr 
ystadegaeth, nis gellir ei gyhuddo, chwaethach ei brofi yn euog, o gyf- 
newid pennawd y golofn o gwbl. 


Ond hyd yn oed a chaniatau, er mwyn dadleu’r cwestiwn, fod Dr. Rees 
wedi cyfnewid geiriad y pennawd, erys eto i’w brofi ei fod yn euog o 
wneud hynny gyda’y amcan o dwyllo. Ond, yn ffodus, mae’r profion yn 
anwrthwynebol mai nid camarwain, eithr rhoi i’r pennawd yn ei lyfr yr 
ystyr a fwriadai Dr. John Evans ei roi iddo yn ei ysgrif, a’r ystyr a 
gymerai cydoeswyr, ac olynwyr Dr. John Evans yn y ganrif honno, a 
avnaeth Dr. Rees. 


Modd y deallo’r darllenydd hyn eto, sylwed mai :— 

I. Yr ystyr a ddyrry’r cyhuddwr i’r gair “‘ gwrandawyr” yn ystadegau 
Dr. John Evans yw fawb sy’n dal unrhyw gysyllitiad a’r achos, 
hyd yn oed pe na fyddent bresennol mewn cyfarfod o ddechreu 
blwyddyn i’w diwedd. (Gwel y cyhuddiad tudal. 214.) 

il. Yr ystyr a roddir gan Dr. Rees i’r gair “‘ gwrandawyr”’ yn ystadegau 
Dr. John Evans, yw canolrif presenoldeb yn y cyfarfodydd, neu 
mewn geiriau eraill, y nifer a allesid disgwyl eu gweled yn gyson 
yn y cyfarfodydd; neu, yngeiriau’r cyhuddwr, ‘“nifer y rhai pre- 
sennol pan na fydd y gynulleidfa nae yn fach nac yn fawr.” 


Try yr holl gwestiwn ar pa un o’r ddau hyn sydd yn iawn, hynny yw, 
ar yr ystyr a roddid gan ystadegwyr y cyfnod i’r gair hearers neu 
wrandawyr. Sylwyd eisoes (tud. 210) fod y Parch. Daniel Neal wedi 
casglu ystadegau yr un amser a Dr. John Evans, a’i fod wedi defnyddio 
ffeithiau a gasglwyd gan ei gyfaill yn ei lyfr ei hun. Ceir yn ysgrifau 
Mr. Neal drosodd a throsodd gyfeiriad at “ stated hearers,’’—a chofier fod 
«stated hearers”? Mr. Neal, i bob diben ymarferol, yn cydgordio o ran 
rhifedi 4 ‘‘ hearers”” Dr. John Evans. Mae yn canlyn felly, o angen- 
rheidrwydd, fod “hearers” Dr. John Evans yn golygu yr un peth 
a ‘‘ stated hearers”’ Mr. Neal. 


Y cwestiwn nesaf i’w benderfynnu yw, beth a olygir wrth ‘“ stated 
hearers.” Gadewch ini weled. Mewn hen lawysgrif’ o’r cyfnod hwnnw, 
yn ymwneud a chyffelyb ffeithiau ag yr ymdriniai Dr. John Evans a 
hwynt, ceir a ganlyn :— 

**Causes. The influence of the Test Act, by which all persons that 
enjoy places of profit or trust under the Government or in particular 
corporations are obliged to take the Sacrament in the Church of 
England. This has been a snare to many among the Dissenters, 
whereby they have been drawn from occasional to STATED communion.” 


Hynny yw, mai effaith Deddf y Prawflwon oedd temtio Ymneillduwyr, 
yn lle bod yn gymunwyr achlysurol yn yr Eglwys, ifod yn gymunwyr 
cyson yno. Ystyr stated, yn y cysylitiad hwn, yn ddiamheuol yw cyson. 
Eto, wrth son am y pregethwyr, dywedir :-— 
“As to the young men that are trained up to the ministry, or that are 
occasional preachers, they are all of the same stamp with the STATED 
ministers.” 


1 A View of the Dissenting Interest in London, of the Presbyterian and 
Independent Denominations from the year 1695 to the 25th Dec. 1731, with a 
Postscript of the present state of the Baptists. 

Hynny yw, gwahaniaethir rhwng y pregethwyr achlysurol a’r gweini- 
dogion rheolaidd. Felly, ystyr y gair stated yn y cysylltiad hwn eto, yw 
cyson neu rheolaidd—o’i gyferbynnu ag achlysurol. 


Yn ei waith Ilafurus ac enfawr y cymerodd dros 30 mlynedd i’w gasglu, 
ac sydd eto ar gael mewn Ilawysgrif yr awdwr ymroddedig, dywed y 
Bedyddiwr galluog y Parch. Josiah Thompson, wrth gyfeirio at ffigyrrau 
Mr. Neal, yn 1715—y rhai, fel y dywedwyd eisoes, ydynt yn ymarferol yr 
un a ffigyrrau Dr. John Evans—ei fod yn rhoi rhifedi’r ‘‘individuals that 
STATEDLY attended public worship,” yn 1715. 


Ynawr, os mai cymunwyr cyson o’u cyferbynnu a chymunwyr achlysurol, 
yw ‘stated communicants ;” os mai gweinidogion cyson a rheolaidd o’u 
cyferbynnu a phregethwyr achlysurol yw “ stated ministers ;” onid yw yn 
canlyn o angenrheidrwydd mai gwrandawyr cyson a rheolaidd, ac nid rhai 
achlysurol, neu rhai ddont ar amgylchiadau eithriadol, yw ‘stated 
hearers?” A phrofwyd eisoes mai yr un yw ‘“ Hearers” Dr. John Evans 
a’r ‘stated hearers” hyn. Osnachatodd Dr. Rees y geiriau “ Average 
Attendance”? yn y copi gwreiddiol o’r hwn y cododd yr ystadegaeth (ac 
mae hyd yn oed y cyhuddiad hwnnw, fel y danghoswyd, yn aros eto heb 
ei brofi), mae yn amlwg y byddai yn anhatwdd iddo gael brawddeg a 
osodai allan i ddarllenwyr yr oes hon, yn fwy cywir a dealladwy yr hyn 
a fwriadai Dr. John Evans ei gyfleu i’w gydoeswyr ef, na’r geiriau 
“ Average attendance.” Gallesid ychwanegu lluaws o brofion cyffelyb o 
weithiau ac ysgrifau y cyfnod hwnnw. Ceir Josiah Thompson dro ar ol 
tro wrth gyfeirio at ystadegau 1715, yn son am y gwrandawyr fel ‘‘ stated 
hearers,” tel ‘‘the number that usually attend,” ac hyd yn oed fel “ Average 
attendance.” 


Wrth son am_ gynulleidfaoedd eraill dywed Mr. Thompson :— 
‘Russendale—has about 300 stated hearers.” 


Wrth son am gynulleidfaoedd Sir Fynwy dywed,—‘“ The following is 
an account received March, 1773, of the ministers and number of 
Auditors that usually attend at the Several Dissenting Meeting Houses.” 


Wrth roi’r rhestr am Lundain, dywed ‘“‘The names of the voters for 
members of Parliament who usually attend in the congregation, &c.”’ 


Mewn gair amhosibl yw edrych gydag unrhyw radd o fanylwch dros 
ysgrifeniadau ystadegol y cyfnod heb ddod i’r penderfyniad diamheuol 
fod ‘‘ Hearers”’ Dr. John Evans, ‘‘ Stated Hearers”’ Daniel Neale, “‘ Those 
that usually attend”? Josiah Thompson, ac ‘Average Attendance” Dr. 
Rees, Abertawe, oll yn frawddegau cyfystyr. 


Gellid ychwanegu. Ond a oes angen? Credaf na fuasai angen 
cymaint a hyn o eglurhad pe gwnaethid y cyhuddiad pan oedd Dr. Rees 
yn fyw, neu pe ceid gafael yn yr ysgrif a ddefnyddiodd efe. Ond gan 
nad beth am hynny rhaid i bob meddwl diragfarn mwyach ddwyn 
dedfryd o “DpiEv0G”’ yn yr achos yn erbyn Dr. Rees,—a gresynnu fod 
cyhuddiad mor frwnt wedi cael ei ddwyn yn ei erbyn ar seiliau mor wan, 
ac, mor bell ag y gallwn farnu, heb i’r cyhuddwr gymeryd unrhyw 
drafferth i chwilio i fewn i wir amgylchiadau’r achos:—a gwaeth, efaliai, 
na’r cwbl, fod yr ymosodiad haerllug wedi cael ei wneud pan nad oedd y 
cyhuddedig yn fyw i amddiffyn ei hun! 

BaG ees 

Yr ydym yn awr wedi cyrraedd cyfnod sydd, mewn rhai 
cyfeiriadau, y mwyaf dyddorol yn holl hanes dadblygiad Ym- - 
neillduaeth yn y deyrnas hon,—Cyfnod y Deffroad Mawr. 
Mae yn gyfnod yr ydym yn meddu mwy o wybodaeth am dano, 
ac wedi ffurfio mwy o gamsyniadau yn ei gylch, nag odid 
unrhyw gyfnod o’i flaen yn holl hanes Crefydd Brotestanaidd 
yng Nghymru. Mae mwy wedi cael ei ysgrifennu, a [lai wedi 
cael ei ddeall am dano, nag o bosibl un o’r cyfnodau pwysig 
eraill yr ymdrinir 4 hwynt yn y gyfrol hon. Mae’r eglurhad 
yn syml. Petae hanesydd a fynnai roi hanes rhyfelgyrch 
mawr, yn cyfyngu ei sylw nid yn unig i un frwydr, ond i un 
gongl o faes y frwydr honno, nis gallai roi i'w ddarllenwyr 
syniad cywir am hyd yn oed y rhan a geisiai ei ddesgrifio. 
Byddai yn ofynol iddo nid yn unig i gymeryd golwg gyffredinol 
ar holl faes y frwydr honno, ond hefyd ar yr amgylchiadau a 
ragflaenasant, ac a arweiniasant i fyny at, y frwydr, cyn y 
gallai ef ei hun ddeall ei chysylltiadau a’u dadblygiadau,—ac 
yn sicr cyn y gallai gyfleu i eraill syniad clir a chywir am dani. 
A dyma, mewn gair, gamgymeriad cychwynnol Ilawer o’r rhai 
sydd wedi ysgrifennu ar yr hyn a elwir Y Diwygiad Methodist- 
aidd yng Nghymru. O bosibl mai ychydig o gamddarlunio 
bwriadol sydd wedi bod yn yr hyn a ysgrifennwyd,—ond nid 
yw hynny yn cywiro’r camddarluniad. Nis gellir deall, na 
rhoi darlun cywir, o’r Deffroad Mawr, os cyfyngir ein sylw i’r 
rhan a gymerodd unrhyw un person neu ddosbarth o bersonau, 
neu unrhyw un enwad, nac unrhyw un wlad, nac hyd yn oed 
unrhyw un oes, yn y gwaith mawr a bendigedig hwnnw. Dyna’r 
rheswm paham yr ydys wedi manylu cymaint yn y gyfrol 
hon ar gyfnodau blaenorol yn hanes Crefydd yng Nghymru 

—cyfnodau oeddent yn cario dylanwad mawr a pharhaol ar 
gychwyniad, gweithrediad, a chanlyniadau’r Diwygiad—ac heb 
wybod y rhai nis gellir yn iawn amgyffred gwir hanes Y 
Diwygiad ei hun. . 

Yr ydys wedi cyfeirio droion at y ffaith fod cysylltiad agos 
ac anwahanadwy wedi bodoli o ddechreu hanes Ymneillduaeth, 
rhwng * Diwygiadau a Diwygwyr Cymru, a Diwygiadau a 
Diwygwyr Lloegr. Yr oedd hyn yr un mor wir am Y Deffroad 
Mawr ag ydoedd am y cynhyrfiadau hanesyddol a’i rhag- 
flaenodd. Bu cymaint a fynnai Saeson, ie, Saeson uniaith, a 
chychwyniad, trefniant, a llywyddiad “Y Diwygiad Method- | 
istaidd” yng Nghymru ag a fu a fynnai y Cymry enwog hynny 
ag y mae eu henwau yn gysylltiedig a’r mudiad daionus a 
bendithfawr hwnnw. 


Danghoswyd eisoes (tudal. 194) mai camarweiniol yw’r enw 
a roddir yn gyffredin ar Y Deffroad. Camsyniadol hefyd yw y 
dybiaeth mai Diwygiad Cymreig ydoedd. Camgymeriad tra 
chyffredin yw tybied fod yn perthyn i’r Methodistiaid Calfinaidd 
yng Nghymru, haniad hanfodol Gymreig a’i gwahaniaetha fel 
enwad crefyddol oddiwrth yr enwadau Cymreig eraill’ Os 
myn y Methodistiaid Calfinaidd olrhain eu haniad i ddyddiau 
Howell Harris a Daniel Rowlands, rhaid iddynt roi i fyny bob 
hawl i gael eu cydnabod fel enwad arbennig Gymreig mewn 
ystyr wahanol i’r enwadau eraill. Os seilir yr hawl ar y ffaith 
(dybiedig) mai Cymry yn unig fu a llaw yng ngorffeniad a 
pherffeithiad eu trefniant, gall y Wesleyaid Cymreig a wnaeth- 
ant gynnydd mwy amlwg a chyffredinol pan sefydlwyd y 
Dalaeth Gymreig gan mlynedd yn ol nag a wnaeth un o’r 
enwadau eraill yng nghyfnod eu cychwyniad hwy, hawlio yr 
un teitl—canys i’r ffaith mai Cymry a ymgymerodd a’r gwaith, 
ac iddynt ei gario ymlaen ar linellau Cymreig, yr ydys i 
briodoli y Ilwyddiant eang a chyffredinol a goronodd eu Ilafur. 


* Da fuasai gennyf fel Cymro i gredu’n wahanol. Eithr gorfodir fi i 


wrando ar ffeithiau hanesyddol yn hytrach nag ar dueddiadau gwlad- 
garol.—B. G. E. 

Os dywedir, ar y law arall, mai ar y ffaith na fu y gyfundrefn 
Galfinaidd o Fethodistiaeth yng Nghymru erioed yn ddar- 
ostyngedig, fel y bu yr un Wesleyaidd, i awdurdod o’r tu allan 
i'r Dywysogaeth, atebir mai tyb ac nid ffaith yw’r cyfryw 
osodiad ; ac, fel mater o ffaith hanesyddol, fod gan y Bedydd- 
wyr Cymreig fwy o hawl, ar y tir hwnnw, i’w galw yn Enwad 
arbennig Gymreig, nag sydd gan y Methodistiaid Calfinaidd. 
Bodolai Cymanfa Bedyddwyr Cymru, i bob diben ymarferol 
fel y bodola Undeb Bedyddwyr Cymru heddyw, fel cyfundrefn 
hunan-gynwysedig a hunan lywodraethol, o leiaf ddeugain 
mlynedd cyn i George Whitefield gynnal Cymdeithasfa Wat- 
ford, a threfnu gwaith y Diwygiad yng Nghymru fel rhan 
o’r mudiad oedd eisoes wedi eael ei gychwyn yn Lloegr. Ac 
i fod yn hanesyddol gywir, yr oedd Cymanfaoedd John Myles, 
ai drefniant manwl ef i gario ymlaen waith ei Feistr ar 
linellau gwahaniaethol y Bedyddwyr Cymreig, wedi cael eu 
sefydlu hanner can mlynedd cyn adgyfodiad y Gymanfa 
Gymreig yn Llanwennarth yn 1700. 


Ac eto, wrth ddweyd hyn, na chamgymered neb fi. Nid 
dibrisio na lleihau gwaith Cymry’r Deffroad Mawr ydwyf. Os 
bu raid iddynt wrth gymorth John Wesley a George Whitefield 
i ddeffroi y wlad, os bu raid iddynt wrth wasanaeth y Sais i 
osod i lawr seiliau eu cyfundrefn o waith, bu raid i Wesley a 
Whitefield wrth eu gwasanaeth hwythau yn Lloegr. Gwyr 
pawb am lafur Howell Harris a Daniel Rowlands yng Nghymru 
—gresyn na wyddent hefyd am lafur y Cymry yn Lloegr, yn 
yr Ysgotland, y Werddon, a’r America. Ac nid peth newydd 
oedd hyn. O ddyddiau John Penry a Roger Williams, John 
Owen a John Myles, Howell Harris a Herbert Jenkins, hyd 
ddyddiau John Evans Eglwysbach a David Young, Dr. Thomas 
Charles Edwards a’r Dr. John Roberts (Khasia), John Thomas 
a Charles Williams, Alfred Rowlands ac Urijah Thomas, J. 
M. Gibbon a Thomas Stephens, Ossian ac Eynon Davies, 
Elfed Lewis a Thomas Nicholson, Dr. Cynonfardd Edwards 
a Dr. Llewelyn Bevan, Picton Jones a’r Dr. Griffith John, 

a’r llu o enwau disglaer eraill cysylltiedig 4 hanes Ymdrech 
Grefyddol ein dyddiau ni, ac yn perthyn i bob enwad yn ein 
plith—mae pob rhan o’r byd, gwaraidd ac anwaraidd, yn 
ddyledus i Gymru fechan am rai o’r doniau disgleiriaf a 
godidocaf sydd, o dan dywysiad ac eneiniad yr Ysbryd Glan, 
wedi bod yn foddion i ennill teyrnasoedd y byd yn eiddo ein 
Harglwydd ni a’i Grist Ef. Nid oes genedl ar y ddaear 
wedi gwneud mwy, yn ol rhifedi ei phoblogaeth, na Chymru, 
i oleuo lamp y gwirionedd, ac i ledaenu y grefydd Brotestan- 
aidd ymhob cwr o’r byd. 

Rhan o’r tywalltiad mawr, graslawn, cyffredinol, o ddylan- 
wadau’r Ysbryd Glan, oedd y Diwygiad Mawr yng Nghymru 
yn nyddiau Howell Harris a Daniel Rowlands. Nid oedd 
cylch ei ddylanwad yn gyfyngedig iGymru. Nid yng Nghymru 
y dechreuodd. Nid yn y Dywysogaeth y cafodd rhai o’r 
cyfryngau amlycaf ynddo eu hysbrydoliaeth. Nid oedd dim 
arbennig Gymreig yn y ffurf a gymerodd y trefniant. Cyfran- 
nodd Lloegr a’r Cyfandir i’r llinellau a osodwyd i lawr i’r 
peirianwaith yng Nghymru. Cyfranogodd Lloegr, a’r Cyfan- 
dir, yr Ysgotland, y Werddon, a’r America, ymron yn gyfartal 
a chydamserol o’r dylanwadau grymus na fedr yr un dychymyg 
ddynol ei hesbonio. 

Pa le y dechreuodd y Diwygiad Mawr? Yr unig ateb a 
ellir ei roddi yw, mai ym mwriadau grasol a chariad tragwyddol 
Duw y dechreuodd. Gellir nodi gyda chywirdeb leoliad rhai 
o'r prif gyfryngau, a gellir deffinio y ffurf allanol a gymerodd 
y peirianwaith—er y rhaid mynd yn ol i gyfnod boreuach am 
gynlilun y ffurf, ac am yr enw a roddwyd ar y Diwygwyr o 
bob enwad yn yr oes honno,—enw oedd yn eiddo cyffredinol ar 
y cychwyn, ond sydd, gyda threigliad blynyddoedd, wedi dod 
erbyn ein dyddiau ni i gael ei ystyried fel eiddo arbennig i 
ychydig enwadau neillduol, “Methodistiaid,’” pa un bynnag 
ai Calfinaidd, Wesleyaidd, Cyntefig, ai beth. 

Prin, efallai, y byddai yn ormod dweyd, a siarad mewn ystyr 
ddynol, mai i ddynes dduwiol y gellir olrhain cychwyniad 

Y Deffroad Mawr. Merch i weinidog enwog gyda’r Ymneill- 
duwyr, a gwraig i offeiriad da yn Eglwys Loegr, ydoedd. Gan 
weled fod nifer mawr o’r werin yn y plwyf dros yr hwn yr 
oedd ei gwr yn fugail cyflogedig, na thywyllent borth yr 
Eglwys na drws y Capel, o ddechreu blwyddyn i’w diwedd, 
meddyliodd y gallai dynes o bosibl Iwyddo Ile y methai yr 
offeiriad. Yn 1711—dair blynedd cyn geni Howell Harris— 
arferai’r wraig dduwiol hon gynnal cyfarfodydd i’r bobl ar nos 
Suliau, a llwyddodd i ddenu iddynt ddynion a gwragedd a 
phobl ieuainc na fynychent byth unrhyw le 0 addoliad. Dygai 
gyda hi i’r cyfarfodydd ei dau fachgennyn bychan, John yn 
wyth mlwydd oed, a Charles yn bedair. Gwelai’r plant ddy- 
lanwad ysbryd cenhadol eu mam ar y bobl ddigrefydd hyn, 
a llannwyd eu calonnau ieuainc 4g edmygedd. Arhosodd 
dysgeidiaeth ac esiampl y fam yn ddylanwadau pur, dyrchafol, 
ac ymgyflwyniadol ym mynwesau’r plant tra buont byw. Fel 
ffrwyth uniongyrchol y cyfarfodydd hwyrol hyn, cynhyddodd 
rhif mynychwyr cyson yr Eglwys ddengwaith drosodd—ond 
yn gymaint a’u bod yn gwisgo gwedd answyddogol, condemn- 
iodd yr awdurdodau Eglwysig gyfarfodydd Mrs. Wesley— 
canys mam yr enwog John Wesley oedd y wraig dda hon— 
fel “Cyrddau ” (conventicles) anghyfreithlon. Felly argraffwyd 
yn foreu ar feddyliau tyner y ddau frawd, dri gwirionedd 
pwysig, sef :— 

1. Fod angen dysgeidiaeth grefyddol ar y werin ; 

2. Fod yn rhaid cyfrannu’r ddysgeidiaeth honno o’r tu allani’r Eglwys; 

3. Nad oedd yr awdurdodau Eglwysig yn ffafru’r cyfryw ymgais. 


Fel y gwelir eto gwasgwyd y tri gwirionedd yma’n ddyfnach 
i'w calonnau’r naill flwyddyn ar ol y Ilall, nes ynghyntaf 
fwyta yno fel cancr, ac yna dorri allan yn wenfflam o zel 
dwyfol ac ymgyflwyniad dynol. Rhwystrwyd mam John 
Wesley gan yr awdurdodau Eglwysig i gyflawni gwaith 
efengyles yn ei phlwyf ei hun; trowyd ei dadcu a’i hen dadcu 
o ochr ei dad, allan o’u bywiolaethau, a gwnaed hwynt yn 
Ymneillduwyr gan Ddeddf Unffurfiaeth 1662. Mynnai John 

Wesley wasanaethu’r Eglwys a orthrymodd ei hynafiaid ac 
a lesteiriodd ei fam; carai’rjEglwys honno 4 serch angherddol ; 
ceisiodd a chafodd urddau Eglwysig ynddi;—ond pan brofodd 
ei zel dros Efengyl Crist yn gryfach na’i syniadau am ffurfiol- 
deb gwasanaeth Eglwysig, trowyd yntau dros y drws fel y 
trowyd ei dadcu a’i hen dadcu o’i flaen. Eglwyswr egwyddorol 
a ffyddlon a fu John Wesley hyd ei fedd; gresynnai weled ei 
ganlynwyr yn troi eu cefmau arni; ac nid oedd dim ond 
ei awydd angherddol am weled y gwaith da a ddechreuwyd 
ganddo yn cael ei gario ymlaen ar ol ei ddydd, yn eit gymodi 
a’r syniad o sefydlu Wesleyaeth fel cyfundrefn grefyddol 
anibynnol ar Eglwys Loegr. 


Ei fam blannodd ynghalon John Wesley egwyddorion y 
Diwygiwr; Cymro, William Morgan, a roddodd gyfeiriad ym- 
arferol i'w Gristionogaeth; Sais, William Law, a’i dysgodd 
i gasglu ei ddychweledigion at eu gilydd yn ddosbarthiadau 
neu gymdeithasau crefyddol. Gartref, yn blentyn, y cafodd y 
cyfeiriad cyntaf; ym Mhrifysgol Rhydychain, yn llanc ieuanc, 
y derbyniodd y ddau olaf. Yno, fel y gwnai John Penry a’i 
gyd-ddiwygwyr saith ugain mlynedd cyn hynny, cyfarfyddai 
nifer o fyfyrwyr ieuainc duwiolfrydig i astudio dysgeidiaeth 
dau fyd; ar nosweithiau o’r wythnos cyd-ddarllenent y clasuron 
ar gyfer Arholiad y Graddau; ar ddydd yr Arglwydd, cyd- 
ddarllenent ac esboniant y Beibl ar gyfer Arholiad Mawr y 
Dydd Diweddaf. Gwnaed hwynt yn gyff gwawd i’w cyd-fyfyr- 
wyr; gelwid hwynt yn “Glwb Santaidd,” yn “Sacramentwyr,” 
ac yn “ Fethodistiaid.” 

Nid enw newydd ar sect newydd o grefyddwyr oedd ‘“ Methodistiaid ” 
hyd yn oed yn nyddiau cychwyniad Wesley. Hen enw ydoedd, a arferid 
o leiaf bedwar ugain mlynedd cyn hynny i ddynodi Diwygwyr Crefyddol. 
Tybia rhai mai cyfeiriad oedd yr enw a roddwyd ar Wesley a’i gyfeillion, 
at y Coleg Meddygon yn Rhufain a elwid yn Methodiste (neu yn ol 
Ainsworth Methodici) oherwydd eu dull trefnyddol o drin eu cleifion. 
Ond yr oedd yn Eglwys Rufain blaid a elwid yn ‘“ Fethodistiaid”? am y 


2 Mosheim’s Eccles. Hist. 17th Cent., Sect. ii., Deel 

dull y carient ymlaen y ddadl a’r Protestaniaid. Ond rhoddid yr enw yn 
dra chyffredinol yn nyddiau Cromwell i’r dosbarth hwnnw o Ymneill- 
duwyr a garient ymlaen eu gwaith i raddau helaeth ar y Ilinellau a 
fabwysiadwyd gan Ddiwygwyr y 18fed ganrif.3 


Gwelir mai nid enw newydd. oedd “ Methodistiaid” ar 
Ddiwygwyr Crefyddol. Nid cynllun newydd ychwaith oedd y 
Seiadau a sefydlwyd gan Wesley, ac wedi hynny gan “Y 
Methodistiaid”” yng Nghymru. William Law a roddodd i 
Wesley y syniad am gymdeithasau neu gyfeillachau crefyddol. 
Manteisiodd Howell Harris yn ei “ Deulu Trefeca” fwy ar 
gynilun Law nag awnaeth Wesley. Syniad Law oedd rhyw 
gymdeithas neillduedig hanner mynachaidd, yn ymgyfiwyno 
i addoliad cyson a gweithredoedd o drugaredd. Ymaflodd 
Wesley yn hanfod y syniad, sef casglu proffeswyr difrifol 
crefydd at eu gilydd. Copiodd Whitefield a Howell Harris y 
syniad ymhen deuddeng neu bymtheng mlynedd wedi hynny ; 
ac yn ddiweddarach fyth rhoddodd Howell Harris yn Nheulu 
Trefeca, ffurf weithredol i’r rhan fynachaidd 0 syniad William 
Law. 


Er fod Seiad y ddau Wesley a’u cyfeillion yn Rhydychain yn gwa- 
haniaethu mewn rhai pethau oddiwrth yr hyn a fodolai yn flaenorol, yr 
oedd Cymdeithasau Crefyddol Cyfundrefnol Anenwadol, wedi bod mewn 
gweithrediad yn hir cyn dyddiau John Wesley. 


“Cymdeithas i Ddiwygio Arferion” (Society for the Reformation of 
Manners) y gelwid y rhai hyn. Sefydlwyd hwynt ar y cyntaf yn 
Llundain, lle y ceid o 40 i 50 o honynt yn 1699, gyda Chymdeithasau 
cysylitiedig drwy’r wlad, ac hyd yn oed yn cyrraedd i’r Werddon. 
“Cyferfydd y Cymdeithasau hyn,” medd yr adroddiad swyddogol,4 “yn 
aml i weddio, canu Salmau, a darllen yr Ysgrythyrau, gan geryddu, 
cynghori, ac adeiladu eu gilydd drwy eucyfeillachau crefyddol. Ymhellach 
trefnant yn eu cymdeithasau, weithredoedd o drugaredd a haelioni, 
megys cynorthwyo’r tlawd, rhoi addysg i blant, gollwng carcharorion yn 
rhydd, cynnal pregethau a gweddiau dyddiol yn yr Eglwysi. Mae i'w 
fawr ddymuno fod Cymdeithasau yn cael eu sefydlu ymhob rhan o’r 


8 Spencer’s ‘* Things New and Old,” p. 161. Cyhoeddwyd, 1658. 


4 An Account of the Societies for Reformation of Manners in London and 
Westminster and other parts of the Kingdom, with a Persuasion to Persons 
of all ranks to be Zealous and Diligent in Promoting the Execution of the 
Laws against Profaneness and Debauchery, for the Effecting a National 
Reformation. Published with the approbation of a considerable number of 
Lords Spiritual and Temporal. London: 1699. 

deyrnas, yn enwedig yn y trefi, er cario allan yr amcanion | hyn. Gellir 
gobeithio nad oes ond ychydig leoedd Ile na cheir o leiaf dri neu bedwar 
© bersonau o’r naill enwad neu’r Ilall o Gristionogion, sy’n meddu zel 
dros Dduw a Chrefydd, a allent ffurfio eu hunain yn gymdeithas yr hon 
y gellid ei heangu yn raddol. . . . Mae uno dynion da mewn Cym- 
deithasau duwiol o’r fath . . . er adenill gallu yn ogystal a ffurf 
crefydd, yn beth a gymeradwyir i holl gyfeillion Duwioldeb a Rhinwedd. 
Gellir disgwyl y bydd i bawb sy’n meddu parch gwirioneddol i anrhydedd 
Duw, eu dedwyddwch eu hunain a’u gwlad, ymdrechu yn selog yn eu 
gwahanol gylchoedd er perffeithio y cynllun eang hwn. . . . Cyd- 
nabyddir ein bod i ymdrechu nid yn unig dros ein hiachawdwriaeth ein 
hunain, ond dros eneidiau ein gilydd, ac i geisio hyrwyddo hynny yn ol 
ein cyfieusderau a’n manteision. Mae y cyfryw ofal yn amlygiad o’n 
cariad at ein cymydogion, yn wir dderbyniol gan Dduw Hollalluog. 

Soh Mae Gweddi, Cymhelliad, Rhybudd, Cerydd, ac Esiampl Dda, 
yn foddion pwrpasol i’r amcan hwn, a gorchymynnir hwynt yng Ngair 
Duw.”’ 


Arwyddwyd anerchiad i’r awdwr, yn cymeradwyo’r llyfr, gan nifer 
o urddasolion, ac ymhlith y pendefigion Cymreig a wnaeth hynny ceir 
Arglwyddi Penfro, Maesyfed, ac Abergafenni, ac Esgob Bangor. 


Dyna gyfundrefn o gymdeithasau crefyddol, yn gweithredu 
i raddau pell ar linellau Seiadau’r Methodistiaid, yn bodoli 
yn dra chyffredinol drwy’r deyrnas cyn diwedd y 17fed canrif. 
Nid oedd John Wesley, ar y dechreu, yn golygu i’w seiad 
fechan ef yn Rhydychain, i fod yn ddim amgen na chyfeillach 
grefyddol gydag amcanion defosiynol cyfrinachol. Ond yr 
oedd ymhlith aelodau’r gyfeillach ddyn ieuanc o Gymro, o’r 
enw William Morgan. Hwn gymhellodd Wesley i roi ffurf 
ymarferol i’w Gristionogaeth, drwy ymweled 4’r carcharorion 
ac a’r tlawd a’r anghenus, i'w dyddanu a gweinyddu i’w 
rheidiau. Gomeddodd ar y cyntaf wneud, ond perswadiwyd 
ef gan Morgan—a dyna ddechreu gweinidogaeth gyhoeddus 
John Wesley fel Diwygiwr. Yn groes i ewyllys ei dad y 
gwnaeth Morgan hyn. Ysgrifennodd ei dad ato i’w feio am 
fod a wnelai a’r “gyfeillach ddirmygus hon, a myned oddi- 
amgylch i’r pentrefi gan gasglu’r plant ynghyd a dysgu iddynt 
eu gweddiau a’u catecism.” Ond cyn marw ei fab ymhen 
dwy flynedd wedyn (1732), yr oedd wedi cael y fath ddylanwad 
ar ei dad, fel yr ysgrifennodd hwnnw at John Wesley yn 
cynnyg rhoi unrhyw gynhorthwy a allai iddo yn ei waith. 
Heblaw’r ddau frawd Wesley, a Morgan, ceir ymhlith aelodau’r 
Seiad yn Rhydychain, ddynion enwog eraill, megys John 

Gambold, y Morafiad Cymreig duwiolfrydig o Sir Benfro, a 
ddaeth wedyn yn Esgob Morafaidd; James Harvey, awdwr 
y Myfyrdodau ; ac enwocach na’r ddau, George Whitefield, y 
pregethwr grymusaf o honynt oll. 


Yr oedd, er cynhesed y teimladau ac agosed y cysylltiad, 
elfennau anghydfod yn y gyfeillach fechan yn Rhydychain o’r 
dechreu—ac nid hir y bu’r elfennau hynny cyn gweithio i’r 
wyneb, gan gynhyrchu ymhen amser rwyg na chyfanwyd mo 
honi yr ochr yma i’r afon. Yr oedd Harvey a Whitefield yn 
Galfiniaid cadarn, tra roedd John Wesley, er yn ieuanc iawn, 
yn wrthwynebydd anghymodlawn i athrawiaeth Arfaeth. Yn 
wir, nis gallwn lai na gresynnu, wrth edrych yn ol ar hanes 
dynion da y cyfnod hwnnw, fod eu syniadau am gyd-oddefiad 
mor grebachlyd, a bod hynny yn eu harwain i ymwahanu 
oddiwrth eu gilydd. Ymadawodd Wesley a Whitefield, bob 
un yn mynd 1’w ffordd ei hun; methodd Gambold gyd-dynnu 
a’r Eglwyswyr; anghytunodd Whitefield drachefn 4 rhai o’r 
brodyr a’u cynorthwyent yn y Tabernacil; ffromodd Edmwnd 
Jones a Miles Harri y naill wrth y Ilall; digiodd Daniel 
Rowlands 4 Williams Pantycelyn wrth eu gilydd; a chweryl- 
odd Howell Harris 4 phob un o honynt yn eu tro. Ond nid 
a’r anghydfodau, eithr a’r cydweithrediad cariadus, y mae 
a fynnom ar hyn o bryd. Eglwysig hollol oedd Cymdeithas 
Rhydychain ar y cychwyn. Uchel-Eglwyswr rhonc oedd John 
Wesley ym mlynyddoedd cyntaf ei lafur; bu felly am o leiaf 
ddeuddeng mlynedd, sef 0 1725 hyd ei ddychweliad o’r America 
yn 1738. Eglwyswyr oedd yr oll o aelodau Cymdeithas Rhyd- 
ychain, a’r oll o honynt, Wesley, Whitefield, Gambold, &c., 
yn dal urddau yn Eglwys Loegr. Yr oedd yr un peth yn wir 
am fwyafrif arweinwyr mwyaf cyhoeddus y mudiad diwygiadol 
yng Nghymru—Daniel Rowlands a Williams Pantycelyn yn 
Eglwyswyr ac offeiriaid, a Howell Harris yn Eglwyswr mor 
selog a neb o honynt—a’r unig un o honynt a arhosodd yn 
ffyddion yn ei ymlyniad wrth Eglwys Loegr hyd ei fedd. 
Dymuniad calon Wesley, a Whitefield, a Daniel Rowlands, 

“ 


a Williams Pantycelyn, oedd cael aros mewn cymundeb a 
chysylitiad Ag Eglwys Loegr. Am na chaniatai yr Eglwys 
iddynt y rhyddid angenrheidiol i wneuthur gwaith yr Hwn a’u 
danfonodd, y troisant hwy eu cefnau o’u hanfodd ar yr Eglwys, 
—ac y cynhyrchodd yr had a blannwyd ganddynt mewn dagrau, 
ffrwyth o Ymneillduaeth mewn gorfoledd, wedi casglu yr 
hauwyr i’r beddrod. 


Pan ddechreuodd Wesley ei yrfa grefyddol, dylanwadwyd 
yn fawr ar ei feddwl a’i argyhoeddiadau, gan ddysgeidiaeth 
y Morafiaid. Cymdeithas grefyddol a gafodd gychwyniad ar y 
Cyfandir o dan arweiniad y Count Zinzendorf, oedd y Moraf- 
iaid. O bosibl mai’r mwyaf cenhadol eu hysbryd o unrhyw 
ddosbarth 0 grefyddwyr yn yr oes honno oeddent. Lledasant 
eu canghennau i ymron bob gwlad adnabyddus, gwaraidd ac 
anwaraidd. Sefydlwyd ganddynt nifer o achosion yn Lloegr 
aChymru. Yng Nghymru, Sir Benfro a fu prif maes eu Ilafur, 
er sefydlu o honynt achosion hefyd yn y Gogledd yn ogystal 
a’r De. Bu cangen bwysig o’u heiddynt yn flodeuog yn‘nhref 
Caernarfon, cyn clywed llais Howell Harris ym mynydd-dir 
Eryri. Hwynt hwy wynebodd oerni Greenland, a chreulondeb 
Indiaid Cochion Coedwigoedd America, er cludo’r newyddion 
da o lawenydd mawr; a phan, ymhen cenhedlaeth ar ol hynnys 
y magodd cyfundebau crefyddol eraill ddigon o wrolder i fynd 
allan i’r Gorllewin Pell, er lledaenu gwybodaeth o’r Efengyl 
ymhlith yr anwariaid, cawsant, wedi cyrraedd yno, Gym- 
deithasau Morafaidd eisoes wedi cael eu plannu. Dyma’r 
bobl ddylanwadodd ar feddwl John Wesley, ac i raddau 
dyfnach a mwy parhaol ar Howell Harris.* Gellir olrhain eu 
dylanwad hwy ar holl gwrs bywyd cyhoeddus a neillduedig 
Howell Harris; a phan yr aeth yn rhwyg rhyngddo 4 Daniel 


° Pr Morafiaid y rhaid priodoli’r ffaith fod John Wesley heb briodi yn 
America. Bwriadai ymuno ag un Sophia Hopkey. Cyn gwneud hynny 
ymgynghorodd a’r Esgob Morafaidd, yr hwn a’i eynghorodd i beidio 
priodi. Gwrandawodd Wesley arno. Priododd hithau un o’r enw Wil- 
liamson. Wedi priodi gwrthododd dderbyn cerydd gan Wesley ; torrodd 
yntau hi allan o gymundeb. 

Rowlands a’i gydlafurwyr yng Nghymru, a rhyngddo a’r ym- 
lynwyr wrth ei athraw Whitefield yn, Lloegr, bu ymron a 
thaflu ei goelbren ymhlith y Morafiaid.6 Y  personoliaeth 
amlycaf ymblith Morafiaid Lloegr, a’r gwr a gariodd y 
dylanwad personol mwyaf ar John a Charles Wesley yn 
ogystal ag ar Howell Harris, oedd Peter Boehler, Morafiad 
Germanaidd oedd wedi ymsefydlu yn Lloegr. I Boehler y 
priodola Wesley ei wir droedigaeth, a Howell Harris lawer 0’i 
ysbrydoliad. Bu Wesley mewn cysylltiad gweithredol A chyf- 
undrefn y Morafiaid cyn myned o hono allan i’r_prif-ffyrdd 
a’r caeau. Yr oedd yn eu cyfundrefn hwy lawer o bethau 
atyniadol i rai o dueddfryd Wesley a Harris. Nid sect yn 
gymaint ag urdd y gellid eu hystyried; ac nid oedd cysylltiad a 
hwynt, a gweithio yn ol eu cynlluniau hwy, yn anghyson a’r_ 
ffyddiondeb mwyaf ymlynol wrth Eglwys Loegr. Gelwir hwy 
yn Fynachod Protestaniaeth, a dywedir gyda phriodoldeb, 
os mai’r Seiadau a roddasant gorff i Fethodistiaeth, mai’r 
Morafiaid a roddasant yr enaid i’r corff hwnnw. 


Cyfeiriwyd eisoes at gysylltiad George Whitefield a’r Seiad 
yn Rhydychain. Pan alwyd Wesley i’r America yn 1735, 
neidiodd Whitefield megys ar un llam i boblogrwydd fel 
pregethwr mwyaf grymus a phoblogaidd ei oes. ‘“ Fel Caplan 
y Twr yn Llundain, fel ciwrad mewn pentref gwledig, fel 
pregethwr yn Eglwysi’r brif-ddinas, caffai groesaw aiddgar; a 
phan y pregethai efe o blaid rhyw elusen, yr oedd y casgliad 
yn ddengwaith cymaint ag arfer.’ Ar gais Wesley aeth 
Whitefield allan i’r America, ac ychwanegodd yno at y pob- 
logrwydd oedd eisoes wedi ennill yn Lloegr. Pan laniodd 
Wesley yn Lloegr yr oedd yntau yn boblogaidd. Cystadlai 
pawb am ei wasanaeth yn y pwipud. Ond nid oedd ei 
genadwri yn dderbyniol gan yr awdurdodau Eglwysig, a chyn 
pen tri mis ar ol dychwelyd i Lundain gwaherddid iddo nifer o 
Eglwysi lle yr ymdrechid gynt sicrhau ei wasanaeth. 


6 Rhoddir manylion pellach am hyn eto yn nes ymlaen. 

Dywedwyd eisoes—ac nis gellir argraffu’r ffaith yn rhy 
ddwfn ar y meddwl os mynnir deall cysylltiadau’r Deffroad 
yng Nghymru—mai nid lleol, nac enwadol, ond eang a 
chyffredinol yng ngwir ystyr y gair, oedd y Deffroad Mawr a 
ysgydwodd yr holl fyd gwareiddiedig i ystyriaeth fwy difrifol nag 
o’r blaen o rwymedigaethau dyn fel bod moesol yn Ilywodraeth 
Duw. Ac eto yr oedd gwahaniaeth yn amgylchiadau’r 
gwahanol wledydd a freintiwyd a’r tywalltiadau graslawn. 

Yn Lloegr, fel y gwelwyd, esiampl ac ysbrydoliaeth eu mam 
a ddechreuodd y gwaith da yn John a Charles Wesley ; 
dyfnhawyd y dylanwadau hynny gan eu cysylltiad 4 William 
Law, y cyfriniwr enwog, awdwr Christian Perfection. Gymaint 
oedd dylanwad hwn arnynt fel y cerddai aelodau ieuainc Clwb’ 
Santaidd Rhydychain, driugain milltir er cael y fraint o 
eistedd wrth draed eu Gamaliel hwn. Dylanwad William 
Morgan, y Cymro ieuanc, ar aelodau’r gymdeithas, yn eu 
cymhell i Gristionogaeth ymarferol, a wnai iddynt gerdded 
yn lle marchogaeth, modd y gallent gynhilo’r arian i’w roddi 
i'r tlodion. William Law roddodd iddynt y syniad 0 ymuno 
mewn cymdeithas neillduedig neu gyfrin. Y Cymdeithasau 
er Diwygio Arferion roddodd esiampl o ffurf i’r cymdeithasau 
hynny. Dysgeidiaeth y Morafiaid ddanghosodd y ffordd iddynt 
chwythu anadl einioes ysbrydol i gorff y gymdeithas pan y’i 
ffurfiwyd.. Ar y cyntaf meudwyol oedd ansawdd eu crefydd. 
Cystuddio’r corff ac ymgadw rhag cysylitiad a’r byd, oedd 
eu syniad am burdeb ysbrydol. Petaent Babyddion yn Ile 
Protestaniaid, Fflangellwyr a fyddent, gan chwipio eu hunain 
yn feunyddiol er mwyn gorchfygu’r hen Adda, ei nwydau a’i 
chwantau. I’r fath raddau y cystuddiodd George Whitefield 
ei gorff ym mlynyddoedd cyntaf ei zel grefyddol, cyn torri 
allan o hono fel Apostol Mawr y Werin, nes y daeth hyd at 
borth marwolaeth ac yr edrychodd i lawr i ddyfnder ei fedd 

ei hun. Dichon mai gwenu a wna llawer yn yr oes bresennol 
wrth feddwl am y cyfryw ‘“benboethni”—ond ceir ynddo 
brawf o angerddolrwydd y teimlad a ddylanwadai ar y gwyr 
a ddefnyddiwyd wedi hyn gan Ysbryd Duw i achub miloedd 
o eneidiau. Yn llawn o’r tan dwyfol a losgai yn eu mynwesau, 
er nad oedd eto wedi torri allan yn fflam ddisglaer i oleuo’r 
tywyllwch oedd yn gordoi’r bobloedd, aeth aelodau Cymdeithas 
Rhydychain allan i’r byd, a phob un yn cario gydag ef yr 
ysbryd a’i meddiannodd yn y Brifysgol. Daeth pob un o 
honynt yn ganolbwynt bywyd crefyddol ei gartref newydd. 
Aeth Whitefield, a’i nerth corfforol wedi pallu gan gaethiwed 
ei ymarferiadau crefyddol yn Rhydychain, yn ol i’w wlad 
enedigol—a’i waith cyntaf yno oedd sefydlu seiat ar linellau 
un y coleg. Cariodd allan hefyd yr hyn a ddysgodd Morgan 
ir, Rhydycheinwyr bum mlynedd cyn hynny, gan ymweled 
yn gyson a’r tlodion, ac unwaith yr wythnos a’r carcharorion 
yng Ngharchar Caerloyw, gan ddarllen a gweddio gyda hwynt, 
a chyfrannu i’w rheidiau. Fel mai Cymro, Morgan, roddodd 
ffurf ymarferol i Gristionogaeth Wesley, Cymro hefyd, yr 
enwog Matthew Henry, roddodd gyfeiriad cywir i argyhoedd- 
jadau crefyddol’ George Whitefield. Yn y Beibl y cafodd 
Whitefield ei Weledigaeth; yno y cafodd y Freuddwyd Nefol 
a lywiodd ei holl fywyd cyhoeddus; ond Matthew Henry 
weithredodd fel dehonglydd y freuddwyd iddo. Treuliodd 
Whitefield amser maith yn astudio Esboniad Matthew Henry. 
Darllenodd ef o glawr i glawr bedair gwaith trosodd. Un o’r 
troion hynny—y cyntaf—darllenodd ef ar ei liniau o’t ddechreu 
i'w ddiwedd, gan dybied nad oedd un agwedd gorfforol arall 
yn deilwng i astudio gwaith mor ysbrydoledig. Gellir olrhain 
dylanwad Esboniad Matthew Henry, ar holl gyfeiriad gweini- 
dogaeth gyhoeddus George Whitefield. Ond nid oedd y 
tywalltiadau nerthol eto wedi dyfod. Dafnau tyner, anaml, 
cyntaf y cwmwl oedd y pethau hyn, rhagarwyddion a rhag- 
redegwyr y gafod fawr lifeiriol oedd ar ysgubo drwy’r holl fyd. 

Yr oedd amgylchiadau Cymru i raddau’n wahanol. Yr oedd 
y Dywysogaeth hithau’n mwynhau 1 raddau rai o’r dylanwadau 

a barotoent y ffordd i’r Diwygiad yn Lloegr. Er engraifft, yr 
oedd rhan o ddylanwad Cymdeithasau Diwygio Arferion, a 
chyfran o ddylanwad y Morafiaid, ac o leiaf adsain gweith- 
rediadau Methodistiaid Rhydychain, wedi cyrraedd Cymru. 

Ond yr oedd dylanwadau eraill, arbennig, os nad cyfyngedig, 
i Gymru, hefyd ar waith. Nid peth newydd i Gymru oedd y 
cyfeillachau crefyddol. Yr oedd John Myles gyda’r Bedyddwyr, 
a Stephen Hughes gyda’r Anibynwyr, yn y ganrif o’r blaen, 
wedi sefydlu cymdeithasau o’r fath yn eu gwahanol gylchoedd 
gwaith hwy. Acer nad oeddynt yn gyffredinol pan dorrodd y 
Diwygiad allan, nid oeddent i Ymneillduwyr y Dywysogaeth y 
dyeithr bethau a allent fod i Ymneillduwyr Lloegr. 

Nid oedd Cymru, ychwaith, mor ddyeithr 1 fudiadau cen- 
hadol ag oedd Lloegr. Gan nad beth a ellir ei ddyweyd 
mewn condemniad ar gynllun Cromwell o Efengyleiddio Cymru 
drwy ddeddf Seneddol, yr oedd o leiaf wedi rhoi i’r Ymneill- 
duwyr yng Nghymru syniad am natur mudiad cenhadol. Ac 
hyd yn oed pe na bae’r Dywysogaeth wedi manteisio ar yr 
hyn a ddysgodd Cromwell iddi, yr oedd y ffaith fod cenhadaeth 
o’r fath wedi bod mewn gweithrediad yma, wedi gwneud i’r 
farn Ymneillduol ymgynefino a’r syniad o genhadaeth grefyddol. 
Ond fei y gwelir yn y man yr oedd Ymneillduwyr Cymru yn yr 
oes honno, wedi gosod mewn gweithrediad ymarferol, drwy’r 
egwyddor wirfoddol, yr hyn a geisiodd Cromwell ei wneud drwy 
rym cyfraith—sef ceisio lledu gwybodaeth o’r Efengyl ymysg 
y bobl. Bodolai yn Lloegr ar y pryd tair Cymdeithas Genhadol. 


1. Cymdeithas Lledaenu’r Efengyl yn Lloegr Newydd. Sefydlwyd 
gan y Senedd Werinol yn 1649, ac adsefydlwyd gan Siarl II. yn 1661. 
Amcan arbennig hon oedd efengyleiddio Indiaid America. 

2. Cymdeithas Liedaenu’r Efengyl mewn GwledyddTramor. Sefydlwyd 
gan William III. yn 1701. Amcan hon oedd sefydlu Eglwys Loegr 
yn y sefydliadau Prydeinig. 

3. Cymdeithas Lledaenu Gwybodaeth Gristionogol. Sefydlwyd 
1701. Amcan hon oedd sefydlu Ysgolion Rhad drwy’r deyrnas, a dos- 
barthu Beiblau a Llenyddiaeth Grefyddol. 


Mor bell ag oedd a fynnai cenhadaeth yr olaf, yr oedd 
Griffith Jones, Llanddowror, eisoes drwy ei Ysgolion- Rhad 

Cylchdeithiol wedi gwneud daioni anfesuradwy yng Nghymru.t 
Drosodd a throsodd drachefn cawn Wesley, a Whitefield, a 
Howell Harris, ac eraill, yn talu gwarogaeth i’r Tywysog a’r 
Gwr Mawr hwn yn Israel, ac i’r gwaith rhagorol a gyflawnodd 
fel athraw ac fel Efengylwr cyn i’r naill na’r Ilall ohonynt hwy 
ymddangos ar y maes. Teimlai Harris hi yn anrhydedd fod 
gwr fel Griffith Jones yn “ymostwng” (condescend) ato ef a’r 
““Methodistiaid.”? Fei yr a Mahometan selog bellder daear at 
fedd Mahomet ym Mecca, felly yr ai Howell Harris dro ar ol 
tro 1 Landdowror tra’r proffwyd yno eto’n fyw, i dderbyn 
ysbrydoliaeth newydd oddiwrth ei ddysgeidiaeth gyhoeddus, a’i 
gynghorion cyfrinachol—ac i adrodd hanes ei garwriaeth wrth 
yr hen wr. Nid yw hyn yn golygu fod Griffith Jones ‘yn 
cymeradwyo dull Howell Harris ac eraill o gario’r gwaith 
ymlaen. Fwy nag unwaith rhoddodd y patriarch o Landdowror 
sen iddynt am yr hyn a wnaent. Mae Howell Harris ei 
hun yn ddigon gonest 1 gofnodi’r ffaith yn ddigél yn ei 
ysgrifeniadau. Er mai Eglwyswr selog oedd Griffith Jones, 
perchid ef gan yr Ymneillduwyr, y rhai a dyrrent i'w wrando, 
fel y tyrrai eu tadau i wrando’r hen Ficer Prichard. Edmygai 
yntau hwythau, a’u zel a’u Ilafur,—ac ymhlith y cyhuddiadau 
a ddygid i’w erbyn gan ei gyd-Eglwyswyr, haerid ei fod yn rhy 
ffafriol i’r Ymneillduwyr, ei fod wedi gwasgaru miloedd o 
gopiau o Gatecism Matthew Henry yn Gymraeg,—a’i fod wedi 
astudio Hebraeg o dan Mr. Perrot, Prifathraw Caerfyrddin ! 
Os do, nid Griffith Jones oedd y cyntaf na’r olaf o urddasolion 
Eglwysig nac o Ddiwygwyr Crefyddol ei oes, oedd yn ddyledus 
i ysgolheigdod Ymneillduwyr am eu haddysg. Ped olrheinid 
hanes y myfyrwyr fu o dan ofal Samuel Jones, Brynllywarch, 
ceid fod yn eu plith nifer a ddaethant yn golofnau disglaer yn 
yr Eglwys Wladol yn ogystal ag ymhlith yr Ymneillduwyr. 


1 Sefydlodd Griffith Jones mewn gwahanol ardaloedd, ar wahanol 
adegau, 3185 o ysgolion, yn y rhai yr addysgwyd dros 150,000 o ysgolorion., 
Mynychid hwynt gan oedogion yn ogystal a phlant, ac heb law dysgu 
darllen, holwyddorid yn rheolaidd, ac esbonnid yr Ysgrythyrau ynddynt. 

2 Dyddlyfr Howell Harris. Rhif 109. Ebrill 20, 1744. 

Mewn Ysgol Ymneillduol y cafodd ! Howell Harris ei hun ei 
addysg; o’r Ysgol honno (Llwynllwyd) yr aeth i Rydychain. 
Ymhen pedair blynedd ar ei ol ef, wele Williams Pantycelyn 
yn fyfyriwr yn yr un ysgol—a phwy a‘all fesur maint dylanwad 
yr Athraw Ymneillduol ar y ddau ddyn sy’n llenwi cymaint o 
le yn hanes y Diwygiad Mawr yng Nghymru? Dynion o 
alluoedd meddyliol cryf, ac o ddysgeidiaeth eang a dofn, oedd 
y rhai yn y dyddiau hynny a herient y gyfraith drwy gynnal 
Ysgolion a Cholegau Ymneillduol. Un o nodweddion yr hen 
dé o weinidogion Ymneillduol, oedd eu hysgolheigdod. Yn 
wir, dyma un o’r nodweddion a ddirmygid ychydig yn ddiwedd- 
arach yn “ Y Senters Sych” gan “ganlynwyr Howell Harris. 
Ond yr oedd yr ysbryd cenhadol hefyd yn fyw ymhlith yr 
Ymneillduwyr, yn y naill enwad fel y Ilall. Darllener hanes 
ac olrheinier llafur Enoch Francis yn y Gorllewin, a Miles 
Harry yn y Dwyrain, ymhlith y Bedyddwyr; eiddo Phylip 
Pugh yng Ngheredigion, ac Edmwnd Jones yng Ngwent a 
Morgannwg, ymhlith yr Anibynwyr—heb enwi ychwaneg, 
a chawn yn codi o flaen ein llygaid, golofn ar ol colofn, yn 
coffadwriaethu ini lafurus gariad Y Tadau mewn ymdrech 
genhadol cyn dechreu’r Diwygiad Mawr yng Nghymru. Os 
eir yn fanwl ar ol hanes crefyddol y cyfnod o’r adeg y pasiwyd 
Deddf Goddefiad, yn 1689, hyd i’r Diwygiad dorri allan ymhen 
hanner can mlynedd wedyn, gwelir yn amlwg y gwahaniaeth 
rhwng Lloegr a Chymru. Tra nodwedd Ymneillduaeth yn 
Lloegr oedd diffyg cynnydd ac absenoldeb gweithgarwch, 
rhoddwyd profion eisoes (tud. 198—205) i ddangos fod Ym- 
neillduaeth Cymru yn fyw, gweithgar, blodeuog, a Ilwyddiannus. 
Dyma baratoad mewn gwaith erbyn ymweliad yr Ysbryd Glan. 
Ac mae yr un mor amlwg fod y paratoad hyn ar gyfer derbyn 
y tywalltiadau, wedi-cario ei effaith ar y genadwri pan ddaeth. 
Gwelir ar Map Rhif.5, yn ddarlun byw ger bron ein llygaid, 
mai yn yr ardaloedd lle roedd yr Ymneillduwyr wedi bod mwyaf 
llafurus, y bu’r “ Methodistiaid” cyntefig fwyaf llwyddiannus. 


Gyda hyn, eto, yn y deunaw mlynedd cyn y gwelwyd 

diferynnau cyntaf y gafod fawr, yr oedd 30,000 copi o’r Beibl, 
a nifer dirifedi o lyfrau crefyddol eraill, wedi cael eu dosbarthu 
ymhlith gwerin Cymru yn eu hiaith eu hunain. Ychwaneger 
at hyn eto y ffaith, er fod offeiriaid Eglwys Loegr fel dosbarth 
yn ddifater o’u dyledswyddau, wedi esgeuluso ymron yn gyfan- 
gwbl eu gwaith bugeiliol, ac wedi gadael i hyd yn oed yr 
adeiladau eglwysig syrthio yn adfeilion,—eto fod y werin eu 
hunain, mewn Ilawer amgylchiad, yn dyheu am foddiannau 
crefyddol, ac yn sychedu am glywed pregethu yr Efengyl. 
A phan ddaeth y dydd, fel y daeth heb fod yn hir, i’r tlodion 
gael pregethu yr Efengyl iddynt, cafwyd, hyd yn oed yn 
Eglwys Loegr, aml un heblaw Griffith Jones, a Daniel Rowland, 
a Williams Pantycelyn, wedi cael ei feddiannu ag ysbryd y 
gwaith, ac yn barod i lafurio yng ngwinllan ei Arglwydd! 


Un ffaith tra tharawiadol mewn cysylltiad 4’r Deffroad 
Mawr, yn Lloegr a Chymru, ymhlith yr Eglwyswyr a’r Ym- 
neillduwyr, y Methodistiaid Wesleyaidd a Chalfinaidd, y 
Morafiaid a phawb a gyfranogasant o ddylanwadau nerthol 
yr Ysbryd Glan y pryd hwnnw, yw, mai dynion cymharol 
ieuainc, o ran rifedi eu blynyddau, oedd y rhai amlycaf yn 
y Diwygiad. Os cymerwn y fiwyddyn 1738 fel yr un pan 
ddechreuodd y mudiad gymeryd gafael ar feddyliau’r bobl, 
- cawn, ag eithrio Griffith Jones, Llanddowror, mai Edmwnd 
Jones, Pontypool, oedd yr henafgwr yn eu plith—ac nid oedd 
yntau y pryd hwnnw ond 36 mlwydd oed; eto galwyd ef yn 
“Hen Broffwyd!” Pymtheg ar hugain oedd John Wesley, 
a’i frawd Charles yn 31. Nid oedd Lewis Rees, Llianbryn- 
mair, ond 28; John Gambold, yr Esgob Morafaidd, ond 27 ; 
James Harvey yn’25; Daniel Rowlands yn 24; Howell Harris 
yn 24; George Whitefield yn 23; a Williams, Pantycelyn, yn 
21. Mewn gair gwelwyd cyflawniad ymron Ilythyrennol o’r 
broffwydoliaeth: “Yn y dyddiau diweddaf y tywalltaf o’m 
hysbryd ar bob cnawd: a’ch meibion chwi a’ch merched a 
broffwydant; eich gwyr ieuainc a welant weledigaethau, a’ch 
hynafgwyr a freuddwydiant freuddwydion!” 

PENNOD XIX. 
Y DIWYGIAD CYFFREDINOL. 


Dywedwyd eisoes mai cyffredinol ac nid lleol nac enwadol 
oedd y Diwygiad Mawr. Tywalltwyd Ysbryd yr Arglwydd 
os nad ar bob cnawd, o leiaf ar bob gwlad. Ac yr oedd y 
tywalltiadau yma mor agos gydamserol, fel y rhaid ini edrych 
arnynt fel i raddau pell, yn eu cychwyniad cyntaf, yn anibynnol 
y naill ar y llall. Wedi’r cychwyniad, pan ddaeth y naill wlad 
i wybod beth oedd wedi ac yn cael ei wneud yn y Ilall, daeth 
elfen o gydgysylltiad rhwng y cyfryngau i fewn i’r gwaith. 
Danghoswyd yn y ddwy bennod ddiweddaf beth oedd cysyllt- 
iadau cyffredinol Y Deffroad yn Lloegr, a pha beth oeddent 
yng Nghymru. Gwelwyd fod dylanwadau ar waith yn paratoi 
ar gyfer yr ymweliad nerthol hwn, ymhell cyn i hyd yn oed 
ddafnau cyntaf y gafod ddisgyn. A’r hyn a wnaeth Edmund 
Jones a Miles Harry, Phylip Pugh ac Enoch Francis, Lewis 
Rees a Caleb Evans, Griffith Jones a Howell Davies, yng 
Nghymru, hynny hefyd a wnaeth dynion Duw mewn gwledydd 
eraill, i baratoi ffordd yr Arglwydd erbyn dydd ymweliad ei 
Ysbryd Ef. Yn Lloegr yr oedd Watts a Doddridge, Calamy a 
Neal, Lardner a Chandlers, Bradbury a Bennett, Matthew 
Henry a Daniel Williams, ac enwogion eraill yn gweithio’n 
ddiwyd a ffyddlon yng ngwinllan eu Harglwydd—a’r naill a’r 
llall ar adegau yn teimlo presenoldeb Ysbryd y Peth Byw yn 
eu cynulleidfaoedd. Ond nid oedd y tywalltiad mawr eto— 
ac nid hwynt hwy oedd y cyfryngau amlycaf pan ddaeth y 
tywalltiad. 


Ar y Cyfandir Zinzendorf a’i Forafiaid gyneuodd y tan ac 
a’i chwythodd yn fflam. Yn yr Ysgotland, Erskine a Robe a 
ddeffrodd gydwybodau crefyddwyr cysglyd. Yn yr America 
Jonathan Edwards a drodd feddyliau’r bobl oddiwrth wagedd, 

Yng Nghymru Howell Harris, Daniel Rowlands, a Howell 
Davies a ysgydwasant y wlad, yn grefyddwyr ac yn rhai 
digrefydd, i sefyll ac edrych yngwyneb Cyfrifoldeb dyn a 
Gofynion Duw. Yn Lloegr, George Whitefield a John Wesley 
-ywr ddau ffigiwr mawr sy’n sefyll i fyny fel yr Wyddfa a 
Chader Idris yn amlwg ymhlith y mynyddoedd. Nid yw hyn 
yn golygu nad oedd eraill yn gwneud gwaith pwysig, ac, o 
bosibl, amhrisiadwy ac anfesuradwy, i hyrwyddo’r diwygiad ym 
mlaen. Ond dyma’r dynion sy’n sefyll allan yn amlwg yn 
llygad y cyhoedd. Wedi dechreu’r gwaith mawr daeth Wesley 
a Whitefield yn amlycach na neb arall, fel trefnwyr ac arwein- 
wyr y mudiad oedd a4’i amcan i achub eneidiau yn hytrach 
nag 1 ffurfio sect. Ac nis gellir edrych ar waith y ddau ddyn 
hyn, heb deimlo yn argyhoeddedig fod rhyw Allu a Dylanwad 
o’r tu allan iddynt eu hunain, yn trefnu eu Ilwybrau iddynt. 
Nid ar hyd y llwybrau y mynnent hwy gerdded y rhodiasant ; 
nid y pethau a fwriadent hwy a gyflawnasant; gwasgwyd, 
gorfodwyd hwynt, i wneud yr hyn na ddaeth i’w bryd erioed 
i feddwl am ei wneuthur. 

Yn Eglwys Loegr y dymunent aros,—ond ni fynnai hi eu 
cadw. Ei gwasanaethu hi fel llawforwyn yr Arglwydd, oedd 
eu hamcan—ond gwrthodwyd eu gwasanaeth. Pan fynnent 
hwy wasgu eu gwasanaeth arni, trowyd hwynt eill dau dros 
y drws. 

Cyn i Wesley fynd i’r America, yr oedd yn boblogaidd yn 
yr Eglwys, a’i phwlpudau bob amser yn agored iddo. Pan 
ddychwelodd, cauwyd yr Eglwysi i’w erbyn, a gwaherddid eu 
pwlpudau iddo. Yr un hefyd a fu profiad Whitefield. Efe 
oedd arwr mawr y dydd yn Lloegr, cyn cychwyn o hono i 
Georgia i gymeryd i fyny ynoy gwaith y galwodd Wesley ef ato. 
Yr oedd yr Esgob Benson wedi torri ar ei reol gyffredin, drwy 
roddi urddau clerigol iddo cyn cyrraedd o hono yr oedran 
arferol at hynny. Pan aeth o Bryste i Lundain nid oedd 
yn y brifddinas adeilad digon mawr i gynnwys y tyrfaoedd 
a ddymunent ei wrandaw. Pan ddaeth gyntaf yn ol o Georgia 

yn niwedd 1738, croesawid ef gan Esgob Llundain ac Arch- 
esgob Caergaint; ac yr oedd drws a phwlpud pob Eglwys yn 
Llundain yn agored led y pen iddo. Ond cyn pen nemawr 
ddyddiau daeth tro ar fyd. Ocerodd y teimladau cynnes 
croesawus; caledodd y calonnau a ymddanghosent ar y cyntaf 
yn dyner,—a chauwyd y rhan fwyaf o’r Eglwysi yn ei erbyn 
ef, fel y cauwyd hwynt o’r blaen yn erbyn Wesley. Petae’r 
ddau wedi boddloni gweithio ar yr hen linellau, a symud ar 
hyd yr hen lwybrau, caent aros yn yr Eglwys, a gweithio 0’ 
mewn,—ac ond odid na fuasai’r ddau wedi cael dyrchafiad 
i swyddi uchel ynddi. Ond yr oedd gwin newydd eu zel a’u 
hefengyl hwy, yn rhy gryf i hen gostrelau Eglwys Loegr; a 
rhaid oedd naill ai dryllio’r hen gostrel, neu fwrw’r gwin 
newydd allan o honi. A hynny a wnaed. Dyma yn ddiameu 
un o’r blotiau duaf ar hanes Eglwys Loegr, ac un o’r cam- 
gymeriadau mwyaf a wnaeth erioed. Ailadroddwyd yr un 
hanes yn hollol yng Nghymru ynglyn 4 Daniel Rowlands a 
Williams, Pantycelyn. Llwyddodd Griffith Jones a Howell 
Davies i gadw eu lle—ond nid heb drafferth. Yr oedd yr un 
ysbryd ag a yrrodd William Wroth, a William Erbury, a 
Walter Cradoc i baratoi Ile i'r Ddwy Fil, ac a dywalltodd 
waed John Penry i gadarnhau sylfaen Ymneillduaeth Cymru, 
yn aros yn fyw, yn rymus, ac yn weithgar, yn nyddiau Wesley 
a Whitefield, a Daniel Rowlands a Williams, Pantycelyn. 
Sefydlodd gormes Elizabeth a’r Stuardiaid, yr enwadau Ani- 
bynnol a Bedyddiedig; plannodd culni Eglwysig dyddiau 
Wesley a Whitefield, yr enwadau Methodistaidd, Wesleyaidd 
a Chalfinaidd, o’r rhai y torrodd allan wedi hynny yr enwadau 
Methodistaidd eraill a geir heddyw dros wyneb y ddaear. 
Rhaid ini edrych ymbhellach i hanes y Diwygwyr yng 
Nghymru a Lloegr am esboniad ar ymddygiad yr Egiwys 
tuag atynt. Hyd ddiwedd 1738, cofier, yr oedd Wesley a 
Whitefield wedi gweithredu yn hollol gyson A ffurfiau allanol 
Eglwys Loegr. Nid oeddent, o leiaf yn ffurf eu gwasanaeth 
grefyddol, wedi troseddu dim ar arferion traddodiadol y Sef- 

ydliad Gwladol. Ond yr oeddent wedi beiddio ymadael oddi- 
wrth yr hen lwybrau arferedig. I offeiriaid Eglwys Loegr, 
ac i raddau Ilai i rai o’r gweinidogion Ymneillduol yn Lloegr, 
yr oedd yr offeiriadaeth a’r weinidogaeth wedi dod i gael eu 
hystyried yn swyddi galwedigaethol, yn hytrach nag yn 
“ Alwedigaeth Santaidd ”—mor bell, 0 leiaf, ag oedd a fynnai 
eu cyflawniad hwy o ddyledswyddau’r alwedigaeth. Tybient 
tra y cyflawnent y dyledswyddau ffurfiol cyhoeddus, eu bod 
yn gwneud popeth a allesid ddisgwyl iddynt wneud—am y 
cyflogau a dderbynient ; ac, fel y gwelwyd (tud. 206), nid oedd 
pawb o honynt yn meddwl fod galw arnynt i wneud hyd yn 
oed hynny! Yr oedd eithriadau disglaer, mae’n wir, ymhlith 
yr Eglwys a’r Ymneillduwyr yn Lloegr, ac yr oedd yr eithr- 
iadau hynny yn Iliosocach fyth yng Nghymru. Ebe Whitefield, 
am ei ymweliad cyntaf 4 Chymru :— 

“Mae Cymru wedi cael ei pharatoi yn odidog ragorol at Efengyl 
Crist. Mae ganddynt amryw oleuadau disglaer yn llewyrchu ymhlith 
yr Ymneillduwyr a’r Eglwyswyr.” 

Anhawdd fuasai cael dynion mwy duwiolfrydig, mwy ym- 
gyflwynedig, ac yn meddu syniadau uwch am natur yr Alwed- 
igaeth Nefol, er engraifft, na’r dynion da a enwyd yn nechreu’r 
bennod hon. Ac yr oedd Ilawer o gyffelyb ysbryd iddynt hwy. 
Ond yn Eglwys Loegr yn arbennig, edryehai mwyafrif mawr y 
clerigwyr gydag anghymeradwyaeth ar y sawl a fynnent daflu 
zel neu ddifrifoldeb mwy na’r cyffredin 1’w gwaith. 

A hyn a wnai’r Diwygwyr yn ddieithriad. Pregethent yr 
hen bregethau gyda’r fath angerddolrwydd nes yr ymddanghosai 
i lawer fel Efengyl newydd—ac o’i chymharu a’r Efengyl fel 
yi pregethid o fwyafrif pwlpudau’r Eglwys, Efengyl newydd 
ydoedd mewn gwirionedd. Yr oedd yr ad-enedigiaeth wedi 
cael ei ddysgu fel athrawiaeth sych o’r pwlpudau ar hyd y 
blynyddoedd,—ond yr oedd cymaint o wahaniaeth rhwng 
athrawiaeth yr adenedigaeth fel y’i pregethid yn yr Eglwysi, ag 
ydoedd fel y’i pregethid gan y Diwygwyr, ag sydd rhwng delw 
pren a dyn llawn bywyd. Gwnaed yr adenedigaeth a chyfiawn- 

had trwy ffydd, yn ffeithiau byw, hanfodol i gadwedigaeth pob 
dyn, ac nid y ddamcaniaeth athrawiaethol an-atyniadol a 
ymddanghosai ym mhregethau mwyafrif Clerigwyr yr oes. 
Yr oedd y gwahaniaeth rhwng y ddwy Efengyl, neu i fod yn 
llythrennol gywir, rhwng y ddau ddull o bregethu yr un Efengyl, 
hyd yn oed pan gyfyngid y pregethiad o honi i bwlpudau’r 
Eglwys, yn ddigon amlwg i dynnu sylw, ac i beri i ddynion 
ystyriol gymharu’r Offeiriad a’r Diwygiwr, y Gwas Cyflog a’r 
Gwir Fugail, a’u gilydd;—ac yr oedd y Gwas Cyflog yn ddigon 
calli weled pa un o’r ddau a ddioddefai oddiwrth y gymhar- 
iaeth, pe y caniateid i’r “ penboethiaid” hyn ymyrryd a’u cor- 
lannau hwy. Ond er amlyced oedd pan bregethid y ddwy o’r 
un pwlpud, daeth yn amlycach fyth pan bregethai’r Offeiriad 
o’r pwlpud a’r Diwygiwr yn y fynwent, y naill yn y Lian a’r 
Ilall ar yr heol—ac i hyn y daeth yng nghyflawnder yr amser 
oedd bellach wrth y drws. 


Tua chanol Tachwedd, 1738, daeth Whitefield yn ei ol o’r 
America. Brysiodd Wesley 1 Lundain i gyfarfod ei gyfaill a’i 
ddisgybl. Gweddus yw dweyd yma fod cyfeillgarwch yn dal i 
uno’r ddau o hyd, er fod pynciau athrawiaeth yn tueddu i’w 
hysgar. Yn hyn o beth gwahaniaethai’r ddau Wesley a 
Whitefield yn fawr oddiwrth yr arweinwyr yng Nghymru, lle yr 
ysgarodd cwerylon am byth gyfeillion oes. Parodd gwahan- 
iaeth barn rhwng Arminiaeth Wesley a Chalfiniaeth Whitefield, 
rwyg barhaol yn y gyfundrefnaeth,—ond ni fu’r rnwyg ond am 
dymhor byr iawn yn rhy lydan 1 gyfeillgarwch fwrw pont dros 
y gagendor. Parhaodd teimladau personol y ddau Wesley a 
Whitefield at eu gilydd, yn gynnes wedi i’w canlynwyr sefydlu 
gwersyllfeydd gwahanol ac hyd yn oed gwrthwynebol. — 

Ond i ddychwelyd at Wesley a Whitefield yn cydgyfarfod. 
Melus oedd y gyfeillach. Adroddai’r naill wrth y Ilall y 
mawrion bethau Duw a wnaeth yr Arglwydd drwyddynt er pan 
ymadawsant a’u gilydd dair blynedd cynt. Gyda’r frawdoliaeth 
yn y Seiad yn Fetter Lane, Liundain, treuliwyd aml i awr 
ddedwydd. Pregethai a chynghorai’r ddau yn y gwahanol 

Seiadau eraill a geid yn wasgaredig drwy’r brifddinas. Yr 
oedd yr wythnos olaf o’r flwyddyn 1738 yn wythnos o ym- 
gyfiwyniad didor a diflino i waith yr Arglwydd—ac yn baratoad 
cymhwys at yr ymweliad nerthol oedd ar ddyfod gyda’r 
flwyddyn newydd. 


Cymdeithas Forafaidd oedd Seiad Fetter Lane, ac edrychid 
arni fel canolbwynt a man cyfarfod y Diwygwyr. Cynhaliwyd 
yno Gariad-wledd (Love-feast) y noson olaf o’r flwyddyn 1738, 
ac ynghanol swn Ilais can a moliant i’r Arglwydd, y croesawid 
Gwawr 1739—blwyddyn fawr deheulaw’r Goruchaf! Rbhifai’r 
cynulliad yn agos i dri ugain a deg, gan mwyaf yn Forafiaid, 
ond gyda hwynt saith o Glerigwyr Efengylaidd Eglwys Loegr, 
ac yn eu plith John a Charles Wesley a George Whitefield. Yn 
y cydgymundeb melus, anghofiwyd amser ac anghenion naturiol. 
Dyma ddywed Wesley ei hun am y digwyddiad :— 


“Oddeutu tri o’r gloch yn y boreu,a ni yn parhau mewn gweddi, 
disgynnodd nerthoedd Duw mewn modd grymus iawn arnom, yn 
gymaint felly fel y torrai llawer allan i orfoleddu gan faint eu llawenydd, 
ac y cwympai eraill fel meirw i’r llawr dan bwys y dylanwad. Can 


gynted ag y daethom atom ein hunain, gan ddadebru o’r parchedig ofn 
a’r syndod a’n meddiannodd ym mhresenoldeb Ei fawrhydi Ef, torasom 
allan yn unllais i lefain, ‘Moliannwn Di,O Dduw! Cydnabyddwn mai 
Tydi yw yr Arglwydd!’ ” 


Mae’n amheus a aeth Whitefield i’r gwely o gwhbl y noson 
honno, canys cawn ef am saith o’r gloch boreu trannoeth, 
ac o hynny yn ddibaid tan dri o’r gloch y prydnawn, yn derbyn 
ymwelwyr, y rhai a fynegent iddo pa beth a wnaeth yr Arglwydd 
i'w heneidiau, neu yn gofyn fel ceidwad carchar Philippi gynt, 
** Beth sydd raid ini ei wneuthur fel y byddom cadwedig ?”’ 


Ymhen tridiau wedyn, cyfarfyddodd y saith Clerigwr Efeng- 
ylaidd mewn cynhadledd i ymgynghori pa beth 1 wneud yng 
ngwyneb yr amlygiadau a gawsant o dywalltiad grymus yr 
Ysbryd Glan. Ebe Whitefield :— 


*“ Parhasom mewn ympryd a gweddi tan dri o’r gloch, ac yna ym- 
adawsom 4’n gilydd wedi ein hargyhoeddi fod yr Arglwydd ar wneuthur 
pethau mawrion yn ein plith.” 


Yn ystod yr wythnos honno, pregethodd Whitefield bob 
dydd, gan draddodi hefyd anerchiadau ddwy waith neu dair 

bob nos. Y Sabath canlynol, lonawr 7fed, 1739, pregethodd 
ddwywaith, anerchodd dair o Seiadau -gwahanol; ac, ebe fe, 
“treuliais yr holl noson mewn gweddi a diolch yn Fetter 
Lane.” Trannoeth ysgrifenna :— 


“Llun, Ionawr 8fed. Er imi aros i fyny drwy’r nos neithiwr, cariodd 
yr Arglwydd fi drwy waith y dydd heb ddim ond awr o gysgu. Yn yr 
hwyr esboniais yr Ysgrythyrau, gan ddymchwelyd rhesymau un a 
wrthwynebai athrawiaeth yr ad-enedigaeth a chyfiawnhad drwy ffydd. 
Yna treuliais y gweddill o’r nos gyda’r bands, sef cyfeillachau o hanner 
dwsin neu ragor o Gristionogion yn cyfarfod a’u gilydd i gymharu 
profiadau 4’u gilydd.” 

Nodir y manylion hyn er dangos mor Ilwyr yr oedd y 
Diwygwyr hyn wedi cael eu meddiannu gan Ysbryd yr 
Arglwydd, a’r paratoad oedd eisoes wedi cael ei wneud 1 
groesawu’r Diddanydd Arall pan ddeuai. Profiad Whitefield 
oedd profiad y Diwygwyr eraill hefyd. Yr oedd y Seiadau 
gwasgaredig wedi bod am wythnosau ymron yn ddibaid wrth 
Orsedd Gras, a’u haelodau yn dyddanu eu gilydd ag ymad- 
roddion am deyrnas nefoedd. Yr oedd yr aelodau, felly, wedi 
cael eu trwytho 4 syniadau ysbrydol, a’r llefarwyr cyhoeddus 
wedi cael eu meddiannu yn gyfangwbl 4 dawn yr Ysbryd. 
Cwestiwn calon pob un o honynt yn awr ydoedd, “Pa betha 
fynni Di imi ei wneuthur ?” 


Ac nid hir y bu’r ateb cyn dod—er mai nid yr ateb a 
ddisgwylid nac a ddymunid ydoedd. Whitefield eto oedd yr 
un a ddewiswyd gan Ysbryd yr Arglwydd i dorri tir newydd, ac 
i rodio Ilwybr na freuddwydiodd efe na’i gyd-lafurwyr y 
galwesid byth arnynt i’w gerdded. Aethilawr i Bryste, yn 
ymyl cartref ei enedigaeth. Disgwyliai gael pregethu yno— 
ond cauwyd yr eglwysi i’w erbyn. Yn llawn o’r tan a ddisgyn- 
nodd i’w galon yn y gyfeillach yn Fetter Lane ddydd Calan, 
teimlai y rhaid iddo draddodi’r genadwri a osododd yr Arglwydd 
yn ei enau; a chan na chai bregethu mewn eglwys o adeilad- 
waith dyn, penderfynnodd fyned i deml, “saer ac adeiladydd yr 
hon yw Duw.” _I’r maes agored, gyda’r ffurfafen uwchben fel 
unig dé y deml, yr hwyrddydd oer a rhewllyd hwnnw yng 
nghanol Chwefror, 1739, y pregethodd Whitefield am y tro 

cyntaf erioed yn yr awyr agored, i tua chant o lowyr Kingswood 
yn ymy! Bryste. 

Dyma’r tro cyntaf erioed i Ddiwygwyr Lloegr fynd allan i’r 
prif-ffyrdd a’r caeau. Ac eto nid peth newydd oedd hyn. Yr 
oedd Howell Harris eisoes wedi gwneud hynny yng Nghymru. 
Ac nid efe oedd y cyntaf. Yr oedd Ymneillduwyr Cymru yn 
cadw pwlpudau yn yr awyr agored yn yr haf. Gwelsom eisoes 
mai yn y caeau ger Llundain y cyfarfyddai Eglwys Ymneillduol 
‘Wandsworth. Ac hyd yn oed cyn eu dyddiau hwy, yr oedd yr 
Esgob Hooper yn cynnal gwasanaeth yn yr awyr agored, gan 
mad oedd adeilad digon mawr i gynnwys y torfeydd a’i can- 
lynent. Ond peth newydd a dyeithr ydoedd yngolwg dynion 
fel Wesley a Whitefield, y rhai a feddiennid gan y syniad o 
gysegredigrwydd Ile. Nid oeddent eto wedi dysgu gwers 
Samaria yr Arglwydd Iesu, mai’r gwaith sy’n cysegru lle, ac 
nid y lle sy’n cysegru’r gwaith. Am y rheswm hwn cafodd 
Whitefield anhawsder mawr i berswadio Wesley i ddod ato i 
Bryste, ac i gymeryd rhan gydag ef yno yn y genhadaeth awyr 
agored oedd newydd ei sefydlu. 

A bu i’r genhadaeth honno hanes heb ei bath. Er dyddiau’r 
Pentecost yn Jerusalem, ni welodd y byd amlygiadau mwy 
nerthol o ddylanwad yr Ysbryd Glan ar galonnau, cydwybodau, 
ie, a chyrff dynol, nag a gafwyd yn y Bedydd Pentecostaidd yn 
1739. Cant oedd rhifedi y gwrandawyr yn yr oedfa gyntaf yn 
yr awyr agored yn ymyl Bryste. Glowyr anllythrennog oeddent 
oll, nid yn unig yn anysgedig ond yn ddiddysg hefyd. Nid oes 
dosbarth o weithwyr yn y deyrnas heddyw mewn cyfilwr 
moesol a deallol mor isel ag oedd cynulleidfa gyntaf George 
Whitefield yn y genhadaeth hon. Ac eto, o’r funud y dis- 
gynnodd swn ariannaidd ei eiriau gyntaf ar eu clustiau, hyd nes 
y terfynnwyd yr oedfa, meddiannodd eu holl sylw. Deffrodd o’u 
mewn deimladau na wyddent ddim am danynt yn flaenorol. 
I bob diben ymarferol yr oedd cynulleidfa George Whitefield 
yn Kingswood yn Chwefror, 1739, mor baganaidd, mor dywyll, 
mor anwybodus am Dduw, a Beibl, a Barn, a Byd a Ddaw, a 

Chyfrifoldeb Dyn, a Chyfiawnder Duw, a Iawn Crist dros 
Bechadur, ag yw trigolion anwar Canolbarth Tywyll Affrica 
heddyw. Peryglai gymaint ar ei fywyd wrth fynd i’w plith 
gyda’r fath genadwri, ag a wnai Livingstone neu Griffith John 
yn eu meusydd cenhadol hwy. Ond cymaint a fu dylanwad y 
pregethwr a’i genadwri arnynt, fel mai’r bregeth a’r pregethwr 
a fu unig bwnc ymddiddan y dafarn a’r aelwyd, congl‘yr ystryd 
a’r pwll glo, y noson honno a thrannoeth. Rhedodd yr hanes 
fel tan gwyllt drwy’r holl gwmpasoedd. Erbyn i Whitefield 
ymweled a’r Ile trannoeth, yr oedd pob un o’r cant cyntaf wedi 
tynnu dau gant arall gydag ef i’r oedfa, a rhifai’r gynulleidfa 
ugain mil (20,000)! 


O’r awr honno allan cawn Whitefield yn teithio drwy’r wlad 
gydag awdurdod ac urddas Llysgenhadwr y Brenin Mawr. 
Efe yw personoliaeth mawr y Diwygiad. Efe yw haul y 
gyfundrefn ddiwygiadol, ac o’i gwmpas ef try y Diwygwyr eraill 
fel goleuadau llai, pob un yn ddisglaer, ac i raddau mwy neu 
lai, yn haul yn ei gylch neillduol ei hun, ond yn y gyfundrefn 
fawr yn ymddangos yn ail raddol i Whitefield. 


O ganol glowyr anwaraidd Kingswood aeth ar ei union i 
ganol cylch cyferbyniol cymdeithas,—i Bath, yr hon y pryd 
hwnnw oedd y dref fwyaf ffasiynol yn y deyrnas. Yno yr ym- 
gasglai cyfoethogion y wlad,—a’r rhai hynny yn eu dull eu 
hunain mor anystyriol, er nad mor anwybodus, a glowyr 
Kingswood. Yr unig wahaniaeth oedd fod pechod Kingswood 
yn noeth ac yn hagr, a phechod Bath yn gwisgo gorchuddlen 
ffasiynol, a wnai iddo ymddangos yn ddeniadol yr olwg arno. 
Yr oedd yn gofyn o’r ddau fwy o ddewrder i bregethu yn erbyn 
pechod Bath, nag yn erbyn pechod Kingswood. Ond erbyn 
cyrraedd o honno yno, cafodd Whitefield fod yno genhadwr 
arall ar y maes, yn traddodi’r genadwri nefol gyda nerth a 
dylanwad mawr—a Chymro, yr enwog a’r hybarch Griffith 
Jones, Llanddowror, oedd hwnnw. Ac yno, ynghanol rhwysg 
cyfoeth a ffasiwn Bath, pregethodd yr hynafgwr syml o Sir 

Gaerfyrddin, a’r diwygiwr ieuanc 0 Sir Gaerloew, wirioneddau 
mwy plaen a miniog, nag a glywodd y bendefigaeth yno erioed 
o’r blaen. 


Gohebodd Whitefield 4 Howell Harris ac Edmwnd Jones 
yng Nghymru, ac 4 Wesley ac eraill yn Lloegr. Fel y ceir 
gweled eto, yr oedd cyffelyb waith yn cael ei wneud yng 
Nghymru, ag oedd ef wedi bod yn wneud yn Llundain cyn ei 
ymweliad 4 Bryste; ond er fod amlygiadau nerthol o ddawn yr 
Ysbryd wedi cael eu profi, nid oedd y tywalltiadau mawr a 
chyffredinol eto wedi cymeryd lle yno, er fod Cymru hefyd ar 
fedr eu profi. Croesodd Whitefield i Gaerdydd, a chyfar- 
fyddodd yno 4 Howell Harris, a’r hwn yr oedd wedi dechreu 
gohebu ddeufis cyn hynny. Ceir hanes gwaith Whitefield yng 
Nghymru mewn pennod arall, ond gellir nodi yma wrth fyned 
heibio, fod Diwygwyr Cymru, 0 bob enwad, ac 0 unfryd calon, 
wedi cydnabod Whitefield fel Blaenor Cyffredinol y mudiad 
diwygiadol yng Nghymru fel yn Lloegr, o’r dydd y gosedodd ei 
droed gyntaf ar draethell y Dywysogaeth. Ymhen tair blynedd 
wedi hynny, fel y gwelir eto, cydnabyddwyd ef yn ffurfiol fel 
Pen-cadlywydd byddin gyfundrefnol y mudiad diwygiadol yng 
Nghymru. Ond cyn, ac wedi hynny, uchelgais Howell Harris 
—hyd yr adeg y daeth dylanwad arall a dyeithr i mewn i’w 
fywyd, ac am yr hwn yr ymdrinir eto,—oedd cael bod yn 
gynorthwywr ufudd i George Whitefield. 


Dywedwyd fod Whitefield, ar ol yr amlygiadau mawr a 
nerthol a gafwyd yng nghymydogaeth Bryste, wedi ysgrifennu 
at Wesley, yn ei annog i ddod trosodd i gario’r gwaith da 
ymlaen. Daeth y cais fel ysgytiad 1 syniadau uchel Eglwysig 
John Wesley. Anhawdd oedd ganddo ddygymod 4a’r syniad 
o fwrw ymaith hen wisg arferiad Eglwysig. Ymgynghorodd 
drachefn—fel y gwnaeth droion cyn hynny—a’i gyfeillion y 
Morafiaid. Ar ol ympryd a gweddi, cyfarwyddwyd ef ganddynt 
hwy mai llais yr Arglwydd oedd.yn ei alw. Heb betruso dim 
bellach, nac ymgynghori 4 theimladau cig a gwaed, prysurodd 

i Bryste, a thaflodd ei hun gyda chymaint zel a brwdfrydedd, 
ie, a Ilwyddiant, a Whitefield ei hun, i’r gwaith i’r hwn y’i 
galwyd. Trefnydd uwchlaw popeth oedd John Wesley. Nid 
oedd yn meddu hyawdledd Ilifeiriol ac ysgubol Whitefield,— 
ond ymron pa le bynnag y cerddai yr oedd ei waith yn fwy 
arhosol, a’i effeithiau yn fwy parhaol, nag eiddo Whitefield. 
Yr oedd mwy o ysgogiad, mwy o gyffro, yn Whitefield; ond 
yr oedd mwy o bwysau yn Wesley. I gychwyn mudiad, i greu 
brwdfrydedd yn ei gylch, Whitefield oedd y gwr; i lywio’r 
mudiad, i’w drefnu, i gasglu’r defnyddiau gwasgaredig at eu 
gilydd mewn adeiladwaith mawr, cadarn, parhaol, John Wesley 
am dani. Dyna paham mae Wesleyaeth yn fyw, a Whitefield- 
aeth, a siarad yn gydmariaethol, wedi diflannu. : 
Cawn yr un cyferbyniaeth, er o bosibl yn Ilai amlwg, yng Nghymru, 
rhwng Howell Harris a Daniel Rowlands. Cyfranogai’r ddau Gymro i 
raddau oneillduolion y ddau Sais, ond mewn cyfartaledd gwahanol. Fel 
y cawn sylwi eto, camgymeriad yw tybied mai fel trefnydd yr amlygodd 
Howell Harris fwyafo allu. Meddai, mae’n wir, rai o gymhwysderau 
trefnydd; ond yr oedd yn gymysgedig 4 hwynt wendidau mor amlwg i’r 
neb a ganlyno ei hanes yn fanwl, ag a’i hangymhwysent i fod yn Ben 
ac yn Flaenor mudiad eang a chyffredinol. Ochr wan, ac nid ochr gref, 
i’w gymeriad fel dyn cyhoeddus, yw ei dalent tybiedig fel trefnydd. 
Edrycher ar y Dangoslun sy’n portreadu Methodistiaeth Cymru yn 
nyddiau Howell Harris, a cheir gweled mai yng nghylch gweinidogaeth 
arbennig Daniel Rowlands yn unig y ceir elfen o barhad yn y Seiadau a 
blannwyd. Ac o’r holl gylchoedd yng Nghymru fu o dan ddylanwad “Y 
Tadau Methodistaidd,” Seiadau cylch dylanwad arbennig Howell Harris 
oeddent y mwyaf dedwinol (evanescent). Y pedair sir oeddent yn faes 
arbennig llafur Howell Harris yng Nghymru oeddent Brycheiniog, Maes- 
yfed, Morgannwg, a Mynwy. Ym Mrycheiniog, ei sir enedigol, a lle y 
preswyliodd hyd ddiwedd ei oes, allan o 36 o Seiadau a blannodd, ni 
chafodd ond un ddigon o ddyfnder daear i’w galluogi i flaguro yn Eglwys 
barhaol. Ym Maesyfed plannodd 18—a difianasant oll. Ym Morgannwg 
plannwyd 35, a bu 4 byw. Ym Mynwy plannwyd 20,—ond buont feirw i 
gydondun. Yn y pedair sir yma lle yr edrychid ar Howell Harris fel 
Pen tywysog (o dan Whitefield), plannwyd 109 o Seiadau,—a diflanasant 
oll ond chwech! Ymbhen cenhedlaeth ar ol hynny daeth dylanwadau 
hinsawdd dynherach i weithredu ar yr had a blannwyd—a deffrodd 24 
eraill o’r ardaloedd hynny i fywyd parhaol, sef 12 ym Morgannwg a 12 

ym Mrycheiniog. Yn Sir Aberteifi, ar y law arall, lle y plannwyd 32, bu 
15 byw, gan flaguro ac aros fel cyfundrefnau parhaol, a dadblygu i fod, 
mewn cyfnod diweddarach, yn Eglwysi gweithgar. Os cymharer y ddwy 
goeden a’u gilydd, daw’r cyferbyniad rhwng Howell Harris a Thomas 
Charles yn amlycach na’r un rhwng y blaenaf a Daniel Rowlands. Yr 
hyn a fu John Wesley i Wesleyaeth, hynny a fu Thomas Charles i 
Galfiniaeth Drefnyddol Cymru. Petae’r gallu i fod yn Drefnydd, a 
briodolir yn gamsyniol i Howell Harris, wedi cael ei feddiannu 
ganddo ef, fel y’i meddiannwyd wedi hynny gan Thomas Charles, buasai 
Coeden Methodistiaeth Howell Harris yn 1752, ymron mor llewyrchus yr 
olwg arni ag ydyw un Thomas Charles yn 1820. Mewn geiriau eraill, i 
ddiffyg y gallu hwnnw yn Howell Harris y rhaid priodoli’r ffaith fod 
tyfiant Methodistiaeth Galfinaidd-Cymru, wedi cael ei oedi am yn agos i 
70 mlynedd! (Gwel yr Atodiad i’r bennod nesaf am fanylion pellach ar 
hyn.) 

Manylais yn y paragraff blaenorol ar y cyferbyniad rhwng 
natur gwaith Howell Harris a’i gydoeswr Daniel Rowlands, a’i 
olynydd Thomas Charles, er mwyn egluro y gwahaniaeth rhwng 
gwaith Whitefield a Wesley. Ond rhaid i’r darllenydd beidio 
llamu i’r casgliad nad oedd dim o allu’r Trefnydd yn White- 
field, a dim o zel yr Ysgogydd yn Wesley. I’r gwrtbwyneb yn 
hollol. Ar y cychwyn cyntaf, ymddanghosai’r ddau ymron fel 
dau efaill, mor debyg i’w gilydd mewn llawer o bethau, fel mai 
anhawdd weithiau fyddai adnabod y naill oddiwrth y llall. 
Gwelwyd efeillion felly, y rhai pan yn blant y byddai’n rhaid 
gwneud gwahaniaeth yn eu gwisg er gallu gwybod prun oedd 
prun; ond wedi tyfu i fyny, dadblygent nodebau gwedd mor 
wahanol, nes gwahaniaethu ffurf corff a gwynepryd gymaint 
fel na cheid trafferth i adnabod y naill oddiwrth y Ilall. Rhyw- 
beth felly a fu yn hanes Wesley a Whitefield, ac i raddau 
Ilai yn hanes Daniel Rowlands a Howell Harris. Am ddeu- 
ddeng mlynedd parhaodd y gallu Trefnyddol yn gryf ac amlwg 
yn Whitefield, er yn gwanhau o flwyddyn i flwyddyn ar ol yr 
ychydig flynyddoedd cyntaf; ond dal i ddadblygu a chryfhau 
o hyd a wnai zel yr ysgogydd efengylaidd,—nes, o’r diwedd, 
iddo daflu gwisg y Trefnydd ymaith yn gyfangwbl, a phender- 
fynnu cadw am ei draed heb fyth eu diosg, esgidiau paratoad 

Efengyl tangnefedd.1 | Parhaodd Wesley, ar y llaw arall, hyd 
ei fedd i ddadblygu talent arbennig y Trefnydd, gan golli, 
wrth wneud hynny, ran o’r zel cenhadol a’i meddiannodd ar 
gychwyn ei yrfa. 

€anol Chwefror y daeth Whitefield i Bryste, a Bath, ac am 
y tro cyntaf erioed i Gymru. Mis Mawrth daeth Wesley ar 
ei ol; pregethodd yntau i’r tyrfaoedd yn Bryste; croesodd 
y Sianel i Gaerdydd; daeth i gyfarfyddiad 4 Howell Harris,— 
ac o’r dydd hwnnw allan hyd ei farw, arhosodd dyddordeb 
Wesley yn y gwaith yng Nghymru yn ddyddordeb byw, gweith- 
gar, bendithfawr. Mor bwysig ydoedd fel y rhaid neillduo 
pennod arall iddo. 

O Lundain i Bryste,o Bryste i Gymru, o Gymru i Ogledd 
Lloegr, oddiyno i’r Ysgotland, ac oddiyno i’r Werddon,— 
dyna grynhodeb o symudiadau dibaid a diflino Wesley am 
lawer blwyddyn hir. Yn y naw mis a ganlynodd ei ymweliad 
cyntafa Chymru, pregethodd yr Efengylydd ymroddgar hwn bum 
cant o weithiau gwahanol, heb law traddodi anerchiadau 
ymron dirifedi ’'r gwahanol Seiadau a sefydlwyd ganddo ef 
a’i gydweithwyr. Yn Bryste rhifai ei gynulleidfa yn ei oedfa 
gyntaf dros dair mil o bobl. Gwysiwyd ef o flaen Canghellor 
yr Esgobaeth, yr hwn a fynnai wybod trwy ba awdurdod yr 
oedd yn beiddio pregethu o’r tu allan i’w blwyf ei hun. Ei 
atebiad oedd fod ganddo drwydded fel Cymrawd y Brifysgol, — 
ac fel y cyfryw nad oedd yn cael ei gyfyngu i unrhyw blwyf, 
nac ardal, na sir. Fe gofia’r darllenydd mai felly hefyd y 
Ilwyddodd Diwygwyr dyddiau Elizabeth, i ledaenu eu hegwydd- 
orion ar waethaf gwrthwynebiad yr awdurdodau Eglwysig 


+ 


1 Medi, 1748, ysgrifennodd Whitefield at Wesley yn amlygu ei awydd 
i roi heibio ffurfio Seiadau pellach. ‘A phe y’u ffurfiwn,” ebe fe, “nid 
oes gennyf gynorthwywyr pwrpasol i edrych ar eu hol. Bwriadaf, 
felly, fyned o amgylch i bregethu’r Efengyl i bob creadur. Yr ydych 
chwi, debygaf, am sefydiu Seiadau ymhobman.” Yn fuan ar ol hyn 
ymneillduodd o fod yn ben Cyfundrefnaeth y Tabernacl; torrodd allan 
o’r newydd fel pregethwr; cydweithiodd drachefn 4 John a Charles 
Wesley, ac a’r Jarlles Huntingdon—ond nid fel Trefnydd mwyach, eithr 
fel Efengylydd i bawb. 

(gwel tud. 28, 29). Felly, wele hanes yn ailadrodd ei hun 
drachefn ymhen yn agos i ddau can mlynedd, wedi ymgais ofer 
Elizabeth i osod Ilyfetheiriau am draed y rhai a fynnent 
efengylu. 


Yn Kingswood y codwyd yr adeilad cyntaf ynglyn a’r Diwygiad 
Mawr—Ysgol Kingswood. Nid amcan y llyfr hwn yw olrhain 
holl ffynonellau dylanwad Wesleyaeth yn y deyrnas; pe amgen 
gallesid traethu llawer am, a dysgu aml i wers bwysig oddiwrth, 
hanes dadblygiad Ysgol Kingswood, a’r rhan a gymerodd 
yn nadblygiad yr enwad fel cyfundrefn. Ymhen ychydig 
wythnosau wedi hynny, gosodwyd i lawr garreg sylfaen Capel 
Wesley yn Bryste—y capel Wesleyaidd cyntaf a adeiladwyd 
yn y deyrnas. Yr oedd hyn yn hollol ddynodiadol o'r cymeriad 
a roddwyd uchod i John Wesley, a nodwedd barhaol y gwaith 
a gyflawnodd. 


Am lawer blwyddyn faith, bu cysylltiad agos rhwng gwaith 
Wesley a Whitefield yn Bryste a Gorllewin Lloegr, a’u gwaith 
yng Nghymru. Deuai’r llafurwyr o’r winllan yno i roi help 
llaw i’r gwaith yng Nghymru; ac yn aml gelwid ar y gweithwyr 
o Gymru i lafurio yn y maes hwnnw. Ac i’r ddau faes gwas- 
anaethai Bryste fel math o Gyfnewidfa Grefyddol. 


O Bryste aeth Whitefield yn ol i Lundain—ac yno gwnaeth 
waith mor arwrol yn y rhyfel ysbrydol 4 galluoedd y tywyllwch, 
ag a wnaeth yn Bryste. Pregethai yn y Moorfields, ac ar 
Gomyn Kennington, ac ar Blackheath—lleoedd ydynt heddyw 
yn ddyrysfeydd o ystrydoedd yn heigio o fywyd dynol, ond 
oeddynt y pryd hwnnw yn dir agored heb ei feddiannu. Yno 
caffai gynulleidfaoedd yn rhifo 10,000, 20,000, a 30,000, An- 
hawdd fyddai cael siaradwr heddyw a allai gyrraedd clustiau 
cynifer ar unwaith; ond yr oedd Ilais Whitefield yn ariannaidd 
ac mor glir a sain cloch. Yr oedd yn hyglyw a’i eiriau yn 
ddealladwy am filltir o ffordd. Clywid Ilais can ei gynulleidfa 
am ddwy filltir. ; 

Cyn cychwyn o Wesley tua Bryste, cyn, yn wir, i Whitefield 

gynnal ei gyfarfod mawr cyntaf yn Kingswood, yr oedd Wesley 
wedi cael amlygiadau rhyfedd o ryw allu dyeithr yn gweithio 
yn ei gynulleidfaoedd yn Llundain. Nid peth anghyffredin y 
pryd hwnnw oedd fod Cyfeillach grefyddol yn para hyd ddau a 
thri o’r gloch y boreu; yr oriau yn cael eu treulio mewn 
mawl, a gweddi, a dyrchafiad ysbryd, a wnai iddynt anghofio 
anghenion byd a chnawd,—a herio gallu’r diafol. 


Ond nid oedd y dylanwadau yn gyfyngedig i aelodau’r gyfeillach. 
Ymaflent yn sydyn mewn rhai o’r byd—ac yn amlach yng nghyfarfodydd 
Wesley nag eiddo Whitefield. Cymerodd y cyntafo’r amlygiadau dyeithr 
hyn le mewn cyfarfod yn Llundain dair wythnos cyn i Whitefield 
bregethu gyda’r fath nerth i’r can glowr yn Kingswood. Tra Wesley yn 
pregethu tarawyd dynes ganol oed, mewn sefyllfa gymdeithasol barchus, 
yn sydyn gan ryw ddylanwad a wnaeth iddi lefain allan fel pe yng 
nghanol pangfeydd marwolaeth. Achosodd gyffro anesgrifadwy ar y 
pryd, ond daeth yn beth cyffredin wedi hynny. Ymbhen dau fis neu dri 
wedi i’r ddynes hon gael ei meddiannu, tarawyd nifer o bobl yn uno 
gynulleidfaoedd Wesley mewn modd cyffelyb; gwaeddent allan mewn 
ing, a syrthient i’r llawr fel pe yn farw. Aeth y son am hyn ar led. 
Anghredai llawer yn nilysrwydd yr arddangosiadau dyeithr; gwawdiai 
eraill hwynt. Symbylid y ddau gan gywreinrwydd i ymweled 4 chyfar- 
fodydd Wesley er gweled y peth—ac yno ymaflid yn yr anghredinwyr a’r 
gwawdwyr gan yr un dylanwadau. Liledodd y dylanwadau i gylchoedd 
eraill. Nid yn unig ymeflid mewn personau yn y cyfarfodydd, ond 
meddiennid hwynt yn llonyddwch a neillduedd eu cartrefi, yn wrth- 
wynebwyr yn ogystal a chefnogwyr y mudiad diwygiadol. Adroddir am 
y cyntaf a feddiannwyd felly, gwrthwynebydd adnabyddus i Wesley, ac 
un afynnai ddyweyd mai meddiant cythreulig oedd yr amlygiadau hyn, 
ac nid dylanwad Yspryd Duw. Ond tra yn darllen pregeth yn ei dy 
gartref, tarawyd yntau i’r llawr, a rhwygwyd ei gorff gan ddirdyniadau. 
Gyrrodd ei berthynasau ar ffrwst am Wesley, a chyda’i fod yn croesi 
trothwy’r drws, llefodd y dyn druan allan :—‘‘ Wele’r hwn y dywedais 
mai twyllwr y bobloedd ydyw,—ond mae’r Arglwydd wedi fy ngorddiwes 
innau.” Tarewid dynion ar yr heol fel yn y capel. Parhaodd y 
meddiant hynod hwn yn gryf am chwe mis cyntaf y Diwygiad. 


Ofer fyddai ceisio esbonio’r ymddadguddiadau hyn. Yr 
oeddent yn rhy gyffredinol ini allu tybied am foment mai 
ffugiol oeddent. Ceid hwynt yng Nghymru fel yn Lloegr, yn 
yr America a’r Ysgotland, ymron ar yr un pryd. Yng 

Nghymru, ai am fod natur y Cymro’n fwy Ilawn o arian byw 
na’r Sais, ai beth, torrai’r amlygiadau allan mewn dull mwy 
eithafol fyth, weithiau mewn chwerthin di-lywodraeth, bryd 
arall, fel y cloff gynt wrth borth y deml, mewn “ rhodio, a 
neidio, a moli Duw;” a phrydiau eraill, drachefn, mewn curo 
cefnau eu gilydd ar eu gliniau, fel pe yn canmol campwaith. 
I bobl yr oes yma mae’r peth yn ymddangos yn anhygoel; 
ir rhai a welsant Ddiwygiad 1859 mae yn ddealladwy, er yn 
anesboniadwy. 


Wedi i ruthr cyntaf y teimladau dyeithr hyn fyned heibio, 
trodd meddwl ymarferol Wesley at y gorchwyl o sicrhau ty 
a chanolfan cyfarfod i’w ganlynwyr. el Richard Baxter 
bedwar ugain mlynedd cyn hynny, er na fynnai ymadael ag 
Eglwys Loegr, eto, gan na chaffai fynediad i’w phwlpudau, 
gosododd ei fryd ar adeiladu teml i’r Arglwydd, lle y gallai 
gyhoeddi’r genadwri a ymddiriedwyd iddo. Ond yn lle adeiladu 
capel newydd, sicrhaodd Wesley feddiant o hen law-weithdy 
o eiddo’r Llywodraeth, ac a adnabyddid fel y Foundry.? Trodd 
hwn yn addoldy—ac o hynny allan daeth Foundry Wesley yn 
ganolbwynt cydnabyddedig Wesleyaeth, fel y daeth Tabernacl 
Whitefield yn fuan wedyn yn ganolfan awdurdod, trefn, a 
gweithgarwch Calfiniaeth Ddiwygiadol yr oes. 


2’r neb a fynno wybod am y Ilannerch hanesyddol, dyddorol yw 
gwybod ei bod heb fod yn nepell o Gapel City Road—maes llafur 
Eglwysbach. Saif yn Castle Road, a red yn gyfochrog ymron 4 City Road. 

Tra roedd y pethau mawr a rhyfedd hyn yn cymeryd Ile 
yn Lloegr, nid oedd Cymru hithau’n ddigyffro. Ond rhaid 
oedd cymeryd bras olwg ar y gwaith yn Lloegr cyn deall 
dadblygiadau’r gwaith yng Nghymru. 


Fe gofir mai nodwedd fawr y Diwygiad yn Lloegr, oedd 
y pregethu yn yr awyr agored, a ddechreuwyd o’i anfodd 
gan Whitefield yn Kingswood, yn Chwefror, 1739. Yn groes 
i'w ewyllys y boddlonodd Whitefield wneud hynny, ac .yn 
groes i’w ewyllys yntau y cydsyniodd Wesley ag ef, ac y 
cymerodd ran yn y gwaith ei hunan. Nodwedd arall y mudiad 
yn Lloegr, a’i gwahaniaethai oddiwrth bob mudiad blaenorol i 
efengyleiddio’r wlad, oedd y rhan a gymerodd lleygwyr ynddo. 
I Eglwyswyr, ac aelodau .o’rurdd offeiriadol fel Wesley a 
Whitefield, yr oedd yn anhawddach ganddynt weled gwr heb 
urddau Eglwysig yn ymgymeryd 4’r Alwedigaeth Santaidd, 
nag oedd ganddynt hyd yn oed bregethu yn yr awyr agored eu 
hunain. John Cennick oedd y cyntaf a ganiatawyd ganddynt 
i wneud hyn,—a thrwy ei ymroddiad, a’i fedr, a’i lwyddiant, 
profodd iddynt mai doeth oedd manteisio ar wasanaeth gwr 
oedd wedi cael ei urddo gan yr Ysbryd Glan, yn hytrach nag 
un na feddai unrhyw gymhwysder arall nag arddodiad dwylaw 
esgob. Gwir i Cennick, ymhen blynyddau ar ol hyn, roi cryn 
drafferth a gofid i Wesley a Whitefield—ond nid am nad oedd 
yn feddiannol ar urdd Eglwysig. Nodwedd arall a berthynai 
i'r mudiad yn Lloegr, oedd y Seiadau Crefyddol y soniwyd 
am danynt eisoes. O’r tair nodwedd yma, yn yr olaf yn 
unig y cafodd Lloegr, y flaenoriaeth ar Gymru ynglyn a’r 
Diwygiad. Fel y danghoswyd eisoes, yr oedd Seiadau yn 

bodoli yn Lloegr cyn i Howell Harris dorri allan fel Efengyl- 
ydd. Am y ddwy nodwedd arall, yr oedd Cymru ar y blaen, 
mewn pregethu yn yr awyr agored, ac mewn caniatau i 
leygwyr wneud hynny. Howell Harris dorrodd yr ia yn yr 
olaf, er nad yn y blaenaf. Cawn ef ei hun yn rhoddi’r flaen- 
oriaeth yn hyn o beth i Daniel Rowlands ar un achlysur,— 
er, ar achlysur arall, yn hawlio’r clod iddo ei hun.2 Ond cawn 
fanylu ar gysylltiadau personol Howell Harris eto; ar hyn o 
bryd 4 gweddau cyffredinol y Diwygiad y mae a fynnom. 


Yr oedd hyn o wahaniaeth rhwng y Diwygiad yn Lloegr i’r 
hyn a’i nodweddai yng Nghymru. Yn Lloegr, Clerigwyr Eglwys 
Loegr—saith o aelodau Clwb Santaidd Rhydychain (gwel 
tudal 224) a drefnent, ac a lywient, ac a ysbrydolent y mudiad. 
Yng Nghymru, er fod a fynnai clerigwyr lawer a’r gwaith; ac 
er, ymhen amser, ymron o angenrheidrwydd o dan yr am- 
gylchiadau, y syrthiodd Ilywodraethiad y mudiad yn gyfangwbl 
i ddwylaw nifer o offeiriaid, eto ar y cychwyn yr oedd cymaint, 
efallai fwy, a wnelai Ymneillduwyr ag ef na’r Eglwyswyr. 


Enwyd eisoes Phylip Pugh ac Enoch Francis, Miles Harry, 
ac Edmund Jones, ymhlith y gweinidogion Ymneillduol 
perthynol i’r ddau enwad, a ddangosasant ysbryd Diwygwyr 
ymhell cyn torri o’r Diwygiad mawr allan. Pan y torrodd 
allan, cafwyd nifer o weinidogion eraill, yn Fedyddwyr ac 
Anibynwyr, yn barod iawn i estyn liaw o gymorth er hyr- 
wyddo’r mudiad daionus yn ei flaen. Ymbhlith y rhai hynny, 
a’r rhai a ddaethant wedi hynny i gysylltiad agos a swyddogol 
a’r gyfundrefn ganoleiddiedig, gellir enwi Lewis Rees, Llan- 
brynmair; Henry Davies, Blaengwrach; Howell Griffith, 
Trefeirig; Benjamin Thomas, ac eraill; ac ymhlith hyrwydd- 
wyr y mudiad ar y dechreu, ond a dorasant eu cysylltiad ag ef 
cyn ei ganoleiddio’n gyfundrefn, gellir enwi David Williams, 
Watford a Chaerdydd. 


Pan ddechreuodd Howell Harris dynnu sylw ac enill enw fel 


1 Dyddlyfr Howell Harris. ® Eto. 

pregethwr, tybiodd y gwyr da hyn y gallai eu cynorthwyo hwy 
yn eu hymdrech i ddeffroi eu cynulleidfacedd gartref. Ceir 
Miles Harry,’ David Williams,‘ Howell Griffith,’ Edmund 
Jones,® Lewis Rees,’ ac eraill o Arweinwyr Ymneillduaeth 
oleuedig Cymru, yn rhoi gwahoddiad cynnes i Howell Harris i 
ymweled 4 chylchoedd eu gweinidogaeth hwynt; a threfnodd 
rhai o honynt gylch o gyhoeddiadau i Howell Harris fel 
Efengylydd.6 Yr oedd rhai o’r brodyr hyn wedi cyrraedd y 
fath enwogrwydd fel Diwygwyr, nes y daeth eu clod i glustiau 
Wesley a Whitefield, a chawn ohebiaeth gyfeillgar a chyson 
yn pasio rhyngddynt. Manylir eto ar y rhan bersonol a 
gymerodd Howell Harris yng ngwaith Y Diwygiad yng 
Nghymru. Ar hyn o bryd dwy ffaith bwysig wyf am argraffu 
ar feddwl a chof y darllenydd, sef :— 

1. Mai Gweinidogion Ymneillduol oedd y cyntaf i’w annog i ddod allan 


fel Efengylydd cyffredinol, gan drefnu cyhoeddiadau a sicrhau ymlaen 
llaw dderbyniad cynnes a chroesawus iddo; a 


2. Mai anenwadol hollol oedd Ilafur Howell Harris ar gychwyn ei yrfa 
fel Efengylwr. 


Gwir (a) na pharhaodd yr oll o’r gweinidogion Ymneillduol 
yn hir iawn yn y cysylltiad cyfeillgar yma 4 Howell Harris,—a 
(b) gwir hefyd na pharhaodd ei lafur cyhoeddus yntau yn 
anenwadol yn hir. Yr oedd cysylltiad rhwng (a) a (b) sy’n 
rhoi esboniad dealladwy ar waith y naill weinidog Ymneill- 
duol ar ol y Ilall, yn tynnu yn ol o gysylltiad swyddogol a 
Howell Harris,—ond nid ar hyn o bryd y gellir yn oreu olrhain 
hanes achos ac effaith yn y cysylltiad hwn. Daw yn amlycach 
pan adroddir, mewn pennod arall, hanes cysylltiadau personol 
Howell Harris a’r naill a’r Ilall o’r personau a’r enwadau hyn, 


Mynegwyd yn y bennod flaenorol am ymweliad cyntaf 
George Whitefield 4’r Dywysogaeth. Yn niwedd 1738, ysgrif- 


5 Casgliad Trefecca, Llythyr 48, Meh. 23, 1739, &c. 4 Eto, Llythyr 36, 
Chwef. 7, 1739. ® Eto, Llythyr 21, Meh. 23, 1788. Eto, Llythyr 25, &c. 
* Eto, Llythyr 24, Awst10, 1738. 7 Eto, Llythyr 88, Mai 9, 1740. 8® Gwel 
y llythyrau uchod ac eraill yng Nghasgliad Trefecca. 

ennodd o Lundain at Howell Harris, ac yn nechreu 1739 
cafodd atebiad. Dyma ddywed y Sais wrth y Cymro :— 


‘‘ Er fy mod yn anadnabyddus i chwi 0 ran fy mherson, yr wyf er’s hir 
amser wedi bod yn un 4 chwi o ran fy ysbryd, ac wedi llawenhau i 
glywed fod yr Arglwydd yn eich Ilwyddo. Ewch ymlaen, fy mrawd 
anwyl, byddwch gadarn yn yr Arglwydd, ac yn nerth ei allu Ef. Mae, 
a bydd llawer o wrthwynebwyr; eithr nac ofnwch. Bydd i’r Hwn a’ch 
danfonodd eich cynorthwyo, eich cysuro, a’ch amddiffyn, a’ch gwneud 
yn fwy na choncwerwr drwy ei fawr gariad. Yr wyf fi yn dyst byw o 
hyn, canys aml y perffeithiwyd ei nerth Ef yn fy ngwendid i.” 


Cynhwysa atebiad Harris a ganlyn:— 


“Pan glywais gyntaf am eich llafur a’ch Ilwyddiant, unwyd fy enaid i 
a’ch eiddo chwi, a chyfeiriais ddeisyfiadau i’r nef ar eich rhan. . . . . 
Mae genyf newyddion da i’w rhoi i chwio Gymru. Mae diwygiad mawr 
yn Sir Aberteifi drwy Mr. Daniel Rowland, offeiriad, llafur yr hwn a 
fendithiwyd yn fawr hefyd yn Sir Gaerfyrddin. Mae ein rhagolygon yn 
Sir Frycheiniog a Mynwy hefyd yn felus. Llwydda’r Diwygiad hefyd yn 
y Sir hon (Morgannwg). Mae yma weinidog Ymneillduol ieuanc defn- 
yddiol iawn, yr hwn sydd wr o garedigrwydd mawr.? Mae un arall o’r 
un nodwedd yn Sir Drefaldwyn.0” 


Gwelir fod Harris y pryd hwn yn ddigon diragfarn i 
gydnabod gwaith a gwasanaeth Ilafurwyr eraill yng ngwinllan 
ei Arglwydd heblaw efe ei hun. 


O Bryste croesodd Whitefield i Gaerdydd, ym mis Mawrth, 
1739. Pregethodd yn y Town Hall, i gynulleidfa liosog 
a pharchus,—ac ymhlith ei wrandawyr yr oedd dau weinidog 
Ymneillduol,—o bosibl, David Williams, Watford, ac Edmund 
Jones, Pontypool. Yno, hefyd, y cyfarfyddodd am y tro 
cyntaf erioed 4 Howell Harris, yr hwn oedd i chwareu rhan 
mor bwysig ym mywyd a mudiadau cyhoeddus Whitefield 
o hynny allan. 

Yr oedd tueddfryd y Trefnydd yn gryf yn Whitefield yn y 
cyfnod hwn, ac un o’r pethau cyntaf a wnaeth oedd ym- 
gynghori 4 Howell Harris am gyflwr y Seiadau, ac ystyried 
pa fodd y gellid yn oreu eu gwneud yn fwy defnyddiol, a 
gwasanaethgar i amcanion y Diwygiad, nag oeddynt. Dyna 
ddechreu cysylltiad Whitefield 4’r diwygiad yng Nghymru. 


Dylanwadodd yr ymddiddan hanesyddol hwnnw lawer ar 
gwrs bywyd dyfodol y ddeuddyn. Gyda’i dueddfryd naturiol 


9 Edmund Jones, Pontypool. 10 Lewis Rees, Llanbrynmair. 

i gymeryd pob dyn ar goel, ni welai Whitefield yn Harris ddim 
ond yr Efengylydd ieuanc, ymroddgar, dewr, wedi ymgyflwyno 
fel yntau o lwyrfryd calon i wasanaeth y Meistr. Ac i wneud 
cyfiawnder A Harris, hyn oedd, yr adeg yma, y dylanwad 
cryfaf a’r nodwedd amlycaf yn ei fywyd. Petae wedi aros 
am y deuddeng mlynedd canlynol yng nghymdeithas ac o 
dan ddylanwad uniongyrchol natur ddyrchafedig fel eiddo 
Whitefield, buasai holl gwrs ei fywyd, a holl hanes dilynol 
y Diwygiad, a Methodistiaeth yng Nghymru, yn wahanol i'r 
hyn a fuont. Ond yn anffodus i Harris, dysbeidiol (inter- 
mittent) oedd dylanwad Whitefield a Wesley arno. A phan 
beidiai’r dylanwad hwnnw, caffai tueddiadau llai teilwng ei 
natur afael ynddo, gyda chanlyniadau alaethus. Ond ar y 
pryd y soniwn am dano nid oedd dim o hynny wedi dod ir 
golwg,—er y gall y craff a ddilyno’n fanwl Ddyddiadwr Howell 
Harris, hyd yn oed yn y blynyddau cyntaf hynny, weld arwydd- 
ion presenoldeb y clefyd a andwyodd wedi hynny lawer ar 
ei ddefnyddioldeb a’i wasanaethgarwch. Ond yn yr ymddiddan 
hwn daeth Whitefield a Harris i ddeall eu gilydd, a chyd- 
drefnasant ryfelgyrch cenhadol yng Nghymru. 

Dychwelodd Whitefield y pryd hwnnw i Loegr; ond ymhen 
mis daeth yn ei ol i Gymru, a phan ddaeth y pryd hwnnw, 
-teithiodd mewn rhwysg ac urddas allanol a adawodd argraff 
ddofn ar feddyliau’r bobl syml i’r rhai y dygodd ei genadwri. 
Sir Pynwy a ddewiswyd fel maes yr ymweliad hwn. Ym 
Mrynbiga y dechreuwyd y rhyfelgyrch,—ac yno yr oedd Harris 
yn ei gyfarfod. Yno hefyd y cafwyd yr atalfa gyntaf—ac yn 
wir yr unig un—i’r ymgyrch. Gwrthodwyd caniatau i White- 
field bregethu yn Eglwys y Plwyf. Ond os na chai bwlpud, 
gallai wneud hyn. Benthyciwyd bwrdd cadarn, yr hwn a 
osodwyd o dan goeden gauadfrig—fel yr arferai Ymneillduwyr 
Cymru’r oes honno wneud 4’u pwlpudau symudol—ac oddiar 
ben hwnnw y traethodd Whitefield ei genadwri nefol. 

Wedi’r oedfa ym Mrynbiga, ffurfiwyd gosgorddlu anrhydedd 
iddo, a chyda o hanner cant i dri ugain neu dri ugain a deg, o 

wyr cyfrifol.ar eu meirch eu hunain yn ei ganlyn, teithiodd 
Whitefield yn ei flaen i gymeryd meddiant o Sir Fynwy yn 
enw ei Arglwydd, ac i blannu Baner y Groes ynghanol nifer o 
gadarnfeydd y gelyn. O Brynbiga aeth i Bontypool. Yno 
taflwyd drysau’r Eglwys led y pen iddo—ond nid oedd Eglwys 
Pontypool yn ddigon mawr i gynnwys y ddegfed ran oi wran- 
dawyr. Ar ol oedfa fér yn yr Eglwys, parotowyd Ile iddo 
annerch y gynulleidfa fawr yn yr awyr agored, yr hyn a wnaeth 
gyda nerth a dylanwad mawr. Yna, aeth yn ei flaen, a’r gos- 
gorddlu gwyr meirch yn ei ganlyn o hyd, i Abergafenni, Ile — 
y cafodd gynulleidfa o ddwy fil. Yna, ymlaen drachefn i 
Cwmiau, lle y pregethodd yn y fynwent, am fod yr Eglwys 
yn rhy fechan. Yna, ymlaen drachefn i Gaerlleon ar Wysg; 
i Trelech, lle y pregethodd o ben yr horse block wrth ymyl y 
dafarn; 1 Chepstow, lle y pregethodd yn yr Eglwys; ac i 
Coleford, lle y pregethodd yn y farchnadle.™ 


Ni chaniata gofod imi roi yma ond dyfyniad neu ddau o 
ysgrifeniadau Whitefield ei hun ar yr argraffiadau a adawodd 
y daith yma ar ei feddwl,—a dewisaf y ddau yma am y 
goleuni a daflant ar gyflwr Cymru, a chymeriad rhai o 
hyrwyddwyr y Diwygiad. Dywed :— 


“ Gallaswn dreulio rai misoedd gyda budd yng Nghymru. Po hwyaf 
yr arhosaf yn y wlad, mwyaf yr wyf yn ei hoffi. Mae’r bobl yn syml 
a diddichell. Mae yma lai o ddallbleidiaeth nag a geir yn gyffredin 
yn Lloegr. Trwy gymhelliadau Howell Harris, a gweinidogaeth eraill, 
maent yn newynu ac yn sychedu am Gyfiawnder Iesu Grist.” 


Mewn cysylltiad a’i ymweliad 4 Chaerlleon, dywed :— 


“ Dymunais yn arbennig ddyfod yma, canys pan fu fy mrawd Howell 
Harris yma o’r blaen, darfu i rai o’r gwehilion guro tabwrdd, a bloeddio 
o’'i gwmpas er mwyn ei aflonyddu. Eithr ni chaniataodd Duw iddynt 
ysgwyd tafod yn awr, er imi bregethu o’r un lle ag y gwnaeth yntau, 
ac er imi weddio Duw ar ei ran wrth ei enw, fel hefyd a wnaethum 
ymhob lle y pregethais yng Nghymru. Na ato Duw imi fod a chywilydd 
o’m Meistr nac o’i weision. Daeth miloedd ynghyd o bob rhan o'r 
wlad, a rhoddodd Duw imi y fath gymorth eithriadol, nes imi gael fy 
nghario allan o honwyf fy hun.” 


1 Ceir hanes dyddorol anghyffredin am yr holl daith hon yn y 
Gloucester fournal, Ebrill 24, 1739. 

Mae llawer mwy yn y ddau ddyfyniad uchod nag a ym- 
ddengys ar y wyneb, ond nid af yn awr i fanylu arnynt. 
Dyna hanes ail ymweliad Whitefield 4’r Dywysogaeth—a 
rhwydd yw deall i’r son am yr ymweliad, a’r dylanwadau 
nerthol a aeth gydag ef, redeg drwy’r holl wlad o amgylch, gan 
godi awydd cryfach nag erioed yn y bobl i glywed y gwr a 
addabyddid eisoes fel pregethwr galluocaf a hyotlaf ei oes. 

Dychwelodd Harris gyda Whitefield i Loegr—a dyna 
ddechreu cysylltiad swyddogol Efengylwyr Cymreig a’r Di- 
wygiad yn Lloegr. O’r dydd hwnnw allan, tan ar ol iddo 
dorri ei gysylltiad 4 Methodistiaid Cymru, parhaodd Howell 
Harris mewn cysylltiad agos a swyddogol a’r mudiad diwyg- 
iadol yn Lloegr. Heb fynd i fanylu yn ormodol, gellir symio 
i fyny drwy ddweyd fod Whitefield yn awr yn paratoi i 
gymeryd awenau yr holl fudiad, o’r ochr Galfinaidd,—fel y 
gwnaeth Wesley o’r ochr Arminaidd,—i’w ddwylaw ei hun; a’i 
fod yn edrych ar, ac yn ymddwyn at, y gwaith yng Nghymru 
fel rhan naturiol a hanfodol o’r gwaith cyffredinol yn Lloegr. 
Fel y dygwyd John Cennick (yr hwn oedd wedi gwneud yn 
Swydd Wilts waith tra chyffelyb i eiddo Howell Harris yng 
Nghymru, sef ffurfio cylch diwygiadol cartrefol iddo ei hun) 
i mewn i’r cylch swyddogol yn Llundain, felly hefyd y gwnaed 
yn awr 4 Howell Harris, ac wedi hynny 4 nifer o’r gweithwyr 
mwyaf ymgyflwynedig yn y maes Cymreig. Fel cymorth at 
wneud hynny, gwahoddodd Whitefield Howell Harris, a 
Daniel Rowlands, a Howell Davies, ac eraill, nid yn unig 
i efengylu ac ymweled a’i Seiadau mewn gwahanol rannau 
o Loegr, ond i bregethu yn y Tabernacl, ac i arolygu’r gwaith 
yno yn ei absenoldeb ef. 

Daeth atalfa i barhad uniongyrchol gweinidogaeth White- 
field yng Nghymru. Talodd ail ymweliad 4’r America, ond 
oddi yno gohebai yn gyson Ag arweinwyr y mudiad yng 
Nghymru, Howell Harris, Edmund Jones, Daniel Rowlands, 
ac yn ddiweddarach, Herbert Jenkins. Anffodus, mewn mwy 
nag un ystyr, a fu ymadawiad Whitefield o’r wlad hon y pryd 

hwnnw. Yn ei absenoldeb ceisiodd gwrthwynebwyr Calfin- 
aidd John Wesley godi gwrthryfel i’w erbyn, a chreu rhwyg 
ymhlith y Diwygwyr. Blaenaf ymhlith y rhai hyn yr oedd 
John Cennick, a Joseph Humphreys, ac, y mae yn ofidus 
meddwl, Howell Harris. Anghofiodd yr olaf gymaint arno 
ei hun, nes y geilw gwaith Wesley yn gwrthwynebu athraw- 
iaeth Etholedigaeth fel “ haint uffernol.”% Petae Whitefield 
wedi aros yn y wlad hon, o bosibl y buasai ei ddylanwad 
personol yn ddigon cryf ar ei ganlynwyr, i’w rhwystro i yrru 
pethau i’r pen fel y gwnaethant yn ei absenoldeb. A’r drwg 
oedd eu bod yn gweithredu i raddau yn ei enw, ac yn ym- 
ddangosiadol, o leiaf, o dan ei awdurdod ef; fel, pan ddaeth 
yn ol i’r wlad hon, y cafodd ei fod yntau, mewn ystyr, wedi 
ei rwymo i’r un gwrthwynebiad cyndyn i John Wesley ag 
oeddynt hwy. Yn y cyfnod hwn galwyd y wasg i gynorthwyo 
y mudiad diwygiadol Calfinaidd—ac ar yr un pryd i gynorth- 
wyo’r ymosodiad ar Wesley. Sefydlwyd papur newydd wyth- 
nosol, a adwaenid wrth yr enw The Weekly History, yn rhoi 
hanes y Diwygiad yn ei wedd Galfinaidd, yn America, Lloegr, 
Cymru, a’r Ysgotland. Cymro oedd yr argraffydd a’r cy- 
hoeddwr, John Lewis wrth ei enw, a’r prif ohebwyr iddo 
oeddent Harris, Cennick, Humphreys, a Whitefield. Heblaw 
y rhai hyn, ysgrifennai nifer o ohebwyr eraill yn gyson iddo, 
ymhlith eraill Thomas Lewis, brawd yr argraffydd. Wrth 
gymharu cynnwys y llythyrau hyn a’u gilydd, gellir cael syniad 
tra chywir o gyfeiriad cyffredinol y gwaith. 


Nid cynt y dychwelodd Whitefield i Loegr nag yr ymdrechodd 
gasglu drachefn i’w law ei hun y gwahanol edefau oeddent 
wedi cael eu torri a’u dyrysu yn ei absenoldeb. Cafodd, er ei 
siomedigaeth, fod anghydfodau wedi torri allan yng Nghymru 
yn ogystal ag yn Lloegr. Pwnc o athrawiaeth oedd wrth 
wraidd yr anghydwelediad 4 Wesley, pwnc o drefn, a’r hen 
gwestiwn anorffen pwy yw’r mwyaf yn nheyrnas nefoedd, oedd 


2 Lilythyr Howell Harris, Hydref 27, 1740. 

yn blino’r saint yng Nghymru. Heb fynd i fanylu ar y pethau 
hyn, yr hyn, o bosibl, na fyddai fuddiol, gellir dweyd, wrth 
fyned heibio, fod y gwendid yn natur Howell Harris wedi 
amlygu ei hun yn absenoldeb Whitefield tuag ato yntau hefyd.¥ 
Ond yr oedd mawrfrydigrwydd Whitefield y fath fel na chan- 
iatai iddo ddal digofaint tuagato, fel ag a wnai natur Ilai 
llariaidd. Yn lle hynny ysgrifennodd lythyr caredig ato, a 
chymerodd ef i mewn i gylch y gwaith yn Lloegr. Yny llythyr 
hwn dywed wrth Harris :— . 


“Ewch i Bryste, Caerloew, a Swydd Wilts, am ryw_bythefnos i bre- 
gethu; ac yna deuwch i fyny i Lundain. . . Yna gallwn ymgynghori 
beth fydd oreu i’w wneuthur dros achos y Meistr.” 


Ar ol yr ymgynghoriad, gadawodd Whitefield Harris fel 
ciwrad o dano yn y Tabernacl, ac aeth ef ei hun i’r Ysgotland. 
Yn y cyfamser, aeth pethau o ddrwg i waeth yng Nghymru, nes 
y teimlodd Whitefield ei bod yn bryd iddo gymeryd mewn llaw 
y mater o’u dwyn i drefn. Yn yr argyfwng hwn ysgrifenodd 
lythyr pwysig at arweinwyr y mudiad yng Nghymru. Mae yn 
ddyddiedig ‘ Bryste, Rhag 28, 1741,” ac yn un tra arwydd- 
ocaol. Wele ddyfyniadau ohono :— 


Fy ANWYL FRODYR YNG NGHRIST: 


Er yn gorfod bod yn absennol o ran y corff, yr wyf yn ysgrif- 

ennu hyn i’ch sicrhau fy mod yn bresennol 0 ran yr ysbryd. Deisyfaf i 
chwi lawer o bresenoldeb ein Pen godidog. Nid wyf yn amheu y cewch 
Ef yn ffyddlawn i’w addewid; a chan eich bod yn cyfarfod a’ch gilydd 
yn ei Enw Efi ystyried materion o’y pwys mwyaf, byddwch ddyfal mewn 
gweddi, canys mae arnoch angen llawer o’r Ddoethineb sydd oddi uchod. 
Un pwnc mawr yw, gwybod yn iawn i ba swydd a gwaith neillduol mae 
Crist lesu wedi galw pob un o honoch. Canys cymeraf yn ganiataol na 
bydd i neb o honoch redeg cyn cael ei alw, neu gael profion 0’i droedigaeth 
ethun. Maei bersonau gwahanol ddoniau a grasusau gwahanol. Galwyd 
rhai i ddeffroi ; erailli sefydlu ac adeiladu. Mae gan rai ddoniau poblog- 
aidd, cymhwys i gynulleidfacedd mawrion; symuda eraill yn oreu mewn 
cylch mwy cyfyngedig, a gallant fod yn dra defnyddiol yn y Cyfeillachau 
Cyfrinachol. Tybiaf y dylai’r rhai a elwir i weithio’n gyhoeddus, ymgyf- 
lwyno’n gyfangwbl i’r gwaith, gan fyned heb géd nac ysgrepan. Bydd 
i'w Meistr ddwyn eu treuliau. Am eraill nas gallant ond ymweled yn 
gyfrinachol, dylent ofalu am eu galwedigaethau tymhorol, gan roi eu 
horiau hamddenol i wasanaeth yr Eglwys. Mae rhai o honoch yn 
weinidogion Eglwys Loegr ; ond os ydych yn ffyddlon, nid wyf yn tybied 
yr arhosweh yn hir ynddi. Eto, nac ewch allan o’y Eglwys hyd nes eich 
bwrier allan 0 honi. A phan eich bwrier allan er mwyn lesu Grist, nac 


18 Gwel Llythyr Whitefield at Harris, Meh. 6, 1741. 

ofnwch bregethu yn y caeau. A thra yr arhosoch yn yr Eglwys, O! na 
adewch i blant Duw newynu o eisieu’r Sacrament, hyd yn oed os byddant 
yn perthyn i blwyf arall. Ni fwriadwyd y Canon Eglwysig sy’n gwa- 
hardd rhoi’r Sacrament i ddyeithriaid, ond yn unig i atal y sawl a ddont 
yn amharod, ac heb wybod i’r gweinidog. O’m rhan fy hun, buaswn yn 
ei hystyried yn anrhydedd i gael fy ngosod yn y Llys Eglwysig, a chael 
fy niarddel am roi i blant Duw y Sacrament yn fy Eglwys i pan nas 
gallant ei chael mewn lle arall. Byddai Ysbryd Crist a’r gogoniant, yr 
wyf yn sicr, yn gorffwys ar fy eriaid. 

m y rhat na ordeiniwyd, nis gallaf ddweyd Ilawer, ond yn unig 
gweddio ari bob uno honynt gymeryd ei le priodol. Pe gallai’r brawd 
Lewis ddod trosodd i’n cynorthwyo, da fyddai. Mae ar yr Eglwys yma 
angen mwy 0 lafurwyr. Dylai rhai fod bob amser yn Swydd Wilts ac yn 
Kingswood. , 

Hoffwn hefyd pe gallech gyfarfod yn fisol, os nad oll gyda’ch gilydd, 
eto ychydig o honoch sy’n byw agosaf at eich gilydd. Yr wyf ar fedr 
sefydlu cyfarfodydd misol yn Bryste a Llundain, lle y darllenir llythyrau 
oddiwrth ohebwyr, ac y gweddier. Petae genych gyfarfodydd misol, 
gallai pob cynghorwr a Ilafurwr adrodd ei hanes; gellid gyvru crynhodeb 
o hynny i Lundain, a gyrrem ninnau yn ol i chwithau grynhodeb o’n 
hamgylchiadau ninnau. Felly hyrwyddid undeb, ychwanegid cariad, a 
chryfheid ein dwylaw. 

Gellir gwneud yr hyn oll heb ymadael yn ffurfiol @r Eglwys Sefydledig, 
—yr hyn nid wyf yn tybied fod Duw eto yn galw arnom i wneud ; ond os 
teimla brawd neu chwaer awydd cymuno gyda’y Ymuneillduwyr, ac yn 
teimlo eu hunain yn rhydd i gymuno yn yr Eglwys hefyd, dylid eu 
gadael at eu rhyddid. . : 

Dichon, ar ol hyn, y caniata Duw imi ddod atoch chwi, ac y cawn 
fwynhau cyfeillach felus a’n gilydd. 


Eich cariadus frawd a gwas, 
GEORGE WHITEFIELD. 


Gwelir yn y llythyr uchod amryw bethau tra phwysig yn 
eu perthynas a’r Diwygiad ar y pryd hwnnw, ac yn ei ddad- 
blygiad dyfodol. Ymbhlith yr amlycaf o honynt gellir nodi :— 


1. Fod sefyllfa pethau yng Nghymru yn gofyn y pwyll a’r doethineb 
mwyaf. 

2. Fod anghydwelediad yn bodoli yn eu plith. 

3. Fod hyn yn codi yn rhannol oddiwrth awydd am gael blaenori eu 
gilydd. 

4, Fod Whitefield am ddwyn adref i'w meddyliau y ffaith y gall fod 
““amryw ddoniau, ond yr un Ysbryd,”—ac y dylai pob un lenwi’r 
cylch at yr hwn y cymhwysir ef gan ei ddawn. 

5. Fod y cwestiwn 0 gymuno gyda’r Ymneillduwyr ar y naill law, ac yn 
yr Egiwys ar y llall, eisoes yn cynhyrfu’r frawdoliaeth. 

6. Fod cwestiwn safle a pherthynas y lleygwyr a’r gwaith, yn gwasgu 
am sylw. 

7. Fod Whitefield yn ystyried fod cysylltiad hanfodol yn bodoli rhwng y 
gwaith yn Lloegr a’r gwaith yng Nghymru. 


Heb fynd i aros yma uwch ben y cwestiwn, gellir dweyd fod 
Whitefield, wrth drefnu’r Gymdeithasfa a’r Seiadau ar ol 
261 


DIWYGWYR CYMRU. 


~ 


hyn, wedi rhoi y rhan fwyaf o’r awgrymiadau uchod mewn 
gweithrediad ymarferol. 

Mae yn deilwng o sylw cyn myned ym mhellach, fod White- 
field hyd yma,—ac yn wir hyd ddiwedd ei oes—wedi glynu yn 
fwy ffyddlon na neb o’i gyd-lafurwyr wrth ei syniad gwreiddiol 
o Efengylydd,—sef un a fynnai bregethu’r Efengyl i bawb heb 
wahaniaeth enwad. Yr oedd y syniad o enwadaeth yn wrthun 
ganddo. Yn yr Ysgotland ceisiodd y Presbyteriaid gyfyngu ei 
wasanaeth i’w cynulleidfaoedd a’u cyfundrefn hwy; a chan iddo 
wrthod cael ei gyfyngu felly, ni fynnent mwyach gael ei was- 
anaeth.4 Casglwn oddiwrth lythyrau pellach o’i eiddo, fod yr 
anghydfod enwadol wedi dod i mewn i ymgynghoriadau’r 
brodyr yng Nghymru.” Ddeufis cyn hynny yr oedd Harris yn 
ysgrifennu at Whitefield i ddweyd fod croesdynnu wedi bod yn 
y gynhadledd a gynhaliwyd gan arweinwyr y mudiad, ond eu bod 
wedi ymgymodi a’u gilydd mewn teimladau drylliog iawn. Yr 
oedd ysbryd y dadleuwr yn gryf yn Harris, ond yn wan yn White- 
field. Lle rhuthrai’r blaenaf yn benboeth i gweryl, lleddfai’r 
olaf yr ystorm yn ysbryd Tywysog Tangnefedd. Gan ysgrifennu 
at Howell Harris dywed:— 


‘Mae yn wir flin gennyf fod y fath ysbryd cul yn cael ei arddangos 
yng Nghymru. Eithr pa beth addywedwn? Cariad y Prynwr yn unig 
a all uno a chadw’r praidd gyda’u gilydd. Ni wna’r tro i groes-ddadleu 
a dall-bleidwyr a phobl gul eu hysbryd. O’m rhan fy hun bwriadaf o hyn 
allan i ddweyd llai wrth, a gweddio mwy dros, y cyfryw bobl.” 1” 


Dyna’r ysbryd rhagorol yn yr hwn yr edrychai y gwr 
mawr hwn ar yr ymbleidio a flinai Cymru. Yr ystyriaethau 
hyn, yn ddiau, a’i cymhellodd i gymeryd rhan mwy amlwg 
nag erioed yn y gwaith yng Nghymru. Yr oedd yn yr Ysgot- 
land pan gafodd lythyrau pellach o Gymru yn dangos fod 
pethau yno mewn cyfiwr gwir ddrwg. Yr oedd yntau ar y 


14 Lilythyr Whitefield 0 Edinburgh, Awst 13, 1741, ac eraill o’i lythyrau. 

16 “ Os dyrry’r Arglwydd ini y gwir ysbryd Catholig, yn rhydd rhag zel 
sectol, gwnawn yn dda. Blin gennyf ddeall fod cymaint o gulni ymhlith 
rhai o’r brodyr yng Nghymru.”—Llythyr Whitefield at Mr. Oulton, 
gweinidog y Bedyddwyr yn Llanllieni, Mai 27, 1742. 

16 Llythyr Howell Harris 0 Lanwrtyd, Mawrth 24, 1742. 

W Llythyr Whitefield at Harris, Mai 29, 1742. 

pryd dan bwys o ofidiau personol. Ymbhlith pethau eraill, yr 
oedd yr Ysgotiaid Presbyteraidd wedi dechreu ei erlid. 
Aethant mor bell a chyhoeddi dydd o ympryd a gweddi o’i 
achos ef, gan ddweyd mai twyll oedd ei waith, ac mai trwy 
offerynoliaeth y diafol y’i cyflawnai.® Ac eto, ynghanol ei 
ofidiau ei hun, cafodd hamdden i dalu sylw i anghenion Cymru. 
Dyma fel yr ysgrifenna at Harris :— 


“Mae yr hyn a ddywedwch am Gymru druan wedi’m cyffroi. Gor- 
weddais ar fy ngwyneb heddyw, ac am beth amser deisyfais gydag 
ocheneidiau anrhaethadwy, am gyfarwyddyd yn hyn a materion tra 
phwysig ereill.” 19 


Ymhen wythnos wedyn yr oedd yn ol yn Liundain; y 
cymylau wedi gwasgaru, a gwynepryd Duw yn llewyrchu arno. 
Yr oedd wedi cael gweledigaeth eglur pa beth oedd raid ei 
wneuthur yng Nghymru. Yr oedd yr ocheneidiau anrhaeth- 
adwy wedi enill gwrandawiad ac atebiad. Dyma yr hyn a 
ysgrifenna yn awr at Harris :— 


“Mae achos Cymru ar fy nghalon. Bwriadaf gyfarfod a’r brodyr i 
gyd yno gyda’u gilydd. Gan fod y deffroad yn ymddangos fel i raddau 
wedi myned heibio, a bod cynifer o feini bywiol, mae yn bryd meddwl am 
eu rhoi ynghyd. Bydded i Adeiladydd mawr yr Eglwys ein harwain a’n 
cyfarwyddo. Yr ydym yn cael dyddiau hyfryd yma. Mae’r bobl a 
minnau wedi bod ym maesdrefi’r net! Bendigedig fyddo Duw. Preswyl- 
iaf yn y nefoedd bob dydd.”’ »° 


Nid hir y bu Whitefield yn awr cyn trefnu cynnal y Gym- 
deithasfa Gyffredinol gyntaf a gynhaliwyd erioed yng Nghymru. 
Yr oedd rhai o arweinwyr y mudiad wedi arfer cyfarfod a’u 
gilydd yn achlysurol cyn hyn, er ymgynghori a’u gilydd, ond 
nid oedd unrhyw ymgais wedi cael ei wneud 1’w cysylltu yn 
gyfundrefnol a’u gilydd. Hyn a amcanai Whitefield yn awr ei 
wneud. 

Yn Watford y cynhaliwyd y Gymdeithasfa gyntaf hon. 
Yr oedd yno gapel Anibynnol, yng ngweinidogaéth David 
Williams, Pwllypant, yn agos i filltir o Gaerffili, Yr oedd y 
David Williams hwn, fel y cofir, yn un o’r gweinidogion 


‘18 Llythyr Whitefield at Harris, Camburslang, Awst 26, 1742. 
19 Llythyr Whitefield at Harris 0 Camburslang, Awst 26, 1742. 
20 Llythyr Whitefield at Harris 0 Hoxton, Medi 3, 1742. 

Ymneillduol a wahoddasant Howell Harris i ddod i gynnal 
cyfarfodydd diwygiadol yn y wlad, ac a drefnasant gyhoedd- 
iadau iddo. Bu am rai blynyddau yn nodedig o ymdrechgar a 
llwyddiannus, ac yn dal cysylltiad agos a chynnes iawn 4 


Howell Harris. 

Gan fod mwy nag amheuaeth wedi cael ei daflu ar y rhan a gymerodd 
David Williams, Watford, yn y Diwygiad, maddeuir imi am roi yma brawf 
neu ddau o’r dyddordeb mawr, a’r ymroddiad egniol a ddanghoswyd 
ganddo yn y gwaith da. Mewn llythyr (Rhif 31 yng Nghasgliad Tre- 
fecca) a ysgrifennwyd gan Mr. Thomas, Caerffili, Tachwedd 29, 1738, at 


Howell Harris, dywed :— 


“ Bwriadwn drefnu gyda’ch cyfaill, Mr. Thomas, offeiriad Gelligaer, i 
ddod unwaith bob pythefnos i gapel sydd gennym yma (capel Watford 
o bosibl), gan hyderu y bydd er ein budd ni y rhai ydym wedi ymuno a’n 
gilydd i'w groesawu. Maent (y bobl) yn casglu at eu gilydd bob nos i 
weddio a chanu- Salmau, trwy Mr. David Williams, yr hwn nid yw yn ol 
© gyflawni ei ddyledswydd, ond sydd yn mynd o dy i dy bob nos.” 


Rhif 36 yng Nghasgliad Trefecca yw Ilythyr oddiwrth Dd. Williams ei 
hun at Howell Harris. Ei ddyddiad yw Pwllypant, Chwefror 7fed, 1739. 


Dywed :— 
‘““ Hyderaf eich bod yn iach, a bod gwaith yr Arglwydd yn Ilwyddo yn 
eich llaw. . . '. . Mae’r drws yn ardal Gwernydomen eto’n 


agored, ac yn debyg o barhau felly; mae galwadau newydd arnaf bob 
wythnos. Mae’r bobl yn tyrru i glywed yr hyn y gwél Duw yn dda ei 
wneuthur. Mae gennym yn awr dair Seiad yn mynd ymlaen heb fod 
ymhell o Gaerdydd. Mae’r Seiad yng Nghaerdydd® yn danfon ei serch i 
chwi, ac yn eich anrhegu 4 dwy gyfrol Woodard. Nid yw Mr. Whitefield 
yn dod i Bryste adeg y ffair. Derbyniasom naw o aelodau er pan fuoch 
yma, ac mae cynifer eto yn gofyn am eu lle. Bum yn Gelligaer yn 
annerch cynulleidfa fawr neithiwr. Gelwais gyda Mr. Thomas (yr offeir- 
iad), ond nid oedd ya yty. Bum yn ymweled a Seiad Llanhiddel, Ile y 
canfyddais lawer o ysbryd y ddeddf. Hyderaf fod gan Dduw lawer o 
waith i chwi i’w gyflawni yn y wlad hon, ac yn enwedig yn Sir Fynwy. 
Mae galwadau am danoch, un o Gasnewydd a’r Ilall o Gaerlleon. Myfi 
yw eu cennad hwy atoch. Nid wyf ond newydd gyrraedd adref, a rhaid 
1 mi fynd allan eto yn fuan, a chan fod rhaid imi ysgrifennu eto at y 
Parch. Griffith Jones, nid oes gennyf ond amser i roi i chwi yr ychydig 
awgrymiadau hyn. Mae’r Seiadau yn cyfarfod yn ein ty ni bob dydd - 
Gwener. Bydded ini oll ymdrechu drosom ein hunain, a thros ein gilydd, 
a thros holl Israel Duw. Cefais lythyr oddiwrth Mr. Griffith Jones, yn 
rhoi awdurd6d i sefydlu amryw ysgolion o dan ei reolau ef. Mae gan 
Mr. Thomas (offeiriad Gelligaer) gynulleidfa fawr yng Nghaerffili, ac yn 
cael ei gymeradwyo yn fawr. Bydded i Dduw eich Ilwyddo chwithau, a 
chofiwch fi yn eich gweddiau.” 


*1Yr oedd Caerdydd yn rhan o gylch gweinidogaeth Dd. Williams, ac 
yntau yn fugail ar yr eglwys yno yn ogystal ag un Watford. Dyma’r 
ee Yio eeee Whitefield gyntaf 4 hi o holl Seiadau Cymru. “Gwel 
tudal. 245. 

Oddiwrth y llythyrau uchod mae amryw bethau’n amlwg, ac yn eu 
plith— 
1. Fod David Williams yn cymeryd rhan flaenllaw yn y mudiad diwyg- 
iadol. 
. Hi fod ar y telerau goreu a mwyaf cyfeillgar 4 Howell Harris. 
Ki fod yn trefnu ac yn chwilio am gyhoeddiadau i Howell Harris. 
Ei fod ei hun yn cynnal ac yn arolygu Seiadau. 
Ei fod yn cydweithio’n selog a chyfeillgar 4g Offeiriaid Efengylaidd. 
Ei fod yn gwybod am symudiadau a threfniadau Whitefield. 
- Fod bwriad i gael Whitefield i Gymru cyn iddo ddod i Bryste. 


NDARWY 


Dyna’r gweinidog Ymneillduol yng nghapel yr hwn y 
cynhaliwyd y Gymdeithasfa gyntaf, a’r Ile a wnaed o’r pryd 
hwnnw allan, am gryn amser, yn bencadlys y mudiad cyfun- 
drefnol i hyrwyddo’r Diwygiad.” Mantais arbennig i hyn 
oedd agosrwydd ty plas y Watford, preswylfod Mr. Thomas 
Price—* Price yr Ustus,” fel y geilw Williams, Pantycelyn, ef. 
Amaethwr a phorthmon cyfrifol a chefnog oedd Thomas Price, 
aelod a swyddog yn Eglwys Anibynnol Watford. Chwareua 
ef, a’i deulu, a’i gartref, a’i gyfoeth, ran tra phwysig yn hanes 
y Diwygiad yng Nghymru. Yr oedd ei dy bob amser yn 
agored fel llety fforddolion i weision yr Arglwydd—a’r un 
croesaw cynnes Cymreig yn cael ei estyn i George Whitefield, 
Howell Harris, John Wesley, Daniel Rowlands, Edmund Jones, 
Williams, Pantycelyn, ac eraill o bob Ilwyth, ac iaith, ac 
enwad,a gymerent ran yn y gwaith mawr. Yma, ynte, y 
cyfarfyddai aelodau’r Gymdeithasfa i fwynhau Iletygarwch 
Thomas Price, a’i ferch ynghyfraith, Grace Price, ar ol gorffen 
yr oedfaon a’r cynadleddau yn y Capel. 

Yng Nghapel y Watford, ynte, y cyfarfyddodd y Gym- 
deithasfa gyntaf, ac ym mhlasdy Watford y cafodd y cenhadon 
luniaeth a llety. Saith o bersonau yn unig oedd yn bresennol 
yn y Gymdeithasfa honno—yr un rhifedi ag a gyfarfyddodd 
John Wesley yn Llundain, at yr un pwrpas, bedair blynedd cyn 


22 Dichon y maddeuir i mi yma am adgoffa’r darllenydd, mai o Eglwys 
Anibynnol Watford y ffurfiwyd Eglwys Anibynnol y Groeswen. Gwn 
fod hanesydd Methodistaidd yn hawlio’r Groeswen fel Eglwys a Chapel 
Methodistaidd, ond gan fod yr un awdwr yn hawlio Eglwys a Chapel 
Watford hefyd, fel eiddo Methodistaidd, prin mae eisieu dweyd dim 
pellach ar y mater.—B. G. E. 

hynny. Wele enwau’r saith:— George Whitefield, Daniel 
Rowlands, John Powell (ciwrad Aberystruth), William Wil- 
liams, Pantycelyn, Howell Harris, John Cennick, a Joseph 
Humphreys. Os dadansoddwn y rhestr, cawn y ffeithiau 
dyddorol canlynol am gyfansoddiad y Gymdeithasfa “ Fethod- 


istaidd””’ gyntaf hon :— 


. Yr oedd tri Sais a phedwar Cymro ynddi. 

. Yr oedd pedwar offeiriad a thri lleygwr ynddi. : : 

Yr oedd y tri lleygwr hyn wedi ffurfio cylchoedd diwygiadol iddynt 
eu hunain. 

. Yr oedd un (Cennick) yn fab i Grynwr—trodd wedyn at y Morafiaid. 

Yr oedd un arall (Humphreys) yn fab i weinidog Anibynnol. 

. Yr oedd un arall (Williams, Pantycelyn) yn fab i ddiacon gyda’r 

Anibynwyr. 

. Yr oedd pedwar o’r saith yn swyddogion cydnabyddedig o gyfun- 
drefnaeth y Tabernacl yn Llundain, ac un arall yn gwasanaethu yn 

-achlysurol o dan yr un gyfundraeth. 


N Oa we 


Heb fynd i fanylu llawer ar y gweithrediadau, digon yw 
dweyd ar hyn o bryd fod Whitefield wedi cael ei ethol yn 
Llywydd am y tro, a bod y gynhadledd wedi mabwysiadu y rhan 
fwyaf o awgrymiadau Whitefield yn ei lythyr at y frawdoliaeth 
(gwel tudal 260). Cynhaliwyd nifer o gyfarfodydd misol mewn 
gwahanol rannau o’r wlad. Yn un o’r cyfryw a gynhaliwyd yn 
Glanrafon ddu, Sir Gaerfyrddin, Dydd Gwyl Dewi, pender- 
fynnwyd cymeradwyo i’r Gymdeithasfa y pethau canlynol :— 


1. Fod Cymdeithasfa Gyffredinol 0 weinidogion a chynghorwyr Lloegr 
a Chymru i gyfarfod bob hanner blwyddyn. 

2. Fod y brodyr Seisnig i gyfarfod unwaith ar wahan, a’r brodyr Cym- 
reig unwaith ar wahan, rhwng pob Cymdeithasfa Gyffredinol. 

3. Fod y ddwy adran i ohebu yn gyson a’u gilydd. 


Golygai hyn o angenrheidrwydd undeb peiriannol (organic 
union) rhwng “ Methodistiaeth” Cymru ac eiddo Lloegr. O’r 
dydd hwnnw allan cawn y Diwygwyr Cymreig yn danfon eu 
hadroddiadau yn gyson i Whitefield. Un o’r rhai cyntaf, os nad 
y cyntaf oll i wneud hynny oedd Daniel Rowlands.. Ymbhen 
wythnos wedyn, gwnai Howell Harris yr un peth. Dilynwyd eu 
hesiampl gan eraill. Arran y Seiadau gwledig, yn arbennig rhai 
Sir Aberteifi, deisyfir ar Whitefield i gyd-ddioddef a’u gwen- 
didau. Medd yr adroddiad: 


‘‘ Maent yn wasgaredig ar hyd a Iled y wlad, a chan eu bod yn wir 
dlodion, nis gallant ddod i fyny a’r drefn a’r cynllun manwl sydd gennych 

chwi yn Llundain. Gwelir yn feunyddiol fod yr hyn sydd yn iawn ac yn 
adeiladol mewn unlle, a chyda rhai pobl, yn anymarferol ymhlith eraill. 
Gadawn i’r Brawd Rowlands drefnu ac uno y bob! mewn dosbarthiadau 
(bands) cyfrinachol, a chanfyddir effeithiau daionus hynny. Mae wedi 
darparu rhai eneidiau godidog i’w cynghori a’u bugeilio.” 

A’r un adroddiad ymlaen i ddweyd fod wyth o siroedd 
Cymru yn agored i Whitefield, ac yn sychedu am ei glywed, ac 
y byddai “llawer o Eglwysi, heblaw’r Capeli,” yn agored iddo. 
A’i ddisgwyliadau wedi cael eu codi yn uchel gan y rhagolygon 
hyn, a’i galon a’i holl natur ar dan gan zel at y gwaith, daeth 
Whitefield i lawr i Gymru i gynnal yr ail Gymdeithasfa 


Chwarterol. Dyma hanes un diwrnod o waith ar y ffordd yno: 


Tr gwely un o’r gloch y boreu, Codi am bump. Marchogaeth i’r 
cyfarfod erbyn saith. Pregethu. Cynorthwyo i weinyddu’r cymun. 
Marchogaeth i Stroud. Pregethu yno i gynulleidfa o 12000. Am6yn 
yr hwyr pregethu mewn Ile arall i gynulleidfa gyffelyb. Yna i gariad- 
wledd y Seiadau. I’r gwely ganol nos. 


Cyrhaeddodd Watford, Mawrth y Pasg, 1743, lle y croesawid 
ef gan deulu Price, a chan y brodyr oedd eisoes wedi ym- 
gynnulli’w gyfarfod. Ganol dydd trannoeth pregethodd bregeth 
agoriadol y Gymdeithasfa. Yna trowyd eu sylw at waith y 
Gymdeithasfa. Parhaodd yr eisteddiad cyntaf hyd saith o’r 
gloch yr hwyr; dechreuwyd yr ail eisteddiad am ddeg o’r 
gloch y nos, a pharhawyd hyd ddau o’r gloch y boreu. Tran- 
noeth cafwyd eisteddiad arall, yn para hyd bedwar o’r gloch 
prydnawn. Ar ol cael pryd o fwyd, traddododd Whitefield 
bregeth; ac yna ail ymaflwyd yn y gwaith o drefnu, a pharha- 
wyd wrtho tan ganol nos. Yn y cyfarfodydd hyn gorffennwyd 
holl waith angenrheidiol y trefnu, ar y llinellau a nodwyd 
eisoes yn llythyr Whitefield. 


Penodwyd Whitefield yn Llywydd Parhaol y Cymdeithasfa ‘bob amser 
tra byddwyf yn Lloegr,” eb efe yn ei lythyr at ei gyfaill John Syms. 
Yr oedd Howell Harris i fod yn ddirprwy-lywydd, i gymeryd Ile White- 
field pan nas gallai ef fod yn bresenol. I wneud y cysylltiad 4 Lloegr 
yn amlycach, trefnwyd fod Harris i fod at alwad Whitefield i fynd i 
Loegr i’w gynorthwyo pan fyddai angen; fod Herbert Jenkins i fod yn 
gynorthwywr i Howell Harris, ‘ac hefyd i’r brodyr Seisnig.” Yr oedd 
Thomas Lewis (brawd argraffydd y Weekly History) hefyd i gynorthwyo’r 
brodyr Seisnig pan elwid arno. Penderfynwyd ymhellach “Fod yr 
arolygwyr i ddanfon adroddiad am waith Duw yn eu meusydd neillduol, 
i Lundain, i fod yno ddiwedd pob mis, ac i gyfeirio eu Ilythyrau at 
weinidog y Tabernacl (Whitefield) i ofal Mr. John Syms.’ 

Wedi myned drwy’r gwaith angenrheidiol yma, trodd 
Whitefield at waith oedd yn cydfynd yn well 41 anianawd, 
sef teithio’r wlad fel Efengylydd. Aeth o Watford drwy 
Forgannwg, Caerfyrddin, a Phenfro, gan gael derbyniad 
tywysogaidd pa le bynnag yr elai. Yng Nghaerfyrddin, wrth 
fynd, yr oedd y Frawdlys yn eistedd; a chan ofni colli’r cyfle 
i'w glywed, gyrrodd yr Ustusiaid gais ato i aros tan y rhydd- 
heid hwynt, fel y medrent ddod i’w wrando. Wrth groesi’r 
culfor o Lanstephan i Ferryside, ar ei ffordd yn ol, pasiodd 
long arfog, swyddogion yr hon, pan adwaenasant ef, a orchym- 
ynasant danio cyfarch (salute) iddo,—fel pe bae yn Llysgenad 
gwlad arall, neu’n aelod o’r teulu brenhinol. Wrth gymharu 
ei lythyrau yn rhoi hanes y daith hon, cawn ei bod rywbeth 
fel a ganlyn :— 


Mawrth, Ebrill 5ed, 1743, Bryste a Watford; Mercher, y 6ed, Cym- 
deithasfa Watford; Iau, y 7fed, eto; Gwener, yr 8fed, —; Sadwrn, y 
9fed, Caerdydd, Aberbedw, a Fonmon ; Sul, y 10fed, Penmarc, Fonmon, a 
Llantrisant; Llun, yr 11fed, Margam, a Chastellnedd; Mawrth, y 12fed, 
Abertawe, Harbrook, Abertawe a Llanelli; Mercher, y 13fed, Llanelli (2), 
ac Abergwili; Iau, y 14fed, Caerfyrddin (2) ; Gwener, y 15fed, Narberth; 
Sadwrn, yr 16fed, Norton, a Jefferston; Sul, y 17fed, Llysyfran, a 
Hwlffordd; Llun, y 18fed, —; Mawrth, y 19fed, Hwlffordd, a Narberth; 
Mercher, yr 20fed, Larn, a Cydweli; Iau, yr 2lfed, Caerfyrddin, i 10,000 
o bobl, Rowlands yn ei ddilyn; Gwener, yr 22fed, Cymdeithasfa Caer- 
fyrddin; Sadwrn, y 23fed, Rhuadr(?), Liangathen, a Llanymddyfri ; 
Sul, y 24fed, Llanymddyfri, ac Aberhonddu; Llun, y 25fed, Trefecca, a 
Grwynefechan; Mawrth, y 26fed, Gelli, Llanfairmuallt, a Gore; Mercher, 
y 27fed, Leominster, a Hereford; Iau, y 28fed, Ross; Gwener, y 29fed, 
Gloucester. 

Pregethai ymhob lle, weithiau ddwywaith yn yr un Ile. Ar y daith 
yma teithiodd dros tua 400 o filldiroedd, treuliodd tri diwrnod mewn dwy 
gymdeithasfa, pregethodd 40 gwaith. ymwelodd 4 tua 13 o drefydd, a 
theithiodd drwy saith sir. 


Erbyn hyn yr oedd Whitefield wedi ffurfio cysylltiadau eraill, 
oedd yn ei rwymo yn agosach fyth wrth Gymru. Yr oedd 
wedi priodi boneddiges o’r enw Elizabeth James, a breswyliai 
yn Abergafenni. Carwr rhyfedd ydoedd. Mrs. Edwards, 
gwraig yr enwog Jonathan Edwards, a’i cymhellodd gyntaf i 
briodi. 


‘““Gweddiais lawer ar Dduw,” eb efe yn ei ddyddiadur,8 “ar iddo 
ddanfon imi ferch i Abraham yn wraig imi . . . Arglwydd, nid wyt 


2% Whitefield’s Fournals, Northampton, Oct. 19, 1740. 

yn dymuno fy newisiad fy hun. Tia wyddost fy amgylchiadau, ac mae 
ynot ac errot Ti y dymunaf briodi. Dewisaist Rebecca i Isaac. Dewis 
ymgeledd gymhwys i minnau, i’m cynorthwyo i gario ymlaen y gwaith 
mawr a ymddiriedaist imi.” 


Atebwyd ei weddi. Ymhen blwyddyn yr oedd wedi priodi. 
Profodd hi yn bopeth a ddeisyfodd. Marchogodd ef dri chan 
milltir er mwyn cyfarfod 4’i wraig—ac ymhen wythnos ar ol 
priodi, gadawodd hi i fynd at ei hoff waith o efengylu. O’r 
Watford, cartref y Cymro cynnes galon Thomas Price, y 
“ cododd allan” i’w briodi yn Eglwys y Plwyf, Eglwysilan. 
Ni cheir ond y cyfeiriad byrraf ac anamlaf yn ei ysgrifeniadau 
at y digwyddiad; dim am y garwriaeth; prin hanner dwsin o 
eiriau am y briodas ei hun. ‘“ Gwahoddwyd Crist i’n priodas,” 
meddai, ‘(a daeth yno.” Ychydig iawn a ddywed am ei wraig. 
Yn hyn oll mae’n wahanol iawn i Howell Harris, yr hwn a 
ddyry i ni holl hanes ei garwriaeth yn fanwl. Dichon mai am 
ei fod yn son cyn lleied am dani, mae’r argraff wedi mynd ar 
led fod y briodas wedi troi allan yn un anhapus.™ Eithr nid 
yn unig ni cheir dim profion i gadarnhau hyn, ond i’r gwrth- 
wyneb cawn liaws o brofion ei bod hi wedi bod yn ymgeledd 
gymhwys iddo. Bodolai cydgordiad perffaith rhyngddynt cyn 
ac ar ol priodi ar gwestiwn pwysig gwaith mawr bywyd White- 
field. Ffafrai hi ei genhadaeth cyn priodi; cynorthwyai ef yn 
ei genhadaeth ar ol priodi. Aeth gydag ef i’r America. Ar y 
ffordd yno, bygythid hwynt gan long arfog,—ac aeth Mrs. 
Whitefield at y gwaith o doddi plwm a’i wneud yn fwledi.” 
Wedi cyrraedd America, teithiodd 400 milltir gyda’i phriod 
drwy goedwigoedd ac anialwch er mwyn gweiniarno. Pryderai 
bob amser yn ei gylch rhag iddo orweithio ei hun. Mae’r 
llythyrau a ysgrifenodd hi o’r America at ei chyfeillion yng 
Nghymru, yn rhai nodedig o dyner, ac yn arddangos calon y 
wraig bryderus ac ysbryd dyrchafedig y Cristion ffyddlon. 
Dywed cylchgronau’r cyfnod* ei bod yn ddynes gyfoethog 


4 Southey’s Life of Wesley: Memoirs of Rev. C. Winter, by Fay, p. 80. 
2 Whitefield’s Works, vol. ii. p. 68. © The Gentleman’s Magazine, 
1741, tudal. 608. 

iawn, gyda ffortiwn o £10,000. Ond dywed Whitefield ei hun 
yn ei lythyrau, nad oedd hi nac yn hardd o ran ei gwynepryd, 
nac yn gyfoethog mewn eiddo bydol. Gan nad beth am hynny, 
bu yn ymgeledd gymhwys iddo. Mor awyddus ydoedd hi i 
fod gydag ef, fel y gorfu ei chloi yn ei hystafell pan newydd roi 
genedigaeth i’w baban cyntafanedig, rhag rhuthro ohoni allan 
ar ei ol i’r capel. Bedyddiodd Whitefield y plentyn ei hun yn 
| y Tabernacl, yngwydd cynulleidfa o filoedd—ac ergyd trwm i 
galon a gobeithion y tad a’r fam oedd marwolaeth buan y 
bychan. Cafodd Whitefield ras mwy nag eiddo Aaron. Nid 
tewi a wnaeth, eithr, eb efe :— 


“Galwais bawb i mewn i uno 4 mi mewn gweddi, yn yr hwn y 
bendithiais Dad y trugareddau am roddi mab i mi, am ganiatau i mi ei 
gadw cyhyd, ac am ei gymeryd oddiwrthyf mor fuan. Cymbhellodd pawb 
fi i roi heibio pregethu tan ar ol claddu’r plentyn. Ond cofiais eiriau 
Matthew Henry, na raid i wylo rwystro hau. Felly pregethais ddwy- 
waith drannoeth, a’r dydd canlynol, a phan oeddwn yn gorffen pregethu, 
dyma gnul cyntaf y gloch yn swnio yn angladd fy mhlentyn. Gan edrych 
ifyny, cefais nerth i ddyweyd fod fy nhestyn, ‘Mae popeth yn cydweithio 
er daioni i’r rhai sydd yn caru Duw,’ yn fy ngwneud mor foddlon i fynd 
allan i’w gladdu, ag oeddwn i glywed am ei enedigaeth.” 2” 


Dyna engraifft o ymostyngiad Cristionogol na welir ond yn 
anaml iawn ei gyffelyb. Danghosodd Whitefield yr un ysbryd 
ynglyn 4’r. gwaith yng Nghymru. Pan briododd, methodd 
aros wythnos gyfan gyda’i wraig heb fynd allan i bregethu; 
pan fu farw ei blentyn, methodd aros am ddiwrnod heb fynd 
ymlaen 4’i waith fel efengylydd; eithr pan gymerodd Y Gym- 
deithasfa yng Nghymru i’w ofal, arhosodd flwyddyn gyfan yn 
y wlad hon, er ei fod wedi arfaethu mynd i America. -Aeth 
yno yn 1744, a phan ddychwelodd cafodd fod pethau yn ei 
absenoldeb wedi syrthio i gryn anrhefn. Nid cynt y Ilwyddodd 
i osod pethau yn eu lle yn Llundain, nag y brysiodd i lawr 
i Gymru i Gymdeithasfa Watford, yn haf 1748. Daeth yma 
drachefn y flwyddyn ganlynol, pan gafodd Edmund Jones 
mewn angen. Yr oedd “Yr Hen Broffwyd” wedi gorfod 
gwerthu ei lyfrau, er mwyn talu rhan o ddyled ei gapel.* 


7 Lilythyr Whitefield, Gloucester, Chwef. 9, 1744. 
*® Llythyr Whitefield, Abergafenni, Mai, 1749. 

Liwyddodd Whitefield gael gan ychydig gyfeillion yn Llundain 
i estyn llaw o gymorth i’r hen was da a ffyddlon hwn yn ei 
gyfyngder. 

Erbyn hyn yr oedd gwres cyntaf y Diwygiad wedi oeri, a 
theimladau anymunol wedi dod i mewn. Ond treuliodd 
Whitefield fis yng Nghymru tebyg i’r un a dreuliodd yma 
chwe mlynedd cyn hynny. Teithiodd y wlad, gan ail gynneu’r 
tan drwy holl siroedd y deheudir. O fewn y mis hwnnw 
teithiodd 800 milltir, a phregethodd i dros 100,000 o bobl 
wahanol, gan ymweled 4g wyth o siroedd Cymru. Am y 
rhan a gymerodd ym mudiad larlles Huntingdon, a’i Choleg 
yn Nhrefecca, ymdrinir eto. Ar ol hyn ni chafodd ymweliad 
nerthol yng Nghymru tan y flwyddyn 1766. Y fiwyddyn 
honno a’r ganlynol, cynheuwyd y tan drachefn yn y Dywysog- 
aeth; a Whitefield a Howell Davies oedd y prif gyfryngau. 
“Mae fel yr hen amser gynt wedi dod nol!” ebe Whitefield. 
Gwisgodd y daith hon lawer o wedd ymweliad ymadawol. 
Fflach olaf y gannwyll cyn mynd allan, ydoedd yr ymdrech 
hwn i Howell Davies a George Whitefield. Yn un o'r 
pregethau olaf a draddododd Whitefield, yn Haverfordwest, 
anogodd y bobl i “ fynd i unrhyw le o addoliad Ile y pregethir 
Crist, a Christ yn unig.” Ymbhen ychydig gyda dwy flynedd 
ar ol hyn, bu farw’r ddau, Howell Davies a George Whitefield, 
y Cymro a’r Sais ymroddgar, ac wrth bob un o’r ddau 
dywedodd eu Harglwydd, “ Da was da a ffyddlon—dos i mewn 
i lawenydd dy Arglwydd !” 


2 Llythyr Whitefield, Bristol, Meh. 24, 1749. 


ATODIAD I PENNOD XxX. 
Y SEIADAU METHODISTAIDD. 


Wele am y tro cyntaf erioed Restr Gyflawn o’r holl ‘“Seiadau 
Methodistaidd ” a sefydlwyd adeg y Diwygiad, ag y ceir unrhyw _ gof- 
nodion am danynt. I gael o hyd 1’r rhestr hon, a’i gwneud mor gyflawn 
ag sydd modd, yr wyf wedi cymharu yr oll o’r Adroddiadau ysgrifenedig 
a ddanfonwyd gan Y Cynghorwyr a’r Arolygwyr i’r Gymdeithasfa, gyda’r 
rhai a geir yn Methodistiaeth Cymru. ; 

Estynna dyddiad yr Adroddiadau hyn—y rhai ydynt eto ar gael yng 
Nghasgliad “amhrisiadwy Llawysgrifau Trefecca—o ddechreu 1743, 
ymron yn nyddiau Cymdeithasfa hanesyddol Watford, hyd mis Mai, 
1750, er na cheir adroddiadau ond am ychydig ohonynt ar ol Mai, 1748. 

Mae rhai o’r Adroddiadau hyn yn llawysgrif wreiddiol y Cynghorwyr 
neu’r Arolygwyr; eraill wedi cael eu codi o’r llawysgrif wreiddiol i Lyfr 
Cofnodion y Gymdeithasfa. Yr wyf wedi cymharu y rhai hyn drachefn 
yn ofalus 4’u gilydd, rhag y gallai fod Seiad yn cael ei henwi yn y naill, 
ac heb fod yn y Ilall. Nid wyf yn ymwybodol wedi gadael allan unrhyw 
Seiad, boed fach boed fawr, y gellir mewn unrhyw fodd olrhain ei hanes 
yn yr Adroddiadau, y Cofnodau, neu Methodistiaeth Cymru. 

Am lawer o’r Seiadau, ceir rhif yr aelodau yn cael ei roi yn yr 
Adroddiad. Ymhob cyfryw amgylchiad ceir rhif yr Aelodau yn y rhestr 
ganlynol. Amrywiai Aelodaeth Seiad y pryd hwnnw fel yr amrywia 
aelodaeth Eglwys yn ein dyddiau ni. Yn y rhestr ganlynol yr wyf wedi 
rhoddi i bob seiad y nifer uchaf 0 aelodau y ceir hanes am danynt yn 
perthyn i’r Seiad honno ar unrhyw adeg o fewn tymor yr Adroddiadau. 


Yr wyf wedi rhannu’r Seiadau ymhob sir yn dri dosbarth, sef:— 

i. Seiadau a ddiflanasant yn gyfangwbl. 

ii. Ardaloedd lle ffurfiwyd Eglwysi Methodistaidd o fewn chwarter 
canrif ar ol sefydlu’r Seiad. 

iii. Ardaloedd lle y ffurfiwyd Eglwysi Methodistaidd yn ddiweddarach, 
—ond na cheir eu dyddiad, neu na olrheinir eu cysylltiad uniongyrchol 
a’r Seiadau. 

Dynoda’r i., ii., iii, yn y rhestr ganlynol, i ba un o’r dosbarthiadau 
uchod y perthyn y Seiad. 

Dylaswn, o bosibl, ddweyd fy mod wedi cymeryd dyddiadau sefydliad 
yr Eglwysi hyn o ffynonellau Methodistaidd swyddogol. 

Golyga’r llythyren a o flaen enw mai yn Liawysgrifau Trefecca yn 
unig y ceir y manylion ; 

b, Mai yn Methodistiaeth Cymru yn unig y ceir y manylion; a 


c, Fod y manylion i’w cael yn Lilawysgrifau Trefecca ac ym Method- 
istiaeth Cymru. 


Dynoda’r ffigiwr o flaen enw’r Seiad, ei rhif ar fy rhestr; dynoda’r 
ffigiwr ar ol enw’r Seiad, nifer uchaf yr aelodau y ceir hanes am danynt; 


dynoda’r dash (—) ar ol enw’r Seiad na cheir cyfrif o gwbl am nifer yr 
aelodau. 


SIR ABERTEIFI. 


il, c, Blaenhownant, 15; 2,a, Blaenporth, —; 3, c, Coedybrain, —; 
4, a, Cwmmeirig, —; 5, c, Dyffrynsaith, 26; 6, a, Llwynboidy, —; 
7, a, Lianfairyllwyn, —; 8, c, Lianllwchaiarn, 13; 9, c, Llwyndafydd, 
18; 10, c, Manordeifi, —; 11, a, Pontargamddwr, —; 12, a, (at Thomas 
Hughes’), 12. 

iil, 6, Aberteifi, —; 2,c, Blaenpennal, 23; 3, c, Capelgwynfil, 64; 
4, c, Ffrwdwenith, —; 5, c, Llanddewi, 12; 6, c, Llangwyryfon, 25; 
7, c, Liechryd, 24; 8,c, Llethrod, 40; 9, c, Newcastle Emlyn, 8; 10, 0, 
Penlan, 28; 11, 6, Pennant, —; 12, c, Rhydfendigaid, 15; 13, b, Rhiw- 
lidog, —; 14, c, Tanyrallt, 20; 15, c, Twrgwyn, 14. 

iii—Il, c, Aberporth, 22; 2, a, Crosswood, —; 3, c, Lianilar, —; 4, c, 
Llanbedr, 29. ‘ 


SIR BENFRO. 


il, a, (Below Pembroke), 20; 2, a, Blaenhyfri, —; 3, c, Carew, 60; 
4, a, Dynddenny, —; 5, c, Eglwyswrw, 35; 6, a, Fenton, 35; 7, a, 
Ffosyvicar, 20; 8, c, Gellidywyll, 13; 9, a, Henllan, —; 10, c, Ismaston 
with Prendergast, 25; 11, ¢, Jefferson, 40; 12, c, Longhousé, 18; 13, e, 
Llandysilio, —; 14,c, Llawhaden, 11; 15,c, Llwyngrawys, 35; 16, c, 
Llysyfran, —; 17, a, Martletwy, 45; 18,c, Morvil, —; 19, c, Mounton, 
25; 20, a, Park-Cliew, 50; 21, c, Pengare, 7; 22, a, Penrhose, —; 23, a, 
Sledgis, —; 24, a, Studder, —; 25, a, Talybont, 20; 26, a, Trebrwrnallt, 
—; 27, a, Trefgarnfawr, —; 28, a, Tre’rgroes, —; 29, c, Trevaughan by 
Whitland, —; 30, c, Trewman, —; 31, b, Weschurch, —; 32, a, Whit- 
church, —. 


fi.—l, c, Dinas, 7; 2,6, Henbarciau, 3; 3, c, St. David’s, 20; 4, c, 
Woodstock, —. 

iii.i, a, Castellblaidd, —; 2,c, Clarbeston, —; 3, c, Fishguard, 41; 
4, a, Gwastadbach, 13; 5, c, Newport, 13; 6, a, Walton-West, —. 


SIR GAERFYRDDIN. 


i—l, a, Brynbach, —; 2, a, Cefncrwth, 22; 3, a, Cefntelyrch, —° 
4, c, Cilcarw, 24; 5, a, Cilfroste, 20; 6, a, Cilrhedyn, 10; 7, a, Coleville, 
—,; 8, a, Crug Evan, —: 9, a, Cwman, 33; 10, a, Cymau, —; 11, a, 
Dygoed, —; 12, a, Forest, —; 13, 6, Hafod, —; 14, a, Little Mill, —; 
15, a, Lianbyther, 22; 16, c, Llanegwad, 20; 17, a, Lianfihangel, 
Aberbythych, —; 18, c, Llangathen, 37; 19, a, Llangeler, 12; 20, a, 
Llangynor, —; 21, a, Llanwnio, — ; 22, a, Maesnoni, 12; 23, a, Merthyr, 
—; 24, a, Nanthai, —; 25, a, Pontgareg, —; 26, a, Trefelin yn Llan- 
geler, —; 27, c, Trelech, —; 28, a, Ystradffin, 12; 29, a, Wayngroes, —. 

iil, c, Caerfyrddin, 12; 2, c, Cayo, 60; 3, c, Cilyewm, 29; 4, c, Lian- 
ddeusant, 28; 5, c, Llanfynydd, 64; 6, c, Llansawel, 49. 

iii—l, c, Talley, 68; 2, a, Bryn Llansawel, 25; 3, a, Cwmaman, —; 
4, a, Cwrtycadno, —; 5, a, Cynwil, —; 6, a, Gorseinion, 55; 7, a, Laug- 
harne, 10; 8, c, Llanarthney, 20; 9, a, Liandefeilog, —; 10, a, Llan- 
ddarog, —; 11, a, Llangendeirn, —; 12, a, Llanon, 23; 13, c, Llan- 
pumpsaint, 43; 14, a, Llansadwrn, —; 15, a, Llanwrda, —; 16, a, 
Mydrim, —; 17, a, Pembrey, 11. 


SIR FORGANNWG. 


ii—l, c, Aberddaw, 16; 2, b, Blaenllywel, —; 3, a, Blaentaf-fawr, —; 
4, a, Gelligaer, 7; 5, c, Groeswen, 63; 6,c, Hafod, 14; 7, a, Llanswyrney, 
12; 8, b, Lilandafen, —; 9, c, Liandilo-fach, —; 10, c, Llanedern, 9; 
11, c, Lilanhari,8; 12, 6, Lianilid, —; 13, a, New House, —; 14, ¢, 
Newton Nottage, 10; 15, a, Penprysg, —; 16, a, Porthceri, — ; Lee as 
Treoes, 15; 18, a, Welvoest, 20; 19, a, Watford, —. 

iil, c, Berthyn, 22; 2, c, Castellnedd, —; 3, ¢, Creinant, 12; 
4, c, Llanwonno, 7. 

iii—1, c, Casllwchwr, —; 2, c, Cynffig, —; 3, c, Dinas Powys, 15; 
4, c, Glynogwr, —; 5, a, Gower, —; 6, ¢, Llangyfelach, —; 7, c, Llan- 
samlet, 20; 8, c, Llantrisant, 21; 9, a, Margam, —; 10, c, Palleg, —; 


11, c, Pentyrch, 9; 12, c, St. Nicholas, 32. 


SIR FYNWY. 


il, a, Abergavenny, —; 2, a, Bedwas, —; 3, c, Caldicoat, 12; 4, ¢, 


Glascoed, 9; 5, c, Golden Hill, —; 6, c, Lianfihangel, 25; 7, a, Llan- 
fihangel Cilcomel, —; 8, c, Llangatwg, 14; 9, ¢, Llanhiddell, —; 10, c, 
Llansantffraid, —; 11, c, Llanfaches, —; 12, c, Mouryn, —; 13, c, 


Mynyddislwyn, 10; 14, c, NewInn, —; 15, a, Panteg, 10; 16, c, Redwick, 
—; 17, c, St. Bride’s, 14; 18, c, Trefethin, 19; 19, c, Undy, —. 


iii—l, c, Goetre, 13. 


SIR FRYCHEINIOG. 


iil, a, Blaenyglyn, 20; 2, a, Bronydd, 20; 3, c, Cantref, 14; 4, a, 


Cerigcadarn, —; 5, c, Cwmdu, 12; 6, a, Dolgaer, —; 7, a, Erwood, —; 
8, a, Glasbury, —; 9, 6, Glyn, —; 10, a, Llanavanfawr, 16; 11, a, 
Llanddewi’r Cwm, 15; 12, a, Liandefalle, 14; 13, a, Llanfyrnach —; 
14, a, Llaneigon, 8; 15, a, Llanveigan, —; 16, a, Llanwrthwl, 10; 17, a, 
Llywel, 18; 18, a, Maesmynys, —; 19, a, Penylan, 28; 20, a, Rhandirisa, 
—; 21, a, Sansily, —; 22, a, Tirabbot, —; 23, a, Ysgarwrach, —. 

ii.—1, c, Builth, 20. 

iii—l, c, Llangammarch, 15; 2, a, Bronllys, —; 3, c, Defynog, —; 
4, b, Gorwydd, —; 5, c, Grwynaufechan, 20; 6,a, Hay, 8; 7,c, Llan- 


fihangel Nant Bran, —; 8, a, Llanfihangel Talyllyn, —; 9, a, Llangorse, 
—; 10, a, Llanwrtyd, 30; 11, c, Merthyr Cynog, 48; 12, a, Talgarth, —. 


SIR MAESYFED A HENFFORDD. 


iil, c, Aberedw, 21; 2, a, Bwlch, 23; 3, b, Cefnllys, —; 4, c, 
Clyrow, 65; 5, a, Cusop, —;. 6, a, Cwm, — 3) 7, c, Disserth, S03) 8,0cs 
Glascwm, —; 9, a, Llanbadarn Fynydd, —; 10, b, Llanbister, —; 11, c, 
Llandegley, —; 12, c, Llandrindod, —; 18, c, Llanddewi, —; 14, a, 
Llansantffraid, —; 15, c, Llowes, —; 16, b, Nantmel, —; 17, c, Radnor, 
58; 18, a, Trewaelod, 39. 


SIR DREFALDWYN. 


il, c, Bwlchyrhwyad, —; 2, c, Lianllugan, 20; 3,c, Mochdre, 12; 
4, c, Tyddyn, —; 5, c, Llanbrynmair, 8. : 

ii—1, c, Llandinam, 40; 2, c, Llanidloes, —; 3, c, Trefeglwys, 10. 

iii—l, c, Darowen, —; 2, c, Llangynog, —; 3, c, Carno, —; 4, ¢, 
Llianfair, 12; 5, ¢, Llangurig, —. 


Gadewch ini gasglu’r enwau uchod yn ol eu siroedd a’u dosbarthiadau 
yn un dafien, er gweled sut yr ymddanghosant. Gwelir 


1. Mai Sir Gaerfyrddin a saif uchaf am rif y Seiadau ac am gyfanrif 
aelodaeth; ac mai Penfro ddaw yn ail. 


_2. Mai yn Sir Aberteifi y profodd y gwaith yn fwyaf parhaol—yr unig 
sir yn wir lle y ceir hanner cyfanrif y Seiadau yn byw, ac yn dadblygu i 
fod yn sefydliadau parhaol. Dyma faes Daniel Rowlands. 

3. Yr Seiadau blannwyd ym Mynwy ddiflannu i gyd ond un; ym 
Mrycheiniog i gyd ond un; ym Morgannwg i gyd ond pedair; ym Maes- 
yfed iddynt ddiflannu bob un; ym Mhenfro i gyd ond pedair; ac yng 
Nghaerfyrddin i gyd ond chwech. Maes Howell Harris oedd y pedair 
sir cyntaf. : 


Ceir cyn lleied a thri, a chynifer a 68 0 aelodau mewn Seiad; ond 
canolrif yr aelodaeth ynddynt oll oedd 23. Cyfanrif uchaf yr holl aelodau 
yn yr oll o’r Seiadau,—a chaniatau fod y rhai blannwyd gyntaf yn fyw 
pan gafwyd yr adroddiadau diweddaf am y rhai olaf a blannwyd—yw 
5715. Ymbhlith y rhai hyn yr oedd Ilawer yn aelodau a chymunwyr 
mewn Eglwysi Ymneillduol, a mwy drachefn yn aelodau a chymunwyr 
yn Eglwys Loegr. 

PENNOD XXI. 
JOHN WESLEY A’R DIWYGIAD YNG NGHYMRU. 


Camgymeriad tra chyffredin yw tybied mai Lloegr oedd unig 
faes llafur y diwygiwr duwiolfrydig John Wesley,—y cyntaf o’r 
“ ardderchog lu” a ddeffrodd gydwybod ei oes. Y syniad 
cyffredin—ond cyfeiliornus—yw, na wnaeth Wesleyaeth ond y 
nesaf peth i ddim yng Nghymru tan ddechreu’r 19fed ganrif. 
Gwir i’r enwad y pryd hwnnw gymeryd camrau breision ac 
aml yn y Dywysogaeth—a hynny yn bennaf am y rheswm fod 
olynwyr John Wesley wedi dod i ddeall a chydnabod y rhaid 
gweithio Cymru ar linellau a thrwy gyfryngau Cymreig os oedd 
eu cenhadaeth yno i lwyddo. Dyna un o ddiffygion amlycaf 
John Wesley—ei fod yn edrych ar Gymru 4 llygad y Sais, ac 
na allai neu na fynnai weled pethau a phobl y Dywysogaeth 
drwy lygad y Cymro. Yr oedd ‘y diwygiwr enwog hwn yn 
feddiannol ar rinweddau nad oes nemawr o haneswyr crefydd 
yng Nghymru wedi rhoi credid priodol iddo am danynt—ond 
nid yw amgyffrediad digonol o amgylchiadau arbennig Cymru 
ymhlith y rhinweddau hynny. Gresyn gennym feddwl fod dyn 
mor rhagorol a John Wesley, wedi dweyd rhai pethau mor 
gelyd am y Cymry ag a ddywedodd “Bradwyr y Liyfrau 
Gleision” am danom gan mlynedd ar ei ol;—ac am yr un 
rheswm, sef nad oedd yn deall y bobl na’u hiaith. Eb efe :— 


“Mae mwyafrif y trigolion yn aeddfed i’r Efengyl. Maent yn dyheu 
am gael eu dysgu ynddi, tra mor anwybodus o honi ag Indiaid Cochion 
America. Nid wyf yn golygu na wyddant am enw Crist. Gall llawer 
o honynt adrodd Gweddi’r Arglwydd, a’r Credo,—a rhai yr holl Gatecism. 
Ond os eir a hwynt allan o lwybr yr hyn a ddysgasant ar eu tafodau,. 
yna danghosant eu hanwybodaeth.” ! 


1 Wesley’s Fournals, October 20, 1739, vol. i., p. 423. Yr oedd Wesley’n 
symud gan mwyaf ymhlith Eglwyswyr—a gwelsom eisoes sut yr oeddent. 
hwy yn cael eu dysgu. Am yr Ymneillduwyr, yn Gymraeg, gan mwyaf, 
yr addolent—ac ni fedrai Wesley’r iaith honno—a phriodolai anwybodaeth. 
o’r Efengyl i ddynion nad oeddent ond yn unig yn anwybodus 0’i iaith 
ef. Sylwer mai ar ei ymweliad brysiog cyntaf 4 Chymru yn unig y ceir y 
fath gyfeiriad anheilwng. Daeth i adnabod y Cymry yn well ar ol hynny- 

Am ymron yn hollol yr un rheswm mae ambell i Farnwr o 
- Sais wedi dwyn cyhuddiad cyfatebol yn erbyn y genedl! Talodd 
ei ymweliad cyntaf 4 Chymru yn 1739, a’r olaf ymhen hanner 
can mlynedd wedyn—llai na dwy fiynedd cyn ei farw. O fewn 
corff yr hanner can mlynedd hynny talodd 42 ymweliad a’r 
Dywysogaeth. Os edrychir ar Map 4, ceir rhyw ddrychfeddwl 
am natur y gwaith a gyflawnodd. Am ran o’i waith gellir 
dweyd mai efe a lafuriodd, ond eraill a aethant i mewn i’w 
lafur. Bu yn pregethu mewn Ilu o fannau Ile na phlannwyd yr 
un Seiad Wesleyaidd; plannodd rai Seiadau na ddadblygasant 
yn Eglwysi Wesleyaidd. Rhaid priodoli hyn i raddau i’r ffaith 
mai yn Saesneg yn unig y medrai efe bregethu, ac mai ychydig, 
mewn cymhariaeth, o’r rhai a gydweithient ag ef yng Nghymru, 
oedd yn medru Cymraeg. Gydag ychydig eithriadau disglaer, 
Eglwyswyr oedd ei brif noddwyr yng Nghymru—a phan ystyriom 
ei ymlyniad cryf, cyson, a diysgog wrth Eglwys Loegr, nid 
rhyfedd gennym mai ychydig, mewn cymhariaeth, o Ymneill- 
duwyr Cymru a gawn yn cymeryd rhan mor flaenllaw gydag ef 
ag a wnaent gyda George Whitefield—yr hwn oedd yn llawer 
mwy eang ei syniadau ar y pwnc hwnnw nag oedd Wesley. 
Gydag ychydig eithriadau, hefyd, Calfiniaid oedd prif hyr- 
wyddwyr y Diwygiad yng Nghymru, yn Eglwyswyr, Anibynwyr, 
a Bedyddwyr. Nodwedd amlycaf Calfiniaeth yr oes oedd zel 
a brwdfrydedd tanllyd; nodwedd Arminiaeth Gymreig oedd 
oerni, ffurfioldeb, a segurdod. Yr-oedd y ddau, felly, 1 raddau 
pell allan o gydymdeimlad 4 Wesley, er am resymau gwahanol. 
Anghytunai’r blaenaf 4’i olygiadau duwinyddol; anghymerad- 
wyai’r olaf y zel a’r yni a daflai i waith cyffredin crefydd. 
Ychydig, felly, o help a gaffai gan y naill na’r Ilall. Ac eto, 
yr oedd rhai eithriadau disglaer. Nodaf ddau, un yn y 
Gogledd a’r Ilall yn y De; y ddau yn Ileygwyr, yn ffermwyr, yn 
bregethwyr cynorthwyol,—ac yn Anibynwyr. Yr enwog Wil- 
liam Prichard, Clochdernog, Mén, oedd un; Thomas Price, 
Watford, oedd y Ilall. Ymwelai yn aml a’r ddau; trefnai’r 

ddau gyfarfodydd iddo, yn eu tai neu’r capel agosaf.?, Parhaodd 
y, teimlad gwrthwynebol hwn at Wesleyaeth yn gryf mewn 
rhanau o Gymru tan ddechreu’r 19fed ganrif. Yn Llanfyllin 
yn 1801 gwrthodwyd benthyca capeli’r Anibynwyr a’r Methodist- 
iaid i gynal cyfarfodydd Wesleyaidd,® ac ymhen ychydig wedyn 
ymosododd Christmas Evans yn ffyrnig ar y Wesleyaid yn Sir 
Fon, gan eu galw yn “gau broffwydi,” “bleiddiaid mewn 
crwyn defaid,’4 &c. Ond hyd yn oed y pryd hwnnw cafwyd 
eithriadau mor anrhydeddus ag oedd Thomas Price a William 
Prichard. Y tro hwn y Parch. Jenkin Lewis, gweinidog 
oedrannus yr Anibynwyr yn Lianfyllin, a gyfryngodd i sicrhau 
gwrandawiad i’r pregethwr Wesley.’ 


Adroddir stori ddyddorol am y digwyddiad hwn. John Bryan oedd y 
pregethwr Wesley. Rai blynyddau cyn hynny yr oedd y mob wedi 
ymosod ar Mr. Jenkin Lewis; wedi ei lusgo gerfydd ei wallt ar hyd yr 
ystrydoedd,—ac un adyn 4 mask ar ei wyneb wedi plycio dyrneidiau o 
wallt o ben y pregethwr, gan adael creithiau ar ei gorryn moel, a 
arosasant yno hyd ei fedd. Safai’r hen wr yn awr yn ymyl John Bryan 
pan oedd hwnnw’n pregethu. Gosododd Bryan ei law ar ben moel yr 
hen weinidog, ac, ebe fe mewn Ilais gofidus, ‘‘Y llaw hon osododd y mask 
ar wyneb y dyn a achosodd y creithiau hyn ar ben gwas yr Arglwydd!” 
“Te!” lefai llais cythryblus o’r dorf, ‘a myfi yw’r gwr a wnaeth y 
drwg! O Dduw maddeu i mi!’ A thorrodd yr holl dorf allan i wylo 
mewn cydymdeimlad a’r tri oedd wedi cydgyfarfod mor rhyfedd. 

Talodd Wesley ei ymweliad cyntaf 4 Chymru ymhen ychydig 
fisoedd ar ol i George Whitefield ddod trosodd. O Bryste y 
daeth yntau, fel ei gyfaill, drosodd i’n cynorthwyo. Mae 
llawer o debygrwydd yn ymweliad cyntaf Wesley 4 Chymru i 
eiddo Whitefield. Taith genhadol yn unig ydoedd, heb un 
bwriad y pryd hwnnw i sefydlu cyfundrefnaeth o seiadau nag 
arall,—dim ond deffroi y bobl o’u cysgadrwydd ysbrydol. Yn 
eu teithiau dilynol, gwahaniaethent i gryn raddau. Ni anghofid, 
ac ni orchuddid, yr amcan cenhadol mae’n wir; caffai hwnnw 
gan Wesley a Whitefield y lle blaenaf o hyd: ond ychwanegai’r 
ddau at hynny gyfundrefnaeth reolaidd. Ond gwahaniaethent 


yn eu dull o gario allan waith y trefnu. Gadawai Whitefield i 


2 Wesley’s Fournal, ti., 29; eto, iii., 30, &c. 


8 History of Methodism in Wales, D. Young, p. 298. 4 Eto, tudal 658, 
5 Eto. 

raddau pell i eraill y gwaith o sefydlu ac arolygu Seiadau 
unigol, gan gymeryd iddo ei hun, trwy gais y brodyr, arolygiaeth 
gyffredinol ar yr holl fudiad. Ni olygai’r arolygiaeth honno 
yr un peth i Whitefield ag a wnai i Wesley. Baich i’r blaenaf 
oedd manylion diddiwedd y gwahanol Seiadau unigol a’r dos- 
barthiadau i’r rhai y’u rhennid. Taflai ei hun, mae’n wir, 
gydag yni ac ymroddiad, i waith y Cymdeithasfeydd Chwar- 
terol, i?’r rhai yr oedd yn Llywydd parhaol. Ond nid yn y 
cyfeiriad hwnnw y gorweddai ei brif nerth. Fel y sylwyd 
eisoes, tyfodd yr Efengylydd mor fawr a chryf, nes taflu y 
Trefnydd yn Whitefield yn raddol i’r cysgod—ac nid yw cysgod 
yn ffafriol i dyfiant iach. Tyfodd y Trefnydd yn Wesley yn 
gyflymach nag y tyfodd yr Efengylydd, er i hwnnw aros yn 
gryf ac yn amlwg ynddo hyd ei fedd. O’r cychwyn cyntaf 
talai y sylw personol manylaf i bopeth ynglyn 4 threfniadau ei 
Seiadau. Wedi dechreu sefydlu y cyfryw yng Nghymru, 
caffent, ar ei ymweliadau, yr un sylw gofalus ag a gai yr eiddo 
yn Lloegr. Arolygiaeth gyffredinol ar y wedd Galfinaidd i’r 
Deffroad oedd swydd Whitefield; yn swydd Wesley cysylitid 
yr arolygiaeth gyffredinol, gydag arolygiaeth bersonol ar y 
Seiadau unigol. Dro ar ol tro cawn ef ar ei ymweliadau a 
Chymru, yn edrych yn ofalus i fewn i drefniadau mewnol y 
gwahanol Seiadau. Yn ei ddyddlyfr canmolai y naill am ei 
gweithgarwch, ei gofal, a’i llwyddiant; cwyna am y Ilall am ei 
diffyg ymroddiad, am ei difaterwch, a’i anrhefn. Unwaith ac 
eilwaith ceir ef, gydag amynedd diddiwedd, yn ail gasglu 
defnydd Seiad mewn lleoedd yr oedd erlid neu anghydfod wedi 
gwasgaru y rhai a fuont unwaith yn Ilawn zel a phenderfyniad. 
Ceid Seiadau Wesley yng Nghymru yn aml fel tan coed oedd 
wedi bod yn fflamio i’r awyr, ond wedi ymron marw pan 
hyrddid y coed i’r dde a’p aswy; eithr pan ddelai’r tanwr ei 
hun heibio, casglai y golosg at eu gilydd; caffai wreichion byw 
yn aros mewn aml un ohonynt ; pan ddygai y rhai hyn i 
gysylitiad a’u gilydd, cyd-gynhesent; chwythai yntau ar y rhai 
hyn gyda gofal a thynerwch nes ail gynneu fflam,—a chyn yr 

ymadawai a hwynt caffai’r pleser o weled y tan yn llosgi mor 
siriol ag erioed—ac yn aml wedi cael ei ryddhau oddiwrth rai o’r 
elfenau a beryglent fywyd y tan cyntaf. Dyna hanes aml i 
Seiad a blannodd Wesley yng Nghymru; dyna hanes Caerdydd, 
a Chastellnedd, a Seiadau Sir Benfro, ac eraill. Byddai 
adrodd hanes y naill yn adrodd hefyd hanes y Ilall; ac wrth 
edrych ar eu hanes nis gwyddom beth i edmygu fwyaf, ai zel 
diflino Wesley yn plannu Seiadau, ai ei amynedd diddiwedd 
yn cyd-ddwyn a4’u gwendidau; ai ei benderfyniad awdurdodol 
yn torri ymaith y canghennau gwywedig a dybiai efe oeddent yn 
peryglu bywyd yr holl bren. Ceir y rhai hyn oll yn hanes 
ymwneud Wesley 4’i Seiadau yng Nghymru. Ai o herwydd 
anhawsderau’r iaith, ai o herwydd pellder Cymru o brif ganol- 
bwyntiau Wesleyaeth y cyfnod hwnnw, amlwg yw na weithiwyd 
Cymru mor gyfundrefnol gan Wesley ei hun ag y gweithiwyd 
Lloegr. A hyn, o bosibl, sy’n cyfrif am y syniad cyffredin, ond 
cyfeiliornus, na wnaeth Wesley nemawr ddim gwaith yn y 
Dywysogaeth. 


Dywedwyd fod llawer 0 debygrwydd rhwng ymweliad cyntaf 
y ddau Efengylydd Seisnig enwog. Ychydig fisoedd yn unig 
wahanodd y ddau ymweliad. O Bryste, cychwynle y mudiad 
diwygiadol yn ei wedd werinol, y daeth y ddau drosodd. Gwa- 
hoddiad taer o Gymru a gymhellodd y naill fel y Mall i ym- 
weled a’r wlad. Canlynodd Wesley ymron yn hollol yr un 
llwybr a Whitefield. Pregethodd Wesley ei bregeth gyntaf 
yng Nghymru wrth draed y Devauden, mynydd yn ymyl 
Chepstow. Aeth oddiyno i Abergafenni, Brynbiga, Pontypool, 
Caerdydd, a Chasnewydd. Ni sonia efe, fwy na Whitefield, 
am sefydlu cymaint ag un Seiad yn ystod yr ymweliad hwn. 
Ond cafodd yntau, fel ei gyfaill, ddylanwad anesgrifiadwy ar y 
torfeydd a’i gwrandawent. Canlynid Whitefield gan osgorddlu 
o wyr meirch o’r naill dref i’r Ilall; dilynid Wesley gan wyr a 
gwragedd ar draed, y rhai a anghofient eu Iludded corfforol yn 
y mwynhad ysbrydol a gaffent wrth wrando ar yr hyn a 
draethai efe am y deyrnas nad yw o’r byd hwn. Ond er na 

phlannodd yr un Seiad, hauodd had da a gafodd duvinder 
daear, ac a wnaeth blaniad Seiadau yn waith cymharol rwydd 
pan nesaf yr ymwelodd a’n gwlad. 

Yr oedd Seiadau wedi cael eu plannu cyn hyn gan rai o 
arweinwyr y diwygiad yng Nghymru, ac arferai yr arweinwyr 
hyn ar adegau gyfarfod a’u gilydd i ymgynghori am y moddion 
goreu i gario’r gwaith hwn ymlaen. Derbynid Wesley gan y 
Seiadau hyn fel cennad yr Arglwydd.6 Cydweithiai’r Diwyg- 
wyr Cymreig mor galonnog gyda Wesley ag a wnaent gyda 
Whitefield.”. Ond nid felly’r Eglwyswyr bob amser, er y ceid 
amryw o’r clerigwyr mwyaf efengylaidd eu hysbryd yn gwneud 
hynny. Ai ambell glerigwr Cymreig rhagfarnllyd mor bell a 
haeru mai Pabydd oedd Wesley, gan lwyddo felly i ddylanwadu 
ar ambell un gwan i dynnu yn ol o fod ymhlith ei ganlynwyr.* 

Ar ei ail ymweliad 4 Chymru cafodd Wesley gwmni Howell 
Harris. Yr oedd y ddau wedi cyfarfod a’u gilydd o’r blaen yn 
ystod yr ymweliad cyntaf. Erbyn yr ail ymweliad hwn yr oedd 
y gwrthwynebiad i Wesley ymhlith adran 01 hen ganlynwyr 
wedi dechreu amlygu ei hun. Yr oedd rhai wedi ceisio eisoes 
i ddenu Howell Harris oddiwrth ei ymlyniad wrth Wesley,— 
yn bennaf o bosibl drwy ddangos Arminiaeth Wesley mewn 
goleu tra thywyll.®° Petae Wesley y pryd hwn, ac wedi hynny, 
wedi dangos cyffelyb ysbryd ag a ddanghosodd Howell Harris 
tuag ato ef, buasai wedi mynd yn rhwyg agored rhwng y ddau 
ymhell cyn yr aeth. Ond er mor awdurdodol ydoedd Wesley 
yn ei ymddygiad,at lawer o’i gydweithwyr ar aml i achlysur, 
danghosodd lawer o ysbryd addfwynder tuagat ei gydlafurwyr 
yng Nghymru fwy nag unwaith; a thrwy hynny yn ddiameu 
rhwystrodd hadau anghydwelediad a blannwyd gan y gelyn 
ddyn i ddwyn ffrwyth mewn rhwyg cynamserol rhwng y ddwy 
adran fawr o’r Deffrowyr—y Calfiniaid a’r Arminiaid. 


Dylid cadw mewn cof mai cwestiwn o gredo duwinyddol, ac nid o 
drefniant na ffurflywodraeth, a achosai’r anghydwelediad rhwng Wesley 


6 ¥ournals, vol. ii., p. 29, &c. 7 Eto, pp. 113-114, &c. * Eto, p. 29. 
9 Wesley’s Fournals, vol. ii., p. 28. 

a’i frodyr. Amlygodd hwn ei hun yn dra boreu yn hanes eu cydweith- 
rediad. Nis gellir Nai nag edmygu yr addfwynder ysbryd a’r tynerwch 
a amlygwyd gan Wesley ar yr achlysuron hyn. Un tro, yn Kingswood,! 
yr oedd newydd fynd i orffwys ar ol diwrnod o lafur a lludded, pan 
ddygwyd cenadwri ato fod Howell Harris yn Bryste, ar et ffordd o 
Lundain i Gymru am ei weled. Cododd, ac aeth yno, lle y cafodd 
Harris, a Humphreys, a brawd arall. ‘ Syrthiasant,’” ebe Wesley yn 
ei ddyddlyfr, “ yn uniongyrchol ar eu hoff bwne (y ddadl dduwinyddol) ; 
ac ar ol ini ddadleu am ddwy awr, gan gael ein hunain yn ddim pellach 
ymlaen nag ar y cychwyn, deisyfais arnynt ini gael troi o ddadleu at 
weddio. Gwnaethom hynny, ac yna ymadawsom 4’n gilydd mewn 
cariad oddeutu dau o’r gloch y boreu.”’ 

Yr oedd Wesley y pryd hwn ar dalu ymweliad arall 4 Chymru. Ar y 
daith hon Daniel Rowlands oedd ei gydymaith, a chynhesodd calonnau’r 
ddau efengylydd yn fuan at eu gilydd. Pregethai’r naill yn Saesneg a’r 
llall yn Gymraeg. Ymbhen deuddydd daeth Harris atynt. ‘Ni chawsom 
ddadl 0 fath yn y byd,” ebe Wesley, ‘ond preswyliai ysbryd heddwch a 
chariad yn ein plith.”™ Ond erbyn cyrraedd o honynt Lliansantffraid 
ar y Morfa, daeth yr henhelynt ynol. Yno cyfarfyddasant 4 Humphreys 
a Bissicks. ‘ Oddeutu unarddeg,” ebe Wesley, ‘‘ ymneillduodd ychydig 
o honom er mwyn annog ein gilydd i gariad a gweithredoedd da.” Ond 
ni chafwyd y gyfeillach grefyddol a ddymunai Wesley, canys ail agorwyd 
y ddadl, er poen i Rowlands a Wesley. Ceisiodd Harris a Rowlands 
ar y cyntaf rwystro dadleu; pan welodd nad oedd ei ymgais yn tycio 
dim ymneillduodd Rowlands. Deffrodd y dadleuydd yn Harris, a thaflodd 
ei hun i’r frwydr. Ymneillduodd Wesley am un o’r gloch y boreu; 
parhaodd Harris a’r lleill i ddadleu tan dri. Boreu trannoeth, pan aeth 
Wesley allan i dy cymydog, cafodd Harris a Bissicks wrthi yn dadleu 
mor gyndyn agerioed. Pan aeth Wesley i fewn i’r ystafell, taflwyd y 
dadleuwyr i ddyryswch. Ymddengys fod ei gymeriad ef wedi bod yn 
rhan o bwne y ddadl. Digwyddai Mrs. James — wedi hynny Mrs. 
Whitefield—fod yn bresennol, a chan iddi glywed yr ensyniadau a 
wnaed yn erbyn Wesley yn ei gefn, gorfodai yr athrodwyr i'w dweyd 
yn awr ynei wyneb. Cloff iawn oedd yr eglurhad a geisiwyd ei roddi ; 
ond derbyniodd Wesley hwynt yn ysbryd yr efengyl. Penderfynnwyd 
ar y pryd “i adael dadleu heibio, gan foddloni ar bregethu Crist a 
hwnnw wedi ei groeshoelio.” 


Yn yr ysbryd addfwyn hwn yr ymddygodd Wesley at ei 
frodyr yng Nghymru fwy nag unwaith. Danghosodd ei frawd, 
Charles Wesley, gyffelyb ysbryd ar aml i achlysur. 


Yr oedd Wesley wedi sefydlu Seiad yng Nghaerdydd yn 1739. 
Pregethai Howell Harris i’r Seiad hon, fel ag a wnai cyn ac ar ol hynny, 
i Seiad David Williams yn yr un Ile.18 Oherwydd fod Harris yn gwthio 
ei syniadau Calfinaidd ar y brodyr, cododd ymryson yn “eu plith. 
Brysiodd Charles Wesley atynt, a chan deimlo fwy 0 zel dros heddwch 
y Seiad a llwyddiant yr achos, na thros ddadleu daliadau Howell Harris, 
treuliodd y rhan fwyaf o ddau ddiwrnod i ymweled yn bersonol a’r 
aelodau oeddent wedi digio wrth Harris. Llwyddodd i’w cael yn ol at 
eu gwaith; a hwyr yr ail ddydd, ar ol pregethu, galwodd ar y frawdol- 


iaeth i uno 4g ef mewn gweddi ar ran a thros lwyddiant gwaith Howell 
Harris fel efengylwr.4 


10 Wesley’s Fournals, vol. ii., p. 112. ™ Eto, ii., p. 114. 1 Eto, vol. ii., 
p. 114. 18 Gwel tud. 264. ™ Charles Wesley’s ¥ournals. 

Dro arall, pan oedd pethau wedi myned yn waeth rhwng y ddau 
Wesley a Howell Harris, digwyddodd yr olaf fyned i Lanfair’ Muallt 
gyda’r bwriad o bregethu. Yr oedd Llanfair Muallt yn hoff gyrchle y 
ddau Wesley. Ymwelent yn aml 4’r Ile. Yr oedd Mr. Phillips, offeiriad 
Maesynys, yn ymyl, yn gyfaill personol iddynt, a threfnai gyfarfodydd 
yn aml iddynt. Caent yn y dref wrandawiad parchus ac astud, gwreng 
a bonheddig yn cyrchu i’w gwrando.§ Yr oedd cysylltiad arall 
rhyngddynt a’r ardal, gan fod Charles Wesley wedi syrthio mewn cariad 
a Sarah Gwynne, o’r Garth, ychydig filltiroedd oddiyno, 4’r hon y 
priododd drwy gydsyniad ei theulu. (Gellir nodi rhwng cromfachau mai 
Cymruesau oedd gwragedd y tri efengylydd, Whitefield, Charles Wesley, 
a Howell Harris.) Pan gyrhaeddodd Harris i Lanfair Muallt y tro hwn, 
cafodd fod Charles Wesley wedi ei gyhoeddi i bregethu. Ffromodd 
yntau yn aruthr; a phan ddaeth Charles Wesley ato i drefnu am gael un 
oedfa, derbyniodd ef yn swrth, gan ddweyd wrtho y rhaid iddo (Wesley) 
bregethu yn fyr, gan fod Seiad Gyfrinachol i fod ar ol. Rhoddodd 
Charles iddo yr ateb arafaidd a ddetry lid,—a phregethodd y ddau.1¢ 


Tra yn dangos ysbryd mor addfwyn a Christionogol, nid 
rhyfedd fod y ddau Wesley wedi ennill eu ffordd i galonnau 
cynnes y Cymry. Cawn y ddau yn aml yn cyd-deithio a chyd- 
bregethu ag aml un o’r Diwygwyr Cymreig—Daniel Rowlands, 
Williams Pantycelyn, Howell Harris, Peter Williams, ac eraill. 
Yn wir, ar adeg diweddarach na’r un yr ymdrinir ag ef ar hyn 
o bryd, un o’r cyhuddiadau a ddygid yn erbyn Peter Williams 
oedd ei fod wedi Ilyncu syniadau John Wesley. Mae’n dra 
thebyg fod Peter Williams wedi ymgynghori 4 Wesley pan yn 
paratoi ei argraffiad cyntaf o’i Feibl Mawr. O leiaf treuliodd 
Wesley ran o’i amser y pryd hwnnw yng Nghaerfyrddin, gan 
bregethu yng nghapel Peter Williams. Gwir iddo ar yr un 
daith ddangos fawrfrydigrwydd ei ysbryd drwy bregethu hefyd 
mewn capeli Anibynnol yn yr un sir. Anghytunai Peter 
Williams 4 Wesley mewn athrawiaeth, ond cytunent a’u gilydd 
i gyd-efengylu. Yr oedd Daniel Rowlands o gyffelyb ysbryd 
ir ddau, a thrwy ei ddylanwad ef, i raddau helaeth, y 
rhwystrwyd tra bu efe byw i’r ystorom fawr a dorrodd wedi 
hyny ar ben Peter Williams i’w ddiarddel o’r Corff Method- 
istaidd. Ond os mai hyn oedd ysbryd yr arweinwyr, nid 
dyma’r ysbryd a lywodraethai ymhlith pregethwyr cynorthwyol 
y Diwygiad. Ceir engraifft nodedig o hyn yn Sir Benfro. 


15 Wesley’s Fournals, vol. ii., 298. Eto, 347—8, &c. &c. 
16 Dyddlyfr Howell Harris, Rhif 131 B., Awst 7, 1748. 

Yr oedd Howell Davies yn Uchel Galfinydd. Llywodraethid rhai o’i 
gynorthwywyr yn fwy gan ysbryd dadi dduwinyddol na chan ysbryd 
cariad yr Efengyl. ‘‘Cefais,” ebe Wesley yn ei ddyddlyfr,!’ ‘‘ fod gwaith 
yr Arglwydd yn Sir Benfro wedi cael ei rwystro, yn bennaf gan bregeth- 
wyr Mr. Davies, y rhai a enllibient yn barhaus ein pregethwyr ni, gan 
rwystro felly llawer rhag dod i’w gwrando. Yr oeddent hwythau (y 
Wesleyaid) weithiau wedi cael eu cynhyrfu i’w hateb, yr hyn a wnai 
bethau yn waeth. Y cyngor a roddais iddynt oedd: 1. Fod i bawb 
ymgadw rhag athrodi, adrodd chwedlau, na siarad yn ddrwg y naill am 
yllall. 2. Fod i’m holl bregethwyr, pan ddifenwir hwynt, i beidio difenwi 
drachefn, nac i ddadleu yn gyhoeddus na chyfrinachol. 3. Fod iddynt 
beidio pregethu ar bynciau dadleuol, ond ar grefydd syml ac ymarferol.” 

Dyna’r ysbryd tangnefeddus ymron dieithriad a ddanghosodd 
y ddau Wesley tuagat eu cydweithwyr yng Nghymru. Dyna’r 
ysbryd hefyd a lywodraethodd ymddygiadau Daniel Rowlands, 
Williams Pantycelyn, a Peter Williams. Ond nis gellir dweyd 
hynny am Howell Harris. Am yr ysbryd a’t llywodraethai ef, 
nis gellid dweyd “o ba le y mae yn dyfod nac i ba le y mae yn 
myned.” Wrth ddarllen ei ddyddlyfr, gwelwn ef yn mynd o’r 
naill eithafion i’r Ilall, weithiau yn canmol, weithiau yn dwrdio 
Wesley; heddyw yn cyduno ag ef, yforu yn ei wrthwynebu; un 
diwrnod yn ei gondemnio, trannoeth yn edifarhau a syrthio ar 
ei fai; un tro yn ceisio torri o dan seiliau awdurdod Wesley, 
dro arall yn ymosod yn ffyrnig ar gyd-lafurwr am ddarfod i 
hwnnw feiddio amheu mai John Wesley oedd Pen y Diwygiad. 
Ni fyddai yn fuddiol dilyn y wedd yma yn rhy fanwl, ond tegwch 
a chymeriad John Wesley, ac a’r rhan a gymerodd yn y gwaith 
yng Nghymru, yw rhoi ychydig ddyfyniadau o ddyddlyfr Howell 
Harris ei hun, er dangos perthynas y ddau a’u gilydd. 


‘“‘ Daethum i Gaerdydd, ac aethum i Ystafell y Seiat i wrando’r Brawd 


Wesley. Galwyd fi i fyny at y ddesc at Wesley. . . . Tra y 
cynghorai efe’r bobl, syrthiodd tawelwch mawr ar fy enaid. . . Yny 
goleuni hwn gallaswn farw dros bawb, . . a gallaswn fynd wrth ochr 


y Brawd Wesley drwy’r tan ; teimlais gariad mawr tuag ato, ac ymgys- 
tuddiais am unrhyw air a leferais yn ei erbyn, ac nis gallwn oddef i neb 
efaru yn eierbyn. Yr oedd Wesley yn selog dros undeb, ac yn erbyn 
ymraniadau. . . . Pwya Wyr nad yw Duw yn fy arwain i blith 
Wesleyaid i'w harafu? . . Yr Arglwydd a’m dygodd yma, a phrofais 
yr un llawenydd wrth ddod at fy anwyl Frawd Wesley, ag a deimlais 
wrth ddod at fy anwyl Frawd Whitefield dair blynedd yn ol, a theimlaf fod 
fy nghymdeithas (fellowship ) a’m Brawd Wesley wedi cael ei weithio ynnof 


11 Wesley’s Fournals, vol. iv., p. 328. 

gan yr Arglwydd, yn erbyn rhagfarnau blaenorol a ffurfiwyd trwy wrando 
ystoriau am dano a’i bregethu yn erbyn yr hyn a dybiwn oedd yn iawn.” 8 

Ymhen tair wythnos yr oedd wedi newid ei farn. Dywed:— Yn awr yr 
ydym yn dechreu gweled pethau yn y Wesleys sy’n gwneud i nieuhamheu 
—Rhagrith—derbyn arian—swillt y chwarter gan bob un: £300 0 bunnau 
yn Llundain—pregethu cyfeiliornadau yn barhaus—ddim yn syml.” 19 

Ym mis Mai, 1748, ysgrifenna yn Llundain :—“‘ Ymosodais ar y Brawd 
Blake yn arbennig am ei fod yn ymddangos i mi yn chwyddedig, ac yn 
coleddu ysbryd drwg tuag at y Brawd Wesley, ac nad oedd ef (Blake) a 
rhai eraill yn canfod fod Wesley wedi cael ei anrhydeddu gan yr Arglwydd, 
yr hwn a’i gosododd yn Ben y Diwygiad hwn. Rhoddais hanes ei 
ddyfodiad iGymru. Fy nymuniad yw gweled teimlad ac ysbryd da tuag 
at bawb dynion, ie, fel y mynnai yr Arglwydd i hynny fod . . fel y 
byddem farw i ni ein hunain, ein cynlluniau a’n rhagfarnau, ac yn foddlon 
i gael ein harwain gan yr Arglwydd fel y mynno Efe.’ 

Ymhen naw niwrnod ar ol hyn ysgrifenna drachefn :—‘ Wedi i Mr. 
Whitefield roddi gofal yr eneidiau 1 Mr. Wesley, daethum i Lundain. 
Pregethais gyda Mr. Wesley; ond can gynted ag y cefais ei fod yn dal 
athrawiaeth perffeithrwydd dibechod, a syrthio yn y diwedd oddiwrth 
wir ras, torrais gysylltiad allanol ag ef, er na chollais fy serch tuag ato 
fel Brawd a Gweinidog Crist; a phan welais y modd yr oedd yr Arglwydd 
yn gweithio drwyddynt, nis gallaswn oddef clywed neb yn eu dirmygu; 
ac am hynny gelwir finnau hefyd yn Wesley ac yn Antinomiad.” 4 


Ymhen mis cyferfydd mewn math o gynhadledd anffurfiol 4 Charles 
Wesley a George Whitefield yn Llundain, a dywed :— 


“Pan glywais am lwyddiant dirfawr y Wesleyaid yn y Werddon, 
teimlais eiddigedd yn lle llawenydd, ac nis gallaswn lawenhau tan i’r 
Oen Anwyl wenu arnaf. Wedi hynny, pan wnaed cynygiad i uno 
drachefn, gwelais nas gallesid gwneud hynny heb (1) ymgynghori a’r 
pregethwyr yn Lloegr a Chymru; (2) heb osod i lawr ragseiliau, a holi 
cwestiynau o bobtu. Ymddengys i mi fod hyn fel Plaid, yn amhosibl, gan 
nad ymostynga’r naill adrani Ben y llall—Mr. Wesley na Mr. Whitefield. 


Erbyn hyn, mae y dirywiad yn Harris i’w ganfod yn amlwg 
yn ei ddyddlyfr. Yr oedd ei uchelgais wedi cael ei gynhyrfu, 
ac yntau a’i olwg ar gymeryd lle Whitefield fel Pen yr Adran 
Galfinaidd. Ymdrinir yn helaethach ar hyn mewn pennod 
arall. Ond yma, wrth fyned heibio, gellir dweyd fod hanes 
Harris, fel y’i hadroddir ganddo ef ei hun yn ei ddyddiaduron, 
yn rhoi sail cryf i gredu mai “Wesley a Harris” oedd yn ei 
feddwl, pan ysgrifennai “ Wesley a Whitefield” yn y dyfyniad 
uchod. Yn yr un dyddlyfr, 4 ymlaen i ddweyd :— 

“Oh! gymaint o hunan dirgel (secret self) wyf yn deimlo sydd ynnwyf! 


Pan ddywedodd Mr. Newton y buasai eu holl bregethwyr hwy yn 
ufuddhau i Mr. W—— (Wesley) pe y cynygiai efe unrhyw beth, dywedais 


18 Dyddlyfr Howell Harris, Rhif 86, Mawrth 3, 1741-2. 1° Eto, Mawrth 
22,1741. ™ Eto, Rhif 13la, Mai 31, 1748. 1 Eto, Meh. 9, 1748. 
22 Eto, Rhif 1318, Gorff. 7, 1748. 

nas gallaswn i gydweithio 4’r cyfryw bregethwyr a foddlonent ganlyn 
dyn, &c. Liefai fy enaid, ‘Oh Dduw! Gwel y perygleyr ydym yn 
sefyll ynddo, o herwydd ein tywyllwch a’n hanwybodaeth, ein gelyniaeth 
a’n gwrthnysigrwydd, ein hunan-falchder, a Satan, a rhag dwyn o 
honom ddim ond meddwl yr Arglwydd mewn athrawiaeth i’r bobl, a 
rhag symud o honom gam yn y trefniant allanol ond ynddo a thrwyddo 
Ef! Dywedai Mr. Charles Wesley ei fod ef yn barod i osod ei holl 
Seiadau ef yngofal Mr. Whitefield; ac y caffai Mr. Whitefield fod yn 
gydstad 4’i frawd, Mr. John Wesley, yn y gyfundrefnaeth. A dywedodd 
Mr. Whitefield na wyddai pwy a allai ef benodi yn ysgutor iddo i Dy’r 
Amddifaid yn Georgia ond Mr. John Wesley, a’i fod bob amser yn edrych 
arnynt (y ddau Wesley) fel dynion mawr.” 


Mis union wedi hyn y cymerodd y gwrthdarawiad le rhwng 
Harris a Charles Wesley yn Llanfair Muallt. Ymddengys yn 
dra amlwg oddiwrth y Dyddlyfr, yn ogystal a Dyddlyfrau John 
a Charles Wesley, a Llythyrau Whitefield, fod y ddau Wesley 
a Whitefield y pryd hwn yn barod iawn i sefydlu ad-uniad a 
gyplysai’r holl Seiadau Whitefieldaidd a Wesleyaidd yn Lloegr 
a Chymru, yn un gyfundrefn. Yr oedd Harris eisoes a’i lygad 
ar fod yn Ben yr Adran Galfinaidd. Naturiol fuasai iddo 
amheu a enillai y cyfryw safle pe yr unid y ddwy adran. Pa 
fodd bynnag, efe yn unig o’r pedwar a gododd rwystr y pryd 
hwnnw i’r ymgais yma am gysylltiad a chydweithrediad agosach. 

Nid yw hanes cysylitiad Wesley a’i frodyr yng Nghymru eto 
wedi cael ei ysgrifennu; ac nid yw y cylch a fwriedir i’r gwaith 
presennol yn gyfryw ag a ganiata i mi fyned i fewn i’r holl 
fanylion. Ond ceir ychydig oleuni pellach ar gysylltiad Wesley 
a Harris, yn Llyfr Cofnodion y Gymdeithasfa sydd eto ar gael yn 
Nhrefecca *-—-nad yw ei gynnwys eto wedi cael gweled goleuni 
dydd. 


Cedwid y rhan gyntaf o’r Cofnodion hyn gan John Cennick, yn cyn- 
nwys Cofnodion .Cymdeithasfaoedd Bryste, Medi 4, 1744; Llundain, 
Tachwedd, 1744; Bryste, Mawrth 20, 1745; Wilts, Mehefin, 1745; a 
Llundain, Medi, 1745. Yn yr olaf treuliwyd tridiau i ddadleu pynciau o 
athrawiaeth yn unig! Pan dorrodd Cennick ei gysylltiad a’r mudiad, 
aeth a’r Cofnodion uchod gydag ef. Ysgrifennodd Harris, oddiar ei géf, 
gofnodion Bryste, Mawrth 20, 1745, a chopiodd James (Jimmy) Ingram, 


2% Dyddlyfr Howell Harris, Rhif 131 B, 7 Gorff., 1748. 

4 A Conference Book, including a General Account of the Affairs and 
Economy at the Tabernacle, before and after the Separation by Mr. Cennick, 
&c., an account of the Preachers, Labourers, Trustees, &c., in connection 
with Mr. Whitefield, from December, 1743, to December, 1747, &c., to be 
continued to December, 1749. 

gwas a chynorthwywr Howell Harris, hwynt i’r Llyfr Cofnodion sydd yn 
awr ar gael yn Nhrefecca. Ymhlith y Cymry a geir yn cymeryd rhan yn 
y naill neu’r Ilall o’r Cymdeithasfaoedd hyn, yn ol y Llyfr Cofnodion hwn, 
cawn y rhai canlynol :—Harris, Pugh, Thomas Price (Watford), Herbert 
Jenkins, James Beaumont, James Ingram, a John Lewis, yng Nghym- 
deithasfa Bryste, Mawrth, 1745. Yna, ar ol dychweliad Whitfield o’r 
America, cawn Gymdeithasfa Llundain, Ebrill,; 1749, gyda Whitefield, 
Harris, Adams, Reilly, a James Ingram—oll yn weithwyr yn y maes 
Cymreig—yn bresennol, a’r Saeson yn absennol. Felly, hefyd, i raddau 
pell, yng Nghymdeithasfa Abergafenni, Mehefin, 1749, pan oedd yn 
bresennol Whitefield, Harris, Thos. Price, Thos. Williams, Thos. James, 
Thos. Meredydd, Joseph Smith, James Ingram, Wm. Humphreys, a Wm. 
Jones—gweithwyr yng Nghymru ymron yn ddieithriad. Eto yn Llun- 
dain, Medi 1, 2, 4, 6, a 7, 1749, Cymdeithasfa yn para am bum’ niwrnod, 
cawn Whitefield, Harris, Adams, Reily, Beaumont, Stevens, Meredith, 
Ingram, a Smith. Ceir manylion pellach am y Cofnodion hyn, a’r 
goleuni a dafilant ar ran o gysylitiadauw’r gwaith yng Nghymru, mewn 
pennod arall. Ar hyn o bryd canolwn sylw ar berthynas y brodyr yn y 
Gymdeithasfa 4 Wesley, yn ei gysylltiad ef yn bennaf a’r gwaith yng 
Nghymru. Cofier fod Whitefield ar hyd yr amser yma yn yr America. 


Yn Awst, 1744, darllenodd Cennick lythyr oddiwrth Chapman mewn 
perthynas i'w anghydwelediad ef 4 Wesley,—ond ni chymerodd y 
Gymdeithasfa unrhyw fesurau mewn perthynas 4’r mater. 


Medi, 1746. ‘Gan fod y Brawd Godwin am gael ymuno 4 ni, ac yn 
cydnabod ei fai am fwriadu o hono ymuno a’r Morafiaid ac a’r Brawd 
Wesley, ac yn flin ganddo am rai geiriau a ddefnyddiodd, a chan fod y 
brodyr yn dyner tuag ato, ac eto yn ofni rhag y gallai fod yn ansefydlog, 
penderfynnwyd iddo gael mynd i Bryste at y Brawd Reilly am naw 
niwrnod, yna gyda’r Brawd Jenkins am ychydig, ac yna gyda’r Brawd 
Harris i Drefecca, ac yna gyda’r Brawd Adams hyd y Gymdeithasfa, 
modd y gallai fod ar brawf o danynt oll.” 

Dengys y dyfyniadau uchod o’r Cofnodion fod gwaith a 
dysgeidiaeth Wesley yn blino llawer ar ysbryd y brodyr yn y 
Gymdeithasfa. Erbyn dechreu 1747, penderfynnwyd ceisio 
dod i well dealltwriaeth, a chynhaliwyd Cymdeithasfa unedig 
yn Bryste, lonawr 22, 1747. Yn hon yr oedd yn bresennol 
John Wesley, Howell Harris, Adams, Ingram, Reilly, Jenkins, 
ac eraill, gyda phedwar o ganlynwyr Wesley—y Calfiniaid 
ymron oll yn Gymry, a’r Wesleyaid yn ddieithriad yn Saeson. 
Yma, fel yn yr anghydfod yn Sir Benfro (gwel tudal 284) cawn 
esboniad ar ran o’r dirgelwch; Saeson, wedi cael cryn lawer o 
addysg, ac yn hollol anghymwys i ddeall meddwl y Cymro 
gwledig, oedd cynorthwywyr Wesley fel rheol; Cymry, heb 
gael nemawr addysg, ac yn edrych gyda gradd o rywbeth mwy 
na drwgdybiaeth ar y Saeson mwy dysgedig, oedd pregethwyr 
cynorthwyol y Calfiniaid yng Nghymru: nid oedd y ddwy elfen 

yn toddi yn naturiol y naill i’r Ilall. Wele gyfieithad o’r 


Cofnodion sy’n dal cysylltiad 4 Wesley :— 


« Ar ol gweddio holwyd :— 
1. Pa fodd y gellir symud y rhwystrau fodolant i gariad brawdol. 
2. Pa fodd y gellir easstee y cyfryw i godi eto yn y dyfodol. 


1. Am Thomas Prosser, Cynghorwr yng Nghymru, cysylltiedg 4 Mr. 
Wesley, a ddrwgdybir o gyfeiliornad, bydded i’r Brawd Haughton (un o 
ganlynwyr Wesley) geisio ganddo egluro ei egwyddorion, a gofyn iddo a 
yw yn foddlon bod yn ddarostyngedig i Mr. Wesley ac i nt.” : 

2° Am Henry Lloyd, Cynghorwr arall yng Nghymru, a aeth oddi- 
amgylch ymhlith ein Seiadau ni heb ymgynghori 4 ni, bydded iddo ein 
cyfarfod yng Nghymdeithasfa Morgannwg, yn Ebrill, ac na fydded iddo 
wneud dim yn Sir Frycheiniog, ond trwy gydsyniad Mr. Phillips (offeiriad 
Maesynys, a chanlynwr Wesley) a Thomas James (un o’r Cynghorwyr 
Calfinaidd o dan Whitefield). 

3. Am Gymru yn gyffredinol. Ofnid mai canlyniad gwaith Mr. 
Wesley yn pregethu yng Nghastellnedd a fyddai ymraniad yn y Seiad.” 
Atebodd Mr. Wesley :— 

“Nid wyf yn bwriadu sefydlu unrhyw Seiad yng Nghastellnedd, nac 
mewn unrhyw dref arall lle mae Seiad eisoes yn bodoli, ond gwnaf 
bopeth yn fy ngallu i rwystro unrhyw gyfryw ymraniad.?7 


2 Cymerodd Wesley y cyfle cyntaf i fynnu gweled Thos. Prosser ei 
hunan. Dyma ddywed am dano:—‘Treuliais beth amser gyda T. 
Prosser, yr hwn oedd wedi llenwi’r seiad ag ofer siarad. Cefais fod y 
bai yn fwy yn ei ben nag yn ei galon; mae yn ddyn gonest, yn bwriadu yn 
dda; ond nid oes mwy 0 gymhwysder ynddo gan natur na gras iesbonio’r 
Ysgrythyrau nag sydd i areithio ar Resymeg neu Algebra. Ac eto 
cymer rhai dynion call y dyn tywyll hwn i fod yn llawer dyfnach nag 
ydyw. Ac y mae hynny’n naturiol. Os edrychwn i bydew tywyll 
ymddengys yn ddwfn; ond y tywyllwch yn unig sy’n gwneud iddo 
ymddangos felly. Dyger goleuni ato, a chawn weled mai bas iawn 
ydyw.” (Wesley’s fournals, vol. ii. p. 408). 

#6 Mae yn anhawdd gwybod ar ba sail y gwnaed y cyhuddiad yn erbyn 
Wesley. Yn ei ddyddlyfr (Awst 18, 1746) dywed Wesley :—‘* Marchogais 
gyda Mr. Hodges i Gastellnedd. Yma cefais ddwsin 0 wyr ieuainc y 
gallaswn ymron genfigennu wrthynt. Preswylient gyda’u gilydd yn yr 
un ty, a rhoddent yn barhaus mewn elusen pa beth bynnag a enillent 
dros ben angenrheidiau syml bywyd. Yr oeddent gan mwyaf «meddent 
wrthyf) yn gredinwyr mewn Etholedigaeth, ond mor lleied oedd eu 
rhagfarn fel na chaniataent i neb o’r Predestinariaid (h.y., y Calfiniaid) i 
bregethu yn eu plith os nad ymgadwai rhag pob dadleuaeth. Ac ar yr 
un amodau derbynient yn llawen rhai o’r farn wrthwynebol (h.y., y 
Wesleyaid).’’ John Richards oedd arolygwr Seiad Castellnedd. Ceir ei 
adroddiadau yn ysgrifau 68 a. B.c.a D. yn Nhrefecca. Nid oes dydd- 
iadau iddynt, na manylion o gwbl am Seiad Castellnedd. Dywed am 
gyffredinolrwydd y Seiadau dan ei ofal,—‘ Amryw ganghennau sychion 
ymhlith y Societies, a rhai wedi crino, a syrthio ymaith” (68 a.) =‘ Nos 
tywyll ar y cyffredinolrwydd o honynt” (68 c.) ‘Llawer yn rhodio 
ymhell oddiwrth Dduw” (68 D.) Os mai dyna gyfiwr Seiad Castelinedd, 
prin yr oedd yn deg i Gymdeihasfa Bryste dafiu’r bai ar bregethu Wesley. 

*" Cadwodd Wesley ei addewid. Nid ymwelodd 4 Chastellnedd wedyn 
am ddeng mlynedd—ond cafodd erbyn hynny fod yno Seiad Wesleyaidd 
wedi ei sefydlu, ac ystafell gyfleus i’w cyfarfodydd yn eiddo iddynt. 
(Wesley’s fournals, vol. iii. p. 348). 

Yna cytunasom oll y bydd ini, pa bryd bynna regethwn yn 
achlysurol ymhlith pobl y naill y Mall, y bydd Muemdrecnrevnhal ac nid 
gwanhau breichiau ein gilydd, ac yn arbennig trwy geisio rhwystro 
unrhyw ymraniadau yn y gwahanol Seiadau. 

4. Plymouth. Yn gymaint a bod ymraniad wedi cymeryd lle yn y 
Gorllewin, penderfynnwyd fod i un o Frodyr Mr. Wesley fyned yno gyda’r 
Brawd Harris er cyfanu’r rhwyg, a chymhell ysbryd cariad, a’i ffrwyth, 
ymhlith y bobl. 


5. Fod pawb o’r ddau tu i ofalu amddiffyn cymeriadau eu gilydd. 
6. Os gelwir un o’r farn wrthwynebol i unrhyw Seiad, y dylai, cyn 
myned, ymgynghori a’r brodyr ar yr ochr arall.” 


Mae’n deilwng o sylw nad oes yn Nyddlyfr Wesley un gair o 
gyfeiriad at y gynhadledd hon. Cawn ei fod yn Bryste ar y 
pryd, lle y dywed ei fod wedi treulio “ wythnos mewn heddwch 
mawr.” Prydnawn y Gymdeithasfa—yr oedd y gynhadledd 
uchod wedi ei chynnal yn y boreu—marchogodd tua Wick, Ile 
yr oedd i bregethu. Cyfarfyddodd 4 damwain; taflwyd ef 
oddiar ei geffyl, mewn lle cul ar y ffordd pan oedd cert yn 
pasio; aeth yr olwyn dros ei ddillad ond heb gyffwrdd 4’i gorff. 


“Ni theimlais,” eb efe, ‘“unrhyw gythrwfi yn fy ysbryd, ond yr un 
tawelwch a phe bawn yn eistedd yn fy myfyrgell. Wedi i’r cart fynd 
heibio, codais.” Yna marchogodd i’w gyhoeddiad. Lledodd y si yn 
Bryste ei fod wedi cael ei ladd; ‘‘ond,” ebe fe, ‘‘ cyrhaeddais yno mewn 
pryd i glodfori’r Arglwydd yn y gynulleidfa fawr.”* 


Os cymharir y dyddiadau uchod 4’u gilydd, cawn fod Harris 
yn “ansefydlog fel dwfr” yn ei olygiadau am Wesley, a’1 ddull 
o ymddwyn tuagato. Yn 1747 yn ceisio cyd-ddealltwriaeth 
gyfeillgar; ym Mai, 1748, yn ymosod ar Blake am ymosod ar 
Wesley ; ym Mehefin 1748 yn torri pob cysylltiad allanol ag 
ef; yn Gorffenaf yn cynadledda 4 Charles Wesley, ac yn 
rhwystro Whitefield i adsefydlu undeb brawdol rhwng y ddwy 
adran; yn Awst, er o’i anfodd, yn cyd-bregethu a Charles 
Wesley yn Llanfair Muallt. Yna cawn ef yn lonawr, 1750, yn 
cymeryd rhan gyda Whitefield a John Wesley mewn cyfar- 
fodydd pregethu yn y Foundry yn Llundain, pencadlys Wes- 
leyaeth;” yno hefyd derbyniodd Howell Harris, ac amryw 
ereill o gefnogwyr Whitefield, y cymundeb o law John Wesley.” 


% Wesley’s ¥ournals, vol. ii., p. 373-4. 

2 Wesley’s Fournals, vol. iii., p. 23. ‘‘ Diolch i Dduw,”’ medd Wesley, 
wrth gyfeirio at hyn, “ wele un graig rwystr eto wedi ei symud o’r ffordd.” 

80 Liythyr William Holland at Mrs. fones, Fonmon, lonawr 27, 1750. 

Wedi iddo droit cefn ar y “Methodistiaid,” ac ymneillduo i 
unigedd Teulu Trefecca, ailgynhesodd calon Harris at Wesley, 
a chroesawodd ef dro ar ol tro i Drefecca. Pan ddechreuodd 
Harris drachefn fagu calon i wynebu’r cyhoedd, cawn ef gyda 
Whitefield yn myned i gynadleddau Wesley yn Llundain. 
Talai Wesley’r pwyth yn ol drwy helpu Harris yng Nghymru.” 


Dug hyn ni at wedd arall, a chyfnod newydd, yn nadblygiad 
y mudiad diwygiadol yng Nghymru, a’r rhan a gafodd Wesley 
a Wesleyaeth yn y dadblygiad hwnnw. Yn 1746 dygwyd yr 
enwog Selina, larlles Huntington, i gysylltiad 4 gwaith y 
Tabernacl yn Llundain. Yr oedd newydd gladdu ei gwr, a 
thaflodd ei hun gyda mwy o frwdfrydedd nag erioed i waith 
crefydd. Ym mis Mai, 1748, talodd yr Arglwyddes ymweliad 
4 Chymru; daeth ei merched, a’r Arglwyddesi Anne a Frances 
Hastings gyda hi. Yn Bryste, cyfarfyddwyd a’r cwmni urdd- 
asol gan ddirprwyaeth o Gymru, yn cynnwys yr hen batriarch 
Griffith Jones, Llanddowror, a chydag ef Daniel Rowlands, 
Llangeitho, Howell Davies, Sir Benfro, a Howell Harris. Gan 
gofio, o bosibl, am yr effaith a gafodd taith Whitefield rai 
blynyddau cyn hynny ar y werin (gwel tudal 256-7), trefnwyd 
ymdaith efengylaidd tra rhwysgfawr i’r Iarlles a’i chyfeillesau 
pendefigaidd drwy rannau o Gymru. Aed a hi a’i chymdeith- 
esau o amgylch y wlad am daith pythefnos, gan gynnal oedfaon 
pa le bynnag yr elent, a’r bobl yn casglu yn dyrfaoedd i weled 
“y gwyr mawr o Lundain,” ac i glywed y pregethwyr poblog- 
aidd. Erbyn cyrraedd Trefecca, yr oedd yno amryw glerigwyr 
eraill, rai o bregethwyr Whitefield, a nifer 0 weinidogion 
Ymneillduol yn eu haros. Am ddiwrnodau o’r bron cafwyd 
yno uchel-wyl bregethu, pedair neu bump o bregethau yn cael 
eu traddodi bob dydd gan y clerigwyr Eglwysig a’r pregethwyr 
Ymneillduol; a chynadleddau ac ymgynghoriadau mynych 
cydrhwng yr oedfaon. Tynnodd y digwyddiadau hynod hyn 
dyrfaoedd mawrion o’r holl wlad oddiamgylch, i Drefecca. 


81 Wesley’s Fournals, vol. iv., p. 326. 82 Eto, vol.’iii. p. 29. 
290 


YR IARLLES HUNTINGDON YNG NGHYMRU. 


Rhwng y golygfeydd a gawsant ar y daith yng Nghymru, a’r 
hyn a welsant yn Nhrefecca, cafodd yr Iarlles a’i chwmni 
brofiad na fwynhasant ei gyffelyb erioed o’r blaen. Gadawodd y 
cwbl argraff ddofn ar feddwl yr Iarlles grefyddol. Ysgrifenna 
yn ei hadgofion: “Gorfodir fi i lefain ‘Py enaid, bendithia yr 
Arglwydd, a chwbl sydd ynnof ei enw santaidd Ef!” * Pan 
ddychwelodd Whitefield o’r America, gwahoddwyd ef i ym- 
gynghori a’r Iarlles. Canlyniad deublyg yr ymgynghoriad 
hwnnw oedd (1) i Whitefield benderfynnu ymneillduo o’r gwaith 
0 fod yn ben y gyfundraeth Galfinaidd, gan adael y gwaith o 
sefydlu ac arolygu Seiadau i Wesley (gwel tudal. 248); (2) i 
Whitefield benderfynnu cydweithio 4’r Iarlles mewn cenhadaeth 
newydd, yn yr hwn y byddai efe yn Efengylydd cyffredinol, 
iddi hithau sefydlu math o Ysgol y Proffwydi, neu Goleg yn 
Nhrefecca, at godi pregethwyr diwylliedig; ac iddi hithau hefyd 
ddefnyddio ei dylanwad i sicrhau cydnabyddiaeth swyddogol yr 
awdurdodau eglwysig i’r pregethwyr a godid yn ei choleg, ac 
yna adeiladu capeli iddynt i wasanaethu ynddynt. Cymerodd 
lawer o flynyddau i ddwyn y cynilun i berffeithiad; ond pan 
ddaeth, cafodd Wesley a Wesleyaeth, er holl Galfiniaeth cul 
yr larlles, gyfran helaeth iawn o’i fanteision. Bu yn foddion 
i aduno Whitefield a’r ddau Wesley mewn cwlwm tang- 
nefedd a chariad brawdol na ddatodwyd yr ochr yma i’r bedd. 
Un o ganlyniadau cyntaf, os nad yn wir un 0 amodau hanfodol, 
y Cytundeb Heddwch newydd hwn oedd, fod y ddau Wesley 
yn cael mynediad rhydd i bwlpudau Capeli’r Iarlles. Mawr 
oedd syndod Ilawer i weled yr Armin John Wesley yn pregethu 
ym mhwlpud Calfinaidd yr Iarlles Huntingdon.* Ebe Charles 
Wesley mewn llythyr at ei wraig—Sarah Gwynne, o’r Garth. 


“Neithiwr daeth fy mrawd. Boreu heddyw treuliasom ddwy awr 
fendigedig gyda George Whitefield. Mae’n sicr na thorrir mwyach y 
rhaffdair cainc hon. Mae’m brawd i bregethu yn nghapel yr Arglwyddes 
Huntingdon yn Bath. Mae hwnnw, a’i holl gapeli, ie, a gallasem 
ddweyd hithau hefyd, wedi cael eu gosod yn ein dwylaw ni ein tri.” * 


88 Life and Times of the Countess of Huntingdon, vol. i. p. 86. 
834 Wesley’s Fournals, vol. iv., p. 289. 
85 Charles Wesley’s Fournals, vol. ii., p. 247. 

Mae’n amlwg fod Charles Wesley yn cyfleu syniad hollol 
gywir yn y llythyr uchod, canys cawn ei Harglwyddes yn 
ysgrifennu ei hun at Wesley, gan ddweyd :— 


“ Yr wyf yn wir ddiolchgar i chwi am eich cynyg caredig i wasanaethu yn 
y capel yn Bath yn ystod eich arhosiad yn Bryste. Hyderaf fod yr undeb 
hwn a gychwynwyd yn awr yn un ag a fydd yn ychwancgu ein ffydd a’n 
cariad y naill at y llall. Buddiol yw i’r achos goreu os ceir ni yn ffyddlon 
ymlaenaf oll i’r Arglwydd, ac yna i’n gilydd. Gwelaf eto rywbeth yn 
eisieu, a hynny yw, trefnu cyfarfod yn awr ac eilwaith, rhyngoch chwi, 
a’ch brawd, a Mr. Whitefield, a minnau, modd y gallem gyfnewid syn- 
iadau ar gyfiwr cyffredinol y gwaith. Dichon y ceid goleuni felly, a 
buasai yn arweiniad i minnau, gan fy mod mewn cysylltiad 4 chynifer.” %¢ 

Parhaodd yr undeb brawdol a Christnogol hwn tra bu 
Whitefield byw. Ar ol ei farw ef aeth yn rhwyg rhwng y 
Methodistiaid Calfinaidd a Wesleyaidd, ac o hynny allan ni 
fu a wnelai’r Iarlles Huntingdon ddim 4’r ddau Wesley. 
Erbyn hyn mae mwyafrif yr achosion a adwaenid fel y “‘ Lady 
Huntingdon’s Connexion,” i sefydlu y rhai y gwnaeth Whitefield 


gymaint, wedi cael eu llyncu yn yr Enwad Anibynnol. 


Wedi gweld claddu’r naill a’r llall o gymdeithion ei ieuenctyd, 
holl aelodau Clwb Santaidd Rhydychain a gychwynasant gydag 
ef ar yrfa’r Cristion Ymroddgar, aeth John Wesley ymlaen 
mor wrol yn bedwar ugain oed a phetae yn llanc deunaw 
mlwydd. Am hanner can mlynedd arferai bregethu bob boreu 
am 5 o’r gloch. Pan yn 83 mlwydd oed dioddefai lafur a 
lludded corfforol nad oes nemawr i ddyn heddyw yn anterth 
ei nerth a fedrai ei ddal,—ac eto, dywed na theimlodd ddim 
tebyg i flino corfforol! Am faint y gwaith a gyflawnodd yn 
Lloegr a Chymru, yn yr America a’r Werddon, amhosibh 
fuasai dweyd gormod. Dichon y buasai Ilwyddiant mwy 
cyffredinol ar ei lafur yng Nghymru, petae wedi gofalu am gael 
Cymry o ran iaith a gwaed fel cynorthwywyr lIleol iddo. Hyn 
a fu diffyg mwyaf ei gyfundrefn ef yn y Dywysogaeth. 


Ond wedi marw Wesley yn 1791, ni chafodd y gwaith farw. | 
Yr oedd wedi magu meibion a merched, y rhai a fynnent 


36 Life and Times of the Countess of Huntingdon, vol. i., p. 476. 

barhau gwaith eu tad ysbrydol. Yn 1800, ffurfiwyd y Dalaeth 
Gymreig—a thaflwyd yni a bywyd newydd i’r holl fudiad 
Wesleyaidd yn y Dywysogaeth. Bu cynnydd Wesleyaeth 
wedi hynny yn gyflym ac amlwg. Yn wir, ni ddanghoswyd 
ar unrhyw adeg yn nyddiau mwyaf blodeuog y Diwygiad Mawr, 
cyffelyb brofion diamheuol o ddylanwad argyhoeddiadau cre- 
fyddol ar y bobl, ag a gafwyd yn hanes dadblygiad Wesleyaeth 
Gymreig ym mlynyddau cyntaf y 19fed ganrif. Os sylwir ar 
Dangoslun III., gwelir fod cynnydd Wesleyaeth Gymreig o’r 
flwyddyn 1800 hyd 1830 wedi bod yn fwy, yn amlycach, yn 
gyflymach, na’r un o’r enwadau eraill. Ychwanegwyd 1271 at 
eu haelodaeth, ac adeiladwyd pymtheg o gapeli newyddion 
o fewn corff un flwyddyn—a hynny pan oedd yr enwad, fel 
enwad, yn wan. Nid rhanol na lleol, ond cyffredinol oedd yr 
ymdrech a’r Ilwyddiant. Gwyddai Ilywiawdwyr y mudiad pa 
fodd i fanteisio ar amgylchiadau ac anghenion gwahanol pob 
ardal. Mewn un ardal boddlonent ar lofft ystabl fel ty cwrdd ; 
yr un flwyddyn, yn y sir agosaf, codwyd capel hardd yn werth 
£4000,—ac addolid mor wresog yn y naill a’r Mall. Gofynnai 
gyfrol o faintioli’r llyfr hwn i wneuthur dim tebyg i gyfiawnder 
4g ymdrech, llafur, a Ilwyddiant Wesleyaeth yng Nghymru 
pan ddechreuwyd cario’r gwaith ymlaen ar linellau Cymreig. 
Ac, o dan fendith Duw, olrheinir yr oll i ddylanwad ac 
ysbrydiaeth y gwr da, yr hwn a ddanghosodd gyffelyb zel 
a brwdfrydedd ar ddiwedd oes hir o lafur, ymron digyffelyb, 
ag a ddanghosodd pan yn Ilencyn ieuanc yn Rhydychain y 
cychwynnodd ar ei yrfa grefyddol. 


Ni chaniata gofod i mi roi cyfrif a dyddiadau gwahanol ymweliadau 
John Wesley 4’r Dywysogaeth. Ca’r darllenydd syniad am danynt wrth 
edrych ar y Map Rhif 4, sy’n dangos ffrwyth ei lafur personol yng 
Nghymru. Fel cynhorthwy pellach, rhoddir yma yn eu siroedd, enwau’r 
holl leoedd y bu yn pregethu ynddynt. Ymwelodd 4 llawer o’r rhai hyn 
amryw weithiau drosodd. Ceir y llythyren “‘s” ar ol enwau’r lleoedd 
y sefydlodd efe ei hun Seiadau Wesleyaidd ynddynt. Dynoda’r llythyren 
““¢” fod Capel neu Addoldy Wesleyaidd wedi cael ei sicrhau yno, naill 
ai drwy adeiladu neu brynu, yn ystod ei fywyd ef. 

: ABERTEIFI. 
Aberteifi, Rhosfair. 
BRYCHEINIOG. 
Llanfairmuallt, Garth, Maesmynys, Llanidan, Aberhonddu (s. c.), 
Crughowel (s.), Trefecca, Merthyr Cynog, Bwlch, Llanwrtyd, Gelli (s. c.). 


CAERFYRDDIN. 
Caerfyrddin (s. c.), Llanelli (s. c.), Cydweli. 


DINBYCH. 
Liansantffraid Glan Conwy (s.). 
FFLINT. 
Wyddgrug (s. c.), Llaneurgain (s.). 
MAESYFED. 


Rhayadr, Kington, Llandrindod, Lilansantffraid, Clyro. 


MALDWYN. 


Llanidloes (s.), Trallwm (s. c.), Drefnewydd (s.), Tyddyn. 


MON. 


Caergybi (s. c.), Rhydyspardyn, Llanddaniel, Llanfihangel, Llanygors, 
Trefollwyn, Llanerchymedd, Llangefni (s.), Clwchdyrnog. 


MORGANNWG. 

Caerdydd (s. c.), Porthkerry, St. Brides, Fonmon (s.), Wenfo, 
Bonvyilston, Llanishen (s.), Llantrisant (s.), Pontfaen (s. c.), Gelligaer, 
Castellnedd (s. c.), Margam, Penbontarogwy (s. c.), Wilton, Llanmaes 
(s.), Llanwonno, Abertawe (s. c.), Newton, Aberdar, Llandaff (s.), 
Aberthaw (s.), Oxwich (Gower), Llanbradach, Caerphilly (s), Coyehurch, 
Llantwit, Fontegary, Penmarc, St. Nicholas (s.), Michelston, Watford, 
Dinas Powis, Whitchurch, Oldcastle ger Penybont. 


MYNWY. 

Devauden, Abergafenni (s. c.), Brynbiga, Pontypwl, Casnewydd, 
Llanfaches, Llanhithel, Llantarnam, Penrheol, Machen, Caldicot, 
Chepstow (s. c.), Trefynwy, Coleford (s. c.), Bryste (s. c.), Gloucester 
(s. c.), Kirkwood (s. c.), Bedwas. 


PENFRO. 

Tenby (s.), Penfro (s. c.), Hwlffordd (s. c.), Lamphey, St. Daniels (s.), 
Dale (s. c.), Houghton (s.), Trefdraeth, Harford, Roach (s. c.), Jeffreys- 

PENNOD . XXII. 
DARLUN HOWELL HARRIS O HONO EI HUN. 


Nid oes 0 bosib! unrhyw berson hanesyddol o fewn y ddwy 
ganrif ddiweddaf ag y mae mwy o gamargraffiadau wedi cael 
eu ffurfio am dano, na’r gwr a ddarlunir i ni yn aml fel per- 
sonoliaeth amlycaf a chanolog y Diwygiad yng Nghymru— 
Howell Harris. _ Nid, 0 bosibl, am fod neb wedi gwneud cam 
bwriadol 4’i hanes; yn sicr nid am fod neb o elyniaeth tuagato 
wedi camliwio’r hyn a wnaeth:—ond yn unig ac yn syml am 
fod ymron pob ysgrifenydd fel pe wedi edrych arno yn fwy fel 
un o arwyr dychmygol y cyn-oesoedd nag fel cymeriad hanes- 
yddol gwirioneddol. Howell Harris fel y gallasai fod, ac nid 
Howell Harris fel yr ydoedd mewn gwirionedd, a ddarlunir yn 
gyffredin. Fel mater o ffaith yr oedd dau os nad tri Howell 
Harris tra gwahanol i’w gilydd yn bodoli yn y ddeunawfed 
ganrif, ac yn cymeryd rhan amlwg a blaenllaw yn Y Diwygiad 
yng Nghymru,—ond un o’r tri yn unig sydd wedi cael ei osod 
hyd yma ger bron y cyhoedd. 

Ni fwriedir yn y bennod hon wneud dim ond codi ychydig 
ar un ewrr i’r llen sy’n gorwedd dros y ddau Howell Harris 
arall, ac ni chodir ond cymaint o hwnnw ag sy’n angenrheidiol i 
wneud chwareu teg 4 rhai o’i gydoeswyr a’i gydweithwyr sydd 
i raddau fwy neu lai wedi cael eu gwthio i’r cysgod yn yr 
ymgais i osod delw Howell Harris mewn man mwy amlwg a 
mwy parchus nag a haedda. Mae cysgodion y ddelw wedi 
syrthio ar rai o bob enwad, ar Eglwyswyr fel Daniel Rowlands 
a Griffith Jones, ar Anibynwyr fel Edmund Jones a David 
Williams, ar Fedyddwyr fel Miles Harri ac Enoch Francis, ac 
ar Wesleyaid fel John a Charles Wesley. Mae’r clod am ran 
o’r gwaith a gyflawnwyd gan y rhai hyn, ac eraill, wedi cael ei 
gymeryd oddiarnynt hwy, ac wedi cael ei dywallt a Ilaw hael 

ar ben Howell Harris. Os ydys wedi darllen yn ystyriol y 
penodau blaenorol, a’r cyfeiriadau ynddynt at Howell Harris 
yn ei berthynas a’i gydweithwyr, rhaid fod meddwl y darllenydd 
wedi cael ei baratoi i raddau at ran, a dweyd y Ileiaf, o gynnwys 
y bennod hon. Dichon y dylesid adgofio’r darllenydd cyn 
myned ymhellach, na ddywedir dim am Howell Harris, ei 
waith, ei naturya’i gymeriad, yn y bennod hon, ond a geir yn 
amlwg ddigon yn ei lawysgrifen ef ei hun yng nghasgliad 
gwerthfawr Llawysgrifau Trefecca. Gan nad beth a ellir ei 
ddweyd yn erbyn Howell Harris, yr oedd yn ddigon gonest i 
dynnu darlun cywir o hono ei hun yn y pentwr dyddlyfrau a 
llawysgrifau a adawodd ar ei ol yn Nhrefecca. Yn ei ddydd- 
lyfr ysgrifennai bopeth ddeuai i'w feddwl am dano ei -hun, ei 
gyfeillion, a’i gysylltiadau; am Dduw, a dyn, a diafol; am lafur, 
a Ilwyddiant, a phrofedigaeth. Ambhosibl, o fewn cwmpas un 
bennod, a fyddai rhoi syniad cyflawn am yr Howell Harris a 
ddatguddir yn y Llawysgrifau; amhosibl, mewn llyfr o natur 
hwn, yw neillduo mwy na phennod iddo; dylai gael Ilyfr cyflawn 
iddo ei hun; mae defnyddiau llyfr o’r fath gennyf wrth law, ac 
os gwelir eto fod angen, neu y gallesid cyrraedd rhyw ddiben 
da wrth, gyhoeddi’r cyfryw lyfr, dichon y gwneir pan ddaw’r 
alwad. Ar hyn o bryd boddlonir ar roi bras-linelliad yn unig o 
brif nodweddion bywyd a gwaith un o’r cymeriadau mwyaf 
cymysg-gyfansoddedig a ymddengys o gwbl ar Iwyfan Y 
Diwygiad yng Nghymru. Cafwyd yn nyddiau Cromwell a’r 
Weriniaeth aml i gymeriad hynod, dynion a bregethent 
Efengyl Tangnefedd ond a oeddent gedyrn mewn rhyfel, rhai a 
aent i’r frwydr a chledd mewn un Ilaw a’r Beibl agored yn y 
Hall, a ganent Salmau ac a waeddent orchymynion i’w milwyr yn 
yr un anadl. Darlunir Vavasor Powell ar ‘y naill law fel y 
dyhirin gwaethaf, ac ar y llall fel y sant perffeithiaf. Nid oedd 
efe y naill na’r Ilall; ei elynion dynasant un darlun, ei edmyg- 
wyr y llall; tebyg y ceir y darlun cywir o honno yn y canol 
rhwng y ddau,—dyn ydoedd wrth natur yn meddu cynneddfau 
a thueddiadau a allasent ei wneud yn un o ddyhirod penaf ei 

oes, ond a gyfnewidiwyd gan ddylanwad gras i gyflwyno’r 
cyneddfau hynny i wasanaeth ei Arglwydd. Ond nis. gellir 
dweyd hyn am y darlun a roddir o Howell Harris yn y bennod 
hon. Nid eileb ydyw o’r darlun a dynnir gan edmygydd na fyn 
weled dim ond rhinweddau; yn sicr nid darlun a dynnwyd gan 
elyn iddo ydyw; eithr amlinelliad bras o’r darlun a dynnwyd 
gan Howell Harris ei hun o honno ei hun yn ei lawysgrifau ei 
hun, ydyw. Bydd cadw hyn mewn cof yn help i’r darllenydd 
i bwyso a mesur gwerth a chynnwys y bennod hon yn well. 


Am zel, gweithgarwch, yni, ac ymgyflwyniad Howell Harris, 
o leiaf mewn un cyfnod oi fywyd, i waith y diwygiad yng 
Nghymru a Lloegr, anhawdd, os nad amhosibl, a fyddai dweyd 
gormod. Ni weithiodd Wesley yn galetach, ni ymgyflwynodd 
Whitefield yn fwy llwyr, ni fu Daniel Rowlands yn fwy selog, 
nag y gwnaeth ac y bu Howell Harris ar un adeg 0’i gysylltiad 
a’r Diwygiad. Petai wedi cadw ei ddechreuad buasai yn 
haeddu llawer, er nad yr oll, o’r parch a’r bri a bentyrrir arno 
gan ysgrifenwyr na wyddant ond y nesaf peth i ddim am ei wir 
hanes. 


Ond nid oedd, hyd yn oed yn ei amser goreu, yn bopeth y 
darlunir ef ini gan ei fywgraffwyr. Mewn ysgol a gedwid gan 
Weinidog Anibynnol—yr hwn, wedi hynny, a ddaeth yn gyd- 
garwr afiwyddianus ag ef—y cafodd ei addysg.t. Yn yr un ysgol 
ymhen ychydig flynyddau wedi hynny, y derbyniodd Williams, 
Pantycelyn, ei addysg yntau. Pwy all fesur faint dylanwad 
yr ysgol a’r athraw Ymneillduol hwn, ar gyfeiriad dilynol bywyd 
y ddau ddiwygiwr enwog hyn? Yr oedd mantell, a deuparth 
ysbryd, Samuel Jones, Brynllywarch, wedi disgyn ar yr athraw 
duwiolfrydig hwn—Vavasor Griffiths—yr hwn yn rhy fuan a 
alwyd i roi arfau ei filwriaeth yn y byd hwn heibio. Gosodai’r 
Ymneillduwyr,—a’r Anibynwyr yn arbennig—bwys mawr yn y 
dyddiau hynny ar addysg athrofaol fel cymhwysder i’r Weini- 


1 Gwel ei ddyddlyfrau ei hun. 

dogaeth; adlewyrcha glod nid bychan arnynt eu bod, yng 
ngwyneb anfanteision mor fawr, yngwyneb bygythion cyfraith 
y tir, yngwyneb erlid, a dirwyon, a charchar, wedi cadw fflam 
lamp gwybodaeth a dysg y pwlpud yng Nghymru fel yn Lloegr, 
i losgi mor ddisglaer ag y bu. Bu hyn yn nerth ac yn wendid 
iddynt; yn nerth iddynt yn ogymaint ag y cadwodd safon 
dysgeidiaeth a gwybodaeth y pwlpud yn uchel, a’i safle yn 
anrhydeddus; yn wendid yn ogymaint a’i fod yn amddifadu’r 
enwad o wasanaeth doniau cartrefol a allasent fod wedi bod yn 
adgyfnerthiad pwysig iddo. Un o wersi daionus y diwygiad 1’r 
Anibynwyr, oedd eu dysgu i wneuthur defnydd helaethach, 
mwy cyson a chyfundrefnol, o’r doniau cartrefol hyn fel 
ategion gwerthfawr i’r weinidogaeth reolaidd. Ond yr oedd 
natur amgylchiadau’r oes, eangder maes gwaith pob eglwys, at 
y rhai y cyfeiriwyd mewn pennodau blaenorol, yn gyfryw ag 
oedd yn gofyn dynion yn feddiannol ar gymhwysderau arbennig 
i fod yn fugeiliaid ar eglwysi mawrion a gwasgaredig y dyddiau 
hynny. Ceid eithriadau, mae’n wir; ond nodwedd Tadau 
Ymneillduol yr oes fel dosbarth, oedd dynion mewn sefyllfa 
fydol gysurus, o safle gymdeithasol dda, o ddysgeidiaeth ddofn 
a disgybledig. Fel engraifft o’r eithriadau gellir nodi Edmwnd 
Jones, Pontypwl, yr hwn ni flinid 4 gormodedd o dda’r byd 
hwn; ac o’r rheol gyffredin dynion fel Matthew Henry, Henry 
Maurice, a Phylip Pugh, &c. Ondam yr eithriadau a’r rheol 
gellir dweyd “ Cewri oedd ar y ddaear y dyddiau hynny.” 


Yn ysgol proffwydi’r Anibynwyr, ynte, y derbyniodd Howell 
Harris a Williams, Pantycelyn, eu holl addysg athrofaol. 
Dylanwad un arall o broffwydi’r Anibynwyr—Phylip Pugh—a 
wnaeth Daniel Rowlands yn ddiwygiwr selog a thanllyd. 
Dywedais mai mewn Athrofa Anibynnol y derbyniodd Howell 
Harris ei holl addysg. Camgymeriad tra chyffredin yw ei fod 
wedi treulio gryn amser ym Mhrifysgol Rhydychain, ac mai 
anuwioldeb gwarthus y myfyrwyr yno a wnaeth iddo dorri ar 
gwrs ei efrydiaeth yno, a dychwelyd i Gymru. Fel mater o 
ffaith ni threuliodd Howell Harris gymaint ag wythnos yn 

Rhydychain erioed!? Cadwai ddyddlyfr, yn yr hwn y nodai 
pa le a pha fodd y treuliodd bob niwrnod o’i fywyd; ac wrth 
gymharu dyddiadau hwnnw, gwelir na fu yn absennol o Gymru 
am lawn wythnos yn ystod y flwyddyn y dywedir iddo dreulio yn 
Rhydychain. Dyna engraifft deg 0 effaith y chwydd-wydrau drwy 
y rhai yr edrycha rhai haneswyr ar Howell Harris a’i waith. 


Beth a’i cymhellodd i droi yn ol o Rydychain mor fuan, 
mae’n anhawdd penderfynnu. Dywed ef ei hun yn ei Adgofion 
wedi hynny, mai anuwioldeb y lle a’i gorfododd i ymadael.* 
Ond heb briodoli iddo amcan i dwyllo wrth ysgrifennu’r adgofion 
hynny, gellir maddeu ini am edrych gydag amheuaeth ar yr 
esboniad hwn. Sicr yw nad oedd mor ddysgedig, nac mor 
wrteithiedig ei feddwl, ag y tybir yn gyffredin. Bradycha ei 
ysgrifeniadau yn aml radd o anwybodaeth ac hyd yn oed o 
ddiffyg dysgeidiaeth, sy’n hollol anghyson a’r syniad o golegwr 
gwrteithiedig. Yr oedd wedi meistroli digon o wybodaeth i 
allu agor ysgol i bobl ieuainc y gymydogaeth,‘ ond nid i wneud 
honno’n atyniadol i gylch eang. Ysgol Eglwysig ydoedd, 
canys pan enynnodd digofaint awdurdodau Eglwysig yn ei 
erbyn, fel y gwnaeth yn fuan am ei dueddiadau i bregethu fel 
efengylydd anrhwyddedig gan yr esgob, gorfu iddo roi ei swydd 
fel ysgolfeistr i fyny.* Yr oedd ef ei hun yn ymwybodol o’i 
ddiffygion addysgol, ac yn awyddus i’w symud;° yr oedd ei 
gyfeillion a’i gyd-lafurwyr yn y diwygiad, yr un’ mor ymwybodol 
ag yntau o’r diffygion hyn.’’ Dichon y ceir yn y ffaith yma 
esboniad ar waith Esgob Llandaf yn gwrthod unwaith ac 
eilwaith urddau Eglwysig iddo. Os oedd yr Esgob—ac yr 
oedd rhai Esgobion hyd yn oed yn y dyddiau hynny—yn gosod 
pwys ar raddau colegawl, ar ddisgyblaeth athrofaol, ar wr- 
teithiad meddyliol, fel rhan o gymhwysderau’r offeiriadaeth yn 
y dyddiau pan oedd y Diwygwyr yn cyffroi’r wlad, ac yn aml 
yn creu rhagfarn yn erbyn yr Eglwys,—yna, gallwn ddeall fod y 


2 Bi ddyddlyfrau. 8 Adgofion, tudal.'22. 4 Eto, tudal. 23.  ® Eto, 
tudal. 24.  §® Llythyr 67; eto, Gorff. 16,1740. 7 Llythyr 67. 

ffaith mai prin tridiau a dreuliodd Howell Harris yn Rhyd- 
ychain, yn help, a dweyd y lleiaf, i’w benderfyniad i beidio ei 
drwyddedu fel pregethwr eglwysig. 


Teimlodd Harris hyn gymaint, fel y penderfynnodd ar un 
adeg i roi heibio ei waith fel Efengylydd,’ i fynd yn ol i’r 
ysgol, ac i gymhwyso ei hun at waith y weinidogaeth yn 
Eglwys Loegr. Mae yn fwy na thebyg y buasai wedi cario’r 
bwriad hwn allan, ac y buasai wedi dadblygu i fod yn urddas- 
olyn Eglwysig heb son erioed am dano mewn cysylltiad a 
Chymdeithasfaocedd y Methodistiaid, oni bai am ddylanwad 
personol ac uniongyrchol dau Pedyddiwr enwog arno—Miles 
Harri, o Bontypwl, a Joseph Stennett, Lilundain ac Aber- 
gafenni. I’r ddau weinidog Bedyddiol hyn y mae Methodist- 
iaeth Cymru, ai hen ai diweddar, i ddiolch am hynny o ran 
a allant hawlio yn Howell Harris.° 


Os oes un peth yn amlycach nag arall ynglyn 4 gyrfa 
foreuol Harris fel Efengylydd a Diwygiwr, dylanwad Ymneill- 
duwyr, yn Anibynwyr a Bedyddwyr, arno, yn ei gymhell i’r 
gwaith, ac i’w gynnal a’i gefnogi ynddo, yw’r peth hwnnw. 


O dan Vayasor Griffith, yn Llwynllwyd, y cafodd ei addysg.0 Gweini- 
dogion Ymneillduol oedd ei gydweithwyr cyntaf. Edmund Jones, Ponty- 
pwl, a agorodd Eglwysi Anibynwyr Mynwy." a Miles Harri, Pontypwl, 
- Eglwysi BedyddwyrMynwy,"iddo. Davies, Hwlffordd, agorodd ddrws yn 
sir Benfro,¥a a James Davies ynghylch Merthyr.) GwnaethDavid Wil- 
liams, Watford, a Howell Griffith, Trefeirig,4 yr un peth ym Morgannwg. 
Lewis Rees, Llanbrynmair, a’i dygodd gyntaf i’r Gogledd.™ Trefnai y 
rhai hyn ei deithiau a’i gyhoeddiadau iddo, a chydnabyddid ef am ei 
lafur. Casglodd y Bedyddiwr enwog, Joseph Stennett, arian yn Lloegr 
i'w gynorthwyo.! Yr oedd hyn oll cyn iddo ddod i gysylitiad agos 4’r 
Eglwyswyr a fuont wedi hynny yn gydweithwyr mor ymroddgar iddo. 
Ac wedi ffurfio’r cysylltiad hwnnw, ac wedi sefydlu o Whitefield y 
Gymdeithasfa yn Watford,!’ parhaodd amryw o’r Anibynwyr, er nid o’r 
Bedyddwyr, eu cysylltiad swyddogol 4g ef ac a’r mudiad. Ymbhlith y 
rhai hyn gellir enwi Henry Davies, Blaengwrach;!* Lewis Rees, Llan- 
brynmair ;!9 Benjamin Thomas, Brycheiniog;% William Edwards a 
Thomas Williams, y Groeswen;*2 Morgan John Lewis, New Inn ;33 


8 Llythyr 72; eto, Meh. 8, 1743; eto, Gorff. 18, 1743, &c. 9 Llythyr 72 
10 Y Dyddlyfr. 4 Liythyr 24, 47. 1 Liythyr 48, 1a Llythyr 12. 
2p Llythyr 39. 1 Lilythyr 36. ™ Llythyrau 21, 25, 26; eto, Mawrth 
3, 1743. 1 Llythyr 88. 16 Llythyr 72. 17 Cofnodion y Gymdeithasfa 
a Llythyrau Whitefield. 1 Llythyrau 41, 63, a’r Cofnodion. 1 Y Cof- 
nodion. * Llythyr Chwef. 19, 1745, a’r Cofnodion. 2%, 22, 3, Y Cofnodion. 

Benjamin Tibbott, Llanbrynmair ;*4 ac amryw eraill. Mynychai y rhai 
hyn gyfarfodydd y Gymdeithasfa, er yn weinidogion cydnabyddedig 
Eglwysi Anibynnol,®—yr olaf a enwyd yn parhawi wneud hynny i lawr 
hyd ddyddiau Thomas Charles o’r Bala, ac yn cael ei osod yn bregethwr 
Sassiwn y Bala yn 1793.3 Yn yr un modd pregethai Thomas Charles 
yn aml yn nghapeli a chyfarfodydd yr Anibynwyr.%a 

Gwanhaodd dylanwad yr Ymneillduwyr arno, fel y cryfhaodd dylanwad 
yr Eglwyswyr arno. Torrodd ei gysylltiad ynghyntaf oll a’r Bedyddwyr, 
pe wedi hynny 4 rhai o’r Anibynwyr. Daeth oerfelgarwch rhyngddo a 

avid Williams, Watford,” a chweryl rhyngddo ag Edmund Jones, 
Pontypwl;” ond, o ran hynny, cwerylodd yn ei dro 4 phawb o’i gyd- 
weithwyr—a Thomas Price, Watford, oedd a’i ddrws bob amser yn 
agored, ei fwrdd bob amser yn llawn, a’i arian bob amser at wasanaeth 
y Diwygwyr o unrhyw a phob rhyw enwad”; a John a Charles 
Wesley ;89 a Daniel Rowlands®!—er yn derbyn cymorth ariannol 
ganddo ;*? ie, hyd yn oed @’i ffafr-ddynion, James Beaumont,%3 a Herbert 
Jenkin.64 Mewn gair, rhestr hir o gyfeillgarwch agos a chynnes, yn 
cael ei ganlyn gan dymor o oerfelgarwch, ac yn aml o rwyg a theimladau 
chwerw, yw hanes perthynas Howell Harris 4g ymron bawb a gyd- 
weithient ag ef ar faes y diwygiad,®8a—ie, ac 4 phriod ei fynwes hefyd.® 


Yr oedd wedi torri ei gysylltiad cyfeillgar a’r Bedyddwyr cyn 
gwneud hynny a’r Anibynwyr. Ei gysylltiadau a’i dueddiadau 
Eglwysig a barodd iddo wneud pob un o’r ddau. Ond mae Ilai 
o gyfiawnhad i'w waith yn torri 4’r Bedyddwyr, nag sydd i’r 
rhwyg a gymerodd le rhyngddo 4 rhai o’r Anibynwyr,—er mai 
rhy ychydig o esgus oedd ganddo dros wneud yr olaf. Os 
oedd dan rwymau i’r Anibynwyr—ac yr oedd dan rwymau 
mawr iddynt—yr oedd dan fwy o rwymau i’r Bedyddwyr. 
Cafodd dderbyniad cynes a phob cefnogaeth yn ei waith fel 
efengylydd gan y ddau enwad; yn awr ei galedia’i brofedigaeth, 
cyn casglu o hono o’i gwmpas y cyfeillion a ffurfiwyd wedi 
hynny gan Whitefield yn Gymdeithasfa, cafodd gydymdeimlad 
yr Anibynwyr,—ond cafodd gymorth sylweddol y Bedyddwyr. 
Wele’r amgylchiadau yn fyr. Byddant, o bosibl, yn newydd i 
lawer. 


Trwy ei anoethineb ei hun yn bennaf, tynnodd yn ystod un o’i deithiau 
fel Efengylydd yn Sir Fynwy, ddigofaint swyddogion gwladol am ei ben. 


* Y Cofnodion. % Mai Anibynwyr oedd y gweinidogion hyn a’u 
heglwysi gwel yn nes ymlaen. *% Hanes y Sassiwn. a Dyddlytr Mrs. 
Edwards, Nanhoron. * Dyddlyfr 131b, Awst 3, 1748, &c., &c. * Dydd- 
lyfr 131la, Mai 19, 1748, &c. 22 Amryw gwerylon. * Gwel y bennod 
fiaenorol. % Amryw gwerylon. Tybiai fod ysbryd yr Arglwydd yn 
cadw draw o’r cyfarfodydd pan fyddai Daniel Rowlands yn bresenol. 
® Eto, eto. %a Dyddlyfr 139, Rhagfyr 14, 1749. _ *8 Dyddlyfr 133, Rhag. 
26, 1748. *4 Dyddlyfr 131a, Mail9, 1748. * Dyddlyfr 152a, Meh. 28, 1751. 

Cymerwyd ef i’r ddalfa, a rhoid ef i sefyll ei brawf yn yr Assizes. Cryn- 
hodd y Bedyddwyr yn osgorddlu ffyddion o’i gwmpas. Cymerodd Miles 
Harri, gweinidog Bedyddwyr Pontypwl, mewn Ilaw gyda’i yni a’i zel 
arferol, y gwaith o amddiffyn Howell Harris. Y cam eyntaf tuag at 
hynny, oedd ei ryddhau o ddwylaw’r swyddogion gwladol. Tuagat wneud 
hynny rhaid oedd cael machniydd. Un o aelodau a swyddog yn Eglwys 
Bedyddwyr Pontypwl, a aeth yn fachniydd iddo ar gais ei weinidog, 
Miles Harri. Yna gyrrwyd Howell Harris i _barhau ei waith fel 
Efengylydd teithiol tan y cynhelid y Frawdlys. Tra Harris yn teithio’r 
wlad i efengylu, aeth Miles Harri ati i baratoi i amddiffyn y pregethwr 
yn yr Assizes. Cafodd gydweithrediad calonog Mr. Joseph Stennett. 
Cyfiogodd y ddau gyfreithiwr medrus i amddiffyn Harris. Mynasant 
weled amryw o’r rhai a fuasent yn cael eu gwysio fel Uchel Reithwyr i 
wrando’r achos. Coronwyd yr ymdrechion egniol hyn 4 Ilwyddiant. 
Pan ddaeth dydd y prawf, rhyddhawyd Howell Harris, a dihangodd yn 
groeniach, heb ddioddef mewn person, meddwl, na llogell. Ond ni 
chafodd ddigon o ras i wneud cymaint a diolch i’r brawd caredig oedd 
wedi myned yn fachniydd iddo, er fod bwnnw wrth wneud hynny yn 
peryglu ei amgylchiadau ac yn gosed ei hun yn agored i anfri ymhlith ei 
gymydogion. Nid anghof nac anystyriaeth oedd hyn o du Howell Harris. 
Ysgrifennodd Miles Harri o leiaf ddau lythyr i’w adgofio, ac i’w gymhell, 
fel mater o gwrteisrwydd cyffredin, heb son am garedigrwydd brawdol, i 
yrru gair o gydnabyddiaeth i’r brawd a safodd drosto yn yr adwy—ond 
ni wnaeth gymaint a chydnabod y llythyrau hyn! Maent eto ar gael yn 
Nhrefecca.86 Cynygiodd Anibynwyr gymorth ariannol i Harris yn yr 
argyfwng, ond gan fod Bedyddiwr eisoes wedi gwneud, nid oedd angen.*a 


Wedi bod yn cydweithio fel hyn mor frawdol a’r Bedyddwyr, wedi 
profi cymaint o garedigrwydd personol oddiar eu dwylaw, anghofiodd 
neu anwybyddodd y cwbl pan gafodd agoriadi Eglwys Loegr. Derbyniodd 
lythyr oddiwrth Mr. John Thomas, offeiriad Puncheston, Sir Benfro, 
ya ei annog i ddod yno i bregethu. Nid anogaeth i weithredu fel 
Efengylydd ydoedd y gwahoddiad hwn, ond cais arbennig am ei wasan- 
aeth i ddod i blwyf yr offeiriad hwn er mwyn gwrthweithio dylanwad y 
Bedyddwyr yn Sir Benfro, y rhai oeddynt ar y pryd mor haerllug a 
thynnu’r bobl o Eglwysi’r Plwyf i’r Capeli Ymneillduol.87 Ufuddhaodd 
Harris a’r alwad ar unwaith. Aeth—a phregethodd yn erbyn heresi’r 
Bedyddwyr gyda’r rhai yr oedd wedi bod yn cydweithio, yng nghapeli y 
rhai yr oedd wedi bod yn pregethu, ac i ymdrechion y rhai ar ei ran yr 
oedd yn ddyledus ei fod a’i draed yn rhydd o’r cyffion, ac yn gallu mynd 
fel cynt o amgylch y wladi efengylu. Cyn gorffen a’r digwyddiad hwn 
yn ei hanes, gellid ychwanegu ei fod wedi ffurfio cysylltiadau cyfeillgar 
iawn ar ol hyn 4 theulu Mr. Thomas, i’r hwn yr oedd dwy o ferched. 
Beth oedd natur y cysylltiad hwanw mae’n anhawdd penderfynnu i 
sicrwydd. Ond gellir darllen rhwng Ilinellau Ilythyrau un o’r ddwy at 
Harris, ei bod hi wedi coleddu gobeithion am gysylltiad agosach 4’r 
Efengylwr. Pan briododd yntau Miss Williams, y Skreen, perswadiodd 
Miss Thomas i briodi ei was a’i gynorthwywr Jimmy Ingram. 


Mae’n amhosibl esbonio, chwaethach cyfiawnhau, ymddygiad 
anfoesgar ac aniolchgar Howell Harris at y Bedyddwyr. Ond 
ceir yn yr ymddygiad hwnnw esboniad ar yr oerfelgarwch a 
ddanghoswyd, nid yn unig tuag ato ef, ond eraill a gydweithient 


86 Llythyrau 62, 65,67. 6a Llythyr 51. 87 Llythyr 83. 

ag ef, gan y Bedyddwyr ar ol hyn. Gellir o bosibl esbonio, er 

na ellir cyfiawnhau, ei waith yn fuan ar ol hyn yn torri ei 

gysylltiad 4 rhai o’r Anibynwyr oedd wedi bod yn cydweithio 

a hwynt hyd yn hyn. Deallir hyn yn well pan gofir y pethau 

canlynol :— 

1. Mudiad anenwadol, neu efallai cyd-enwadol, y bwriedid i’r Diwygiad 
fod. Mae hyn yn amlwg oddiwrth y ffaith fod Eglwyswyr, Anibynwyr, 
a Bedyddwyr, yn cydweithio’n egniol a chyfeillgar ynddo. 

2. Cydweithiad Howell Harris 4 phob uno’r tri fel eu gilydd. Efengylwr 
Rhydd (Evangelist at large, tel y galwai Whitefield ei hun) ydoedd. 

3. Manteisiai pob enwad—yr Eglwys a’r Ymneillduwyr—ar y deffroad a 
achosid yn eu cymydogaethau gan bregethau cynhyrfiol Harris. 

A. Cynhelid y Seiadau, nid yn unig mewn cysylltiad 4g Eglwysi Ani- 
bynnol® a Bedyddiedig,?° ond hyd yn oed yn rhai Gweinidogion 
Ymneillduol.4 

5. Nid anaturiol oeddi Ymneillduwyr selog, fel David Williams, Watford, 
ac Edmund Jones, Pontypwl, ddod i edrych ar y Seiadau hynny fel 
yn gwasanaethu dau amcan, sef :— 

(a) Anogaeth a chyfleusdra i weithgarwch aelodau ffyddlonaf eu 
heglwysi. 
(6) Meithrinfa i’r Eglwysi hynny. 

6. Nid yw’n ymddangos fod Howell Harris, ar y cyntaf, wedi tramgwyddo 
wrth y syniad hwn. Ei amcan mawr ef, y pryd hwnnw, oedd deffroi 
ceydwybodau cysglyd, a dwyn eneidiau at y Gwaredwr, ac ni waeth 
ganddo ai i’r Eglwys ai i’r Capel yr aent. 

7. Ond pan ddaeth o dan ddylanwadau mwy Eglwysig, a phan ddeffrodd 
o’r newydd ei uchelgais am gael urddau gan yr Esgob, gwelodd 
mai rhwystr ar ffordd Ilwyddiant yr uchelgais hwnnw a fyddai 
gwneud dim a allai ymddangos fel yn wrthymdrechol i’r Eglwys. 


O’r dydd hwnnw allan, canfyddir cyfnewidiad amlwg yn y 
don a fabwysiadodd tuagat Ymneillduwyr selog. Arminiaeth 
David Williams, Watford,“ oedd yr esgus i dorri ag ef—ond 
gofalodd gadw ei gysylltiad 4 Thomas Price a’i deulu, ac a’r 
adran Galfinaidd o aelodau Watford. Pechodd Edmund Jones 
i'w erbyn, drwy gymhell rhai o ddychweledigion Seiadau Sir 
Frycheiniog i uno 4 rhyw Eglwys Ymneillduol a fyddai cyfleus 


88 Lilythyrau 21, 25, 26, 36, 88, &c., &c. % Liythyr 48, &c. “ Er 
engraifft Howell Griffith, a thy David Williams, Watford, yn Pwllypant. 
41 Llythyrau a Dyddlyfr Harris. 

iddynt.*. Trodd Howell Harris, i raddau pell, o fod yn 
Efengylwr Rhydd, i fod yn fath o Ringyll Adgyflenwadol 
(recruiting sergeant) i Eglwys Loegr. Ar adegau cawn ambell 
i fflach o hen oleuni pur yr Efengylydd, a feddyliai fwy am 
gadw eneidiau nag am adgyfnerthu’r Eglwys; pregethai ambell 
dro mewn Capeli Ymneillduol, er nad mor fynych a chynt— 
ac nid o gwbl tan y diflannodd pob gobaith y gallai ddylanwadu 
ar yr esgob i’w wneud yn offeiriad. Yn y Gymdeithasfa, pan 
yi ffurfiwyd gan Whitefield, Harris oedd y dylanwad mwyaf 
Ceidwadol; yr oedd yn fwy cul-Eglwysig ei syniadau na 
Daniel Rowlands na Williams, Pantycelyn. ‘Efe oedd uchaf 
ei lef bob amser yng nghyngor y Gymdeithasfa yn erbyn 
gwneud dim a allai ymddangos fel cydgystadleuaeth ag Eglwys 
Loegr; ei wyneb ef oedd galetaf o bawb yn erbyn dim a allaj 
sawru o geseilio Ymneillduaeth. Ar ei waethaf ef y mynnodd 
y Gymdeithasfa gyfreithloni cymuno o’r aelodau yn y Capeli 
Ymneillduol; am na foddlonai aelodau’r Groeswen dderbyn 
ei syniadau Eglwysig ef y cymerodd arno ei hun i geisio—a 
methu—gweinyddu disgyblaeth arnynt, gan edifarhau trannoeth 
am geisio gwneud; am fod Thomas Williams, cyd-weinidog 
William Edwards, yn y Groeswen, yn dymuno cael ei urddo, 
fel rhyw weinidog Ymneillduol arall, y cymerodd Harris arno 
ei ddisgyblu yntau. Ambell dro caffai ymweliadau grasol o’r 
hen ysbryd tangnefeddus, brawdol; blinai yn ei ysbryd am 
deimlo mor chwerw at yr Ymneillduwyr; yng ngoleuni’r ysbryd 
hwn canfyddai eto y rhinweddau hynny ynddynt a gynhesodd 
ei galon atynt yn y dyddiau gynt, a chawn ef yn ei ddyddlyfr 
yn rhoi amlygiad i’r teimladau hynny. Mae rhannau o’i 
ddyddlyfr yn dryfrith o gyfeiriadau cymysgedig o dda a drwg, 
o ddrwgdybiaeth ac ymddiried, o serch a gelyniaeth anghymod- 
lawn at y “ Dissenters,” sy’n hollol nodweddiadol o gymeriad 
cymysg-ryw y gwr hynod hwn.* 


# Dyddlyfr 131a, Mai 19,1738. 43 Liythyrau Rhagfyr 14, 1742, Dyddlyfr 
39, Ion. 17, 1739; Eto, 71, Mawrth 29, 1741: Eto, 71, Ebrill 9, 1741; 
Eto, 85, Mawrth 11, 1742; Eto, 96, Rhag. 6, 1743; Eto, 120, &c., &c. 

Tybir yn gyffredin ei fod, ymron o ddechreu ei yrfa, wedi 
mynd yn bregethwr ar led. Ymddengys mai camgymeriad yw 
hyn. Dechreuodd, fel y dechreuodd Wesley a’r Diwygwyr 
eraill, mewn dull llawer mwy anghyhoedd; cychwynodd drwy 
ymweled 4 phersonau unigol yn eu tai; drwy gasglu ychydig 
gyfeillion at eu gilydd i egluro iddynt yr Ysgrythyrau; drwy 
gynnal cyfarfodydd mwy cyhoeddus yn ymy]l ei gartref ei hun, 
ac yna yn y cymydogaethau cylchynnol. Gwnaeth hyn am yn 
agos i dair blynedd“ cyn magu digon o wroldeb i fynd tu allan 
i’w sir enedigol. Ac mae yn ffaith hynod a tharawiadol, mai 
ar wahoddiad, ac i dy, y boneddwr a ddaeth wedi hynny yn 
dad-ynghyfraith iddo, yr hwn oedd ar y pryd yn Uchel Sirydd 
Maesyfed, yr aeth Howell Harris gyntaf dros derfynnau Sir 
Frycheiniog fel Efengylwr cyhoeddus.” 

Cyfeiritwyd yn y ddwy bennod flaenorol at gysylltiad Howell 
Harris a Whitefield a Wesley. Hyd yn oed yn y cyfnod 
boreuol hwnnw, ac yn ei gysylltiad 4 hwynt fel yn ei gysylltiad 
a’r Ymneillduwyr, daeth rhai o wendidau ei natur i’r golwg. 
Yn ei ddyddlyfr ceir aml i brawf o’r modd yr ymladdai yn 
erbyn seirff eiddigedd a chenfigen a fynnent godi pen yn ei 
galon. Am lawer blwyddyn Ilwyddodd, y rhan amlaf, i gael y 
trechaf arnynt; ond wedi iddo, drwy gymorth gras a gweddi, 
lwyddo i hanner eu lIladd, arhosent yn ddadfyw yn ei fynwes, i 
ddadebru mewn cyfnod diweddarach i fywyd gweithgar a 
melldithiol. Gwelir y teimladau hyn yn cael eu hamlygu ganddo 
o bryd i bryd yn ei ddyddiadur. Weithiai ymffrostiai ei fod ef 
ar y maes o flaen neb o’r Diwygwyr,” drachefn dyrry’r flaen- 
oriaeth ymron i bawb;“? ac yna, gan fynd i ddyfnderoedd is 
fyth yn nyffryn cul ymostyngiad, ystyriai hi ei anrhydedd goreu 
a’i fraint uchaf, ddarfod iddo ddod i gysylltiad o gwbl 4 dynion 
mor fawr a Whitefield, Wesley, Rowlands, Edmund Jones, ac 
eraill a gydnabyddir ganddo fel ser disgleiriaf y Diwygiad.” 


44 Dyddlyfr 109, Mai3, 1744. * Dyddlyfr 109, eto. 46 Dyddlyfr 131a; Eto, 
136. 47 Dyddlyfr 104, Tach. 1, 1743; Llythyr Rhag. 5, ‘1742; Eto, 0 
Abertawe at Whitefield; Eto, Gorff. 18, 1743, &c., &c. ‘Eto, a Dydd- 
lyfr 140, &c. ; 

Heblaw hyn yr oedd yn feddiannol ar dymer naturiol wyllt, a’; 
dygai yn aml i ofid. Hyn a’i dygodd i helbul ynglyn a’r 
Frawdlys ym Mynwy,” ac a’i harweiniodd droion i syrthio 
allan 4 rhai o’i gyfeillion goreu. Pan yn y nwydau hyn 
dywedai y pethau bryntaf am ei gymwynaswyr pennaf, fel 
Thomas Price, am ei ganlynwyr mwyaf ufudd fel Beaumont 
ac Ingram,” ac hyd yn oed am ei gydweithwyr mwyaf ym- 
roddedig fel Wesley ® a Daniel Rowlands.* Dygodd ei hun o 
leiaf unwaith yn nechreu ei yrfa, i brofedigaeth drwy ddweyd 
pethau angharedig am Whitefield yn ei gefn.* Gallu y daran 
i ruo yn hytrach na’r heulwen i gynhesu, nerth y rhaiadr i 
ysgubo yn hytrach na nerth tawel yr afon lifeiriol, oedd eiddo 
Harris. Lle y caffai Whitefield wrandawiad tawel a pharchus, 
codai Harris wrychyn yr hen Adda, gan ddwyn am ei ben 
ymosodiadau gwarthus.” Lle y danghosai Wesley awdurdod 
urddasol a Ilywodraeth digamsyniol a digwestiwn ar y mwyaf 
afreolus o’i ganlynwyr, ni Iwyddai Harris, wrth geisio ei 
efelychu, ond i fradychu gwendid ei natur, a’i anghymwysder i 
fod nac yn arweinydd nac yn llywodraethwr i’r bob!.” 


Am weithgarwch diflino Howell Harris nis gall fod un 
cwestiwn. Am ddyfnder a gonestrwydd ei argyhoeddiadau 
hefyd nis gall fod amheuaeth. Mae yr un mor wir a hynny ei 
fod yn meddu ar rai o’r cymhwysderau hanfodol i Efengylydd 
Ilwyddiahnus, yn cynnwys brwdfrydedd diddiwedd, hyawdledd 
llifeiriol, a difrifwch diamheuol. Ceir y nodweddion hyn yn 
dod i’r amlwg yn feunyddiol yn ei holl waith, pa un bynnag ai 
pregethu a fyddai i’r dyrfa, ai cynghori yn y Seiad, ai dadleu 
yn y Gymdeithasfa, ai yn esbonio’r Ysgrythyrau i fawrion y 
deyrnas yn drawing-rooms cyfoethogion Llundain. Nid oedd 
gwahaniaeth ai yng Nghymru ai yn Lloegr y byddai yn 
gweithio, taflai yr un yni, yr un zel, yr un brwdfrydedd i’w 
waith pa le bynnag y byddai. Yr oedd yn ddyn yn feddiannol 


i, Gwel llythyrau. °° Dyddlyfr 141. %! Amryw gyfeiriadau. ° Gwel y 
bennod flaenorol. ee Dyddlyfr 136, 141, &c., &c. 4 Llythyr Whitefield, 
Meh.6,1741. % Whitefield’s fournals. Dyddlyfr 120; Eto, 133, &c., &c. 

ar alluoedd diamheuol, galluoedd pe y’u hiawn lywodraethid, 
ac yu hiawn gyfeirid bob amser, a hawlient iddo le o leiaf 
cyfuwch ag eiddo Whitefield neu Wesley fel arweinydd cre- 
fyddol. Ond yr oedd rhywbeth yn eisieu yn ei natur. Yr 
oedd yno ddiffyg cydbwysedd. Nid oedd y farn yn cyfateb i’r 
zel, na doethineb i’r brwdfrydedd. Wrth fynd trwy ei ddydd- 
lyfr gorfodir ni, er yn anfoddlon, i ddod i’r penderfyniad fod 
ei ysgrifeniadau, a’i hunan-ddarluniadau, yn aml yn bradychu 
basder (shallowness) ei natur; ac weithiau, mae Ile i ofni, 
arwynebolrwydd cymeriad ac ansefydlogrwydd argyhoeddiadau. 
Petae wedi cael ei freintio 4 chydmar bywyd a wnai i fyny yn 
ei natur hi ddiffygion amlwg ei natur ef; petae, dyweder, Anne 
Williams, y Skreen, yn meddu cynheddfau naturiol Madame 
Griffith, Cefnamwlch; neu petae ef wedi cyfarfod 4 Madame 
Griffith cyn gweled o hono Anne Williams, mae yn bosibl, os nad 
yn debygol, y buasai ei holl hanes yn wahanol i’r hyn ydoedd. 
Ond nid felly y bu. Daeth Anne Williams yn wraig iddo, a 
Madame Griffith yn ddylanwad ar ac yn ei fywyd, ar adeg a 
than amgylchiadau a’i gwnai yn amhosibl hyd yn oed iddi hi 
ei wneud mwyach yr hyn a allasai efe fod dan amgylchiadau 
mwy ffortunus. 


Mae gwrthgyferbyniad hynod rhwng hanes caru Whitefield 
ag eiddo Howell Harris. Ni bu erioed garwriaeth llai rha- 
mantus na mwy matter-of-fact nag eiddo Whitefield; ni bu 
erioed un mwy cynhyrfus, un a apeliai yn amlach at deimladau 
dyfnaf y galon ddynol, na charwriaeth Howell Harris. Anadla 
bob gwedd o’r hanes y rhamant mwyaf byw; dengys pob tro 
ar lwybr y garwriaeth, brydferthion a syndra swynol. Ni bu’r 
un nofel fwy cynhyrfus, na’r un fugeilgerdd yn fwy deniadol, na 
stori carwriaeth Howell Harris ac Anne Williams. Rhamant 
pur, digymysg, o’r dydd y sibrydodd deimladau serch gyntaf 
i'w chlustiau, hyd y dydd y priododd hi yn unigedd Eglwys 
wledig Ystradffin, yw hanes caru’r ddeuddyn hyn. Da fuasai 
i’r ddau, a da fuasai i hanes crefydd yng Nghymru, pe hwn a 
fyddai unig Ramant Bywyd Howell Harris. 

Gadewch ini am ennyd godi cwrr y llen, ac edrych ar y 
garwriaeth a’i chysylltiadau. Ceir yr hanes i gyd yn nydd- 
lyfrau Howell Harris, ac wrth ddarllen y geiriau a ysgrifennwyd 
dros gant a hanner o flynyddau yn ol, wrth edrych ar y darlun 
o hono ei hun a’i gariadferch, a dynnodd Howell Harris a’r 
llaw sydd wedi malurio yn y bedd ers yn agos i chwech ugain 
a deg o flwyddi, cyfyd rhyw niwl heb law eiddo amser, i bylu’r 
golygon, ac i wneud darllen yr hanes yn anhawdd—canys 
mae’r darllenydd heddyw yn medru gwneud yr hyn ni allai’r 
ysgrifennydd ei wneud, sef darllen yr hanes yng ngoleuni yr 
hyn a ddaeth ar ol hynny. 


Dacw’r ddeuddyn ieuanc,—efe yn perthyn i’r sect ddirmygedig gan y 
cylch y troai hi ynddo; hi, i ddosbarth allan o unrhyw gydymdeimlad a 
phob peth oedd yn llenwi ei fryd ef. Howell yn or-grefyddol; teulu a 
chysylitiadau bywyd Anne, yn hollol fydol. Y cariadlanc yn byw mewn 
awyrgylch o weddi ac ymgyflwyniad i’r Arglwydd; y gariadferch mewn 
awyrgylch o rwysg, 0 bleserau, o loddest, o bob gwagedd cymdeithasol. 
Prin y gallesid dychmygu dau fyd mwy gwahanol, na byd Anne Williams 
a byd Howell Harris.. Yr oedd tad Miss Williams, gyda’r cywreinrwydd 
sy'n nodweddu dosbarth o gymdeithas, wedi gwahodd Harris yno i 
bregethu yn gydmarol gynnar yn ei yrfa,*” ac yntau wedi cydsynio. O 
bosib! mai’r pryd hwnnw y cytarfyddodd y ddeuddyn ieuanc gyntaf. 
Dadblygodd y garwriaeth yn gyflym. I feddwl ramantus Anne Williams, 
yr oedd Howell Harris yn gymaint arwr a neb o farchogion Arthur a’r 
Ford Gron. Natur dyner, gariadus, ymlyngar, oedd eiddo Anne Wil- 
liams; a gweithredodd ei chysylltiad 4 Howell Harris dro yn holl am- 
gylchiadau ei bywyd a thueddiadau ei meddwl. Pan ddaeth ei pherth- 
ynasau a’i chyfeillion i ddeall fod carwriaeth rhwng Howell Harris a 
merch y Skreen, torrodd ystorm ar bennau’r ddau. Ai ei brawd o 
gwmpas 4 gwn gan fygwth saethu Howell Harris pan welai ef. Def- 
nyddid pob dylanwad cartrefol ar Anne Williams ei hun; bygythid hi 
gan ei pherthynasau ;* cloai ei mam ei dillad oddiwrthi;*® ie, chwipiodd 
hi yn gréulawn ;—ond nid oedd dim yn tycio, yr oedd ei chalon wedi 
ymglymu am Howell Harris. Treiwyd abwyd cyfoeth; cynygiodd ei 
modryb ffortiwn iddi, gan fygwth na chai ddimai os mai mynd gyda 
Howell Harris a wnai;°! pan welodd fod Anne yn mynnu ei ffordd ei 
hun, cyflawnodd y fodryb ei bygythiad.* Ymddengys fod Whitefield 
wedi dod i gysylitiad a’r teulu, ac wedi ennil cryn ddylanwad ar Anne 
Williams; ac er cymaint eu cyfeillgarwch 4 Howell Harris, ceisiodd Mr. 
a Mrs. Whitefield ddylanwadu arni i roi Harris i fyny, a phriodi Frank 
Sims, un o’r Diwygwyr Seisnig.8 Ond nid oedd abwyd cyfoeth ei 
modryb, na chymhellion Whitefield a’i wraig, yn cael mwy 0 effaith arni 
na bygythion ei pherthynasau a chreulondeb ei mam. Nid oedd dim 
ond angau a’i hysgarai oddiwrth ymlyniad ei serch wrth Howell Harris. 
Wedi i’r teulu fethu gyda hi, a’i brawd gydag ef, treiodd cyfeillion eu 
law. Tyngodd gwyr ieuainc cyfoethog y cylch na chai Howell Harris, 


57 Dyddlyfr 109, Mai 3, 1744. *° Dyddlyfr 104, Tach. 20, 1743; Eto, 106, 
Ion. 7, 1744. 5? Dyddlyfr 110, Meh. 13, 1744. Eto, eto. 

y Methodist, byth briodi Etifeddes y Skreen. Ffurfiasant gynllwyn ar ol 
cynliwyn, ac un o’r rhai mwyaf addawol o honynt oedd cael press gang 
i orfodi Harris i fynd ymaith i ryfel‘,—ond yn Ile cymeryd Harris, 
cymerwyd ei was, Jimmy Ingram.® Trwy ddylanwad Erskine 
\lwyddwyd i gael Jimmy yn rhydd.*7 Yr oedd chwaer i Anne Williams 
yn briod 4 gwr Tynycwm, ac yno yn aml y caffai’r ddeuddyn ieuanc 
gyfie 1 gario ymlaen y cydgyfeillach oedd yn amhosibl yn un ile arall.® 
Mor llawn_ o’i garwriaeth oedd Howell Harris fel nid yn unig yr 
ysgrifennai’r holl hanes yn fanwl yn ei ddyddlyfr, ond adroddai’r hanes 
wrth bawb,—wrth ei fam weddw,® wrth ei gyd-lafurwyr ar faes y 
diwygiad,” wrth y brodyr yn y Gymdeithasfa,” ac hyd yn oed yn y 
Seiadau preifat.” Mor wahanol, onide, i Whitefield? 

Wedi methu perswadio na dychrynu Anne Williams, ceisiwyd ei 
chywilyddio. Adroddwyd yr ystoriau mwyaf athrodus am dani.” 
Cyhuddid hi 0 aniweirdeb a lofruddiaeth,*—a dywed Howell Harris yr 
oll wrthym yn ei ddyddlyfr! Cysegrid y garwriaeth yn aml 4 gweddi,” 
ac yn lle stori garu, treulid yr oriau mewn ymddiddanion ar bynciau 
crefyddol,” canys yr oedd hithau erbyn hyn wedi derbyn argraffiadau 
crefyddol mor ddwfn a’r eiddo yntau. 

Ar adegau ymddengys ei fod, yn y cyfnod hwn, fel mewn cyfnod 
diweddarach, wedi rhoi cymaint ffrwyn i’w deimladau fel mai o’r braidd 
y gellir ei ddal yn gyfrifol am yr hyn a ddywed. Credai nid yn unig fod 
amddiffyn yr Arglwydd drosto, ond ei fod ef mewn modd neillduol yn 
ffafrddyn arbennig yr Hollalluog.” Yr oedd holl amgylchiadau byd ac 
Eglwys yn cael, aci gael, eu goruwchreoli i gyfarfod 4’i amgylchiadau 
personol ef.78 Yr oedd Duw nid yn unig wedi ffeindio gwraig iddo,?? ond 
wedi trefnu’r amser® a’r Ile®! iddynt briodi, ac wedi darparu morwyn 
iddi hi ac yntau.*® Cymerai yntau arno i wella gwaith yr Hollalluog 
drwy wneud y forwyn—y Chwaer Williams, o Lanfair Muallt,—yn 
athrawes yn yr Ysgol oedd ef yn mynd i godi yn Nhrefecca.*8 Amheuai 
weithiau, hefyd, a fyddai tymherau’r ddwy, y wraig a’r forwyn-ysgol- 
feistres—yn cyfateb i’w gilydd.*4 Yr oedd y Chwaer Williams wedi 
profi unwaith neu ddwy, gan nad faint o ddylanwad gras oedd yn ei 
chalon, ei bod wedi etifeddu cyfran helaeth o hyawdledd naturiol Efa.®% 
O bosibl mai hyn a wnai i Harris bryderu, gan y gwyddai mor dawel 
a thyner oedd natur ei ddarpar-wraig. Yr oedd Duw, hefyd, i ddarparu 
ty iddynt i breswylio ynddo,* a dodrefn i’r ty,*’ ac i ddylanwadu ar 
nifer o bersonau gwahanoli ddarparu moddion cynhaliaeth iddo ef a’i 
wraig—a’r teulu, os byddai teulu.*® Rhoddai Duw iddo hefyd arweiniad 
ysbrydol i liwio gown ei wraig.° Dichon y dywedir mai arucheledd a 
pherffeithrwydd ffydd Howell Harris yn Rhagluniaeth, oedd hyn oll. 


61 Dyddlyfr 110, Mai 21, 1744. © Dyddlyfr 110, Meh. 13, 1744. 
68 Llythyrau 18la, 18lc, 181d. ® Dyddlyfr 109, Mai 1, 1744; Eto, Mai 10, 
11, 1744. © Dyddlyfr 109, Mai 7, 1744. James Erskine, A.S., cyfaill 
Iarlles Huntingdon, awdwr ‘“‘ Law-Death, Gospel-Life,” ‘‘ Gospel Sonnets.” 
67 Llythyr 377. ® Dyddlyfr 104, Hyd. 26, 1743; Hyd. 27, eto. © Droion. 
7 Dyddlyfr 109, Ebrill 20, 1744; Eto, Mai 19, 1744. ™,™, Eto 104, Tach. 
7, 1743. 8 Dyddlyfr 110, Meh. 10, 1744. 7 Dyddlyfr 111, Meh. 12, 1744. 
7%, 76, Eto. 7 Dyddlyfr 104, Tach. 10, 1743. Liu o gyfeiriadau eraill. 
78 Dyddlyfr 110, Meh. 6, 1744. 7 Dyddlyfr 104, Tach. 6, 1743; Eto, Tach. 
7; Dyddlyfr 110, Meh. 10, 1744. * Dyddlyfr 110, Mai 24, 1744. *! Eto. 
® Dyddlyfr 111, Meh. 12, 1744. ° Dyddlyfr 104, Tach. 6, 1743, &c., &c. 
84 Dyddlyfr 106, Ion. 9.1744. * Dyddlyfr yn Llanfair Muallt. °° Dyddlyfr 
110, Meh. 10, 1744; Eto, Meh. 12, &c. §’ Dyddlyfr 110, Meh. 6, 1744. 
8 Eto. ® Dyddlyfr.120, Rhag 5, 1745. 

Nid oes amheuaeth am ei ffydd, ond gellir amheu y synwyr cyffredin 
fethodd ei gadw rhag rhoi’r holl fanylion hyn yn ei ddyddlyfr, a’i ymgais 
i wneud i eraill gredu ei fod ef yn ffafrddyn personol, arbennig, gan yr 
Arglwydd, yn Joseph teulu’r saint ffafredig gan ei Dad Nefol.a Weithiau 
a ymhellach hyd yn oed na hyn, gan agoshau at, os nad croesi, terfynnau 
rhyfyg, ie, a chabledd, gan gymharu ei hun i’r Arglwydd Iesu Grist, ac 
mai gwrthwynebu Duw oedd y bobl oedd yn ei wrthwynebu ef pan 
ddymunai briodi.™ 


Mae ystori’r briodas mor rhyfedd ac mor gyffroawl ag yw 
ystori’r caru. Er cymaint oedd ei wrthwynebiad ar y pryd 
hwn i’r ddau Wesley, nid oedd hynny yn ei rwystro i geisio 
help Mr. Gwynne, o’r Garth, darpar-dad-ynghyfraith Charles 
Wesley, i wneud trefniadau angenrheidiol erbyn y briodas.” 


Aeth 4 Mr. Gwynne, a’r Brawd Thomas James,” goruchwyliwr 
Seiadau Brycheiniog, gydag ef at offeiriad Abercamlais i geisio trwydded 
priodas. Ymhen mis wedyn trefnwyd—drwy weledigaeth oddiwrth yr 
Arglwydd*—fod y briodas i gymeryd lle yn Eglwys Ystradffin, ddydd 
Liun, Mehefin 18fed, 1744. Ar ol pregethu ym Merthyr, nos Sul, 
marchogodd drwy Langammarch, gan gyrraedd Llwynberllan, ger 
Llanymddyfri, am ddau o’r gloch boreu dydd ei briodas. Cododd cyn 
saith, ac aeth gyda’r offeiriad tuag Eglwys Ystradffin, lle yr oedd ei 
briodferch yn ei aros. Nid yw’n ymddangos fod neb o gyfeillion y 
priodfab na’r briodferch yn y briodas. Ar ol y seremoni aethant allan 
eill dau i ben bryn, Ile y canasant Salmau ac y gweddiasant ar yr 
Arglwydd. ‘Cyrhaeddasom adref am 11 o’r gloch y nos,” eb efe yn ei 
ddyddlyfr, ‘ein dau wedi blino, ond yn llawen yn ein heneidiau. eee 
Galluogwyd hi i deithio yn agos i gan milltir y tri niwrnod2olaf yma.” 


Am hanes dilynol y par ieuanc, bu’r cysylltiad am rai 
blynyddau’n un hapus. Ceir mynych gyfeiriadau yn nyddlyfr 
Harris at ei wraig, a diolcha’n aml i’r Arglwydd am dani.” 
Daeth cwmwl tywyll, du, bygythiol, dros heulwen eu bywyd 
priodasol,am yr hwn y ceir sylwi eto. Cyn dod at hwnnw 
edrychwn ar rai o gysylltiadau eraill ei fywyd. 


Danghoswyd eisoes y modd y daeth i gysylltiad 4 Whitefield 
a Wesley, y modd y cydweithredodd 4’r blaenaf i sefydlu’r 
Gymdeithasfa, a’r modd y daeth yn gynorthwywr i Whitefield 
yn y gwaith yn Lloegr yn ogystal ag yng Nghymru. Am ei 
waith yng Nghymru nid oes angen dweyd llawer, gan fod ei 
lafur a’i ymdrech, ei ymroddiad a’i ymgyflwyniad, mewn 


%a Dyddlyfr 140, ac amryw eraill.  Dyddlyfr 106, Ion. 7, 1744. 
% Dyddlyfr 110, Mai 14, 1744. % Eto. % Dyddlyfr 111, Meh. 12, 1744. 
94 Eto, Meh. 18, 1744. % Dyddlyfr 13la, eto 131b, Meh. a Gorff. 1748. 

pregethu, mewn teithio, mewn sefydlu Seiadau, a phob rhyw 
ran o’r gwaith, yn gymharol hysbys ini. Ond am ei gysylltiad 
a Lloegr ni wyddis gymaint. Wele fras linelliad o hwnnw. 


Danghoswyd eisoes® mor agos oedd y cysylitiad rhwng y gyfundrefn- 
aeth yng Nghymru a’r un yn Lloegr. Yn Lloegr daeth Harris gymaint 
dan ddylanwad y Morafiaid yn Fetter Lane ag y buodd Wesley neu 
Whitefield. Ymbhen amser torrodd ef, fel hwythau, y cysylltiad hwnnw, 
gan daflu ei goelbren yn gyfangwbl gyda Whitefield yn y gwaith yn y 
Tabernacl. Yr oedd cysylitiad swyddogol Harris @’r gwaith yn y 
Tabernacl yn dyddio o 1741, dwy flynedd cyn sefydlu Cymdeithasfa 
Watford.’ O’r cychwyn cyntaf ymddengys fod math o gystadleuaeth 
rhwng Cennick a Harris yn eu perthynas 4’r Tabernacl. Wedi 
cynorthwyo Whitefield i sefydlu’r achos yn y Tabernacl, gosodwyd 
Harris i ofalu am yr achos yn absenoldeb Whitefield yn yr Ysgotland 
y flwyddyn honno (1741). Daliodd y swydd hon am bedwar mis, ac 
yna rhoddodd ffordd i Cennick.°® Yn fuan wedyn cysylltwyd Thomas 
Adams gyda Cennick yng ngwaith y Tabernacl. O bosibl, er mwyn 
gofalu na chymerid mantais ar ei absenoldeb ef yng Nghymru, gyrrodd 
Harris ei gynorthwywr, Herbert Jenkins, hefyd i’r Tabernacl. Pan 
ddaeth Whitefield yn ol o’r Ysgotland, trefnodd ef y gynulleidfa yn 
Seiadau a dosbarthiadau (bands), gan sefydlu hefyd ysgol rydd i blant 
tlodion mewn cysylltiad 4 chyfundrefn y Tabernacl.” Yn Awst, 1744, 
aeth Whitefield i’r America, gan adael Cadair y Gymdeithasfa yng 
Nghymru yn wag i Harris, a rhoi gofal y Tabernacl, a changhennau 
eraill y gwaith yn Lloegr, i Cennick. Anffodus a fuw’r ddau benodiad. 
Cododd anghydfodau yng Nghymru, ac amheuon yn y Tabernacl. Yn yr 
olaf ffurfiwyd dwy blaid, eiddo Cennick ac eiddo Harris. Yr esgus a 
roddwyd oedd fod Cennick wedi gwyro at Forafiaeth. Penderfynnodd 
Cennick ymneillduo, ond gan gofio ei rwymedigaeth i Whitefield, 
trefnodd i gael Harris i gymeryd gofal y Tabernacl yn ei le. Parhaodd 
ei berthynas 4 Whitefield yn gyfeillgar hyd ei farw yn 1755. Yn Awst, 
1744, pasiodd y Gymdeithasfa yn Llundain i alw Harris yno er ym- 
gynghori ar gwestiwn mewn dadl rhwng Humphreys a gwyr y Tabernacl. 
Aeth pethau o ddrwg i waeth, hyd Rhag. 1745, pan gynhaliwyd Cym- 
deithasfa arall yn Lilundain, pan gymerodd ymraniad ffurfiol, ond hollol 
gyfeillgar, le. Mynnai Cennick dorri ei gysylltiad a’r Tabernacl, a 
mynegodd Hammond, Goodwin, Thorn, Heatly, a Salmon, eu pender- 
fyniad i gysylltu eu hunain ag ef. Adams a Herbert Jenkins yn unig 
o aelodau’r Gymdeithasfa honno, a daflasant eu coelbren gyda Harris.1% 
Nid yn unig aeth mwyafrif aelodau’r Gymdeithasfa gyda Cennick, ond 
aeth nifer mawr o Seiadau drwy’r wlad hefyd ar ei ol. Canlynwyd hyn 
gan ymraniadau pellach, gan i amryw eraill o’r arweinwyr dorri eu 
cysylltiad a’r Tabernacl ac ymuno yn ffurfiol a’r Anibynwyr.! Gwelir 
fod y Saeson, y rhan fwyaf oll, yn awr yn troi eu cefnau ar gyfundrefnaeth 
Whitefield, gan adael cyfrifoldeb y Tabernacl yn gyfangwbl i'r Cymry, 
o dan arweiniad Harris. Bu pethau yn dra anrhefnus am rai misoedd, 
ond ym mis Mawrth, 1746, Ilwyddwyd i aildrefnu’r Seiadau, y dos- 
barthiadau, a holl fanylion dyrys gwaith eang y Tabernacl. 


9% Gwel penodau blaenorol. % *‘A Conference Book, &c.,” ysgrifen yn 
llaw Harris. Eto. ® Eto. 1 Primitive Methodist Magazine, 1865. 
101 Cofnodion Cymdeithasfa Llundain, Rhag. 4, 5, 7, 1745. 102 Llawysgrif 
eglurhaol Harris yn Llyfr Cofnodion y Tabernacl. 

Can gynted ag y cafwyd pethau i drefn yn y Tabernacl, dechreuwyd 
chwilio am y ffordd effeithiolaf i gadw gafael ar y Seiadau yn y wlad. 
Gyrrodd Harris lythyr at y Morafiaid, er ceisio dod i gyd-ddealltwriaeth. 
Cafodd ateb sarug oddiwrth James Hutton!® i’r perwyl a ganlyn :— 


“Nis gallwn ar un cyfrif ganiatau i neb sy’n perthyn i’ch Cymdeith- 
asfa chwi fynd i Wilts. Eich prif waith, ped elech, a fyddai dyrysu 
eneidiau truain, drwy bregethu athrawiaethau dyeithr, a lledu anwireddau 
gwarthus.) Os 4 neb o honoch ar ol y rhybudd hwn, byddwch yn 
ymddwyn yn anonest.’’ 14 


Dywed ymhellach :—‘‘ Pe dywedem ein bod yn eich hystyried yn 
gydlafurwyr yng ngwinllan Crist, byddem yn rhagrithio. Edrychwn 
arnoch fel aflonyddwyr y winllan honno, a gofidiwn yn fawr weled 
Ylafur a bendith Mr. Whitefield fel hyn wedi cael ei ddifetha a’i 
ddinystrio gan y fath weithwyr drwg.”1% Arwyddwyd y Ilythyr yn 
enw ‘“ Brodyr Fetter Lane.” | 

Rhaid fod dirywiad mawr wedi cymeryd lle yn ansawdd pethau yn y 
Tabernacl a’i gysylltiadau cyn y buasat brodyr mor heddychol a rhai 
Fetter Lane yn defnyddio geiriau mor gelyd. Ond nid oedd y diwedd 
eto. Mae’n amlwg oddiwrth yr hyn a ddywed Harris ei hun nad oedd y 
frawdoliaeth yn y Tabernacl yn rhyw barod iawn i ymostwng i’w 
awdurdod ef. Os oedd mor annoeth yn ei ymddygiad tuagatynt ag oedd 
at y brodyr yn Aberthyn 106 a’r Groeswen,! nid yw hynny yn beth i 
synnu ato. Dywed yn ei hunangofiant! fod ysbryd ysgatnder a balchder 
wedi amlygu ei hun ymhlith y frawdoliaeth yn lle’r difrifwch a nodweddai 
gychwyniad y gwaith. ‘‘Collwyd hefyd,” eb efe, ‘‘ gan y weinidogaeth 
yr ysbryd i ddeffroi pechaduriaid, ac i gynhyrchu ffrwyth sylweddol 
ynghalonau dynion. Sylwais fod tuedd gref yn y weinidogaeth i foddloni 
dynion, ac i ymddangos yn ddoeth a phoblogaidd yn y byd; trodd fy 
nghyfeillion agosaf, hefyd, yn uchel a balch eu hysbryd, ac ni oddefent 
air y cyngor.” 

Mae’n ymddangos nad oedd y teimlad a’r ysbryd hwn yn gyfyngedig i 
Loegr, canys cymer Harris arno ar adegau ddysgu’r frawdoliaeth yng 
Nghymru pa bethau oedd weddus iddynt yn y pwlpud.1 


Parhaodd Cymdeithasfa Llundain, fel pan oedd Whitefield 
gyda hwynt, i drefnu’r gwaith yng Nghymru:fel yn Lloegr.” 
Yn awr cawn engraifft nodedig arall o un o brif ffaeleddau 
natur Harris, sef cenfigen. Mae’r holl gysylltiadau yn addysg- 
iadol. Ymhlith y lleygwyr Cymreig oedd wedi codi i enwog- 
rwydd gyda mudiad y Diwygiad, ni safai neb yn uwch na 
Herbert Jenkins. Mae’n amlwg ei fod yn feddiannol ar 
alluoedd naturiol cryfion, a chymhwysder arbennig at waith 

Efengylydd a’r Bugail. Nid oedd wedi mwynhau Ilawer 
» fanteision addysg pan yn ieuanc, ond gwnaeth i fyny am 
hynny drwy hunan ddiwylliant pan ddygwyd ef gyntaf i fewn 


108 Yr argraffydd a’r cyhoeddwr adnabyddus. 4 ¥q Hatton’ 
Memoirs. % Eto, 106 101, Y Dyddlyfr. 108 Argraffiad tool ee 
109 Dyddlyfr 131b. 4° Cofnodion amryw o’r Cymdeithasfaoedd. 

i gylch y Diwygiad. Canfyddwyd ei gymhwysderau naturiol 
gan y Gymdeithasfa, a phenodwyd ef i gylch pwysig yng 
Nghymru,™ ac wedi hynny yn Lloegr. Bu ei gynnydd fel 
pregethwr poblogaidd mor gyflym, nes y daeth yn fuan yn 
gystadleuydd peryglus i Harris ei hun. Rhoddid iddo ymhlith 
y Saeson le mor amlwg, a gofalon mor bwysig, ag a ymddiriedid 
Harris. Pan gymerodd y rhwyg alaethus le yn y Tabernacl, 
~yn absenoldeb Whitefield yn America, galwyd Jenkins yno 
i'w cynorthwyo.* Taflodd ei hun gyda zel ac yni i’r gwaith, 
ac i'w ymdrechion ef, i raddau pell, y rhaid diolch am y 
cyflymdra a’r hwn yr adsefydlwyd trefn yng nghyfundrefnaeth 
y Tabernacl ar ol y rhwyg. Yn awr, sylwer ar gwrs ymddygiad 
Harris tuagat y gwr oedd eisoes yn bygwth taflu ei boblogrwydd 


ersonol i’r cysgod. 
p ysg 


Yn Rhagfyr, 1745, rhoddodd Jenkins ymlyniad teyrngarol i Harris yn 
erbyn plaid Cennick. Efe yn ddiameu oedd y gallu cryfaf o blaid Harris 
ar y pryd. Am dri mis Ilafuriodd yn ddiwyd i sefydlu trefn yn y 
Tabernacl, a chyda’r fath lwyddiant fel, yn Mawrth, 1746, gallwyd cael 
holl olwynion dyrus peiriant y gyfundrefnaeth i weithio’n hwylus fel cynt. 
Ychwanegodd, yn y cyfnod hwn, yn ddirfawr at ei boblogrwydd personol 
fel trefnydd ac fel pregethwr cyhoeddus. Cenfigennodd Harris wrth ei 
iwyddiant a’i boblogrwydd personol. Jenkins oedd un o’r rhai, os nad 
yn wir y blaenaf, oedd gan Harris yn ei feddwl pan ddywedodd fod ‘ y 
pregethwr am foddloni dynion, ac ymddangos yn ddoeth a phoblogaidd 
yngolwg y byd.”"4 Mae’n debyg i Jenkins go-ddigio wrth ymyraeth a 
thrawsarglwyddiaeth Harris, pan oedd ef (Jenkins) wedi Iafurio mor 
galed a Ilwyddiannus dros yr achos. At Jenkins y cyfeiria Harris pan 
sonia am “fy nghyfeillion agosaf yn troi yn uchel a balch eu hysbryd, 
ac ni oddefant air y cyngor.1¥ 

Erbyn Medi, 1746, yr oedd pethau wedi mynd mor ddrwg fel y teimlai 
Jenkins mai gwell fyddai iddo yntau ymneillduo. Ond ni fynnai’r 
frawdoliaeth hyn. Yr oedd ei wasanaeth yn rhy werthfawr, a’r ad- 
drefniant yn y Tabernacl yn rhy ieuanc, iddynt beryglu ei lwyddiant 
drwy golli cydweithrediad dyn mor boblogaidd a Jenkins. Gwasgasant 
arno i barhau yn aeled o’r Gymdeithasfa ‘‘hyd nes y deuat Whitefield yn 
ol.” 6 Er ei fod yn awr wedi cael galwad i fugeilio Eglwys Anibynnol, 
ac yn awyddus i gael ei ordeinio, croeshoeliodd ei ddymuniadau per- 
sonol er mwyn y frawdoliaeth a Ilwyddiant y gyfundrefnaeth ; a bodd- 
lonodd barhau fel cynt tan ddeuai Whitefield yn ol. Gwthiwyd ef gan y 
brodyr i ffrynt y gwaith.U7 Erbyn hyn yr oedd son am ei boblogrwydd 
-wedi mynd ar led. Yn haf, 1747, cydsyniodd a chais taer o’r Ysgotland, 
ac aeth yno i bregethu. Ni chafodd Whitefield erioed well derbyniad 
nag a gafodd y Cymro ieuanc. Nid oedd pall ar ei boblogrwydd, nac 
adeilad digon mawr i gynnwys y torfeydd a fynnent ei wrando. Cododd 


11, 12, Cofnodion y Cymdeithasfaoedd. 18 Eto, Llundain, 1745: 
14 Adgofion Argraffiad 1791, tudal 60. 5 Eto. 8 Cofnodion Cym- 
deithasfa Morton Hill, Medi, 1746. 117 Eto, Cymdeithasfaoedd 1746-7. 

y teimlad mor uchel nes y penderfynnodd awdurdodau Glasgow osod 
arno yr anrhydedd eithriadol o’i anrhegu 4 Rhyddfeiniad y Ddinas 118__ 
anrhydedd na chynygiwyd i unrhyw bregethwr arall yn yr oes honno. 
Erbyn diwedd Medi yr oedd yn ol yn Lloegr. Yn Nghymdeithasfa 
Gloster, Hydref, 1747, danfonwyd ef i Orllewin Lloegr, ac wedi hynny i 
gymeryd lle Harris yn Llundain..Y Yng Nghymdeithasfa Bryste, lonawr, 
1748, trefnwyd taith helaeth iddo yn Lloegr, ac yna ‘i Gymru i aros yno 
tan y Gymdeithasfa.”’ 


Sylwer fod Jenkins wedi bod nid yn unig yn ffyddlon i’w 
ymrwymiad i lynu wrth y Gymdeithasfa tan y deuai Whitefield 
yn ol, ond ei fod hefyd wedi bod yn fwy diwyd a Ilwyddiannus o 
blaid y Gymdeithasfa, na’r un aelod arall o honi. 

Sylwer ymhellach fod Whitefield yn awr ar ddychwelyd 
o’r America, ac, yn wir, wedi cychwyn ar ei daith yn ol i Loegr. 

Yng ngoleuni’r ffeithiau .uchod, darllener cofnodion Cym- 
deithasfa Gloster, Mai 18, 1748, a ysgrifennwyd gan Ingram, 
dan gyfarwyddid Harris. Dywed y cofnodion :— 


“Rod Mr. Jenkins wedi ymbellhau oddiwrth y brodyr mewn calon a 
goleuni; ei fod ers blynyddau wedi gwanhau eu dwylaw mewn amryw 
Tiyrdd ; fod y brodyr wedi canfod ysbryd dieithr a phellhaol ymhlith y 
bobl y bu ef yn Ilafurio yn eu mysg.”’ : 

Ceir gweled yn y man mai Anibyniaeth Herbert Jenkins oedd ‘ yr 
ysbryd dieithr” hwn. Am ‘‘wanhau dwylaw’r’’ Gymdeithasfa, mae 
holl rediad Cofnodion y Gymdeithasfa ei hun, a holl hanes bywyd 
cyhoeddus Herbert Jenkins, yn profi mai disailac anwireddus y cyhuddiad. 

Yr oedd Jenkins a Harris wedi ysgrifennu at Whitefield, ac yntau wedi 
ateb. Gwahoddai Jenkins i fynd trosodd ato i’r America; anghymer- 
adwyai y syniad iddo dderbyn galwad Eglwys Anibynnol yn Lloegr, gan 
y cyfyngai hynny ar gylch ei wasanaeth cyhoeddus. Am yr un rheswm 
yn hollol y mynnai Whitefield ei hun fod yn Efengylwr rhydd (Evangelist 
at large),—a gwyddai yn dda am gymhwysder arbennig Jenkins i hynny. 
Dywed cofnodiad Ingram ymhellach, y byddai gwaith Jenkins yn mynd 
ir weinidogaeth sefydlog ymhlith yr Anibynwyr, ‘‘yn creu gormod o 
agen rhyngddo a’i hen gyfeillion, gan ein bod ni yn perthyn i Eglwys 
Loegr, ac yn hysbysu ein hunain felly, tra y mae ef wedi ei Ilwyr 
adael.’’1 Cymbhellent ef ymhellach i ystyried ai nid “‘temtasiwn oddi 
wrth y gelyn” oedd ei duedd at y weinidogaeth ymhlith yr Anibynwyr, 
“iw dynnu oddiwrth waith Ile y bendithiwyd ei ymdrechion.” Nid 
ydynt yn esbonio pa fodd y bendithid gwaith gwr a gyhuddent o fod yn 
““swanhau dwylaw’r brodyr.”’ 

Gofynnwyd iddo os oedd yn argyhoeddedig mai ei ddyledswydd oedd 
eu gadael pan ddeuai Whitefield yn ol. Atebodd yntau yn gadarnhaol. 
“Os felly,” medd y cofnodion, “tybiem mai goreu po gyntaf yr elai.” 
Mewn gair, chwiliwyd am esgusodion i’w ddiarddel o’r Gymdeithasfa 
cyn y deuai Whitefield yn ei ol. Yn yr un Gymdeithasfa diarddelwyd un 
arall, Gibbs, am ei fod yn dymuno sefydlu gyda’r Bedyddwyr. Sylwer 
mai nid rhoi llythyr gollyngdod wnaed i’r naill na’r Ilall, ond eu diarddel. 


us Llythyrau Jenkins. 9 Cofnodion Gloster, Hyd. 1747. 120 Eto, 
Bryste, Ion., 1748. 1! Eto, Gloster, Mai, 1748. 

Gwnaed hyn 0 wahaniaeth. Dyn cymharol ddinod oedd Gibbs; gwa- 
harddwyd y Seiadau oll iddo ef. Yr oedd Herbert Jenkins yn wr rhy 
fawr a phoblogaidd iddynt wneud hynny 4g ef; felly rhoddwyd caniatad 
graslawn iddo ef i bregethu eto i’r Seiadau “pe y gwahoddid ef gan 
bobl,”—ar yr amod iddo “beidio ceisio creu ymraniadau yn eu plith.”’ 


Mae yn deilwng o sylw yma mai dylanwad Howell Harris 
yn unig, a berswadiodd y Gymdeithasfa i gymeryd y cwrs 
eithafol ac anghyfiawn hwn. Nid yw hynny’n amlwg, efallai, 
yn y cofnodion—ond yn ei ddyddlyfr dengys Harris ei galon yn 
fwy agored, a’i fod wedi hysbysu’r brodyr yn y Gymdeithasfa :— 


“Os yw'r Brodyr am i Jenkins aros (tan y delai Whitefield yn ol), 
ymneillduaf i, ac af yn ol i Gymru, ac ewch chwi ymlaen i drefnu ein 
lleoedd gyda’r Anibynwyr (settle all our Independent places) ; danghosais 
natur Anibyniaeth, a’r modd yr ymddengys i mi’n groes i natur Eglwys 
yr Hen Destament a’r Newydd, yn groes i’r dull a roddwyd i’r Eglwys yny 
Gair, ac yn groesi’r ffordd yr arweiniodd yr Arglwydd nyni o’r cychwyn.’’!2 


Symia i fyny bechodau Herbert Jenkins fel hyn :— 


1. Ei fod ers amser hir wedi cydnabod ei hun yn Anibynwr. 

2. Ei fod wedi gadael symlrwydd ei gychwyniad, a theithio ffordd yr 
Anibynwyr wrth bregethu. : 

3. Ei galon wedi mynd atynt hwy, a datguddio’n cyfrinion iddynt. 

4, Ei fod wedi ymrwymo i briodi 4 Dissenter ! 


Mae amddiffyniad urddasol Jenkins eto ar gael yn ei 
lawysgrif ei hun. 

Ymhen deufis wedyn yr oedd Whitefield yn ol, ac yn 
llywyddu yn y Gymdeithasfa. Gwrthododd amlygu barn ar 
yr hyn a wnaed yn ei absenoldeb “tan y caffai amser i edrych 
o’i gwmpas, a chlywed pob ochr” i’r hanes. Ond yr oedd 
pethau wedi mynd yn rhy bell. Nis gallai hyd yn oed 
Whitefield adfeddiannu ei hen awdurdod ac adfer trefn, heb 
droi Harris a’i gefnogwyr dros y drws. Ni chaniatai ei ysbryd 
addfwyn iddo wneud hynny. Gwell ganddo ymheddychu 4a’r 
ddau Wesley, golchi ei ddwylaw oddiwrth y Gymdeithasfa 
fel cyfundrefnaeth, a throsglwyddo’r holl awdurdod ynddi, 
ynghyd 4g arolygiaeth y Tabernacl a’r Seiadau, a’r pregethwyr, 
i ddwylaw Harris. A hynny a wnaeth.™ 

Yr oedd Harris yn awr wedi cyrraedd pwynt uchel—er nad 
yr uchaf—yn ei uchelgais. Mae’n amheus a fuasai wedi 
gwneud yr hyn a wnaeth—diarddel Jenkins a disodli White- 


122 Cofnodion Llundain, Gorff. 1748. 18 Eto Llundain, Ebrill, 1749. 
124 Dyddlyfr Rhif 131la, Gloster, Mai 19, 1748. 

field, fel y ceisiodd yng Nghymru wneud 4 Rowlands, Llan- 
geitho, a Williams, Pantycelyn,—oni bai am y dylanwad 
newydd a dieithr a ddaeth i’w fywyd—dylanwad Madam Griffith. 


Dyma bennod ym mywyd Howell Harris sydd eto heb ei 
hysgrifennu; ac ni fwriedir yma ond rhoi cymaint o honi ag sy’n 
angenrheidiol i gywiro y camargraffiadau a adawyd gan ysgrif- 
enwyr blaenorol, oeddent yn amlwg yn anhysbys o’r gwir am- 
gylchiadau. Yr esboniad mwyaf caredig a ellir ei roi ar 
ymddygiadau Howell Harris, tra yn gweithredu o dan y dylan- 
wad hwn,—ei ymddygiadau at ei fam oedrannus a’i wraig 
gariadus, at gyfeillion urddasol a noddwyr caredig fel Rowlands 
Llangeitho a George Whitefield, at y rhai a gredent yn ddi- 
ysgog ynddo, ac am hynny a’i canlynent, fel Beaumont a John 
Richards, mewn gair at bawb y deuai i gysylltiad 4 hwynt—yr 
esboniad mwyaf caredig, meddwn, a ellir ei roddi ar yr oll, yw 
ei fod wedi dyrysu yn ei synhwyrau. Os gwrthodir yr eglur- 
had hwnnw ar ei ymddygiadau, yr unig ddewisiad yw ei 
gyhuddo, fel y gwnaeth ei gyfeillion agosaf, o’r anfoesoldeb 
mwyaf gwarthus. Tegwch ag ef yw dweyd, os dygir y ddedfryd 
hon yn ei erbyn, fod iddo yr hyn a elwir yn amgylchiadau Ilin- 
iarol— mitigating circumstances—canys nis gellir darllen ei 
ddyddlyfrau yn y cyfnod poenus hwn, heb ddod i’r casgliad 
diamheuol, y rhaid ei fod naill ai yn rhyfygus o gableddus, neu 
ynte yn gweithredu yn ol yr hyn a dybiai efe oedd Ilais cyd- 
wybod. Mae holl hanes a rhediad ei fywyd yn gwneud y 
blaenaf yn amhosibl, a’r olaf yn sicr. Canlyn yr hyn a dybiai 
efe oedd y goleuni dwyfol, a wnai; gwelwn ni heddyw mai hud- 
lewyrn, jack-y-lantern, will-o’-the-wisp, ffug oleuni’r gors leidiog, 
beryglus, cynnyrch y mall-awyr a godai o ddyfnderau tywyll 
honno, ydoedd y goleuni hwnnw. Ond tybiai Harris mai 
goleuni o’r nef ydoedd. Tegwch hefyd a’r gwirionedd hanes- 
yddol yw dweyd, os rhoddir yr esboniad caredicaf ar ei weith- 
redoedd, sef ei fod wedi dyrysu yn ei synhwyrau,—yna, rhaid 
fod yr afiechyd wedi cartrefu yn ei ben, flynyddau cyn iddo 
erioed weled na chlywed son am Madam Griffith. Darllener 

ei ddyddlyfrau yn fanwl a diduedd, a gwelir yn foreu iawn yn 
ei hanes cyhoeddus, arwyddion digamsyniol o bresenoldeb y 
drwg a gyrhaeddodd ei eithafbwynt yn y dirywiad cyhoeddus a 
nodweddodd gyfnod ei gysylltiad 4 Madam Griffith. Gan nad 
pa esboniad a roddir ar y cysylltiad hwnnw, gorfodir ni i ddweyd 
fod elfennau y dirywiad yn amlwg yn ei hanes yn hir cyn hynny. 

Dywedwn, ynte, mai twyllo ei hunan, yn hytrach na dymuno 
twyllo eraill, a wnaeth Howell Harris. Camgymeryd llais dynes 
am lais Duw, a wnaeth efe. Ond nid Ilais Madam Griffith 
oedd y llais cyntaf gamgymerwyd felly ganddo. Ufuddhaodd 
cyn hynny i alwadau eraill, a dybiai efe oeddent ddwyfol, ond a 
oeddent mor gamarweiniol a chyfeiliornus a galwadau Madam 
Griffith. Gresyn fod rhan o’r ufudd-dod a dalodd i’r galwadau 
hynny, wedi cael ei bortreadu, gan rai a gymerent arnynt 
ysgrifennu ei hanes, fel ymostyngiad santaidd i arweiniad Duw. 

Ond wrth geisio cyfiawnhau Howell Harris, na feier Madam 
Griffith yn ormodol ychwaith. Nis gellir ei chondemnio hi, heb 
ei gondemnio yntau. Os twyllodd hi ef, twyllodd ei hunan 
hefyd. Os cydwybodol ef yn yr hyn a wnaeth, cydwybodol 
hithau hefyd. Os dioddefodd ef lawer er mwyn y ffydd oedd 
ganddo ynddi, dioddefodd hithau fwy o herwydd yr un ffydd. 
Os credai ef mai llais o’r nef oedd ei Ilais hi, credai hithau mai 
adseinio llais oddi uchod ydoedd pan alwai arno ef. I’r sawla 
ddarllenasant ddesgrifiad Hepworth Dixon o Henry James 
Prince a’r Chwaer Zoe, ceir rhyw ddrychfeddwl am sefyllfa 
meddyliol Howell Harris a Madam Griffith. 

Priododd Howell Harris, fel y cofir, yn haf 1744.° Cyn pen 
pedair blynedd cododd y cwmwl du a daflodd ei gysgodion 
tywyll ar fywyd Anne Williams, oedd wedi ymddiried ei chwbl 
i, ac aberthu ei chwbl er mwyn, Howell Harris. Canlynodd 
ar hynny bedair blynedd o wallgofrwydd iddo ef, ac o ing 
anesgrifiadwy iddi hi. Wedi goddef am gryn amser gydag 
amynedd sy’n adlewyrchu’r clod uchaf ar ei hysbryd caruaidd, 
gorchfygwyd ei natur, a thorrodd allan i felldithio’r dydd y 
gwelodd y gwr er mwyn yr hwn y cyfrifodd bopeth oedd yn 

werthfawr yn ei golwg ac yn anwyl gan ei chalon cyn ei weled 
ond megys sorod.™ Dro ar ol tro desgrifia Harris ei wraig fel 
yn cael ei meddiannu gan gythraul,*—pan nad oedd, mewn 
gwirionedd, ond yn cael ei llywodraethu gan deimladau naturiol 
calon gwraig gariadus. Nid oedd ei fam, ar y cyntaf, wedi 
ffafru ei briodas; ond cynhesodd ei chalon at ei merch-ynghyf- 
raith anffodus, ac unodd y fam a’r wraig i ddylanwadu ar y 
mab a’r gwr i dorri’r cysylltiad andwyol,—ond yn ofer.™” 
Torrodd yr hen wraig ei chalon. Bu farw yn nechreu 1751, 
gan adael Anne Harris, druan, i gario’r baich ei hun heb 
gymorth car na chyfathrach. Mor ddwfn oedd Harris wedi 
mynd.erbyn hyn i’r gors ar ol ei hud-lewyrn, fel yr ysgrifenna 
yn ei ddyddlyfr fod marwolaeth ei fam “yn dechreu symud 
rhwystrau ” oddiar y Ilwybr.” 

Er mwyn canlyn y ffug-oleuni a lywodraethai ei fywyd, nid 
yn unig anghofiodd ei ddyledswydd i’w fam, nid yn unig 
dinystriodd gysur ei wraig, ond dewisodd dorri ei gysylltiadau 
anwylaf 4’i gyfeillion ffyddlonaf. Rhybuddiwyd ef yn gyfeillgar 
gan Whitefield.” Pan na thyciai hynny, dywedodd ei gyfaill 
enwog eiriau cryfach ; ac yn y diwedd eiriau a wnelai parhad 
cysylltiad Harris 4 Whitefield yn amhosibl, heb dorri am byth 
ei gysylitiad 4 Madam Griffith. Aberthodd Harris Whitefield! 

Yr un fu ei brofiad gyda Daniel Rowlands a’r efengylwyr 
eraill yng Nghymru. A’i chalon ar dorri, apeliodd Mrs. Harris 
at gyfeillion boreu oes grefyddol ei gwr, i ddefnyddio eu dylan- 
wad arno. Gwnaeth Rowlands, Williams Pantycelyn, ac eraill, 
eu goreu, ond yn aneffeithiol. Yr oedd Harris wedi penfeddwi. 
Y dyb gyffredin—tyb a gymhellir i’n sylw gan ei haneswyr, dro 
ar ol tro, mewn anwybodaeth o’r gwir ffeithiau—yw mai ar bwnc 
o athrawiaeth y cymerodd yr ymraniad rhwng Harris a Chorff 
y Diwygwyr le. Anwireddir hyn gan holl hanes y cyfnod fel 
yi hamlygir yn Nyddlyfrau Harris. Madam Griffith, ac nid 
pwnc o athrawiaeth mewn unrhyw Gyffes Ffydd, a achosodd y 


12% Dyddlyfr Howell Harris, Rhif15la, Mai9,1751. 126 Dyddlyfr 146, 
147, 151, &c., &c. 27 Eto. 18 Eto 147. 1 Eto 139, Rhag., 1749. 
180 Eto 141, Ion., 1750. 18! Eto 152b, Awst, 1751. 

rhwyg; neu, os mynnir dal ar eiriau yn unig,—os mai pwnc o 
gredo, ac o ffydd, a fu yn asgwrn cynnen, credo Howell Harris 
am, a ffydd Howell Harris yn, Madam Griffith, a achosodd yr 
ymraniad. Wele grynhodeb byr o brif linellau hanes y 
cysylltiad hwn—a dyma wir Ramant Bywyd Howell Harris, 
rhamant mwy cynhyrfus, ped ysgrifennid ef i gyd, na’r un nofel 
a ysgrifennwyd erioed ! 


Ar ei daith i’r Gogledd, yn 1747, y cyfarfyddodd Howell Harris gyntaf 
4 Madam Griffith. Perthynai hi i deulu pendefigaidd y Wynniaid. 
A oedd a wnelai hyn rywbeth 4 gelyniaeth anghymodlawn Syr Watcyn 
Wynn at y Methodistiaid, ni chymeraf arnafiddweyd. Yr oedd wedi 
priodi a boneddwr o’r enw Griffith, yn perthyn i deulu pendefigaidd 
yn Sir Gaernarfon, a phreswylient yn Cefnamwlch, heb fod yn neppell 
o Aberdaron. Yr oedd iddynt fab, John, neu “Jacky,” fel y geilw 
Harris ef, yr hwn a ddaeth i’r etifeddiaeth ar ol marw ei dad a’i fam.138 
Cawn ychwanegu am “Jacky” yn y man. Preswyliai Miss Wynn, chwaer 
Madam Griffith, yn Voelas Hall, Pentrevoelas; a threuliai Madam 
Griffith lawer o’i hamser yno, ac yng nghymydogaeth y Bala. Tebyg 
mai iddi hi (Madam Griffith) y perthynai etifeddiaeth Cefnamwlch; 
canys ar ol marw ‘Jacky,’ cawn y lle yn eiddo ‘Charles Wynne, o 
Bentrevoelas.” 184 Nis gwyddis o dan ba amgylchiadau y daeth Harris 
i gysylitiad 4 Madam Griffith gyntaf, gan fod y dyddlyfr sy’n rhoi hanes 
ei daith hon—ac, yn wir, ei holl deithiau eraill i'r Gogledd—ar goll. 
Pe ceid o hyd i’r dyddlyfrau colledig hyn ceid, o bosibl, beth goleuni 
pellach, er nad llawer, ar yr hanes. Mae gennym fwy na digon wrth 
law i roi hanes canlyniadol y cysylltiad. Daeth Harris a hithau yn 
fuan ar delerau hynod o gyfeillgar. Ar y daith honno trwy Leyn aeth 
hi gydag ef, a chyflwynwyd hi ganddo i amryw o’r Seiadau.¥ Daeth 
vw gyfarfod i Gymdeithasfa Llanfair Muallt yn nechreu 1749. Aeth 
gydag ef i Drefecca, ac arhosodd yno am rai dyddiau. Cryfhaodd ei 


182 Gallesid llenwi tudalennau 4 dyfyniadau o Ddyddlyfrau Howell 
Harris yn cadarnhau hyn. Nis gwn yr atebai unrhyw ddiben daionus i 
wneud hynny. Eithr os ambheuir dim a ddywedir yn y bennod hon, mae’r 
tystiolaethau angenrheidiol i brofi pob gosodiad a wneir yma—ac 
ychwaneg—wrth law. 

188 Pennant’s Tours in Wales, 1784 Edition, vol. ii. p. 200. Yn argraffiad 
1810 (vol. ii., p. 385) camsillebir ef Cefn amlwch. 

184 Aycheologia Cambrensis, III. Series, vol. v., p. 53. 

185 Dyddlyfr 136, Awst, 1749. Dichon mai nid allan o le fyddai dweyd 
eto, fod yn Nyddlyfrau Harris brofion o bopeth a ddywedir yn y bennod hon. 
Os bellach y gadewir allan y cyfeiriadau arbennig at y dyddlyfrau 
neillduol, dealled y darllenydd mai er mwyn arbed Ile yn unig y gwneir 
hynny, ac nid am nad yw’r cyfeiriadau wrth law. Petae’r dyddlyfrau 
wedi cael eu cyhoeddi, byddai yn fanteisiol rhoi’r cyfeiriad am bob 
gosodiad. Ond gan nad ydynt, nis gellir, heb roi dyfyniadau helaeth 
iawn ohonynt, roi i’r darllenydd syniad cywirach o’u cynnwys ar y mater 
hwn, nag a geir yn y crynhodeb noeth yma o brif ffeithiau. Nid oes 
gennyf eto ond dweyd am y tro olaf, fod y dyfyniadau 1 gadarnhau pob 
gosodiad, gennyf wrth law. Ac os myn nebo haneswyr blaenorol Howell 
Harris amheu cywirdeb hyn, neu herio’r profion, parod fyddaf i 
gyhoeddi’r holl fanylion, yr hyn ni fynnwn heb hynny wneud.—B. G. E. 

dylanwad arno yn ddirfawr yn ystod y fiwyddyn honno. Truenus 
weithiau yw darflen ei sylwadau am ei deimladau,—y modd y mae pob 
teimlad o ddyledswydd yn ei dueddi at ei wraig, tra rhyw allu na fedr . 
efe ei ddesgrifio, yn ei dynnu at ei gyfeilles. Ymwelai 4 hi yn Llundain, 
weithiau 4’i wraig gydag ef, brydiau eraill hebddi. Whitefield oedd, o 
bosibl, y cyntaf i ganfod perygl ei gyfaill. Bu Rowlands, a’r brodyr 
yng Nghymru, yn hir cyn drwgdybio dim, er fod aml un o honynt yn 
anfoddion gweled dynes yn eistedd gyda hwynt yn y Gymdeithasfa, ac 
yn cymeryd rhan yn y gweithrediadau. Yng Nghymru, y cyntaf i 
ganfod perygl posibl o’r cysylltiad, oedd gwragedd rhai o’r pregethwyr 
a’r cynghorwyr, 4 thai y rhai yr ymwelai Harris. Gyda’r treiddiad 
meddwl (intuition) sydd mewn dynes yn aml yn cymeryd lle, ac yn 
rhagori ar, resymeg, canfyddai aml un o’r rhai hyn mai dylanwad 
niweidiol a gaffai’r cysylltiad ar Harris. Cwyna, yn ei ddyddlyfr, fod 
y gwragedd hyn megys wedi newid eu natur; tra’r oeddent gynt yn 
dyner, gostyngedig, ac ufudd i’w gwyr, eu bod yn awr wedi troi yn 
drahaus, gan draws arglwyddiaethu awdurdod yn y teulu—gyda’r can- 
lyniad fod y gwyr yn eu tro yn oeri ato ef, ac yn ei wrthwynebu. 

Cyd-deithiai’r ddau ar hyd a lled y wlad, am ddiwrnodiau, weithiau 
wythnosau o’r bron. Cydymwelent a’r Seiadau, cydeisteddent yn y 
Gymdeithasfa. Deborah oedd hi, a Barak yntau, i waredu Israel Duw. 
Yr oedd hi yn ysbrydoledig gan Dduw i’w gyfarwyddo a’i nerthu ef. Hi 
oedd ei ‘“‘fraich,” ei ‘“lygad,” a’i “oleuni” ef. Gweithredai ymhob 
dim o dan, ac yn ol, ei chyfarwyddid hi. Yr oedd hi yn feddiannol ar 
ysbryd proffwydo,—a rhagfynegodd iddo droion yr hyn oedd ar gymeryd 
lle. Dyna’r darlun a dynnir ganddo ef o’i galluoedd hi. Ini, sy’n edrych 
heddyw drwy awyrgylch wedi ei chlirio gan yr hyn a ddaeth ar ol hynny, 
mae’n amlwg nad oedd y ‘“‘ rhagfynegiad”’ o bethau i ddyfod a roddodd 
hi iddo, yn ddim amgen na’r hyn y gallai unrhyw ddynes o amgyffredion 
cryf Madam Griffith, weled heb oleuni goruwchnaturiol proffwydes. 

Ond credai Harris yn ddiysgog ynddi, ac yn ei danfoniad gan Dduw 
i’w arwain a’i nerthu ef.  Dysgodd hi ef i gredu mai efe oedd dewisedig 
y Nef i fod yn Ben y Diwygiad. Gan wybod nas gellid disgwyl i rai 
fel Whitefield a Rowlands 1 blygu iddo, dysgodd ef, hefyd, i gredu nad 
oedd hawl gan neb ond Duw a’r Brenin i’w alw i gyfrif ;—ac nid oedd 
neb ond Duw a Harris, neu, yn hytrach, Harris a Duw, i’w galw hithau 
i gyfrif. Eb efe :— 

“ Nid oes neb i’m Ilywodraethu i, nac i’m gyrru nac yma nac acw, nac 
i'm dysgu na’m ceryddu, ond yr Arglwydd ei hun. Ni welais hyn cyn 
heddyw, er fod Madam Griffith wedi dweyd wrthyf; ac am dani ei hun, 
hefyd, nad oedd hithau i fod yn ddarostyngedig i neb ond myfi, ac 
nad oedd neb arall i’w cheryddu. Arweinid fi, hefyd, i ddweyd hyn (yn 
y Seiad mae’n debyg), ac yn arbennig yma, fy mod yn cael nad oes gan 
neb awdurdod arnaf fi, ond Duw a’r Brenin. A heddyw cefais dystiol- 
aeth ei fod yn rhyngu bodd i’r Arglwydd imi hysbysu hynny i’r eneidiau, 
fod Duw ei hun wedi’m gosod yno. Teimlais fy enaid yn dyrchafu yn 
uwch, ac i fwy o ryddid nag o’r blaen oddiwrth ysbrydion isod, ac nad 
wyf gyfrifol i neb, ond mewn dull brawdol; ac arweiniwyd fi i ddangos 
hyn yn Llanfair Muallt, a Threfecca, ac yma (Goetre) ; gan hysbysu 
hefyd fod fy ysbryd yn barod i foddloni yr iselaf a’r gwannaf a ddel 
mewn ysbryd gostyngedig ataf, gan gydnabod fy swydd. Eithr pe 
byddai i Mr. Whitefield, Wesley, Rowlands, a’r holl Fethodistiaid, godi 
mewn ffordd o awdurdod i’m ceryddu, tréwn arnynt, gofynnwn iddynt, 
‘Pwy a roddodd i chwi yr awdurdod hwn ?’ ac yna awn at fy ngwaith.’"26 


186 Dyddlyfr 139, Tachwedd 28, 1749. 

Dyma engraifft 0 ugeiniau o gyfeiriadau o gyffelyb natur a geir yn ei 
ddyddiyfrau. A chofier fod hyn wedi cael ei ysgrifennu o fewn naw mis 
wedi i Madam Griffith ymddangos gyntaf yn y Gymdeithasfa, a thros 
ddwy flynedd cyn iddo dorri ei gysylltiad a’r Methodistiaid. Ac yn ystod 
yr amser hwnnw, cryfhau o ddydd i ddydd ac o wythnos i wythnos, a 
wnai ei dylanwad hi arno. 

Dyddorol, er nad efallai adeiladol, a fyddai olrhain effaith ei dylanwad 
hi ar ei feddwl. Deffrodd—neu yn hytrach symbylodd a chadarnhaodd 
—ei uchelgais. Os nad i’w dylanwad hi arno y rhaid priodoli ei ym- 
ddygiad yn diarddel Herbert Jenkins,187 i’r dylanwad hwnnw yn ddiameu 
y rhaid priodoli ei ymgais llwyddiannus i ddisodli Whitefield yn y 
Tabernacl, a’i ymgais aflwyddiannus i drawsfeddiannu’r awdurdod ar y 
Gymdeithasfa yng Nghymru ; a phan fethodd yn hynny, ei ymgais cyfartal 
afiwyddiannus i sefydlu cyfundreftnaeth gydymgeisiol a’r Seiadau Method- 
istaidd. Denodd Beaumont, ac ychydig eraill, iw ganlyn i’r llwybrau 
troellog hyn. Ceisiodd dynnu Cennick yn ol oddiwrth y Morafiaid. 
Gwnaeth ei hun yn Bab, a sefydlodd Madam Griffith fel Dehongles 
Meddwl yr Arglwydd, i’r rhan o’r frawdoliaeth a lynai wrtho. Pan 
geisiodd wneud ufudd-dod di-gwestiwn i orchymynion Madam Griffith, a 
ffydd ddiysgog yn ei hysbrydoliaeth uniongyrchol, a’u hanffaeledigrwydd 
hi ac yntau, yn amod aelodaeth o’r Gymdeithasfa, bu hynny yn ormod i 
hyd yn oed Richard Tibbott ei lyncu,—a throdd yntau ei gefn. Mae yn 
nodweddiadol o Harris, nid yn unig yn y cyfnod hwn, ond drwy ei holl 
hanes o’r dechreu, mai nid efe oedd ar fai. ‘‘Gwahanwyr”’ (separatists) 
oedd Rowlands Llangeitho, a Williams Pantycelyn, a’u cydweithwyr, yn 
awr,—fel yr oedd Edmund Jones a David Williams ddeng mlynedd cynt, 
a William Edwards a brodyr y Groeswen yn y canol rhwng y ddau 
gyinod. Cyhudda Rowlands o fod yn “eilun,” a’r rhai na fynnent 
ganlyn Madam Griffith, ond a aent ar ol Rowlands, o fod yn ‘“‘ gwyro 
oddiwrth y goleuni, ac yn troi cefn ar yr Arglwydd.” 

Ond yr oedd gwedd arall na’r un ysbrydol yma ar y cysylltiad. 
Bwriadai Harris a Madam Griffith briodi. Gwir fod gwraig ganddo ef, 
a gwr ganddi hithau. Ond yr oedd yr Arglwydd yn teyrnasu. Ac mewn 
gweledigaeth nos hysbysodd angel yr Arglwydd i bob un o’r ddau, iddi 
hi ynghyntaf ac iddo yntau wedi iddi hi ddweyd wrtho, fod yr Arglwydd 
i symud pob rhwystr; fod Mr. Griffith a Mrs. Harris i farw yn fuan; 
fod Mrs. Griffith a Howell Harris i briodi, ac i gael eu dyrchafu i safle 
uwch mewn awdurdod a dylanwad nag y buont erioed. Ond rywsut, ni 
chyflawnodd yr angel y tro hwn ei addewid. Gwir i wr Madam Griffith 
farw, ond rywsut gadawyd i wraig Howell Harris fyw tan y symudwyd 
Madam Griffith ei hun i fyd arall. Cydnebydd Harris, gyda gofid, mai 
camgymeryd llais rhyw un arall am lais angel yr Arglwydd, a wnaeth efe 
yn yr amgylchiad hwn. 

Ond i ba ddiben yr olrheinir manylion yr hanes hwn ymhellach ? 
Symier i fyny weddill yr hanes mewn ychydig eiriau. Rhoddodd Madam 
Griffith ofal ‘“‘Jacky” ei mab bychan, i Harris. Mynnai yntau ddysgu’r 
bychan yn ei gredo ef. Trodd ei gwr Madam Griffith dros y drws. 
Daeth Whitefield at Harris, ac yn enw yr Arglwydd, gorchymynnodd 
iddo dorri ei gysylltiad 4 Madam Griffith, yr hon, ebe gwr Duw, oedd yn 
ddynes ddrwg. Atebodd Harris drwy fynd a hi i Drefecca, a gorfodi ei 
wraig i roi rhan o’r ty i fyny iddi. Ceisiodd Rowlands a Williams 
Pantycelyn, ddefnyddio eu dylanwad arno; ac atebodd hwynt drwy 
ddweyd eu bod yn pechu yn erbyn Duw wrth ei gymhell i’w rhoi i fyny. 
Diarddelwyd ef gan y Gymdeithasfa; a’i ateb oedd cymeryd ei ferch 
fechan ei hun oddiwrth ei mam, a’i rhoi yngofal Madam Griffith. Cododd 


187 Tudal. 314. 

Seiadau a Chymdeithasfa ar wahan i’r Methodistiaid. Pan welodd nad 
oedd Ilawer o lewyrch ynddynt, penderfynnodd sefydlu Teulu Trefecca, 
ar linellau y sefydliadau Morafaidd. Ond tuagat wneud hynny yr oedd 
yn rhaid adeiladu yn helaeth. Ymgynghorodd a’r Arglwydd drwy 
Madam Griffith, a thynnwyd allan gynilun o’r ty. Yna, gan weithredu 
ffydd yn Nuw,—a chan ymddibynnu ar gyfoeth Madam Griffith—dechreu- 
wyd y gwaith 0 adeiladu. Pan fu farw Mr. Griffith, cymerodd Harris 
ofal holl drefniadau’r claddu. Yr oedd hyn Chwefror l4eg, 1752. 
Cyflymwyd y gwaith o adeiladu yn fwy wedyn. Yn Ebrill aethant i 
Lundain. Yno cymerwyd hi yn glaf. Ysgrifennodd ei Ilythyr olaf ato 
ganol Mai. Mae hwnnw ar gael yng nghasgliad Trefecca (Rhif 684a). 
Ymhen pythefnos wedyn, sef y dydd olaf o Fai, 1752, bu hi farw. 


O hynny allan tynnodd Harris yn nes at ei wraig. Ond yr 
oedd y rhwyg rhyngddo a’i hen gyfeillion wedi mynd yn rhy 
bell i feddwl am ad-undeb. Am rai blynyddau bu byw mewn 
neillduedd, gan ymgyflwyno i’r gwaith o sefydlu’r “ Teulu” ar 
sylfaen gadarn a pharhaol. Ymhen amser ymunodd 4’r milisia, 
a gwnaed ef yn gadben yn y rhan honno o’r fyddin. Gan efel- 
ychu Cadbeniaid Cromwell, pregethai i’w filwyr, ac i’r cyhoedd 
ymhob tref y teithiai ei gatrawd trwyddi. Wedi dychwelyd 1 
Drefecca, ail ymaflodd yn ei waith fel pregethwr, gan fynd 
yn ol i’w symlrwydd cyntefig cyn cweryla o hono gyda na 
Bedyddiwr nac Anibynnwr. Pregethai yn nghapeli’r ddau. 
Gan anghofio’r hen ddolur, estynnodd Whitefield iddo ei dde- 
heulaw, a chylymwyd ef gyda’r ddau Wesley, a Whitefield, a’r 
larlles Huntingdon, yn y gwaith o efengylu fel cynt. Wedi 
gwisgo ymaith beth o chwerwedd yr hyn a fu gynt, daeth eto i 
gysylltiad achlysurol a’r hen gyfundrefnaeth yn yr hon yr oedd 
Rowlands a Williams Pantycelyn yn arwain, ac ambell i 
weinidog Anibynnol yn gweithio mor selog ag erioed. Ym mis 
Gorffennaf, 1773, bu farw, ymhen tair blynedd ar ol ei wraig 
ffyddion. Claddwyd y ddau yn ymyl bwrdd y Cymun yn 
Eglwys Talgarth, yn yr hon y gosodwyd maen coffa iddo. 
Gweddus oedd hyn o barch i goffadwriaeth gwr a fu yn 
Eglwyswr selog, cyson, ac ymgyfiwynedig ar hyd ei oes. 
Dichon petae wedi bod yn llai o Ddiwygiwr, y buasai wedi 
cyrraedd safle uwch yn yr Eglwys; sicr yw petae wedi bod 
yn Ilai o Eglwyswr, y buasai wedi cyrraedd safle uwch fel 
Diwygiwr. 


322 


ATODIAD I PENNOD XXII. 
Y Drwyciap ync NcoLteunr LLAwysGRIFAU TREFECCA. 


Gwelir fod llawer o gynnwys y penodau diweddaf yn seiliedig ar 
Lawysgrifau Trefecca. Ychydig a wyr y wlad am y casgliad amhris- 
iadwy hwn. Ar ryw ystyr mae yn resyn ei fod yn gloedig oddiwrth y 
cyhoedd, ac na fuasai yn ffurfio rhan o Gasgliad Cenedlaethol mewn 
sefydliad mwy cyhoeddus, megys un o’n Colegau Cenedlaethol. Gresyn 
mwy na hynny yw fod yr hen lawysgrifau, hyd yn dra diweddar, wedi 
cael eu hesgeuluso mewn dull mor warthus. Buont am hir flynyddau 
yn bentwr esgeulusedig, heb neb yn gofalu am danynt, na neb yn ceisio 
gwneud trefn arnynt. Ychydig flynyddau yn ol, cyflogodd awdurdodaw’r 
Coleg foneddwr tra chymwys, Mr. Evan E. Morgan, i drefnu a chyfanu, 
hyd oedd yn bosibl, yr oll o’r Wawysgrifau. Bu’r gorchwyl hwn yn lafur 
cariad iddo am yn agos i dair blynedd. Nis gall neb a a drwy’r 
llawysgrifau fel y maent yn awr, lai na chanfod ar yn agos i bob 
dalen o’r casgliad, brofion o’r gofal manwl a’r tynerwch cariadus a 
ddanghoswyd gan y neb a fu yn trefnu, rhestru, a thrin clwyfau, yr hen 
lawysgrifau hyn. Dichon y bydd crynhodeb byr o natur a chynnwys y 
casgliad yn ddyddorol. 

I. DyppLyFRAU HOWELL Harris. Mae rhyw 280 o ddyddlyfrau 
Howell Harris, 0 1735 hyd 1772 a dechreu 1773, blwyddyn ei farwolaeth, 
eto ar gael. Yn anffodus, mae amryw gyfrolau yn eisieu, yn cynnwys yr 
oll o’r dyddlyfrau oedd yn ymwneud 4a’i deithiau yn y Gogledd, y rhan 
sy'n ymwneud @’r prawf yn yr Assizes ym Mynwy, ac ychydig eraill. 
Ond mae y rhan fwyaf o lawer yn aros,—nid oes, o bosibl, fwy na’r 
ugeinfed ran o’r cwbl ar goll. 

Mae y dyddlyfrau hyn, gan mwyaf, yn fath 0 gopiau pedwarplyg, wedi 
cael eu hysgrifennu mewn Ilaw nodedig o fan ac anhawdd ei darllen, 
ac yn llenwi pob dalen o ymyl i ymyl, ac o gongl i gongl, ac, ambell 
waith, wedi cael eu hysgrifennu ar hyd ac ar draws. Nis gall yr 
anghyfarwydd eu darllen; a rhaid i hyd yn oed yr hyfedrydd (expert) 
mewn llawysgrifau, wrth gymorth chwydd wydr, a thafien o’r talfyr- 
iadau a’r arwyddnodau sy’n britho’r ysgrifen, cyn y medr wneud dim 
o honi. Mae hyn, o bosibl, yn cyfrif am y ffaith na wyr y byd ond 
ychydig am wir natur eu cynnwys. Amlwg fod rhyw un—credaf mai’r 
diweddar Barch. T. Phillips, Henffordd,—wedi bod drwyddynt yn ofalus, 
gyda’r amcan tybiedig o’u cyhoeddi, fel a wnaed a4 dyddlyfrau Wesley a 
Whitefield: Pe y gwneid hyn, teflid goleuni newydd ar aml i hen 
gwestiwn. Ond byddai’n ofynnol golygu’r dyddlyfrau yn ofalus cyn eu 
rhoi i’r byd, Gresyn fuasai gwneud yn ddiraid a Howell Harris yr 
hyn a wnaed ag Eben Fardd. 


II. Cascuiap 0 LytHyrRavu. (a) Llythyrau at Harris, oddiwrth nifer 
mawr 0 gyfeillion cyfrinachol neu gydweithwyr cyhoeddus. Mae dros 
1000 o’r rhai hyn. 


(b) Lilythyrau oddiwrth Harris at wahanol bersonau, cyhoeddus a 
chyfrinachol. Mae yn agos i 1200 o’r rhai hyn. Eilebau (copies) ydynt 

gan mwyaf, wedi cael eu hadysgrifenu, weithiau gan Harris ei hun, 

brydiau eraill gan rai o’i gynorthwywyr—Evan Moses gan mwyaf.! 

(c) O 200 i 300 o lythyrau eraill at neu oddiwrth bregethwyr eraill. 

(d) Rhyw 80 neu 90 o lythyrau gan aelodau eraill o ‘‘ Deulu Trefecca,” 
ond nid at nac oddiwrth Harris. 

(e) Pentwr o lawysgrifau eraill nas gellir eu dosbarthu. 

III. ApRopp1apau SwyppocGoL. (a) Cofnodion y Cymdeithasfaoedd 
yng Nghymru a Lloegr, gan mwyaf o 1742 hyd 1749, ond yn anghyflawn. 
(b) Adroddiadau Swyddogol goruchwylwyr ac ymwelwyr y Seiadau. 

Gan nad beth a ellir ei ddweyd yn erbyn cyhoeddi y Dyddlyfrau, neu 
rai o’r Llythyrau, fel y maent, nis gall fod unrhyw reswm digonol dros 
beidio cyhoeddi cynnwys yr adran olaf hwn o’r Casgliad. Ond os y’t 
cyhoeddir, dylid ei gyhoeddi yn gyfawn. Byddai nid yn unig yn 
gaffaeliad i’r hanesydd, ond yn ddyddorol i’r cyhoedd, a thaflai lawer o 
oleuni ar rai o agweddau’r mudiad diwygiadol. 

Ceir, yn y penodau blaenorol, lawer o hufen yr holl gasgliad, mor bell 
ag y mae yn dal cysylltiad a phwnc y llyfr hwn, ac yn enwedig mor bell 
ag y mae yn taflu goleuni newydd ar ddigwyddiadau’r cyfnod. Rhaid 
fod hyd yn oed y crynodebau amherffaith, a’r dyfyniadau anghyflawn a 
roddir yn y penodau hyn, yn cyfnewid cryn lawer ar rai o’r syniadau a 
ffurfid yn gyffredin am natur, amcan, a chyfeiriad y gwaith mawr a 
gyflawnwyd yng Nghymru yn y ganrif o’r blaen. Dichon mai nid an- 
fuddiol fydd rhoi eto fras grynhodeb o rai o’r prif bwyntiau syn amlwg 
ymron ar wyneb Llawysgrifau Trefecca. 

1. Mudiad cyffredinol ar nid lleol oedd y Diwygiad. 

2. Mudiad anenwadol neu gyd-enwadol ydoedd ynei gychwyniad; cymera 
Eglwyswyr ac Anghydffurfwyr, Bedyddwyr ac Anibynwyr, ran 
gyfartal ynddo: cydweithient, cyd-drefnent y gwaith. 

3. Bodolai cysylitiad hanfodol rhwng y gyfundrefnaeth yng Nghymru a’r 
un gyfundrefnaeth yn Lloegr. 

4. Perthynai i'r Eglwyswyr a’r Anghydffurfwyr a gysylltid ag arweiniad 
y mudiad, ddau ddosbarth gwahanol. Ceid ymhlith yr Eglwyswyr:— 

a) Raia fynnent i’r Eglwys Wladol fod yn bopeth. 
b) Rai a feddylient fwy am les eneidiau nag am lwyddiant yr 
Eglwys. 

Gellir nodi Harris fel engraifft o’r blaenaf, a Whitefield o’r olaf. 

Ceid hefyd ymhlith yr Ymneillduwyr :— 

(a) Rai a fynnent i’w henwad hwy fanteisio’n bennaf ar y mudiad. 
(b) Raia feddylient fwy am les eneidiau nag am lwyddiant yr 
enwad. 

Gellir nodi Edmund Jones (Anibynnwr) a Miles Harri (Bedyddiwr) fel 
engreifftiau o’r blaenaf; a Lewis Rees (Anibynnwr) a Mr. Oulton, 
Llanllieni (Bedyddiwr) fel engreifftiau o’r olaf. 

5. Erirai Ymneillduwyr a rhai Eglwyswyr ymneillduo yn foreu o’r 
mudiad, parhaodd am flynyddau lawer yn anenwadol. 


1 Fel engraifft o barodrwydd yr anghyfarwydd i syrthio i gamgymer- 
iadau os na ddefnyddir llawer o ofal, gwelir yn Y Tadau Methodistaidd, 
cyf. i., tudal. 123, ddarlun (photograph) o ddarn o lythyr yn dwyn enw 
Howell Harris, a rhoddir y darn Ilythyr i ni fel engraifft o “ Lawysgrif 
Howell Harris.” Ond nid lawysgrif Howell Harris mo hono. Copi a 
wnaed gan Evan Moses y gwas, @ lythyr gwreiddiol ei feistr Howell 
Harris, ydyw. Twyllwyd rhyw Isaac ddall, canys wele lais Howell 
Harris, ond /law Evan Mosesa geir yn y photograph ! 


324 


BETH OEDD Y SEIADAU. 


6. Gwrthodai y rhan Eglwysig o’r Gymdeithasfa goleddu’r syniad 0 dorri 
cysylltiad ag Eglwys Loegr; ond boddlonent i’r Ymneiliduwyr gadw 
eu cysylltiad hwythau a’u cyfundrefnau enwadol eu hunain, a 
chymuno yn eu capeli, gan hawlio i’r Eglwyswyr gyffelyb hawl. 

7. Gwrthodai’r ddwy blaid am hir amser, unrhyw gynnyg at ffurfio 
Enwad neu Sect ar wahan. 

Wedi cael golwg felly ar y gyfundrefn ganolog yn gyffredinol, deallir 
yn well o bosibl agweddau’r Seiadau unigol. 

1. Mewn egwyddor yr oedd y Seiad unigol, fel y Gymdeithasfa, yn 
anenwadol, neu gyd-enwadol;? mewn ymarferiad gwnaed hi yn aml 
i gyfateb i’r amgylchiadau Ileol. Er engraifft, os byddai’r Eglwys- 
wyr yn gryfiawn yn yr ardal, ac os byddai’r ‘“‘Cynghorwr”’ neu’r 
“ Arolygwr,” oedd a gofal y cylch, yn eithafol Eglwysig, ceid ffordd i 
wneud y Seiad hefyd, i bob diben ymarferol, yn Eglwysig. Ar y llaw 
arall, os byddai elfen gref o Anghydffurfwyr yn feddiannol ar ysbryd 
y Diwygiad, yn y cylch, agorid drws y Seiad led y pen iddynt 
hwythau, a chydaddolai’r ddau ddosbarth mewn undeb tangnefeddus 
a brawdgarwch cynnes. 

2. Nid oedd y Seiadau ond cydgynhulliad o bersonau 0 dueddiadau cref- 
yddol, ac o wahanol enwadau, yn tynnu at eu gilydd er adeiladu eu 
gilydd. Dylid cofio nad oedd, y pryd hwnnw, ymhlith yr Ymneill- 
duwyr, na chyfeillachau crefyddol, na chyfarfodydd gweddi rheolaidd 
fel y sydd yn awr. Ni cherid y Seiadau oll ymlaen ar yr un cynllun. 


2 Maddeuer imi yma am gyfeirio at engraifft lle y gwadwyd y gosodiad 
hwn yn bendant gan un hanesydd. Ar y pryd y gwnaeth yr haeriad, 
yr oedd newydd fod yn ei feddiant ac yn ei ddwylaw y Llyfr Cofnodion 
oedd yn cynnwys profion ei fod yn gwadu’r gwirionedd. Er engraifft 
(tud. 43, Medi 19, 1743), ysgrifenna Wm. Richards am Seiad Llwyn- 
dafydd :—“‘ Fy Mrodyr, gwybyddwch fod mwy na hanner y Seiad hon yn 
Ddtssenters.” Eto, Morgan John Lewis (wedi hynny gweinidog Eglwys 
yr Anibynwyr, New Inn), Arolygwr arall Seiadau, yn ei adroddiad, 
Mawrth, 1744 (tud. 80), a ddywed: ‘‘Mae 23 o leoedd yn agored i 
bregethu’n gyhoeddus, yn cynnwys y Seiadau sefydlwyd, a dau neu 
dri o leoedd ymhlith y Dissenters, lle yr af weithiau.” Pasiodd Cym- 
deithasfa Glanrafonddu, Ebrill, 1744, benderfyniad fod ‘‘ Benj. Rees, 
el brawd o Ddissenter, i gael cynghori.” Achwyna James Williams, 
Arolygydd rhan o Sir Gaerfyrddin, Hyd. 10, 1747, am anghydfodau yn 
ei Seiadau, ‘ rhai ni fynnent fynd i’r Llan, eraill nid ant at » Dissenters,” 
—yn dangos fod y ddau beth, sef mynd i’r Llan ac at y Dissenters, yn 
beth arferol. Wm. Johns, Arolygwr rhan arall o Sir Gaerfyrddin, Mai 
3, 1748, a ddywed am Seiad Llanpumpsaint, “29 wedi eu derbyn oddiar 
ddechreu’r gauaf, chwech o honynt yn Ddissenters.” Williams, Panty- 
celyn, pan yn arolygu Seiadau, a ddywed am Penylan, ‘‘ Mae yno 5 
neu 6 o rai newydd wedi dod i fewn, rhai gwrthgilwyr, a rhai Dissenters. 
Mae Ilawer yma yn wybodus yn yr Ysgrythyrau.”” Mae’r ddwy frawddeg 
olaf, yn eu cysylitiad 4’u gilydd, yn awgrymiadol iawn. Gweddus yw 
imi ddweyd fod Ilawer o’r dyfyniadau uchod wedi eu marcio, yn y Llyfr 
yn Nhrefecca pan welais ef ymhen ychydig amser wedi i’r llyfr fod yn 
nwylaw’r ysgrifennydd a gyfeiriais ato eisoes. 

Yr wyf wedi manylu yma ar hyn am dri rheswm :— 

1. Am fod fy ngosodiad wedi cael ei wadu ar awdurdod tebygol. 

2. Am fod y dyfyniadau yn tafiu goleuni ar amgylchiadau’r Seiadau. 

3. Am fod y profion a roddaf yma o gywirdeb fy ngosodiad hwn, yn 
engraifft deg o brofion cyffelyb a allesid eu dwyn ymlaen i gadarnhau 
y gosodiadau eraill a geir yn yr ‘‘ Atodiad”” hwn.—B. G. E. 

Er engraifft, mynnai Morgan John Lewis i’w Seiadau gyfarfod yn 
rheolaidd bob wythnos; ond trefnai eu gwaith fel hyn:—1l. Cwrdd 
gweddi. 2. Cwrdd darllen ac egwyddori. 3. Agor calonnau ac 
adrodd profiadau. 4. Cwrdd moliannu Duw. Pan gofir nad oedd 
cyfeillach grefyddol na chyfarfod gweddi’n beth cyffredin yn y wlad, 
gwelir mor rhesymol oedd i rai o dueddiadau crefyddol cynnes o bob 
enwad, i ymgysylltu a’u gilydd o dan ddylanwad cynhesrwydd a zel 
y diwygiad. ~ ; 

3. Nid yn unig gwahaniaethai’r Seiadau yn fawr yn eu ffurf neu ddull o 
gario eu gweithrediadau ymlaen, ond yn eu disgyblaeth. Mewn rhai 
yr oedd yn Ilym iawn,—diarddelid personau am fynd i Neithiorau 
(‘‘ Priodas a Thaith,” fel y’i gelwir eto mewn rhannau o’r De); dis- 
gwylid i’r neb oedd a’u bryd ar briodi i ofyn caniatad y Seiad i 
hynny; mewn eraill yr oedd mor llac fel na chydnabyddent hawl yr 
Arolygwyr na’r Cynghorwyr i ymyrryd a hwynt. 

4. Ar y dechreu, ac am flynyddau lawer wedi hynny, eithriad oedd gwas- 
anaeth reolaidd ar y Sul yngl¥n a’r Seiadau hyn. Ac wedi dechreu 
sefydlu gwasanaeth reolaidd felly, hir iawn y buwyd cyn ei gwneud 
yn arferiad i gynnal Cyfeillach grefyddol ar ol yr oedfa ar y Sul. 
Mewn gair, ychydig, os dim, o natur Eglwys wahanfodol a berthynai 
inemawr ddim o’r Seiadau hyn, am lawer blwyddyn hirfaith wedi eu 
sefydlu, ac wedi eu dwyn i ryw fath o drefn a rheolaeth gan ac o 
dan y Gymdeithasfa. 

§. Canlyniad naturiol oedd mai mewn ychydig, yn gymharol, o honynt 
y ceir elfen o sefydlogrwydd na pharhad. (Gwel Atodiad i Pen. xx.) 
Diflannodd [lu o honynt cyn y rhwyg rhwng Harris a’i frodyr, a bu 
feirw eraill mewn canlyniad i’r rhnwyg. Erbyn 1748, er fod Harris ar 
y pryd yn cydweithio’n gyfeillgar a’r brodyr eraill, nid oedd un rhan 
o dar or holl Seiadau a sefydlwyd, yn cael eu henwi o gwhl yn yr 
adroddiadau swyddogoli’r,nac yn, y Gymdeithasfa. Pan fu farw Harris 
yn 1773, nid oedd hanner y drydedd ran gweddill hyn yn aros. 

6. Cyfanrif uwchaf posibl aelodau yr holl Seiadau a todolent unrhyw 
amser o 1742 hyd 1752 (hyd yn oed pe cyfrifid yn 1752 aelodau pob 
Seiad oedd wedi marw cyn hynny) oedd 5715. 

Pan sonnir, felly, fel y gwneir gan rai ysgrifenwyr, am y bobl yn tyrru 
wrth y deg a’r ugain mili rai o Sasiynau y cyfnod hwnnvy, rhaid, os 
yw'r haeriad yn wir, fod mwyafrif enfawr y cynulleidfaoedd hynny yn 
Fedyddwyr, Anibynwyr, ac Eglwyswyr, a ddymunent wrando’r pregethu, 
ond na chydnabyddent unrhyw fath o gysylltiad 4’r Methodistiaid fel 
cyfundrefn. 

Ond pan sonnir fod cynifer a 4000 neu 5000 yn dod i Langeitho at 
Rowlands, neu i Sir Benfro at Howell Davies, i gymuno, mae’r peth yn 
amhosibl. Hyd yn oed pe cesglid pob aelod o’r Seiadau i gyd, yn fyw ac 
yn farw, yn blant (ac yr oedd plant 10 mlwydd oed yn aelodau o’r 
Seiadau) ac yn hen bobl, 0 ben uchaf Sir Drefaldwyn hyd gwrr pellaf Sir 
Fynwy, nis gallasai fod 6000 0 gwbl! Gresyn na chadwai haneswyr 
at y tebygol, os na allant at y cywir. Fel mater o ffaith, ni fu erioed 
fwy na 1500 yn cymuno ar yr un pryd yn Llangeitho.® 

Rhoddid arbenigrwydd neillduol ar ‘‘Sabath y Cwrdd Mawr,” yn 
Llangeitho. Ni chynhelid cymaint a Chwrdd Gweddi ar y Sul hwnnw 


3 Dyna ddywedodd gwas Rowlands ei hun wrth y Parch. John Owen 
Thrussington. (‘‘Cofthad am y Parch. Daniel Rowlands,” &c., tud. 34.), 
Mae hyn yn gyson a’r hyn a glywais innau gan fy nhad o enau ei famgu 
ya hon a arferai letya ugeiniau o’t pererinion hyn i Langeitho.— 

gan neb o Fethodistiaid y siroedd cylchynol. Dyma ddesgrifiad o’r 
olygfa ar y pererinion, gan un a’i cafodd gan lygad-dyst :— 

‘““Y pryd hwnnw byddent yn cyrchu o bob cwrr o Gymru i Langeitho. 
Byddent yn cychwyn o Forgannwg nos Wener, a cherddent drwy’r nos i 
fod yma erbyn y cwrdd parotoad nos Sadwrn. Yr oeddent yn dwyn 
bwyd gyda hwynt i’w fwyta wrth fynd a d’od; ond tra fyddent yn Llan- 
geitho yr oeddent_yn cael eu bwyd a’u Ilety am ddim. Wedi bod yn y 
cymundeb boreu Sabath, cychwynnent yn Iluoedd drwy Landdewi-brefi 
i'r mynydd hyd y Post-Gwyn, rhwng Bryncaregog a Bronbyrddau. Yn 

fan honno elai dau neu dri i weddi, ac ymwahanent dan ganu, rhai tua 
Phontrhydybere, ac eraill tua ffordd Cilycwm, a byddent gartref rywbryd 
boreu dydd Llun.’’4 


Fel y danghoswyd eisoes, tynnai Cymanfaoedd y Bedyddwyr yng 
Nghymru yn yr un cyfnod dorfeydd cyffelyb, yn rhifo 10,000 ar y tro,— 
ond mai unwaith y flwyddyn a fyddai hynny. Am nifer y “dychweled- 
igion” a enillwyd ym mlynyddau’r Diwygiad, amhosibl yw cael cyfrif 
cywir. Mae’n amlwg oddiwrth Lawysgrifau Trefecca fod llawer o 
aelodau’r “‘Seiadau”’ yn aelodau ar yr un pryd o Eglwysi Ymneillduol, 
a bod llawer eraill yn gymunwyr yn Eglwys Loegr. Pan dynner y rhai 
hyn allan o’r 5715 aelodau a gyfrifir i'r Seiadau, cawn fod y Bedyddwyr 
Cymreig yn y chwe’ mlynedd 0 1787 hyd 1792, wedi ychwanegu mwy at 
rif eu haelodau na holl ddychweledigion y Diwygiad yn y deuddeng 
mlynedd o 1740 hyd 1752.5 

Nid yn rhifedi aelodau’r Seiadau y ceir gwir werth Diwygiad canol y 
18fed ganrif, ond yn y symbyliad a roddodd i’r wlad i ymgyflwyniad mwy 
Ilwyr i achos crefydd. Am y dychweledigion eu hunain, byr a fu tymor 
dylanwad yr argyhoeddiadau ar lawer o honynt. Mae hyn, o bosibl, yn 
naturiol i bob mudiad cyffrous o natur hwn. Rhaid cofio mai cyffroawl 
(emotional), yn hytrach nag argyhoeddiadol, oedd dylanwad y diwygiad 
ar y mwyafrif mawr. Ni chanlynwyd ef gan wellhad cyffredinol mewn 
buchedd. Nid moesoldeb buchedd, ond cynhyrfiad teimladau, a phroffes 
barod o ffydd yng Nghrist, oedd arwyddion allanol dylanwad y mudiad 
diwygiadol ar laweroedd. Yn wir, gwatwarid yr Ymneillduwyr a bre- 
gethent foesoldeb fel ffrwyth hanfodol argyhoeddiad, fel ‘“Sentars sych;”’ 
tra yr edrychid ar y neb a bregethai i gynhyrfu’r teimladau, fel danfon- 
edig o’r nef. Os mesurir ffrwyth y Diwygiad wrth ei effaith union- 
gyrchol ar foesauw’r wlad, mae lle i ofni y ceir ef yn Ilai na phan y’i 
mesurir wrth rifedi’r dychweledigion. Nid oedd yr amgylchiadau dan y 
rhai y cedwid ambell Seiad yng ngwres mwyaf tanbaid y Diwygiad, 
—cadw cyfarfodydd hyd ac ar ol ganol nos, ac yna teithio yn aml fill- 
tiroedd o ffyrdd unig tua’r cartrefi, yn debyg o ffafru’r ymarferiad o foes- 
oldeb cymdeithasol. Os mynner profion o hyn, maent i’w cael yn rhaio 
Lawysgrifau Trefecca. 

Ond er na lwyddodd y Diwygiad i sicrhau y lluoedd mawr o ‘ddych- 
weledigion”’ a briodolir yn gyffredin iddo; er na lwyddodd ychwaith i 
greu chwyldroad cyffredinol yn syniadau’r cyhoedd yng Nghymru am 
foesoldeb cymdeithasol, gwnaeth wasanaeth nid Mai pwysig. 

1. Deffrodd gydwybodau cysglyd yn Eglwys Loegr. 

2. Argyhoeddodd Ddiwygwyr Crefyddol y rhaid i’r Eglwys fod yn rhydd 
oddiwrth hualau’r Wladwriaeth, os yw i gyflawni ei gwaith yn y byd. 

3. Argraffodd yn ddyfnach nag o’r blaen ar feddyliau Eglwysi Ymneill- 
duol y wlad, y dylai Eglwys Dduw fod yn allu cenhadol yn y byd. 


4 Hanes Llangeitho, gan David Morgan, tudal. 19, 5 Cyfrifon Cyman- 
faoedd y Bedyddwyr. 

4. Danghosodd i’r Ymneillduwyr, drwy esiampl, y pwysigrwydd o ym- 
arferiadau crefyddol heblaw pregethu; gwerth cyfeillachau crefyddol 
a chyfarfodydd gweddio cyson ; ac mewn gair, i gyfieithu’r broffes o 
grefydd i ymarferiad rheolaidd mewn cyfarfodydd rheolaidd a chyson. 

5. Gwnaeth felly Eglwysi Cristionogol y wlad, hen a newydd, yn ganol- 
bwynt dylanwad iachusol a pharhaol pob un yn ac ar eu chylch eu 
hun,—dylanwad a gryfhaodd ac a ledodd yn raddol, nes lefeinio’r 
holl wlad. 

6. Effaith adlawol (secondary) y dylanwadau hyn, ac nid firwyth union- 
gyrchol y Diwygiad ei hun, oedd y cynnydd mawr ac amlwg a 
gymerodd le mewn hir flynyddoedd ar ol hyn, yn arferion cym- 
deithasol a syniadau moesol y wlad. 

Casgliad arall, y gorfodir ni yn anocheladwy i dynnu oddiwrth 
Lawysgrifau Trefecca, a hanes dilynol crefydd yng Nghymru, yw, 
mai Thomas Charles, yn hytrach na Howell Harris, yw gwir Dad 
Methodistiaeth Galfinaidd yng Nghymru. Ni fu Harris erioed yn 
ddim ond Eglwyswr. Ni fynnai son am droi cefn ar y Eglwys. Ni 
oddefai i neb ond Esgob ordeinio dyn yn bregethwr. Tebyg i gicaion 
Jonah oedd y rhan fwyaf o’r Seiadau a blannwyd ganddo. Yn offeiriad- 
aeth Daniel Rowlands yn unig y ceir dim tebyg i elfen o barhad yn natur 
y Seiadau. Ond, a siarad yn gymhariaethol, afluniaidd a gwag oedd y 
gyfundrefnaeth a adawodd yntau areiol. I Thomas Charles y gadawyd y 
gorchwyl o ddwyn trefn barhaol ar y gyfundrefnaeth. Gwnaeth ef lawer 
mwy, a Howell Harris lawer llai, nag a dybir yn gyffredin, o wasanaeth, 
nid yn unig i Fethodistiaeth, ondiGrefydd Cymru. Yn Thomas Charles, 
a’r rhai a gydlafuriasant ag ef, ca Methodistiaeth Cymru Dadau y gall, 
heb wrido, ymffrostio ynddynt,—ac fel arloeswyr y ffordd iddynt hwy y 
rhaid edrych ar y rhai a’u rhagflaenasant. j 


5 Profir yn amlwg gan Lythyrau Thomas Charles, a ddarganfyddwyd 
yn ddiweddar, ac a gyhoeddwyd am y tro cyntaf yn Y Traethodydd, mai 
nid gwrthwynebu ond hyrwyddo’r mudiad i ordeinio gweinidogion, a 
wnaeth Thomas Charles. Cyfnewidiodd hynny holl natur y gyfundrefn- 
aeth, ac o’r dydd hwnnw allan cymerodd Methodistiaeth Galfinaidd ei Ile 
priodol ymhlith Enwadau Ymneillduol Cymru." 

Tra roedd y Diwygwyr, fel hyn, yn deffroi cydwybod gre- 
fyddol y genedl, nid anghofiodd adran bwysig o honynt 
eu hawliau a’u rhwymedigaethau gwiadol. Yr oedd Deddf 
Goddefiad wedi gwneud addoli Duw o’r tu allan i Eglwys 
y Plwyf, yn beth posibl, o dan amodau neillduol, a chymharol 
rwydd. Manteisiodd yr Ymneillduwyr yn dra chyffredin ar 
ddarpariadau’r ddeddf. Ond yr oedd y Methodistiaid, Wesley- 
aidd a Chalfinaidd, mewn sefyllfa dra gwahanol. Ni fynnai’r 
adran Eglwysig o honynt gydnabod eu hunain yn Ymneilldu- 
wyr, ac felly nis gallent fanteisio ar y ddeddf a amddiffynnai 
y rhai hynny. Ni fynnent apelio am drwyddedau fel Ymneill- 
duwyr—ac ni chaent drwyddedau ond fel Ymneillduwyr. Y 
canlyniad oedd, y gellid eu herlid hwy, aflonyddu ar eu cyfar- 
fodydd, ac hyd yn oed beryglu eu personau, difetha eu heiddo, 
a niweidio eu capeli, yn fwy eofn a diberygl nag y gallesid 
gwneud i’r Anibynwyr neu’r Bedyddwyr. Cyfrifa hyn am y 
ffaith fod llawer o’r ‘“ Methodistiaid” boreuol wedi dioddef 
mwy o erlid na’r Ymneillduwyr yn yr un cyfnod. Yr oedd 
y blaenaf o’r tu allan, a’r olaf o’r tu fewn, i amddiffyniad y 
gyfraith. Cliria’r ffaith sym! hon, ynddi ei hun, lawer o gam- 
argraffiadau am y Methodistiaid, ac amgylchiadau eu gwaith 
boreuol. Ceisiodd amryw o’u pregethwyr drwydded Esgob i 
bregethu; cynygid trwydded iddynt os desgrifient eu hunain 
yn Ymneillduwyr ; gwrthodent wneud hynny—a gwrthodwyd 
y trwyddedau iddynt. Amcan cydnabyddedig yr Esgobion yn 
hyn oll, oedd gorfodi’r “Methodistiaid” yn Lloegr a Chymru, 
fynd allan o'r Eglwys. Mae hyn mor wir am ganlynwyr 
Wesley ag am ganlynwyr Whitefield—a dioddefodd y ddau 
ddosbarth lawer iawn mewn canlyniad. 

Gan wybod fod y gyfraith yn eu hamddiffyn, tra eu gelynion 
yn awyddus i barhau erlidiau’r dyddiau gynt, penderfynnodd 
Ymneillduwyr y deyrnas ymffurfio yn gymdeithas arbennig i 
wylio eu buddiannau dinesig. Felly, ffurfiwyd y corff a 
adwaenid fel Y Dirprwywyr Ymneillduol (The Dissenting 
Deputies). Llundain oedd y pencadlys, ond yr oedd canghen- 
nau, a swyddogion gohebol, ymhob rhan o Gymru a Lloegr. 
Yn 1736—adeg cychwyniad y deffroad crefyddol—penderfyn- 
nwyd gael etholiad blynyddol gan yr eglwysi o “ ddirprwywyr 
i ofalu am fuddiannau dinesig Ymneillduwyr.”’ Amcan blaenaf 
sefydliad y corff newydd, oedd sicrhau dilead Deddf y Corffor- 
iaethau, a Deddf y Prawflwon; ond cafwyd yn fuan fod Ilawer 
o waith iddynt amddiffyn yr hawliau oedd y gyfraith eisoes 
wedi roi iddynt, ond a geisiai eu gelynion gadw oddiwrthynt. 
Nodaf ychydig engreifftiau, arwyddocaol o’r modd yr ymladdodd 
y Dirprwywyr dros iawnderau’r Ymneillduwyr. 

Gofynnai Deddf y Corfforiaethau i ddyn fynychu’r Eglwys Wladol, a 
chymeryd y Sacrament yno, fel amod swydd. Er mwyn gwrthdystio yn 
erbyn y ddeddf hon, gwrthododd rhai Ymneillduwyr a benodid yn Sir- 
yddion ac Henuriaid, wasanaethu’r swyddi hynny, gan nas gallent, yn 
gyson 4’u hegwyddorion, fynychu’r Eglwys. Gwelodd rhai Corfforiaethau 
—Cyngor Dinas Llundain, er engraifft—eu mantais. Pasiwyd ganddynt 
ddeddfau yn gosod dirwy drom ar y neb a wrthodai wasanaethu swydd 


i’r hon yr etholid ef yn rheolaidd. Felly yr oedd Ymneillduwr a benodid 
i swydd dan orfodiaeth, naill ai 


(a) I wadu ei egwyddorion fel Ymneillduwr, a mynd i’r Eglwys; neu 
(b) I golli hawl dinesydd, a thalu dirwy drom am ei Ymneillduaeth. 


Dewisoddd Ilawer yr olaf. Penodai’r Corfforiaethau Ymneillduwyr er 
mwyn eu dirwyo. Cododd Corfforiaeth Llundain £15,000 mewn dirwyon 
felly— a chyfiwynwyd yr arian i adeiladu Neuadd y Ddinas (Mansion 
House) newydd. Ymgymerodd y Dirprwywyr Ymneillduol ag ymladd yr 
achos. Cariwyd ef o lys i lys, ac o’r diwedd yn Nhy’r Arglwyddi, cafwyd 
dyfarniad yn ffafr yr Ymneillduwyr—ei bod yn anghyfreithlon eu dirwyo 
hwy am wrthod gwasanaethu swydd a osodai dreth ar eu cydwybod. 


Yn Sir Drefaldwyn, gwrthododd yr Ustusiaid roi trwydded i gapel yr 
Anibynwyr.. Cymerodd y Dirprwywyr y mater mewn Ilaw. Aed a’r 
achos ganddynt at y Twrnai Cyffredinol. Danfonodd yntau genadwri at 
Ustusiaid Maldwyn nas gallent wrthod—a gorfu iddynt ei roi. : 


Mewn amgylchiad arall, ymosodwyd ar addolwyr a wrandawent 
bregethwr Methodist, mewn ty heb ei drwyddedu; a niweidiwyd amryw 
bersonau, a gwnaed colled ar eiddo. Gwysiwyd yr ymosodwyr gan y 
Methodistiaid lleol. Taflodd y Grand Fury yr achos allan, gan nad oedd 


330 


AMDDIFFYN HAWLIAU CYFREITHLAWN. 


trwydded i’r ty na’r pregethwr. Yna gwysiodd yr ymosodwyr y Method- 
istiaid am gynnal cyfarfod anghyfreithlon! Nis gallai’r Dirprwywyr 
ymyrryd yn yr achos hwn, gan y gwrthodai’r Methodistiaid godi 
trwydded. 


Ceisiwyd ymddwyn yn gyffelyb at Lewis Rees, Llanbrynmair. Yr 
oedd Lewis Rees yn “ Fethodist”” selog a gweithgar, a thybid y gellid ei 
erlid ef yn ddiberygl. Ymosodwyd arno yn Sir Drefaldwyn. Ond heblaw 
bod yn “ Fethodist,” yr oedd Lewis Rees yn weinidog gyda’r Anibynwyr, 
—ac yn drwyddedig fel y cyfryw.. Cymerodd y Dirprwywyr ei achos 
mewn Ilaw, a buan y gwelodd yr erlidwyr nas gellid yn ddiberygl ymosod 
ar ‘‘ Fethodist ” o Anibynnwr. 


Yn Tregoy atafaelwyd ar eiddo Ymneillduwr dan Ddeddf y Cyrddau. 
Cymerwyd y mater i fyny; gorfodwyd yr ustus a arwyddodd y papur, i 
dalu holl gostau’r achos, i dalu i’r Ymneillduwr lawn gwerth yr eiddo a 
atafaelwyd,—ac i ddychwelyd iddo yr hyn oedd heb ei werthu. 


Ceisiwyd erlid Caleb Evans, y Bedyddiwr, yn Llys yr Esgob, yn 1739, 
am gadw ysgol yn Pontypwl. Pan welodd yr awdurdodau Egtwysig fod 
y Dirprwywyr yn mynd 1 ymladd yr achos, gadawsant i’r peth syrthio i’r 
llawr. 


Ceisiodd clerigwyr godi tal ar Ymneillduwyr am briodasau a weinyddid 
mewn plwyfi eraill, ac am gladdu ym mynwent ycapel. Amddiffynnwyd yr 
achosion, ac enillwyd y gyfraith, Mewn un amgylchiad gwrthododd 
offeiriad briodi par ieuanc, am mai Bedyddwyr oedd eu rhieni. Aethant 
i blwy?t arall i’w priodi. Pan ddaethant adref, hawliodd yr offeiriad ei 
dal am seremoni a wrthododd gyflawni! Gwrthodwyd talu. Aeth a’r 
achos i Lys yr Esgob,—ond pan gymerodd y Dirprwywyr y mater i fyny, 
tynnodd yn ol. 


Yng Nghaerfyrddin (1749), Meirion (1763), a Threfaldwyn (1764), erlyn- 
nwyd gweinidogion Anibynnol am fedyddio plant eu haelodau, a cheisiodd 
yr offeiriad godi tal ar y rhieni am y bedydd. Cymerodd y Dirprwywyr 

mater mewn llaw; enillwyd y gyfraith—ac mewn rhai amgylchiadau 
gorfodwyd yr offeiriad i dalu’r costau. 

Yn Sir Fon ymosodwyd ar weinidog Ymneillduol tra yn bedyddio, yn 
1783; yn Beaumaris ar un arall yn 1785; ac yn Llanfyllin yn 1787. 
Cymerodd y Dirprwywyr y mater i fyny, ada oedd gan yr ymosodwyr 
ymostwng a derbyn eu telerau. 

Ym Maesyfed (1743), Mén (1763), Meirion (1770), Brycheiniog (1791), 
Gwrecsam (1798), gwrthododd yr Ustusiaid roi trwyddedau naill ai i 
gapeli neu i bregethwyr yr Ymneillduwyr. Cymerodd y Dirprwywyr yr 
achosion i fyny, a gorfodwyd yr Ustusiaid i gydffurfio 4’r gyfraith. 

Yn Lianfigan yn 1764, gwrthododd yr offeiriad gladdu plentyn, am mai 
gweinidog Ymneillduol a’i bedyddiodd. Gorfodwyd ef 1 wneud ymddi- 


heurad i’r rhieni. 


Gwelir wrth yr engreifftiau uchod, mor angenrheidiol oedd 
gwaith y Dirprwywyr, ac mor ymdrechgar a Ilwyddiannus a 
fuont wrth ei gyflawni. Ond yn awr, gwynebwyd Ymneilldu- 
wyr Cymru a Lloegr gan gwestiwn mawr a phwysig—sef, 

Cwestiwn Rhyddhad yr Athraw. Yr oedd y Pregethwr Ym- 
neillduol yn rhydd i bregethu, ond nid oedd yr Athraw 
Ymneillduol yn rhydd i ddysgu’r plant. Wele rai o’r deddfau 
mewn grym yn eu herbyn pan fu Howell Harris farw. 


Ni chaniateid i neb i ddysgu plant os na arwyddai rai o Erthyglau 
Eglwys Loegr, ac os na feddai drwydded o dan law’r Esgob (Canon 77). 


Yr oedd unrhyw Ysgolfeistr a fyddai am fis heb fynd i’r Eglwys, ac na 
feddai drwydded Esgob, yn agored i garchariad am flwyddyn, a’r neb 2i 
lletyai, yn agored i ddirwy o £10 y mis (23 Eliz. c. 1). 


Yr oedd unrhyw ysgolfeistr a gadwai Ysgol Gyhoeddus neu breifat, neu 
a ddysgai blant mewn unrhyw dy preifat, heb feddu trwydded oddiwrth 
Esgob, yn agored i garchariad am dri mis am y trosedd cyntaf, a thri 
mis am bob trosedd cyffelyb, a thalu dirwy o £5 (13 and 14 Chas. II., c. 4). 


Gosodid cosbau trymion ar Ymneillduwyr a weithredent fel athrawon, 
os na fynychent yr Eglwys yn rheolaidd (77 Chas. IT., c. 2). 

Flwyddyn cyn marw Howell Harris, penderfynnodd yr Ym- 
neillduwyr ymladd brwydr ddi-orffwys, tan y ceid yr Athraw, 
fel y Pregethwr, yn rhydd. Ddechreu Mawrth, 1772, daeth dir- 
prwyaeth, yn cynnwys y Parchn. Mr. Prichard, Dr. Furneaux, 
a Dr. Stennett—yn cynrychioli y tri enwad, Anibynwyr, 
Presbyteriaid, a Bedyddwyr, at y Pwyllgor canolog i’w cymhell 
i gymeryd mesurau er gwella Deddf Goddefiad, drwy 


(a) Ryddhau pregethwyr Ymneillduol o orfod arwyddo Erthyglau’r 
Eglwys; a 


(6) Rhyddhau’r Athraw Ymneillduol 0 bob rhyw gosb am ddysgu plant. 


Cydsyniodd y Pwyllgor yn unfrydol, a dechreuwyd ar y 
gwaith o drefnu byddin Ymneillduaeth. Cafwyd 882 o weini- 
dogion a phregethwyr Ymneillduol yng Nghymru a Lloegr, 
i hyrwyddo’r mudiad hwn. 


O’r rhai hyn yr oedd 125 yng Nghymru,—oll yn Anibynwyr a Bedydd- 
wyr, heb gymaint ag un Methodist Eglwysig yn eu plith. Ond ceid 
Methodistiaid Ymneillduol, fel Lewis Rees, a Richard Tibbott, a William 
Edwards, Groeswen, oeddent yn weinidogion Anibynnol yn ogystal a 
Methodistiaid, yn ymladd ochr yn ochr a hen wroniaid gwleidyddol fel 
Miles Harri, Pontypwl. Profa hyn nad oedd y Methodistiaid Eglwysig 
mewn cydymdeimlad a’r Ymneillduwyr Gwleidyddol; ond nid am nad 
oeddent yn teimlo dyddordeb mewn gwleidyddiaeth, canys cwyna Howell 
Harris et bod yn rhy ddrwg fod y Llywodraeth, oedd o dan y fath 
rwymau i Fethodistiaid Cymru am eu cefnogaeth gwleidyddol, yn 
gwrthod nawdd y gyfraith i’w cefnogwyr hyn, os na broffesent eu 
hunain yn Ymneillduwyr. 

Cymerodd y Parch. Josiah Thompson ran fiaenllaw yn yr 
ymdrech lwyddiannus hon i drefnu byddin Ymneillduaeth. 
Ei amean oedd gwneud Ymneillduwyr y deyrnas yn gyfun- 
drefnaeth boliticaidd. Ar bwyllgor canolog o 12, rhoddid i 
Gymru ddau aelod; ac yr oedd cangen weithgar, gyda’i 
hysgrifennydd ei hun, i fod ymhob sir. 


Da fuasai gennyf roi manylion llawn o’r digwyddiadau dyddorol ynglyn 
a’r mesur. Hithr ni chaniata gofod. Gwasanaethed y crynhodeb a 
ganlyn er dangos natur y frwydr. 


Yn 1772, taflwyd y mesur allan. Yn 1773 pasiodd Dy’r Cyffredin, ond 
gwrthodwyd ef gan yr Arglwyddi. Am chwe’ mlynedd wedyn bu’r Ym- 
neillduwyr yn ddiflino yn creu barn gyhoeddus o blaid y mesur. Yn 
Mawrth, 1779, rhoddwyd caniatad i ddwyn y mesur ifewn. Ddechreu 
Mai, 1779, pasiodd drwy’r Senedd; Mai 18fed, yr un flwyddyn, arwydd- 
wyd ef gan y brenin, a daeth yn rhan o gyfraith y tir. Drwy’r ddeddf 
hon sicrhawyd : ; 


1. ’r Gweinidog Ymneillduol hawl i gael trwydded i bregethu heb 
arwyddo unrhyw gredo (ond mynegiad yn erbyn Pabyddiaeth), a 
datganiad syml ei fod yn derbyn y Beibl fel ‘‘ Ewyllys Ddatgudd- 
iedig Duw, ac fel rheol ffydd ac ymarweddiad.”’ 


2. Tr Ysgolfeistr a’r Athraw, yr hyn na fu ganddo erioed o’r blaen, sef 
hawl i ddysgu plant heb fynychu’r Eglwys, na chael trwydded 
esgob. Yr oedd mynegiad syml ei fod yn Ymneillduwr Protestan- 
aidd, yn ei ryddhau o’r holl gosbau a osodid arno gan y deddfau 
gormesol blaenorol. 

Dyma frwydr wleidyddol fawr olaf y ganrif, i Ymneillduwyr 

Cymru a Lloegr. Gwelwyd effaith y fuddugoliaeth yn fuan 

yn sefydliad cyffredinol a chyhoeddus cyfundrefn o Ysgolion 


Sabothol,a ledasant yn gyflym fel rhnwydwaith dros yr holl wlad. 


1 Nis gwn fod neb wedi galw sylw o’r blaen at y cysylltiad amlwg 
rhwng brwydr fawr wleidyddol yr Ymneillduwyr, a sefydliad cyffredinol 
a chyhoeddus Ysgolion Sul.—B. G. E. 

Y DECHREU A’R DIWEDD. 


Yn ymarferol mae’r gorchwyl a osodwyd o’m blaen wedi 
cael ei gyflawni. Danghoswyd yn y- penodau blaenorol 
ddechreuad egwan y gwahanol enwadau Ymneillduol ; y modd 
y cynyddasant yn raddol gan fyned ymlaen o nerth i nerth; 
a’r cysylltiad anwahanadwy a fodolai rhwng eu buddiannau 
crefyddol, a’u hawliau dinesig a gwleidyddol, o’u dechreuad 
cyntaf fel cyfundrefnau crefyddol. O’u hanfodd yr ymwahan- 
asant, y naill ar ol y llall, oddiwrth yr Eglwys; wedi dod 
allan o honi, synnu a wnaethant oll pa fodd yr arosasant 
gyhyd ynddi. Ymneillduo wnaeth rhai o’r enwadau, cael eu 
troi dros y drws wnaeth eraill. Yn eu cychwyniad, perthynent 
yn agos iawn i’w gilydd, mor agos fel mai anhawdd yw eu 
gwahaniaethu. Erbyn hyn gwelir y pedwar enwad wedi tyfu 
i faintioli, yn feddiannol ar wahanfodaeth amlwg, yn teithio 
ymlaen ar linellau cyfochrog, gan bob un o honynt amcan 
gwahanol i’w fodolaeth, ac i bob un o honynt genhadaeth 
wahanol yn y byd. Ac eto, mewn llawer ystyr, pedwarawd 
mewn unoliaeth ydynt,—ac yn eu hunoliaeth, fel yn eu 
gwahanfodaeth, yn cyflawni eu cenhadaethau arbennig a 
chyffredinol yn y byd. 

Er na fwriadwyd, yn y gyfrol hon, i wneud mwy nag olrhain 
cychwyniad yr holl enwadau, a hanes y ddau frawd hynaf hyd 
nes y daeth y ddau frawd ieuengaf yn ddigon cryf i sefyll wrth 
eu hochr, nid allan o le fydd rhoi rhai ffeithiau am danynt 
am ychydig amser wedi i’r Deffroad Mawr, a roddodd fodolaeth 
i ddau o honynt, gyfnewid o fod yn ffaith bresennol i fod yn 
ddim ond adgof o’r hyn a fu. 


Cyn y Deffroad mawr ni cheid, fel rheol, mewn gwasanaeth Ymneill- 
duol, ond dwy bregeth ar y Sul, a dim cyfarfodydd yn yr wythnos. Yn 
wir, ni cheid ond un bregeth, a honno ar foreu Sul,—ond parhai honno 

yn aml am dair neu bedair awr. Danghoswyd ar y cyntaf wrthwynebiad 
cryf i gynnal oedfaon ar nos Sul, yn enwedig yn y wlad, gan y tybid fod 
hynny’n milwrio yn erbyn crefydd deuluaidd, drwy dynnu’r bobl ieuainc 
o’r tai ar nos Sul, pan ddylasent fod adref yn astudio Gair Duw, neu ya 
gwrando ar y pen teulu, neu arall, yn ei esbonio. 

Yr oedd y gweinidog Ymneillduol gynt yn fwy o fugail nag yw Ilawer 
oi olynwyr heddyw. Er fod cylch ei weinidogaeth yn aml yn cymeryd i 
fewn nifer o blwyfi, ac weithiau y rhan fwyafo sir, ymwelai yn gyson a 
rheolaidd 4 phob teulu a berthynai i’w braidd. Ymbhlith ei ddyled- 
swyddau, ni chyfrifid dim yn bwysicach nag ymweled a’r claf a’r cys- 
tuddiol. Rhwydd deall pa fodd yr enillai dynion felly ddylanwad yn eu 
cynulleidfaoedd. 

Ystyrrid egwyddori’r ieuenctyd yn fater pwysig, ac fel rheol gofelid am 
*dano ymhob eglwys Ymneillduol. Yn hyn o beth efelychid hwynt gan y 
Methodistiaid, y rhai yn dra boreu a wnaethant ‘“ gateceisio” yn rhan 
bwysig o waith eu Seiadau. Cyfrifa’r hen arferiad, a fodolai cyn hynny, 
am y ffaith fod Williams Pantycelyn, ac eraill o’r Arolygwyr Method- 
istaidd, yn canmol Seiadau a gynhwysent elfen gref o Ddisenters, fel 
rhai ‘‘ goleu yn yr Ysgrythyrau.” 

Am arddull y pregethu, esboniadol, ac athrawiaethol, ydoedd, i raddau 
helaeth iawn, Dynion dysgedig, gan mwyaf, oedd yr hen dé o weini- 
dogion Ymneillduol; a daeth yn arferiad tra chyffredin, ac nid hollol 
anaturiol, yn eu plith, i ysgrifennu eu pregethau yn Ilawn, a’u darllen yn 
hytrach na’u pregethu. Canfyddir tuedd gyffelyb, gyda chanlyniadau 
cyffelyb, mewn dosbarth o bregethwyr yn yr oes bresennol. Pan ddaeth 
y Methodistiaid, a’u dull mwy tanllyd, gan bregethu heb bapur, a’r 
geiriau yn dod yn ffrwd eiriasboeth o fynwes yn llawn o dan zel, nid 
rhyfedd i’r werin gael eu cyffroi yn ddirfawr. Ymaflodd y tan newydd 
yn rhai o’r hen bregethwyr, a dechreuasant hwythau bregethu heb 
bapur—ac yn y man galwyd hwynt yn Fethodistiaid! 

Danghoswyd ar y dechreu, yn enwedig ymhlith y Bedyddwyr, fwy o 
wrthwynebiad i wneyd canu yn rhan o’r addoliad cyhoeddus, na hyd yn 
oed i’r oedfaon nos Sul. Achosodd yr arferiad ddadl frwd, a chyhoedd- 
wyd llyfrau a phamffledau o’r ddau tu. Yn raddol y gweithiodd yr 
arferiad ei ffordd i boblogrwydd. Dechreuwyd trwy ganu emyn ymad- 
awol ar ddiwedd gwasanaeth y Cymun yn unig; ynaestynnwyd yr arferiad 
i Gyfarfodydd Diolehgarwch ; ac 0 dipyni beth i holl gyfarfodydd y cysegr. 

Gellir amgyffred, felly, maint y cyfnewidiad a ddygwyd i mewn gan 
boethder ac arferion newydd y Diwygiad. Effeithiodd hwnnw’n ddaionus 
ar yr Ymneillduwyr drwy dafiu mwy o yni a zel i’r gwasanaeth; tra’r 
effeithiodd Ymneillduaeth yn llesol ar y Methodistaeth a dyfodd allan o’r 
Diwygiad, drwy ddangos y pwysigrwydd o gael sylfaen gadarn, elfen o 
sefydlogrwydd, a gweinidogaeth barhaol os teithiol, i'w cyfundrefnaeth. 


Danghoswyd eisoes, ac eglurir ymhellach yn y Mapiau a’r 
Dangosluniau, y modd y cynhyddodd y gwahanol enwadau o 
gyfnod i gyfnod. Mae yn deilwng o sylw, fod profion diamheuol 
fod Ymneillduaeth, tra yn sefydlog yn Lloegr o adeg pasio 
Deddf Goddefiad hyd nes y torrodd y Diwygiad allan yn 1739, 
wedi mynd ar gynnydd amlwg a chyson yng Nghymru. 
Casglodd y Parch. Josiah Thompson ystadegaeth Ymneill- 
duaeth yn 1773, at amcanion arbennig y frwydr a ddesgrifiwyd 

yn y bennod ddiweddaf. Ni chaniata gofod imi roi’r manylion 
yma, ond cawn restr o’r Eglwysi a rhif yr aelodau yn Ilawn 
ganddo am Sir Fynwy a Sir Gaerfyrddin, tra’r ystadegau’n 
anghyflawn yn y lleill. 

Ym Mynwy rhifai cynulleidfaoedd arferol (those that usually attend) 
Capeli’r Bedyddwyr 2600, Anibynwyr 2400,1 Cyfanrif 5000. 


Yng Nghaerfyrddin eto, Bedyddwyr 1500; Anibynwyr 7340; cyfanrif 
8840; yn gwneud cyfanrif y ddwy sir yn 13,840, neu dros ddwbl cyfanrif 
holl aelodau’r Seiadau Methodistaidd 0 1742 hyd 1752. 


Danghoswyd eisoes y modd yr oedd y Bedyddwyr wedi 
gweithio yn gyfundrefnol drwy eu Cymanfa. Nid oes gennym 
hanes o weithrediadau Cymanfaoedd yr Anibynwyr, ond mae 
gennym sicrwydd hanesyddol fod y gweinidogion Anibynnol, yn 
gynnar yn y 18fed ganrif, wedi sefydlu Cwrdd Chwarter 
rheolaidd mewn amryw rannau o Gymru.? Am fanylion eraill 
am gynnydd yr enwad, gwel y Mapiau a’r Dangosluniau. Am 
y Bedyddwyr, mae gennym ystadegaeth fanylach. 


Cyfyngwyd eu gweithrediadau ar y cyntaf i’r De. Dechreuasant 
feddiannu’r Gogledd yn 1779, ac o’r flwyddyn honno ymlaen mae eu 
cynnydd yn y Gogledd yn amlwg iawn. Ar y dechreu, fel y gwelwyd, 
boddlonwyd ar un Gymanfa Gyffredinol i Gymru. Yna rhanwyd hi yn 
ddwy, ac wedyn yn dair, tra erbyn 1805 yr oeddynt mor Iluosog yn y 
Gogledd nes y ffurfiwyd tair Cymanfa i’r Gogledd yn unig. O 1790 hyd 
1799, derbyniwyd drwy fedydd yn unig 5359, neu yn agos cynifer a holl 
aelodau holl Seiadau Methodistaidd Harris a Rowlands a ffurfiwyd 
mewn deng mlynedd yng ngwres mwyaf y Diwygiad. O 1800 hyd 1810 
bedyddiwyd 7438; o 1810 hyd 1820, 8839; ac o 1820 hyd 1830, 16,222. 


Ceir cyffelyb ffeithiau dyddorol am y Methodistiaid. Dylid 
cofio, yn y cysylltiad hwn, ddau neu dri o bethau. 


1. Fod yr elfen Ymneillduol yn y Gymdeithasfa, 0 ran ei haelodaeth, yn 
raddol yn Ileihau, a’r elfen Eglwysig ynddi yn cynhyddu, mewn 
rhifedi, fel y pellheid oddiwrth y Diwygiad cyntaf. 

2. Fel canlyniad, o bosibl, i hynny, yr oedd y Gymdeithasfa yn myned yn 
fwy offeiriadol. 

3. Ond er mai Eglwysig ac Offeiriadol oedd yr aelodaeth, Ymneillduol 
oedd yr egwyddor a enillai nerth o’i mewn. 


Tuedd naturiol y galluoedd o’i mewn, felly, oedd gwthio’r 


1 Ymhlith yr Eglwysi “ Anibynnol” a nodir yn y rhestri swyddogol hyn, 
cawn enwau Mynyddislwyn, a’r New Inn, ym Mynwy, a’r Groeswen, 
ym Morgannwg, a hawlir gan awdwr Y Tadau Methodistaidd fel Eglwysi’r 
Methodistiaid.—B. G. E. 


2 A Vindication of the Conduct of the Associated Ministers in Wales, 1771. 

Gymdeithasfa yn raddol, ond sicr, i gyfeiriad Ymneillduaeth. 
Bodolai’r duedd ynddi o’r cychwyn; dylanwad Harris, a White- 
field, a Rowlands, a’i rhwystrodd i ufuddhau i’r duedd. Pa 
fodd y dygwyd y cyfnewidiad oddi amgylch? Gadewch ini 
weled. 


Canlynwyd y to cyntaf o ddiwygwyr, gan arweinwyr fel Nathaniel 
Rowlands (mab Seraff Llangeitho); Jones, Llangan; John Williams, 
Lledrod ; John Evans, Bala; Thomas Jones, Dinbych, a Thomas Charles, 
o’r Bala. Dyma Olyniaeth Apostolaidd gwir deilwng. 

Yn 1785 y daeth yr olaf a enwyd yn aelod o’r Gymdeithasfa. Nid hir y 
bu cyn dangos ei fod wedi cael ei eni i fod yn Drefnydd. Enillodd yn 
fuan safle o ddylanwad yn y corff. Canfyddodd fod tri pheth yn angen- 
rheidiol i lwyddiant dyfodol Methodistiaeth, sef Addysg, Beibi, a Threfn. 
Ymgeisiodd at y blaenaf drwy sefydlu ei Ysgolion Cylchdeithiol, a’i 
gyfundrefn o Ysgolion Sul—gan ddangos, ymhob un o’r ddau, graffder 
meddwl wrth chwilio am ffordd i galon yn ogystal a deall y Cymro, drwy 
iaith eifam. Sicrhawyd yr ail drwy’r Feibl Gymdeithas—mudiad, fel 
Y Diwygiad ei hun, oedd yn gyd-enwadol, ac wedi cael ei gynhyrfu 
gan awydd i wella’r byd. Graddol y symudwyd at yr olaf. 

Yn 1790, yng Nghymdeithasfa’r Bala, y Ilwyddodd Thomas Charles i 
ddechreu dwyn trefn.o’r tryblith a fodolai cyn hynny. Yn 1801 cyhoedd- 
wyd gyntaf y Rheolau Disgyblaethol. Yn 1811 neillduwyd gweini- 
dogion i weinyddu’r ordinhadau o Fedydd a Swper yr Arglwydd i’r 
Corff oedd erbyn hyn wedi blino ar gysylltiad ag Eglwys Loegr, ac na 
fynnai ychwaith ganiatau i’w aelodau “ geisio yr un o’r Sacramentau”’ 
o ddwylaw gweinidogion Anghydffurfiol. Nid yn unfrydol y gwnaed hyn. 
Mewn canlyniad i’r cam hwn, a olygai ymneillduad cyfundrefnol oddi- 
wrth Eglwys Loegr, a dilyn yr esiampl a osododd John Wesley yn ei 
gyfundrefn yntau flynyddoedd cyn hynny, tynnodd amryw o’r offeiriaid 
yn ol o’u cysylitiad a’r mudiad. Ond o’r pryd hwnnw allan, nodweddid 
y Methodistiaid, fel yr enwadau eraill, gan gynnydd mawr ac amlwg. 

Yn 1823 cytunwyd ar y Cyffes Ffydd, ac yn 1826 penderfynnwyd ar 
‘“‘ Gyfansoddiad” i’r Corff ar y cynllun a dynnwyd ym meddwl Thomas 
Charles. Drwy y Weithred Gyfansoddiadol gosodwyd y maen clo ar yr 
adeiladwaith oedd Thomas Charles wedi bod yn ddyfal godi, carreg 
wrth garreg, am ddeugain mlynedd. Ie! Dyma wir a theilwng Dad 
Methodistiaeth Cymru! 


Am y Wesleyaid, cyfeiriwyd eisoes at eu cynnydd cyflym 
hwy wedi sefydlu’r Dalaeth Gymreig yn 1800. Pa wedd 
bynnag yr edrychwn ar eu hanes, gwelwn fod eu cynnydd, yn 
nechreu’r 19fed ganrif, wedi bod yn eithriadol o gyflym. 


Gan gymeryd, felly, olwg gyffredinol ar yr holl enwadau, 
os mesurir eu Iafur a’u Ilwyddiant wrth y ffrwyth allanol, 
canfyddadwy mewn rhifedi achosion, nifer capeli, ychwanegiad 
aelodau, gweithgarwch cyffredinol, dylanwad ar arferion cym- 


8 Cyffes Ffydd. Adran Hanes. 

deithasol a moesoldeb cyhoeddus,—yna, mae’n amlwg, mai 
yn niwedd y 18fed ganrif, yn hytrach nag yn ei hanner cyntaf, 
y cymerodd Y Gwir Ddiwygiad le yng Nghymru. 


Nodweddwyd chwarter cyntaf y 19fed ganrif, gan waith 
yr Eglwysi mawrion yn dechreu torri i fyny; nid mewn 
ymryson nac anghydfod, ond mewn cariad ac ysbryd gwaith, 
fel ag i wneud pob cangen ei hun yn Ilawen fam plant,ac yn 
ganolbwynt cylch o weithgarwch crefyddol ac o ddylanwad 
iachusol. 

Mae hanes yr Enwadau Anghydffurfiol o’r pryd hwnnw 
ymlaen, yn rhy hysbys i alw am ei adrodd yma. Ond gall 
Cymru Ymneillduol heddyw ddysgu gwersi mawr a phwysig o 
hanes Y Tadau yn yr oesoedd gynt. Os oes un wers yn 
amlycach nag eraill yn hanes pob enwad, yn hanes dechreuad 
y Bedyddwyr a’r Anibynwyr, yn ogystal ag yn hanes Diwygiad 
y 18fed ganrif, hyn ydyw,—mai pan wisga Ymneillduaeth y 
wedd ymosodol, y mae yn ennill nerth a dylanwad yn y tir. 
Nid oes gynnydd wedi bod erioed i Ymneillduaeth amddiffynnol; 
ond pan ddaw allan yn enw ei Duw yn allu ymosodol, mae yn 
gyrru byddinoedd yr estroniaid i gilio. 


Tybed ai hyn yw cenadwri mawr Ymneillduaeth y gorffennol 
at Ymneillduwyr yr Ugeinfed Ganrif? Yr oedd i’n Tadau eu 
gwendidau a’u diffygion. Ond yr oedd iddynt, hefyd, rinweddau 
y byddai yn dda ini eu meddu heddyw. Am y Tadau, gallwn 
ddweyd eto heddyw, nid yn unig “ Ffydd y rhai dilynwch,” ond 
hefyd, “ gweithredoedd nerthol y rhai efelychwch !” 


Ydynt! Mae’r Tadau wedi mynd, ond mae eu gwaith yn aros, 
—ac erys byth yn gofgolofn o anrhydedd i’w duwiolfrydedd, 
i'w cydwybodolrwydd, ac i’w dewrder. I ninnau. gadawsant 
etifeddiaeth deg, o ryddid gwladol a chrefyddol, a bwrcaswyd 
ini gan waed y rhai y ceisiwyd darlunio rhan o’u llafur yn y 
gyfrol hon. Pa beth a wnawn a’r etifeddiaeth hon? Pa gyfrif 
a roddwn o’n goruchwyliaeth pan ofynnir hi eto oddiar ein 
dwylaw? Atebed ein gweithredoedd. 


DIWEDD. 


NAWDD-WARANTWYR. 


(Cyn ir awdwr ymgymeryd ag ysgrifennu y lyfr, ymrwymodd y boneddwyr canlynol 
ifod yn Nawdd-Warantwyr, aci fod yn gyfrifol am y nifer a osodir wrth eu henwau.) 

4) ones; Bethel: a Roberts: 
Pentretygwyn 

» D. A. Griffith, Troedrhiw- 
dalar ar 

» J. B. Jones, TAD Aber- 
honddu 5 

»  R. Peris Williams, Gwrec- 
sam 


»  R. Williams, Brychgoed . 

Lee whe) Davies: Bethania, 
Llanon 

, J.S. Evans, Cemmaes Bay 

»  W. Griffith, Amana 

i elsaac Jones, Maesydref 

» Ellis Jones, Bangor f 

», Rnd. Hughes, B.D., Bangor 

»  C. Williams, Penmasnmawr 

> W. Keinion Thomas, Llan- 
fairfechan 

»  D.P. Davies, Penmaenmawr 

Sees dones: Conwy 

Mr T. Jones (Cynhaiarn), 

madog . 

Parch D, Richards, Myddfai 
,» 9J.A.dones, Llangenech .. 
» J.J. Jones, B.A., Pwllheli 
» H. Ivor Jones, Caer 5 
» Lewis James, Brynbank .. 
,, O. Lloyd Owen, Porth 

ABERTEIFI. 


Aberayron—Parch T. G. Evans 

Aberteifi—Parch T. J. Morris 4 

Aberystwyth (M.C.)—MrJ. Edwards 
Mr John Davies i62 
(B) Mr David Jones 

Bethesda—Parch J. Davies 

Brynrhiwgaled 

Brynmair—Mr David Owen 

Castell Newydd Emlyn, Bryn Seion, 
ac Ebenezer—Parch D. D. Walters 

Ceinewydd, Towyn—Mr J. Thomas 


26 


Cellan— Mr E. J. Davies 
Cilcenin—Mr M. E. Davies 
Clarach, 13; Borth, 12; Cwmerfin 
2— Parch ir Llewelyn 4 
Drewen, 21; Bryngwyn, 6— 
Parch D. Evans ee a 
Bethesda—Mr Daniel Jones 23 
Ffaldybrenin 
G’narthena Bryn Moriah— Mr Davies 
Gwernllwyn—Mr John Rees 
Llanbadarn ~Mr D. Price 
Llanbedr—Mr T. Richards 

Llandysul—Mr B. Jones ee 2 62 
Llanfair—Parch J. N. Davies pane 6g 
Llangeitho (M.C.)—Mr D. Morgan J 
Llangwyryfon—Mr J. James Soaueahy4 
Llangybi—Mr T. A. Evans eyez) 
Llanon—Parch T. D, Thomas vot 20 
Lilechryd—Parch H. H. Williams ... 28 
Liwyncelyn a Mydroilyn M3) 
Maenygroes a Nanternis enrgo 
Pencader mt oS 
Pantycrugiau a A 
Pisgah 15 


Boner. C.)—Mr W.S. Davies 20 
Rhydybont—Parch T. T. Davies ... 10 
Sw’ddFf’non(B.)—ParchT.R. Pte 26 


Talybont - Mr D Williams aeeetn 2G 
Ty’nygwndwn 8 
Wern, 36 ; Pencae, 29—Parch J. M. 
Prytherch 65 
Wyddgrug 3 


Ystumtuen (W.)—Mr W. S. Davies 20 


Y Wig, 44; Cranog, 18—Mr John 
Davies <a OZ 
Man archebion Be, wee 
BRYCHEINIOG. 


Aberhonddu—Parch J.B.Jones,Ll.D 26 
4 (M.C.) Mr EB. E. Morgan’ 6 
Brychgoed a Defynnog—Parch R. 


Williams, A.T.S. mao 
Llangatwg—Mr W. Thomas shy Pal 
Llangynidr a’r Dyffryn—Parch G. 

Harris see hese) 
Pennorth—Parch W. C. Davys ... 26 


Trefecca (M.C.)—Mr J. T. Davies... 29 
Trecastell, 18 ; a Cwmwysc, 26—Mr 


William Jones 44 
Troedrhiwdalar a’r Cylch— Parch D. 

A. Griffith 77 
Man archebion soy als 


CAERFYRDDIN eorian 
Abergorlech a Carmel—Parch E. G. 


Rees 37 
Amanford, Christian Temple—Mr 
L. E. Jones 42 


Bethel, Cilyewm—Mr. Jn. Williams 29 
Bethel, Cydweli—Mr Dd. Williams 15 


Bethlenem—Mr T. Thomas 18 
Burry Port, Seion a Carmel—Parch 
J. H. Rees OG 


(B) Mr William Jones 12 
CrossHands, Bethania, a Tabernacl — 
Parch E. H. Davies .» 46 
Crwbyn—Mr D. Anthony 16 
Cap’l Isaac, Penrheol—Mr W, Harris 12 


Gwynfe, Jerusalem—Mr W. Jones 40 
;,  Cap’IMaen—Mr D.Evans 35 }75 

Hermon—Parch D. Bowen stele dt 
Liansadwrn—Mr J. Bevan _.., 90 f 53 
Llandilo —Parch W. Davies ae Ol 
Mri W. a J. Thomas wie Vad 
Llanedi, Moriah—Mr J. Davies ... 3] 

Llanelli : — 

Bryn—Parch J. Evans 2428 


Capel Als—Parch T. Johns ie 62 
Liew Street—Mr 8. Williams ... 43 
Soar—Parch. W. T. Davies er) 
Siloah—Mr Daniel Evans 2 763 


Tabernacl—Parch R. G. Roberts 53 
Calfaria (B.)—Mr J. R. Hopkins 39 


Seion (B.)—Mr T. R. Jones ee geo 
Felinfoel, Adulam (B,)—Mr D. 
Griffiths 32 
Llwynhendy, Tabernacl(B. )—Parch 
B. Williams By eee) 


Soar(B.)—Mr J. Beynon 31 
YG “daith Wes? aidd—ParchP. Jones 26 


Llangadog—Mr T. Phillips owes ii 
Tabor— Mr J. Thomas 26 
Llangennech, rie —Parch D. 

. Jones 54 


Ant J. Hughes .. 4 
Myddfai, Capel Seion a’r Cylch— 


Parch D. Richards 33 
Pentre-Ty-Gwyn,Cefnarthen a Cwm- 
dwr—Parch EH. M. Roberts we 120 
Penygroes--Mr H. Williams .. 30 
Pontardulais, Capel Gobaith—Parch 
D. Li. Morgan spot TAO 
Pontyberem, Caersalem — Mr T. 
Hewitt aS wii 
Capel Seion—Mr D. Walters... 11 
Mr M. Jones eee 
Salem, Llandilo—Parch T. Thomas 26 
MAn archebion 46 


CAERFYRDDIN iGouieeen 
Blaenycoed a Phony bores eae 


S. Thomas 26 
Bryn Iwan—Mr Iwan Davies SLT 
Bwlchnewydd—Mr D. Davies euler 
Caerfyrddin :— 
Heol Awst—Mr J. Parry aur Ot 
Priordy—Mr D. Davies 26 
Union Street a’r Coleg ~ Proff. D. 
E. Jones, M.A. 35 


Cydweli, Capel Sul, 41 ; Sardis, Trim- 
saran, 25 — Parch W.C. Jenkins 66 


Ffynonbedr ~Mr Samuel Evans... 35 
Henllan—Mr .J. Scourfield TOO 
Llanboidy— Mr D. Evans 29 
N’tgaredig (M.C.)—Parch D. Phillips 14 
Panteg—Mr T. Davies 26 
Peniel—Parch H. T. Jacob v3) OL 


Pembre—Parch J. Rogers 32 
Rhydyceisiaid, 41 ; Gibeon, 42—Parch 

D. R. Davies 83 
St. Clears, C. Mair— Parch D.C. Davies 28 
Bethlehem —Parch D. G. Williams 26 
Trelech—Parch B. Davies 26 
Whitland. Tabernacle—Parch w. 

Thomas 21 
Man archebion ee, 2 


MORGANNWG (Gorllewin.) 
Abertawe :— 


Cwmbwrla—Mr J. R. Davies ... 31 
Libanus (B)—Mr J. Stephens ... 22 
Ebenezer—Mr DI. Lloyd va DS: 

Henrietta St.—Parch W. Gibbon 
Mynydd Bach—Mr D. Roberts .. 
Pentre Estyll—Mr E. Rosser 
Plasmarl—Parch R. O. Hughes.. 
Alltwen— Mr T. Richards 
Birchgrove—Parch M. G. Dawkins 
Brynaman, Gibea— Mr H. W. Thomas 
Ebenezer—Mr H. J. Williams ... 
Brynteg—Parch J. Stephens 
Cwmtwrch, Cwmllynfall, ac Eben- 
ezer-—Mr R. D. Powell 
Clydach, Carmel—Mr L1. Davies ... 
Dunvant—Mr J. Francis 
Garnant, Bethel Newydd—Mr Dd. 
Morg an 
Glais, Capel cane ew, M. Davies 
Glandwr—Mr T. Roberts 
Caersalem (B.)—Mr D. Rees 


7 


>»  Dinas(B.)—ParchW. P. Wil- 
liams, D.D. 

_Gorseinion, Ebenezer—Mr Ts S.. 

Thomas vas 


Gosen—Mr William Williams : 
Llansamlet— Mr A. Thomas— yn 
cynnwys 25 Bethel 
Panteg—Mr John Thomas 
Pantyerwys—Mr John Evans . 
Penclawdd, Bethel—Mr M. Rees ... 
Pontardawe, Tabernacl—Parch H S. 
Williams 
Rhiwfawr a Gwrhyd—Parch Edward 
James 
Rhos, Ebenezer—Parch D. J enkins 
Rhydyfro, Saron—Mr M. Harries... 
Treforris :— 
Tabernacl—Mr T. Hughes ot 
Bethania (M.C.)—Mr J. B. Richards 
Seion (B.)—Mr V. Roberts ; 
Ty nycoed—Mr R. Jones 
Waencaegurwen, Carmel — Mr J 
Evans 
Ystalafera, Soar(B) - Parch W. J: ones 
Ynysmeudwy, Bethesda—Parch J. 
Evans 
Ystradgynlais, Sardis—Mr J. Evans 
Man archebion 


MORGANNWG (De). 


Abergwynfi, Tabor—Mr T. Williams 
Briton Ferry—Mr W. Morris 
Bryncaws, Tabor—Mr M. Jones 
Caerau, Seion—Parch J. Morris 
Castellnedd, Soar—Mr J. Davies ... 
Siloh—Parch R. O. Evans 
Maesyrhaf—Parch J. Roberts 
Cefncribwr :— 
Cynffig, 31 ; Siloam, 26—Parch D. 
Williams aie 
Seion—Mr Isaac Griffith 
Cwmafon :— 
Bethania—Parch G. Ll. Evans ... 
Rock—Parch D. Rees 
Cymer Glyncorwg, Nebo—Mr D. 
J. Jones 


. 130 


26 


Dyffryn—Mr David Jones 
Gibeon—Mr Thomas Matthews 
Glynnedd—Mr Ed.-J. Hopkins... 
Capel y Glyn—Parch D. G. Davies 
Llangynnwyd, Troedrhiw gar t h— 
Parch D. Morris : 
Maesteg :— 
Carmel—Mr David Rees 
Saron—Parch T. E. James 
Siloh_,Parch T. B. Thomas 
Soar—Mr D. W. Thomas 


* Onllwyn—Mr LI. Richards 


Resolven, Jerusalem—Mr J. Rees 
Tonmawr—Parch B. Davies 
Sciwen—Parch J. Evans Jones 
Seven Sisters— Parch E. Davies 
Ystradfellte—Mr D. Price 

Ma4n archebion 


MORGANNWG (Dwyrain). 


Barry, Bethesda—Mr D. I. Jones ... 
Barry Dock, Tabernacl—Parch B. 
Evans 
;, (M.C.)ParchAaronDavies, D. D. 
Bodringallt—Mr Thomas Thomas.. 
Blaengarw, Nebo—Parch J. Hughes 
Bethania (B.)—Mr J. Morgan 
Bronllwyn—Mr R. Roberts 
Bryncethin, Brynmenyn a Bethel— 
—Parch H. E. Lewis sf 
Caerdydd : — 
Ebenezer, 114; Mount Stuart, 12— 
Parch H. M. Hughes, M.A.. 
Minny Street—Mr T. Roberts 
Alfred Thomas, Ysw., A.S. 
Canton a Llansantffraid—Parch J. 


Henr d te 
Salem (B.)—Parch T. ¥. Jones ... 
Tabernacl(B.)—Mr D. T. Watkins 


Parch W. C. Parry — - 

Coleg y Bedyddwyr—Mr D.J. Evans 
Cilfynnydd—Mr W. J. Christopher 
Clydach Vale—Parch T. Williams 

Qalfaria (B.)—Mr J. James 

(W.)—Mr R. T. Mason 
Cwmpare—Parch D. L. Davies __... 
Cwmogwy, Hotham te J. Abel... 
Cymer—T. Griffiths, Y. 

Dinas, Bethania—Mr J. Matthias .. 
Efailisaf—Parch J. T. Davies 3; 
Ferndale, Tabernacl—MrJ. Richards 
Glandwr—Parch W. Rees 
Gosen, Bl.Clydach — Mr T. Matthews 
Gilfachgoch; , BrynSeion— —MrJ.Smith 
Groeswen a’r cylch, 106; Glantaf, 
Ebenezer, 15—T. Thomas, Ysw. 
Edwardsdale, Pas, America— 
Anrhyd. Dl. Edwards 
Hafod—Mr J. Evans 
Llwynpia—Mr J. Hammond : 

Jerusalem (B.)—Parch E. T. Jones 
Maendy a’r Cylch—ParchT. T. Jones 
Maerdy—Parch J. Hope Evans 
(B)—Parch J. Evans 


” 

Nantymoel—Mr D. Vaughan 
Penarth—Parch J. T. Phillips 
Pentre—E. H. Davies, Ysw., Y.H. 
Penycoed—Parch R. Jones 
Penygraig (W.)—Parch T. Manuel. 
Pontygwaith, Soar—Mr J. Meredith 
Pontycymer, Tabernacl— MrT. Jones 
Pontypridd—Parch W. I. Morris ... 
ee (B.)—Parch J. R. Jones 
W )—Parch T. Jones 
Porth—Mr Rd. Davies, 51; Parch 
Lloyd Owen, 6 
(W. : Parch R. E. Jones 
Rhydri a Senghennydd 
Soar a Castallai Purch W C. Davies 
Tonypandy—Mr J. Morgan 
Tonyrefail—Parch J. Gwrhyd Lewis 
Tonystrad, Bethesda—Mr J. Davies 
Treherbert,Carmel— Mr J. Gower.. 
Treorci, Bethania—Parch D. Rhagfyr 
Jones 
Hermon— Parch W. Charles, M. A. 
Tre’rhondda—Parch G. P. Thomas 
Trewilliam—Parch LI. S. Davies ... 
Tylorstown—Parch O. H. Hughes... 
Tynewydd a Blaenrhondda— Parch 
M. Jones 
Ynyshir—Parch E. C. Davies 
Man archebion 


MORGANNWG (Gogledd). 


Aberaman, Saron—Mr _W. igh, 
Davies 

Abercannaid, Seion, Parch J. D. 
Jones 

fe Y Deml(B)—Parch I. Jones 

Aberewmboy 

Abercynnon, Bethania—Parch Ww. 
C. Jones 

Aberdar :— 


Ebenezer—Parch J. Grawys Jones 
Siloh—Parch J. Sulgwyn Davies 
Siloah— Parch D. Silyn Evans ... 
Heol y Felin (B)— Parch W. Harris 
Calfaria (B)--Parch P. Jones .. 
Bethel, Trecynnon—Mr Dd. J. 
Williams 
Abernant, Bethesda 
Bargoed (10), Mr Jas. Davies ; Lib- 
anus, Craigberthlwyd (19), 
Mr T. Edwards 
Bedlinog—Mr J. E. Powell 
Cefncoed, Ebenezer—ParchJ. Walter 
Thomas ie 
Me Tabor—Mr Rees Morris ... 
Cwmaman :— 
Moriah—Parch H. A. Davies 
Seion (B.)—Parch T. Humphreys 
Cwmbach, Bryn Seion—Parch D. M, 
Davies 
Cwmdar, Elim—Parch D. Griffiths 
(B)—Parch W. Thomas 
Dowlais :— 
Bryn Seion—Parch E. J. Rosser- 
Evans 


Bethania—Mr John Rees 4A 

Penywern—Mr Thomas Thomas 

Moriah (B)—Mr Richard Jones ... 

Gwernllwyn--Mr T. Griffiths 
Fochriw, Carmel—Mr G. Thomas . 
Hirwaen ;— 

Tabernacl—Parch T. Peo 

A.T.S. 

Nebo—Mr EK. Wern Jones 

Rhigos—Mr W. T. Morgan 

Parch D. Creigfryn Jones 
Heolgeryg—Parch I. J. Jones 
Lilwydcoed—Mr Daniel Jones 
Merthyr :— 

Soar—T. Williams, Ysw., Y.H. 

Bethesda—Mr R. Jones 

Salem—Mr B. Jones 

Ynysgau—Mr D. L. Jones 

Mr Joseph Williams 

Horeb, P’ydarren—Mr Ll. Thomas 

Elim, Penydarren—Mr J. Richards 
Merthyr Vale, Bethania—Parch D. 

Johns 
Mr Thomas Turner .. 
Mountain Ash, Bethania—Parch 0. 
‘Jones A 

Nelson—Mr Wm. Harries 
Penrhiwceibr—Mr J. P. Davies 

Mr John Evans a 
Nazareth — Mr Wm. 


Pontlottyn, 
Williams 

Treharris, Tabernacl — Parch D. 
Phillips 


Brynhyfryd (B)—Mr D. Davies ... 
Troedyrhiw, Saron— Mr D. Ll 
Hughes 
Ynysybwl, Tabernacl—Mr D. Rogers 
Man archebion 


MYNWY. 


Brynmawr, Rehoboth(A), a Calvary 
* (B)—Parch J. Williams > 
»,  Bethesda—Mr Ed. Watkins 
Cendl, Carmel—Mr Wm. Harris ... 
Casnewydd— DrGarrodThomas, Y.H. 
in D. Lloyd Davies, Ysw. 
mR Mynydd Seion—Mr R. 
Harris Fe 
Ebbw Vale—J. A. Davies, Ysw. ... 
Maesycwmer, Tabor—Mr Levi Wil- 
liams 
Mynyddislwyn, New Bethel—Mr T. 
illiams =3 
New Tredegar—Mr D. W. Price ... 
i Saron (B)—Mr T. Phillips 
Penmain—Mr J. Lewis 
Rhymni, Moriah—Mr 
Jones 
Seion—Parch R. E. Peregrine, B. D. 
Sirhowi, Ebenezer—Mr J. Davies .. 
Tredegar, Saron—Mr John Herbert 
Trelyn, Salem—Mr J. Bevan Fs 
Man archebion 


J. Rhocyn 

PENFRO. 


Abergwaun—Parch W. M. Davies 
Bethel —Parch W. Thomas 
Bethesda a Llandysilo—Parch J. C. 
Owen 
Brynberian—Mr W. Phillips 
Felindre 
Carfan, 26; Bryn Seion, 26—Parch 


o 


Llwyn’rhwrdd a Brynmyrnach—Mr 
J. B. Davies, 


Maenclochog, Hen Gapel— Parch R. 
Williams 


Llandilo a ‘i D, 
Williams 


Narberth—Parch L. James 


R. J, Willams 52 | Penygroes ac Antioch—Parch KE. D. 
Gideon—Captain Richards 14 Evans 
Glandwr a Cefnypant—Kd.H. James, Rhosycaerau— Mr H. Howell » 
Ysw.. Y.H, 49 | Solva, 26; Berea, 18—Mr J, Lloyd. 
Glynderwen (B.)—Parch W. Griffith 3 Trefdraeth ,E’nezer—Mr B. Matthias 
Hebron a Nebo—Parch J. T. Phillips 41 Trefgarn—Mr W., M. Harries 
Llandudoch, Capel Degwel, 20; Tyrhos—Parch T. D. Evans 
Trewyddel, 13—Parch K. J. Lloyd 33 | Man archebion 
CAERNARFON (Arfon). Trefriw--Mr David Roberts 
Waenfawr—Mr W. Pierce 
Amana 26 (M.C.)Mr R. O. Jones 
Bangor :— , Man archebion 
Ebenezer, 51; Salem, 16—Parch. 
Ellis Jones ; 67 CAERNARFON (Lleyn). 
Pendref—Parch. R. Hughes 32 { 38 | Borthygest a Morfa Bychan—Parch W. 
Dr Probert 110 Ross Hughes 
St. Paul’s, Horeb a Hirael OH) — Capel Helyg, 19; Sardis, 8—Parch T. 
Parch Hugh Jones . 26 WW ilhiarien i 
Bethel—Parch Rhys J. Huws 26 | Chwilog, Siloh—Mr J. Williams 
Bethesda :— Criccieth—Mr R. Evans 
Bethesda—Mr G. Edwards 2613) | Llanaelhaiarn—ParchD.FfrwdwenLewis 
Mr W. J. Parry eee Llaniestyn, Rehoboth—Mr Rich. Jones 
Bethania—Parch. T, Griffiths -. 26 | Llithfaen, Moriah—Mr Rich. Pritchard 
Treflys— Parch R. Rowlands 26 | 5) Moeltryfan, Hermon—Mr O, Hughes . 
Salem 25 Nefyn, Soar—Mr Thomas Jones 
Bettwsycoed—Parch Ww. A. Roberts 13 Penygroes, Soar—Mr R. W. Jones 41 
Llanllechid, Carmel, a Bethlehem—Mz Llanllyfni ri 
R. Evans os 41 Pisgah—Mr John Hughes 
Caernarfon :— Porthmadog :— 
Salem—Parch D. Stanley Jones sale asl Sipe Ep caleem Morris, 51; Mr 
Pendref—Mr Tom Jones, 41; Mr E. Henry Roberts, 26 ; Mr Nihomas 
Owen, 41 ' mie 82 Jones, 13 
Caersalem (B)—MrT. C.R.Jones .. 27 Capel Coffadwriaethol—Mr H., Hughes 
_ Ebenezer (W)—Parch J. et (W)—Mr R. G. Humphreys ; 
Davies 26 | Pwllheli :— 
Colwyn—Mr O. Williams 26 Penlan—R. Roberts, Ysw., 101; Parch 
(B)—Parch M. F. Wynne ao 20 J.J. Jones, B.A., 13 : 
Conwy. 21; Junction, 11—Parch Thos. Salem (M.C.)—Mr T. E. Williams .. 
D. Jones 32 | Rhoslana—Mr O. Hughes, 21; Llanys- 
Cwmyglo—Parch T. J. Teynon 26 tumdwy—Mr Sam. Roberts, 26 
= pleases ae J. aoraee ne Man archebion 
benezer—Mr illiams é 
Glen Conwy—Mr M. Williams : 3 DINBYCH. 
Llanberis, Jerusalem, a Nantpadarn— Abergele—Mr J. Williams 
Mr W. W. Jones 47 | Brymbo, Bryn Seion—Mr J. Humphreys 
Llanrwst—Parchn D. S. Thomas a W. ,,  Tabernacl.a Noddfa (B) — 
C. Williams 27 eae earch K. Jones 
t—Mr O. LI. rynteg—Mr ones 
ples dudno, oats) Ape: 26 Capel G Garmon, Nebo—Mr David J ones 
—Mr J. Owen 4 Cefomavr (3) She J ciel 
Keinion Coedpoeth, Salem—Mr ughes = 
Lanfairfechan — Eee aes 26 « Rehoboth (W) —Mr Bi. 
Parch I. Williams hy 
he ea ee eee 39 | Clocaenog—Mr Robert Roberts 
Penmaenmawr :— Dinbych—Mr A, Ll. Jones eA 
Salem— Mr Thomas Edwards 44 Shi gre ne R. Peris bites aan : 
a2 Llanarmon aenau a raianryd— 
Stains a aan e 35 Parch W. G. Richards z 
Pentir—Parch R. Pentir Jones 6 | Llangynhafal—Miss E. Jones 4x 

Nant—Mr T. E. Hughes ess 
Nantglyn, Rhiw a Llansannan—Parch 
Mensa. D. Didimus Richards ie 
Nebo, Llandegla—Parch J.T. Hughes 
Penmachno, Bethania a Siloh (W)—M 

W. P. Williams ¥: 
Ponkey—Mr William Williams 
Rhos- Mr J. Edwards 
Capel Mawr (M.C.) 

Fee M R. Robert: 

n, Pendref—Mr R. Roberts 
rene Lee (W)—Parch Edward Jones 
Wern—Mr D. Roberts Px, 
Man archebion 


-Mr J. 


”? 


FFLINT. 


Coedllai (M.C.)—Parch T. Jones 
Féint—Mr T. Williams — 
Newmarket— Mr Edward H. Jones 
Rhesycae, Ebenezer—Mr I. Denman 
Rhyl— Mri J. Dowell a’i Fab 

7 Clea aaa get 

e non (M.C,)—Mr T. Jones 
Teafntion Oy) Ms J. Marsden 
Tryddyn (W)—Mr T. Hopwood 
Wyddgrug—Parcb T. Roberts 
Man archebion 


MEIRIONNYDD. 


berdyfi-Mr J. Lumley .. .. 
Rei tethiaMe W. Davies.. oh 
Abergynolwyn—Mr A. Jones . — Bs 
Abermaw a’r Cytiau—Mr D. Griffith .. 
Bala—J. Parry, Ysw., Y.H. .. = 
Brithdir, 27; Tabor, 11— Parch J. 
Walters, 38.. Ee Hi 
», Rhydymain—Mr Grif. Evans, 27 
Corl Salem 243 Bethel, 9 .. oF 
en—Mr D. Davies a a 
paises R. H. Edwards . Joe 
Dinas Mawddwy—Parch R. E. Davies 
Dolgellau—Parch Cynfal Jones 
Dyfiryn, Rehoboth —Mr J. Jones 
stiniog :— ; 
Tee Tanygrisiau—Mr T.W. Lewis 
Bethania—Parch J. Rhydwen Parry 
Brynbowydd—Mr R. Edmunds 
Bethel—Parch R. T. Phillips 
Jerusalem—Mr Herry Williams 
Hyfrydfa—Mr J.P. Jones .. 
Salem, Rhiw—Mr W. Jones 
Seion (B.)—Mr John Davies an 
Llandrillo a Llandderfel—Parch I. T. 
Davies MA Te ae 


Llane An ae 55 ba 
Taanelttyds —Parch I. Cynfal Jones, 34 
Llanfachraeth a’r Ganllwyd—eto 26 


Llanuwchllyn—Mr L, J. Davies 
Llwyngwril—Mr J. E. Rowlands 
Maentwrog—Parch W. Williams 
Pennal—Mr Griffith Pugh .. ee 
Penrhyndeudraeth (B.)—Parch W. G. 
Owen (Llifon) oe i) 
Towyn, 34; Bryncrug, 18—Parch J. M. 


Williams... occ Ri 
Trawsfynydd, Ebenezer— Parch John 
Owen Bbc ae cc 

27 
41 


26 
41 
77 


37 
26 

4 
26 


re OO) 


62 


49 
31 


MON, 


Amlwch, Carmel, Port Amlwch—Mr W. 
Jones ; “ 221 08 
Beaumaris, Seion—Mr Wm. Hughes .. 32 
Caergybi: Tabernacl, 69; eet 
oddiallan, 6; M.C., 23; B:, 12; W., 


14—Mr R. Roberts Ms .. 124 
Mount Pleasant—MrT.R. Jones ., 31 
Cemmaes—Parch J. S. Evans in 120 
Cana a Berea—Parch J. G. Jones 2 88 

